प्रस्तावना

1991 का वर्ष पूरी मानवजाति के लिए ज़बर्दस्त और दूरगामी महत्व का था, इंसान इतना ज़्यादा भ्रष्ट हो चुका है। इसी वर्ष हमारा उद्धारक यीशु आखिरकार प्रकट हुआ। जो लोग पूरी निष्ठा से प्रभु में विश्वास रखते थे और जिनमें सत्य की भूख थी, उन्होंने लम्बे समय तक प्रतीक्षा की थी, और वह लौटा अंत के दिनों के देहधारी सर्वशक्तिमान परमेश्वर के रूप में। सर्वशक्तिमान परमेश्वर के आगमन ने लोगों की धारणाओं को गलत साबित कर दिया, क्योंकि वह सफेद बादल पर सवार होकर इस्राएल में प्रकट नहीं हुआ, न ही वह खुले तौर पर तमाम राष्ट्रों और लोगों के सामने प्रकट हुआ; वह गुप्त रूप से नास्तिकता के अजेय दुर्ग—चीन में आया, एक ऐसी धरती पर जहाँ बड़ा लाल अजगर कुण्डली मारे पड़ा है, उसने परमेश्वर के घर से आरंभ होने वाला न्याय का कार्य शुरू किया है। चूँकि दुनिया में चीन ही सबसे ज़्यादा अंधकारपूर्ण, सबसे भ्रष्ट, सबसे अधिक परमेश्वर-विरोधी देश है, चूँकि इसी धरती को बड़े लाल अजगर और तमाम तरह की दुष्ट आत्माओं ने अपना घर बना लिया है, इसलिए परमेश्वर यहीं पर अपने वचन बोलता है, और यहीं पर उन लोगों का न्याय करता है, ताड़ना देता है शुद्ध करता है और बचाता है जिन्हें बड़े लाल अजगर ने धोखा दिया है और बुरी तरह से भ्रष्ट कर दिया है। इस कार्य के ज़रिए परमेश्वर ने दुनिया के पूर्व में विजेताओं के एक ऐसे समूह को हासिल किया है जो शैतान पर परमेश्वर की विजय का प्रमाण बन चुका है, इस तरह परमेश्वर की बुद्धि और सर्वशक्तिमत्ता अधिक स्पष्ट रूप से प्रकट हुई है। जैसा कि सर्वशक्तिमान परमेश्वर कहता है: "कई जगहों पर, परमेश्वर ने सीनियों के देश में जीतने वालों के एक समूह को प्राप्त करने की भविष्यवाणी की है। दुनिया के पूर्व में विजेताओं को प्राप्त किया जाता है, इसलिए परमेश्वर के दूसरे देहधारण के अवतरण का स्थान बिना किसी संदेह के, सीनियों का देश है, ठीक वहीं जहाँ बड़ा लाल अजगर कुण्डली मारे पड़ा है। वहाँ परमेश्वर बड़े लाल अजगर के वंशज को प्राप्त करेगा ताकि यह पूर्णतः पराजित और शर्मिंदा हो जाए। परमेश्वर इन गहन रूप से पीड़ित लोगों को जगाना चाहता है, उन्हें पूरी तरह से जगाना और उन्हें कोहरे से बाहर निकालना चाहता है और चाहता है कि वे उस बड़े लाल अजगर को ठुकरा दें। परमेश्वर उन्हें उनके सपने से जगाना, उन्हें बड़े लाल अजगर के सार से अवगत कराना, उनका संपूर्ण हृदय परमेश्वर को दिलवाना, अंधकार की ताक़तों के दमन से बाहर निकालना, दुनिया के पूर्व में खड़े होना, और परमेश्वर की जीत का सबूत बनाना चाहता है। केवल तभी परमेश्वर महिमा को प्राप्त करेगा" ("वचन देह में प्रकट होता है" में "कार्य और प्रवेश (6)")। अंत के दिनों के मसीह के कार्य और उसके वचनों के कारण, चीन में परमेश्वर के चुने हुए लोग जो बड़े लाल अजगर के अंधकारपूर्ण शासन में रहते हुए, बुरी तरह से उसके धोखे का शिकार हुए हैं, उन्हें सर्वशक्तिमान परमेश्वर के वचनों ने जीत लिया है। वे लोग एक-एक करके, बड़े लाल अजगर के बंधन और नियंत्रण से मुक्त हो गये हैं और सर्वशक्तिमान परमेश्वर के वचनों का सिंचन और आपूर्ति, काट-छाँट और निपटारा, न्याय और ताड़ना, साथ ही हर प्रकार के परीक्षणों और शुद्धिकरण को पाने के लिए परमेश्वर के सिंहासन के सामने लौट आए हैं। आखिरकार, उन बहुत से तरीकों के बीच जिनसे बड़े लाल अजगर की सत्ता उनका पीछा करती और सताती है, परमेश्वर के चुने हुए लोग गवाही देते हैं, इस तरह वे लोग परमेश्वर के अंत के दिनों के कार्य के नमूने और आदर्श बनते हैं जिन्हें परमेश्वर चीन में पूर्ण करता है, और वे लोग शैतान की दुष्ट ताकतों पर परमेश्वर की विजय का प्रमाण भी बनते हैं।

जब से सर्वशक्तिमान परमेश्वर का अंत के दिनों का कार्य मुख्यभूमि चीन में शुरू हुआ है, तब से बड़े लाल अजगर ने सर्वशक्तिमान परमेश्वर की कलीसिया को सताना बंद नहीं किया है। परमेश्वर के अंत के दिनों के कार्य को मिटाने के लिए, चीन को परमेश्वर-रहित क्षेत्र बनाने के लिए, और इंसानियत को हमेशा के नियंत्रित करने के अपने मकसद के लिए, ये वही करता है जिसमें इसे महारथ हासिल है: परमेश्वर के कार्य का विरोध करने के लिए रुकावट डालना, तबाही मचाना, और वो सब करना जो यह कर सकता है। परमेश्वर के चुने हुए लोगों पर आक्रमण करने और उन पर झूठे आरोप मढ़ने के लिए बड़ा लाल अजगर न सिर्फ़ हर तरह की अफवाहें और झूठ फैलाता है, बल्कि उन्हें सताने के लिए हर तरह के घिनौने हथकंडे अपनाता है: यह खुले तौर पर और गुप्त रूप से, दोनों तरह से लोगों की जाँच करता है, लोगों के फोन कॉल्स पर नज़र रखता है, साये की तरह उनका पीछा करता है, गुप्त रूप से लोगों को गिरफ्तार करता है, उनके घरों की तलाशी लेता है, उनसे जुर्माना वसूलता है, उनका उत्पीड़न करके उनसे अपराध स्वीकार करवाता है, उन्हें धमकाता और फुसलाता है, और यह लोगों को तन और मन दोनों तरह से तोड़ देता है। इन हथकंडों के ज़रिए परमेश्वर के चुने हुए अनगिनत लोग गिरफ्तार हुए हैं, उन्हें क्रूरता से पीटा गया है, जबरन सश्रम पुनर्शिक्षा में डाला गया है, उनमें से कुछ तो अपाहिज हो गये हैं या अपनी जान गँवा बैठे हैं। बड़ा लाल अजगर ये हथकंडे इसलिए अपनाता है ताकि परमेश्वर के चुने हुए लोग परमेश्वर को नकार दें और उससे दगा करें, ताकि वे लोग हमेशा के लिए इसके नियम-कानून को, इसके आधिपत्य को, इसके दमन और शोषण को मानें। लेकिन परमेश्वर एक सर्वशक्तिमान परमेश्वर है, वह अपनी बुद्धि को शैतान के कपटी षडयंत्रों के हिसाब से उपयोग में लाता है। बड़े लाल अजगर के भयंकर अत्याचारों से, हालाँकि, परमेश्वर के चुने हुए लोगों को बहुत पीड़ा और कष्ट उठाने पड़ते हैं, परेशानियों का सामना करना पड़ता है जिनमें जीवित बचने के अवसर बहुत कम होते हैं, लेकिन फिर भी उन्हें साफ तौर पर बड़े लाल अजगर के प्रतिक्रियात्मक और दुष्ट सार को देखने का मौका मिलता है, जो कि बहुत ही विकृत और स्वर्ग के बिल्कुल विपरीत है, वे लोग उसके शैतानी चेहरे को भी देख पाते हैं। उनके मन में बड़े लाल अजगर के प्रति भयंकर नफरत पैदा हो जाती है, और परमेश्वर की खातिर गवाही देने का संकल्प पैदा हो जाता, फिर भले ही उन्हें इसके लिए अपनी जान ही क्यों न गँवानी पड़े। अंत में, वे लोग परमेश्वर के वचनों के प्रकाशन, मार्गदर्शन और उस शक्ति पर भरोसा करते हैं जो परमेश्वर उन्हें प्रदान करता है, और ऐसा तब तक होता है, जब तक कि वे पूरी तरह से अपनी दैहिक कमज़ोरियों पर काबू नहीं पा लेते, मौत की पकड़ से अपने आपको मुक्त नहीं कर लेते, सच्ची आस्था और परमेश्वर के लिए प्रेम से भरे दिल के साथ, वे लोग बड़े लाल अजगर के सामने परमेश्वर की शानदार गवाही देते हैं, शैतान को बुरी तरह से शर्मिंदा और परास्त करते हैं। जैसा कि सर्वशक्तिमान परमेश्वर कहता है: "जिन लोगों को परमेश्वर विजेताओं के रूप में संदर्भित करता है ये वे लोग हैं जो अभी भी गवाह बनने, और शैतान के प्रभाव में होने और शैतान की घेराबंदी में होने पर, अर्थात्, जब अंधकार की शक्तियों के भीतर हों, तो अपना आत्मविश्वास और परमेश्वर के प्रति अपनी भक्ति बनाए रखने में सक्षम हैं। यदि तुम अभी भी परमेश्वर के लिए पवित्र दिल और अपने वास्तविक प्यार को बनाए रखने में सक्षम हो, तो चाहे कुछ हो जाए, तुम परमेश्वर के सामने गवाह बनते हो, और यही वह है जिसे परमेश्वर एक विजेता होने के रूप में संदर्भित करता है" ("वचन देह में प्रकट होता है" में "तुम्हें परमेश्वर के प्रति अपनी भक्ति अवश्य बनाए रखनी चाहिए")। इसलिए यह विजेताओं का ऐसा समूह है जिसे बड़े लाल अजगर के भयंकर दमन के चलते परमेश्वर के वचनों के द्वारा शिक्षा दी जाती है और पूर्ण बनाया जाता है।

लोगों को, ये सामान्य नज़र आते हैं, लेकिन सर्वशक्तिमान परमेश्वर के वचनों के सिंचन और पोषण से, उन्हें थोड़े-बहुत सत्य समझ में आ जाते हैं, और ये लोग शैतान के कलुषित प्रभाव को दूर करने, परमेश्वर का अनुसरण करने और सही मार्ग पर चलने के लिए आस्था और दृढ़ता हासिल कर लेते हैं। इसलिए ये लोग परमेश्वर से ही प्रार्थना करते हैं, परमेश्वर पर ही भरोसा करते हैं, परमेश्वर के वचनों द्वारा प्रदान की गयी शक्ति पर निर्भर रहकर धार्मिक बने रहते हैं। इनके साथ बड़े लाल अजगर द्वारा जो अमानवीय क्रूरता और भयानक अत्याचार किया जाता है, और इन्हें जितने दिन भी निस्तज अवस्था में जेल की काल-कोठरी में गुज़ारने पड़ते हैं, उसके आगे ये लोग न तो झुकते हैं और न उससे हार मानते हैं। हालाँकि कुछ तो अत्याचारों के कारण मौत के कगार पर पहुँच जाते हैं, लेकिन इससे उनके सत्य का अनुसरण करने का संकल्प और भी मज़बूत हो जाता है; यद्यपि उनमें से कुछ अपनी जवानी के चरम पर होते हैं, लेकिन जब उन्हें बड़े लाल अजगर के शैतानों के हाथों क्रूर अत्याचार और कैद भुगतनी पड़ती है, तो उनसे प्रेम का आभामंडल निकलता है और वे अपनी जवानी बिना किसी मलाल के बिता देते हैं; कुछ तो दरिंदों के हाथों उत्पीड़न, मुश्किलें और पाशविक अत्याचार झेलते हैं, फिर भी उनमें यही भाव रहता है कि परमेश्वर का अनुग्रह कितना अनमोल है, परमेश्वर के लिए उनका प्रेम और भी मज़बूत हो जाता है; जब वे लोग कठिन मार्ग पर चलते हुए, क्रूरता को झेल रहे होते हैं, तो उनमें से कुछ को परमेश्वर के वचनों का प्रकाशन, प्रेरणा और मार्गदर्शन मिल जाता है, उनकी आत्मा जाग जाती है, और वे लोग जीवन के लिए गुणगान के गीत रचते हैं; कुछ लोग अंधेरे और दमन के खिलाफ संघर्ष करते हैं, और खतरे के समय, वे लोग परमेश्वर की जीवन-शक्ति की श्रेष्ठता और महानता का अनुभव करते हैं; कुछ लोग परमेश्वर पर निर्भर रहते हैं और अंतिम क्षणों में मौत के मुँह से बचा लिए जाते हैं, वे लोग परमेश्वर के प्रेम की अतुलनीय विशालता को देखते हैं, और परमेश्वर के वचनों में ऐसे स्तंभ को पाते हैं जो उन्हें जीवन से जोड़े रखता है। इसलिए, यह स्पष्ट है कि, हालाँकि परमेश्वर के चुने हुए लोगों का यह समूह जो परमेश्वर के मार्गदर्शन में शैतान को परास्त करता है, दैहिक सुखों का नुकसान उठाता है, लेकिन फिर भी वे लोग सत्य को हासिल करते हैं, आध्यात्मिक मुक्ति पाते हैं, और एक सार्थक जीवन जीते हैं। हालाँकि वे लोग आँधी-तूफ़ान से गुज़रते हैं और कठोर मुश्किलों का सामना करते हैं, लेकिन वे शैतान के सामने परमेश्वर की मज़बूत और शानदार गवाही देते हैं, और ऐसे विजेता बनते हैं जिन्हें मुश्किलों के बीच परमेश्वर शुक्षा देकर पूर्ण बनाता है। इससे सर्वशक्तिमान परमेश्वर के वचन पूरी तरह से साकार होते हैं: "मैं पहले कह चुका हूँ कि पूर्व दिशा से जीतने वालों का एक समूह प्राप्त किया जाता है, ऐसे जीतने वाले जो महान क्लेश से गुजर कर आते हैं" ("वचन देह में प्रकट होता है" में "परमेश्वर के वचन के द्वारा सब कुछ प्राप्त हो जाता है")।

जब आप यह पुस्तक पढ़ेंगे, तो आपके दिमाग में यह बात आ सकती है: क्या परमेश्वर सर्वशक्तिमान नहीं है? वह बड़े लाल अजगर की सत्ता को इजाज़त क्यों देता है कि वो परमेश्वर के चुने हुए लोगों को इस तरह नुकसान पहुँचाए? अगर आप ऐसा सोचते हैं, तो इससे ज़ाहिर होता है कि आप अभी भी परमेश्वर की सर्वशक्तिमत्ता और बुद्धि को पूरी तरह से नहीं समझते, क्योंकि जो लोग परमेश्वर के कार्य को नहीं जानते, वही लोग चीज़ों को मात्र उनके बाहरी रूप के आधार पर परखते हैं, चीज़ों को केवल अपनी धारणाओं और कल्पनाओं के आधार पर परखते हैं—परमेश्वर के कार्य के सच्चे लाभों को पहचानने का यह कोई तरीका नहीं है। सर्वशक्तिमान परमेश्वर कहता है: "जब मैं औपचारिक रूप से अपना कार्य शुरू करता हूँ, तो सभी लोग वैसे ही चलते हैं जैसे मैं चलता हूँ, इस तरह कि समस्त संसार के लोग मेरे साथ कदम मिलाते हुए चलने लगते हैं, संसार भर में 'उल्लास' होता है, और मनुष्य को मेरे द्वारा आगे की ओर प्रेरित किया जाता है। परिणामस्वरूप, बड़ा लाल अजगर मेरे द्वारा उन्माद और व्याकुलता की स्थिति में डाल दिया जाता है, और वह मेरा कार्य करता है, और, अनिच्छुक होने के बावजूद भी, अपनी स्वयं की इच्छाओं का अनुसरण करने में समर्थ नहीं होता है, और उसके पास मेरे नियन्त्रण में समर्पित होने के अलावा कोई विकल्प नहीं रहता है। मेरी सभी योजनाओं में, बड़ा लाल अजगर मेरी विषमता, मेरा शत्रु, और मेरा सेवक भी है; वैसे तो, मैंने उससे अपनी 'अपेक्षाओं' को कभी भी शिथिल नहीं किया है। इसलिए, मेरे देहधारण के काम का अंतिम चरण उसके घराने में पूरा होता है। इस तरह से, बड़ा लाल अजगर मेरी उचित तरीके से सेवा करने में अधिक समर्थ है, जिसके माध्यम से मैं उस पर विजय पाऊँगा और अपनी योजना को पूरा करूँगा" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 29")। "परमेश्वर का उद्देश्य बुरी आत्माओं के कार्य के एक हिस्से का उपयोग करके मनुष्य के एक हिस्से को पूर्ण करना है, ताकि ये लोग राक्षसों के कार्यों को पूरी तरह देख सकें, और वे अपने पूर्वजों को सही मायने में समझ सकें। केवल तब ही मनुष्य पूरी तरह से स्वतंत्र हो सकते हैं, न केवल राक्षसों की बल्कि अपने पूर्वजों की वंशावली को भी छोड़ सकेंगे। बड़े लाल अजगर को पूरी तरह हराने का यह परमेश्वर का मूल इरादा है, ताकि सभी मनुष्य बड़े लाल अजगर के सच्चे रूप को जान सकें, उसके मुखौटे को पूरी तरह से उतार कर उसका वास्तविक स्वरूप देख सकें। परमेश्वर यही प्राप्त करना चाहता है, और पृथ्वी पर यही उसका अंतिम लक्ष्य है जिसके लिए उसने इतना काम किया है; वह सभी मनुष्यों में इसे हासिल करना चाहता है। इसे परमेश्वर के उद्देश्यों के लिए सभी चीज़ों की युक्ति के रूप में जाना जाता है" ("वचन देह में प्रकट होता है" में संपूर्ण ब्रह्मांड के लिए परमेश्वर के वचनों के रहस्य की व्याख्या के "अध्याय 41")। परमेश्वर अपने कार्य के हर चरण में, अपने लिए कार्य करवाने और सेवा लेने के लिए तमाम चीज़ों को एकत्रित करता है, और परमेश्वर के अंत के दिनों के कार्य में ठीक यही होता है जो उसने पूरे चीन में शुरू किया है। बड़ा लाल अजगर भी कोई अपवाद नहीं है, क्योंकि वह भी परमेश्वर के कार्य में एक विषमता तुलना और सेवापात्र बन गया है। बड़े लाल अजगर के हाथों परमेश्वर के कार्य का प्रतिरोध करवाकर और उसमें रुकावट डलवाकर, परमेश्वर सबके सामने उसके असली चेहरे को उजागर करता है ताकि लोग उसे पहचान लें, और उससे सारे संबंध तोड़कर उसकी बेड़ियों से आज़ाद हो जाएँ। लेकिन परमेश्वर का लोगों को दुष्टात्माओं की करतूतें दिखाने और हमेशा के लिए बड़े लाल अजगर का त्याग करवाने से उनके उद्धार हासिल करने का क्या संबंध है? जैसा कि हम सब जानते हैं, बड़ा लाल अजगर विकृत रूप से पेश आता है, यह स्वर्ग के विपरीत कार्य करता है, और बहुत ही प्रतिक्रियावादी है। यह चीन को एक परमेश्वर-रहित क्षेत्र बनाने और चीन के लोगों को पूरी तरह से कलुषित सत्ता के अधीन लाने के लिए, सत्य को एकदम पलट देता है, नास्तिकवाद और भौतिकवाद को निर्दयतापूर्वक आगे बढ़ाता है, लोगों के दिमाग को दूषित करने के लिए हर तरह की भ्राँतियों और पाखंड को प्रचारित करता है, उनकी आत्माओं को धोखा देता है, और परमेश्वर के उद्धार को स्वीकार करने के लिए लोगों को उसके सामने आने से रोकता है। इस तरह वो हमेशा के लिए लोगों को नियंत्रित करने और निगल जाने के अपने मकसद को पूरा करता है। अगर लोग बड़े लाल अजगर के धोखे के प्रति जागरुक होना चाहते हैं, उसकी तानाशाही और दमन से पिंड छुड़ाना चाहते हैं, और पूरी तरह से परमेश्वर की ओर मुड़ना चाहते हैं, तो वे बड़े लाल अजगर के हाथों उत्पीड़न और दमन का अनुभव करके ही उसकी दुष्ट, कुटिल, घिनौने और निर्लज्ज शैतानी चेहरे को देख सकते हैं, तभी वे लोग उससे तहेदिल से नफरत कर पाएँगे, उसे धिक्कार पाएँगे। तब वे लोग बड़े लाल अजगर से सारे संबंध तोड़ने की शपथ लेते हैं, हमेशा के लिए शैतान के प्रभाव को मिटा देते हैं, परमेश्वर का अनुसरण करते हैं, उसका आज्ञापालन करते हैं और जीवन में सही मार्ग पर चलकर सत्य का अनुसरण करते हैं और पूर्ण उद्धार पाते हैं। इसलिए यह स्पष्ट है कि परमेश्वर बड़े लाल अजगर का इस्तेमाल विषमता तुलना और सेवापात्र के रूप में करता है ताकि उसके चुने हुए लोग सत्य को समझें, विवेक विकसित करें, परमेश्वर के लिए गवाही दें, और अंत में पूर्ण होकर पूरा उद्धार प्राप्त करें। परमेश्वर के कार्य करने का तरीका भव्य और शानदार है! परमेश्वर बड़े लाल अजगर के भयंकर दमन का इस्तेमाल अपने चुने हुए लोगों को पूर्ण बनाने, उन्हें अपने धार्मिक स्वभाव, बुद्धि और सर्वशक्तिमत्ता का ज्ञान कराने के लिए और यह दिखाने के लिए करता है कि परमेश्वर का कार्य कितना व्यवहारिक है, ताकि वे तमाम लोग तहेदिल से परमेश्वर का सच्चा गुणगान करें। जैसा कि सर्वशक्तिमान परमेश्वर के वचन कहते हैं: "मेरी योजना में, शैतान ने हमेशा हर कदम का बहुत तेजी से पीछा किया है, और मेरी बुद्धि की विषमता के रूप में, हमेशा मेरी वास्तविक योजना को बिगाड़ने के लिए उसने तरीके और संसाधनों को खोजने की कोशिश की है। परन्तु क्या मैं उसकी धोखेबाज़ योजनाओं से परास्त हो सकता हूँ? सभी जो स्वर्ग में और पृथ्वी पर हैं मेरी सेवा करते हैं—क्या शैतान की कपटपूर्ण योजनाएँ कुछ अलग हो सकती हैं? यह निश्चित रूप से मेरे ज्ञान का प्रतिच्छेदन है, यह निश्चित रूप से वह है जो मेरे कर्मों के बारे में चमत्कारिक है, और यही वह सिद्धांत है जिसके द्वारा मेरी पूरी प्रबंधन योजना चलती है। राज्य के निर्माण के दौरान भी मैं शैतान की कपटपूर्ण योजनाओं से बचता नहीं हूँ, बल्कि उस कार्य को करता रहता हूँ जो मुझे करना होता है। ब्रह्मांड में सभी वस्तुओं के बीच, मैंने अपनी विषमता के रूप में शैतान के कर्मों को चुना है। क्या यह मेरी बुद्धि नहीं है? क्या यह निश्चित रूप से वह नहीं है जो मेरे कार्यों के बारे में अद्भुत है? राज्य के युग में प्रवेश के अवसर पर, स्वर्ग में और पृथ्वी पर सभी वस्तुओं में आश्चर्यजनक बदलाव आते हैं, और वे जश्न मनाते हैं और आनन्द उठाते हैं। क्या तुम लोग कुछ अलग हो? कौन अपने हृदय में शहद के समान मिठास महसूस नहीं करता है? कौन अपने हृदय में खुशी से नहीं फट पड़ता है? कौन खुशी से नृत्य नहीं करता है? कौन प्रशंसा के वचन नहीं बोलता है?" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 8")।

विजेताओं की गवाहियाँ नामक पुस्तक में संकलित विवरण, चीन में परमेश्वर के उन चुने हुए लोगों की गवाहियाँ हैं, जो बड़े लाल अजगर के भयंकर उत्पीड़न के बीच परमेश्वर के वचनों के द्वारा पूर्ण बनाए जा रहे हैं। ज़ाहिर तथ्यों के मुताबिक, परमेश्वर बड़े लाल अजगर का कट्टर प्रतिरोध और उत्पीड़न का इस्तेमाल अपने चुने हुए लोगों को शिक्षा देने, उन्हें पूर्ण बनाने, उनके जीवन को विकसित करने और परिपक्व बनाने के लिए करता है। साथ ही, परमेश्वर इस प्रतिरोध और उत्पीड़न का इस्तेमाल उन दुष्ट लोगों को मिटाने और उजागर करने के लिए भी करता है जो उसमें सच्चा विश्वास नहीं रखते और सत्य को प्यार नहीं करते। यह इस बात को बिल्कुल सही ढंग से व्यक्त करता है कि परमेश्वर अपनी बुद्धि का उपयोग शैतान की कपटी साज़िशों के आधार पर ही करता है, परमेश्वर ने पहले ही बड़े लाल अजगर को बुरी तरह से हरा दिया है, और उसने समस्त महिमा पा ली है!

सर्वशक्तिमान परमेश्वर के वचन कहते हैं: "जहाँ कहीं भी देहधारण प्रकट होता है, उस जगह से दुश्मन नष्ट हो जाता है। परमेश्वर के हाथ से सर्वनाश किए जाने वालों, बर्बाद किए जाने वालों में चीन सबसे पहला है। परमेश्वर चीन पर बिल्कुल भी दया नहीं दिखाता है। बड़े लाल अजगर के उत्तरोत्तर ढहने का सबूत लोगों की निरंतर परिपक्वता में देखा जा सकता है। इसे किसी के भी द्वारा स्पष्ट रूप से देखा जा सकता है। लोगों की परिपक्वता दुश्मन की मृत्यु का संकेत है" ("वचन देह में प्रकट होता है" में संपूर्ण ब्रह्मांड के लिए परमेश्वर के वचनों के रहस्य की व्याख्या के "अध्याय 10")। परमेश्वर के चुने हुए लोग जो उसकी गवाही देते हैं, एक ऐसा समूह हैं जो ठीक बड़े लाल अजगर के देश के पतन के समय गवाही देते हैं; वे लोग शैतान के साथ परमेश्वर के युद्ध की विजय की गवाही हैं, शैतान की पराजय और अपमान के अकाट्य प्रमाण हैं। परमेश्वर के लोगों की परिपक्वता बड़े लाल अजगर के देश के पतन का ऐलान करती है। चीनी मुख्यभूमि पर परमेश्वर के कार्य की परिणति गौरवमय होगी: उसने लोगों के एक समूह को विजेता बनाया है और उसने अपनी महिमा पा ली है! अब परमेश्वर के चुने हुए लोगों ने परमेश्वर के कार्य की गवाही विश्व के कोने-कोने में देने और परमेश्वर के पवित्र नाम को फैलाने के पावन मिशन को अपने कंधों पर ले लिया है। परमेश्वर का नाम पूरी कायनात में गूँजेगा, सभी लोग परमेश्वर के आगे समर्पित होंगे, देहधारी सर्वशक्तिमान परमेश्वर की आराधना करेंगे, और दुनिया के सारे देश मसीह देश बन जाएँगे—ऐसा परमेश्वर द्वारा जल्दी ही किया जाएगा!

16 अगस्त, 2014

1. सीसीपी की जेल में बिताया हर दिन

यांग यी, चीन

सर्वशक्तिमान परमेश्वर कहते हैं, "कई जगहों पर परमेश्वर ने सीनियों के देश में विजेताओं के एक समूह को प्राप्त करने की भविष्यवाणी की है। चूँकि विजेताओं को दुनिया के पूर्व में प्राप्त किया जाना है, इसलिए परमेश्वर अपने दूसरे देहधारण में जहाँ कदम रखता है, वह बिना किसी संदेह के सीनियों का देश है, ठीक वह स्थान, जहाँ बड़ा लाल अजगर कुंडली मारे पड़ा है। वहाँ परमेश्वर बड़े लाल अजगर के वंशजों को प्राप्त करेगा, ताकि वह पूर्णतः पराजित और शर्मिंदा हो जाए। परमेश्वर पीड़ा के बोझ से अत्यधिक दबे इन लोगों को जगाने जा रहा है, जब तक कि वे पूरी तरह से जाग नहीं जाते, वह उन्हें कोहरे से बाहर निकालेगा, और उनसे उस बड़े लाल अजगर को अस्वीकार करवाएगा। वे अपने सपने से जागेंगे, बड़े लाल अजगर के सार को जानेंगे, परमेश्वर को अपना संपूर्ण हृदय देने में सक्षम होंगे, अँधेरे की ताक़तों के दमन से बाहर निकलेंगे, दुनिया के पूर्व में खड़े होंगे, और परमेश्वर की जीत का सबूत बनेंगे। केवल इसी तरीके से परमेश्वर महिमा प्राप्त करेगा" ("वचन देह में प्रकट होता है" में 'कार्य और प्रवेश (6)')। इन वचनों को पढ़कर, मुझे करीब दस साल पहले चीनी कम्युनिस्ट पार्टी द्वारा की गयी अपनी गिरफ्तारी याद आ गयी।

23 जनवरी, 2004 की बात है। कलीसिया की एक बहन के पास जाने के लिए मैं जल्दी उठ गयी। लेकिन रास्ते में मुझे सीसीपी की पुलिस ने अवैध तरीके से गिरफ्तार कर लिया। उन्होंने मेरे बैग की तलाशी ली और उसमें उन्हें आस्था से जुड़ी कुछ सामग्री मिल गयी, एक फोन, पेजर तथा कुछ और चीजें। वो लोग मुझे लोक सुरक्षा ब्यूरो ले गए। वहाँ पहुँचकर पुलिस मुझे एक कमरे में ले गई। उनमें से एक, सुराग की तलाश में, मेरे पेजर और मोबाइल फोन से छेड़छाड़ करने लगा। उसने फोन चालू किया लेकिन उसमें बैटरी कम दिखी, थोड़ी देर में बैटरी पूरी तरह से खाली हो गयी। तमाम कोशिशों के बावदजूद, वह उसे चालू नहीं कर सका। फोन लेकर, वह चिंतित लग रहा था। मैं भी परेशान थी—मैंने सुबह ही फोन चार्ज किया था। इसमें बैटरी खाली कैसे हो सकती है? मुझे अचानक एहसास हुआ कि परमेश्वर ने पुलिस को अन्य भाई-बहनों के बारे में कोई जानकारी खोजने से रोकने के लिए चमत्कारिक तरीके से यह व्यवस्था की थी। मैंने परमेश्वर द्वारा कहे गए वचनों को भी समझा : "कोई भी और सभी चीज़ें, चाहे जीवित हों या मृत, परमेश्वर के विचारों के अनुसार ही जगह बदलेंगी, परिवर्तित, नवीनीकृत और गायब होंगी। परमेश्वर सभी चीज़ों को इसी तरीके से संचालित करता है" ("वचन देह में प्रकट होता है" में 'परमेश्वर मनुष्य के जीवन का स्रोत है')। वास्तव में, सभी चीज़ें और घटनाएं परमेश्वर के हाथों में हैं। चाहे सजीव हो या निर्जीव, सभी चीज़ें परमेश्वर के विचारों के अनुसार बदलती हैं। उस समय, मुझे इस बात का एहसास हुआ कि कि कैसे सभी चीज़ों पर परमेश्वर की संप्रभुता है, कैसे वह उनका आयोजन करता है। इस चीज़ ने आगे होने वाली पूछताछ का सामना करने के लिए परमेश्वर पर मेरा विश्वास मजबूत किया। बैग की चीज़ों को इंगित करते हुए, पुलिस अधिकारी ने आरोप लगाते हुए पूछा, "ये चीज़ें बताती हैं कि तुम कलीसिया की कोई साधारण सदस्या नहीं हो। तुम जरूर वरिष्ठ नेताओं में से कोई एक हो, कोई महत्वपूर्ण व्यक्ति हो। छोटे ओहदे के नेताओं के पास पेजर या मोबाइल फोन नहीं होते। क्या मैं सही हूँ?" मैंने जवाब दिया, "मैं समझ नहीं पा रही हूँ कि आप क्या कह रहे हैं"। "तुम नहीं समझने का नाटक कर रही हो", वह गुर्राकर बोला, और मुझे फ़र्श पर बैठकर सब-कुछ बताने का आदेश दिया। यह देखकर कि मैं उनके कहे अनुसार नहीं कर रही हूँ, उन्होंने मुझे घेर लिया और लातों और घूंसों से मारना शुरू कर दिया—मानो मुझे जान से मार दे देना चाहते हों। मेरा चेहरा रक्त-रंजित हो चुका था और सूज गया था। मेरे पूरे शरीर में असहनीय दर्द हो रहा था। मैं फ़र्श पर गिर पड़ी। मैं गुस्से में थी। मैं उनसे जानना चाहती थी कि वो मेरे साथ इस ढंग से क्यों पेश आ रहे हैं, "मैंने क्या गलत किया है? तुमने मुझे ऐसे क्यों मारा?" लेकिन मेरे पास उनके साथ तर्क करने का कोई तरीका नहीं था, क्योंकि सीसीपी सरकार तर्कसंगत काम नहीं करती। मैं परेशान थी, लेकिन मैं उनकी पिटाई के सामने घुटने टेकना भी नहीं चाहती थी। मैं इसी असमंजस में थी कि मैंने अचानक सोचा, चूंकि सीसीपी सरकार के ये दुष्ट अधिकारी इतने बेतुके हैं, मुझे कोई तर्कसंगत बात कहने का मौका नहीं दे रहे, इसलिए मुझे उनसे कोई बात नहीं करनी चाहिए। मेरा चुप रहना ही बेहतर है—इस तरह मैं उनके किसी काम की नहीं रहूँगी। जब मैंने यह सोच लिया, तो मैंने उनकी किसी भी बात पर ध्यान देना बंद कर दिया। यह देखकर कि इस तरकीब का मुझ पर कोई असर नहीं हो रहा है, दुष्ट पुलिसकर्मी आपे से बाहर हो गए तथा और भी बर्बर हो गए : जबरन क़बूल करवाने के लिए उन्होंने मुझे यातना देनी शुरू कर दी। ज़मीन पर पेच से कसी एक धातु की कुर्सी के साथ उन्होंने मुझे इस तरह बेड़ियों से जकड़ दिया कि मैं न तो बैठ सकती थी और न ही खड़ी रह सकती थी। उनमें से एक ने मेरे उस हाथ को जिस पर हथकड़ी नहीं थी, कुर्सी पर रख दिया और जूते से वह उस पर तब तक मारता रहा, जब तक मेरे हाथ का दूसरी ओर का भाग काला और नीला नहीं पड़ गया; दूसरे ने अपने चमड़े के जूते के नीचे मेरे पैर की उंगलियों को कुचल दिया। मेरी उंगलियों में इतना भयानक दर्द हुआ कि उसका असर सीधे मेरे दिल तक गया। उसके बाद, छह-सात पुलिसकर्मी मुझ पर बारी-बारी से टूट पड़े। एक मेरे जोड़ों पर पिल पड़ा और उन्हें इतनी ज़ोर से कोंचने लगा कि एक महीने बाद भी मैं अपनी बांह को मोड़ नहीं पाती थी। दूसरा मेरे बालों को पकड़कर मेरे सिर को इधर-उधर झकझोरने लगा और फिर उसे इतनी जोर से पीछे की ओर खींचा कि मेरा चेहरा ऊपर की तरफ हो गया। उसने दुष्टता से कहा, "देख ऊपर और बता क्या कहीं कोई परमेश्वर है!" दिन ढलने तक यही सब चलता रहा। यह देखकर कि उन्हें मुझसे कुछ भी हासिल नहीं हो रहा है और चीनी नव वर्ष चल रहा है, उन्होंने मुझे सीधे सुधार गृह भेज दिया।

जब मैं सुधार गृह पहुंची, तो वहाँ के सुरक्षाकर्मियों ने मुझे जेल में डाल दिया और मेरे बारे में तरह-तरह की अफवाहें फैला दीं और वहाँ की कैदियों को मुझे यातना देने के लिए उकसाया। वहाँ के कैदी हर दिन मेरे साथ चाल चलते थे : जब तापमान शून्य से 8 या 9 डिग्री होता था, तो वे मेरे जूते भिगो देते; छिप कर मेरे भोजन में बिना उबला पानी डाल देते; शाम को, जब मैं सो जाती तो वे मेरे कपास के गद्देदार जैकेट को भिगो देते; मुझे शौचालय के बगल में सोने को मजबूर करते, अक्सर रात में मेरी रजाई खींच लेते, मेरे बालों को खींचते और मुझे सोने नहीं देते थे; वे मेरी उबली हुई पाव रोटी छीन लेते; मुझे शौचालय साफ़ करने के लिए मजबूर करते और अपनी बची हुई दवाई मेरे मुंह में ठूँस देते, मुझे शौचालय नहीं जाने देते थे; अगर मैं उनकी बात न मानती तो वे गिरोह बनाकर मुझे पीटते—और अक्सर ऐसे समय में सुधार अधिकारी या ग़श्त लगाने वाले संतरी जल्दी से दूर हो जाते या नाटक करते कि उन्होंने कुछ देखा ही नहीं; कभी-कभी वे कुछ दूरी पर हटकर छिप जाते और देखते रहते। अगर कुछ दिन कैदी मुझे न पीटते, तो सुधार अधिकारी उन्हें मुझे मारने के लिए उकसाते। सुरक्षाकर्मियों की क्रूर यातना ने मुझे उनके प्रति नफ़रत से भर दिया। अगर ये सब मैंने अपनी आंखों से न देखा होता और व्यक्तिगत रूप से इसका अनुभव न किया होता, तो मुझे कभी विश्वास नहीं होता कि सीसीपी सरकार, जो उदारता और नैतिकता से भरी हुई मानी जाती है, इतनी बुरी, भयावह और विकराल हो सकती है—मैंने कभी भी इसका असली चेहरा न देखा होता, एक ऐसा चेहरा जो धोखेबाज और दोगला है। "लोगों की सेवा करने, एक सभ्य और सामंजस्यपूर्ण समाज बनाने"—की ये सभी बातें झूठी हैं और ये लोगों को धोखा देने के लिए रची गई हैं, ये बातें सिर्फ एक साधन है, एक चाल है, खुद को सुन्दर बनाकर पेश करने की और वाह-वाही लूटने की जिसके यह लायक ही नहीं है। उस समय, मैंने परमेश्वर के वचनों के वचनों बारे में विचार किया : "फिर, यह कोई आश्चर्य की बात नहीं कि देहधारी परमेश्वर पूरी तरह से छिपा रहता है : इस तरह के अंधकारपूर्ण समाज में, जहां राक्षस बेरहम और अमानवीय हैं, पलक झपकते ही लोगों को मार डालने वाला शैतानों का सरदार, ऐसे मनोहर, दयालु और पवित्र परमेश्वर के अस्तित्व को कैसे सहन कर सकता है? वह परमेश्वर के आगमन की सराहना और जयजयकार कैसे कर सकता है? ये अनुचर! ये दया के बदले घृणा देते हैं, ये लंबे समय से परमेश्वर का तिरस्कार करते रहे हैं, ये परमेश्वर को अपशब्द बोलते हैं, ये बेहद बर्बर हैं, इनमें परमेश्वर के प्रति थोड़ा-सा भी सम्मान नहीं है, ये लूटते और डाका डालते हैं, इनका विवेक मर चुका है, ये विवेक के विरुद्ध कार्य करते हैं, और ये लालच देकर निर्दोषों को अचेत देते हैं। प्राचीन पूर्वज? प्रिय अगुवा? वे सभी परमेश्वर का विरोध करते हैं! उनके हस्तक्षेप ने स्वर्ग के नीचे की हर चीज़को अंधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब पाप को छिपाने की चालें हैं!" ("वचन देह में प्रकट होता है" में 'कार्य और प्रवेश (8)')। मुझे परमेश्वर को अस्वीकार करने और उसे धोखा देने के लिए मजबूर करने में, सीसीपी सरकार ने मुझे यातना देने और तबाह करने में कोई कोर-कसर नहीं रखी—लेकिन उन्हें पता नहीं था कि वे जितना अधिक मुझे सताएँगे, उतनी ही अधिक स्पष्टता से मैं उनके शैतानी चेहरे देख पाऊँगी, उतनी ही अधिक मैं उनसे घृणा करूँगी और अपने दिल की गहराई से उन्हें नकारूँगी। मैं परमेश्वर के अनुसरण में और भी दृढ़ होती गयी।

यह देखकर कि वे जो कुछ चाहते हैं मुझसे नहीं उगलवा पा रहे हैं, अब उन्होंने कोई भी कसर नहीं छोड़ी—चाहे श्रमशक्ति हो या भौतिक और वित्तीय संसाधन हों—उन्होंने एड़ी-चोटी का ज़ोर लगा दिया, इस सबूत को पाने के लिए कि मैं परमेश्वर में विश्वास करती हूँ। तीन महीने बाद भी, उनकी सारी भाग-दौड़ बेकार गयी। अंत में, उन्होंने अपना तुरुप का पत्ता खेला : उन्हें पूछताछ के लिए एक विशेषज्ञ मिल गया। ऐसा कहा जाता था कि जो भी उसके समक्ष लाया गया था, उसे वह तीन प्रकार की यातनाएँ देता था, और ऐसा कोई नहीं था जिसने क़बूल न किया हो। एक दिन, चार पुलिस अधिकारी आए और मुझसे बोले, "आज हम तुझे एक नए घर में ले जा रहे हैं"। इसके बाद उन्होंने मुझे एक क़ैदी परिवहन गाड़ी में धकेल दिया, पीठ के पीछे मेरे हाथों में बेड़ियाँ लगा दीं, और मेरे सिर पर एक टोप लगा दिया। पता नहीं वे मुझे कैसे यातना देने वाले थे, इसलिए मैं थोड़ी घबराई हुई थी। तभी मैंने प्रभु के इन वचनों पर विचार किया, "क्योंकि जो कोई अपना प्राण बचाना चाहे, वह उसे खोएगा; और जो कोई मेरे लिये अपना प्राण खोएगा, वह उसे पाएगा" (मत्ती 16:25)। प्रभु के वचनों ने मुझे आस्था और शक्ति दी। अगर हम चीन के भूतिया शहर में परमेश्वर पर विश्वास करना और उसका अनुसरण करना चाहते हैं, तो हममें अपनी जान देने का हौसला होना चाहिए। मैं परमेश्वर के लिए मरने को तैयार थी। आश्चर्य की बात है कि गाड़ी में बैठने के बाद, मैंने अनायास ही दुष्ट पुलिस वालों के बीच की बातचीत सुन ली। ऐसा लगा कि वे पूछताछ करने के लिए मुझे कहीं और ले जा रहे हैं। आह, वे मुझे मार डालने के लिए नहीं ले जा रहे थे—और मैं तो परमेश्वर के लिए शहीद होकर मरने की तैयारी कर रही थी! जैसे ही मैं यह सोच रही थी, किसी अज्ञात कारण से एक पुलिसकर्मी ने मेरे सिर पर टोप की डोरियों को और कसकर बाँध दिया। इसके तुरंत बाद, मुझे असहज महसूस होना शुरू हो गया—ऐसा लगा कि मेरा दम घुट रहा है। मेरे मुंह से झाग आने शुरू हो गए, और मैं उल्टी न रोक सकी। लगा मैं अपने अंदर का सब कुछ उल्टी में उगलने जा रही हूँ। मुझे चक्कर आने लगे, सिर खाली-सा हो गया, मैं अपनी आंखें नहीं खोल सकी। मेरे शरीर में ताक़त नहीं बची थी, मानो मुझे लकवा मार गया हो। लगा मेरे मुंह में कुछ चिपचिपा-सा है जिसे मैं बाहर नहीं उगल पा रही हूँ। मैं तो वैसे ही हमेशा से नाज़ुक-सी रही हूँ, और इस तरह के दुर्व्यवहार के बाद तो मुझे लगा मैं किसी मुसीबत में हूँ, मेरी सांस किसी भी समय बंद हो सकती है। दर्द के बीच, मैंने परमेश्वर से प्रार्थना की : "हे परमेश्वर! मेरे हृदय की रक्षा करो। मैं मरूँ या जिऊँ, लेकिन मैं तुम्हें धोखा नहीं दूँगी।" कुछ समय के बाद, हमारी गाड़ी एक होटल में पहुंची। वे मुझे एक सील किए हुए कमरे में ले गए। इसके तुरंत बाद, पुलिस ने जिस "पूछताछ विशेषज्ञ" का ज़िक्र किया था, वह पहुंच गया। वह मेरे सामने आया और उसने मुझे पकड़ लिया। मेरे चेहरे पर दर्जनों थप्पड़ जड़ देने के बाद, उसने मुझे छाती और पीठ पर कई बार घूंसों से मारा, फिर अपना चमड़े का जूता मेरे चेहरे पर दे मारा। इस तरह उसके द्वारा पीटे जाने के बाद, मुझे अब यह एहसास नहीं रहा कि कुछ ऐसा था जो मैं अपने मुंह या पेट से नहीं निकाल सकती थी। मैं अब बेसुध अवस्था में नहीं थी और अपनी आंखें खोल सकती थी। धीरे-धीरे मेरे अंगों में सुध वापस आ रही थी, और मेरे शरीर में ताक़त लौटने लगी थी। इसके बाद, उसने बेदर्दी से मेरे कंधों को पकड़ा और मुझे दीवार से दे मारा। उसने मुझे अपनी ओर देखकर उसके सवालों के जवाब देने का आदेश दिया। यह देखकर कि मैं उसकी ओर कोई ध्यान नहीं दे रही हूँ, वह भड़क गया, और उसने परमेश्वर की बुराई, निंदा और बदनामी करके मेरी प्रतिक्रिया लेने की कोशिश की। मुझे फँसाने के लिए उसने सबसे ज्यादा घृणास्पद, घटिया तरीकों का उपयोग किया, और कुछ अनिष्ट होने की संभावना वाले अंदाज में बोला, "मैं जानबूझकर तुझे ऐसी यातनाएं दे रहा हूँ जिन्हें तेरा शरीर और आत्मा बर्दाश्त न कर पाएं, तुझे ऐसा दर्द हो जिसे कोई भी सामान्य व्यक्ति सहन नहीं कर सकता—तू चाहेगी कि तू मर जाए। अंत में, तू मेरे आगे गिड़गिड़ाएगी कि मैं तुझे जाने दूँ, और तभी तू अपनी जबान खोलेगी और मानेगी कि तेरा नसीब परमेश्वर के हाथों में नहीं—बल्कि मेरे हाथों में है। अगर मैं तेरी मौत चाहूँ, तो यह काम तुरंत हो जाएगा; अगर मैं तुझे जीने देना चाहूँ, तो तू जीवित रहेगी, और जो भी कष्ट मैं तुझे देना चाहूँ, वह तुझे भुगतना होगा। तेरा सर्वशक्तिमान परमेश्वर तुझे नहीं बचा सकता—तू तभी जीवित रहेगी जब तू हमसे तुझे बचाने के लिए प्रार्थना करेगी।" मैं इन घृणास्पद, बेशर्म घिनौने ठगों, जंगली जानवरों और दुष्ट राक्षसों का सामना करते हुए, इनसे लड़ना चाहती थी। मैंने सोचा, "आकाश और पृथ्वी की सभी चीज़ें परमेश्वर द्वारा सृजित और नियंत्रित हैं। मेरा भाग्य भी परमेश्वर की संप्रभुता और व्यवस्थाओं के अधीन है। परमेश्वर जीवन और मृत्यु का फैसला करने वाला है; तुम लोगों को लगता है मैं तुम्हारे चाहने मात्र से मर जाऊँगी?" उस पल, मेरा दिल आक्रोश से भर गया था। पुलिसकर्मियों द्वारा मेरे खिलाफ किये गए सारे घृणित कृत्य और आज परमेश्वर की निंदा और विरोध करने वाली जो बातें उन्होंने कही थीं, वे सब उनके उस शैतानी सार को स्पष्ट रूप से उजागर करती हैं जो सत्य से नफरत करता है और परमेश्वर का विरोधी है, और यही वह सबूत है जिसके आधार पर परमेश्वर उन्हें दोषी ठहराकर, सज़ा देगा और उनका विनाश करेगा।

क़बूल करने से मेरे इनकार ने उस तथा-कथित विशेषज्ञ के नाम को बहुत अधिक चोट पहुंचाई थी। उसने मेरी पीठ के पीछे मेरी एक बाँह को मजबूती से मोड़ दिया और दूसरी बाँह को मेरे कंधे के पीछे खींच लिया, फिर कसकर मेरे हाथों को हथकड़ी पहना दी। आधे घंटे से भी कम समय में, पसीने की बड़ी-बड़ी बूंदें मेरे चेहरे से टपककर मेरी आँखों में जा रही थीं जिससे मैं अपनी आंखें नहीं खोल पा रही थी। यह देखकर कि मैं अभी भी उसके सवालों के जवाब नहीं दे रही हूँ, उसने मुझे जमीन पर पटक दिया, फिर मुझे मेरी पीठ के पीछे लगी हथकड़ियों से उठा लिया। मेरी बाहें एकदम से भयंकर दर्द से बज उठीं, जैसे कि वे टूट ही गई हों। दर्द इतना भयानक था कि मैं मुश्किल से सांस ले पा रही थी। इसके बाद, उसने मुझे दीवार पर दे मारा और मुझे उसके सहारे खड़ा कर दिया। पसीना मेरी आंखों को धुंधला कर रहा था। पीड़ा इतनी अधिक थी कि मेरा पूरा शरीर पसीने से भर गया—यहाँ तक कि मेरे जूते भी भीग गए थे। मैं वैसे भी हमेशा कमज़ोर रही थी, और इस पल तो मैं लुढ़क ही पड़ी। लग रहा था जैसे मैं नाक से साँस लेने की शक्ति ही खो चुकी हूँ। मैं आधा मुँह खोलकर ही किसी तरह साँस ले पा रही थी। मुझे एक बार फिर मौत क़रीब आते हुए महसूस हुई—शायद इस बार मैं वास्तव में मर जाऊंगी। लेकिन उस पल, मैंने यीशु के शिष्यों में से एक, लूका के बारे में और जीते-जी फांसी चढ़ जाने के उसके अनुभव के बारे में सोचा। जैसे फिर से मुझे अपनी सारी ताक़त वापस मिल गयी, मैं खुद को याद दिलाने के लिए एक ही बात दुहराती रही : "लूका जीते-जी फांसी दिए जाने से मरा था। मुझे भी लूका जैसा होना चाहिए, मुझे लूका बनना चाहिए, लूका होना ... मैं स्वेच्छा से परमेश्वर के आयोजनों और उसकी व्यवस्थाओं का पालन करुँगी, मैं लूका की तरह मृत्यु पर्यंत परमेश्वर के प्रति वफादार होना चाहती हूँ।" जैसे ही दर्द असहनीय होने लगा और मैं मृत्यु के कगार पर पहुँचने लगी कि मैंने अचानक एक दुष्ट पुलिसवाले को यह कहते हुए सुना कि उन्होंने सर्वशक्तिमान परमेश्वर में विश्वास रखने वाले कई भाई-बहनों को गिरफ्तार कर लिया गया है। मन ही मन, मैं चौंक गई : कई अन्य भाई-बहनों को यह यातना दी जाने वाली है। भाइयों पर तो विशेष रूप से अधिक अत्याचार किए जाएँगे। मेरा दिल चिंता से भर गया। मैं मन ही मन उनके लिए प्रार्थना करती रही। शायद मुझे पवित्र आत्मा ने छुआ था; मैंने जितनी अधिक प्रार्थना की, मैं उतनी ही प्रेरित होती गई। मैं अनजाने में अपना दर्द भूल गई। मैं अच्छी तरह जानती थी कि ये सब परमेश्वर की बुद्धिमान व्यवस्थाएं हैं; परमेश्वर को मेरी कमज़ोरी का पता है, और वह मेरे सबसे दर्दनाक समय में मेरी अगुआई कर रहा है। उस रात, मैंने इस बात की कोई परवाह नहीं कि दुष्ट पुलिसवालों ने मुझसे कैसा व्यवहार किया, और न ही मैंने उनके सवालों की ज़रा-सा भी परवाह की। यह होते देखकर, दुष्ट पुलिसवालों ने मेरे चेहरे पर कस-कसकर मुक्कों से प्रहार किया, फिर कनपटियों के बालों को अपनी उंगलियों में लपेट कर उन्हें खींचा और मरोड़ा। मेरे कान मड़ने के कारण सूज गए थे, मेरा चेहरा पहचानना मुश्किल था, लकड़ी के मोटे टुकड़े से मारे जाने के कारण मेरे निचले और ऊपरी पैरों पर खरोंचें पड़ गईं थीं और खाल निकल रही थी, मेरे पैर की उंगलियाँ भी लकड़ी से कुचले जाने के कारण काली और नीली पड़ गई थीं। छः घंटों तक मुझे हथकड़ियों से लटकाने के बाद, जब दुष्ट पुलिसवालों ने हथकड़ियाँ खोलीं, तो मेरे बाएं अंगूठे के नीचे का मांस निकल गया था—हड्डी पर केवल एक पतली-सी परत रह गई थी। हथकड़ियों ने मेरी कलाइयों को भी पीले फफोलों से ढक दिया था, और उन्हें फिर से पहन सकने का कोई तरीका नहीं था। उस समय, एक महत्वपूर्ण दिखने वाली महिला पुलिस अधिकारी अंदर आई। उसने मुझे ऊपर से नीचे तक देखा, फिर बोली : "अब तुम इसे और नहीं पीट सकते—यह मरने वाली है।" पुलिसवालों ने मुझे होटल के एक कमरे में बंद कर दिया। उसके पर्दे चौबीस घंटे लगे रहते थे। दरवाज़े पर चौबीस घंटे पहरा रहता था और किसी भी सेवाकर्मी को वहाँ प्रवेश करने की इजाज़त नहीं थी, और न ही किसी को कमरे के अंदर होती प्रताड़ना और बर्बरता के दृश्यों को देखने की इजाज़त थी। उन्होंने बारी-बारी से बिना कोई विराम लिए, मुझसे पूछताछ जारी रखी। पांच दिनों तक दिन-रात, उन्होंने मुझे न सोने दिया, न बैठने की अनुमति दी और न ही उन्होंने मुझे खाना खाने की अनुमति दी। मुझे केवल दीवार के सहारे खड़े होने की इजाज़त थी। एक दिन, एक अधिकारी मुझसे पूछताछ करने आया। यह देखकर कि मैं उसे अनदेखा कर रही हूँ, वह आगबबूला हो गया और मुझे ठोकर मारकर मेज के नीचे धकेल दिया। इसके बाद, उसने मुझे बाहर खींचा और घूंसों से मारा, जिससे मेरे मुंह के कोने से खून बहने लगा था। अपनी वहशियत को ढकने के लिए, उसने जल्दी से दरवाज़ा बंद कर दिया ताकि कोई अंदर न आ सके। फिर उसने कागज के कुछ रूमाल लिए और मेरे खून को साफ़ कर दिया, मेरे चेहरे पर लगे खून को पानी से धोया और फर्श से खून को साफ कर दिया। मैंने जानबूझकर अपने सफेद स्वेटर पर कुछ रक्त छोड़ दिया। जब मैं सुधार गृह में लौट आई, तो दुष्ट पुलिसवालों ने अन्य कैदियों को बताया कि मेरे कपड़ों पर खून तब से था जब मुझे मानसिक अस्पताल में प्रमाणित किया जा रहा था, और उनसे कहा कि मैं पिछले कई दिनों से वहीं थी। मेरे शरीर पर घाव और खून के निशान रोगियों के कारण थे—उन्होंने अर्थात पुलिसवालों ने तो मुझे छुआ तक नहीं था...। इन निर्मम तथ्यों ने मुझे "जनता" की पुलिस की क्रूरता, कपटपूर्ण चालाकी और अमानवीयता दिखा दी और साथ ही मैंने अपने लिए परमेश्वर की सुरक्षा और परवाह को महसूस किया। जब भी मेरा दर्द सबसे बुरी अवस्था में होता, तो परमेश्वर मुझे प्रबुद्ध करता और रास्ता दिखाता था, जिससे मेरे विश्वास और मेरी शक्ति को बढ़ावा मिलता, मुझे उसकी गवाही देने का साहस मिलता था। जब दुष्ट पुलिसवाले की वहशियत ने मुझे मौत के दरवाज़े पर छोड़ दिया, तो परमेश्वर ने मुझे अन्य भाई-बहनों की गिरफ्तारी की खबर सुनायी, ताकि मैं उनके लिए प्रार्थना करने के लिए प्रेरित हो सकूं, जिससे मैं अपना दर्द भूल गई और अनजाने में ही मौत की अड़चनों को पार कर गई। जब शैतान दुष्टता और शातिर विषमता के रूप में कार्य कर रहा था, तो मैंने देखा कि केवल परमेश्वर ही सत्य, मार्ग और जीवन है, और केवल परमेश्वर का स्वभाव ही धार्मिकता और अच्छाई का प्रतीक है। केवल परमेश्वर ही सब कुछ नियंत्रित करता है और सब कुछ व्यवस्थित करता है, और वह राक्षसों की भीड़ की घेराबंदी को पराजित करने के लिए, देह की कमज़ोरी और मृत्यु की बाधाओं पर काबू पाने के लिए, अपनी महान शक्ति और अपने ज्ञान का उपयोग करते हुए मेरे हर बढ़ते कदम का मार्गदर्शन करता है, ताकि मैं इस अँधेरी माँद में दृढ़ता से जीवित रह सकूँ। जब मैंने परमेश्वर के प्रेम और उद्धार के बारे में सोचा, तो मुझे बहुत प्रेरणा मिली और मैंने शैतान से अंत तक लड़ने का संकल्प कर लिया। अगर मुझे जेल में ही सड़ना पड़ा, तो भी मैं अपनी गवाही में दृढ़ रहकर परमेश्वर को संतुष्ट करूँगी।

हर संभव कोशिश करने के बाद भी, दुष्ट पुलिस को मुझसे कुछ भी नहीं मिला था। अंत में, उन्होंने दृढ़ विश्वास के साथ कहा : "सीसीपी इस्पात की बनी है, लेकिन जो लोग सर्वशक्तिमान परमेश्वर में विश्वास करते हैं वे हीरे के बने होते हैं—वे लोग हर मामले में कम्युनिस्टों की तुलना में बेहतर होते हैं।" इन शब्दों को सुनने के बाद मैं अपने दिल में परमेश्वर की वाहवाही और प्रशंसा किये बिना न रह सकी : "हे परमेश्वर, मैं तुम्हारा धन्यवाद करती हूँ और तुम्हारी प्रशंसा करती हूँ! अपनी सर्वशक्तिमत्ता और अपने ज्ञान से तुमने शैतान पर विजय पा ली है और अपने दुश्मनों को हराया है। तुम ही सर्वोच्च सत्ता हो और तुम्हारी महिमा हो!" दौरान मैंने देखा कि सीसीपी चाहे जितनी भी क्रूर हो, इसका नियंत्रण और आयोजन परमेश्वर के हाथों में है। जैसा कि परमेश्वर के वचन कहते हैं : "आकाश में और धरती पर सभी चीज़ों को उसके प्रभुत्व के अधीन आना ही होगा। उनके पास कोई विकल्प नहीं हो सकता है और सभी को उसके आयोजनों के समक्ष समर्पण करना ही होगा। इसकी आज्ञा परमेश्वर द्वारा दी गई थी, और यह परमेश्वर का अधिकार है" ("वचन देह में प्रकट होता है" में 'सफलता या विफलता उस पथ पर निर्भर होती है जिस पर मनुष्य चलता है')।

एक दिन, दुष्ट पुलिस एक बार फिर मुझसे पूछताछ करने आई। इस बार वे सब लोग कुछ अजीब-से लग रहे थे। बात करते वक़्त वे मेरी ओर देखते थे, लेकिन ऐसा नहीं लगता था कि वे मुझसे बात कर रहे हैं। वे आपस में कुछ चर्चा करते हुए लगे। पिछले मौकों की तरह, यह पूछताछ भी विफल रही। बाद में, दुष्ट पुलिस मुझे अपनी कोठरी में वापस ले आई। रास्ते में, मैंने अनायास उन्हें यह कहते हुए सुन लिया कि ऐसा लगता था कि मुझे अगले महीने के पहले दिन रिहा कर दिया जाएगा। यह सुनकर, मेरा दिल उत्साह से लगभग बेकाबू हो गया : "इसका मतलब है कि मैं तीन दिनों में रिहा कर दी जाऊँगी!" मैंने सोचा। अंततः मैं इस पैशाचिक नरक को छोड़ सकूँगी। अपने दिल की ख़ुशी को दबाकर, मैं उम्मीद लगाए रही और हर पल इंतज़ार करती रही। तीन दिन, तीन साल की तरह महसूस हुए। अंततः, महीने का पहला दिन भी आ पहुंचा! उस दिन, मैं दरवाज़े पर टकटकी लगाये रही और इस बात की प्रतीक्षा करती रही कि कोई मेरा नाम पुकारेगा। सुबह बीत गई और कुछ नहीं हुआ। मैंने अब अपनी सारी उम्मीदें दोपहर में निकल जाने पर लगा दीं—पर जब शाम हो आई, तब भी कुछ नहीं हुआ। जब शाम के भोजन का समय आया, तो मुझे खाने की इच्छा नहीं हुई। मेरे दिल में, एक निराशा का भाव पैदा हो गया था; उस पल ऐसा लगा जैसे मेरा दिल स्वर्ग से नरक में आ गिरा हो। सुधार अधिकारी ने अन्य क़ैदियों से पूछा, "वह खा क्यों नहीं रही है?" क़ैदियों में से एक ने जवाब दिया, "उस दिन पूछताछ से वापस आने के बाद से ही उसने कुछ ख़ास नहीं खाया है।" सुधार अधिकारी ने कहा, "उसके माथे को छू कर देखो, कहीं वह बीमार तो नहीं है?" एक कैदी ने आकर मेरे माथे पर हाथ रखकर देखा। उसने कहा कि इसका माथा बहुत गर्म है, इसे तो बुखार है। मुझे वास्तव में बुखार था। बीमारी अचानक ही आ गयी थी, और बहुत गंभीर हो गयी थी। उसी समय मैं गिर पड़ी। अगले दो घंटों के दौरान, बुखार और भी बिगड़ गया। मैं रो पड़ी! सुधार अधिकारी सहित सभी ने मुझे रोते देखा। वे सभी हैरान थे : मेरे बारे में उनकी धारणा यह थी कि मैं सुख-दुःख सभी से परे हूँ, जिसने घोर यातना के बाद भी कभी एक आंसू नहीं बहाया, जिसे छह-छह घंटों तक हथकड़ियों से लटकाया गया था, लेकिन कभी मुँह से कराह नहीं निकली। फिर भी आज, मैं बिना किसी यातना के रो पड़ी थी। उन्हें समझ में नहीं आया कि मेरे आँसू क्यों निकल आए—उन्हें बस ये लगा कि मेरी तबियत ठीक नहीं है। जबकि सच ये है कि केवल मुझे और परमेश्वर को ही इसका कारण मालूम था। यह सब मेरे विद्रोह और मेरी अवज्ञा के कारण था। ये आँसू इसलिए निकल आए क्योंकि मुझे निराशा हुई जब मेरी उम्मीदें नाकाम हुईं और मेरी आशाओं पर तुषारापात हो गया। ये आँसू विद्रोह और शिकायत के थे। उस पल, मैं परमेश्वर के प्रति गवाही देने के अपने संकल्प पर टिकी नहीं रहना चाहती थी। मेरे अंदर इस तरह की और परीक्षा देने का साहस नहीं बचा था। उस शाम, मैंने दुःख के आँसू बहाए, क्योंकि मैं जेल में पर्याप्त रह ली थी, मुझे इन राक्षसों से घृणा हो गयी थी और उससे भी ज्यादा, मुझे इस इस भयावह स्थान से नफ़रत हो गयी थी। मैं वहाँ अब एक पल भी और नहीं रहना चाहती थी। जितना अधिक मैंने इस बारे में सोचा, मैं उतनी ही मायूस होती गई, और उतनी ही अधिक मुझे शिकायत, दयनीयता और अकेलेपन का एहसास हुआ। मुझे लगा कि मैं समुद्र में एक अकेली नाव की तरह हूँ, जिसे किसी भी समय समुद्र का पानी निगल सकता है; इसके अलावा, मुझे लगा कि मेरे आस-पास के लोग इतने कपटी और भयावह हैं कि वे किसी भी समय अपने क्रोध को मुझ पर निकाल सकते हैं। मैंने बार-बार परमेश्वर से प्रार्थना की और ये वचन मेरे मन में कौंधे : "परमेश्वर से प्रेम करने की चाह रखने वाले व्यक्ति के लिए कोई भी सत्य अप्राप्य नहीं है, और ऐसा कोई न्याय नहीं जिस पर वह अटल न रह सके। तुम्हें अपना जीवन कैसे जीना चाहिए? तुम्हें परमेश्वर से कैसे प्रेम करना चाहिए और इस प्रेम का उपयोग करके उसकी इच्छा को कैसे संतुष्ट करना चाहिए? तुम्हारे जीवन में इससे बड़ा कोई मुद्दा नहीं है। सबसे बढ़कर, तुम्हारे अंदर ऐसी आकांक्षा और कर्मठता होनी चाहिए, न कि तुम्हें एक रीढ़विहीन और निर्बल प्राणी की तरह होना चाहिए। तुम्हें सीखना चाहिए कि एक अर्थपूर्ण जीवन का अनुभव कैसे किया जाता है, तुम्हें अर्थपूर्ण सत्यों का अनुभव करना चाहिए, और अपने-आपसे लापरवाही से पेश नहीं आना चाहिए" ("वचन देह में प्रकट होता है" में 'पतरस के अनुभव: ताड़ना और न्याय का उसका ज्ञान')। परमेश्वर के वचनों ने मुझे आस्था दी। मैंने याद किया कि कैसे मैंने परमेश्वर के सामने कसम खाई थी कि चाहे मुझे कितने भी कष्ट क्यों न सहनें पड़ें, मैं गवाही दूँगी और शैतान को शर्मिंदा करूंगी। पर जब मैं लंबे समय तक पुलिस की यातना झेल रही थी, तो मेरा संकल्प जाता रहा और बस उस दिन की प्रतीक्षा करने लगी जब मैं इस बुरी जगह से बचकर निकल सकूँगी। यह किसी प्रकार का समर्पण कैसे हुआ? यह किसी प्रकार की गवाही कैसे हुई? मैंने परमेश्वर से प्रार्थना करते हुए कसम खाई थी कि अगर मुझे अपना पूरा जीवन भी जेल में बिताना पड़े तो भी मैं शैतान के सामने नहीं झुकूंगी। मैं गवाही दूँगी और शैतान को शर्मिंदा करूंगी। फिर 6 दिसंबर, 2005 को मुझे रिहा कर दिया गया और मुझे इस नारकीय जेल की ज़िंदगी से छुटकारा मिल गया।

इस गिरफ़्तारी और यातना का सामना करने के बाद, हालांकि मेरी देह ने कुछ मुसीबतें सहीं थीं, लेकिन मैंने अपनी अंतर्दृष्टि और अपने विवेक को विकसित किया था, और यह जान लिया था कि सीसीपी सरकार दुष्ट शैतान का मूर्त रूप है, हत्यारों का एक ऐसा गिरोह है जो लोगों को पलक झपकते ही मार डालता है, लेकिन साथ ही मैंने परमेश्वर की सर्वशक्तिमत्ता और ज्ञान को, उसकी धार्मिकता और पवित्रता को भी समझ लिया था; मुझे बचाने में परमेश्वर के अच्छे इरादों को, उसकी देखभाल और मुझे दी गई सुरक्षा को भी मैंने जान लिया था, ताकि शैतान की वहशियत के दौरान, एक-एक कर मैं शैतान पर विजय पा सकूँ, और अपनी गवाही में दृढ़ रह सकूँ। उस दिन से, मैं पूरी तरह से परमेश्वर को अपना सब-कुछ दे देना चाहती हूँ, और मैं पूरी दृढ़ता से परमेश्वर का अनुसरण करुँगी ताकि मैं उसे जल्दी से जल्दी प्राप्त हो जाऊं।

2. वह प्राण-शक्ति जिसे कभी मिटाया नहीं जा सकता

दांग मेई, हेनान प्रांत

मैं एक साधारण व्यक्ति हूँ। मैं एक नीरस जीवन जीती थी। प्रकाश की लालसा रखने वाले कई लोगों की तरह, मैंने मानव-अस्तित्व के वास्तविक आशय की ख़ोज करने के कई तरीक़ों को आज़माया, ताकि मैं अपने जीवन को अधिक अर्थ दे सकूँ। अंत में, मेरे सभी प्रयास व्यर्थ रहे थे। लेकिन सर्वशक्तिमान परमेश्वर के अंतिम दिनों के कार्य को स्वीकार करने के मेरे सौभाग्य के बाद, मेरे जीवन में चमत्कारी परिवर्तन हुए। इससे मेरे जीवन में अधिक रंगतआई, और मुझे समझ में आ गया कि केवल परमेश्वर ही लोगों के उत्साह और उनके जीवन का सच्चा प्रदाता है, और केवल परमेश्वर कावचन ही मानव जीवन का असली अर्थ है। मैं खुश थी कि अंततः मुझे जीवन का सही मार्ग मिल गया था। बहरहाल, अपने कर्तव्य को पूरा करने के दौरान मुझे एक बार गैरक़ानूनी रूप से गिरफ्तार किया गया और सीसीपी सरकार द्वारा मुझे क्रूरतापूर्वक यातना दी गई। इससे, मेरे जीवन की यात्रा ने एक अनुभव प्राप्त किया जिसे मैं कभी नहीं भूलूंगी ...

दिसम्बर 2011 में एक दिन सुबह लगभग 7 बजे, कलीसिया के एक और नेता और मैं कलीसिया की संपत्तियों की एक सूची तैयार कर रहे थे, जब दस से अधिक पुलिस अधिकारी अचानक दरवाज़े से घुस आए। इनमें से एक दुष्ट पुलिस कर्मचारी हमारे पास झपट कर पहुंचा और वह चीखा: "हिलना मत"! जो हो रहा था उसे देखकर मेरा सिर चकरा गया। मन ही मन मैंने सोचा, यह तो बुरा है—कलीसिया बहुत सारी संपत्ति खोने जा रही है। इसके बाद, उस दुष्ट पुलिस ने हमारी ऐसे तलाशी ली जैसे कोई डाकू डकैती कर रहे हों । उन्होंने प्रत्येक कमरे को भी छान मारा, उन्हें बसउलट-पुलट ही कर दिया। अंत में, उन्हें कलीसिया की कुछ जायदाद मिली जिनमें तीन बैंक कार्ड, जमा राशि की रसीदें, कुछ कंप्यूटर, मोबाइल फोन आदि शामिल थे। उन्होंने सब कुछ ज़ब्त कर लिया, फिर वे हम चारों को पुलिस स्टेशन ले गए।

दोपहर में, दुष्ट पुलिस तीन और बहनों को ले आईजिन्हें उन्होंने गिरफ्तार किया था। उन्होंने हम सातोंको एक कमरे में बंद कर दिया एवं हमें बोलने नहीं दिया, और न ही रात होने पर, उन्होंने हमें सोने दिया। बहनों को मेरे साथ बंद देखकर और कलीसिया का कितना धन खो गया होगा इसकी सोच-सोचकर, मैं चिंता मेंआपे से बाहर थी। मैं बस इतना कर सकती थी कि परमेश्वर से अविलम्ब प्रार्थना करूँ: हे परमेश्वर! इस माहौल का सामना करते हुए, मैं नहीं जानती हूँ कि मुझे क्या करना चाहिए। कृपया मेरे दिल की रक्षा करो और इसे शांत रखो। प्रार्थना करने के बाद, मैंने परमेश्वर के इन वचनों के बारे में सोचा: "डरो मत, जब इस तरह की चीज़ें कलीसिया में होती हैं, तो यह सब मेरी अनुमति से होती हैं। खड़े हो जाओ और मेरी ओर से बोलो। विश्वास रखो कि सभी चीज़ों और सभी मामलों की अनुमति मेरे सिंहासन द्वारा है और सभी में मेरे इरादे हैं" ("आरंभ में मसीह के कथन और गवाहियाँ")। "तुम्हें पता होना चाहिए कि तुम्हारे परिवेश में सभी चीज़ें मेरी अनुमति से हैं, मैं इन सभी की व्यवस्था करता हूँ। स्पष्ट रूप से देखो और तुम्हें दिए गए वातावरण में मेरे दिल को संतुष्ट करो" ("आरंभ में मसीह के कथन और गवाहियाँ")। परमेश्वर के वचनों ने मेरे दिल की खलबली को शांत कर दिया। मुझे एहसास हुआ कि, आज का यह माहौल परमेश्वर की अनुमति से मुझे मिला था, और वह समय आ गया था जब परमेश्वर मुझसे उसकी गवाही देने के लिए कहे। परमेश्वर की इच्छा को समझने के बाद, मैंने परमेश्वर से प्रार्थना की और मैंने कहा: "हे परमेश्वर! मैं तुम्हारेआयोजन और तुम्हारी व्यवस्थाओं का पालन करना चाहतीहूँ, और मेरी गवाही में दृढ़ता से खड़ी रहना चाहतीहूँ—लेकिन मैं छोटे कद की हूँ, और मैं चाहती हूँ कि तुम मुझे विश्वास और ताकत दो, और दृढ़ता से खड़े रहने में मेरी रक्षा करो।"

अगली सुबह, उन्होंने हमें विभाजित कर दिया और हमसे पूछताछ की। दुष्ट पुलिस में से एक ने गर्व से कहा, "मुझे पता है कि तुम कलीसिया की एक अगुवा हो। हम पांच महीने से तुम लोगों की निगरानी कर रहे हैं।" जब मैंने मेरी निगरानी करने के लिए उन्होंने जो कुछ भी किया था उसकाविस्तृत वर्णन करते हुए उसे सुना, तो एक सिहरन मेरी रीढ़ की हड्डी से नीचे दौड़ गई। मैंने मन ही मन सोचा, सीसीपी सरकार ने हमें गिरफ्तार करने के लिए वास्तव में अच्छा खासा आधार-कार्य किया थ। चूंकि वे पहले से ही जान चुके हैं कि मैं कलीसिया की एक अगुवा हूँ, ऐसा कोई रास्ता नहीं है कि वे मुझे जाने दें। मैंने तुरंत परमेश्वर के सामने अपना संकल्प तय किया: मैं परमेश्वर को धोखा देने और एक यहूदा बनने के बजाय मर जाना पसंद करूँगी। यह देखकर कि उनकी पूछताछ से कोई परिणाम नहीं मिल रहा था, उन्होंने किसी एक को मेरी निगरानी करने और मुझे सोने नहीं देने का काम सौंप दिया।

तीसरे दिन की पूछताछ के दौरान, दुष्ट पुलिस के मुखिये नेएक कंप्यूटर चलाया और उसने मुझे परमेश्वर का तिरस्कार करने वाली सामग्री को पढ़ने के लिए कहा। यह देखकर कि मैं अविचलित थी, उसने मुझे कलीसिया के वित्त के बारे में बारीकी से सवाल किये। मैंने अपना सिर एक तरफ घुमा लिया और उसे नज़रअंदाज़ कर दिया। इस बात ने उसे इतने गुस्से में डाल दिया कि उसने गाली देना शुरू कर दिया। "कोई बात नहीं यदि तुम कुछ भी बताना नहीं चाहतीहो—हम तुम्हें अनिश्चित काल तक रोक सकते हैं, और जब चाहें तुम्हें यातना दे सकते हैं", उसने यह ज़ोरदार धमकी दी। उस दिन मध्य-रात्रि में, पुलिस ने अपनी यातनाओं को देना शुरू किया। उन्होंने मेरे कंधे के पीछे से मेरी एकबांह को खींच लिया और दूसरी बांह को मेरी पीठ पर से ऊपर खींच लिया। अपने पैरों से मेरी पीठ को दबाकर, उन्होंने बलपूर्वक दोनों कलाइयों को हथकड़ी से बाँध दिया। इससे मुझे इतना दर्द हुआ कि मैं पीड़ा से चिल्लाने लगी—ऐसा लगा कि मेरे कंधों की हड्डियां और मांस सब अलग हो जाएंगे। मैं केवल घुटने टेक जमीन पर अपना सिर रखकर गतिहीन पड़ी रह कर सकती थी। मैंने सोचा कि मेरी चीखों के कारण वे मुझसे रियायत करेंगे, लेकिन इसके बजाय उन्होंने मेरी पीठ और हथकड़ी के बीच एक प्याला डाल दिया, जिससे दर्द दुगुना हो गया। ऐसा लगा कि मेरे ऊपरी शरीर की हड्डियों केदो टुकड़े कर दिए गए थे। यह इतना पीड़ाजनक था कि मैंने सांस छोड़ने तक की हिम्मत नहीं की और ठंडा पसीना मेरे चेहरेसे टपकने लगा। जैसे ही मैंने महसूस किया कि मैं अब इस दर्द को और सहन नहीं कर सकती थी, दुष्ट पुलिस में से एक ने मौका देखकर मुझसेयह कहा: "बस हमें एक नाम बता दो, और हम फ़ौरन ही तुम्हें जाने देंगे।" उसी पल में, मैंने परमेश्वर को मेरे दिल की रक्षा करने के लिए पुकारा। मैंने तुरंत एक स्तुति-गान के बारे में सोचा: " देहधारी परमेश्वर सहता है यातना, और कितना चाहिये सहना मुझे? गर अंधेरों में मैं जा गिरा, तो कैसे देखूँगा परमेश्वर को? ... बल्कि तुम्हारे दुखी दिल का समाधान करने, यातना सह लूँगा मैं" ("मेमने का अनुसरण करना और नए गीत गाना" में "परमेश्वर के शुभ समाचार की प्रतीक्षा में")। मैंने सोचा, "ये सच है, मसीह ही पवित्र और धर्मी परमेश्वर है। उसने देहधारण किया और पूरी तरह से भ्रष्ट मानवजाति का उद्धार करने के लिए धरती पर आया। पिछले कुछ समय से, सीसीपी उसका पीछा और उत्पीडन कर रही है, लोग भी उसका विरोध और निंदा कर रहे हैं। परमेश्वर को कभी इस तरह दुःख नहीं सहना चाहिए था, फिर भी वह सब कुछ चुपचाप सहता है ताकि हमें बचा सके।" विचार करने पर, मुझे समझ आया कि मैं इस तरह कष्ट इसलिए सह रही थी क्योंकि मैं उद्धार पाना चाहती थी, मुझे यह कष्ट मिलना ही चाहिए। अगर मैं शैतान के सामने इसलिए झुक जाती हूँ कि मैं दर्द सहन नहीं कर सकती, तो फिर मैं परमेश्वर का फिर कभी सामना कैसे कर सकूँगी? यह सोचकर मुझे शक्ति मिली, और मैं एक बार फिर से दृढ़ हो गई। दुष्ट पुलिस ने मुझे लगभग एक घंटे तक यातना दी। जब उन्होंने हथकड़ियों को खोला, तो मेरा पूरा शरीर जमीन पर ढीला होकर गिर पड़ा। "यदि तुम बात नहीं करतीहो तो हम इसे फिर से करेंगे!", उन्होंने मुझ से चिल्लाकर कहा। मैंने उनको देखा और कुछ भी नहीं कहा। दुष्ट पुलिस के इन लोगों के प्रति मेरा दिल नफरत से भर गया था। दुष्ट पुलिस में से एक फिर से हथकड़ी लगाने के लिए आगे आया। मुझे जो भयंकर पीड़ा हुई थी, उसके बारे में सोचकरमैं अपने दिल में परमेश्वर से प्रार्थना करते रही। मुझे आश्चर्य हुआ किजब उसने मेरी बाहों को मेरी पीठ के पीछे खींचने की कोशिश की, तो वह उन्हें मोड़ही नहीं सका। इससे बहुत ज्यादा पीड़ा भी नहीं पहुंची। वह इतनेज़ोर से कोशिश कररहा था कि उसका पूरा सिर पसीने से ढकगया—लेकिन वह अभी भी मुझे हथकड़ियाँ नहीं पहना सका। "तुम काफी मजबूत हो!" उसने गुस्से से झुंझलाकर कहा। मुझे पता था कि यह सब में परमेश्वर द्वारा मेरी देखभाल की जा रही थी, और यह कि परमेश्वर मुझे शक्ति दे रहा था। परमेश्वर का धन्यवाद हो!

सुबह मुश्किल से हुई। दुष्ट पुलिस ने मुझे कैसे सताया था इसके बारे में सोच-सोच कर मैं अभी भी सदमे में थी। उन्होंने मुझे धमकी भी दी, मुझसे कहा कि अगर मैंने कुछ भी नहीं बताया, तो वे मुझे पहाड़ों के बीच ले जाकर मार डालेंगे। इसके बाद, जब वे अन्य विश्वासियों को गिरफ्तार करेंगे, तो वे उनसे कहेंगे कि मैंने कलीसिया को धोखा दे दिया था—तबमैं उनके सामने बदनाम हो जाऊँगी, और वे मुझे कलीसिया के अन्य भाइयों और बहनों से नफरत करवाएंगे और मेरा त्याग करवा देंगे। इसकी कल्पना करमेरा दिल सूनेपन और विवशता की लहरों से घिर गया था। मैंने खुद को डरपोक और कमज़ोर महसूस करते हुए पाया। मैंने मन ही मन सोचा: मेरे लिए मर जाना बेहतर होगा। इस तरह मैं यहूदा तो नहीं बनूंगी और परमेश्वर को धोखा न दूंगी, न ही मुझे अपने भाइयों और बहनों द्वारा त्याग दिया जाएगा। मैं देहकी यातना और पीड़ा से भी बच जाऊँगी। तो मैंने उस पल का इंतजार किया जब दुष्ट पुलिस का ध्यान मेरी ओर नहीं था और मैंने दीवार पर मेरे सिर को कसकर मार दिया—लेकिन उससे बस इतना ही हुआ कि मेरा सिर चकरा गया; मैं मरी नहीं। उस पल में, परमेश्वर के इन वचनों ने मुझे भीतर से प्रबुद्ध किया: "इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। "जब दूसरे तुम्हारा गलत अर्थ निकालते हैं, तो तुम परमेश्वर से प्रार्थना करने और कहने के योग्य होते हो: 'हे परमेश्वर! मैं यह नहीं मांगता कि दूसरे मुझे सहें या मुझसे अच्छा व्यवहार करें, न ही ये कि मुझे समझें और स्वीकार करें। मैं केवल यह मांगता हूँ कि मैं अपने हृदय से तुझसे प्रेम कर सकूँ, कि मैं अपने हृदय में शांत हो सकूँ, और कि मेरा विवेक शुद्ध हो। मैं यह नहीं मांगता कि दूसरे मेरी प्रशंसा करें, या मेरा बहुत आदर करें; मैं केवल अपने हृदय से तुझे संतुष्ट करने का प्रयास करूँ'" ("वचन देह में प्रकट होता है" में "केवल शोधन का अनुभव करने के द्वारा ही मनुष्य सच्चाई के साथ परमेश्वर से प्रेम कर सकता है")। परमेश्वर के वचनों ने मेरे दिल से उदासी को भगा दिया। हाँ। परमेश्वर लोगों के दिल के भीतर देखता है। अगर पुलिस मुझ पर झूठा इल्जाम भी लगाती है, भले ही अन्य भाई-बहन मुझे वास्तव में ही गलत समझें और मुझे छोड़ दें क्योंकि उन्हें नहीं पता कि वास्तव में क्या हुआ था, तो भी मुझे विश्वास है कि परमेश्वर के इरादे अच्छे हैं; परमेश्वर मेरे विश्वास और उसके प्रति मेरे प्यार की परीक्षा ले रहा है, और मुझे परमेश्वर को संतुष्ट करने का अनुसरण करना चाहिए। शैतान की चालाक योजनाओं के आरपार देखकर, मैंने अचानक लज्जित और शर्मिंदा महसूस किया। मैंने देखा कि परमेश्वर में मेरा विश्वास बहुत छोटा था। थोड़ी पीड़ा सहन करने के बाद, मैं दृढ़ता से खड़े होने में असमर्थ हो रही थी, और मैं पलायन की, और मौत के माध्यम से परमेश्वर के आयोजन से भाग निकलने की, सोच रही थी। धमकी के शब्द बोलने के पीछे दुष्ट पुलिस का उद्देश्य यह था कि मैं परमेश्वरको अपनी पीठ दिखा दूँ। और यदि परमेश्वर की सुरक्षा न होती, तो मैं उनकी चालाक योजना में फंस गई होती। जैसे ही मैंने परमेश्वर के वचनों पर विचार किया, मेरा दिल प्रकाश से भर गया। मैं अब मरना नहीं चाहती थी, बल्कि एक अच्छा जीवन जीना चाहती थी और अपने जीवन में जो कुछ भी मैं वास्तव में कर रही थी उसे परमेश्वर के प्रति गवाही देने और शैतान को शर्मिंदा करने के लिए उपयोग में लाना चाहती थी।

जिन दो दुष्ट पुलिसकर्मियों को मेरी निगरानी करने का काम दिया गया था, उन्होंने मुझसे पूछा कि मैंने दीवार से अपना सिर क्यों मारा था। मैंने कहा कि अन्य पुलिसकर्मियों ने मुझे पीटा था इसलिए। "हम मूल रूप से शिक्षा के माध्यम से काम करते हैं। तुम चिंता मत करो—मैं उनको तुम्हें और चोट पहुँचाने नहीं दूँगा", उनमें से एक ने मुस्कान के साथ कहा। उसके आश्वासन के शब्दों को सुनकर, मैंने सोचा: ये दोनों तो बुरे नहीं हैं; जबसे मुझे गिरफ्तार किया गया था, वे मेरे लिए काफी अच्छे रहे हैं। इसके साथ ही, मैंने अपनीसावधानी को ढीला कर दिया। लेकिन उस पल में, परमेश्वर के वचन मेरे दिल में कोंध उठे: "हर समय, मेरे लोगों को शैतान की चालाक योजनाओं से सतर्क होना होगा, मेरे लिए मेरे घर के द्वार की रक्षा करनी होगी, ... जो तुम लोगों को शैतान के जाल में फंसने से रोकेगा, उस समय इस पछतावे के लिए बहुत देर हो जाएगी" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 3")। परमेश्वर के वचनों ने मुझे समय पर याद दिला दिया, और मुझे यह दिखाया कि शैतान की चालाक योजनाएं कई होती हैं, और मुझे इन राक्षसों के खिलाफ हर समय सावधान रहना होगा। मुझे उम्मीद नहीं थी कि वे जल्द ही अपने असली रंग को प्रकट कर देंगे। एक दुष्ट पुलिसकर्मी ने परमेश्वर की निंदा करनी शुरू की, जबकि दूसरा मेरे पास बैठकरमेरे पैर को थपथपाते हुए, और मुझे बुरी नज़र से देखते हुए कलीसिया के वित्त के बारे में पूछने लगा। शाम को, यह देखकर कि मुझेझपकी आ रही थी, उसने मेरी छाती को टटोलना शुरू कर दिया। यह जानकर कि अब उन्होंने अपने असली चेहरों को प्रकट कर दिया था, मैं क्रोध से भर गई थी। केवल अब मैंने देखा कि जनता की पुलिस कहलाने वाले ये लोग गुंडों और दादाओं से ज्यादा कुछ नहीं थे। ये थीं वे घृणास्पद, गंदी चीजें जिन्हें करने में वे सक्षम थे। नतीजतन, मैं केवल परमेश्वर से प्रार्थना कर सकतीथीकि वह मुझे उनके अनिष्ट से बचा ले।

अगले कई दिनों में, दुष्ट पुलिस ने न केवल कलीसिया के बारे में मुझसे घनिष्ट सवाल किये, बल्कि बारी-बारी से उन्होंने यह निगरानी भी रखी कि मैं सो न सकूं। इसके बाद, यह देखकर कि मैंने किस तरह उन्हें कोई भी सहयोग नहीं दिया था, वे दो दुष्ट पुलिसकर्मी जो मुझसे पूछताछ कर रहे थे, अब उग्र हो गए। उनमें से एक मुझ पर सवार हो गया, उसने मेरे चेहरे पर थप्पड़ जड़ दिए, और न जाने कितनी बार मेरी पिटाई कर दी। मेरे चेहरे में टीसें हो उठीं, सूजन शुरू हो गई, और अंत में मेरे चेहरा इतना सुन्न हो गया कि मुझे अब कुछ भी महसूस नहीं हो रहा था। चूँकि उनकी पूछ-ताछ ने मुझसे कुछ भी हासिल नहीं किया था, एक शाम उस दुष्ट पुलिस के अगुआ ने मुझ से चिल्लाकर कहा, "तुम्हें अपना मुंह खोलना शुरू करने की ज़रूरत है। तुम मेरे कमबख्त धैर्य की परीक्षालेरही हो—मैं यह नहीं मानता कि हम तुम्हारे साथ लाचार हैं। मेरा तुमसे भी काफी अधिक मुश्किल लोगों से कई बार पाला पड़ा है। अगर हम तुम पर कठोर नहीं होंगे, तो कमबख्त तुम्हें काबू में लाने का कोई तरीका न होगा!" उसने आदेश दिया और कई दुष्ट पुलिसकर्मियों ने मुझे यातना देना शुरू कर दिया। शाम को, पूछताछ का कमरा मनहूस और खौफ़नाक हो गया—मुझे ऐसा लगा कि मानो मैं नरक में थी। उन्होंने मुझे फ़र्श पर बिठा दिया और मेरे हाथों को मेरे घुटने और मेरे निचले पैरों के बीच से निकालकर बेड़ियाँ लगा दीं। उसके बाद उन्होंने मेरी बाँहों के बीच की खाली जगहों से होकर और मेरे घुटनों के पीछे एक लकड़ी का डंडा डाला, जिससे मेरा पूरा शरीर मुड़ कर रह गया। फिर उन्होंने डंडे को उठा लिया और दो मेजों के सहारे बीच में झुला दिया, जिससे मेरा पूरा शरीर हवा में लटक गया और मेरा सिर नीचे की तरफ़ हो गया। जिस क्षण उन्होंने मुझे ऊपर उठाया, मेरा सिर चकरा गया और मेरे लिए सांस लेना मुश्किल हो गया। ऐसा लगा जैसे मैं घुट रही थी। क्योंकि मुझे हवा में उल्टा लटका दिया गया था, मेरा पूरा वजन मेरी कलाई के बल झूल रहा था। शुरुआत में, मेरे मांस को बेड़ियों से कट जाने से रोकने के लिए, मैंने अपने हाथों को कसकर एक साथ बांधे रखा, मेरे शरीर को घुमाया, और उसी स्थिति में रहने के लिए कठिनतम कोशिश की। लेकिन मेरी शक्ति धीरे-धीरे क्षीण होती गई। मेरे हाथ मेरे टखनों से फिसलकर मेरे घुटनों पर आ गए, बेड़ियों ने मेरे मांस को गहराई से काट लिया, जिससे मैं घोर पीड़ा में आ गई। इस तरह से आधे घंटे तक लटकने के बाद, मुझे ऐसा लगा कि मेरे शरीर का सारा खून मेरे सिर में इकठ्ठा हो गया था। मेरे सिर और आंखों में दर्दनाक फैलावसे ऐसा महसूस हुआ कि मानो वे फटने जा रहे थे। मेरीकलाइयाँ गहरीकट गईं थीं, और मेरे हाथ इतने सूज गए थे कि वे दो पाव-रोटी की तरह दिखते थे। मुझे लगा कि मैं मौत की कगार पर थी। "मैं और सहन नहीं कर सकती, मुझे नीचे उतारो", मैं निराशा में चिल्ला उठी। "खुद तुम्हारे सिवाय तुम्हें कोई भी नहीं बचा सकता है। बस हमें एक नाम बताओ और हम तुमको नीचे उतरने देंगे," दुष्ट पुलिस अधिकारियों में से एक ने क्रूरतापूर्वक कहा। अंत में, उन्होंने देखा कि मैं वास्तव में परेशानी में थी, और मुझे नीचे उतार दिया। उन्होंने मुझे कुछ ग्लूकोज़दिया और मुझे फिर से पूछना शुरू कर दिया। मैं जमीन पर मिट्टी की तरह पड़ी रही, मैंने आंखों को कसकर भींच लिया, और उनकी ओर कोई ध्यान ही नहीं दिया। अप्रत्याशित रूप से, दुष्ट पुलिस ने मुझे एक बार फिर हवा में उठा दिया। मेरे हाथों से थामे रहने की ताकत न होने के कारण, बेड़ियों को मेरी कलाइयों में धँस जाने देने के अलावा मेरे पास कोई विकल्प नहीं था, मेरे शरीर को उसके दाँतेदार किनारेआरे की तरह चीरने लगे। उस पल में, यह इतनाकष्टदायक हो गया कि मैंने एक मर्मभेदी चीख निकाली। मेरे पास लड़ाई जारी रखने की ताकत नहीं थी और मेरी सांस बहुत छिछली हो गई थी। ऐसा लगा मानो वक्त ठहर गया था। मुझे लगा मानो मैं मौत के कगार पर डगमगा रही थी। यह सोचकर कि अब तो मैं वाकई मरने जा रही थी, मैंने परमेश्वर से मेरे जीवन के अंत से पहले अपने दिल की बात को कहना चाहा: "हे परमेश्वर! इस पल जब मैं सचमुच मौत के कगार पर हूँ, मैं डरी हुई हूँ—पर आज रात अगर मैं मर भी जाऊं, मैं तब भी तुम्हारी धार्मिकता की प्रशंसा करुँगी। हे परमेश्वर! मेरे लघु जीवन की यात्रा में, मैं तुम्हारा धन्यवाद करती हूँ कि तुमने मुझे इस पापी दुनिया से अपने घर लौटने के लिए चुना, ताकि मैं अब और न भटकूँ, खो न जाऊं और तुम्हारे स्नेहपूर्ण आलिंगन में सदा के लिए रह सकूं। हे परमेश्वर! मैंने तुम्हारे प्रेम का इतना अधिक आनंद पाया है—फिर भी इस वक़्त जब मेरा जीवन समाप्त होने को है, मुझे समझ आ रहा है कि मैंने तुम्हारे प्रेम को संजोया नहीं है। कई बार मैंने तुम्हें दुखी और निराश किया है; मैं एक अबोध शिशु की तरह हूँ जो केवल अपनी माता के प्रेम का आनंद भोगना जानता है, पर जिसने कभी इस प्रेम को लौटाने की नहीं सोची है। केवल अब जब मैं अपने जीवन को खोने जा रही हूँ, मैं यह समझ पा रही हूँ कि मुझे तुम्हारे प्रेम को संजोये रखना चाहिए, और केवल अब मुझे उन कई अच्छे मौकों को खो देने का अफ़सोस हो रहा है। जिसका मुझे अभी सबसे अधिक खेद है, वह यह है कि मैं तुम्हारे लिए कुछ भी करने में असमर्थ रही हूँ और मैं तुम्हारी बहुत ऋणी हूँ, और यदि मैं अभी भी जीवित रहती हूँ, तो मैं निश्चित रूप से अपने कर्तव्य को करने के लिए अपना सर्वश्रेष्ठ प्रयास करूंगी, ताकि मेरे ऋण का भुगतान कर सकूँ। इस पल में, मैं केवल इतना मांगती हूँ कि तुम मुझे शक्ति दो, जिससे मुझे कभी भी मृत्युसे डरना न पड़े, और जिसका भी मैं सामना करूँ, उसमें मैं दृढ़ बनी रहूँ...।" मेरे माथे से बूँद-बूँद आँसू टपक पड़े। रात खौफनाक ढंग से खामोश थी। घड़ी की टिक-टिक के अलावा और कोई आवाज़ नहीं थी, मानो मेरे जीवन के अंतिम पल गिने जा रहे हों। और तभी कुछ ऐसा हुआ जो चमत्कारिक था। मुझे ऐसा लगा मानो गर्म धूप मुझ पर झिलमिला रही थी और धीरे-धीरे, मैंने अपने शरीर में दर्द का अनुभव करना बंद कर दिया।परमेश्वर के वचन मेरे मन में गूंजने लगे: "जिस क्षण से तुम रोते हुए इस दुनिया में आए हो, तब से तुम अपना कर्तव्य करना शुरू करते हो। परमेश्वर की योजना और उसके विधान में अपनी भूमिका ग्रहण करके, तुम जीवन में अपनी यात्रा शुरू करते हो। तुम्हारी पृष्ठभूमि जो भी हो और तुम्हारी आगे की यात्रा जो भी हो, कोई भी उस योजना और व्यवस्था से बच कर भाग नहीं सकता है जो स्वर्ग ने बनायी हैं, और किसी का भी अपनी नियति पर नियंत्रण नहीं है, क्योंकि केवल वही जो सभी चीजों पर शासन करता है ऐसा कार्य करने में सक्षम है" ("वचन देह में प्रकट होता है" में "परमेश्वर मनुष्य के जीवन का स्रोत है")। हाँ—परमेश्वर मेरे जीवन का स्रोत है, परमेश्वर मेरे भाग्य पर शासन करता है, और मुझे अपने आप को परमेश्वर के हाथों में छोड़ देना चाहिए और खुद को उसके विधान में रखना चाहिए। परमेश्वर के वचनों पर विचार करते हुए मुझे अपने दिल में एक सुखद, शांतिपूर्ण भावना का अनुभव हुआ, मानो कि मैं परमेश्वर के स्नेहपूर्ण आलिंगन में विश्राम कर रही थी। मैंने खुद को सो जाते हुए पाया। इस डर से कि मैं कहीं मर न जाऊं, दुष्ट पुलिस ने मुझे नीचे ले लिया और जल्दी से मुझे कुछ ग्लूकोज़ और पानी दिया। मृत्यु को छू कर निकल जाने में, मैंने परमेश्वर के चमत्कारी कार्यों को देखा था।

अगले दिन, दुष्ट पुलिस ने पूरी शाम मुझे बार-बार उसी तरह ऊपर लटकाने में व्यतीत कर दी। उन्होंने मुझसे उन रसीदों से सम्बंधित धनराशि के बारे में पूछताछ की, जिन्हें उन्होंने ज़ब्त कर लिया था। पूरे समय के दौरान, मैंने कुछ भी नहीं कहा—फिर भी उन्होंने हार नहीं मानी। कलीसिया के धन को हड़पने के लिए, उन्होंने मुझे यातना देने के हर घृणास्पद साधन का इस्तेमाल किया। उस पल में, परमेश्वर के वचन मेरे दिल में गूंज उठे थे: "दिल में हज़ारों वर्ष की घृणा भरी हुई है, पापमयता की सहस्राब्दियाँ दिल पर अंकित हैं—यह कैसे घृणा को प्रेरित नहीं करेगा? परमेश्वर का बदला लो, अपने शत्रु को पूरी तरह समाप्त कर दो, उसे अब अनियंत्रित ढंग से फैलने की अनुमति न दो, और उसे अपनी इच्छानुसार परेशानी पैदा मत करने दो! यही समय है: मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। परमेश्वर के वचनों ने मुझे बड़ी ताकत और निष्ठा दी। मैं शैतान के साथ मौत तक लड़ूंगी, और यदि मैं मर भी जाऊं, तो भी मैं परमेश्वर की गवाही देने में दृढ़ रहूंगी। परमेश्वर के वचनों से प्रेरित होकर, मैं अनजाने में दर्द को भूल गई। इस तरह, हर बार जब उन्होंने मुझे ऊपर लटकाया, परमेश्वर के वचनों ने मुझे प्रेरित और प्रोत्साहित किया, और जितनी अधिक बार उन्होंने मुझे ऊपर लटकाया, उतना ही मैं उनके सार को आर-पार देख सकीथी—जो कि दुष्ट राक्षसों का था—और मेरी गवाही देने में तथा परमेश्वर को संतुष्ट करने में मेरा संकल्प उतना ही अधिक दृढ़ होता गया। अंत में, वे सब एक-एक कर थक गए। "ज्यादातर लोग आधे घंटे तक इस तरह लटक नहीं सकते हैं, लेकिन वह इतने समय तक बनी रही है-वह वाकई सख्त है!", मैंने उन्हें टिप्पणी करते सुना। इन शब्दों को सुनकर, मैं ज़ोश से अभिभूत हो गई थी। मैंने मन ही मनसोचा: जब मेरे पीछे परमेश्वर हो, तुम मुझे हरा नहीं सकते। पुलिस स्टेशन में मेरे नौ दिन और रात के दौरान, शारीरिक यातना के अलावादुष्ट पुलिस ने मुझे नींद से भी वंचित रखा था। हर बार जब मैंने अपनी आंखें बंद की और ऊँघना शुरू ही किया, तो वे मेजपर अपने डंडे को मार देते थे, या फिर मुझे खड़े होकर दौड़ने के लिए कहते, या फिर बस मुझ पर चिल्लाते थे, इस तरह वे मेरे मनोबल को तोड़ कर मुझे परास्त करने की कोशिश कर रहे थे। नौ दिनों के बाद, यह देखकर भी कि वे अपने उद्देश्य तक नहीं पहुंच पाए थे, पुलिस ने हार नहीं मानी। वे मुझे एक होटल में ले गए, जहां उन्होंने मेरे पैरों के सामने मेरे हाथों को बेड़ियाँ पहनायी, फिर मेरी बाहों और पैरों के फ़ासलेमें एक लकड़ी का डंडाफँसा डाला, जिससे मुझे अपने शरीर को फर्श पर घूँघर बनाकर बैठना पड़ा। उन्होंने मुझे अगले कई दिनों तक फर्श पर इस स्थिति में बैठाएरखा, जिसके कारण हथकड़ियों से मेरा मांस कट गया। मेरे हाथ और मेरी कलाइयाँ सूजगईं और बैंगनी हो गईं, और मेरे कूल्हों पर इतनी चोट लगी कि मैंने सहलाने या छूने की हिम्मत तक नहीं की; ऐसा लगा जैसे मैं सुइयों पर बैठी हुई थी। एक दिन, दुष्ट पुलिस के नेताओं में से एक, यह देखकर कि मुझ से की गई पूछताछ निष्फल हो गई थी, मेरे पास क्रोध से भभकते हुए आया और उसने मेरे चेहरे पर ज़ोर से थप्पड़ मार दिया—इतने ज़ोर से कि यह मेरे दो दांतों को ढीला कर देने के लिए काफी था।

अंत में, प्रांतीय जन सुरक्षा विभाग के दो खंड-प्रमुख आए। जैसे ही वे पहुंचे, उन्होंने हथकड़ी खुलवा दी, सोफे पर बैठने में मेरी मदद की, और मुझे एक कप पानी पिलाया। उन्होंने कहा, "पिछले कुछ दिन तुम्हारे लिए बहुत मुश्किल रहे हैं—लेकिन इसे दिल पर न लेना, वे लोग तो केवल आदेशों का पालन कर रहे थे," उन्होंने मक्कारी के साथ कहा। उनके पाखंड ने उनके प्रति मुझसेइतनी घृणा करवा दी किमैंने अपने दांतों को भींच लिया। उन्होंने एक कंप्यूटर चालू कर दिया और मुझे झूठे सबूत दिखाए। उन्होंने कई शब्दों को कहा जो परमेश्वर के खिलाफ तिरस्कार और निंदा के थे। मेरे दिल में, मैं आक्रोश में थी। मैं उनके साथ बहस करना चाहतीथी, लेकिन मुझे पता था कि ऐसा करने से वे परमेश्वर के खिलाफ और अधिक निंदा ही करेंगे। इस समय, मुझे सचमुच लगा कि देहधारी परमेश्वर ने कितनी बड़ी कठिनाई सहन की थी, और मनुष्य को बचाने के लिए परमेश्वर ने कितना घोर अपमान सहन किया था। इसके अलावा, मैंने इन दुष्ट राक्षसों की तुच्छता और घृण्यता देखी। मेरे दिल में, मैंने गुप्त रूप से शपथ ली कि मैं शैतान के साथ पूर्णतःसम्बन्ध-विच्छेद कर दूँगी और हमेशा परमेश्वर के प्रति वफादार रहूंगी। इसके बाद, उन्होंने मुझे धोखा देने की चाहे जितनी भी कोशिश की, मैंने अपना मुंह बंद रखा और कुछ भी नहीं कहा। उनके शब्दों का कोई प्रभाव नहीं पड़ रहा था, यह देखकर दोनों खंड-प्रमुख केवल झुंझलाहट में जा सके थे।

होटल में दस दिन और रात के दौरान, उन्होंने मेरे हाथों पर बेड़ियाँ लगाये रखीं, जिससे मुझे अपने पैरों को पकड़ेफर्श पर बैठे रहना पड़ा। पीछे मुड़कर देखती हूँ तो जब से मुझे गिरफ्तार किया गया था, तब से मैंने पुलिस स्टेशन और होटल में उन्नीस दिन-रात बिताए थे। परमेश्वर के प्रेम की सुरक्षा ने मुझे थोड़ी झपकी तो लेने दी थी, लेकिन दुष्ट पुलिस ने मुझे पूरे समय में बिलकुल सोने नहीं दिया था; यदि मैंने केवल एक पल के लिए भी अपनी आंखें बंद कीं तो वे मुझे जगाने के लिए कुछ भी करते थे—मेज कोपीटना, मुझे लातें मारना, मुझ पर चिल्लाना, मुझे दौड़ने के लिए आदेश देना, इत्यादि। हर बार जब मैं चौंकती थी, तो मेरा दिल मेरी छाती में ज़ोरों से धड़कता था और मैं डर जाती थी। यह बात दुष्ट पुलिस की लगातार यातना में जुड़ जाती, और अंततः मेरी शक्ति गंभीर रूप से घट गई, मेरा पूरा शरीर सूजाहुआ और बेचैन था, और मुझे सब कुछ दो-दो दिखने लगा था। मुझे यह तो पता चलता था कि मेरे सामने लोग बातें कर रहे थे, लेकिन उनकी बातों की आवाज़ ऐसी प्रतीत होती थीकि मानो वह दूर कहीं क्षितिज से आ रही हो। और तो और, मेरी प्रतिक्रियाएं बहुत धीमी होतीजा रही थीं। मेरे लिए किसी भी तरह से इन सब से गुजर सकना परमेश्वर की महान शक्ति के कारण ही था, जिसके लिए मैं आभारी थी! जैसा कि परमेश्वर ने कहा है: "वह मनुष्य को नया जन्म लेने देता है, और प्रत्येक भूमिका में दृढ़तापूर्वक जीने के लिये सक्षम बनाता है। उसकी सामर्थ्य के लिए और उसकी सदा जीवित रहने वाली जीवन की शक्ति के लिए धन्यवाद, मनुष्य पीढ़ी-दर-पीढ़ी जीवित रहता है, जिसके द्वारा परमेश्वर के जीवन की सामर्थ्य मनुष्य के अस्तित्व के लिए मुख्य आधार बनती है...। परमेश्वर की जीवन शक्ति किसी भी शक्ति पर प्रभुत्व कर सकती है; इसके अलावा, वह किसी भी शक्ति से अधिक है। उसका जीवन अनन्त काल का है, उसकी सामर्थ्य असाधारण है, और उसके जीवन की शक्ति आसानी से किसी भी प्राणी या शत्रु की शक्ति से पराजित नहीं हो सकती" ("वचन देह में प्रकट होता है" में "केवल अंतिम दिनों का मसीह ही मनुष्य को अनन्त जीवन का मार्ग दे सकता है")। मेरे दिल में, मैंने निष्ठा से परमेश्वर को धन्यवाद दिया और उसकी स्तुति की: हे परमेश्वर! तुम सभी चीजों पर शासन करते हो, तुम्हारे कार्य अनमोल हैं, केवल तुम सर्वशक्तिमान हो, तुम अखूटप्राण-शक्ति हो, तुम मेरे जीवन के लिए जीवित पानी के झरने हो। इस विशेष माहौल में, मैंने तुम्हारी अनूठी शक्ति और तुम्हारे प्रभुत्व को देखा है। अंत में, दुष्ट पुलिस को अपने प्रश्नों का मुझसे कोई जवाब नहीं मिला, और उन्होंने मुझे हिरासत केंद्र में भेज दिया।

हिरासत केंद्र जाने के रास्ते पर, दो पुलिसकर्मियों ने मुझसे कहा: "तुमने वास्तव में अच्छा किया है। तुम लोग हिरासत केंद्र में हो सकते हो, लेकिन तुम अच्छे लोग हो। वहां सभी प्रकार के लोग होते हैं: नशीले पदार्थों के व्यापारी, हत्यारे, वेश्याएं—जब तुम वहां पहुंचोगी, तो तुम देखोगी।" "जब तुम जानते हो कि हम अच्छे लोग हैं, तुम हमें गिरफ्तार क्यों करते हो? क्या सरकार धर्म-निरपेक्षता की बात नहीं करती है?", मैंने पूछा। "वह तो कम्युनिस्ट पार्टी का तुमसे बोला गया झूठ है। पार्टी हमें हमारी आजीविका देती है, इसलिए हमें वह करना पड़ता है जो वह कहती है। हम तुम्हारे लिए कोई नफरत नहीं रखते हैं या तुमसे हमारा कोई विरोध नहीं है। हमने तुम्हें सिर्फ इसलिए गिरफ्तार कर लिया क्योंकि तुम परमेश्वर में विश्वास करतीहो", पुलिसकर्मियों में से एक ने कहा। यह सुनकर, मैंने जो कुछ भी अनुभव किया था, उस पर मैं सोचने लगी। मैं परमेश्वर के इन वचनों को याद किये बिना न रह सकी: "धार्मिक स्वतंत्रता? नागरिकों के वैध अधिकार और हित? ये सब पाप को छिपाने के तरीके हैं!" ("वचन देह में प्रकट होता है" में "कार्य और प्रवेश (8)")। परमेश्वर के वचनों ने इस मामले को उसकी तह तक उजागर कर दिया है, जिससे मैं वास्तव में सीसीपी सरकार का असली चेहरा देख सकीथी और यह जान सकी थी कि कैसे यह उस शाबासी को पाने की कोशिश करती है, जिसके लिए यह लायक नहीं है; सतह पर तोयह धार्मिक आजादी के झंडे फहराती है, लेकिन गुप्त रूप से यह देश भर में हर जगह उन लोगों को गिरफ्तार करती है, यह उन पर अत्याचार करती है और इस व्यर्थ आशा के साथ कि वह परमेश्वर के कार्यों को बंद करवा देगी, उनके साथ बर्बरतापूर्ण व्यवहार करती है जो परमेश्वर में विश्वास करते हैं, और बेशर्मी से यह कलीसिया के धन को लूटती है—और ये सब तथ्य उसके राक्षसी सार को उजागर करते हैं जो परमेश्वर और सत्य से नफरत करता करता है।

जब मैं हिरासत केंद्र में थी, तब कई बार ऐसा हुआ कि मैं दुर्बलथी और दर्द में थी। परन्तु परमेश्वर के वचन मुझे प्रेरणा देते रहे, मुझे शक्ति और विश्वास देते रहे, जिससे मैं यह समझ पाई कि यद्यपि शैतान ने मुझ सेदेह की आजादी तो छीन ली थी, पर पीड़ा ने मुझे मजबूत बनाया था, इसने इन दुष्ट राक्षसों के उत्पीड़न के दौरान मुझे परमेश्वर पर भरोसा करना सिखाया था, मुझे कई सच्चाइयों के वास्तविक अर्थ को समझने की, सत्य की बहुमूल्यता को जानने की, और सच्चाई का अनुसरण करने के लिए मेरे संकल्प और प्रेरणा को बढ़ाने की, सीख दी थी। मैं परमेश्वर के प्रति आज्ञापालन करते रहने के लिए, और परमेश्वर ने जो कुछ भी व्यवस्था की थी उसका अनुभव करने के लिए, तैयार थी। नतीजतन, हिरासत केंद्र में काम करते समय, मैं स्तुति-गान किया करती थी और चुपचाप परमेश्वर के प्रेम के बारे में सोचती थी। मुझे लगा कि मेरा दिल परमेश्वर के अधिक करीब आ गया था, और अब वे दिन मुझे इतने दर्दनाक और निराशाजनक नहीं लगते थे।

इस समय के दौरान, दुष्ट पुलिस ने मुझसे कई बार पूछताछ की। उनके द्वारा मिली यातनाओं पर काबू रख पाने में मिले मार्गदर्शन के लिए मैंने परमेश्वर को बार-बार धन्यवाद दिया। इसके बाद दुष्ट पुलिस ने मेरे तीन बैंक कार्ड से सारे पैसे निकाल लिए। असहाय रूप से दुष्ट पुलिस को कलीसिया के धन को लेते देख कर मेरा दिल टूट गया। इन लालचीराक्षसों के बुरे दल के प्रति मेरा दिल नफरत से भरा हुआ था, और मैं उत्सुक थी कि मसीह का राज्य शीघ्र आ जाए। अंत में, कोई सबूत नहीं होने के बावजूद, उन्होंने मुझे "सार्वजनिक व्यवस्था में बाधा डालने" के आरोप में एक साल और तीन महीने के लिए श्रम के माध्यम से पुनर्शिक्षा की सजा सुनाई।

सीसीपी सरकार द्वारा क्रूरतापूर्वक सताए जाने के बाद, मैंने वास्तव में मेरे प्रति परमेश्वर के प्रेम और उद्धार का स्वाद चख लिया था, और परमेश्वर की सर्वशक्तिमत्ता और संप्रभुता और उनके चमत्कारी कार्यों की मैं सराहना करने लगी थी, मैंने परमेश्वर के वचनोंकेप्रभुत्व को और उनकी ताक़त को देख लिया था। इसके अलावा मैंने सचमुच शैतान को तिरस्कृत किया था। यातना के उस समय के दौरान, परमेश्वर के वचनों ने मेरे दुखद दिनों और रातों में मेरा साथ निभाया था, परमेश्वर के वचनों ने मुझे शैतान के चालाक षड़यंत्रों के आर-पार देखने के योग्य बनाया था और मुझे समय पर सुरक्षा प्रदान की थी। परमेश्वर के वचनों ने मुझे मज़बूत और साहसी बना दिया था, जिससे मैं उनकी क्रूर यातना का समय-समय पर सामना कर सकी। परमेश्वर के वचनों ने मुझे बल और विश्वास दिया था, उन्होंने मुझे शैतान के साथ बिलकुल अंत तक लड़ने का साहस दिया था...। परमेश्वर का धन्यवाद हो! सर्वशक्तिमान परमेश्वर सत्य, मार्ग और जीवन है! मैं हमेशा के लिए, अंत तक, सर्वशक्तिमान परमेश्वर का अनुसरण करूँगी!

3. एक युवा जिसे पछतावा नहीं है

लेखिका: शाओवेन, चोंगकिंग शहर

"प्रेम एक शुद्ध भावना है, शुद्ध बिना किसी भी दोष के। अपने हृदय का प्रयोग करो, प्रेम के लिए, अनुभूति के लिए और परवाह करने के लिए। प्रेम नियत नहीं करता, शर्तें, बाधाएँ या दूरी। प्रेम में नहीं है संदेह, चालाकी या धोखा। प्रेम में दूरी नहीं है और अशुद्ध कुछ भी नहीं" (मेमने का अनुसरण करना और नए गीत गाना में "शुद्ध प्रेम बिना दोष के")। परमेश्‍वर के वचनों का यह भजन उस दौरान मेरा साथी था जब मैंने जेल में अंतहीन लगने वाले दर्दनाक सात साल और चार महीने का समय गुज़ारा। हालाँकि चीनी कम्‍युनिस्‍ट पार्टी (सीसीपी) की सरकार ने मुझे अपनी युवावस्था के सबसे अच्‍छे वर्षों से वंचित कर दिया, लेकिन मैंने सर्वशक्तिमान परमेश्वर से वह सत्य प्राप्त किया जो सबसे मूल्‍यवान और सबसे वास्तविक है। इसलिए मुझे किसी तरह का पछतावा नहीं है!

1996 में, मैंने अंत के दिनों के सर्वशक्तिमान परमेश्‍वर के उद्धार को स्वीकार कर लिया। परमेश्‍वर के वचनों को पढ़ने, सभाओं में भाग लेने और सहभागिता के माध्यम से, मुझे यह दृढ़ विश्वास हो गया कि परमेश्‍वर जो भी कहता है वह सत्य है, और जीवन की सर्वोच्च सूक्ति है, और यह पूरी तरह से इस दुष्टतापूर्ण दुनिया के किसी भी सिद्धांत या ज्ञान के विरुद्ध है। जिस बात से मुझे और भी खुशी हुई वह यह थी कि मैं कलीसिया में अपने भाई-बहनों के साथ आसानी से खुल सकती थी, मैं अपने मन की बात खुलकर कह सकती थी और मुझे सशंकित रहने या छल करने की ज़रूरत नहीं थी जैसा कि बाहरी दुनिया के लोगों के संपर्क में आने पर मैं करती थी। मुझे ऐसी खुशी और उल्‍लास महसूस होता था जो मैंने पहले कभी महसूस नहीं किया था, मुझे इस बड़े परिवार से प्यार हो गया था। लेकिन जल्‍दी ही मैंने सुना कि परमेश्‍वर में विश्वास रखने वालों को चीन में सताया जाता है और ईसाइयों की अक्‍सर गिरफ्तारी और सताया जाना एक सामान्य घटना है। मैं इस बात से बहुत हैरान थी क्योंकि सर्वशक्तिमान परमेश्‍वर के वचन बस यही तो हैं कि लोग परमेश्‍वर की आराधना करें, जीवन में सही राह पर चलें, और लोग ईमानदारी के साथ आचरण करें। अगर हर कोई सर्वशक्तिमान परमेश्‍वर पर विश्वास रखे, तो दुनिया में कितनी शांति हो जाए। मैं वाकई समझ नहीं पाई: परमेश्‍वर में विश्वास करना सबसे धार्मिक कार्य है। सीसीपी सरकार परमेश्‍वर में विश्‍वास करने वाले लोगों को सताना और उनका विरोध क्यों करना चाहती है, यहाँ तक कि उन्हें गिरफ्तार भी करती है? अपने दिल में मैंने सोचा: सीसीपी सरकार मुझे चाहे जैसे सताए या जनमत चाहे जितना भी खिलाफ़ क्‍यों न हो, चूंकि मैं अब दृढ़ता से इसे जीवन की सही राह मानती हूँ, तो मैं पूरी तरह से इसी पर चलूँगी!

उसके बाद, मैंने कलीसिया में एक कर्तव्य निभाना शुरू किया जिसमें परमेश्‍वर के वचनों की पुस्तकें पहुँचाना शामिल था। मैं जानती थी कि परमेश्‍वर की इस कदर अवहेलना करने वाले देश में यह काम करना बेहद खतरनाक था और इसमें किसी भी पल गिरफ्तार किए जाने की आशंका थी, लेकिन मैं और भी अधिक दृढ़ता से जानती थी कि परमेश्‍वर के लिए खुद को न्‍योछावर कर देने और एक रचित प्राणी के रूप में अपने कर्तव्यों का पालन करना ही मेरा ध्‍येय था, और यह मेरी पक्‍की ज़िम्मेदारी थी। जब मुझे अपना कर्तव्य निभाने का पूरा भरोसा हो गया था, तभी सितंबर 2003 में एक दिन ऐसा आया जब मुझे शहर के राष्ट्रीय सुरक्षा ब्यूरो ने उस समय पकड़ लिया जब मैं अपने भाई-बहनों को परमेश्‍वर के वचनों की कुछ किताबें देने के लिए जा रही थी।

राष्ट्रीय सुरक्षा ब्यूरो में, मैं डरी हुई थी, और मैं नहीं जानती थी कि सीसीपी पुलिस की बार-बार पूछताछ का सामना कैसे करूँ, इसलिए मैंने अपने दिल में परमेश्‍वर से अधीर होकर आह्वान किया: "हे, सर्वशक्तिमान परमेश्‍वर। मैं विनती करती हूँ कि तू मुझे ज्ञान दे, मुझे वे शब्‍द सौंप जो मुझे कहने चाहिए, और मुझे तेरे साथ विश्‍वासघात करने से बचा। मैं विनती करती हूँ कि तू मुझे विश्वास और शक्ति प्रदान कर, सीसीपी मुझे चाहे जैसे सताए, मैं दृढ़ रहूँगी और तेरी गवाही दूँगी।" उस दौरान, मैं हर दिन परमेश्‍वर को आवाज़ देती थी और एक सेकंड के लिए भी मैंने अपने हृदय में परमेश्‍वर को छोड़ने की हिम्मत नहीं की। मैंने मेरी देखभाल करने और मेरी रक्षा करने के लिए मैंने परमेश्‍वर की सराहना की; जब भी वे मुझसे पूछताछ करते, तो मुझे लगातार हिचकियाँ आती थीं और मैं बिल्कुल भी बोल नहीं पाती थी। परमेश्‍वर के चमत्कारिक कामों को देखकर, मैं ज़बर्दस्‍त रूप से एकाग्र हो गई: मैं यह सब जोखिम उठाने के लिए तैयार हूँ! वे मेरा सिर काट सकते हैं, मेरी जान ले सकते हैं, लेकिन आज उनके लिए यह बिल्‍कुल असंभव है कि मुझसे परमेश्‍वर के साथ विश्‍वासघात करवाएँ! जब मेरा संकल्प पक्‍का हो गया और मैंने अनुभव किया कि मैं यहूदा बनकर परमेश्‍वर के साथ विश्वासघात करने के बजाय अपनी जान दे दूँगी, तो मेरे लिए आगे की राह खोलने के लिए मैंने परमेश्‍वर के प्रति आभारी महसूस किया। जब भी मुझसे पूछताछ की गई, परमेश्‍वर ने मेरी रक्षा की और मुझे उस अग्निपरीक्षा से सुरक्षित पार कराया। हालाँकि, मैंने उन्हें कुछ भी नहीं बताया, पर अंत में, सीसीपी सरकार ने मुझ पर "कानून के क्रियान्‍वयन को नष्ट करने के लिए एक शी जियाओ संगठन का उपयोग करने" का आरोप लगाकर मुझे नौ साल की सजा सुनाई। परमेश्‍वर के संरक्षण के कारण, जब मैंने अदालत का फैसला सुना तो मैं व्यथित नहीं हुई, और न ही मुझे अदालत में लोगों से डर लगा। इसके बजाय, मेरे मन में उनके लिए घृणा के सिवा कुछ नहीं था। वे अपने निर्णय सुनाते हुए ऊंचाई पर थे, और मैं नीचे धीमी आवाज़ में कह रही थी: "यह सीसीपी सरकार द्वारा परमेश्‍वर की अवज्ञा का प्रमाण है!" बाद में, सरकारी सुरक्षा अधिकारी विशेष रूप से मेरे रवैये की जांच करने के लिए आए, मैंने उनसे बड़ी शांति से कहा: "नौ साल क्या होते हैं? जब मुझे रिहा करने का समय आएगा, तो तब भी मैं सर्वशक्तिमान परमेश्‍वर के कलीसिया की सदस्य रहूँगी, और अगर आपको मुझ पर विश्वास नहीं है, तो आप बस इंतज़ार करें और देखें! लेकिन याद रखें, यह मामला आपके हाथ में है!" मेरे रवैये से उन्हें बहुत हैरानी हुई और उन्होंने मुझे शाबासी देते हुए कहा: "हमें आपसे हार माननी होगी! हम आपकी प्रशंसा करते हैं! आप जियांग झुयुन से भी ज़्यादा मज़बूत हैं! जब आप बाहर आएंगी, तो हम मिलेंगे और हम आपको डिनर कराएंगे।" उस समय, मुझे लगा कि परमेश्‍वर की महिमा का गौरवगान हुआ है, और मैं कृतज्ञ हो गई। उस साल जब मुझे सजा सुनाई गई, तब मैं सिर्फ 31 साल की थी।

चीनी जेलें पृथ्वी पर नरक हैं। अंतहीन जेल जीवन ने मुझे बहुत स्पष्ट रूप से शैतान के क्रूर और अमानवीय चेहरे को और साथ ही इसके उस राक्षसी सार को देखने का अवसर दिया जो परमेश्‍वर का विरोध करता है। चीन की पुलिस कानून के राज पर अमल नहीं करती; वो बुराई के नियम पर अमल करती है। जेल में, गार्ड खुद लोगों जीना दूभर नहीं करते, बल्कि वे अन्य कैदियों को काबू में रखने के लिए कैदियों को हिंसा का प्रयोग करने के लिए उकसाते हैं। जेल के गार्ड लोगों की सोच को प्रतिबंधित करने के सभी तरीकों का उपयोग करते हैं। उदाहरण के लिए, जो कोई भी जेल में जाता है, उसे सीसीपी सरकार द्वारा जारी एक जैसी कैदी ही वर्दी पहननी होती है, और हर व्यक्ति को एक विशेष क्रमांक पहनना होता है; उन्हें सरकार की ज़रूरत के अनुसार ही अपने बाल कटवाने पड़ते हैं, वही जूते पहनने होते हैं जो सरकार उन्हें पहनने की अनुमति देती है, सरकार द्वारा निर्धारित मार्गों पर जाना और सरकार द्वारा निर्धारित गति से चलना पड़ता है। चाहे साल का कोई भी समय हो, हवा या बारिश में या कर्मी के दिनों में या ठंड के मौसम में, कैदियों को उनके आदेश के मुताबिक ही करना पड़ता है और वे स्वेच्छा से कुछ भी चुन नहीं सकते। हर दिन वे हमें कम से कम 15 बार गिनती करने के लिए और कम से कम पांच बार सीसीपी सरकार की प्रशस्ति गाने के लिए इकट्ठा करवाते थे; और फिर राजनीतिक कार्य भी थे, जैसे कि हमें जेल कानून और संविधान याद करवाया जाता था और हर छह महीने में एक बड़ी परीक्षा होती थी, जिसका उद्देश्य हमारा ब्रेनवॉश करना था। वे जब चाहते तब जेल के नियम और अनुशासन के बारे में हमारी परीक्षाएं लेते थे। जेल के गार्ड न केवल कैदियों को मानसिक यातना देते थे, बल्कि वे बड़ी अमानवीयता के साथ हमारे शरीर को भी तबाह करते थे: हमें हर दिन 10 घंटे से अधिक कठिन परिश्रम करना पड़ता था, और इससे भी बढ़कर वे कई सौ कैदियों को एक छोटी, संकरी फैक्‍ट्री की इमारत में भर देते थे। चूँकि वहाँ बहुत सारे लोग और बहुत थोड़ी जगह होती थी, और हर जगह मशीनों का तेज़ शोर होता था, जेल जाते समय कोई चाहे जितना भी स्वस्थ क्यों न हो, वहाँ कुछ समय बिता लेने के बाद उनके शरीर को गंभीर नुकसान होता था। मेरे पीछे एक बड़ी मशीन थी जिसका इस्तेमाल जूतों में छेद करने के लिए किया जाता था। यह रोज़ लगातार छेद करती रहती थी, जिससे असहनीय शोर होता था। कुछ वर्षों बाद, मेरी सुनने की क्षमता गंभीर रूप से क्षतिग्रस्त हो गई, और यह अब भी ठीक नहीं हुई है। फैक्ट्री की इमारत में धूल और प्रदूषकों की मात्रा अधिक होने के कारण लोगों को और भी अधिक नुकसान पहुँचता था, बहुत से लोग तपेदिक और फैरिंजाइटिस से पीड़ित हो गये। इसके अलावा, चूंकि हमें बिना हिलेडुले लंबे समय तक बैठकर ऐसे ही काम करना पड़ता था, ज़्यादातर लोगों को गंभीर रक्तस्राव की शिकायत हो गई। सीसीपी सरकार कैदियों को पैसे बनाने की मशीन बना देती है, बिना ये परवाह किए कि वे जीते हैं या मर जाते हैं, लोगों से रोज़ सुबह से लेकर देर रात तक काम कराया जाता है। मैं हर समय बहुत थकी रहती थी और बहुत कमज़ोर महसूस करती थी। इतना ही नहीं, बल्कि हमें जेल में तमाम तरह की स्पॉट-चेक परीक्षाओं के उत्तर देने पड़ते थे, जो किसी भी समय हो सकती थीं, साथ ही साप्ताहिक राजनीतिक कार्य, शारीरिक श्रम और सार्वजनिक कार्य आदि तो थे ही। इसलिए, मेरा हर दिन बेहद मानसिक बेचैनी की हालत में बीतता था, और मेरे स्‍नायु इस डर से बुरी तरह खिंचे रहते थे कि कहीं मुझसे कोई चूक न हो जाए और मैं सारे काम न कर पाऊं, और फिर जेल गार्डों की सजा भुगतनी पड़े। उस तरह के वातावरण में, एक दिन भी सुरक्षित और अच्छी तरह से गुजरना वास्तव में आसान नहीं था।

जब मेरी जेल की सजा की शुरुआत हुई ही थी, तो मैं जेल के भीतर इस तरह के क्रूर बर्ताव को बर्दाश्‍त नहीं कर सकती थी, और तमाम तरह के बेहद सघन श्रम के दबाव और वैचारिक दबाव से मुझे ऐसा लगता था कि मैं सांस नहीं ले सकती। इसके साथ ही तमाम तरह के अन्य कैदियों के संपर्क में आना और जेल गार्डों और हेड कैदियों के शारीरिक और मौखिक दुर्व्यवहार और अपमान को सहना। मुझे अक्सर हताशा का शिकार होना पड़ा और मैं कई बार निराशा में डूब गई। विशेष रूप से, जब भी मैं नौ साल की बेहद लंबी जेल अवधि के बारे में सोचती थी, तो मुझे इस तरह की वीरानी और बेबसी महसूस होती थी। मैं नहीं जानती कि मैं कितनी बार रोई, और मैंने ऐसी पीड़ा से मुक्ति‍ पाने के लिए मरने के बारे में भी सोचा। जब भी मैंने अपने आप को अत्यधिक दुःख में गिरते हुए महसूस किया और मुझे लगा कि मैं अब और बर्दाश्त नहीं कर सकूंगी, तो मैं तुरंत प्रार्थना करती और परमेश्‍वर को पुकारती थी, परमेश्‍वर के वचन मुझे प्रबुद्धता देते और मेरा मार्गदर्शन करते थे: "फिर भी तुम मर नहीं सकते हो। तुम्हें अपनी मुट्ठियों को भींचना होगा और संकल्प के साथ जीते रहना होगा; तुम्हें परमेश्वर के लिए जीवन व्यतीत करना होगा। जब लोगों के भीतर सत्य होता है तब उनमें यह संकल्प और मरने की फिर कभी इच्छा नहीं होती है; जब मृत्यु तुम्हें डराएगी, तो तुम कहोगे, 'हे परमेश्वर, मैं मरने के लिए तैयार नहीं हूँ; मैं अभी भी तुझे नहीं जानता हूँ। मैंने अभी भी तेरे प्रेम का प्रतिदान नहीं दिया है। मुझे केवल तुझे अच्छी तरह से जानने के बाद ही मरना होगा।' ...यदि तुम परमेश्वर की मंशा को नहीं समझते हो, और केवल अपनी पीड़ा पर ही चिंतन करते हो, तो तुम जितना अधिक इसके बारे में सोचते हो, तुम उतना ही अधिक व्यथित महसूस करते हो, और तब तुम मुसीबत में होगे और मृत्यु की पीड़ा को भुगतना शुरू करोगे। यदि तुम सत्य को समझते हो, तो तुम कहोगे, 'मैंने अभी तक सत्य को प्राप्त नहीं किया है। मुझे स्वयं को परमेश्वर के लिए ठीक से व्यय अवश्य करना चाहिए। मुझे परमेश्वर की गवाही अवश्य देनी चाहिए। मुझे परमेश्वर के प्रेम का प्रतिदान अवश्य देना चाहिए। उसके बाद, इससे कोई फ़र्क नहीं पड़ता कि मैं कैसे मरता हूँ। तब मैंने एक संतोषजनक जीवन जीया होगा। इससे कोई फ़र्क नहीं पड़ता कि कौन मर रहा है, मैं अभी नहीं मरूँगा; मुझे दृढ़ता से जीना जारी रखना होगा'" ("मसीह की बातचीतों के अभिलेख" में "केवल सत्य की खोज करके ही तू अपने स्वभाव में परिवर्तन को प्राप्त कर सकता है")। परमेश्‍वर के वचन माँ की तरह नर्म और कोमल प्रकाश की तरह चमकते थे, मेरे अकेले दिल को शांत करते थे, वे एक पिता के गर्म हाथों की तरह थे, जो मेरे चेहरे से आँसू पोंछते थे। तुरंत ही, गर्माहट और ताकत की एक सांस मेरे दिल में भर जाती थी। मैं समझ गई कि भले ही मेरी देह को इस अंधेरी जेल में कष्‍ट उठाने पड़ें, लेकिन परमेश्‍वर की यह इच्छा नहीं थी कि मैं मरने का प्रयास करूं; अगर मैं परमेश्‍वर की साक्षी नहीं बनसकी, तो मैं शैतान का मज़ाक बन जाऊंगी। अगर नौ साल बाद मैं इस राक्षसी जेल से बाहर निकल सकी, तो यह मेरी गवाही होगी। परमेश्‍वर के वचनों ने मुझे जीने की हिम्मत दी और मैंने मन ही मन संकल्‍प कर लिया: चाहे कितनी भी मुश्किलें क्यों न आएं, मैं जिऊंगी। मैं बहादुरी से जिऊंगी, दृढ़ता से जिऊंगी, और मैं पूरी तरह से परमेश्‍वर की साक्षी बनूंगी और उसे संतुष्ट करूंगी।

साल-दर-साल, महीने-दर-महीने काम के बोझ से दबे रहने के कारण, मेरा शरीर हर दिन कमजोर होता गया और लंबे समय तक कारखाने की इमारत में बैठने से मुझे असामान्य रूप से और बहुत अधिक पसीना आने लगा। जब मेरी बवासीर ज़्यादा बिगड़ जाती, तो किसी भी समय रक्तस्राव शुरू हो जाता था, और मुझे खून की गंभीर कमी के कारण अक्‍सर चक्कर आ जाते थे। लेकिन जेल में इलाज कराना आसान बात नहीं थी। जब जेल के गार्ड अच्छे मूड में होते, तो वे मुझे कुछ सस्ती दवाएं देते। लेकिन जब वे खराब मूड में होते तो कहते कि मैं बीमारी का बहाना बनाकर अपने काम से बचने की कोशिश कर रहा हूँ, इसलिए मैं बस इतना कर पाती थी कि बीमारी के दर्द को झेलूँ और अपने आँसू पी जाऊँ। मुझसे पूरे दिन क्षमता से ज़्यादा काम कराया जाता था, मैं थकी-हारी किसी तरह कोठरी तक आती, मेरा मन करता था कि मैं आराम करूँ। लेकिन मुझे रात को अच्‍छी नींद का भी अधिकार नहीं था। या तो जेल के गार्ड मुझे कुछ करने के लिए बीच रात में ही जगा देते, या वे मुझे जगाने के लिए जोर-ज़ोर से शोर मचाते थे। वे अक्सर मेरे साथ इस हद तक खेल खेलते थे कि मैं बुरी तरह उलझकर तंद्रा की हालत में आती थी और अकथनीय कष्‍ट में रहती थी। इसके अलावा, मुझे जेल गार्डों के अमानवीय व्यवहार को भी सहना पड़ता था। मैं जमीन पर या कॉरिडोर में शरणार्थी की तरह सोती थी, या यहाँ तक कि शौचालय के पास भी। मेरे धोए गए कपड़े हवा में सूख नहीं पाते थे, बल्कि अन्य कैदियों के साथ भीड़ में रहने के कारण आई शरीर की गर्मी से सूखते थे। सर्दियों में कपड़े धोना विशेष रूप से बहुत परेशान करने वाली बात थी, और कई लोगों को लंबे समय तक सीले कपड़े पहनने से गठिया हो गया। इस जेल में, कोई भी व्यक्ति कितना भी स्वस्थ क्यों न हो, उसे मंदबुद्धि, कमज़ोर या बीमारियों से ग्रसित होने में बहुत समय नहीं लगता था। हम लोग अक्सर बेमौसम का, पुराने मुरझाए हुए पत्ते खाते जो दुकानों पर नहीं बिक सकते थे, और अगर हम कुछ बेहतर खाना चाहते, तो हमें जेल में महंगा भोजन खरीदना पड़ता था। जेल में, हालांकि गार्ड हमसे कानून का अध्ययन करवाते थे, पर उस जगह पर कोई कानून नहीं था; जेल के गार्ड ही कानून थे। जिसे वे पसंद नहीं करते थे उस पर नज़र पड़ते ही वे उससे निपटने के लिए कोई भी पुराना कारण ढूंढ़ निकालते थे, यहां तक कि उन्हें बिना किसी कारण के शारीरिक दंड भी देते थे। इससे भी अधिक घृणा की बात यह थी कि उन्‍होंने सर्वशक्तिमान परमेश्‍वर में विश्‍वास करने वालों को राजनीतिक कैदियों के रूप में यह कहते हुए वर्गीकृत किया था कि हम हत्यारों या आगजनी करने वालों से भी बदतर अपराधी हैं। इसलिए वे विशेष रूप से मुझसे शत्रुतापूर्ण व्यवहार करते थे, मुझसे सबसे कठोर व्यवहार करते थे और मुझे सबसे ज्यादा परेशान करते थे। ये तमाम तरह के बुरे कर्म इस बात का प्रमाण हैं कि सीसीपी विकृत, परमेश्‍वरविहीन है और परमेश्‍वर के विरोध में है! जेल गार्डों की क्रूर यातना को सहन करते हुए, मेरा दिल अक्सर धार्मिक आक्रोश से भर जाता था और बेहद दुःख और आक्रोश अनुभव करता था: वास्तव में परमेश्‍वर में हमारे विश्‍वास और परमेश्‍वर की आराधना से किस कानून का उल्लंघन हुआ है? हमने परमेश्वर का अनुसरण करके और जीवन में सही राह पर चलकर क्या अपराध किया है? लोगों को परमेश्‍वर ने बनाया है, परमेश्‍वर पर विश्वास करना और परमेश्‍वर की आराधना करना एक निर्विवाद सत्य है। सीसीपी सरकार के पास हमें बेशर्मी से रोकने और हमें क्रूरता से प्रताड़ित करने के लिए क्या कारण है? यह स्पष्ट है कि यह विकृत और परमेश्‍वरविहीन है, और हर बात में परमेश्‍वर का विरोध करती है। यह सर्वशक्तिमान परमेश्‍वर में विश्‍वास करने वालों को प्रतिक्रियावादी करार देती है और उनका गंभीर दमन-उत्‍पीड़न करती है, सर्वशक्तिमान परमेश्‍वर का अनुसरण करने वाले सभी को पकड़ने और खत्‍म कर देने की कोशिश करती है। क्या यह सही और गलत को गड्डमड्ड करना और पूरी तरह से प्रतिक्रियावादी बात नहीं है? वे इस कदर स्वर्ग का विरोध करते हैं और खुद को परमेश्‍वर के खिलाफ स्थापित करते हैं, कि अंत में उन्हें परमेश्‍वर का धार्मिक दंड मिलना ही चाहिए! क्योंकि जहाँ भी भ्रष्टाचार है, वहाँ न्‍याय होना चाहिए, और जहाँ कहीं भी बुराई है, वहाँ धर्मपालन होना चाहिए—ये परमेश्‍वर द्वारा पूर्वनिर्धारित स्वर्ग के नियम और सिद्धांत हैं, और कोई भी उनसे बच नहीं सकता है। सीसीपी सरकार सबसे जघन्य अपराधों की दोषी है, और परमेश्‍वर द्वारा नष्ट होने से वह बच नहीं सकती है। जैसा परमेश्‍वर ने कहा है: "परमेश्वर इस अंधियारे समाज से लंबे समय से घृणा करता आया है। इस दुष्ट, घिनौने बूढ़े सर्प पर अपने पैरों को रखने के लिए वह अपने दांतों को पीसता है, ताकि वह फिर से कभी न उठ पाए, और फिर कभी मनुष्य का दुरुपयोग न कर पाए; वह उसके अतीत के कर्मों को क्षमा नहीं करेगा, वह मनुष्य को दिए गए धोखे को बर्दाश्त नहीं करेगा, वह प्रत्येक युग में उसके सभी पापों के लिए उसका हिसाब करेगा; सभी बुराइयों के इस सरगना[1] के प्रति परमेश्वर थोड़ी भी उदारता नहीं दिखाएगा, वह पूरी तरह से इसे नष्ट कर देगा" ("वचन देह में प्रकट होता है" में "कार्य और प्रवेश (8)")।

इस राक्षसी जेल में, मैं बुरी पुलिस की नजर में एक आवारा कुत्ते से बेहतर नहीं थी। न केवल उन्होंने मेरे साथ शारीरिक और मौखिक रूप से दुर्व्यवहार किया, बल्कि वे अक्सर मेरे बिस्तर की छानबीन करते और मेरे व्यक्तिगत सामान को चारों ओर बिखेर देते। इसके अलावा, जब भी बाहरी दुनिया में किसी तरह की सामाजिक अशांति होती, तो जेल में जो लोग राजनीतिक मामलों के प्रभारी थे, मेरे पास आते और जो कुछ हुआ था उस पर मेरे विचारों के बारे में पूछताछ करते, और अगर मेरे जवाब से वे खुश नहीं होते, तो वे परमेश्‍वर में विश्वास करने के लिए मुझे लगातार डांटते-फटकारते थे। जब भी मुझे इस तरह की पूछताछ का सामना करना पड़ता, तो मेरा कलेजा मुँह को आ जाता, क्‍योंकि मुझे पता नहीं होता था कि इस बार मेरे खिलाफ़ किस तरह की साज़िश रची जा रही थी। मेरा दिल हमेशा प्रार्थना करता और परमेश्‍वर को पुकारता रहता था कि मेरी मदद करे और इन कठिन समयों से निकलने में मुझे राह दिखाए। दिन-ब-दिन, साल-दर-साल, तमाम तरह के दुर्व्यवहार, शोषण और उत्पीड़न एक ऐसी यातना थे जिसे बयाँ नहीं किया जा सकता: हर दिन श्रम कार्यों के अत्‍यधिक बोझ, नीरस राजनीतिक कार्यों और बीमारी के कष्टों के साथ ही दीर्घकालिक मानसिक उत्पीड़न ने मुझे लगभग टूट जाने के कगार पर पहुंचा दिया। विशेष रूप से, एक समय ऐसा था जब मैंने देखा कि अधेड़ उम्र की एक महिला कैदी ने रात में अपनी कोठरी की खिड़की से लटककर आत्‍महत्‍या कर ली क्योंकि वह बुरी पुलिस की अमानवीय यातनाओं को अब और सहन नहीं कर सकती थी, और एक समय जब एक बुजुर्ग महिला कैदी की जेल में मौत हो गई क्योंकि उसका इलाज समय से नहीं किया गया था, और इन समयों में मैं एक बार फिर निराशा की स्थिति में आ जाती। एक बार फिर, मैं अपनी परेशानियों को समाप्त करने के लिए मृत्यु के बारे में सोचने लगती और मुझे लगता था कि मृत्यु मुक्त होने का सबसे अच्छा तरीका है। हालांकि, मुझे पता था कि यह परमेश्‍वर के साथ विश्वासघात होगा, और मैं ऐसा नहीं कर सकती। मैं बस इतना ही कर सकती थी कि इस सारे दर्द को झेलती और परमेश्‍वर के आयोजनों और व्यवस्थाओं का पालन करती। लेकिन जब मैंने अपनी अंतहीन सज़ा के बारे में सोचा, और यह सोचा कि स्वतंत्रता अभी अनिश्‍च‍ित भविष्‍य में कितनी दूर थी, तो मुझे अवर्णनीय दर्द और निराशा महसूस हुई, और मुझे लगा कि अब मैं यह सब और बर्दाश्त नहीं कर सकती; मुझे वास्तव में नहीं पता था कि मैं कब तक खुद को संभाले रह सकती हूं। कई बार, मैं बस बिस्तर में चादर ओढ़कर रात के सन्नाटे में चुपके-चुपके रोती, और सर्वशक्तिमान परमेश्‍वर से प्रार्थना करती और उसे अपने दिल की सभी परेशानियों के बारे में बताती। जब मैं सबसे ज्यादा दर्द में होती और सबसे ज्यादा असहाय महसूस करती, तो मैं परमेश्‍वर के वचनों के बारे में सोचती: "तुम सबने, विशेष रूप से, उत्पीड़न सहा है और घर लौटने में कठिनाई का सामना किया है; तुम कष्‍ट उठाते हो, और तुममें मृत्यु के विचार और जीने की अनिच्छा भी है। ये देह की कमजोरियाँ हैं। ...तुम नहीं जानते कि आज परमेश्‍वर क्या कर रहा है। परमेश्‍वर को तुम्‍हारी देह को कष्‍ट उठाने की अनुमत‍ि देनी पड़ती है ताकि तुम्‍हारे स्वभाव को बदल सके। भले ही तुम्‍हारी देह कष्‍ट उठाती है, पर तुम्‍हारे पास परमेश्‍वर का वचन है और तुम्‍हारे पास परमेश्‍वर का आशीर्वाद है। अगर तुम चाहो तो भी तुम मर नहीं सकते हो: क्या तुम यह स्‍वीकार कर सकते हो कि मर जाने पर तुम परमेश्‍वर को नहीं जानोगे और सत्‍य को नहीं पाओगे? अब, मुख्य रूप से, बस इतना है कि लोगों ने अब तक सत्‍य नहीं पाया है, और उनके पास जीवन नहीं है। अब लोग उद्धार पाने की प्रक्रिया के बीच में हैं, इसलिए उन्हें इस अवधि के दौरान कुछ कष्‍ट उठाना होगा। आज दुनिया भर में हर किसी की परीक्षा ली जाती है: परमेश्‍वर अब भी कष्‍ट उठा रहा है—क्या यह उचित है कि तुम कष्‍ट न उठाओ?" ("मसीह की बातचीतों के अभिलेख" में "केवल सत्य की खोज करके ही तू अपने स्वभाव में परिवर्तन को प्राप्त कर सकता है")। परमेश्वर के वचनों से मेरे दुखी दिल को सुकून मिला, इससे मुझे कष्टों के मायने समझने में मदद मिली। परमेश्वर अब मनुष्य के स्वभाव को बदलने का काम कर रहा है; मैं अभी भी भ्रष्ट हूँ और मेरे भीतर शैतान के बहुत से ज़हर हैं, इसलिए मैं बिना कष्ट उठाए परिवर्तन और शुद्धि कैसे प्राप्त कर सकती हूँ? यह एक ऐसी पीड़ा है जिसे मुझे भुगतना चाहिये, जिसे मुझे भुगतना ही होगा। जब मैंने इन चीज़ों के बारे में सोचा, तो मुझे कोई पीड़ा नहीं हुई, बल्कि, मैंने महसूस किया कि परमेश्वर में अपनी आस्था की ख़ातिर इस उत्पीड़न को सहन करने और कैद किए जाने को बर्दाश्त करने की मेरी क्षमता, और यह कि मैं उद्धार के अनुसरण के लिए पीड़ा सह सकती हूँ, बेहद मूल्यवान और सार्थक है—यह पीड़ा जो मैं झेल रही थी वह कितनी योग्य है! अनजाने में ही, मेरे दिल के दु:ख के भाव, ख़ुशी के भाव में बदल गये, मेरा दिल खुशी से भजन गाने के लिए मचल उठा, जो इस प्रकार था "हम भाग्‍यशाली हैं कि हम परमेश्‍वर के आगमन के साक्षी हैं, हम उसकी वाणी सुनते हैं। हम भाग्‍यशाली हैं कि हम परमेश्‍वर के आगमन के साक्षी हैं, हम मेमने के भोज में शामिल होते हैं। हम देहधारी सर्वशक्तिमान परमेश्‍वर को जानते हैं, हम उसके अद्भुत कर्मों को देखते हैं। हम मानव जीवन के रहस्य को समझते हैं, सर्वशक्तिमान परमेश्‍वर के वचन सबसे मूल्यवान हैं। ...इतना भाग्यशाली और कौन हो सकता है? इतना धन्य और कौन हो सकता है? परमेश्वर हमें सत्य और जीवन प्रदान करता है, हमें परमेश्वर के लिए जीना चाहिए। हमें परमेश्वर के लिए जीना चाहिए। हमें परमेश्वर के लिए जीना चाहिए। हम सत्य को प्राप्त करते हैं और परमेश्वर के प्रेम के प्रतिदान के लिए परमेश्वर की गवाही देते हैं" (मेमने का अनुसरण करना और नए गीत गाना)। मैंने दिल ही दिल में बार-बार इस भजन को गाया। मैं जितना अधिक गाती, मेरा दिल उतना ही अधिक प्रोत्साहित होता, मैं जितना अधिक गाती, मैं उतनी ही मज़बूत और अधिक आनंदित महसूस करती, मैंने परमेश्वर के आगे शपथ ली: "हे सर्वशक्तिमान परमेश्वर, मुझे दिलासा और प्रोत्साहन देने, मुझमें आस्था और जीने का हौसला पैदा करने के लिए मैं तुझे धन्यवाद देता हूँ। तूने मुझे सचमुच यह महसूस कराया कि तू ही मेरे जीवन का प्रभु है, मेरे जीवन की शक्ति है। हालाँकि मैं शैतानों के इस जाल में फँस गई हूँ, लेकिन मैं अकेली नहीं हूँ, क्योंकि इन अन्धकारपूर्ण दिनों में तू मेरे साथ है, जो मुझे बार-बार इन हालात में जीने के लिये आस्था और शक्ति देता है। हे परमेश्वर, अगर किसी दिन इस जगह से निकलकर मैं एक स्वतंत्र जीवन जी पाई, तो भी मैं अपना कर्तव्य निभाती रहूँगी। मैं तुझे कोई कष्ट नहीं दूँगी, न ही मैं अपने लिए कोई योजना बनाऊँगी। हे परमेश्वर, आने वाले दिन चाहे जितने भी मुश्किल भरे हों, मैं तुझ पर ही निर्भर रहना चाहूँगी, और सशक्त ढंग से जीना चाहूँगी!"

जब मैं जेल में थी, तो अक्सर उन दिनों को याद करती जो मैंने भाई-बहनों के साथ बिताए थे—वो भी क्या दिन थे! हर कोई ख़ुश था, हँसता था। हालाँकि बहस भी हो जाती थी, लेकिन ये सारी चीज़ें मेरे लिए एक मीठी याद बन गई थी। जब भी काम में अपनी लापरवाही को याद करती, तो मेरे मन में एक अपराध-बोध आ जाता, और मैं अपने आपको ऋणी महसूस करती; जब मुझे यह बात याद आती कि मैं अपने अहंकारी स्वभाव की वजह से किस तरह भाई-बहनों से बहस किया करती थी, तो मेरा दिल दुखी हो जाता, और मुझे बेहद अफ़सोस होता। ऐसे मौके पर मेरी आँखों में आँसू आ जाते, और मैं दिल ही दिल में इस भजन को गाती: "मैंने कई बरस परमेश्वर में विश्वास रखा है लेकिन मैंने कभी अपना कर्तव्य ठीक से नहीं निभाया, मुझे दिल में बहुत गहरा अफ़सोस है। मैंने परमेश्वर के प्यार का बहुत आनंद लिया है, लेकिन बदले में कभी कुछ नहीं दिया। परमेश्वर ने मुझे अभ्यास करने के बहुत सारे अवसर दिए हैं, लेकिन मैंने उन अवसरों को लापरवाही से ले लिया, और मैंने अपना पूरा दिलो-दिमाग, धन-दौलत, शोहरत, रुतबा और भविष्य की योजना बनाने में लगा दिया। मैं बहुत विद्रोही हूँ, बेशर्म हूँ, बहुत सारे अच्छे वक्त को मैंने बर्बाद कर दिया। ...मुझे बहुत पश्चाताप हो रहा है—मैंने ध्यान क्यों नहीं दिया कि परमेश्वर का स्वभाव धार्मिक है? कहीं मेरे प्रायश्चित में बहुत देर तो नहीं हो गई, मैं जानता नहीं, मुझे बहुत पश्चाताप हो रहा है। पता नहीं परमेश्वर मुझे एक और अवसर देगा या नहीं, मुझे बहुत पश्चाताप हो रहा है" (मेमने का अनुसरण करना और नए गीत गाना में "मैं पछतावे से भरा हूँ")। इस पीड़ा और खेद के बीच, मैं अक्सर परमेश्वर से प्रार्थना करता: "हे परमेश्वर! सचमुच मुझ पर तेरा बहुत कर्ज़ है। अगर तू मुझे अनुमति देगा, तो मैं तुझे प्रेम करने का प्रयास करूँगी, जेल से छूटने के बाद भी मैं अपना कर्तव्य निभाना चाहती हूँ। मैं फिर से शुरू करके, अपने पिछले ऋण चुकाना चाहती हूँ।" जिन भाई-बहनों के मैं इतनी करीब आ चुकी थी, उन्हें मैं अपने जेल के दिनों में बहुत याद किया करती थी, उन्हें देखने की मेरी बहुत इच्छा थी। लेकिन मैं यहाँ इस शैतानी जेल में बंदी थी, इसलिये मेरी यह इच्छा एक कल्पना-मात्र थी। फिर भी, मैं अपने भाई-बहनों को सपनों में देखा करती थी, मैं देखती थी कि हम लोग मिल-जुलकर परमेश्वर के वचनों को पढ़ रहे हैं, सत्य पर सहभागिता कर रहे हैं, बहुत ख़ुश हैं, आनंद में हैं ...

जब 2008 में वेनचुआन में भूकंप आया, तो हम जिस जेल में थे, वह बुरी तरह से हिल गई, उस जगह को छोड़ने वाला मैं आख़िरी व्यक्ति थी। कई दिनों तक भूकंप के झटके लगते रहे, कैदी और सुरक्षागार्ड सभी डर गये और सारा दिन दहशत में रहते। लेकिन मुझे अपने दिल में अत्यधिक शांति और स्थिरता का एहसास हो रहा थाती, क्योंकि मैं जानती थी कि यह परमेश्वर के वचनों की पूर्ति है, यह परमेश्वर का कहर था जो उन लोगों पर टूट रहा था, जो लोग धरती पर परमेश्वर का विरोध कर रहे थे, उन्हें दंडित किया जा रहा था। पिछले सौ साल में यह सबसे भयानक भूकंप था। उस दौरान परमेश्वर के वचन सदा मेरी रक्षा करते थे। मेरा मानना था कि ज़िंदगी और मौत परमेश्वर के हाथों में है, परमेश्वर जो भी करेगा, मैं परमेश्वर के हर आयोजन और व्यवस्था का आज्ञापालन करने के लिये हमेशा तैयार थी। मुझे बस एक ही चीज़ का दुख था कि अगर मैं मर गई, तो मुझे सृजनकर्ता के लिए अपना कर्तव्य निभाने का मौका नहीं मिलेगा, मैं फिर कभी परमेश्वर के प्रेम का प्रतिदान नहीं दे पाऊँगी और फिर कभी अपने भाई-बहनों से नहीं मिल पाऊँगी। लेकिन मेरी चिंता निरर्थक थी। परमेश्वर सदा मेरे साथ था, वो मुझे सबसे बड़ी सुरक्षा दे रहा था, उसने मुझे भयानक भूकंप से बचाकर पूरी तरह से सुरक्षित रखा था!

जनवरी 2011 में, मुझे समय से पहले रिहा कर दिया गया, अंतत: जेल में मेरी गुलामी की ज़िंदगी का अंत हुआ। जेल से रिहा होकर, मैं बेहद ख़ुश थी: "मैं फिर से कलीसिया जा सकूँगी! मैं फिर से अपने भाई-बहनों से मिल सकूँगी!" मैं इतना ज़्यादा ख़ुश थी कि उसे बयाँ नहीं कर सकती। लेकिन मैंने यह नहीं सोचा था कि मेरी बेटी मुझे नहीं पहचानेगी, मेरे दोस्त और रिश्तेदार मुझे शक की नज़र से देखेंगे, मुझसे बचने लगेंगे, वे मुझसे सारे संबंध तोड़ लेंगे। मुझे कोई समझने या स्वीकार करने को तैयार नहीं था। हालाँकि इस वक्त मैं जेल के दुर्व्यवहार या यातना का शिकार नहीं थी, लेकिन फिर भी लोग मुझसे जानबूझकर बच रहे थे, मेरा उपहास कर रहे थे, मुझे नकार रहे थे, और यह सब मेरे लिए बर्दाश्त करना और भी मुश्किल हो रहा था; मैं कमज़ोर हो गया। पुरानी यादें दिमाग में घूमने लगीं: जब मैं जेल गई, तो सिर्फ़ 31 साल की थी, और जब वापस आई तो 39 की हो चुकी थी। मैंने जेल में आठ शीतऋतुएँ और सात ग्रीष्मऋतुएँ काटीं थीं। कितनी ही बार, जब कभी मैं अकेलापन और बेबसी महसूस करती, तो परमेश्वर मेरी मदद के लिए लोगों, घटनाओं और चीज़ों का आयोजन करता था; कितनी ही बार, जब मैं पीड़ा और निराशा में होती, तो परमेश्वर अपने वचनों के ज़रिए मुझे दिलासा देता; कितनी ही बार, जब मैंने मरने की सोची, तो परमेश्वर ने मुझे जीने के लिए शक्ति और साहस दिया। पीड़ा के उन दर्द भरे, अंतहीन सालों में, परमेश्वर ने ही मौत की उस घाटी में मुझे कदम-दर-कदम राह दिखाई और मुझे दृढ़तापूर्वक जीने के काबिल बनाया। और यहाँ मैं छोटी-सी तकलीफ़ का सामना करके परेशान, कमज़ोर हो रही हूँ, और परमेश्वर को दुखी कर रही हूँ—मैं वाकई नीच व्यक्ति हूँ, कमज़ोर, बेकार और एहसानफ़रामोश इंसान हूँ! जब यह ख़्याल आया, तो मैंने अपने आपको बुरी तरह से लताड़ा, मैंने परमेश्वर की उस शपथ को याद किया जो मैंने जेल में ली थी: "अगर मैं किसी दिन इस जगह से निकलकर एक स्वतंत्र जीवन जी पाई, तो भी मैं अपना कर्तव्य निभाती रहूँगी। मैं तुझे कोई कष्ट नहीं दूँगी, न ही मैं अपने लिए कोई योजना बनाऊँगी।" इस शपथ के बारे में सोचकर और उस समय को याद करके, जब मैंने परमेश्वर के नाम पर यह शपथ ली थी, आँसुओं से मेरी आँखें धुँधला गईं, मैं धीरे-से यह भजन गुनगुनाने लगी: "मैं स्वयं परमेश्वर के पीछे जाने और उसका अनुसरण करने के लिए तत्पर हूँ। अब परमेश्वर मुझे त्याग देना चाहता है लेकिन मैं अभी भी उसका अनुसरण करना चाहता हूं। वह मुझे चाहे या ना चाहे, मैं तब भी उससे प्रेम करता रहूंगा, और अंत में मुझे उसे प्राप्त करना होगा। मैं अपना हृदय परमेश्वर को अर्पण करता हूं, और चाहे वह कुछ भी करे, मैं अपने पूरे जीवन उसका अनुसरण करूंगा। चाहे कुछ भी हो, मुझे परमेश्वर से प्रेम करना होगा और उसे प्राप्त करना होगा; मैं तब तक आराम नहीं करूंगा जब तक मैं उसे प्राप्त नहीं कर लेता हूँ" (मेमने का अनुसरण करना और नए गीत गाना में "मैं परमेश्वर को प्रेम करने को दृढ़-संकल्पित हूँ")।

मैंने कुछ वक्त आध्यात्मिक भक्ति और सामंजस्य बैठाने में गुज़ारा, उसके बाद, परमेश्वर की प्रबुद्धता और मार्गदर्शन में मैंने नकारात्मकता को जल्द ही पीछे छोड़ दिया और एक बार फिर अपने आपको अपने कर्तव्य पूरा करने में झोंक दिया।

हालाँकि मैंने अपनी युवावस्था के बेहतरीन वर्ष जेल में बिताए थे, लेकिन उन सात सालों और चार महीनों में मैंने परमेश्वर में अपनी आस्था के लिये कष्ट उठाए थे, और इस बात का मुझे कोई अफ़सोस नहीं है। चूँकि मैंने सत्य को थोड़ा समझ लिया था और परमेश्वर के प्रेम का अनुभव कर लिया था, मुझे लगता है कि इस पीड़ा को झेलने का कुछ अर्थ और मूल्य है, यह मेरे लिए परमेश्वर का असाधारण उत्कर्ष है, मेरे प्रति उसकी करुणा है, मेरे लिए परमेश्वर की विशिष्ट कृपा है। भले ही मेरे दोस्तों और रिश्तेदारों ने मुझे न समझा हो, भले ही मेरी बेटी ने मुझे न पहचाना हो, लेकिन परमेश्वर से मेरे संबंध को कोई तोड़ नहीं सकता; मौत भी मुझे उससे अलग नहीं कर सकती।

"शुद्ध प्रेम बिना दोष के"—यह वो भजन था जो मुझे सबसे ज़्यादा गुनगुनाना पसंद था, और आज मैं व्यवहारिक काम करके अपना शुद्धतम प्रेम परमेश्वर को अर्पित करना चाहती हूँ!

फुटनोट:

1. "सभी बुराइयों के इस सरगना" का अर्थ बूढ़े शैतान से है। यह वाक्यांश चरम नापसंदगी व्यक्त करता है।

4. पीड़ा से प्रेम की सुगंध उत्सर्जित होती है

ज़ियाओकाई, जियांग्ज़ी प्रांत

मैं एक साधारण ग्रामीण महिला हूँ और, केवल लड़कों को महत्व देने के सामंती विचार की वजह से, मैं लड़का पैदा नही करने के कारण शर्म से दूसरों के सामने सिर उठाने में असमर्थ थी। जब मैं बहुत अधिक पीड़ित थी, तभी मुझे प्रभु यीशु द्वारा चुना लिया गया और दो साल बाद, मैंने सर्वशक्तिमान परमेश्वर के उद्धार को स्वीकार कर लिया। इसके अलावा, सर्वशक्तिमान परमेश्वर के वचनों के भीतर से मुझे बहुत सच्चाई समझ में आई और मेरे हृदय को सच्ची मुक्ति मिली। हालाँकि, जब मैं परमेश्वर के प्रेम का भुगतान करने के लिए अपना कर्तव्य कर रही थी, तो मुझे सीसीपी सरकार द्वारा दो बार गिरफ्तार किया गया और मैंने सीसीपी के प्यादों के हाथों क्रूर यातना और पीड़ा का सामना किया। जब मैं मौत के कग़ार पर थी, तभी सर्वशक्तिमान परमेश्वर के वचनों ने मेरा मार्गदर्शन किया और मुझे प्रेरित किया और वे शैतान के क्रूर नुकसान के बीच गवाही देने के लिए मेरा कारण बने, जिससे मेरी पूरी ज़िन्दगी परमेश्वर का अनुसरण करने और परमेश्वर से प्रेम करने का मेरा संकल्प मज़बूत हो गया।

मई 2003 की एक दोपहर, लगभग 5 बजे अपराह्न में, मैं अपना कर्तव्य करने के अपने रास्ते पर थी जब अचानक गाँव की समिति का सचिव मोटरबाइक पर चढ़ कर आया और उसने मेरा रास्ता रोक दिया। उसने चिल्ला कर मुझे आदेश देते हुए कहा: "रुक! तू क्या कर रही है? मेरे साथ आ!" मैं आश्चर्य में पड़ गई, और मैंने महसूस किया कि मेरा पीछा किया गया था। मैंने तुरंत पेजर, कलीसिया की नकद रसीदों और अपने थैले की अन्य चीजों के बारे में सोचा और कि, एक बार ये चीजें उसके हाथों में पड़ गई, तो कलीसिया के कार्य को बड़ा नुकसान पहुँचाएगी। इसलिए अपने थैले की चीजों को फेंकने का अवसर मिलने की आशा करते हुए मैं जितना तेज भाग सकती थी भागी, लेकिन मैं अधिक दूर तक नहीं पहुँची थी कि उसने मुझे पकड़ लिया। कुछ देर बाद, एक काली कार मेरे पास आई और इसमें से पाँच या छह क्रूर-दिखने-वाले पुलिसकर्मी कूद कर उतरे जिन्होंने तुरंत मुझे घेर लिया। उन्होंने दुर्भावनापूर्वक हँसते हुए कहा: "इस बार हमने तुझे, अगुआ को, वास्तव में पकड़ लिया है। क्या अभी भी लगता है कि तू भाग सकती है? सपना देख!" फिर उन्होंने मज़बूती से मेरे हाथों को ऐँठ कर मेरी पीठ के पीछे मोड़ दिया, मुझे पुलिस की कार में डाल दिया और स्थानीय पुलिस स्टेशन ले गए।

जब मैं पुलिस स्टेशन पहुँची, तो दुष्ट पुलिस ने मुझे एक छोटे, अँधेरेरे, बदबूदार कमरे में धकेल दिया, और उन्होंने मुझ पर भयंकर रूप से चिल्लाना शुरू कर दिया: "अपराध स्वीकार कर ले! तेरा नाम क्या है? तू कहाँ से आई हैं? तू यहाँ क्या कर रही है? बोल!" उनके ख़तरनाक तरीके को देख कर मेरा हृदय तेजी से धड़क रहा था, और मुझे डर था कि मेरे थैले की चीजें उनके हाथों में पड़ जाएँगी, और मुझे यह भी डर था कि वे मुझे क्रूरता से यातना देंगे। जबकि यह सब हो रहा था, तो मैंने हताशापूर्वक परमेश्वर को पुकारा: "हे सर्वशक्तिमान परमेश्वर, आज मैं शैतानों के हाथों में पड़ गई हूँ और यह तेरी अनुमति से हुआ है। चाहे वे मेरे साथ कुछ भी करें, मैं केवल तेरा समर्थन करने की अभिलाषा रखती हूँ। मैं गवाही देने हेतु बुद्धि और विश्वास के लिए प्रार्थना करती हूँ।" ठीक उसी क्षण, मैंने परमेश्वर के वचनों के बारे में सोचा: "आपको इससे या उससे भयभीत नहीं होना चाहिए। चाहे तुम कितनी भी मुसीबतों या खतरों का सामना करो, तुम मेरे सम्मुख स्थिर रहो...। मत डरो; मेरी सहायता के कारण कौन तुम्हारे मार्ग में बाधा डाल सकता है?" ("वचन देह में प्रकट होता है" में आरम्भ में मसीह के कथन के "अध्याय 10")। हाँ वास्तव में, परमेश्वर अद्वितीय है। वह सभी चीजों को प्रशासित करता है और हर चीज़ पर प्रभुत्व रखता है, तो क्या ये कुछ दुष्ट पुलिसकर्मी परमेश्वर की व्यवस्था का और अधिक हिस्सा नहीं हैं? जब परमेश्वर मुझे सहारा दे रहा है और मेरे साथ है, तो डरने की और क्या बात है? परमेश्वर के वचनों ने मुझमें विश्वास उत्पन्न किया और कभी भी शैतान से नहीं डरने के लिए, मेरा पूरा शरीर शक्ति से भर गया। लेकिन उस समय, मैं अभी भी अपने थैले की चीजों के बारे में चिंतित थी, और मेरा हृदय लगातार सुरक्षा के लिए परमेश्वर को पुकार रहा था। मेरी प्रार्थना सुनने के लिए मैंने परमेश्वर को धन्यवाद दिया, और दुष्ट पुलिसकर्मियों के इस गिरोह ने मुझसे केवल पूछताछ की और मेरे थैले की तलाशी नहीं ली। जब उनकी पारी बदलने का समय आया, तो वे सभी कमरे से चले गए, और मैंने जल्दी से अपने बैग के अंदर मौजूद लेखांकन रसीदों और विश्वास की सामग्रियों को निकाला और उन्हें खिड़की से बाहर फेंक दिया, और मैंने पैजर को फर्श पर तोड़ दिया और उसे कचरे के डिब्बे में फेंक दिया, और केवल तभी मेरा हृदय राहत की साँस ले सका था। मैंने ऐसा करना समाप्त किया ही था कि दुष्ट पुलिसकर्मियों की नई पारी ने कमरे में प्रवेश किया। उन्होंने मुझ पर एक खूँखार नज़र डाली, फिर उन्होंने जल्दी से मेरे थैले की तलाशी ली, लेकिन उन्हें कुछ नहीं मिला। मैंने अपनी स्वयं की आँखों से परमेश्वर की सर्वशक्तिमत्ता और संप्रभुता को देखा, और मेरा विश्वास बहुत अधिक बढ़ गया। क्योंकि वे खाली हाथ निकले थे, इसलिए दुष्ट पुलिसकर्मियों ने मुझसे यह पूछते हुए क़्रोधावेश में प्रश्न किए कि मेरे वास्तव में किसके साथ संपर्क हैं, ऊपरी स्तर के अगुआ कौन हैं, इत्यादि। मुझे डर था कि मेरे मुँह से कुछ निकल जाएगा और मैं उनके जाल में फँस जाऊँगी, इसलिए मैंने बिल्कुल भी कुछ नहीं कहा। यह देखकर, सभी पाँच या छह दुष्ट पुलिसकर्मियों ने गालियाँ देते हुए पीटने और लातें मारने के त्वरीत आवेश में मुझ पर आक्रमण कर दिया, कहने लगे: "यदि तू हमें नहीं बताएगी, तो हम तुझे पीट-पीट कर जान से मार डालेंगे!" मुझे इतनी कठोरता से पीटा गया था कि जमीन पर आगे और आगे लुढ़काते हुए मुझे एक गेंद की तरह घुमाया गया था। फिर एक दुष्ट पुलिसकर्मी ने मुझे बालों से हिंसक तरीके से खींचा और मुझे भयंकर रूप से धमकी दी कि: "तू अभी भी बहुत जिद्दी है। क्या तू नहीं बोलेगी? हमारे पास अपने तरीके हैं, इसलिए तू देखेगी कि आज रात हम तुझे कैसे ठीक करते हैं!" मुझे पता था कि परमेश्वर मेरे साथ है, और इसलिए मैंने शांत हृदय से आगामी यातना का सामना किया।

यह उस रात 8 बजे के बाद की बात है जब दो दुष्ट पुलिसकर्मियों ने मेरे हाथ में हथकड़ी डाली और मुझे नगरपालिका लोक सुरक्षा ब्यूरो में ले गए। पूछताछ कक्ष में प्रवेश करने पर, चालीस से कुछ अधिककी उम्र वाले एक दुष्ट पुलिसकर्मी ने मुझे लुभाने और मुझे राजी करने की कोशिश करते हुए अच्छा पुलिसवाला होने का अभिनय करना शुरू कर दिया: "तू जवान है, और तू सुंदर है। परमेश्वर में विश्वास करने के बारे में यह सब क्या है? हमारे कार्य में सहयोग कर। यदि तू हमें बताएगी कि ऊपरी स्तर के अगुआ कौन हैं, तो मैं तुझे सीधा घर छोड़ आने के लिए किसी को ले आऊँगा। मैं किसी भी कठिनाई में तेरी सहायता कर सकता हूँ। यहाँ क्यों पीड़ित होती है? ..." परमेश्वर की सुरक्षा की वजह से, मुझे पता था कि यह शैतान की कपट चाल थी, और उसने जो कुछ भी कहा मैंने उस पर कोई ध्यान नहीं दिया। दुष्ट पुलिसकर्मी ने देखा कि उसकी चाल काम नहीं आई थी, इसलिए उसने तुरंत अपने असली रंग दिखा दिए। उसने मुझे बालों से कस कर पकड़ लिया और मुझे फ़र्श पर दबा दिया, जब तक मुझे चक्कर नहीं आ गए और पूरी जगह घूमती हुई महसूस नहीं होने लगी तब तक निर्दयतापूर्वक मेरे सिर पर लातें मारता रहा। उसके साथ उसमे मेरे सिर पर लातों से प्रहार किया और बहुत खूँखार ढंग से कहा: "बोलेगी नहीं क्या? मैं आज तुझे यातना देने के लिए सभी तरीकों का उपयोग करूँगा, और तू कामना करेगी कि कभी भी पैदा न हो। क्या तू हमें वह बताएगी जो हम जानना चाहते हैं?" यह देखते हुए कि मैंने अभी भी कुछ भी नहीं कहा, उसने कई और दुष्ट पुलिसकर्मियों को बुलाया जिन्होंने मेरे पैरों को पकड़ कर मुझे घसीटा और मेरे चेहरे पर तब तक बार-बार थप्पड़ मारने शुरू कर दिए जब तक कि मेरा चेहरा इतना दर्द न करने लगे जैसे कि यह आग से जल रहा हो। लेकिन इस बात की परवाह किए बिना कि उन्होंने मुझे कैसे पीटा, मैं लगातार और चुपचाप परमेश्वर से प्रार्थना करती रही, और मैंने अपने दाँत भींच लिए और एक शब्द भी नहीं बोली। यह देखकर कि मैं अभी भी आत्मसमर्पण नहीं कर रही थी, वे मुझे घसीट कर गुस्से में बड़बड़ाते हुए दूसरे कमरे में ले गए। एक दुष्ट पुलिसकर्मी ने एक बिजली की छड़ी उठायी और यह कहते हुए मुझ पर दुर्भावना पूर्ण ढंग से हँसा, कि: "कोई बात नहीं कि तू जिद्दी बन रही है। हमारे पास अपने तरीके हैं! चल देखते हैं कि कौन सबसे लंबे समय तक टिकेगा—तू या हमारी विद्युत की छड़ी!" फिर उसने निर्दयतापूर्वक इसे मुझे भोंक दिया। एक पल में, मेरे पूरे शरीर में एक विशाल विद्युत प्रवाह चुभ गया और मुझमें अनैच्छिक रूप से ऐँठन पड़ गई। ऐसा लगता था कि अनगिनत कीड़े मेरे शरीर को काट रहे थे, और मैं मरोड़ उत्सर्जित करने, कर्णभेदी आवाज में रोने के अलावा और कुछ नहीं कर सकती थी। मेरी साँस के सामान्य होने की प्रतीक्षा किए बिना, एक अन्य दुष्ट पुलिसकर्मी ने मोटी पत्रिकाओं का ढेर उठाया और उनसे अपनी पूरी ताकत लगा कर मेरे सिर पर प्रहार करना शुरू कर दिया, और फिर, उसने झटके से मुझे बालों से खींचा और मेरे सिर को क्रूरता से दीवार से पटक दिया। सब कुछ अँधकारमय हो गया और मैं फर्श पर गिर पड़ी। दुष्ट पुलिसकर्मी मुझ पर चिल्लाए, "मरे होने का नाटक कर रही है!" फिर उन्होंने मुझे फर्श से घसीट कर उठाया लिया और मुझे घुटने टेकने का आदेश दिया, लेकिन मैं इतनी कमज़ोर हो गई थी कि मैं कुछ क्षणों तक ही घुटने टेक सकी और फिर से फर्श पर गिर पड़ी। उस स्थिति में, मुझे वास्तव में लगा था कि मैं अब और अधिक समय तक नहीं टिक सकती, मैं कमज़ोर महसूस करने के अलावा और कुछ नहीं कर सकती थी, और मैंने सोचा: "ये शैतान वास्तव में बहुत क्रूर हैं, और मैं आज उनके हाथों में वास्तव में मर जाऊँगी। ..." दर्द और असहायता में, मैंने मेरा मार्गदर्शन करने और मुझे शैतान को हराने की ताक़त देने के लिए परमेश्वर से पूर्ण ईमानदारी से प्रार्थना की। ठीक तभी, मेरे मन में परमेश्वर के वचन कोंधे: "सर्वसामर्थी परमेश्वर, समस्त वस्तुओं का प्रमुख, जो अपने सिंहासन से अपनी राजसी सामर्थ्य को संभालता है। वह समस्त ब्रह्माण्ड और सब वस्तुओं पर राज करता और सारी पृथ्वी पर हमारा मार्गदर्शन करता है। हम अक्सर उसके समीप होते हैं ... अगर तुम्हारी एक भी सांस बाकी है तो, परमेश्वर तुम्हें मरने नहीं देगा" ("वचन देह में प्रकट होता है" में आरम्भ में मसीह के कथन के "अध्याय 6")। परमेश्वर के वचनों से मेरी समझ में आ गया कि मेरा जीवन परमेश्वर के हाथों में रखा जा रहा है और यह कि जब तक परमेश्वर अपनी अनुमति नहीं देगा, ये शैतान मेरी ज़िंदगी लेने की हिम्मत नहीं करेंगे। मैं सोचती थी कि मैं अब तक परमेश्वर का अनुसरण कैसे करती थी, कैसे परमेश्वर ने मुझे सभी तरह से संरक्षित किया था, कैसे मैंने परमेश्वर के प्रेम का इतना आनंद और इतने अधिक ढंग से लिया था और मैं सोचती थी कि कैसे यह माहौल जो अब हो रहा था, यह मेरी वफादारी और मेरे प्रेम का परीक्षण करने का परमेश्वर का समय था, और यह कि मेरे लिए परमेश्वर के प्रेम का भुगतान करने का समय भी था। शैतान मुझे इस तरह से यातना दे रहे थे जैसे कि उनका मुझसे परमेश्वर के साथ विश्वासघात करवाने का अपमानजनक उद्देश्य हो; लेकिन मैं एक न झुकनेवाली व्यक्ति, एक दृढ़ संकल्प वाली व्यक्ति रहूँगी और, भले ही वे मुझे यातना दे कर मार डालें, तब भी मैं शैतान के सामने आत्मसमर्पण नहीं करूँगी। मैं किसी भी तरीके से यहूदा नहीं बनूँगी वह भी बस इसलिए कि मैं एक अधम अस्तित्व पा सकूँ—मैं शैतान की साजिश को सफल नहीं होने दूँगी, मैं पूरी तरह से परमेश्वर के लिए गवाही दूँगी और परमेश्वर के हृदय को सांत्वना लेने दूँगी! परमेश्वर के वचनों ने मुझे अक्षय ताक़त प्रदान की, मैं उस दर्द को भूल गई जिसने मेरे पूरे शरीर को तोड़ दिया था, और फिर मुझमें इन शैतानों से लड़ने के लिए विश्वास और साहस आ गया था।

फिर, मुझसे अपराध स्वीकारोक्ति करवाने के लिए, दुष्ट पुलिस ने मेरी पहरेदारी करना और मुझे सोने से रोकने के लिए बारी-बारी से आना शुरू कर दिया, मुझ पर प्रश्नों से बारंबार दबाव डालने लगे कि: "तेरी कलीसिया में ऊपरी स्तर के अगुआ कौन हैं? वे कहाँ रहते हैं? अन्य सदस्य कौन है? ..." मुझे चुप रहा देख कर, समय-समय पर वे मुझे बालों से पकड़ते और मुझे लातें मारते। मुझे केवल अपनी आँखें बंद करनी पड़ती थी और वे मुझे पीटते और लातें मारते और अपनी पूरी ताक़त से मेरी अँगुलियो के जोड़ों को कुचलने और रगड़ने के लिए अपने चमड़े के जूते की टोपी का उपयोग करते। एक चुभने वाले दर्द के कारण मुझे अकथनीय पीड़ा होती थी, और मैं बस चीत्कार किया करती थी। वे मुझे चारों ओर ऐसे लातें मारते थे जैसे कि मैं कोई फुटबॉल हूँ।... जब तक सुबह नज़दीक आती, मुझे इतनी अधिक यातना दी गई होती थी कि मेरा शरीर अनगिनत चोटों में ढका होता था और मैं असहनीय दर्द में होती थी। इस बारे में सोचते हुए कि मैंने इससे पहले इस तरह की कठिनाइयों का सामना कभी नहीं किया था, और परमेश्वर में विश्वास के कारण अब सीसीपी की दुष्ट पुलिस के हाथों जो नुकसान और पीड़ा भुगत रही थी उस बारे में सोचते हुए, मेरा हृदय दुःख और कमजोरी महसूस करने के अलावा और कुछ नहीं कर सकता था। उस स्थिति में, मेरे भीतर सर्वत्र अंधकार छा गया था, और मेरा डर अधिकाधिक बढ़ गया था, मैं नहीं जानती थी कि मेरे लिए अगली किस प्रकार की क्रूर यातनाएँ उनके भंडार में हैं। जब मैं दर्द में पड़ी होती, तो मैं चुपचाप परमेश्वर से प्रार्थना करती: "हे सर्वशक्तिमान परमेश्वर, मुझे प्रबुद्ध करने और मेरी दुर्दशा में तेरी इच्छा को समझने हेतु मेरा मार्गदर्शन करने की मैं तुझसे प्रार्थना करती हूँ, ताकि मैं अपनी गवाही को न गँवा सकूँ।" जब मैं प्रार्थना करती थी, तो मैं परमेश्वर के वचनों के भजन के बारे में सोचती थी: "तुझे सत्य के लिए कठिनाई उठानी होगी, तुझे स्वयं को सत्य के लिए देना होगा, तुझे सत्य के लिए अपमान सहना होगा, और अधिक सत्य प्राप्त करने के लिए तुझे अधिक कष्ट से होकर गुज़रना होगा। तुझे यही करना चाहिए। ... तुझे उन सब चीज़ों का अनुसरण करना चाहिए जो ख़ूबसूरत और अच्छा है, और तुझे अपने जीवन में एक ऐसे मार्ग का अनुसरण करना चाहिए जो ज़्यादा अर्थपूर्ण है। ... तुझे एक सत्य के लिए देह के सारे सुख विलासों को छोड़ देना चाहिए, थोड़े से सुख विलास के लिए सारे सत्य को नहीं फेंकना चाहिए" ("मेमने का अनुसरण करना और नए गीत गाना" में "सत्य के लिए तुम्हें सब कुछ त्याग देना चाहिए")। परमेश्वर के वचनों ने मेरे हृदय को जगा दिया और मेरी समझ में आ गया कि उत्पीड़न की पीड़ा जिसे अब मैं परमेश्वर में अपने विश्वास में सह रही थी अत्यंत मूल्य और अत्यंत महत्व की थी। मेरी समझ में आ गया था कि परमेश्वर मुझे इस शैतान के सार को स्पष्ट रूप से दिखाने के लिए कष्ट के इस माहौल का उपयोग कर रहा है जो कि परमेश्वर के प्रति शत्रुता में है, ताकि मैं इसे पूरी तरह से त्याग सकूँ और इस प्रकार अपने हृदय को परमेश्वर की ओर वापस मोड़ सकूँ और परमेश्वर के लिए सच्चा प्रेम प्राप्त कर सकूँ। परमेश्वर ने मुझे बचाने के लिए पहले से ही सभी पीड़ाओं को सहन किया है, तो क्या मेरे जैसे भ्रष्ट मनुष्य को सत्य प्राप्त करने के वास्ते और अपने जीवन स्वभाव में एक वास्तविक परिवर्तन प्राप्त करने के लिए और भी अधिक कष्ट नहीं सहना चाहिए? यह पीड़ा कुछ ऐसी है जो मुझे उद्धार प्राप्त करने के अपने प्रयास में सहन करनी चाहिए, और मुझे शांत करने और शिक्षा देने के लिए मुझे इस तरह की दुर्दशा की आवश्यकता है; यही मेरी ज़िंदगी की आवश्यकता है और मैं परमेश्वर के महान प्रेम को स्वीकार करने की अभिलाषा करती हूँ। आज, मैं मसीह के साथ-साथ पीड़ित होती हूँ और मैं मसीह के राज्य और उनकी विपत्तियों दोनों में साझा करती हूँ—यह पूरी तरह से परमेश्वर के उन्नयन द्वारा है, यह मेरे लिए परमेश्वर का सबसे बड़ा प्रेम और आशीष है, और मुझे खुश होना चाहिए। यह सोचकर, मेरे हृदय में बहुत दिलासा महसूस होती थी, और मैंने यह विश्वास करना बंद कर दिया था कि इस तरह के माहौल का सामना करना कुछ पीड़ादायक है, बल्कि इसके विपरीत मुझे लगता था कि यह परमेश्वर का विशेष आशीष था जो मुझ पर हुआ है। मैं चुपचाप परमेश्वर को प्रार्थना अर्पित करती थी: "हे सर्वशक्तिमान परमेश्वर! मुझे प्रबुद्ध करने के लिए मैं तेरा धन्यवाद करती हूँ जिसकी वजह से मैं तेरी इच्छा को समझती हूँ। इस बात की परवाह किए बिना कि शैतान मुझे कैसे यंत्रणा देता है, मैं इससे बिल्कुल भी समझौता नहीं करूँगी या इसके प्रति आत्मसमर्पण नहीं करूँगी। चाहे मैं जीवित रहूँ या मर जाऊँ, मैं तेरी योजनाओं के प्रति समर्पण करना, स्वयं को पूरी तरह से तेरे प्रति समर्पित करना, और अपने मरने तक तुझसे प्रेम करना चाहती हूँ!" दुष्ट पुलिस ने मुझे दो रात और एक दिन तक यातना दी और मुझसे कुछ भी नहीं मिला। अंत में, वे केवल इतना ही कह सके थे कि मुझे तो पहले से ही "परमेश्वर बना दिया गया" था, और मुझे हिरासत गृह में भेज दिया गया था।

जैसे ही मैं हिरासत गृह की कोठरी में गई, कोठरी खंड के प्रमुख ने, दुष्ट पुलिस द्वारा उकसाए जाने पर, मुझे धमकी देना शुरू कर दिया: "चल, अपराध स्वीकार कर! अन्यथा तू भुगतेगी!" यह देखते हुए कि मैं झुकने वाली नहीं हूँ, उसने मुझे हर तरह से दंडित करने के लिए अन्य कैदियों के साथ साँठ-गाँठ कर ली: वे मुझे खाने के लिए कुछ भी नहीं देते थे, मुझे गर्म पानी नहीं देते थे, वे मुझे हर रात ठंडे सीमेंट पर सुलाते, और मुझसे गंदे, थकाने वाले कार्य करवाते थे। यदि मैं इसे खत्म नहीं करती तो मुझे अतिरिक्त-समय लगाना पड़ता, और यदि मैं इसे पर्याप्त रूप से अच्छा नहीं करती तो मेरे साथ मौखिक रूप से दुर्व्यवहार किया जाता था और सजा के रूप में खड़े रखा जाता था ... हर दिन मुझे अन्य कैदियों द्वारा उपहास, अपमान, भेदभाव, पिटाई और मौखिक रूप से दुर्व्यवहार किए जाने का सामना करना पड़ता था। इसके अलावा, दुष्ट पुलिस द्वारा मेरा पैसा जब्त कर लिया गया था, इसलिए, मेरे नाम पर एक पैसा न होने से, मैं दैनिक आवश्यकताओं को भी नहीं खरीद सकती थी। मुझे नहीं पता था कि ये दिन कब खत्म होंगे और मैं अंदर से बहुत दुःखी, बहुत अकेली और पीड़ा में महसूस करती थी, हमेशा जितना शीघ्र मेरे लिए संभव हो सके उतना शीघ्र मैं उस राक्षसी जगह से बाहर निकलने की इच्छा करती थी। लेकिन मैं जितना अधिक उस माहौल से बाहर निकलना चाहती थी, मेरा हृदय उतना ही अधिक अंधकारमय और संतप्त हो जाता था, और अनजाने में मेरी आँखों से आँसू टपक जाते थे। इतना असहाय हो कर, मैं एक बार फिर से मेरी अगुआई करने और परमेश्वर के आयोजनों और व्यवस्थाओं का पालन करने में मुझे समर्थ बनाने के लिए ईमानदारी से परमेश्वर से आशा करते हुए, अपनी पीड़ा को बार-बार उससे कह सकती थी। परमेश्वर हर समय मेरी सहायता और मेरा सहारा है, और एक बार फिर उसने मेरा मार्गदर्शन किया जिससे मैं वचनों के इस अंश के बारे में सोचूँ: "चाहे परमेश्वर कैसे भी कार्य करे या तुम किस प्रकार के वातावरण में हो, अगर तुम जीवन की खोज करने में समर्थ होगे, अपने अंदर परमेश्वर के कार्य की पूर्ति के तलाश कर पाओगे, और सत्य की खोज करने में समर्थ होगे और अगर तुम्हारे पास परमेश्वर के कार्यों की समझ होगी और तुम सत्य के अनुसार कार्य करने में समर्थ होगे, तो यह तुम्हारा सच्चा विश्वास है, और यह दिखाता है कि तुमने परमेश्वर में अपना विश्वास नहीं खोया है। केवल जब तुम अभी भी शुद्धिकरण द्वारा सत्य का अनुसरण करने में समर्थ हो, तुम सच में परमेश्वर से प्रेम करने समर्थ हो और उसके बारे में संदेहों को पैदा नहीं करते हो, अगर वो जो भी करे, तुम फिर भी उसे संतुष्ट करने के लिए सत्य का अभ्यास करते हो, और तुम गहराई से उसकी इच्छा की खोज करने में समर्थ होते हो और उसकी इच्छा के बारे में विचारशील होते हो, तो इसका अर्थ है कि तुम्हें परमेश्वर में सच्चा विश्वास है। इससे पहले, जब परमेश्वर ने कहा कि तुम एक सम्राट के रूप में शासन करोगे, तो तुमने उससे प्रेम किया, और जब उसने स्वयं को खुलेआम तुम्हें दिखाया, तो तुमने उसका अनुसरण किया। परन्तु अब परमेश्वर छिपा हुआ है, तुम उसे देख नहीं सकते हो, और परेशानियाँ तुम पर आ गई हैं। इस समय, क्या तुम परमेश्वर पर आशा छोड़ देते हो? इसलिए हर समय तुम्हें जीवन की खोज अवश्य करनी चाहिए और परमेश्वर की इच्छा को पूरा करने की कोशिश करनी चाहिए। यही सच्चा विश्वास कहलाता है, और यही सबसे सच्चा और सबसे सुंदर प्रकार का प्रेम है" ("वचन देह में प्रकट होता है" में "पूर्ण बनाए जाने वालों को शुद्धिकरण से अवश्य गुज़रना चाहिए")। परमेश्वर के वचन एक व्यथित बच्चे को शांति देने वाली एक प्यारी माँ की तरह थे, और उन्होंने मुझे वैसी ही दिलासा और प्रोत्साहन दिया। मुझे लगा था कि परमेश्वर ठीक मेरे बगल में है और मेरी रक्षा कर रहा है और मुझसे अपेक्षा कर रहा है कि मैं शैतान के सामने परमेश्वर में सच्चा विश्वास बनाए रखने में सक्षम रहूँ, पीड़ा को चुपचाप सहन करूँ, पीड़ादायक माहौल के बीच, और जब अंधकार की शक्तियों से आक्रांत हूँ तब भी परमेश्वर को प्रेम और संतुष्ट करने में समर्थ रहूँ, और परमेश्वर के लिए गवाही दूँ—यही वह सबसे शक्तिशाली गवाही है जो शैतान को शर्मिंदा करती है। हालाँकि मैं इस शैतान की माँद में फँसी हुई थी, किन्तु परमेश्वर का प्रेम सदैव मेरे साथ था। जब मैं क्रूर यातना और यंत्रणा का सामना करती थी और कमज़ोर महसूस करती थी, और जब मैं शैतान के हमलों को सहन करती थी और पीड़ित और व्यथित महसूस करती थी, तो मैं सदैव अपने जीवन के लिए परमेश्वर के प्रावधान को देख सकती थी, मैं परमेश्वर के प्रेम की सांत्वना महसूस कर सकती थी, और मेरे लिए बाहर निकलने का मार्ग खोलते हुए मैं परमेश्वर के हाथ को देख सकती थी। मैं सोचती थी कि परमेश्वर हमेशा मेरे पक्ष में है, मेरे लिए सावधान रहता है और मेरे साथ रहता है। मेरे लिए परमेश्वर का प्रेम इतना गहरा है, कि मैं कभी उसकी इच्छा को निराश कैसे कर सकती हूँ? मुझे अपने शरीर पर विचार नहीं करना चाहिए और मुझे उन माहौलों से भागने की कोशिश तो और भी कम करनी चाहिए जो परमेश्वर ने मेरे लिए व्यवस्थित किए हैं। मुझे पहले जो विश्वास था वह याद रखना चाहिए, अपने सच्चे प्रेम को परमेश्वर के प्रति समर्पित करना चाहिए और शैतान के सामने परमेश्वर के लिए गवाही देनी चाहिए। इन बातों को सोच कर, मेरे हृदय की पीड़ा लुप्त हो गई, और मैंने परमेश्वर को प्रेम और संतुष्ट करने का संकल्प किया, भले ही मुझे सभी संतापों को भुगतना पड़े। मैं कलीसिया का भजन गाने के अलावा और कुछ नहीं कर सकती थी: "मैं दिल और आत्मा वाला व्यक्ति हूं, तो क्यों मैं परमेश्वर से प्यार नहीं कर सकता? परमेश्वर मेरा सहारा है, मैं किससे डरूं? अंत तक शैतान के साथ लड़ने के लिए अपने जीवन को सौंपने की मैं प्रतिज्ञा करता हूं। परमेश्वर हमें उठाता है, हमें सब कुछ पीछे छोड़कर मसीह के लिए गवाही देने के लिए लड़ना चाहिए। परमेश्वर पृथ्वी पर अपनी इच्छा पूरी करेगा। मैं अपना प्यार और वफ़ादारी तैयार करूंगा और परमेश्वर को ये सब समर्पित करूंगा। जब वह महिमा में उतरेगा, तो मैं ख़ुशी से परमेश्वर की वापसी का स्वागत करूंगा, और जब मसीह का राज्य साकार होगा, मैं उससे फिर से मिलूंगा" ("मेमने का अनुसरण करना और नए गीत गाना" में "राज्य")। जब मैंने अपने विश्वास को मज़बूत किया और परमेश्वर को संतुष्ट करने की अभिलाषा की, तो मैंने एक बार फिर मेरे लिए परमेश्वर के मृदु प्रेम का अनुभव किया। परमेश्वर ने मेरे दैनिक उपयोग की कई वस्तुएँ मुझे देने के लिए एक जेल अधिकारी की व्यवस्था की। मेरा हृदय अत्यंत द्रवित हो गया था और मैंने अपने हृदय की गहराई से परमेश्वर को धन्यवाद दिया। 40 दिनों के बाद, दुष्ट पुलिस ने देखा कि उनके पास मुझसे कुछ भी पाने का कोई तरीका नहीं था, इसलिए उन्होंने जबरदस्ती मुझ पर "पंथ का सदस्य" होने का आरोप लगाया और मुझे रिहा करने से पहले मेरे परिवार से कई हजार युआन का भुगतान करने को कहा।

मैं सोचती थी कि घर जाने के बाद मुझे मेरी आजादी वापस मिल जाएगी, लेकिन सीसीपी पुलिस ने मेरी निगरानी करना कभी नहीं छोड़ा और उन्होंने अभी भी मेरी निजी स्वतंत्रता को प्रतिबंधित कर दिया था। उन्होंने मुझे मेरा घर छोड़ने से वर्जित कर दिया, मुझे हमेशा उनके लिए उपलब्ध होने का आदेश दिया, और मुझ पर नज़र रखने के लिए किसी को भेज दिया था। वे लगभग हर कुछ दिनों में मेरे परिवार को धमकी भी देते थे, उन्हें मुझ पर नज़दीकी से नजर रखने की चेतावनी देते थे। बाहर से, ऐसा प्रतीत होता था मानो मुझे रिहा कर दिया गया था, लेकिन मुझे दुष्ट पुलिस द्वारा असल में घर में नजरबंद करके रखा दिया गया था। इसलिए मैं कलीसिया में अपने भाइयों और बहनों के साथ संपर्क करने की हिम्मत नहीं कर सकती थी, न ही मैं अपना कर्तव्य कर सकती थी, और मेरा हृदय बहुत दमित और पीड़ित महसूस करता था। जिस चीज़ ने मुझे और भी अधिक क्रोधित कर दिया था वह थी कि दुष्ट पुलिस अपने दुष्ट झूठ से गाँव के लोगों को भ्रमित कर रही थी, उन्हें बता रही थी कि परमेश्वर में मेरे विश्वास ने मुझे पागल कर दिया है, कि मैं दिमाग से सही नहीं हूँ और कि मैं कुछ भी करने में सक्षम थी...। उनके इस तरह के अफ़वाह-उड़ाने वाले और बदनामी करने वाले घृणास्पद आचरण का सामना करने पर, मैं इससे अपने क्रोध की ज्वाला को भड़कने देने के अलावा और कुछ नहीं कर सकती थी। मैं इस तरह से शैतानों द्वारा नियंत्रित नहीं की जा सकती थी, और मुझे उनके राक्षसी शिकंजों से मुक्त होने और परमेश्वर के प्रेम को चुकाने के लिए संघर्ष करना चाहिए। और इसलिए, दुष्ट पुलिस की निगरानी से बचने के लिए, मेरे पास घर छोड़ने और अपना कर्तव्य करने के लिए जाने के अलावा कोई विकल्प नहीं था।

पलक झपकते ही तीन साल बीत गए। मैं सोचती थी कि सीसीपी पुलिस मेरी निगरानी अब और नहीं कर रही होगी, इसलिए मैं अपना कर्तव्य करने के लिए घर लौट आई। हालाँकि, यह एक अचानक और अनपेक्षित घटना की तरह हुआ जब अगस्त 2006 की एक सुबह-सुबह, तब मुझे घर आए कुछ दिनों से अधिक ही हुए थे, दुष्ट पुलिस मुझसे मिलने के लिए आई। उस सुबह, एक चिल्लाने की आवाज ने मुझे नींद की शुरूआत से जगा दिया था: "जल्दी करो और दरवाजा खोलो, अन्यथा हम इसे तोड़ देंगे!" मेरे पति ने अभी दरवाजा खोला ही था कि सात या आठ दुष्ट पुलिसकर्मी दस्युओं की तरह घर में घुस गए और, बिना किसी स्पष्टीकरण के, मुझे पकड़ लिया और मुझे घसीट कर अपनी कार में ले गए। क्योंकि परमेश्वर मेरी रक्षा कर रहा था, इसलिए मुझे कोई डर नहीं लगा था। मैं बस केवल प्रार्थना और प्रार्थना करती रही: "हे सर्वशक्तिमान परमेश्वर! आज मैं फिर से इन शैतानों के हाथों में पड़ गई हूँ। तू मेरे हृदय की रक्षा कर, मुझे शक्ति दे, और मैं एक बार फिर तेरे लिए गवाही दे सकूँ।" एक बार जब हम पुलिस स्टेशन पहुँच गए, तो दुष्ट पुलिस ने जबरन मेरी तस्वीर ली और मेरी अँगुलियों की छाप ली। फिर उन्होंने नामों की एक सूची ली और मुझ पर प्रश्नों से दबाव डालना शुरू कर दिया: "क्या तू इन लोगों को जानती है? तेरे सहयोगी कौन हैं?" सूची में अपनी कुछ बहनों के परिचित नामों को देखते हुए, मैंने शांतचित्त से उत्तर दिया: "मैं उन्हें नहीं जानती, और मेरा कोई सहयोगी नहीं है!" मेरा बोलना समाप्त करते ही उनमें से एक मुझ पर दहाड़ा, "तू कई सालों से गायब रही थी, तो तू कहाँ थी? तेरे सहयोगी तो हैं। क्या तू अभी भी सर्वशक्तिमान परमेश्वर में विश्वास करती है? अपना अपराध स्वीकार कर ले।" दुष्ट पुलिसकर्मी के वचनों ने मुझे एक ही समय में दुःखी और क्रोधित दोनों कर दिया, और मुझे इतना गुस्सा आ रहा था कि शब्दों से नहीं कह सकती: जिस पर आज मैं विश्वास करती हूँ वही एक सच्चा परमेश्वर है जिसने स्वर्ग और पृथ्वी और सभी चीजों को बनाया है, जिसकी मैं तलाश करती हूँ वही सत्य है, जिस मार्ग पर मैं चलती हूँ जीवन में वही सही मार्ग है, और ये सभी चीजें उज्ज्वल हैं और न्याय संगत हैं। और फिर भी ये शैतान, पूरी तरह से विवेक शून्य, मेरे पीछे लगे रहते हैं, मेरी व्यक्तिगत स्वतंत्रता को प्रतिबंधित करते हैं, मुझे मेरे घर से जबरदस्ती बाहर निकालते हैं, मुझे मेरे परिवार से अलग करते हैं और परमेश्वर के साथ विश्वासघात करने के लिए मुझे बाध्य करने की कोशिश करते हैं। परमेश्वर में विश्वास करने और एक अच्छे व्यक्ति बनने की कोशिश करने में क्या ग़लत है? ये मुझे सर्वशक्तिमान परमेश्वर का अनुसरण करने और जीवन में सही रास्ते पर चलने की अनुमति क्यों नहीं देंगे? सीसीपी सरकार बनाने वाले शैतानों का गिरोह वास्तव में बहुत विकृत और नास्तिक है; वे परमेश्वर के कट्टर-विरोधी दुश्मन हैं और इससे भी ज्यादा वे ऐसे दुश्मन हैं जिनके साथ मैं सह-अस्तित्व में नहीं रह सकती हूँ। मेरी उदासी और क्रोध में, मैं सर्वशक्तिमान परमेश्वर के इन वचनों को मन में लाने के अलावा कुछ नहीं कर सकती थी: "ये दास! ये दयालुता का बदला घृणा से चुकाते हैं, उन्होंने लंबे समय से परमेश्वर की निंदा की है, वे परमेश्वर को अपशब्द बोलते हैं, वे चरमसीमा तक क्रूर हैं, उनमें परमेश्वर के प्रति थोड़ा-सा भी सम्मान नहीं है, वे लूटते हैं और डाका डालते हैं, वे सभी विवेक खो चुके हैं, और उनमें दयालुता का कोई निशान नहीं बचा ... उनके हस्तक्षेप ने स्वर्ग के नीचे के सभी लोगों को अंधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब पाप को छिपाने के तरीके हैं! ... दिल में हज़ारों वर्ष की घृणा भरी हुई है, पापमयता की सहस्राब्दियाँ दिल पर अंकित हैं—यह कैसे घृणा को प्रेरित नहीं करेगा? परमेश्वर का बदला लो, अपने शत्रु को पूरी तरह समाप्त कर दो, उसे अब अनियंत्रित ढंग से फैलने की अनुमति न दो, और उसे अपनी इच्छानुसार परेशानी पैदा मत करने दो! यही समय है: मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। परमेश्वर के इन वचनों से मैं उसकी इच्छा को समझ गई, और मुझ में इन शैतानों के बारे में कटु नफ़रत उत्पन्न हो गई। परमेश्वर ने आकाश और पृथ्वी और सभी चीजों को बनाया और वह मानवजाति का पालन-पोषण करता है; मानवजाति परमेश्वर की प्रचुर उदारता का आनंद लेती है, और परमेश्वर पर विश्वास करना और परमेश्वर की आराधना करना सदैव स्वर्ग का कानून और पृथ्वी का सिद्धांत रहा है। और फिर भी सीसीपी सरकार उन सभी को जो सर्वशक्तिमान परमेश्वर में विश्वास करते हैं क्रूरता से दबाने के लिए हर वह चीज़ करती है जो वह कर सकती है; व्यर्थ की आशा करते हुए कि उन सभी को निर्मूल कर देगी जो परमेश्वर में विश्वास करते हैं और अंत के दिनों में मनुष्य को बचाने के परमेश्वर के कार्य का उन्मूलन करने के लिए यह उन्हें बेतहाशा चोट पहुँचाती है, उन्हें अवैध रूप से कैद करती है, उन पर क्रूरता से अत्याचार करती है और यंत्रणा देती है, उन्हें श्रम शिविरों में हिरासत में डालती है और उन्हें अपमानित और उनका उपहास करती है—यह वास्तव में चरम रूप से दुष्ट और घृणित है! इन वर्षों में, यदि मेरी रक्षा और देखभाल करने के लिए यह सर्वशक्तिमान परमेश्वर नहीं होता, तो मैं नर-पिशाच शैतान के द्वारा बहुत पहले ही क्रूरता से मार दी गई होती। जीवन और मृत्यु की इस आध्यात्मिक लड़ाई के सामने, मैं कृतसंकल्प हो गई थी कि: मुझे सच्चाई के लिए अवश्य खड़ा होना चाहिए और, भले ही मैं चरम पीड़ा सहूँ मुझे तब भी परमेश्वर से प्रेम अवश्य करना चाहिए, और मैं परमेश्वर की गवाही देने के लिए अपने जीवन की शपथ लेती हूँ!

एक शब्द भी कहे बिना मुझे उन्हें गुस्से से घूरते हुए देखकर, दुष्ट पुलिस ने मुझे खीज में चिढ़ कर कहा: "तू बात नहीं करेगी, हाँ? जब तक हमारे साहब लोग स्वयं तुझसे पूछताछ करने नहीं आते हैं, तब तक रुक, और हम देखेंगे कि क्या तेरा मुँह बंद रहता है!" यह सुनकर कि दुष्ट पुलिस के प्रमुख स्वयं मुझसे पूछताछ करने जा रहे हैं, मैं थोड़ा घबराहट महसूस करने के अलावा और कुछ नहीं कर सकती थी। लेकिन मैंने इस बारे में सोचा कि कैसे मैंने विपत्ति में सभी के ऊपर परमेश्वर की संप्रभुता और उसका सभी चीजों को प्रशासित करना अनुभव किया था, और इस बारे में अनुभव किया था कि कैसे परमेश्वर के वचनों में एक अद्वितीय अधिकार और शक्तिशाली जीवन-शक्ति है, और तुरंत मेरे भीतर शैतान की अँधेरी ताक़तों को जीतने का विश्वास और साहस उत्पन्न हो गया। यद्यपि ये दुष्ट पुलिसकर्मी बेहद क्रूर और निर्दयी हैं, किन्तु वे केवल कागजी शेर हैं—वे बाहर से मज़बूत दिखाई देते हैं किन्तु वे अंदर से कमज़ोर हैं—और उनके साथ भी सृष्टा के हाथों से छेड़छाड़ की जाती है। मेरे हृदय में, परमेश्वर के प्रति मेरा संकल्प निर्धारित हो गया: हे परमेश्वर, चाहे शैतान मुझे कैसी भी यंत्रणा क्यों न दे, मैं केवल इतनी प्रार्थना करती हूँ कि तू मेरा विश्वास स्थिर रख, मेरे हृदय को मज़बूत कर जो तुझे प्रेम करता है, और यहाँ तक कि मेरे अपने जीवन की क़ीमत पर भी मुझे तेरी विजयी गवाही बनने दे। सुबह के 10 बजे होंगे जब दो पुरुष आए जो अपने आप को लोक सुरक्षा ब्यूरो का उप निदेशक बता रहे थे। उन्होंने एक भी शब्द बोले बिना मुझे देखा, फिर उनमें से एक ने मुझे बालों से कस कर पकड़ लिया और मुझ पर प्रश्नों से दबाव डाला: "क्या तू अभी भी सर्वशक्तिमान परमेश्वर में विश्वास करती है?" यह देखते हुए कि मैं चुप थी, अन्य दुष्ट पुलिस प्रमुख बर्बरता से गरजा: "यदि तू नहीं बोलेगी, तो हम तुझे आज दर्द का स्वाद चखाएँगे!" यह कहते ही, एक जंगली जानवर की तरह भौंकते हुए, उसने मेरे बालों को पकड़ा लिया, और मुझे उठाकर जमीन पर फेंक दिया, और मैं इतनी बुरी तरह से गिरी कि मैं फिर से उठने में असमर्थ थी। फिर उन्होंने मुझे बालों से पकड़ कर घसीटा और मुझे पीटा और मुझे लातें मारी और चिल्लाया, जब वे मुझे मार रहे थे तो वे चिल्ला रहे थे: "क्या तू बोलेगी?" एकाएक, मेरा चेहरा दर्द से जलने लगा और मेरी खोपड़ी असहनीय रूप से घायल हो गई जैसे कि यह फट कर अलग हो गई हो। मानव कपड़ों में ये दो जंगली जानवर बाहर से सम्मानजनक सज्जनों की तरह दिखाई देते थे, किन्तु अंदर से वे जंगली जानवरों की तरह क्रूर और निर्दयी थे। उन्होंने मुझे और भी स्पष्ट रूप से दिखा दिया कि यह दुष्ट राजनीतिक दल—सीसीपी—शैतान का मूर्त-रूप है, और इसके प्यादे राक्षसों और दुष्ट आत्माओं का गिरोह हैं! उन्हें अंत में परमेश्वर का शाप मिलेगा! दुष्ट पुलिस के इन दो साहबों ने देखा कि मैं उनकी निरंकुश सामर्थ्य के सामने आत्मसमर्पण नहीं कर रही थी, इसलिए उन्होंने मेरे बालों को कस कर पकड़ लिया और मुझे जमीन के ऊपर दबाना शुरू कर दिया मानो कि वे अपने दिमाग खो चुके हों, निर्दयतापूर्वक मुझे लातें मारने और मुझे कुचलने के लिए वे दोनों अपने पैरों का उपयोग कर रहे थे। फिर उन्होंने मुझे खींचा और मेरी टाँगों के पिछले हिस्से को भयंकर रूप से कुचल दिया, मुझे इतनी जोर से लात मारी कि मैं घुटनों के बल जमीन पर झुक गई, और उन्होंने बर्बरतापूर्वक कहा: "घुटने टेक और हिलना मत! जब तू अपना अपराध स्वीकार कर ले तब तू खड़ी हो सकती है। यदि तू नहीं बोलेगी, तो इसके बारे में सोचना भी मत!" यदि मैं थोड़ा सा भी हिलती, तो वे हिंसक रूप से मेरे बालों को खींचते और मुझे पीटते और मुझे लातें मारते थे। मैं तीन या चार घंटों तक घुटनों के बल झुकी रही, जिस दौरान उन्होंने मुझे कितनी बार पीटा मैं वह गिनती भूल गई थी क्योंकि मैं स्वयं को सँभाल नहीं सकती थी। अंत में, मैं स्तब्ध हो कर जमीन पर गिर पड़ी, और वे मुझे मृत होने का नाटक करने के लिए डाँट रहे थे, और निरंतर और हिंसक रूप से मेरे बालों को खींच रहे थे ताकि मेरी खोपड़ी इतनी घायल हो जाए जैसे कि यह फट गई हो। उस क्षण, ऐसा लगता था जैसे कि मेरा पूरा शरीर टुकड़े-टुकड़े हो कर गिर गया हो—मैं एक माँसपेशी भी नहीं हिला सकती थी और मैं असहनीय पीड़ा में थी। मुझे लगता था कि जैसे मेरा हृदय किसी भी पल धड़कना बंद कर सकता है। मुझे शक्ति देने के लिए मैं परमेश्वर को पुकारती रहती थी, और परमेश्वर के प्रबोधन और प्रोत्साहन के वचन मेरे मन में प्रवाहित होते थे: "पतरस ने मृत्यु तक परमेश्वर से प्रेम रखा। जब वह मरा—जब उसे क्रूस पर चढ़ाया गया—तब भी उसने परमेश्वर से प्रेम किया, उसने अपने हित या महिमामयी आशा को या अनावश्यक विचारों को स्थान नहीं दिया, और केवल परमेश्वर से प्रेम करने और परमेश्वर की व्यवस्था को पूर्णतः मानने की ही इच्छा की। तुमने गवाही दी है यह माने जाने से पूर्व, ऐसा व्यक्ति बनने से पहले, जिसे विजय प्राप्त करने के बाद पूर्ण बनाया गया है, तुम्हें ऐसा स्तर हासिल करना होगा" ("वचन देह में प्रकट होता है" में "विजयी कार्यों का आंतरिक सत्य (2)")। परमेश्वर के वचनों ने मुझे विश्वास और ताक़त दी: हाँ! पतरस को परमेश्वर के लिए उल्टा करके कीलों से ठोक दिया गया था और वह तब भी परमेश्वर से बहुत अधिक प्रेम करने में समर्थ था जब कि उसकी देह असहनीय पीड़ा में थी। उसने देह पर विजय प्राप्त कर ली थी, शैतान को हरा दिया था, और केवल इसी तरह की गवाही जबरदस्त होती है और परमेश्वर के हृदय को राहत देने में सक्षम होती है। मैं पतरस की नकल करना चाहती हूँ, जिससे परमेश्वर मुझमें महिमा प्राप्त करे। यद्यपि मेरी देह अत्यधिक पीड़ा में है, फिर भी यह उस पीड़ा से बहुत कम है जो उल्टा करके कीलों से ठोक दिए जाने पर पतरस ने सहन की थी। शैतान मेरी देह को यातना देकर मुझसे परमेश्वर के साथ विश्वासघात करवाने की इच्छा रखता है, लेकिन परमेश्वर इस अवसर का उपयोग उसके लिए मेरे सच्चे प्रेम को सिद्ध करने के लिए करता है। आज, मैं शैतान के सामने बिल्कुल भी आत्मसमर्पण नहीं करूँगी और इसकी साज़िश को सफल नहीं होने दूँगी! मैं परमेश्वर के प्रेम के लिए जीना चाहती हूँ! एकाएक, मुझे मरने का अब और कोई डर नहीं रहा; मैं परमेश्वर के लिए पूरी तरह से त्याग करने हेतु दृढ़ संकल्पी हो गई और मैंने अपने जीवन की कसम खाई कि मैं परमेश्वर के प्रति वफादार रहूँगी! इसके बाद, मैंने परमेश्वर से प्रार्थना की: "हे सर्वशक्तिमान परमेश्वर, मैं एक सृजित प्राणी हूँ जो तेरी आराधना करती है और उस तरह से आज्ञापालन करती है जैसे मुझे करनी चाहिए। मैं अपना जीवन तुझे समर्पित करती हूँ, और चाहे मैं जीवित रहूँ या मर जाऊँ, मैं तुझ पर विश्वास करती हूँ और तुझसे प्रेम करती हूँ!" मुझे तुरंत महसूस हुआ कि मेरे शरीर में बहुत कम पीड़ा हो रही है, और मेरे पूरे शरीर और मन में हल्केपन और रिहाई महसूस हो रही है। इस समय, मैं अपने हृदय में कलीसिया का एक भजन गुनगुनाने से खुद को रोक नहीं सकी: "आज मैं परमेश्वर के न्याय और शुद्धिकरण को स्वीकारता हूँ, कल मैं उसके आशीष पाऊँगा। परमेश्वर के महिमा दिवस को देखने के लिये मैं अपनी जवानी को त्यागने और अपना जीवन अर्पित करने के लिए तैयार हूँ। परमेश्वर के प्रेम ने मेरे हृदय को मोह लिया है। वह कार्य करता और सत्य व्यक्त करता है, हमें नया जीवन प्रदान कर रहा है। मैं कड़वे प्याले से पीने और सत्य को पाने के लिये कष्ट उठाने को तैयार हूँ। मैं बिना किसी शिकायत के अपमान सह लूँगा, मैं अपना जीवन परमेश्वर की दया को चुकाने में बिताना चाहता हूँ" ("मेमने का अनुसरण करना और नए गीत गाना" में "परमेश्वर के महिमा दिवस को देखना मेरी अभिलाषा है")। दुष्ट पुलिस के साहब मुझे पीड़ा देते हुए पूरी तरह से थक गए थे, और वे लंबे समय तक कुछ भी बोले बिना वहाँ खड़े रहे। अंत में, यह न समझ पाने के कारण कि क्या करें, वे मुझ पर गुस्से से कड़के: "तू जरा इंतज़ार कर!" फिर वे चले गए। अन्य दुष्ट पुलिस वाले चर्चा करते हुए आसपास इकट्ठा खड़े थे: "यह महिला बहुत सख़्त है, इसके साथ कोई कुछ नहीं कर सकता है। वह लियू हूलान से भी अधिक सख़्त है ..." उस स्थिति में, मैं इतनी अधिक द्रवित हो गई थी कि मैं अपने आँसूओं को बहने से नहीं रोक सकी थी। परमेश्वर विजयी हुआ था! यदि सर्वशक्तिमान परमेश्वर के वचन बार-बार मेरा भरण-पोषण नहीं कर रहे होते, और यदि गुप्त रूप से परमेश्वर मुझे नहीं थाम रहा होता, तो मैं अडिग रहने से समर्थ नहीं होती। समस्त महिमा और स्तुति सर्वशक्तिमान परमेश्वर की हो! अंत में, दुष्ट पुलिस ने मुझे एक हिरासत गृह में बंद कर दिया।

हिरासत गृह में, दुष्ट पुलिस अभी भी इसे छोड़ने के लिए तैयार नहीं थी, और वे हर कुछ दिनों में मुझसे प्रश्न करते थे। हर बार जब वे मुझसे प्रश्न करते, तो वे मुझे पूछताछ के कमरे में आर-पार धातु के सलाखों वाली खिड़की के सामने बिठाते, और जिस क्षण वे मेरी उत्तर से असंतुष्ट महसूस करते, वे उस पार आते और मेरे चेहरे पर हिंसक रूप से मारते या मेरे बालों को पकड़ कर मेरे सिर को सलाखों पर पटकते थे। यह देखते हुए कि उन्हें अभी भी कुछ नहीं मिला था, वे क्रोध से उन्मत्त हो गए। अंत में, उन्होंने महसूस किया कि मुझ पर कठोर होना व्यर्थ है, इसलिए वे नरम युक्तियों की ओर बदल गए और मुझे यह कहते हुए लुभाने और फुसलाने की कोशिश करने लगे कि: "तेरे बच्चे और तेरा पति सभी घर पर तेरी प्रतीक्षा कर रहे हैं! और तेरे पति ने तेरी ओर से हमसे निवेदन किया है। हमसे बात कर और तू शीघ्र ही वापस चली जाएगी और उनके साथ फिर से मिल जाएगी।" इन झूठे वचनों से मुझे घृणा हुई और इन्होंने मुझे उनसे इतनी नफ़रत करवा दी कि मैंने अपने हृदय में परमेश्वर से उन्हें शाप देने के लिए प्रार्थना की। मैं इस अधम और बेशर्म दुष्ट पुलिस के गिरोह से नफ़रत करती थी। चाहे वे किसी के भी हाथों में क्यों न खेल रहे थे, मैं एक इंच भी नहीं हटने जा रही थी! इस जीवन में, कोई भी सर्वशक्तिमान परमेश्वर का अनुसरण करने के मेरे दृढ़ संकल्प को नहीं हिला सकता है! अंत में, दुष्ट पुलिस ने अपने सभी पत्ते खेल लिए थे, और उन्होंने मुझे 40 दिनों तक बंद करके रखा, मुझ पर 2000 युआन का जुर्माना लगाया और फिर मुझे छोड़ दिया।

आज तक के मेरे अनुभवों के दौरान, मार्ग के आरंभ से ही, मुझे एक गहरा अहसास हो गया है कि मेरे जैसी कोई व्यक्ति—एक साधारण देहाती महिला, जिसे पूर्व में कोई अंतर्दृष्टि या साहस नहीं था—अपराध स्वीकार करवाने के लिए सीसीपी पुलिस द्वारा अत्याचार किए जाने की कई पारियों और क्रूरता से पीड़ित और क्षतिग्रस्त किए जाने के बीच जीत सकती है, स्पष्ट रूप से सीसीपी सरकार के प्रतिक्रियात्मक सार को देख सकती है जो अड़ियल ढंग से परमेश्वर का विरोध करती है और परमेश्वर के चुने हुए लोगों को बेतहाशा नुकसान पहुँचाती है, स्पष्ट रूप से इसके घृणास्पद प्रदर्शन को देख सकती है जो इसकी स्वयं की प्रतिष्ठा का समर्थन करवाने के लिए जनता को धोखा देती है और जो अपने दुष्ट तरीकों को छुपाती है, और कि यह पूरी तरह से परमेश्वर के अद्भुत कर्मों और उसकी सामर्थ्य के द्वारा है। मेरे व्यावहारिक अनुभवों में, मैं वास्तव में इस बात की सराहना करने आ गई हूँ कि परमेश्वर के वचनों का अधिकार और सामर्थ्य इतने अधिक महान हैं, कि वह जीवन शक्ति जो परमेश्वर मनुष्य को प्रदान करता है अनंत है और यह कि शैतान की सभी दुष्ट शक्तियों को पराजित कर सकती है! कष्ट में, मुझे महसूस हुआ कि यह परमेश्वर का प्रेम है जो मुझे सूकून और प्रोत्साहन देता है, और मुझे अपना रास्ता खोने से रोकता है। चाहे मैं कहीँ भी क्यों न हूँ या मैं अपने आप को किसी भी तरह की परिस्थितियों में क्यों न पाऊँ, परमेश्वर सदैव मेरा ध्यान रख रहा है, और उसका प्रेम सदैव मेरे साथ है। यह मेरे लिए सम्मान की बात है कि मैं इस व्यावहारिक, सच्चे परमेश्वर का अनुसरण करने में समर्थ हूँ, और यह कि मैं इस तरह के उत्पीड़न और विपत्ति का अनुभव करने और परमेश्वर की चमत्कारिकता का स्वाद प्राप्त करने में समर्थ हूँ। उसकी बुद्धि और उसकी सर्वशक्तिमत्ता मेरा और भी अधिक सौभाग्य है। इस दिन से, मैं सच्चाई की तलाश करने और परमेश्वर के सच्चे ज्ञान को प्राप्त करने, अंत तक परमेश्वर से प्रेम करने, और अपनी वफादारी में अटल रहने का अपना पूरा प्रयास कर सकती हूँ!

5. उत्पीड़न और पीड़ा ने मेरे भीतर परमेश्वर के प्रति प्रेम को और बढ़ा दिया

लेखिका लियु झेन, शैंडॉन्ग प्रांत

मेरा नाम लियु झेन है। मेरी आयु 78 बरस की है, और मैं सर्वशक्तिमान परमेश्वर की कलीसिया की एक सामान्य ईसाई भर हूँ। मैं सर्वशक्तिमान परमेश्वर की आभारी हूँकि उन्होंने मुझे, गाँव की एक बुढ़िया को चुना जो दुनिया की नज़र में मामूली है। सर्वशक्तिमान परमेश्वर के अंतिम दिनों के कार्यों को स्वीकार करने के बाद, मैं हर दिन परमेश्वर से प्रार्थना करती थी, परमेश्वर के वचनों के पाठ सुनती थी, और बैठकों में जाकर अपने भाइयों व बहनों के साथ सहभागिता करती थी, और धीरे-धीरे, मैं कुछ सत्यों को समझने लगीऔर कुछ चीजों के बारे में स्पष्ट समझ हासिल करने लगी। मैंने खुद को आनंद से सराबोर महसूस किया, और मुझे अभूतपूर्व खुशी का एहसास हुआ। मैं बूढ़ी हूँ और मुझे चलने में तकलीफ होती है इसलिए कलीसिया बैठकों के लिए घर से निकलना मेरे लिए कठिन था, तो मेरी सुविधा के लिए मेरे भाई-बहन मेरे घर पर बैठकें करते थे। जाड़ों की ठंड या गर्मियों की तपन में भी उन्होंने एक भी बैठक में नागा नहीं किया, और हवा, बारिश, बर्फ या तूफान ने भी उनको मेरे पास आने से और मेरी देखभाल करने से नहीं रोका, मैं एक बुढ़िया हूँ फिर भी। विशेष रूप से परमेश्वर के वचनों को पढ़ते समय, अगर कुछ ऐसा होता जो मेरी समझ में ना आ रहा हो तो वे बड़े धैर्य के साथ इसके बारे में मेरे साथ वार्तालाप करते थे, और वे कभी भी मुझे नज़रअंदाज़ नहीं करते थे या तुच्छ नहीं समझते थे। मैं इससे बहुत प्रभावित हुई, क्योंकि अगर परमेश्वर का प्रेम ना होता तो कौन मेरे लिए इतना धैर्य और अपनापन दिखाता? भाई-बहनों के साथ चर्चा करते हुए मैंने देखा कि वे अन्य लोगों से बहुत भिन्न थे। वे सहनशीलता और प्रेम को जी रहे थे, और उन्होंने अपने दिल खुले रखे थे और उनके बीच कोई बाधा या दूरी नहीं थी, वे एक दूसरे के साथ ईमानदारी से पेश आते थे। वे परिवार की तरह एक दूसरे के निकट थे, और इसने मुझमें सर्वशक्तिमान परमेश्वर के कार्यों के प्रति और भी अधिक निश्चित बना दिया था। मैंने जैसे-जैसे अधिक सत्य को समझना शुरु किया, मुझे एहसास हुआ कि सृजित मात्र के रूप में मुझे अपने उत्तरदायित्वों को पूरा करना चाहिए, इसलिए मैंने कलीसिया से कहा कि मैं अपने उत्तरदायित्व निभाना चाहती हूँ। अपनी उम्र के कारण अधिकांश उत्तरदायित्वों को निभाना मेरे लिए कठिन था, लेकिन कलीसिया ने मुझे मेरे घर पर मेज़बानी का उत्तरदायित्व सौंपा। मेरी क्षमताओं के आधार पर मुझे कार्य सौपने के लिए परमेश्वर का आभारी होते हुए, मैंने उसे स्वीकार किया। और इस तरह से, मैं अपने भाई-बहनों के साथ बहुत अच्छी तरह से घुलमिल गयी थी, और शारीरिक और मानसिक दोनों तरह से मुझे काफी राहत का एहसास हुआ। कुछ रोग जिनसे मैं परेशान चल रही थी वे भी बेहतर होने लगे और इसलिए मैं सर्वशक्तिमान परमेश्वर के अनुग्रह और दया के लिए और भी अधिक आभारी हो गयी।

लेकिन यह अच्छा समय लंबे समय तक नहीं चल सका, क्योंकि गांव के एक दुष्कर्मी ने मेरे भाइयों और बहनों समेत मेरी शिकायत पुलिस में कर दी। मेरे सभी भाई-बहनों को पुलिस ने गिरफ्तार कर लिया और उन्होंने गांव के पार्टी सचिव को मुझे पुलिस स्टेशन लाने के लिए आदेश दिया। मेरे वहां पहुंचने पर पुलिस ने मुझसे पूछा, "तुमने परमेश्वर में विश्वास कैसे किया? तुम परमेश्वर में विश्वास क्यों करती हो?" मैंने कहा, "परमेश्वर में विश्वास करना एक अपरिवर्तनीय सिद्धांत है। परमेश्वर के वचनों को हर रोज़ पढ़ कर, हम अनेक सत्य समझ सकते हैं, परमेश्वर के वचनों के अनुसार अच्छे इंसान बन सकते हैं, और जीवन में सही मार्ग पर चल सकते हैं। परमेश्वर में विश्वास करने वाले दूसरों को मारते या प्रताड़ित नहीं करते हैं, और हम हमेशा कानून का पालन करते हैं, तो परमेश्वर में विश्वास करने में गलत क्या है? आप हम सब को गिरफ्तार क्यों कर रहे हैं?" उस अधिकारी ने मुझे घृणा से देखते हुए कठोरता से पूछा, "तुम्हें सुसमाचार किसने सुनाया? क्या तुम्हारे परिवार कोई और भी विश्वास करता है?" मैंने कहा कि विश्वास करने वाली, अपने परिवार में मैं अकेली हूँ। उन्होंने देखा कि वे मुझसे और कोई जानकारी हासिल नहीं कर सकते थे, इसलिए उन्होंने मुझे उसी दिन छोड़ दिया। वहां से निकलने के बाद, मुझे आश्चर्य हुआ कि पुलिस ने इतनी आसानी से मुझे क्यों छोड़ दिया। जब मैं घर वापस पहुंची तो मैंने जाना कि जब मेरे परिवार को पता चला कि मुझे पुलिस स्टेशन ले जाया गया है तो उन्होंने अपने संपर्कों का उपयोग किया और मुझे छोड़ने के लिए पुलिस को 3,000 युआन दिए। लेकिन पुलिस अभी भी मेरे परिवार और मेरे बीच कलह बो रही थी, क्योंकि उन्होंने मेरे परिवार को मुझे परमेश्वर में विश्वास करने से रोकने के लिए कहा था। मेरी बहू ने इस बात पर मेरे बेटे से झगड़ा किया और मेरे परमेश्वर में विश्वास को जारी रखने पर ज़हर पीकर जान देने की धमकी भी दी। तब मैंने महसूस किया कि सीसीपी पुलिस भीतर तक सड़ चुकी थी। मेरा परिवार पूरी तरह से शांतिपूर्ण था, और अब उन्होंने चीजों को इतना बिगाड़ दिया था कि हम सभी एक दूसरे का गिरेबान पकड़े खड़े थे। मैंने एक सच्चे परमेश्वर में विश्वास किया था जिसने स्वर्ग और पृथ्वी पर सारी चीजों का निर्माण किया है, और आज सर्वशक्तिमान परमेश्वर हम सबको बचाने आया है, इसलिए वो हमें सत्य को समझने, सच्चे इंसान के जैसे जीने, अपनी अंतरात्मा की आवाज और जो सही है उसके अनुसार बोलने व कार्य करने के लिए कह रहा है, और मानवता या नैतिकता के खिलाफ जाने वाली चीजें ना करने के लिए कह रहा है। मैं घर पर ही रही और परमेश्वर के वचन पढ़ती रही, बैठकें करती रही, और अपने उत्तरदायित्व पूरे करती रही, लेकिन सीसीपी पुलिस ने मुझे "सार्वजनिक व्यवस्था को भंग करने" के झूठे आरोप में फंसा दिया। वे बेशर्मी से तथ्यों को गलत तरीके से विकृत कर रहे थे, जानबूझ कर सत्य को तोड़-मरोड़ रहे थे, लोगों पर झूठे अपराधों के आरोप लगा रहे थे! शैतान वाकई नीच है। यह और कुछ नहीं बस खुले आम कलंक लगाना और दुर्भावनापूर्ण ढंग से बदनामी करना था। पुलिस को मुखबिर से पता चला था कि मैं अपने भाइयों और बहनों के साथ अपने घर पर बैठकें आयोजित करती थी, इसलिए उन्होंने मुझे पहली गिरफ्तारी के बाद भी परेशान करना नहीं छोड़ा। जल्दी ही, पूछताछ के लिए वे मुझे पुलिस स्टेशन ले गए और यह कहते हुए मुझे धमकी दी कि, "अपने कलीसिया के अगुआओं और उन लोगों के नाम हमें बताओ जिनकी तुम बैठकों में मेज़बानी करती हो। यदि तुम हमें नहीं बताओगी तो हम तुम्हें जेल में डाल देंगे!" दृढ़ होकर न्यायसंगत रूप से मैंने उत्तर दिया, "मुझे कुछ नहीं पता! तुम्हें बताने के लिए मेरे पास कुछ नहीं है!" पुलिस बहुत अधिक गुस्से में आ गयी, लेकिन क्योंकि परमेश्वर मेरी रक्षा कर रहे थे, इसलिए उन्होंने मुझ पर एक उंगली तक नहीं लगाई।

मुझे छोड़ने के बाद भी पुलिस ने मेरी जासूसी करना जारी रखा, व्यर्थ ही वे किसी "बड़ी मछली" को पकड़ने के लिए मुझे चारे के रूप में उपयोग करने की आशा करते रहे। मुझे डर था कि मेरे कारण मेरे भाई-बहन फंस जाएंगे, इसलिए मैंने उनसे संपर्क का प्रयास नहीं किया, और उसके बाद मैंने कलीसियाई जीवन को खो दिया। कलीसियाई जीवन के बिना मेरा दिल खाली और आश्रय से रहित हो गया और धीरे-धीरे मैं परमेश्वर से विमुख होने लगी। मैं हर दिन दहशत और खौफ़ में जी रही थी, मुझे इस बात का बहुत भय था कि पुलिस मुझे फिर से ले जाएगी। पहले मैं हर रोज़ परमेश्वर के वचनों और उपदेशों को सुनते हुए और संगति करते हुए बिताती थी, लेकिन अब यह असंभव था, क्योंकि यदि मेरे परिवार वाले मुझे प्रार्थना करते देख लेते या मैं "परमेश्वर" शब्द का उपयोग भी करती तो मुझे उनके ताने सुनने पड़ते। मेरी बहू मुझसे बहुत रूखे तरीके बात करती थी क्योंकि पुलिस ने मुझ पर जुर्माना लगाया था, और मेरे पति व बेटा मुझे हर समय डांटा करते थे। वह परिवार जो कभी सर्वशक्तिमान परमेश्वर में मेरे विश्वास को समर्थन देता था अब हर तरह से मेरा विरोध कर रहा था, मुझे प्रताड़ित कर रहा था। इससे मुझे बहुत दुख हुआ, मेरी आत्मा बेहद पीड़ित महसूस कर रही थी और मैं अभूतपूर्व अंधकार और दर्द में जी रही थी। क्योंकि मेरे पास सुनने के लिए परमेश्वर के वचनों के पाठ नहीं थे और मैं अपने बहनों और भाइयों के साथ संगति करने में असमर्थ थी, मेरी आत्मा प्यास से मर रही थी। हर रात मैं बिस्तर पर करवटें लेती रहती थी और सो नहीं पाती थी, बैठकों के दौरान अपने भाई-बहनों के साथ बिताए गए खुशनुमा पलों को अक्सर याद किया करती थी। ऐसे समय पर मुझे सीसीपी सरकार से बहुत घृणा होती थी। इस सारे दुख का कारण यही थी, इसने मुझसे एक सृजित प्राणी के स्वतंत्र रूप से परमेश्वर पर विश्वास करने व उनकी अराधना करने के अधिकार से वंचित कर दिया था, इसने मुझे मेरे कलीसियाई जीवन से वंचित कर दिया था, इसने भाइयों व बहनों के साथ परमेश्वर के वचनों पर सहभागिता करने से रोक दिया था, और मेरे उत्तरदायित्वों को पूरा करने से रोका था। अपने इस दुख में मैं केवल परमेश्वर की प्रार्थना कर सकती थी: "हे परमेश्वर! मैं अंधकार में जी रही हूँ, मुझे लगता है कि मेरी आत्मा सूख गयी है, और मैं अपने भाइयों और बहनों के साथ कलीसिया का जीवन जीना चाहती हूँ। हे परमेश्वर! मैं आपसे मेरे लिए मार्ग खोलने की प्रार्थना करती हूँ!"

मैं परमेश्वर के सामने गयी और उनको इसी तरह से आवाज़ देती रही, और परमेश्वर ने वाकई मेरी प्रार्थना सुनी, क्योंकि उन्होंने मेरे भाई-बहनों को मेरे पास भेजा। मेरी एक बहन को पता था कि मैं कपास बीनने के लिए अक्सर खेतों में जाया करती थी, तो वो चुपके से मुझसे मिलने आयी, और हमने वहां पर बैठकें करने के लिए समय तय किया। हर बार जब हम मिलना होता था, तो मैं कपास बीनने के लिए जल्दी चली जाती थी, और जब अन्य सभी दोपहर का खाना खा रहे होते थे तो मैं अपनी बहन के साथ खेत में परमेश्वर के वचन पढ़ने बैठ जाती थी। अपनी बहन से मिलना, किसी पुराने खोए संबंधी से मिलने जैसा था। मैं अपने खुशी के आँसुओं को बहने से रोक नहीं पायी। मैं उसको अपने साथ हुए अन्याय और दुख के बारे में और साथ ही अपने परिवार में फैली गलतफहमी के बारे में बताया। उसने मुझे दिलासा दिया जबकि परमेश्वर के वचनों ने मेरी आत्मा ने मेरा सिंचन किया, और उसने परमेश्वर की इच्छा पर मेरे साथ सहभागिता की, और फिर धीरे-धीरे मेरी स्थिति बेहतर होनी शुरु हो गयी। सीसीपी सरकार के उत्पीड़न ने ऐसी हालत कर दी थी मैं सिर्फ कपास के खेतों में ही बैठकें कर सकती थी। एक दिन हमने परमेश्वर के वचन के अंश को पढ़ा: "तुम लोगों के बीच में एक भी व्यक्ति ऐसा नहीं है जिसे कानून के द्वारा सुरक्षा मिली है, इसके विपरीत, तुम सब कानून के द्वारा दण्डित किये गये हो, और उससे बड़ी कठिनाई यह है कि कोई मनुष्य तुम लोगों को समझता नहीं, चाहे वे तुम्हारे रिश्तेदार हों, तुम्हारे माता-पिता, तुम्हारे मित्र, या तुम्हारे सहकर्मी हों। कोई भी तुम लोगों को नहीं समझता। जब परमेश्वर तुम लोगों का तिरस्कार करता है, तब तुम्हारे लिये पृथ्वी पर जीने का कोई रास्ता नहीं बचता है। हालाँकि, फिर भी, लोग परमेश्वर को छोड़ना सहन नहीं कर सकते, यही परमेश्वर द्वारा लोगों पर जीत का महत्व है, और यही परमेश्वर की महिमा है। ... आशीष एक या दो दिन में नहीं मिलती; बहुत कुछ त्याग कर उसे अर्जित करना पड़ता है। अर्थात्, तुम सबों के पास परिष्कृत प्रेम होना चाहिये, बड़ा विश्वास, और वे बहुतेरे सत्य जो परमेश्वर चाहता है कि तुम लोगों के पास हों; इसके साथ-साथ, तुम सभी न्याय की ओर अपना ध्यान केंद्रित करने में सक्षम होना चाहिए और कभी भी नहीं डरना चाहिए या हार नहीं माननी चाहिए, और परमेश्वर के प्रति तुम लोगों का प्रेम निरंतर और कभी न समाप्त होने वाला होना चाहिए। तुम लोगों से संकल्प की अपेक्षा की जाती है, और साथ ही तुम सबों के जीवन स्वभाव में बदलाव की भी; तुम्हारे भ्रष्टाचार का निवारण होना चाहिए, और तुम लोगों को परमेश्वर के अधिकतम प्रभाव को पाने के लिए उनके द्वारा किये गए कार्य को बिना शिकायत किये स्वीकार करना चाहिए, और यहां तक कि मृत्यु तक आज्ञाकारी बने रहना चाहिए। यही वह लक्ष्य है जो तुमको हासिल करना है। यही परमेश्वर के कार्य का अंतिम लक्ष्य और अपेक्षाएं हैं जो परमेश्वर इस समूह के लोगों से चाहता है" ("वचन देह में प्रकट होता है" में "क्या परमेश्वर का कार्य उतना सरल है, जितना मनुष्य कल्पना करता है?")। परमेश्वर के वचनों ने मुझे यह समझने में मदद की कि मेरे वर्तमान कष्ट कुछ ऐसे हैं जिनको मुझे सहना ही होगा। चीन पर नास्तिकों का शासन है जहां पर परमेश्वर में विश्वास करने वालों को प्रताड़ित और शर्मिंदा किया जाता है, लेकिन यह कष्ट अस्थायी और सीमित था, और इसे परमेश्वर के प्रति मेरे विश्वास और आज्ञाकारिता को पुष्ट करने के लिए सावधानी के साथ परमेश्वर द्वारा ही व्यवस्थित किया गया था, जिससे कि मैं भविष्य में परमेश्वर के वादे और आर्शीवाद को बेहतर तरीके से हासिल कर सकूं। अब मुझमें कोई और इच्छा नहीं थी, क्योंकि परमेश्वर को पाना ही पर्याप्त था। साथ ही मैंने देखा कि सीसीपी सरकार द्वारा बनाए गए कानून लोगों को भ्रमित करने के उपाय मात्र हैं। बाहरी दुनिया में यह धार्मिक स्वतंत्रता का दावा करती है, लेकिन हकीकत में परमेश्वर में विश्वास करने वालों को परमेश्वर के वचनों को पढ़ने या बैठककरने तक का अधिकार नहीं हैं। यह परमेश्वर में विश्वास करने वालों के अस्तित्व को स्वीकार करती ही नहीं है, और यह लोगों को परमेश्वर का पालन करने या जीवन के सही मार्ग पर चलने की अनुमति भी नहीं देती है। जैसा कि सर्वशक्तिमान परमेश्वर के वचन कहते हैं: "धार्मिक स्वतंत्रता? नागरिकों के वैध अधिकार और हित? ये सब पाप को छिपाने के तरीके हैं!" ("वचन देह में प्रकट होता है" में "कार्य और प्रवेश (8)")। परमेश्वर द्वारा बनाए गए स्वर्ग और पृथ्वी विशाल हैं, लेकिन परमेश्वर पर विश्वास रखने वालों के लिए चीन में पैरों की एक उंगली जितना स्थान भी नहीं है। कोई भी जो परमेश्वर में विश्वास करता है उसे सीसीपी की गिरफ्तारी और उत्पीड़न का सामना करना होता है और उसकी स्वतंत्रता सीमित हो जाती है। सीसीपी परमेश्वर के प्रत्येक विश्वासी को खत्म करना चाहती है और चीन को परमेश्वर विहीन राष्ट्र बनाना चाहती है। सीसीपी बेहद भ्रष्ट, कुटिल और प्रतिक्रियावादी है। यह परमेश्वर की कट्टर विरोधी है, परमेश्वर की एक शत्रु जो उसके अस्तित्व को सहन नहीं कर सकती है!

और इसलिए, मैंने अपनी बहन से कपास के खेत में मिलना जारी रखा। लेकिन समय बीत गया और जल्दी ही सर्दियों की दस्तक शुरु हो गयी। कपास के पौधों की पत्तियां सूख कर गिरने लगीं और कपास के खेत अब बैठकें करने के लिए छिपने की जगह नहीं दे सकते थे, इसीलिए मैं उन भाइयों और बहनों से फिर से बिछड़ गयी, जिनके साथ मैं परमेश्वर के वचनों की सहभागिता करती थी। शुरु-शुरु में मैं परमेश्वर के वचनों का पालन करने और परमेश्वर के साथ सामान्य संबंध बनाए रखने में सक्षम रही, लेकिन परमेश्वर के वचनों के प्रावधान और सिंचन के बिना मेरी आत्मा अधिकाधिक बंजर होती गयी और सूख गयी और जल्दी ही मैं फिर से अंधकार से घिर गयी। मुझे लगा कि मैं स्वर्ग से नर्क में ढकेल दी गयी हूँ, और मैं दुख के ऐसे सागर में डूबी हुई थी कि मौत भी उससे बेहतर होती। मेरे परिवार ने पुलिस की झूठी बातों पर विश्वास किया, इसीलिए वे हर रोज़ मेरे ऊपर निगाह रखते थे, और इस बात की धमकी देते थे कि अगर मैंने सर्वशक्तिमान परमेश्वर में विश्वास रखना जारी रखा तो वे मुझे मारेंगे। मैं घर पर प्रार्थना करने की ज़ुर्रत नहीं करती थी। मैं केवल रात के समय अपने कंबल के अंदर या घर पर किसी के ना होने पर ही प्रार्थना कर पाती थी, और इसी तरह से मेरे दिन गुजर रहे थे। अपने परिवार के तानों को सहने के अलावा, मुझे गांव वालों की अफवाहों और गप्पों को भी सहना पड़ रहा था। इस सब का सामना करते हुए, मुझे बहुत दुख का एहसास होता था, आध्यात्मिक रूप से मैं बहुत कमजोर महसूस करती थी और मेरी आत्मा दिनों-दिन बेहद कमजोर हो रही थी। मुझे ऐसा लगा जैसे कलीसियाई जीवन खोने के बाद, परमेश्वर के वचनों को ना पढ़ पाने तथा अपने भाइयों व बहनों से ना मिल पाने के कारण जीवन एक बोझ हो गया था, और इसके सारे आनंद समाप्त हो गए थे। मैंने सोचा कि अतीत में जब मैं दुखी और कमजोर महसूस करती थी तो परमेश्वर के वचन कैसे हमेशा मुझे राहत देते थे, कैसे मेरे भाई और बहन धैर्य के साथ मुझे सहारा देते थे, और परमेश्वर की इच्छा को समझने के बाद मुझे फौरन राहत और मुक्ति का एहसास होता था और मेरी आत्मा फिर से जागृत हो उठती थी। लेकिन अब पुलिस के उत्पीड़न और निगरानी के कारण, मैंने परमेश्वर के वचनों को पढ़ने का अधिकार खो दिया है और मैं अपने भाइयों और बहनों से भी नहीं मिल पाती थी। हर दिन एक लंबा और कड़वा संघर्ष था, मैं बहुत अभागी और दुखी महसूस करती थी जब यह देखती थी कि मैं जीवन के एहसास के बिना जी रही हूँ, जैसे मैं प्राणहीन हूँ, और तब भी जब मैं यह विचार करती कि अतीत में जब मैं कलीसिया में परमेश्वर की उपस्थिति में जी रही थी तब जीवन कितना पूर्ण था। तब मेरा दिल और भी टूट गया जब मैंने इस बात पर विचार किया कि मेरे परिवार को किस तरह से सीसीपी द्वारा मूर्ख बनाया गया और धोखा दिया गया, उन्होने कैसे मुझे समझने में भूल की और मेरी स्वतंत्रता को बाधित करने के लिए वे उनके साथ हो गए। लेकिन जब मुझे लगा कि अब मेरे लिए सारे रास्ते बंद हो गए हैं तब मैंने परमेश्वर से लगातार प्रार्थना की और मेरा मार्ग प्रशस्त करने के लिए उनसे विनती की: "हे परमेश्वर! अब, मैं आपके वचनों को पढ़ नहीं सकती, ना ही मैं कलीसियाई जीवन जी सकती हूँ, अब मुझसे ये जीवन सहा नहीं जाता है। हे परमेश्वर! सीसीपी सरकार ने मेरे परिवार को धोखा दिया है और आप पर विश्वास करने से रोकने के लिए वे मेरे ऊपर अपनी सारी ताकत आज़माते हैं। कृपया मेरी सहायता करें, आपके कर्मों के गवाही देने की अनुमति दें, और आगे से उन्हें शैतान द्वारा धोखा खाने या गलत इस्तेमाल किए जाने से रोकें। हे परमेश्वर! अपने परिवार को मैं आपको सौंपना चाहती हूँ, और चाहती हूँ कि आप इस सबसे बाहर निकलने का एक मार्ग दिखाएँ।"

परमेश्वर का धन्यवाद, उन्होने मेरी प्रार्थना सुनी। कुछ समय बाद, एक शाम मैं अचानक अपने बिस्तर के पास बेहोश हो गयी। मेरे पति के तो डर के मारे होश उड़ गए और उनको समझ ही नहीं आया कि क्या करें, इसलिए मेरे बेटे ने फौरन आपातकालीन सेवा को फोन किया। उत्तर देने वाले पहले अस्पताल ने जब यह सुना कि रोगी गंभीर रूप से बीमार एक वृद्ध महिला है तो उन्होने मुझे लेने से इंकार कर दिया। मेरे बेटे ने एक दूसरे अस्पताल की आपातकालीन सेवा को फोन किया तो डॉक्टर ने कहा मेरे होश में आने की गुंजाइश बेहद कम है, इसलिए मुझे बचाने का प्रयास करना व्यर्थ है, तथा मेरे परिवार को सबसे बुरी स्थिति के लिए तैयार रहना चाहिए। लेकिन मेरे बेटे ने हार मानने से इंकार कर दिया और उनसे तब तक विनती करता रहा जब तक उन्होने मुझे अस्पताल में भर्ती करने की हामी नहीं भर दी। हालांकि, आपातकालीन बचाव प्रक्रियाओं को करने के बाद भी, मैं बेहोश ही रही। अब ऐसा कुछ शेष ना था जो डॉक्टर कर सकते थे, और मेरे परिवार को विश्वास हो चला था कि अब मुझे बचाना असंभव है। लेकिन परमेश्वर के लिए कुछ भी असंभव नहीं है, क्योंकि तभी एक चमत्कार हुआ! 18 घंटों तक गहन कोमा में रहने के बाद, मैं धीरे-धीरे होश में आने लगी। वहां उपस्थित सभी लोग चकित थे। जब मैंने अपनी आँखें खोली और डॉक्टरों को देखा तो मुझे लगा जैसे मैं फरिश्तों को देख रही थी। मैंने उनसे पूछा कि मैं कहां थी, उनमें से एक ने कहा कि मैं अस्पताल में थी, और जब वे हड़बड़ी में मेरी शारीरिक जांच कर रहे थे तो वे लगातार बुदबुदा रहे थे, "यह तो वाकई एक चमत्कार है...।" जल्दी ही, मैं उठ कर बैठ गयी और मुझे भूख लगने लगी। नर्स ने मुझे खिलाया, और खाना खत्म करने के बाद, मुझे ताकत और ऊर्जा का एहसास हुआ। मुझे पता था कि ये सर्वशक्तिमान परमेश्वर के चमत्कारी कार्यों में से एक था, परमेश्वर ने मेरी प्रार्थना सुनीं और मेरे लिए आगे का मार्ग प्रशस्त किया। बिस्तर पर बैठे-बैठे मेरे मुँह से अनायास ही परमेश्वर की स्तुति के गीत फूट पड़े। चकित डॉक्टर ने मुझसे पूछा, "मैडम, ये परमेश्वर कौन हैं जिनमें आप विश्वास करती हैं?" मैंने कहा, "मैं एक सच्चे परमेश्वर—सर्वशक्तिमान परमेश्वर—में विश्वास करती हूँ जिसने स्वर्ग और धरती पर हर चीज को बनाया!" उस डॉक्टर ने तो मुझे ऐसे देखा जैसे उसे कोई झटका लगा हो, और मुझे गाता देख कर मेरा परिवार चकित और खुश था। अस्तपाल से छुट्टी मिलने के बाद, मैं घर गयी और एक-एक करके मेरे पड़ोसी मुझसे मिलने के लिए आए और बोले, "ये आश्चर्यजनक है! सभी डॉक्टर कह रहे थे कि तुम्हारे बचने की कोई आशा नहीं थी, लेकिन तुम तो ठीक हो गयी। ये चमत्कार है!" मैंने उनको परमेश्वर की गवाही दी और कहा कि यह परमेश्वर की महान सामर्थ्य के कारण संभव हुआ, परमेश्वर ने मुझे बचाया, और परमेश्वर के बिना मैं जीवित नहीं होती और परमेश्वर ने ही मुझे जीवन का दूसरा अवसर प्रदान किया है। मैंने उनको बताया कि मानव मात्र को परमेश्वर ने बनाया था, और परमेश्वर ने हमें जीवन दिया है, परमेश्वर हमारे जीवन की देखभाल करते हैं और इस पर शासन करते है, लोग परमेश्वर के मार्गदर्शन से दूर नहीं हो सकते है, क्योंकि परमेश्वर से मुँह मोड़ने का अर्थ है मृत्यु। इस अनुभव के बाद, मेरे परिवार ने कभी भी परमेश्वर में मेरे विश्वास का विरोध नही किया, और परमेश्वर ने भी मुझे अनपेक्षित आशीर्वाद दिया—मेरे पति ने भी परमेश्वर के कार्य के वर्तमान चरण को स्वीकार कर लिया। इसके बाद, मेरे पति सहभागिता में मेरे साथ अक्सर बैठकों में गए, और मुझे बेहद खुशी, शांति और सुरक्षा का एहसास हुआ। फिर मैं हर रोज़ आनंद के साथ जीवन बिताने लगी, क्योंकि मैंने परमेश्वर की सर्वशक्तिमत्ता और बुद्धि का सत्य रूप में दर्शन हुआ, और मैंने परमेश्वर की सराहना की और तहे दिल से शुक्रिया कहा!

मेरे अनुभव के माध्यम से, मैं दिल से इस बात की सराहना करने लगी कि किसी व्यक्ति के साथ परमेश्वर जो कुछ भी करते हैं, वे प्रेम वे वशीभूत हो कर करते हैं। शैतान को मुझे कष्ट देने की अनुमति देने के पीछे परमेश्वर के अच्छे इरादे निहित थे। मुझे गिरफ्तार और प्रताड़ित करके सीसीपी मुझे परमेश्वर से दूर रहने और धोखा देने के लिए मजबूर करना चाहती थी, लेकिन उसने यह सोचा भी नहीं था कि परमेश्वर की बुद्धि शैतान की युक्तियों से भी आगे रहती है। सीसीपी का अत्याचार ना केवल मुझे परमेश्वर से दूर रखने और परमेश्वर को धोखा देने के लिए मजबूर करने में विफल रहा बल्कि इसके विपरीत इसने सीसीपी की परमेश्वर के प्रति प्रतिरोध और स्वर्ग के विरुद्ध कार्य करने के दुष्टतापूर्ण सार का मेरे सामने खुलासा कर दिया, और इस बात के प्रति मुझे और भी दृढ़ निश्चयी कर दिया कि सर्वशक्तिमान परमेश्वर ही एकमात्र सत्य, मार्ग और जीवन है! इसने मुझे परमेश्वर की महान शक्ति और चमत्कारी कर्मों को देखने में सक्षम किया, जिसके चलते परमेश्वर के प्रति मेरा प्रेम और निष्ठा मजबूत हो गयी। जैसा कि सर्वशक्तिमान परमेश्वर के वचन कहते हैं: "मेरी योजना में, शैतान ने हमेशा हर कदम का बहुत तेजी से पीछा किया है, और मेरी बुद्धि की विषमता के रूप में, हमेशा मेरी वास्तविक योजना को बिगाड़ने के लिए उसने तरीके और संसाधनों को खोजने की कोशिश की है। परन्तु क्या मैं उसकी धोखेबाज़ योजनाओं से परास्त हो सकता हूँ? सभी जो स्वर्ग में और पृथ्वी पर हैं मेरी सेवा करते हैं—क्या शैतान की कपटपूर्ण योजनाएँ कुछ अलग हो सकती हैं? यह निश्चित रूप से मेरे ज्ञान का प्रतिच्छेदन है, यह निश्चित रूप से वह है जो मेरे कर्मों के बारे में चमत्कारिक है, और यही वह सिद्धांत है जिसके द्वारा मेरी पूरी प्रबंधन योजना चलती है" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 8")। सीसीपी जितना बलपूर्वक परमेश्वर का प्रतिरोध करती और परमेश्वर के चुने हुए लोगों को प्रताड़ित करती, हम उतना ही अधिक इसे पहचानने और इसे भेदने में सक्षम होते हैं, और हम उतना ही अधिक सत्य को समझ सकते व परमेश्वर की बुद्धि व चमत्कारी कर्मों को जान पाते हैं। परमेश्वर का अनुसरण करने में हमारा विश्वास भी बढ़ता है और हम परमेश्वर के लिए जबरदस्त गवाही पेश करने में उतने ही अधिक सक्षम होते जाते हैं। सीसीपी के उत्पीड़न के अनुभव के माध्मय से मैंने स्पष्ट रूप से देखा कि परमेश्वर के कार्य में शैतान एक बाधा की तरह काम करता है, और परमेश्वर द्वारा पराजित वस्तु मात्र होता है, और परमेश्वर की मानव मात्र को बचाने की तीव्र इच्छा का भी मुझे स्पष्ट एहसास हुआ। भविष्य में मेरे सामने चाहे कोई भी कठिनाई या बाधा आए, मैं अपनी सर्वश्रेष्ठ क्षमताओं के साथ अपने कर्तव्यों को पूरा करना और परमेश्वर की इच्छा को संतुष्ट करने के अपनी भूमिका निभाना चाहती हूँ।

6. मुश्किलें सहकर, परमेश्वर के लिए मेरा प्रेम और भी मज़बूत हुआ है

लेखक: झोऊ रुई, जियांगशी प्रांत

मेरा नाम झोउ रुई है, मैं सर्वशक्तिमान परमेश्वर की कलीसिया का ईसाई हूँ। जब से मैंने होश संभाला, तब से मैंने अपने माता-पिता को दो जून की रोटी कमाने के लिए दिन-रात खेतों में कड़ी मेहनत करते देखा। जी-तोड़ कोशिशों के बावजूद, वे साल भर में शायद ही कुछ कमा पाते थे, इसलिए हमारा परिवार हमेशा बेहद गरीबी में ही जीता था। मैं जब भी सम्पन्न और प्रभावशाली लोगों को देखता, जो बिना मेहनत किए बड़े आराम की ज़िंदगी जीते थे, तो मुझे उनसे ईर्ष्या होने लगती थी। मैंने एक संकल्प किया: बड़ा होकर मैं निश्चित रूप से एक कामयाब करियर बनाऊँगा या कोई सरकारी ओहदा हासिल करूँगा ताकि मेरे परिवार को गरीबी और पिछड़ेपन से निजात मिले और मेरे माता-पिता भी अमीरों का जीवन जी सकें। हालाँकि, मैंने कई वर्षों तक इस तरह के जीवन के लिए संघर्ष किया, फिर भी मैं जो चाहता था वह पाने में कामयाब नहीं हो पाया; मैं गरीबी की ज़िंदगी ही जीता रहा। मुझे यही चिंता सताती रहती कि मेरे पास ऐसा कुछ नहीं है जो मैं लोगों को दिखा सकूँ कि मैं कितना व्यस्त रहता हूँ, धीरे-धीरे ज़िंदगी पर से मेरा भरोसा उठता चला गया। जिस पल मेरा दिल टूटा और मैं ज़िंदगी से मायूस हो गया, तभी मुझे अंत के दिनों के सर्वशक्तिमान परमेश्वर का उद्धार हासिल हुआ। उनके वचनों से मैंने कुछ सत्य ग्रहण किए, मुझे दुनिया में इंसान के दुखों का मूल समझ में आया। मुझे यह भी समझ में आया कि एक सार्थक और लाभप्रद जीवन जीने के लिए लोगों को अपनी ज़िंदगी किस तरह से जीनी चाहिए। हालाँकि अभी भी दुविधा और बेबसी के बादल छँटे नहीं थे, लेकिन मुझे अपने जीवन की एक दिशा मिल गई थी। निराशा और खिन्नता को पीछे छोड़ते हुए, मुझे एक नई ऊर्जा और जीवन-संचार की अनुभूति हुई। उसके बाद, मैंने जगह-जगह जाकर, पूरी ऊर्जा परमेश्वर के अंत के दिनों के उद्धार के उपदेश देने लगा दी ताकि जो लोग अभी भी दुख और बेबसी में जी रहे थे, उन्हें भी अत्यंत दुर्लभ उद्धार की प्राप्ति हो सके। लेकिन सुसमाचार के प्रचार-प्रसार के दौरान मुझे जिसकी उम्मीद नहीं थी वह हुआ, चीनी सरकार ने मुझे दो बार पकड़ा, मुझे बुरी तरह से सताया गया, मुझ पर अमानवीय अत्याचार किए गए... लेकिन इस भयानकता की काल-कोठरी में भी सर्वशक्तिमान परमेश्वर ने मेरा साथ नहीं छोड़ा; उनके वचनों ने मुझे विश्वास और शक्ति दी, मुझे शैतान की अंधेरी ताकतों पर विजय दिलाई और परमेश्वर के प्रति मेरे प्रेम को मज़बूत किया।

जून 2003 की बात है; मैं और दो भाई सुसमाचार के प्रचार के लिए एक गाँव में गए थे, तभी किसी दुष्ट व्यक्ति ने हमारी शिकायत कर दी। पांच-छह पुलिसकर्मी पुलिस की तीन गाड़ियों में भरकर आए और बिना कोई सवाल-जवाब किए उन्होंने हमारे हाथों में हथकड़ी डाल दी। धक्का-मुक्की करके उन्होंने हमें गाड़ी में ठूँस दिया और सार्वजनिक सुरक्षा ब्यूरो में ले गए। गाड़ी में मुझे ज़रा भी डर नहीं लगा। मेरा हमेशा ऐसा मानना था कि सुसमाचार के प्रचार-प्रसार का मकसद लोगों का उद्धार करना है, इसलिए हम कोई गलत काम तो कर नहीं रहे थे; ब्यूरो पहुँचने के बाद, मैं उन्हें सारी बात बता दूँगा, और पुलिस हमें छोड़ देगी। लेकिन मुझे नहीं पता था कि चीनी सरकार की पुलिस गुंडे-बदमाशों और तानाशाहों से भी ज़्यादा क्रूर और बर्बर है। ब्यूरो पहुँचने के बाद, पुलिस ने हमें मौका ही नहीं दिया कि हम अपनी बात कह पाएँ, उससे पहले ही वे हमें पूछ-ताछ के लिए अलग-अलग ले गए। जैसे ही मैं पूछ-ताछ कक्ष में पहुँचा, एक पुलिसकर्मी मुझ पर चिल्लाया, "कम्युनिस्ट पार्टी की नीति है 'जो अपना अपराध स्वीकार कर ले, उसके साथ नरमी बरतो, और जो विरोध करे, उसके साथ सख़्ती।' बात समझ में आई?" और फिर वह मुझसे निजी जानकारी लेने लगा। जब वह मेरे जवाबों से संतुष्ट नज़र नहीं आया, तो एक दूसरा पुलिसकर्मी मेरे पास आकर गुर्राया, "हुँह। लगता है सीधी उंगली से घी नहीं निकलेगा। तुझे ज़रा दूसरे ढंग से समझाना पड़ेगा, फिर देखते हैं तू सच उगलता है या नहीं।" फिर उसने हवा में अपना हाथ लहराया और बोला, "कुछ ईंटें लाओ, अभी इसका दिमाग ठीक करते हैं!" जैसे ही उसने यह बात कही, दो पुलिसकर्मी लपककर आए, एक पुलिसकर्मी मेरे हाथ को झटका देकर कंधे से ऊपर ले गया और पीछे की तरफ़ मोड़ दिया, दूसरे पुलिसकर्मी ने मेरे दूसरे हाथ को ऊपर उठाया और पीछे करके ज़बर्दस्ती दोनों हाथों में हथकड़ी डाल दी। असह्य दर्द से मेरी चीख निकल गई, एक पल को लगा जैसे मेरे हाथ ही टूट जाएँगे। मेरे जैसे कमज़ोर इंसान के लिए ऐसी यातना बर्दाश्त करना कैसे संभव था? अगले ही पल मैं ज़मीन पर गिर पड़ा। यह देखकर उस दुष्ट पुलिसकर्मी ने मेरी हथकड़ी को ज़ोर से ऊपर की ओर खींचा, और मेरे हाथों और कमर के बीच ईंटें फँसा दी। अचानक, मेरे सीने में भयानक दर्द हुआ, लगा जैसे हज़ारों चींटियाँ मेरी हड्डियों को चबा रही हों। दर्द की इंतिहा में, मैंने पूरी शक्ति से परमेश्वर को पुकारा: "हे सर्वशक्तिमान परमेश्वर, मुझे बचाइये। हे सर्वशक्तिमान परमेश्वर, मुझे बचाइये...।" हालाँकि तब तक मुझे परमेश्वर के अंत के दिनों के उद्धार को स्वीकार किए हुए केवल तीन महीने ही हुए थे, मैंने उनके बहुत अधिक वचन आत्मसात नहीं किए थे, मैंने केवल कुछ ही सत्यों को समझा था, फिर भी मैं लगातार परमेश्वर से याचना करता रहा, उन्होंने मेरे अंदर एक दृढ़-संकल्प पैदा कर दिया: मुझे परमेश्वर की गवाही देनी है; मुझे किसी भी स्थिति में शैतान के आगे हार नहीं माननी है! उसके बाद, मैंने अपने दाँत कसकर भींच लिए और एक मैं शब्द नहीं बोला। घबराहट और उत्तेजना में, पुलिसकर्मी ने मुझे वश में करने के लिए, एक और चाल चली: उन्होंने फ़र्श पर दो ईंटें रखकर मुझे उन ईंटों पर घुटनों के बल बैठने को कहा; साथ ही, उन्होंने मेरी हथकड़ियों को ज़ोर से खींचा। मुझे लगा मेरी बाज़ुएँ उखड़ गई हैं। कुछ देर तक तो मैं उन ईंटों पर घुटनों के बल बैठा रहा और फिर बेजान-सा फ़र्श पर लुढ़क गया। पुलिसकर्मी ने बुरी तरह से मेरी हथकड़ियाँ खींचीं और मुझे फिर से ज़बर्दस्ती बैठा दिया। इस तरह से वे लोग मुझे लगातार यातना देते रहे। बेइंतिहा गर्मी थी, मैं दर्द और गर्मी से परेशान था; चेहरे से लगातार पसीना टपक रहा था। इस सबको झेलना इतना मुश्किल हो रहा था कि मुझे साँस लेने में भी दिक्कत होने लगी, मुझे लगभग मूर्च्छा आ गई। उसके बावजूद, पुलिसकर्मियों का गिरोह मेरी बदकिस्मती के मज़े ले रहा था। "मज़ा आ रहा है?" एक ने कहा। "बेटा, अगर ज़बान नहीं खोली, तो उसे खुलवाने के हमारे पास और भी बहुत से तरीके हैं!" उन्होंने जब देखा कि मुझ पर उनकी किसी बात का असर नहीं हो रहा, तो वे कुंठा से भन्ना गए और बोले, "अच्छा, तो लगता है तुझे पूरी अभी खुराक मिली नहीं है? और ले!" ... दो-तीन घंटे के इस ज़ुल्म के बाद, मेरा पूरा बदन दर्द से कराहने लगा, मेरे जिस्म में ज़रा-सी भी ताकत नहीं बची थी। मैं फ़र्श पर गिर पड़ा, मेरे अंदर हिलने तक की शक्ति नहीं थी, मेरा मल-मूत्र का नियंत्रण भी जाता रहा। इन पुलिसकर्मियों के पाशविक अत्याचार के मद्देनज़र, मुझे अपने आप पर बहुत कोफ़्त हुई कि मैं पहले इतना अंधा और अज्ञानी था; मैं अनाड़ियों की तरह मान बैठा कि ब्यूरो (पीएसबी) ऐसी जगह होगी जहाँ विवेक-बुद्धि से काम लिया जाएगा, जहाँ पुलिसकर्मी इंसाफ़ करेंगे और मुझे छोड़ दिया जाएगा। मुझे यह उम्मीद बिल्कुल नहीं थी कि वे लोग इतने दुष्ट और क्रूर होंगे कि बिना किसी सबूत के मुझसे अपराध कुबूल करवाने की कोशिश करेंगे, मुझे यातना दे-देकर बिल्कुल मौत के मुहाने पर ले आएँगे। वाकई इनकी दुष्टता की कोई हद नहीं है! मैं फ़र्श पर बिखरा पड़ा था, चाहकर भी शरीर के किसी अंग को हिला नहीं पा रहा था। मुझे कोई अनुमान नहीं था कि ये लोग मुझे आगे और क्या यातनाएँ देंगे, न मैं यह जानता था कि मैं यह सब और कितनी देर तक झेल पाऊँगा। मैं उत्पीड़न और बेबसी में डूबा बस इतना कर सकता था कि मैं परमेश्वर से लगातार याचना करूँ कि वे मुझे यह सब बर्दाश्त करने की शक्ति दें। परमेश्वर ने मेरी याचना सुन ली, मुझ पर करुणा की, उनकी कृपा से मुझे उनके ये वचन याद आ गए: "अब एक महत्वपूर्ण समय है। निराश या हतोत्साहित न हो। तुम्हें हर चीज़ में आगे की ओर देखना चाहिए...। जब तक तुम में एक भी सांस बची हो, अंत तक दृढ़ रहो; केवल यही प्रशंसा के योग्य होगा" ("वचन देह में प्रकट होता है" में आरम्भ में मसीह के कथन के "अध्याय 20")। परमेश्वर के वचनों से मुझे अपार विश्वास और शक्ति मिली। कितनी सच्चाई थी उनमें! चूँकि मैं प्रकाश और धार्मिकता के मार्ग पर चल रहा था, मेरे अंदर उसी मार्ग पर चलते रहने का विश्वास होना चाहिए; अगर साँसों की डोर टूटने भी लगे, तो मुझे अंत तक डटे रहना चाहिए! परमेश्वर के वचनों में जीवन-शक्ति भरी थी, उन्होंने मुझे अंत तक इन दुष्ट शैतानों से लड़ने का विश्वास और हौसला दिया। धीरे-धीरे मेरी शारीरिक शक्ति थोड़ी-बहुत वापस आने लगी। लेकिन उन दुष्ट पुलिसकर्मियों की पूछ्ताछ जारी रही, वे लोग मेरे पैरों को क्रूरता से तब तक कुचलते रहे जब तक कि वो चकनाचूर नहीं हो गए। ख़ैर, फिर मुझे दर्द महसूस होना बंद हो गया। मैं जानता था कि यह परमेश्वर के अद्भुत कर्मों के कारण ही था; उन्होंने मुझ पर दया करके और मेरी दुर्बलता को देखते हुए, मेरी पीड़ा को कम कर दिया था। बाद में, उन दुष्ट पुलिसकर्मियों ने "आम जन-जीवन को अस्तव्यस्त करने" का इल्ज़ाम लगाकर हमें हिरासत में ले लिया। उस रात, उन्होंने हम में से हर एक को डेढ़-डेढ़, दो-दो किलो के सीमेंट के पत्थरों से बाँध दिया। हम लोग दूसरे दिन शाम तक उसी ज़ंजीर से बँधे रहे, और उसके बाद हमें ले जाकर एक स्थानीय कारावास में बंद कर दिया गया।

कारावास ऐसा था जैसे किसी ने हमें नरक में धकेल दिया हो। सुधार अधिकारियों ने मुझे लाइट बल्बों की लड़ियों को जोड़ने के लिए विवश किया। पहले दिन तो मुझे छ्ह हज़ार लड़ियों को जोड़ने का काम दिया गया, उसके बाद हर रोज़ बढ़ते-बढ़ते यह संख्या बारह हज़ार तक पहुँच गई। इतने ज़्यादा काम की वजह से मेरी उँगलियाँ इतनी घिस गईं कि उनमें से हड्डियाँ झाँकने लगीं, फिर भी काम था कि ख़त्म होने का नाम ही नहीं लेता था। लेकिन कोई विकल्प न होने की वजह से मैं दिन-रात काम जुटा रहता था। कभी-कभी तो यह बर्दाश्त के बाहर हो जाता था, मन करता था कि एक झपकी ले लूँ, लेकिन अगर उनकी नज़र पड़ जाती, तो वे बुरी तरह से पीटते। यहाँ तक कि ये सुधार अधिकारी वहाँ के बदमाश कैदियों को चिल्लाकर कहते, "अगर ये बंदी काम न करें या ठीक से काम न करें तो ज़रा इनको एक पेंसिलिन का डोज़ दे देना।" पेंसिलिन के डोज़ से इनका मतलब था कि इनके पेट के निचले हिस्से पर घुटने से मार देना, जब दर्द से दोहरे हो जाएँ, तो उनकी कमर के बीचोंबीच कोहनी से ठोक देना, और फिर ऐड़ी से इनके पाँव कुचल देना। इस क्रूर तरीके से कभी-कभी कोई उसी वक्त बेहोश हो जाता, यहाँ तक कि कोई-कोई तो ज़िंदगी भर के लिए अपाहिज हो जाता। इस राक्षसी जेल में, मैं हर रोज़ जी-तोड़ मेहनत करता, उसके बावजूद क्रूर मार सहनी पड़ती थी। ऊपर से, तीन वक्त का खाना ऐसा कि सूअर-कुत्ते भी न खाएँ: हम जो सब्ज़ी खाते थे वो बिना पकी मूली और दलदली पत्ता गोभी की बनी होती थी (उनमें भी सड़ी हुई पत्तियाँ, जड़ें और कीचड़-मिट्टी मिली रहती थी), साथ में डेढ़ सौ ग्राम चावल और एक कप वही पानी जिसका इस्तेमाल चावल धोने के लिए किया गया था। दिन भर मैं भूख से तड़पता रहता था। ऐसे में, बस सर्वशक्तिमान परमेश्वर का ही आसरा था; जब कभी मुझे पीटा जाता, तो मैं तुरंत परमेश्वर से याचना करता कि वे मुझे विश्वास और शक्ति प्रदान करें ताकि मैं शैतान के प्रलोभनों पर काबू पा सकूँ। बीस दिनों के भयंकर अत्याचार और उत्पीड़न के बाद, मेरा शरीर इतना कृशकाय हो गया था कि पहचान में भी नहीं आता था: हाथ-पाँव में ताकत नहीं बची थी, मैं सीधा खड़ा नहीं हो पाता था, हाथों में इतनी शक्ति भी शेष नहीं थी कि उन्हें फैला सकूँ। फिर भी, वहाँ के सुरक्षाकर्मियों को मेरी हालत से कोई लेना-देना नहीं था, मेरे परिजनों ने मुझे जो कुछ युआन भेजे थे, उन्हें भी वे लोग खा गए। जैसे-जैसे वक्त गुज़रता गया, मेरी हालत और भी खराब होती गई; मैं इतना कमज़ोर हो गया कि ख़ुद से ही शिकायत करने लगा, "इस देश में परमेश्वर में आस्था रखने वाले व्यक्ति को इतने दुख क्यों उठाने पड़ते हैं? मेरा सुसमाचार के प्रचार का कारण बस इतना ही तो है कि लोग परमेश्वर की शरण में आएँ और परमेश्वर से उद्धार प्राप्त करें। मैंने तो कोई अपराध भी नहीं किया...।" मैं इस पर जितना सोचता, मेरे लिए इसे सहन करना उतना ही मुश्किल होता, मुझे लगता मेरे साथ नाइंसाफ़ी हुई है। मैं बस परमेश्वर से निरंतर प्रार्थना और याचना ही कर सकता था कि वे मुझ पर दया करें और मुझे बचाएँ। मेरी दुर्दशा और बेबसी के बीच, परमेश्वर की कृपा से मुझे उनके कथनों का एक भजन याद आया: "संभवतः तुम सबको ये वचन स्मरण होंगे: 'क्योंकि हमारा पल भर का हल्का सा क्लेश हमारे लिये बहुत ही महत्वपूर्ण और अनन्त महिमा उत्पन्न करता जाता है।' ये वही वचन हैं जिन्हें परमेश्वर अंतिम दिनों में पूरा करेगा। और ये वचन उन लोगों में पूरे होंगे जो बड़े लाल अजगर द्वारा निर्दयतापूर्वक पीड़ित किये गए हैं, उस देश में जहां वह रहता है। यह बड़ा लाल अजगर परमेश्वर को सताता है और परमेश्वर का शत्रु है, इसलिए इस देश में, जो परमेश्वर पर विश्वास करते हैं, उन्हें अपमानित किया जाता और सताया जाता है। इस कारण ये वचन तुम्हारे समूह के लोगों में वास्तविकता बन जाएंगे। परमेश्वर के लिए बड़े लाल अजगर के देश में अपना कार्य करना बहुत कठिन है, परन्तु ऐसी कठिनाइयों के बीच में अपनी बुद्धि और अद्भुत कामों को प्रकट करने के लिए परमेश्वर अपने कार्य के एक चरण को पूरा करता है। परमेश्वर इस अवसर के द्वारा इस समूह के लोगों को पूर्ण करता है। इस अशुद्ध देश में लोगों की पीड़ा, उनकी क्षमता और उनके पूरे शैतानी स्वभाव के कारण परमेश्वर अपना शुद्धिकरण का कार्य करता और जीतता है ताकि इससे वह महिमा प्राप्त करे और उन्हें भी प्राप्त करे जो उसके कार्यों के गवाह बनते हैं। परमेश्वर ने इस सूमह के लोगों के लिए जो बलिदान किये हैं, यह उन सभी का संपूर्ण महत्व है" ("मेमने का अनुसरण करना और नए गीत गाना" में "परमेश्वर ने बनाया चीन में एक विजयी समूह")। परमेश्वर के वचनों ने मुझे अपार ढाँढ़स और हौसला दिया, उनकी मदद से मैं परमेश्वर की इच्छा को समझ पाया। चूँकि हम एक ऐसे देश में परमेश्वर में आस्था रखते हैं जो नास्तिक है, इसलिए हमारी नियति यही है कि हम दुष्ट शैतान के दमन और उत्पीड़न को झेलें; लेकिन इस पीड़ा से गुज़रने की अनुमति स्वयं परमेश्वर ने दी है, इसलिए इसका एक मोल है, एक सार्थकता है। इन्हीं उत्पीड़न और कष्टों के ज़रिए परमेश्वर हमारे अंदर सत्य का आरोपण करते हैं, जिसके फलस्वरूप हम उनकी प्रतिज्ञा को ग्रहण करने के काबिल बन सकें। यह "कष्ट" परमेश्वर का आशीष है, इस कष्ट के ज़रिए परमेश्वर के प्रति निष्ठावान रहना शैतान पर परमेश्वर की विजय की गवाही है, और यह एक दमदार गवाही भी है कि मैं परमेश्वर को प्राप्त हो गया हूँ। "चूँकि" मैंने सोचा, "आज मैं परमेश्वर का अनुसरण करता हूँ, इसलिए मुझे चीनी कम्युनिस्ट पार्टी के हाथों ऐसा उत्पीड़न सहना पड़ता है, यह परमेश्वर का मुझ पर विशेष उपकार है, इसलिए उचित यह है कि मुझे परमेश्वर के आयोजन के प्रति समर्पित हो जाना चाहिए, मुझे अटल मन की शांति के साथ प्रसन्नतापूर्वक इसका सामना और इसे स्वीकारना चाहिए।" मुझे परमेश्वर का एक और कथन याद आया जो उन्होंने अनुग्रह के युग में बोला था: "धन्य हैं वे, जो धार्मिकता के कारण सताए जाते हैं, क्योंकि स्वर्ग का राज्य उन्हीं का है" (मत्ती 5:10)। उस पल, मेरे अंदर और भी अधिक विश्वास और शक्ति पैदा हो गई: शैतान और उसके गुर्गे मुझे चाहे जितना सताएँ, लेकिन मैं उनके आगे हार नहीं मानूँगा, मैंने शपथ ली कि मैं परमेश्वर की गवाही दूँगा और उन्हें संतुष्ट करूँगा! अधिकार और सामर्थ्य से सम्पन्न, परमेश्वर के वचनों ने मेरे अंदर की वीरानी और बेबसी को दूर कर दिया था, और मैं जिस भयंकर शारीरिक कष्ट से गुज़र रहा था, उसे कम कर दिया। उन वचनों ने मुझे अंधकार में रोशनी दिखाई, मेरा जोश और भी बढ़ गया जो अब झुकने को तैयार नहीं था।

बाद में, कोई सबूत न होने के बावजूद, चीनी सरकार ने मुझे एक साल की सश्रम पुनर्शिक्षा की सज़ा दी। जब पुलिस मुझे लेबर कैम्प में लेकर गई, तो कारावास के सुरक्षाकर्मियों ने देखा कि मैं सिर्फ हड्डियों का ढाँचा रह गया हूँ, और कहीं से भी मैं इंसान नज़र नहीं आ रहा हूँ, तो उन्होंने इस डर से कि कहीं मैं मर न जाऊँ, मुझे स्वीकार करने की उनकी हिम्मत नहीं दिखाई, उसके बाद मुझे नज़रबंदी गृह वापस ले जाने के अलावा पुलिसकर्मियों के पास और कोई चारा नहीं था। तब तक दुष्ट पुलिस मुझे इस हद तक यातना दे चुकी थी कि मैं खाना भी नहीं खा पाता था, लेकिन उसके बावजूद उन्होंने मेरा इलाज नहीं कराया, बल्कि वे बोले कि मैं नाटक कर रहा हूँ। जब उन्होंने देखा कि मैं खाना नहीं निगल पा रहा हूँ, तो उन्होंने मेरे मुँह को खुलवाया, और ज़बर्दस्ती उसमें खाना ठूँसना शुरू कर दिया। जब उन्होंने देखा कि मुझे निगलने में दिक्कत हो रही है, तो उन्होंने मुझे पीटना शुरू कर दिया। कुल मिलाकर तीन बार उन्होंने मेरे मुँह में ज़बर्दस्ती खाना ठूँसा और मुझे कपड़े की गुड़िया की तरह पीटा। जब उन्होंने देखा कि वे लोग किसी भी तरह मुझे और खाना नहीं खिला पा रहे हैं, तो मुझे हस्पताल ले जाने के अलावा उनके पास और कोई विकल्प नहीं था। जब जाँच हुई तो पता चला कि मेरी नसें सख़्त हो गई हैं; खून गाढ़ा होकर लेई बन गया है, और ठीक से उसका प्रवाह नहीं हो पा रहा है। डॉक्टर ने कहा, "अगर इस आदमी को और ज़्यादा हिरासत में रखा गया, तो यह पक्का मर जाएगा।" उसके बावजूद, घिनौनी दुष्ट पुलिस मुझे छोड़ने को तैयार नहीं थी। बाद में, जब दूसरे कैदियों ने देखा कि मेरी ज़िंदगी एक तिनके के सहारे अटकी हुई है, तो उन्होंने कहा कि मेरे बचने की कोई उम्मीद नहीं है, मैं मृतप्राय हो गया हूँ। तब तक मैं भयंकर यंत्रणा से गुज़र रहा था; मुझे लगा कि अभी मेरी उम्र ही क्या है, अभी हाल ही में मैंने परमेश्वर के अंत के दिनों के कार्य को स्वीकार किया है, अभी तो आनंद लेने के लिए बहुत कुछ है, अभी तो मैंने परमेश्वर की महिमा के दिन को भी नहीं देखा है। मैंने सचमुच अपने आपको यातना दे-देकर मार दिए जाने के लिए चीनी सरकार के हवाले नहीं किया था। मुझे इस पत्थर-दिल, दुष्ट पुलिस से घृणा हो गई थी, इस विकृत, स्वर्ग-विरोधी, दुष्कर्मी, शैतानी चीनी सरकार के शासन से और भी ज़्यादा नफ़रत हो गई थी। इसने मुझे सच्चे परमेश्वर का अनुसरण करने की मेरी आज़ादी से वंचित किया था, मुझे मौत के मुँह में धकेल दिया था और मुझे सच्चे परमेश्वर की आराधना नहीं करने दे रही थी। कम्युनिस्ट पार्टी बुरी तरह से परमेश्वर का विरोध करती है, ईसाइयों को क्रूरता से यातना देती है, परमेश्वर के हर विश्वासी को ख़त्म करके, चीन को एक परमेश्वर-विहीन क्षेत्र बना देना चाहती है। यह दुष्ट शैतान इस हद तक परमेश्वर की विरोधी है जिसके सुधार की कोई गुँजाईश नहीं। मैं इसे कभी माफ़ नहीं कर सकता। मैंने यह शपथ ले ली कि अगर इनके अत्याचारों से मेरी मौत भी हो जाए, तो भी मैं इस शैतान से न तो कोई समझौता करूँगा, न ही उससे हार मानूँगा! दुख और रोष की स्थिति में, मुझे परमेश्वर के ये वचन याद आए: "दिल में हज़ारों वर्ष की घृणा भरी हुई है, पापमयता की सहस्राब्दियाँ दिल पर अंकित हैं—यह कैसे घृणा को प्रेरित नहीं करेगा? परमेश्वर का बदला लो, अपने शत्रु को पूरी तरह समाप्त कर दो, उसे अब अनियंत्रित ढंग से फैलने की अनुमति न दो, और उसे अपनी इच्छानुसार परेशानी पैदा मत करने दो! यही समय है: मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। परमेश्वर के वचनों पर विचार करके, मैंने चीनी सरकार का भयानक शैतानी चेहरा और भी साफ़ तौर पर देखा, और इस बात को जाना कि उस पल, मैं ज़िंदगी और मौत, अच्छाई और बुराई के दरम्यान एक आध्यात्मिक संघर्ष का सामना कर रहा था। चीनी सरकार का इस तरह से मुझ पर अत्याचार करने का मकसद था मुझे परमेश्वर को त्यागने और उनसे धोखा करने के लिए मजबूर करना, लेकिन परमेश्वर ने मुझे याद दिलाया था कि इस सबके बीच मुझे मज़बूती से खड़े रहना है, मौत के पँजे से छूटना है, और परमेश्वर के लिए विजयी गवाही देनी है। मैं नकारात्मकता में नहीं जा सकता था; मुझे पूरी कर्मठता के साथ परमेश्वर से सहयोग करना था, उनके आयोजनों और व्यवस्थाओं के प्रति समर्पित होना था। मुझे पतरस की तरह, मौत तक समर्पित रहना था, आख़िरी साँस तक अडिग रहना था, परमेश्वर के लिए शानदार गवाही देनी थी और उनके दिल को सुकून पहुँचाना था। मेरा जीवन परमेश्वर के हाथों में था, शैतान भले ही मेरे शरीर को हानि पहुँचाए, टुकड़े- टुकड़े कर दे, लेकिन वो मेरी आत्मा को नष्ट नहीं कर सकता, परमेश्वर में मेरी आस्था रखने के निश्चय में बाधा पहुँचाने और मुझे सत्य का अनुसरण करने से रोकने की तो बात ही क्या। मैं उस दिन ज़िंदा रहता या न रहता, लेकिन मेरी इच्छा थी कि मैं अपना जीवन परमेश्वर को सौंप दूँ और उनके आयोजनों को स्वीकार कर लूँ; मुझे बोटी-बोटी करके मार भी दिया जाता, तो भी मैं शैतान के आगे समर्पण न करता! जब मैं अपनी जान देने को तैयार हुआ और परमेश्वर की गवाही देने का निश्चय किया, तो परमेश्वर ने मुझे खाना खिलाने के लिए दूसरे कैदियों को उकसाकर मेरे लिए रास्ता निकाला। जब ऐसा हुआ, तो मैं जोश से भर गया; दिल की गहराई में मुझे पता था कि परमेश्वर मेरे साथ हैं। वे लगातार मुझ पर निगाह रखे हुए थे, मेरी रक्षा कर रहे थे, मेरी कमज़ोरियों के प्रति सहानुभूति दिखा रहे थे, मेरे लिए हर चीज़ की व्यवस्था कर रहे थे। मेरे जिस्म के तहस-नहस हो जाने के बावजूद, शैतानों की उस अंधेरी मांद में, अब मुझे अपने दिल के अंदर उतनी भयंकर पीड़ा और तकलीफ़ महसूस नहीं हो रही थी। उसके बाद, उन दुष्ट पुलिसकर्मियों ने मुझे पंद्रह दिन और कारावास में रखा, लेकिन जब उन्होंने देखा कि मैं ज़िंदगी की आख़िरी साँसें गिन रहा हूँ, और किसी भी पल मुझे मौत आ सकती है, तो मुझे रिहा करने के अलावा अब उनके पास और कोई चारा नहीं था। मेरा वज़न पहले पचास किलो था, लेकिन दो महीने के कारावास में, मैं यातनाएँ सह-सहकर मात्र हड्डियों का ढाँचा रह गया था। अब मेरा वज़न मुश्किल से पच्चीस-तीस किलो था, और मेरी ज़िंदगी अधर में लटक रही थी। उसके बावजूद, ये दरिंदे मुझ पर दस हज़ार युआन का जुर्माना ठोकना चाहते थे। लेकिन जब उन्होंने देखा कि इतनी बड़ी रकम चुकाने की मेरे घरवालों की हैसियत नहीं है, तो मेरे खाने के खर्चे के तौर पर उन्होंने छह सौ युआन माँगे, वो रकम चुकाने के बाद ही उन लोगों ने मुझे रिहा किया।

चीनी सरकार के हाथों इस अमानवीय अत्याचार और क्रूर व्यवहार के कारण मुझे ऐसा लग रहा था जैसे मैं मुश्किल से नरक के द्वार से बच पाया हूँ। मैं परमेश्वर की देखभाल और सुरक्षा की बदौलत ही जेल से ज़िंदा वापस आ पाया; इसके ज़रिए परमेश्वर मुझे अपना महान उद्धार दिखा रहा था। परमेश्वर के प्रेम के बारे में सोचते हुए, मैं बहुत ज़्यादा भावुक हो गया, मैंने परमेश्वर के अनमोल वचनों को और भी गहराई से समझा। उसके बाद, मैंने रोज़ाना उनके कथनों को पढ़ा, और अक्सर परमेश्वर से प्रार्थना की। धीरे-धीरे, मैंने परमेश्वर द्वारा अंत के दिनों में इंसान को बचाने के लिए किए जा रहे कार्य की अधिक से अधिक समझ हासिल की। थोड़े समय के बाद, परमेश्वर की देखरेख में, मेरा शरीर धीरे-धीरे ठीक हो गया, और मैंने फिर से सुसमाचार का प्रसार करना शुरू कर दिया और परमेश्वर के अंत के दिनों के कार्य की गवाही देने लगा। लेकिन जब तक शैतानी शासन कायम है, तब तक यह परमेश्वर के कार्य को बाधित और नष्ट करने की कोशिश करना बंद नहीं करेगा। बाद में, चीनी सरकार की पुलिस फिर से पागलों की तरह मेरा पीछा करने और गिरफ्तार करने की कोशिश करने में लग गई।

नवंबर 2004 में एक बार, शीतलहर चल रही थी, हवा में मोटे-मोटे हिमकण तैर रहे थे। जब हम कुछ भाई-बहन सुसमाचार का प्रचार-प्रसार कर रहे थे, तो सीसीपी पुलिस गुप्त रूप से हमारा पीछा कर रही थी। उस शाम 8 बजे, हम एक सभा कर रहे थे, तभी हमने ज़ोर-ज़ोर से दरवाज़ा खटखटाने और चिल्लाने की आवाज़ सुनी: "दरवाज़ा खोलो! दरवाज़ा खोलो! हम लोग सार्वजनिक सुरक्षा ब्यूरो से आए हैं! अगर तुम लोगों ने दरवाज़ा नहीं खोला, तो हम दरवाज़ा तोड़कर घुस जाएँगे! ..." हमें सोचने का भी वक्त नहीं मिला, हमने जल्दी-जल्दी वीसीडी प्लेअर, पुस्तकें और अन्य सामग्री छिपा दी। तभी, पांच-छह पुलिसकर्मी डाकू-लुटेरों की तरह दरवाज़ा तोड़कर धड़धड़ाते हुए अंदर घुसे। उनमें से एक चिल्लाकर बोला, "कोई हिलेगा नहीं! हाथ सिर के पीछे रखो और दीवार की तरफ़ मुँह करके खड़े हो जाओ!" कुछ पुलिसकर्मी तुरंत हर कमरे में जा-जाकर चीज़ों को उलटने-पलटने लगे। उन्होंने चार पोर्टबल वीसीडी प्लेअर और कुछ परमेश्वर की आस्था से जुड़ी किताबें ज़ब्त कर लीं। उसके बाद, हमें ज़बर्दस्ती पुलिस की गाड़ियों में ठूँसा और स्थानीय पुलिस चौकी ले गए। रास्ते भर मेरी आँखों के सामने पिछले साल की उन भयानक यातनाओं के दृश्य घूमते रहे जो मुझे उन दुष्ट पुलिसकर्मियों ने मुझे दी थीं, मुझे घबराहट महसूस हो रही थी, मुझे समझ में नहीं आ रहा था कि यह शैतानी पुलिस अब की बार मुझे किस ढंग से यातना देगी। मुझे डर था कि मैं उनकी क्रूरता झेल नहीं पाऊँगा और परमेश्वर को धोखा देने वाला कोई काम कर बैठूँगा, मैंने सच्चे मन से परमेश्वर से प्रार्थना की। अचानक मुझे परमेश्वर के कुछ वचन याद आ गए जो हमने कुछ दिन पहले ही एक सभा में पढ़े थे: "मैं अपने भाईयों और बहनों के लिए आशा से भरा हुआ हूँ, और मुझे विश्वास है कि तुम लोग निराश या हतोत्साहित नहीं हो, और परमेश्वर चाहे कुछ भी करे, तुम लोग आग से भरे एक घड़े की तरह रहोगे—तुम लोगों की गर्मी कभी कम नहीं होगी और तुम लोग अंत तक जारी रहोगे, जब तक कि परमेश्वर का कार्य पूरी तरह प्रकट नहीं होता ..." ("वचन देह में प्रकट होता है" में "मार्ग... (8)")। "हम सभी परमेश्वर के सामने यह क़सम खाएँ: 'मिलकर होकर कार्य करने की! अंत तक भक्ति की! कभी अलग न होने की, हमेशा एक साथ रहने की!' मेरे भाई और मेरी बहनें परमेश्वर के सामने इस दृढ़ संकल्प को निर्धारित करें ताकि हमारे हृदय न भटकें और हमारी इच्छाएँ अविचल हों!" ("वचन देह में प्रकट होता है" में "मार्ग... (5)")। परमेश्वर के वचनों ने मुझे अंदर तक हिला दिया। मैंने विचार किया कि स्वर्ग से धरती पर आकर परमेश्वर को लोगों का उद्धार करने के लिए अपने कार्य के दौरान कितने परीक्षणों और कष्टों से गुज़रना पड़ा था। उन्हें उम्मीद है कि इंसान हर परिस्थिति में उनके प्रति अंत तक पूरी निष्ठा से वफ़ादार रहेगा। परमेश्वर ने मुझे चुना और मैंने उनके कथनों के पोषण का आनंद लिया, इसलिए मेरे लिए यही योग्य है कि मैं उनके प्रति पूरी तरह से समर्पित रहूँ। "चाहे मुझे कितने भी कष्ट या मुसीबतें उठानी पड़ें", मैंने सोचा, "मेरा दिल पूरी तरह से आस्थावान रहना चाहिए; परमेश्वर के प्रति मेरे भाव बदलने नहीं चाहिए, मेरा संकल्प डगमगाना नहीं चाहिए। मुझे परमेश्वर की दमदार गवाही देनी है, और किसी भी सूरत में शैतान के आगे झुकना नहीं है या उससे हार नहीं माननी है। और फिर, मुझे परमेश्वर को धोखा देकर, एक निरर्थक और अधम जीवन को नहीं घसीटते रहना है। परमेश्वर ही मेरा आधार हैं, वही मेरा पक्का आश्रय हैं। अगर मैं परमेश्वर से पूरा सहयोग करूँगा, तो वे यकीनन शैतान पर विजय हासिल करने में मेरी अगुवाई करेंगे।" इस तरह, मैंने परमेश्वर के आगे मन ही मन संकल्प किया, "हे परमेश्वर! अगर मुझे अपनी जान भी देनी पड़ी, तो मैं आपकी गवाही दूँगा। मुझे चाहे जितने कष्ट उठाने पड़ें, मैं सत्य के मार्ग पर चलूँगा। मैं किसी भी स्थिति में शैतान से हार नहीं मानूँगा!" परमेश्वर के वचनों से बल पाकर, मेरा विश्वास सौ गुना बढ़ गया, मैंने परमेश्वर की गवाही देने के लिए हर चीज़ का त्याग करने का विश्वास और संकल्प हासिल कर लिया।

जैसे ही हम लोग पुलिस चौकी पहुँचे, सारे पुलिसकर्मी हाथ सेकने के लिए अंगीठी की तरफ़ लपके। सबने मेरी तरफ़ घूरा, उनके माथे पर बल पड़ गए, आँखों से अंगारे निकलने लगे, उन्होंने मुझसे सख्त आवाज़ों में सवाल किए: "ज़बान खोल! क्या नाम है तेरा? तूने कितने लोगों में सुसमाचार का प्रचार किया है? तू किसके संपर्क में है? तेरी कलीसिया का अगुवा कौन है?" जब उन्होंने देखा कि मैं ज़बान खोलने को तैयार नहीं हूँ, तो उनमें से एक दुष्ट पुलिसकर्मी मेरी तरफ़ बढ़ा और उसने मुझे गर्दन से बुरी तरह पकड़ा और मेरा सिर बार-बार दीवार से दे मारने लगा। मेरा सिर घूम गया, कानों में घंटियाँ-सी बजने लगीं। उसके बाद, वो मेरे चेहरे पर घूँसे बरसाने लगा और मैं चीखता रहा, "साले, तू ही अगुवा है, है न? ज़बान खोल! अगर ज़बान नहीं खोली न, तो मैं तुझे बिल्डिंग की छत से लटकाकर ठंड में मरने के लिए छोड़ दूँगा!" वो दुष्ट पुलिसकर्मी मुझे आधा-पौन घंटे तक बुरी तरह से कूटते रहे, मेरी आँखों के आगे तारे नाचने लगे, नाक से खून बहने लगा। जब उनको मुझसे मनचाहा जवाब नहीं मिला, तो वे मुझे सार्वजनिक सुरक्षा ब्यूरो (पीएसबी) ले गए। मैं रास्ते भर, इन दुष्ट पुलिसकर्मियों द्वारा अभी-अभी की गई अपनी बेहरम पिटाई बारे में सोचता रहा, मेरे अंदर एक अनजाने भय की लहर दौड़ गई। मैंने सोचा, "जब ये लोग पुलिस चौकी में मेरे साथ इतनी बेरहमी से पेश आ रहे थे, तो पीएसबी में तो पता नहीं पुलिसकर्मी क्रूरता की कौन-सी हदें पार करेंगे? मुझे हालात ठीक नहीं लग रहे। शायद इस बार मैं ज़िंदा वापस बाहर न आ पाऊँ...।" इन सब बातों को सोच-सोचकर, मेरे अंदर कुछ ऐसी मायूसी और उदासी घर कर गई कि बयाँ नहीं कर सकता। पीड़ा और बेबसी के इस दौर से गुज़रते हुए अचानक मुझे पिछला दौर याद आया कि किस तरह परमेश्वर ने मुझे उस समय चमत्कारिक ढंग से बचाया था जब इन दुष्ट पुलिसकर्मियों ने मेरे जिस्म के पोर-पोर पर ज़ुल्म की इंतिहा कर दी थी। मेरी आँखें चमक उठीं, और मैंने सोचा, "मेरा जीना-मरना परमेश्वर के हाथों में है, है न? परमेश्वर की मर्ज़ी के बिना, शैतान चाहे जितना ज़ोर लगा ले, वह मुझे मार नहीं सकता। मैंने पहले परमेश्वर के अद्भुत कर्मों को देख चुका हूँ, तो मैं उन बातों को भूल कैसे सकता हूँ? मैं इतना विश्वासहीन कैसे हो सकता हूँ?" उस पल मैंने देखा कि मेरा कद अभी भी बहुत अपरिपक्व है—जब मौत का इम्तहान करीब था, तो भी मैं परमेश्वर के साथ खड़ा नहीं हो पाया। मुझे परमेश्वर के ये कथन याद आ गए: "अपने मस्तिष्क में जीने का अर्थ है शैतान द्वारा कब्ज़ा और यह एक बंद गली है। अब यह बहुत सरल है: मुझे अपने दिल से देखो और तुम्हारी आत्मा तुरंत मजबूत हो जाएगी, तुम्हारे पास अभ्यास करने का मार्ग होगा और मैं हर कदम पर तुम्हारा मार्गदर्शन करूंगा। मेरा वचन हर समय और हर स्थान पर तुम्हारे लिए प्रकट किया जाएगा। यदि तुम मुझे अपने दिल से देखते हो, तो कोई फर्क नहीं पड़ता कि कहां या कब, या वातावरण कितना प्रतिकूल है, मैं तुम्हें स्पष्टता से दिखाऊंगा और मेरा दिल तुम्हारे लिए प्रकट किया जाएगा; इस तरह तुम रास्ते में आगे निकल जाओगे और कभी अपने रास्ते से नहीं भटकोगे" ("वचन देह में प्रकट होता है" में आरम्भ में मसीह के कथन के "अध्याय 13")। परमेश्वर के वचन एक प्रकाश-स्तंभ बनकर मुझे राह दिखा रहे थे, मेरे दिमाग को ज़्यादा से ज़्यादा स्पष्ट कर रहे थे। मैं समझ गया कि परमेश्वर इन विकट हालात का इस्तेमाल करके मुझे शुद्ध करना चाहते हैं, ताकि संकट के समय, मैं अपनी धारणाओं, कल्पनाओं और अपने देह-सुख का त्याग कर दूँ, और परमेश्वर पर भरोसा करके आगे बढ़ूँ, उन्हीं के वचनों पर निर्भर रहूँ। यह एक निर्णायक पल था जिसमें परमेश्वर मेरी अगुवाई कर रहे थे जिससे कि मैं उनके कार्य का अनुभव कर सकूँ, मैं जानता था कि मुझे ज़रा भी विचलित नहीं होना है। मुझे अपना जीवन और मौत दोनों परमेश्वर के हाथों में सौंप देने हैं और शैतान के ख़िलाफ़ संघर्ष करते हुए अंत तक परमेश्वर पर ही भरोसा करना है!

जब हम पीएसबी पहुँचे, तो पुलिसकर्मियों ने फिर से हमें अलग-अलग कर दिया और सबसे अलग-अलग सवाल-जवाब करने लगे। जब वे लोग लगातार मुझे मजबूर कर रहे थे कि मैं उन्हें परमेश्वर में अपनी आस्था के बारे में बताऊँ, तो एक दुष्ट पुलिसकर्मी ने देखा कि मैं अपनी ज़बान नहीं खोल रहा हूँ, इस बात से वो बुरी तरह तैश में आ गया: "तुझे क्या लगता है तू गूँगा बनकर हमसे बच निकलेगा। मैं तेरी ये हरकत बर्दाश्त करने वाला नहीं हूँ!" यह कहते हुए उसने मुझे दोनों हाथों से कॉलर से पकड़ा और किसी गठरी की तरह ज़मीन पर दे पटका। फिर दूसरे पुलिसकर्मी भी आ गए और मुझ पर लात-घूँसे बरसाने लगे। मैं दर्द से दोहरा हो गया। उसके बाद, उन्होंने मेरे सिर को अपने जूतों से ज़ोर से दबाना शुरू कर दिया, वो लोग मेरे सिर को आगे-पीछे करके कुचल रहे थे...। मैं अभी पिछले साल की दरिंदगी और यंत्रणा से पूरी तरह निकला भी नहीं था कि इस क्रूर पिटाई से अचानक मेरा सिर चकराने लगा और मुझे मतली आ गई। सिर से पाँव तक दर्द की इंतिहा से मेरा जिस्म सिकुड़कर एक गोला-सा बन गया। उसके बाद, उन दुष्ट पुलिसकर्मियों ने मेरे जूते-जुराब फाड़ दिए, मुझे फ़र्श पर ज़बर्दस्ती नंगे पाँव खड़ा कर दिया। कड़ाके की सर्दी में मेरे दाँत किटकिटाने लगे और मेरे पैर सुन्न पड़ गए। मुझे लगा मैं यह सब झेल नहीं पाऊँगा और किसी भी पल ज़मीन पर गिर पड़ूँगा। इन बदमाश पुलिसकर्मियों के क्रूर अत्याचार के चलते, मैं क्रोध और क्षोभ से अंदर ही अंदर सुलग रहा था। मुझे शैतान के इन हद दर्जे के चमचों से घृणा हो गई, इनकी और प्रतिक्रियात्मक चीनी सरकार की नीचता से नफ़रत हो गई। यह स्वर्ग की विरोधी है, परमेश्वर की शत्रु है, मुझे बेबस करने के लिये मुझ पर भयंकर ज़ुल्म और अत्याचार कर रही है ताकि मैं परमेश्वर को धोखा दूँ और उन्हें नकार दूँ, यह मुझे मौत के घाट उतारने पर तुली थी। परमेश्वर के प्रेम का मुझे और भी अधिक ख़्याल आया। मैंने इस बात पर विचार किया कि इंसान का उद्धार करने के लिए, हमारे भविष्य के अस्तित्व को बचाने के लिए, परमेश्वर अपना कार्य करने के लिए इंसानों के बीच रहे और उन्होंने भयंकर उत्पीड़न सहे। उन्होंने हमारे लिए अपना जीवन कुर्बान कर दिया, और अब वे धैर्य और गंभीरता से वचन व्यक्त करके सत्य के मार्ग पर हमारा मार्गदर्शन कर रहे हैं ताकि हमारा उद्धार हो सके...। जब मैंने उस कीमत का हिसाब लगाया जो इंसान के उद्धार के लिए परमेश्वर ने पीड़ा सहकर चुकाई थी, तो मुझे लगा कि परमेश्वर से अधिक मुझे और कोई प्रेम नहीं करता; मेरे जीवन को परमेश्वर से अधिक और कोई नहीं संजोता। शैतान केवल हमें नुक्सान पहुँचा सकता है, निगल सकता है और मुझे मार सकता है। तभी, मुझे महसूस हुआ कि परमेश्वर के प्रति मेरे दिल में और भी अधिक प्रीति और श्रद्धा बढ़ रही है। मैंने मन ही मन परमेश्वर से प्रार्थना की: "हे परमेश्वर, इस तरह से मेरा मार्गदर्शन करने और मुझे बचाने के लिए आपका धन्यवाद। आज शैतान जैसे चाहे मुझे सताए, लेकिन मैं आपके साथ सहयोग करने के लिए यकीनन पूरी मेहनत करूँगा। मैं कसम खाता हूँ कि मैं शैतान के आगे नहीं झुकूँगा, न ही उससे हार मानूँगा!" परमेश्वर के प्रेम के हौसले से, भले ही मेरा तन कमज़ोर और शक्तिहीन हो गया हो, मेरा दिल अडिग और मज़बूत है, मैं एक बार भी दुष्ट पुलिसकर्मियों के आगे नहीं झुका। वे लोग रात को एक बजे तक मुझ पर अत्याचार करते रहे, लेकिन जब उन्होंने देखा कि मैं किसी भी हालत में उनके सवालों का जवाब नहीं देने वाला, तो उनके पास मुझे नज़रबंदी गृह में ले जाने के अलावा कोई चारा नहीं था।

नज़रबंदी गृह आने के बाद, उन दुष्ट पुलिसकर्मियों ने जेल के गुंडों को फिर से भड़काना शुरू कर दिया, ताकि वे लोग कुछ न कुछ तरीका ढूँढ़कर मुझे सता सकें। तब तक मुझ पर इतने अत्याचार किए जा चुके थे कि मेरा पूरा शरीर कट-पिट गया था, जगह-जगह घाव हो गए थे; मैं पूरी तरह से लंगड़ा हो चुका था, जैसे ही मैं जेल की कोठरी में घुसा, मैं लड़खड़ाकर सीधा बर्फ़ीले ठंडे फ़र्श पर लुढ़क गया। ये देखकर, जेल के गुंडों ने बिना कुछ कहे, मुझे उठाया और मेरे मुँह पर तड़ातड़ घूँसे जड़ने लगे। पिटते-पिटते मेरा सिर चकरा गया, मैं फिर से धम्म से फ़र्श पर जा गिरा। उसके बाद, सारे कैदी आ-आकर मुझे चिढ़ाने लगे, मुझे मजबूर करने लगे कि मैं अपना एक हाथ ज़मीन पर रखूँ और दूसरे को अपने कान पर लगाऊँ, और फिर कम्पास की तरह गोल-गोल चक्कर लगाऊँ। मैं दो चक्कर भी पूरे नहीं कर पाया कि मेरा सिर घूमने लगा और मैं फ़र्श पर गिर पड़ा, यह देखकर उन्होंने फिर लात-घूँसों की बरसात शुरू कर दी। एक कैदी ने तो मेरे पेट में कसकर लात मारी जिससे कि मैं तुरंत बेहोश हो गया। उसके बाद, सुधार अधिकारियों ने उन कैदियों को निर्देश दिए कि हर रोज़ मुझे सताने और मेरे साथ दुर्व्यवहार करने के नए-नए तरीके खोजें, मुझसे बर्तन धुलवाने और शौचालय साफ़ करवाने जैसे गंदे काम करवाएँ। जिस दिन बर्फ़ पड़ती, उस दिन वे लोग मुझे ठंडे पानी से नहाने के लिए मजबूर करते। इसके अलावा, जब भी मैं नहाता, वे लोग मुझे ज़बर्दस्ती सिर से पाँव तक साबुन लगाने को कहते और फिर मुझे अपने पूरे शरीर पर धीरे-धीरे बर्फ़ीला पानी डालने को कहते। आधा घंटा बर्फ़ीले पानी से नहाकर, मेरा पूरा शरीर नीला पड़ जाता और मैं ठिठुरने लगता। इन अमानवीय और क्रूर यातनाओं को सहन करते हुए, मैं लगातार परमेश्वर से प्रार्थना करता, मैं इस बात से डरता कि अगर मैंने परमेश्वर से प्रार्थना करना छोड़ दिया, तो मैं पूरी तरह से शैतान का गुलाम बन जाऊँगा। प्रार्थना के ज़रिये, परमेश्वर के वचन निरंतर मेरे अंदर गूँजते और मुझे राह दिखाते: "जिन लोगों को परमेश्वर विजेताओं के रूप में संदर्भित करता है ये वे लोग हैं जो अभी भी गवाह बनने, और शैतान के प्रभाव में होने और शैतान की घेराबंदी में होने पर, अर्थात्, जब अंधकार की शक्तियों के भीतर हों, तो अपना आत्मविश्वास और परमेश्वर के प्रति अपनी भक्ति बनाए रखने में सक्षम हैं। यदि तुम अभी भी परमेश्वर के लिए पवित्र दिल और अपने वास्तविक प्यार को बनाए रखने में सक्षम हो, तो चाहे कुछ हो जाए, तुम परमेश्वर के सामने गवाह बनते हो, और यही वह है जिसे परमेश्वर एक विजेता होने के रूप में संदर्भित करता है" ("वचन देह में प्रकट होता है" में "तुम्हें परमेश्वर के प्रति अपनी भक्ति अवश्य बनाए रखनी चाहिए")। परमेश्वर के वचन एक प्रकाश थे, जो मेरे विचारों को प्रबुद्ध और शांत कर रहे थे। मैं जानता था कि शैतान की घेराबंदी एक ऐसा समय था जब मुझे परमेश्वर के प्रति निष्ठावान रहने और उनसे प्रेम करने की आवश्यकता थी। भले ही यह भयानक परिवेश मेरे शरीर को दुख दे रहा था, मेरा उत्पीड़न कर रहा था, लेकिन इस सब के पीछे परमेश्वर का विशाल प्रेम और आशीष छिपा था। परमेश्वर ने ही मुझे शैतान के सामने उनकी गवाही देने, शैतान को अपमानित और परास्त करने का अवसर दिया था। इसलिए, यातना सहने के दौरान, मैं बार-बार स्वयं को चेतावनी दे रहा था कि मुझे अंत तक सहनशील बने रहना है, दरिंदों की इस अंधकारपूर्ण माँद में परमेश्वर के मार्गदर्शन पर भरोसा करते हुए, उनकी गवाही देनी है, और एक विजेता बनने के लिए संघर्ष करना है। परमेश्वर के वचनों के मार्गदर्शन से, मेरा दिल अडिग और मज़बूत हो गया। भले ही कमज़ोरी और उत्पीड़न मेरे भौतिक शरीर को कष्ट दे रहे थे, लेकिन मुझे विश्वास था कि शैतान के विरुद्ध ज़िंदगी और मौत की लड़ाई लड़ने के लिए मैं यह सब बर्दाश्त कर सकता हूँ और आख़िरी साँस तक मैं परमेश्वर की गवाही दे सकता हूँ।

बीस दिन जेल में रहने के बाद, अचानक मुझे भयंकर सर्दी हो गई। मेरे हाथ-पाँवों में घाव हो गए, मैं लंगड़ाने लगा, मैं बिल्कुल बेजान-सा हो गया, और मेरा दिमाग गड़बड़ा गया। एक तरफ़ तो मेरी हालत ख़राब होती जा रही थी, दूसरी तरफ़ कैदी मुझे लगातार पीट रहे थे, यतानाएँ दे रहे थे, इन सबसे मुझे लगा अब टिके रहना मुश्किल है। मन ही मन मैंने कमज़ोरी और दबाव महसूस किया, मैंने सोचा, "इस रोज़-रोज़ के उत्पीड़न और क्रूरता का अंत कब होगा? लगता है अब की बार मुझे सज़ा होगी, इसलिए इस बात की उम्मीद कम ही है कि मैं ज़िंदा बाहर निकल पाऊँगा...।" जैसे ही मेरे मन में यह विचार आया, अचानक मुझे दिल में ऐसा महसूस हुआ जैसे मैं किसी अथाह गहरे समुद्र में गिर गया हूँ, एक ऐसे गहरी मायूसी और व्यथा में डूब गया हूँ जहाँ से मैं निकलने का कोई रास्ता नहीं ढूँढ़ पा रहा हूँ। अत्यंत निराशा के पलों में, मुझे परमेश्वर के वचनों का यह भजन याद आया: "मैं नहीं चाहता कि तुम अधिक मर्मस्पर्शी वचनों को कहने, या बहुत सी रोमांचक कहानियों को कहने लायक बनो; बल्कि, मेरी अपेक्षा है कि तुम मेरी उत्तम गवाही देने में समर्थ बन जाओ, और यह कि तुम पूर्णतः और गहराई से वास्तविकता में प्रवेश कर सको। ... अपनी भविष्य की संभावनाओं का और अधिक विचार न करो, और तुम लोगों ने मेरे सम्मुख सभी चीज़ों में परमेश्वर के आयोजनों के प्रति समर्पित होने का जो संकल्प लिया है ठीक उसी के अनुरूप कार्य करो। वे सभी जो मेरे कुल के भीतर हैं उन्हें जितना अधिक संभव हो उतना करना चाहिए; पृथ्वी पर मेरे कार्य के अंतिम खण्ड में तुम्हें स्वयं का सर्वोत्तम अर्पण करना चाहिए। क्या तुम वास्तव में ऐसी बातों को अभ्यास में लाने के लिए तैयार हो" ("मेमने का अनुसरण करना और नए गीत गाना" में "क्या तुम सचमुच परमेश्वर के आयोजनों के प्रति समर्पण कर सकते हो?")। परमेश्वर के वचनों की एक-एक पँक्ति मेरे दिल पर आघात कर रही थी, मुझे बुरी तरह से लज्जित कर रही थी। मैंने सोचा कि कितनी ही बार मैं फूट-फूटकर रोया था, हर चीज़ में मैंने परमेश्वर के प्रति श्रद्धानत होने का, और उनके आयोजनों और व्यवस्थाओं के प्रति समर्पित होने का निश्चय किया था। मैंने उस बारे में भी सोचा, जब मेरी यातनाओं और उत्पीड़न के दौरान परमेश्वर के वचनों ने मुझे राह दिखाई थी, कैसे मैंने परमेश्वर के प्रति अपने जीवन को अर्पित करने की कसम खाई थी कि मैं उनकी गवाही दूँगा, तो एक बार परमेश्वर चाहते थे कि मैं उन्हें संतुष्ट करने के लिए असली कीमत अदा करूँ, उसके बजाय मैंने दीनतापूर्वक ज़िंदगी को अपनाया और मौत से डर गया, मैंने केवल इस बात की चिंता की कि मेरे भौतिक शरीर का क्या होगा। मैंने पूरी तरह से परमेश्वर की इच्छा को नज़रंदाज़ कर दिया था, मैंने केवल अपनी दुर्दशा से बचकर जल्दी से जल्दी सुरक्षित स्थान पर चले जाने के बारे में सोचा। मैंने देखा कि मैं सचमुच कितना अधम नाकारा हूँ; मेरे अंदर परमेश्वर के प्रति पर्याप्त आस्था नहीं थी, मैं छल-कपट से भरा हुआ था। मेरे अंदर परमेश्वर के प्रति सच्ची श्रद्धा नहीं थी, मेरे अंदर सच्ची आज्ञाकारिता नहीं थी। उस पल मुझे समझ में आया कि परमेश्वर अपने अंत के दिनों के कार्य में, इंसान से सच्चा प्रेम और निष्ठा चाहते हैं; ये परमेश्वर के आख़िरी अनुरोध और अंतिम कार्य हैं जो उन्होंने इंसान को सौंपे हैं। "एक इंसान के तौर पर जिसे परमेश्वर में विश्वास है," मैंने सोचा, "मुझे अपने आपको पूरी तरह से उनके हाथों में सौंप देना चाहिये। क्योंकि यह जीवन उन्हीं का दिया हुआ है, वही अंतिम निर्णय करेंगे कि मुझे जीना है या मरना है। चूँकि परमेश्वर को मैंने चुना है, मुझे स्वयं को उनके प्रति अर्पित कर देना चाहिये और उनके आयोजनों के प्रति समर्पित हो जाना चाहिये; चाहे मुझे किसी भी तरह की यातनाएँ और अपमान झेलना पड़े, लेकिन मुझे अपने कृत्यों के साथ परमेश्वर के प्रति समर्पित हो जाना चाहिये। मेरी अपनी कोई पसंद या माँग नहीं होनी चाहिये; यह मेरा कर्तव्य है, साथ ही विवेक-बुद्धि है जो मुझमें होनी चाहिये। अगर मैं अभी भी साँस ले पा रहा हूँ और ज़िंदा हूँ तो यह सब परमेश्वर की सुरक्षा और देखभाल की वजह से है; यह उनका जीवन-पोषण था—वरना, उन दरिंदों ने मुझे बहुत पहले ही कुचलकर नहीं मार डाला होता? जब पहली बार मुझे भयंकर यातनाओं और मुश्किलों से गुज़रना पड़ा, तो परमेश्वर ने ही मुझे राह दिखाई कि इस पर कैसे काबू पाना है। अब मेरे पास क्या कारण है कि मैं परमेश्वर में अपनी आस्था गँवा दूँ? मैं नकारात्मक और कमज़ोर होकर कैसे पीछे हटूँ और भाग जाऊँ?" जैसे ही मेरे मन में यह विचार आया, मैंने चुपचाप परमेश्वर के आगे अपने अपराध को स्वीकार कर लिया: "हे सर्वशक्तिमान परमेश्वर! मैं बहुत ही स्वार्थी और लालची हूँ; मैंने केवल आपके प्रेम और आशीषों का आनंद ही पाना चाहा, लेकिन कभी ईमानदारी से आपके प्रति समर्पित होना नहीं चाहा। जब मुझे लम्बे समय तक जेल की सज़ा भुगतने का ख़्याल आता है, तो मैं बस आज़ाद होना और इससे बचना चाहता हूँ। मैंने वाकई आपकी भावनाओं को बुरी तरह से आहत किया है। हे परमेश्वर! मैं अब और गहराई में नहीं डूबना चाहता; मैं बस आपके आयोजनों और व्यवस्थाओं के प्रति समर्पित हो जाना चाहता हूँ और आपके मार्गदर्शन को स्वीकारना चाहता हूँ। अगर जेल में भी मेरी मौत हो जाए, तो भी मैं आपकी गवाही देना चाहता हूँ। हो सकता है कि मुझे इतनी यातना दी जाए कि मैं मर जाऊँ, फिर भी मैं अंत तक आपके प्रति निष्ठावान रहूँगा!" प्रार्थना करने के बाद, मैं और भी अधिक भावुक हो गया। हालाँकि मैं पहले की तरह अभी भी पीड़ा से गुज़र रहा था, लेकिन मेरे मन में यह विश्वास और निश्चय था कि जब तक मैं परमेश्वर को संतुष्ट करने की अपनी प्रतिज्ञा पूरी न कर लूँ, मैं हार नहीं मानूँगा। जैसे ही मैंने यह संकल्प किया, और मुझे यह विश्वास हुआ कि मैं मृत्यु होने तक परमेश्वर की गवाही दूँगा, कुछ चमत्कारिक घटित हुआ। सुबह-सुबह, मैं बिस्तर से उठा, तो मैंने देखा कि मेरे पैरों में किसी तरह की कोई संवेदना नहीं है। मैं बिल्कुल उठ ही नहीं पा रहा था. चलने की तो बात ही दूर। पहले तो, पुलिसकर्मियों को यकीन ही नहीं हुआ; यह सोचकर कि मैं नाटक कर रहा हूँ, मैंने उठने की बहुत कोशिश की, लेकिन मैं उठ नहीं पाया। अगले दिन मेरी जाँच करने के लिए वे लोग फिर आए। जब उन्होंने देखा कि मेरे दोनों पैर बर्फ़ की तरह ठंडे पड़े हैं, उनमें खून का कोई प्रवाह नहीं हो रहा, तो उन्हें यकीन हो गया कि मुझे वाकई लकवा मार गया। उसके बाद, उन्होंने मेरे परिवार को सूचित कर दिया कि वे मुझे घर ले जा सकते हैं। जिस दिन मैं घर लौटा, चमत्कारिक रूप से मेरे पैरों की संवेदना लौट आई, और मुझे चलने-फिरने में कोई परेशानी नहीं हुई! मैं अपने मन में इस बात को अच्छी तरह जानता था कि यह सब सर्वशक्तिमान परमेश्वर की कृपा थी, वे मेरी कमज़ोरी के प्रति अपनी करुणा दिखा रहे थे। स्वयं उन्होंने ही मेरे लिए यह रास्ता ढूँढ़ा था। जब चीनी सरकार ने मुझे गैर-कानूनी ढंग से एक महीने तक हिरासत में रखा, तो उन्होंने ही मुझे बेझिझक शैतान की माँद से आज़ाद कराया था।

दो बार हिरासत में रहकर चीनी सरकार की पाशविक, क्रूर यातनाओं को सहते हुए, हालाँकि मैं भयंकर शारीरिक उत्पीड़न झेलकर मौत के मुँह में पहुँच गया था, लेकिन ये दोनों असाधारण अनुभव दरअसल परमेश्वर में मेरी आस्था के मार्ग में एक मज़बूत बुनियाद बन गए थे। मेरे कष्टों और मुश्किलों के बीच, सर्वशक्तिमान परमेश्वर ने मुझे सत्य और जीवन-पोषण का सबसे व्यवहारिक सिंचन प्रदान किया था, परमेश्वर की कृपा से मैं न केवल चीनी सरकार को, सत्य के प्रति उसकी घृणा को, परमेश्वर के प्रति उसकी शत्रुता को, उसके शैतानी चेहरे को देख पाया, उसके कट्टर परमेश्वर-विरोध और परमेश्वर के विश्वासियों के उसके उत्पीड़न के संगीन अपराध से परिचित हो पाया, बल्कि परमेश्वर की कृपा से मैं उनके वचनों के सामर्थ्य और अधिकार को भी समझ और जान पाया। अगर मैं चीनी कम्युनिस्ट पार्टी के दुष्ट पंजों से दो बार बचा हूँ, तो पूरी तरह से परमेश्वर की देखभाल और करुणा की वजह से ही बचा हूँ। इसके अलावा, यह परमेश्वर की असाधारण जीवन-शक्ति का मूर्त रूप और पुष्टि है। अब मुझे अच्छी तरह से इस बात का एहसास हो गया कि सर्वशक्तिमान परमेश्वर किसी भी समय, कहीं भी, मेरा सहारा और उद्धार हैं! इस जीवन में, मेरे सामने जो चाहे खतरे और मुसीबतें आएँ, लेकिन मैं सर्वशक्तिमान परमेश्वर का अनुसरण करने, सक्रिय रूप से उनके वचनों का प्रचार-प्रसार करने, परमेश्वर के नाम की गवाही देने, सच्ची भक्ति से परमेश्वर के प्रेम का प्रतिदान देने का संकल्प ले चुका हूँ!

7. जबरन मत-परिवर्तन के खिलाफ एक लड़ाई

झाओ लीयंग, चीन

जब मैं 19 साल का था, चीनी कम्युनिस्ट पार्टी की पुलिस ने आस्था रखने के कारण मुझे गिरफ़्तार कर लिया था। वो मुझे परमेश्वर को ठुकराने और अपने भाई-बहनों को धोखा देने पर मजबूर करने के लिए 60 दिनों तक यातना देते रहे और मेरे मत-परिवर्तन की कोशिश करते रहे। वो अनुभव मेरे दिल में दगा हुआ है। मैं उसे कभी नहीं भूल सकूँगा।

उस सुबह जब मैं सभा में जा रहा था, तब मेरी नज़र पास खड़ी तीन गाड़ियों पर पड़ी। मुझे कुछ गड़बड़ लगा। वहाँ पहले कभी इतनी गाड़ियाँ नहीं होती थीं। मैंने सभा में पहुँचते ही भाई-बहनों को इस बात की ख़बर दी और हमें एहसास हुआ कि अब वहाँ हमारी सभा सुरक्षित नहीं। हम कहीं और जाने की योजना बनाने लगे। जल्दी ही, चार अजनबी हमारे आँगन में आये, कहने लगे कि वो नेशनल सिक्योरिटी ब्रिगेड से आये हैं और घर-घर जाकर छिपे विस्फोटकों की तलाश कर रहे हैं। वो जबरन हमें सोफे पर बिठाकर हमारी तलाशी लेने लगे, जब उन्हें कुछ नहीं मिला तो उन्होंने मुझे और एक भाई को अपनी गाड़ी में डाल लिया। वो हमें पुलिस थाने लेकर आये, जहाँ पुलिस ने हमें बेसमेंट में ले जाकर अलग-अलग बंद कर दिया। हमारा इस तरह से अचानक गिरफ़्तार किया जाना किसी बुरे सपने के जैसा था, मुझे कोई अंदाजा नहीं था कि पुलिस हमारे साथ कैसा बर्ताव करेगी। मैं डरा हुआ था और लगातार परमेश्वर से प्रार्थना कर रहा था कि वो मुझे विश्वास दे। मैंने परमेश्वर के वचनों के इस भजन की अनेक पंक्तियों को याद किया जिसे हम अक्सर गाया करते थे, "सर्वशक्तिमान की उत्कृष्टता और महानता।" "इस दुनिया की हर चीज़ तेज़ी से सर्वशक्तिमान के विचारों और उसकी नज़रों तले बदलती है। मानवजाति ने जिन चीज़ों के बारे में कभी नहीं सुना है वो अचानक आ जाती हैं, जबकि माउसके पास जो कुछ लंबे समय से रहा है वो अनजाने में उसके हाथ से फिसल जाता है। सर्वशक्तिमान के ठौर-ठिकाने की थाह कोई नहीं पा सकता, सर्वशक्तिमान की जीवन शक्ति की उत्कृष्टता और महानता का एहसास करने की तो बात ही दूर है" (मेमने का अनुसरण करो और नए गीत गाओ)। मैंने परमेश्वर से ये प्रार्थना की : "सर्वशक्तिमान परमेश्वर, मैं तुम्हारा धन्यवाद करते हुए तुम्हारी स्तुति करता हूँ! इस ब्रह्मांड की हर चीज़ पर तुम्हारा राज है और मेरी किस्मत भी तुम्हारे हाथों में है। आज तुमने पुलिस को मुझे गिरफ़्तार करने दिया। चाहे वो मुझे कितनी भी यातना दें या मुझे कितनी भी पीड़ा सहनी पड़े, मैं गवाही दूँगा, तुम्हें धोखा देकर कभी यहूदा नहीं बनूंगा।"

करीब 4 बजे, पुलिस मुझे दूर एक कंपाउंड में लेकर गयी, जहाँ एक लाइन में कई चार मंज़िला इमारतें थीं, जो किसी होटल जैसी दिख रही थीं। कई भाई-बहनों ने बताया था कि पुलिस कैदियों से गुप्त पूछताछ करने और यातना देने के लिए उन्हें होटलों में भेजती है। मुझे लग रहा था कि वो मुझे भी यातना देंगे। वो काफ़ी सुनसान जगह थी। अगर वो मुझे मार भी दें तो किसी को कुछ पता नहीं चलेगा। यह सोचकर मेरा डर बढ़ता गया और मैं मन ही मन लगातार परमेश्वर को पुकारता रहा। वो मुझे चौथी मंज़िल के किसी कमरे में ले गये, वहाँ आपराधिक पुलिस ब्रिगेड के प्रमुख ने मुझसे झूठी शिष्टता दिखाते हुए कहा, "तुम्हारा नाम क्या है? तुम कहाँ रहते हो?" मैंने उनसे पूछा, "मुझे गिरफ़्तार क्यों किया गया है? आप लोग मुझे यहाँ क्यों लेकर आये हैं?" उन्होंने कहा, "ये एक कानूनी शिक्षा का कोर्स है, खास तौर पर विश्वासियों को शिक्षित करने और उनका मन बदलने के लिए। हम तुम्हें यहाँ इसलिए लेकर आये हैं क्योंकि हमें तुम्हारे बारे में सब पता है। वरना, तुम्हारी जगह यहाँ कोई और होता। सर्वशक्तिमान परमेश्वर की कलीसिया राष्ट्रीय निशाने पर है, उसे मिटा दिया जाएगा। सर्वशक्तिमान परमेश्वर में विश्वास करनेवालों की गिरफ़्तारी निश्चित है।" मैंने पूछा, "क्या हमारा संविधान हमें आस्था की आज़ादी नहीं देता?" उसने बनावटी हंसी के साथ कहा, "आस्था की आज़ादी? उसकी भी एक हद है। अगर तुम्हें हमारा समर्थन चाहिए, तो अपनी आस्था में तुम्हें पार्टी की बात माननी होगी और उनके नियमों का पालन करना होगा। सर्वशक्तिमान परमेश्वर में विश्वास करके, तुम खुद को पार्टी के ख़िलाफ़ कर रहे हो। हम तुम्हें गिरफ़्तार कैसे नहीं करते?" मैंने पलटकर जवाब दिया, "हम तो बस सर्वशक्तिमान परमेश्वर के वचन पढ़ते हैं और परमेश्वर की गवाही देने के लिए सुसमाचार साझा करते हैं। हमने कभी राजनीति नहीं की। आप ऐसा कैसे कह सकते हैं कि हम पार्टी के ख़िलाफ़ हैं? सर्वशक्तिमान परमेश्वर कहते हैं, 'परमेश्वर मनुष्य की राजनीति में भाग नहीं लेता, फिर भी देश या राष्ट्र का भाग्य परमेश्वर द्वारा नियंत्रित होता है। परमेश्वर इस संसार को और संपूर्ण ब्रह्मांड को नियंत्रित करता है। मनुष्य का भाग्य और परमेश्वर की योजना घनिष्ठता से जुड़े हैं, और कोई भी मनुष्य, देश या राष्ट्र परमेश्वर की संप्रभुता से मुक्त नहीं है। यदि मनुष्य अपने भाग्य को जानना चाहता है, तो उसे परमेश्वर के सामने आना होगा। परमेश्वर उन लोगों को समृद्ध करेगा, जो उसका अनुसरण और उसकी आराधना करते हैं, और वह उनका पतन और विनाश करेगा, जो उसका विरोध करते हैं और उसे अस्वीकार करते हैं' ("वचन देह में प्रकट होता है" में 'परमेश्वर संपूर्ण मानवजाति के भाग्य का नियंता है')। परमेश्वर के वचन बिलकुल स्पष्ट हैं। पूरे ब्रह्मांड पर उसका राज है, सभी देशों और लोगों की किस्मत उसके हाथों में है, मगर परमेश्वर कभी राजनीति में शामिल नहीं होता। देहधारी परमेश्वर मुख्य रूप से अंत के दिनों में सत्य व्यक्त करने और न्याय का कार्य करने आया है ताकि लोग सत्य को समझ सकें, अपने भष्ट शैतानी स्वभाव से छुटकारा पा सकें और बचाये जा सकें।" उस अफ़सर ने चिढ़कर मेरी बात खत्म होने से पहले ही मुझे रोक दिया, और सर्वशक्तिमान परमेश्वर की कलीसिया का तिरस्कार करने वाली हर तरह की बेतुकी बातें बोलने लगा। उसने मुझे अपनी आस्था को त्यागने का सुझाव दिया। उसकी फालतू बातें सुनने के बाद भी मैं परमेश्वर के समक्ष शांत रहा, मैंने उससे शैतान के जाल से मेरी रक्षा करने को कहा।

तीसरे दिन की दोपहर, उन्होंने दोबारा मुझे मीटिंग रूम में बुलवाया। एक अफ़सर ने अपना परिचय देते हुए कहा कि वो नेशनल सिक्योरिटी ब्रिगेड का कप्तान है, वो शिक्षा देने और मत-परिवर्तन का काम भी करता है। उसने मुझसे मेरा नाम, निवास का पता और कलीसिया की जानकारी माँगी। मेरे बात करने से इनकार करने पर उसने मेरा बायाँ हाथ लेकर ज़बरदस्ती टेबल पर रखा, मेरी हथेली ऊपर की, और उस पर अपनी जलती सिगरेट की राख छिड़कते हुए कहने लगा, "तुम्हें पता होना चाहिए कि आज की तकनीक के साथ, तुमसे जवाब निकलवाना मुश्किल नहीं होगा। क्या तुम बेवकूफ़ हो? मैं तुम्हें एक आखिरी मौक़ा दे रहा हूँ। मेरी सिगरेट की नोक का तापमान करीब 800 डिग्री है। महसूस करना चाहोगे?" उसने दो बार सिगरेट का ज़ोरदार कश लगाया, और उसकी जलती हुई लाल नोक को मेरी हथेली पर दाग दिया। जब मैंने दर्द के मारे हाथ झटकने की कोशिश की, तो दूसरे अफ़सर ने जबरन मेरा हाथ टेबल पर दबा दिया। जलती हुई सिगरेट की लाल नोक बार-बार दागे जाने के कारण मेरी हथेली जलने लगी थी। मेरे माथे से पसीना टपकने लगा। थोड़ी कमज़ोरी महसूस करते हुए, मैंने उसे अपना नाम बताया। तब उसने मुझ पर अत्याचार करना तो बंद कर दिया, मगर उसने मुझे सर्वशक्तिमान परमेश्वर की कलीसिया के बारे में कुछ वीडियो देखने और उसकी निंदा और तिरस्कार करनेवाली अफवाहें पढ़ने पर मजबूर किया।

पाँचवें दिन की दोपहर, उन्होंने मुझे शानडोंग झाओयुआन मामले से संबंधित कुछ खबरें दिखायीं और फिर मुझसे मेरी राय माँगी। मैंने कहा, "ये लोग सर्वशक्तिमान परमेश्वर की कलीसिया के सदस्य नहीं हैं। मेरी कलीसिया का कोई भी सदस्य ऐसी हरकत नहीं कर सकता। हमारे यहाँ सुसामाचार साझा करने के कुछ सिद्धांत हैं। हम सिर्फ़ परमेश्वर में विश्वास करनेवाले नेकदिल लोगों के साथ ही सुसमाचार साझा करते हैं, बुरे लोगों के साथ नहीं। झांग लिडोंग जैसे बुरे लोग सुसमाचार साझा करने के हमारे मानकों पर बिलकुल भी खरे नहीं उतरते। परमेश्वर उन्हें विश्वासी नहीं मानता और न ही कलीसिया उन्हें कभी स्वीकार करेगी।" ये देखकर कि मेरी आस्था डगमगाई नहीं, उसने कहा, "हमने तुम्हारे सभी अगुओं को गिरफ़्तार कर लिया है, हम उनसे अपने सभी जवाब निकलवा लेंगे। हमें तुम पर अपना वक्त बर्बाद करने की कोई ज़रूरत नहीं। तुम्हारी उम्र ज़्यादा नहीं है, इसलिए हम तुम्हें बचाना चाहते थे।" मैंने सोचा, "ये सब झूठ है। वो सिर्फ़ मुझे परमेश्वर को धोखा देने पर मजबूर करने की कोशिश कर रहे हैं। चाहे वो कुछ भी कहें, मैं किसी भी कीमत पर अपने भाई-बहनों से गद्दारी नहीं करूँगा। मैं कभी भी परमेश्वर को धोखा नहीं दूँगा!" उस शाम सात बजे के बाद, मत-परिवर्तन करने वाले एक साइकोलोजिस्ट ने मुझे कोर्स के बारे में अपने विचार लिखने को कहा। मैंने ये लिखा, "झाओयुआन मामले में सर्वशक्तिमान परमेश्वर के किसी विश्वासी का हाथ नहीं था। ये किसी दुष्ट राक्षस का काम था। उसके अपराध के लिए परमेश्वर उसे दंड ज़रूर देगा।"

रात नौ बजे के बाद, नेशनल सिक्योरिटी ब्रिगेड का कप्तान अंदर आया, वो मेरे विचार पढ़कर बेहद नाराज़ था। उसने एक हाथ से मुझे मेरे स्टूल से उठाया, और दूसरे हाथ से लगातार मुझे मारता रहा, फिर लात मारकर ज़मीन पर गिरा दिया। फिर वो मुझे घसीटते हुए बिस्तर के पास ले गया और घूँसे मारने लगा। कई घूँसे मारने के बाद, उसने एक लकड़ी का हैंगर उठाया और लगातार मुझे मारने लगा और कलीसिया की जानकारी माँगता रहा। मैंने कुछ नहीं कहा। इससे गुस्सा होकर, उसने मुझे अपने सारे कपड़े उतारने को कहा। उसका पागलपन देखकर मैं डर गया। मैं मन ही मन लगातार परमेश्वर को पुकारता रहा, उससे मुझे आस्था और हिम्मत देने को कहता रहा। वो मुझ पर चिल्लाने लगा और कपड़े उतारने पर मजबूर करने के बाद दोबारा मुझे हैंगर से मारने लगा, और फिर दो प्रशिक्षकों को मुझे बिस्तर पर पकड़ने को कहा। मुझे लगा कि वो दोनों प्रशिक्षक पुलिस के आदमी हैं, मगर कहीं न कहीं मेरा मन कह रहा था कि वो एक जवान लड़के पर अत्याचार करने में पुलिस का साथ नहीं देंगे। मैं गलत था। उन्होंने मुझे कसकर पकड़े रखा, मैं हिल नहीं पा रहा था। नेशनल सिक्योरिटी ब्रिगेड का कप्तान पागलों की तरह सिगरेट से मेरे निप्पल जलाता रहा, जल्दी ही वो झुलस गए और हवा से जली हुई चमड़ी की गंध आने लगी। दर्द के मारे मेरा शरीर पसीने से भीग चुका था और मेरे पैर झटक रहे थे। फिर वो मेरे जननांगों पर अत्याचार करते हुए चिल्लाने लगा, "बताते हो या नहीं?" दर्द से कराहते हुए, मेरे मन में सिर्फ़ एक ही विचार आ रहा था : "मैं परमेश्वर को धोखा नहीं दे सकता।" मैं मन ही मन परमेश्वर से प्रार्थना करता रहा, उससे मुझे हिम्मत और आस्था देने को कहता रहा, ताकि मैं उस दुष्ट अफ़सर की यातना को सह सकूँ।

मेरे चुप रहने के कारण, कप्तान ने गुस्से में कहा, "शायद मुझे तुम पर और सख्ती दिखानी होगी, तभी तुम ठीक होगे।" फिर वो पीछे मुड़ा, एक थर्मस उठाया, और एक कप खौलता हुआ पानी मेरे ऊपर डाल दिया। मैं दर्द से चीखने लगा। उसने बेरुखी से कहा, "अब बात करोगे?" मैंने निडर होकर कहा, "मैं कुछ नहीं जानता!" इस बात से चिढ़कर, उसने और दो कप खौलता हुआ पानी मेरे पेट पर डाल दिया। ये देखकर कि मुझे पहले जितनी पीड़ा नहीं हो रही थी, वो मेरा पेट छूकर चिल्लाने लगा कि पानी गरम नहीं है। उसने एक थर्मस खौलता हुआ पानी लाने का आदेश दिया। फिर उसने एक राक्षसी मुस्कान के साथ कहा, "जल्द ही तुम्हें अपने पूरे शरीर पर खौलते हुए गरम पानी का आनंद मिलेगा।" ये सुनकर मैं बुरी तरह डर गया और सोचने लगा कि इससे पहले जो पानी मुझ पर डाला गया था वो थोड़ा ठंडा था। अगर मुझ पर वाकई एकदम खौलता हुआ पानी डाला गया, तो क्या मैं उसे सह पाऊँगा? घबराहट और डर के मारे, मैंने मन ही मन परमेश्वर से प्रार्थना की : "सर्वशक्तिमान परमेश्वर, मुझे आस्था और हिम्मत दो। मैं तुम्हें धोखा देना या भाई-बहनों के साथ गद्दारी करना नहीं चाहता, मैं तो गवाही देना चाहता हूँ।" प्रार्थना के बाद मैंने परमेश्वर के इन वचनों को याद किया : "विश्वास एक ही लट्ठे से बने पुल की तरह है: जो लोग घृणास्पद ढंग से जीवन से चिपके रहते हैं उन्हें इसे पार करने में परेशानी होगी, परन्तु जो आत्म बलिदान करने को तैयार रहते हैं, वे बिना किसी फ़िक्र के, मज़बूती से कदम रखते हुए उसे पार कर सकते हैं" ("वचन देह में प्रकट होता है" में 'आरंभ में मसीह के कथन' के 'अध्याय 6')। परमेश्वर के वचनों पर विचार करने से मुझे ये एहसास हुआ कि घबराहट भरे और डरावने खयाल आना शैतान के जाल में फँसने की निशानियाँ हैं, फिर मुझे पता चला कि परमेश्वर में मेरी आस्था सच्ची नहीं है। गवाही देने के लिए मुझे हर हाल में अपनी जिंदगी दांव पर लगाकर परमेश्वर पर भरोसा रखने की ज़रूरत थी। इस एहसास से मुझे अपने ऊपर होने वाले अत्याचार का सामना करने का विश्वास मिला।

और तभी, उस अफ़सर ने सिगरेट के दो गहरे कश लगाए, और मेरे सामने बैठकर एक राक्षसी मुस्कान के साथ कहने लगा, "आराम से बैठो, पानी आने ही वाला है!" अपनी बात कहते हुए, उसने मेरी छाती पर अपने सिगरेट की नोक उसी जगह दागी जहाँ पर खौलते हुए पानी से मुझे झुलसाया गया था। मैं पीड़ा को सहने की कोशिश करता रहा। सात-आठ मिनट बाद पानी खौलने लगा। पतीले में पानी को उबलते और भाप छोड़ते देख, मेरे सिर में सिहरन दौड़ गई, मैं डर से काँप रहा था और मेरे रोंगटे खड़े हो गए थे। उस अफ़सर ने पतीला उठाया, उसका ढक्कन खोला और मेरे पास आया। मैं भाप की गर्मी को अपने शरीर पर महसूस कर पा रहा था। उसने खौलते हुए पानी का पतीला मेरे पेट पर सटाया। तेज़ दर्द के कारण मैं बुरी तरह रोने लगा। उसने मौके का फ़ायदा उठाकर दोबारा मुझसे पूछा कि मैं बात करना चाहता हूँ या नहीं, और अब भी मुझे कुछ न बोलता देखकर, उसने एक कप उठाया, उसमें खौलता हुआ पानी भरा और सीधा मेरी छाती पर डाल दिया। वो इतना दर्दनाक था कि मैं उछल पड़ा, वो तब तक मुझ पर खौलता हुआ पानी डालता रहा, जब तक पतीला खाली नहीं हो गया। मैं लगातार काँपता रहा, मेरे शरीर का सामने वाला पूरा हिस्सा जलन के छालों से भर गया। सबसे बड़े छाले अंडे के आकार के थे। प्रशिक्षक ये नज़ारा नहीं देख पा रहे थे और वहाँ से जाना चाहते थे, मगर उस अफ़सर ने दरवाज़ा बंद कर दिया, और चिल्लाने लगा, "तुम लोग नहीं जा सकते, यहीं रुको और देखो। देखो, मैं इसके साथ क्या करता हूँ।" फिर उसने और पानी उबालने का आदेश दिया। ये सुनकर मैं बहुत डर गया। मैंने सोचा, "अभी और सितम बाकी है, अगर पहले पतीले के पानी ने मेरी ये हालत कर दी है, तो और जलने से मेरा क्या हाल होगा? क्या मैं मजबूत रह पाऊँगा?" मैं परमेश्वर को मुझे विश्वास और हिम्मत देने के लिए पुकारता रहा। फिर मुझे परमेश्वर के ये वचन याद आये : "सत्ता में रहने वाले लोग बाहर से दुष्ट लग सकते हैं, लेकिन डरो मत, क्योंकि ऐसा इसलिए है कि तुम लोगों में विश्वास कम है। जब तक तुम लोगों का विश्वास बढ़ता रहेगा, तब तक कुछ भी ज्यादा मुश्किल नहीं होगा" ("वचन देह में प्रकट होता है" में 'आरंभ में मसीह के कथन' के 'अध्याय 75')। पुलिसवाले परमेश्वर की मंज़ूरी से ही मुझे यातना दे रहे थे। परमेश्वर मेरी आस्था को पूर्ण करना चाहता था। चाहे वो कितने ही बुरे और दुष्ट लोग हों, मेरी किस्मत परमेश्वर के हाथों में ही थी। जब तक मैं प्रार्थना करके परमेश्वर पर भरोसा करूँगा, परमेश्वर शैतान की यातना पर विजय पाने के लिए मेरा मार्गदर्शन करता रहेगा। मेरा डर काफ़ी हद तक कम हो गया और मुझे अत्याचार को सहने का विश्वास मिला।

जल्द ही, दूसरा पतीला उबल गया। कप्तान उसे लेकर आया, एक कप गरम पानी भरा, फिर उसे मेरे पास लेकर आया और मेरे जननांगों पर खौलता हुआ पानी डालने लगा। मैं दर्द से चिल्लाते हुए पीछे हटने लगा। वो कुछ कदम आगे बढ़ा और मुझसे सवाल करता रहा, मगर मैंने उसके सवालों का कोई जवाब नहीं दिया। फिर उसने एक कप गरम पानी मेरे जननांगों के नीचे रखकर कहा, "बताओगे या नहीं?" मैंने कुछ भी नहीं कहा। उसने झटके से कप को ऊपर उठाया ताकि मेरे जननांग उसमें पूरी तरह डूब जाएं। मैं दर्द से चीख रहा था और बार-बार काँपते हुए पीछे हट रहा था। मैं ये सब नहीं सह पा रहा था, मैं लगातार प्रार्थना करता रहा, परमेश्वर से मुझे हिम्मत देने को कहता रहा, ताकि मैं उसे धोखा देने से बच सकूँ। फिर मैंने प्रभु यीशु की इस बात को याद किया : "क्योंकि जो कोई अपना प्राण बचाना चाहे, वह उसे खोएगा; और जो कोई मेरे लिये अपना प्राण खोएगा, वह उसे पाएगा" (मत्ती 16:25)। मैं जानता था कि अगर मैंने केवल शारीरिक पीड़ा से बचने के लिए दूसरों के साथ गद्दारी की और परमेश्वर को धोखा दिया, तो इससे परमेश्वर के स्वभाव का अपमान होगा। मुझे नर्क में भेज दिया जाएगा जहाँ मुझे अनंत काल तक पीड़ा झेलनी पड़ेगी। ये समझकर, मैंने निश्चय किया कि चाहे मुझे कितनी भी पीड़ा सहनी पड़े, मैं दांत भींचकर उसे सहूँगा और कभी परमेश्वर को धोखा नहीं दूँगा। उस दुष्ट अफ़सर ने और दो कप गरम पानी मेरे जननांग पर डाला और पूछताछ करता रहा। मैंने नीचे देखा तो पता चला कि मेरे जननांग की चमड़ी की बाहरी परत झुलस चुकी थी, प्रशिक्षक मेरी हालत नहीं देख पा रहे थे। मजबूर होकर, उन्होंने कहा, "बेटा, कुछ तो बोलो। इस तरह से पीड़ा सहकर तुम्हें क्या हासिल होगा?" मैं चुप रहा। तभी उस अफ़सर का सहायक अंदर आया। मेरी हालत देखकर वो चौंक गया। उसने मुझ पर से नज़र हटाई, मेरे पास आया और कहने लगा, "अपना जुर्म कबूल कर लो। हमारे पास तुम्हारे जैसे बहुत से लोग हैं। तुम नहीं करोगे, तो कोई और कर लेगा। हम तुम्हें मौक़ा दे रहे हैं।" मैंने कुछ नहीं कहा और अपना सिर झुका लिया। मुझे चुप देखकर, अफ़सर गुस्से से चिल्लाया, "हटो तुम लोग। मैं देखता हूँ ये कब तक पीड़ा सह सकता है!" उसने दोबारा गरम पानी लेकर मेरी छाती पर डाल दिया, जिससे मैं बेतहाशा रोते हुए दर्द से उछलने लगा। जैसे ही उसने मेरे ऊपर गरम पानी डाला, मेरे शरीर के छाले फूट गए और मेरी चमड़ी चिपक गयी। जल्द ही नए छाले उभर आये; दर्द सहना मुश्किल हो रहा था। मैं कमज़ोर पड़ने लगा। मैंने सोचा, "उन्होंने बहुत से भाई-बहनों को पकड़ा है। अगर मैंने अपना मुँह नहीं खोला, तो कोई और ज़रूर खोल देगा। मैं ये सब क्यों सहूँ? मैं बस उन्हें थोड़ी-बहुत बातें बता देता हूँ, इससे मुझे इतना कुछ तो नहीं सहना पड़ेगा।" मैंने देखा कि उस अफ़सर का अत्याचार रोकने का कोई इरादा नहीं था, और मुझे कोई अंदाज़ा नहीं था कि मैं उस पीड़ा को सह सकूँगा या नहीं जो वो मुझे देने वाला है। मगर मैंने अपना मुँह खोला, तो मैं यहूदा बन जाऊँगा। तभी मुझे परमेश्वर के वचन याद आये : "मैं उन लोगों पर अब और दया नहीं करूँगा जिन्होंने गहरी पीड़ा के दिनों में मेरे प्रति रत्ती भर भी निष्ठा नहीं दिखाई है, क्योंकि मेरी दया का विस्तार केवल इतनी ही दूर तक है। इसके अतिरिक्त, मुझे ऐसा कोई इंसान पसंद नहीं है जिसने कभी मेरे साथ विश्वासघात किया हो, ऐसे लोगों के साथ जुड़ना तो मुझे बिल्कुल भी पसंद नहीं है जो अपने मित्रों के हितों को बेच देते हैं। चाहे व्यक्ति जो भी हो, मेरा स्वभाव यही है" ("वचन देह में प्रकट होता है" में 'अपनी मंज़िल के लिए पर्याप्त संख्या में अच्छे कर्मों की तैयारी करो')। अपने भाई-बहनों के हितों को दांव पर लगा देने वालों में परमेश्वर को कोई दिलचस्पी नहीं है। अगर मैंने अपना मुँह खोला, तो क्या ये परमेश्वर को धोखा देना नहीं होगा? मैं कुछ नहीं कह सकता। बिलकुल नहीं। मैंने मन ही मन ये प्रार्थना की : "परमेश्वर, मुझे प्रबुद्ध करने और भाई-बहनों से गद्दारी करने से रोकने के लिए तुम्हारा धन्यवाद। चाहे मुझे कितनी भी पीड़ा सहनी पड़े, मैं कभी यहूदा नहीं बनूँगा।"

मुझे चुप देखकर, नेशनल सिक्योरिटी ब्रिगेड के कप्तान ने एक सिगरेट जलाकर कुटिल मुस्कान के साथ कहा, "इतनी जल्दी क्या है। हमारे पास अभी काफ़ी समय है," इस दौरान वो मेरी नाक के आगे सिगरेट का धुंआ छोड़ता रहा। फिर, उसने एक कप गरम पानी लिया और उसे मेरे सिर पर डाल दिया। मैं जल्दी से पीछे हट गया, जिससे पानी मेरे कान से होते हुए पीठ पर चला गया। मैं दर्द से रोने लगा, ऐसा लग रहा था जैसे मेरी पीठ में आग लग गयी हो। उसने मेरे पेट और जाँघों पर कुछ कप पानी और डाला। वो जहाँ भी पानी डालता वहाँ छाले पड़ जाते। एक पतीला खाली होते ही वो प्रशिक्षकों को दूसरा पतीला गर्म करने का आदेश दे देता। कुछ ही मिनटों बाद तीसरा पतीला गर्म होने के लिए चढ़ा दिया गया। पतीले से निकलते भाप को देखकर मैं काँपने लगा। कुटिलता से मुसकुराते हुए, उसने पतीला उठाया और कहा, "बहुत बढ़िया!" एक बार फिर उसने पतीले को मेरे शरीर के आने रखकर डरावने ढंग से कहा, "तो तुम बताओगे या नहीं?" मैंने जवाब नहीं दिया, तो उसने एक कप खौलता हुआ पानी मेरे ऊपर डाल दिया। मैं दर्द से निढ़ाल हो चुका था। मैंने देखा कि उसका रुकने का कोई इरादा नहीं था, मैं नहीं जानता था कि कब तक ये सब सह पाऊँगा। मुझे बहुत पीड़ा हो रही थी; मैं मरना चाहता था ताकि मुझे इस तरह से पीड़ा न झेलनी पड़े और न ही अपनी शारीरिक कमज़ोरी के कारण किसी के साथ गद्दारी करनी पड़े। मैं कमरे में ऐसी सख्त चीज़ ढूँढने लगा जिससे अपना इरादा पूरा कर सकूँ, मगर वहाँ एक टेबल और लकड़ी की दीवारों के अलावा कुछ भी नहीं था। मुझे नहीं लगा कि मैं एक बार सिर पर मारने से मर जाऊँगा, फिर मुझे और अत्याचार सहना पड़ेगा। मैंने तय किया कि उन्हें अभी के लिए हाँ बोल दूँगा, फिर वो मुझे कुछ घरों की पहचान करवाने ले जायेंगे। बाहर, मैं चलती हुई गाड़ी से कूदकर अपनी मौत को गले लगा लूंगा। जब मेरे मन में ये विचार चल रहे थे, तभी अफ़सर ने मुझसे पूछा कि मैं अपना मुँह खोलूँगा या नहीं, मैंने सहमति में सिर हिलाया। मुझे लगा कि वो मुझे सीधा घरों की पहचान करवाने ले जायेंगे, मगर हैरानी कि बात है कि वो मुझसे कलीसिया की जानकारी माँगने लगे। नीचे से दस से ज़्यादा अफ़सर आ गये। उस वक्त मैं ज़रा घबरा गया। मैंने अभी अपनी सहमति जताई है, अगर मैंने अपना मुँह नहीं खोला, तो क्या वो मुझे पहले से भी ज़्यादा कठोर यातना देंगे? मैंने सोचा मैं उसे किसी भी कलीसिया का नाम और उसके आस-पास की जगह का पता दे दूँगा। मुझे हैरत हुई कि मैंने उसे थोड़ी-बहुत जानकारी दी, मगर उसके लिये इतना काफ़ी नहीं था। उसने मुझसे कलीसिया से संबंधित कई और सवाल पूछे, और तब मुझे शैतान को ये मौक़ा देने का पछतावा हुआ। अगर मैं ऐसा करता रहा तो क्या मैं यहूदा नहीं बन जाऊँगा? उसके बाकी के सवालों पर मैंने न जानने का बहाना बनाया। उसे मुझसे कुछ हासिल नहीं हो रहा था, इसलिए उसने मुझे वापस कमरे में भेज दिया। अपने कमरे में जाकर, मैं मन ही मन सोचने लगा, "मैं मरने की कोशिश क्यों कर रहा था? क्या परमेश्वर मेरी मौत चाहता है? क्या ये कमज़ोर पड़ने का संकेत नहीं?" फिर मुझे परमेश्वर के वचनों का ये भजन याद आया, "तुम्हारी पीड़ा जितनी भी हो ज़्यादा, परमेश्वर को प्रेम करने का करो प्रयास।" "आज अधिकांश लोग मानते हैं कि दुःख उठाने का कोई महत्व नहीं है, वे अपनी आस्था के कारण यातना पाते हैं, वे संसार के द्वारा त्यागे जाते हैं, उनके पारिवारिक जीवन में परेशानी होती है, और उनकी संभावनाएं बहुत धूमिल होती हैं। कुछ लोगों के कष्ट चरम तक पहुँच जाते हैं, और उनके विचार मृत्यु की ओर मुड़ जाते हैं। यह परमेश्वर से प्रेम करने वाला हृदय कैसे दिखाता है? ऐसे लोग बेकार होते हैं, उनमें धीरज नहीं होता, वे कमजोर और शक्तिहीन होते हैं! ... इस प्रकार, इन अंतिम दिनों में, तुम्हें अवश्य ही परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें अवश्य ही परमेश्वर के प्रति निष्ठावान और उसकी कृपा पर बने रहना चाहिए; केवल यही वास्तव में परमेश्वर से प्रेम करना है और केवल यही सशक्त और जोरदार गवाही है" (मेमने का अनुसरण करो और नए गीत गाओ)। परमेश्वर के वचनों पर विचार करके, मुझे एहसास हुआ कि मैं कितना बुज़दिल, कमज़ोर और नाकारा था। मैं अपनी ज़रा-सी शारीरिक पीड़ा के कारण मौत को गले लगाना चाहा था क्योंकि मुझे पीड़ा का खौफ़ था। इससे परमेश्वर का महिमामंडन नहीं होगा। ये सच्ची गवाही नहीं है। अपनी गिरफ़्तारी से पहले, मैंने परमेश्वर के सामने शपथ ली थी कि अगर कभी चीनी कम्युनिस्ट पार्टी ने मुझे गिरफ़्तार करके मुझ पर अत्याचार किया तो मैं अन्य भाई-बहनों की तरह गवाही दूँगा। मैं यहूदा बनकर, कभी परमेश्वर को धोखा नहीं दूँगा। मगर जब ये साबित करने का मौक़ा आया, जब मुझे पुलिसवालों का अत्याचार सहना पड़ा, तो मैं इन हालात से बचने का रास्ता ढूँढने लगा। मैंने गवाही देने और परमेश्वर को संतुष्ट करने पर एक बार भी विचार नहीं किया। मुझे एहसास हुआ कि मुझमें सच्ची आस्था या परमेश्वर के प्रति समर्पण की भावना नहीं है। उन अफ़सरों ने मुझ पर अत्याचार किया ताकि मैं परमेश्वर को धोखा देकर गवाही देने का मौक़ा गँवा दूँ। अगर मैंने इन सबसे बचने के लिए मौत को गले लगा लिया, तो क्या शैतान मेरा मज़ाक नहीं उड़ाएगा? ये सब सोचकर, मुझे अपनी कमज़ोरी पर पछतावा होने लगा। मैं अपने वादे से कैसे मुकर सकता हूँ? परमेश्वर ने मुझे गवाही देने का मौक़ा दिया था, मगर मैंने वो मौक़ा गँवा दिया। ये परमेश्वर के लिए दुख भरा और निराशाजनक पल था। मैंने ये निश्चय किया कि अगर वो लोग मुझे घरों की पहचान करवाने ले जायेंगे, तो मैं नहीं जाऊँगा। चाहे वो मुझ पर कितना भी अत्याचार करें, मैंने परमेश्वर पर भरोसा रखकर गवाही दूँगा!

अगली सुबह 6:30 बजे, म्युनिसिपल एंटी कल्ट ऑफिस के डायरेक्टर ने मेरी गंभीर हालत देखकर एक व्यक्ति को मुझे अस्पताल ले जाने को कहा ताकि उन्हें मेरी हालत की ज़िम्मेदारी न उठानी पड़े। अस्पताल जाते वक्त, उसने कुटिलता से चेतावनी देते हुआ कहा, "अगर तुमने अस्पताल में गलती से भी कुछ कहा, तो उसके नतीजों के ज़िम्मेदार तुम खुद होगे!" ये सुनकर मुझे बहुत गुस्सा आने लगा। वो लोग मुझे डरा रहे थे ताकि इतनी पीड़ा सहने के बाद भी मैं उनके बारे में किसी को कुछ नहीं कहूँ। वो लोग बेहद दुष्ट और नीच थे! डॉक्टर ने मुझसे पूछा कि मेरे शरीर पर इतने छाले कैसे पड़ गए, मैं जानता था अगर मैंने उसे सच्चाई बता भी दी तो वो कुछ नहीं कर सकेगा। मैंने उससे कहा कि मेरे ऊपर एक थर्मस टूट गया था। उसने मेरी बात पर विश्वास न करते हुए पूछा, "एक टूटे हुए थर्मस ने तुम्हारी ये हालत कर दी?" तभी वो अफ़सर डॉक्टर को अपने पास बुलाकर कुछ फुसफुसाने लगा, जिसके बाद डॉक्टर ने मेरे घावों पर मरहम-पट्टी करनी शुरू कर दी, और कहा कि मुझे अस्पताल में भर्ती होना पड़ेगा। फिर अफ़सर ने ये कहकर कि किसी खास वजह से मैं अस्पताल में भर्ती नहीं हो सकता, मुझसे किसी भी नुकसान का ज़िम्मेदार खुद को मानने वाले फॉर्म पर दस्तखत करवाया। उसके फ़ौरन बाद वो मुझे दोबारा ब्रेनवाशिंग सेंटर लेकर गया। मेरी चोटें इतनी गंभीर थीं कि मैं क्लास लेने की स्थिति में नहीं था, मगर पुलिस को ये मंज़ूर नहीं था, वे रोज़ मुझे पर नज़र रखने और मेरा मत-परिवर्तन करने के लिए दो लोगों को भेजते थे। उन्होंने मेरे ऊपर कठोर और नरम, दोनों तरीकों का इस्तेमाल किया, ताकि मैं अपनी आस्था त्याग दूँ।

सत्रह दिनों के बाद, मेरी चोटें ठीक भी नहीं हुई थीं कि उन्होंने मुझे दोबारा क्लास में भेज दिया। यहाँ यूनिवर्सिटी के एक प्रोफेसर और एक साइकोलोजिस्ट थे, जो अच्छा बनने का ढोंग करते थे, मुझसे अच्छी-अच्छी बातें करके मेरे करीब आने की कोशिश कर रहे थे, ताकि मैं उन्हें उनके सवालों के जवाब दूँ। मैं बार-बार परमेश्वर को पुकारता रहा, शैतान की इन तरकीबों से मेरी रक्षा करने की गुहार लगाता रहा। मैंने उनके साथ परमेश्वर की गवाही साझा की। मेरा दृढ़ संकल्प देखकर वो गुस्सा हो गए। अगले कुछ दिनों तक, वो मुझसे हमारी कलीसिया की निंदा और तिरस्कार करनेवाली किताबें पढ़वाते और वीडियो दिखाते रहे। इतनी सारी झूठी अफ़वाहें सुनकर मुझे बुरा लगा और उनसे घिन आने लगी। मैंने उनकी किसी भी बात पर ध्यान नहीं दिया।

एक सुबह, डिविज़न का डायरेक्टर कुछ प्रशिक्षकों के साथ मेरे लिविंग क्वार्टर में आया। ये सब देखकर मैं काफ़ी डर गया, मैंने मन ही मन एक प्रार्थना की, परमेश्वर से मुझे बुद्धि देने की गुहार लगायी ताकि मैं उन दुष्ट पुलिसवालों का सामना कर सकूँ। उसने डरावने ढंग से कहा, "कल हमने सर्वशक्तिमान परमेश्वर की कलीसिया के खिलाफ सौ दिनों की अपनी जंग को लेकर हमने एक मीटिंग की थी। विश्वासियों को कड़ी सजा दी जायेगी। ये सज़ा तुम जैसे जवान और अविवाहित लोगों के लिए और भी ज़्यादा कड़ी होगी। खासकर जो लोग तुम्हारी तरह अपने आप में बदलाव नहीं लायेंगे उन्हें सीधा फायरिंग टीम के हवाले कर दिया जाएगा। वो तुम्हारा सिर और दिमाग, दोनों गोली से उड़ा देंगे।" उसकी ये बातें सुनकर मैं घबराने लगा मगर तभी मैंने प्रभु यीशु के इन वचनों को याद किया : "क्योंकि जो कोई अपना प्राण बचाना चाहे, वह उसे खोएगा; और जो कोई मेरे लिये अपना प्राण खोएगा, वह उसे पाएगा" (मत्ती 16:25)। मैं जानता था कि परमेश्वर के लिए शहीद होना एक सम्मान है और परमेश्वर इसे याद रखेगा। मगर मौत के डर से परमेश्वर को धोखा देने से उसके स्वभाव का अपमान होगा और उसकी घृणा बढ़ेगी। भले ही मेरी जान बच जायेगी मगर मैं परमेश्वर के नज़रों में मर चुका होऊंगा। परमेश्वर मेरी आत्मा को ठुकरा देगा और मुझे नर्क में सजा मिलेगी। सदियों से अनगिनत विश्वासी अत्याचार सहते-सहते शहीद हो गए। उन सभी ने परमेश्वर के लिए गवाही दी। शहीद होने का मौका मिलना मेरे लिए परमेश्वर का उत्थान होगा। चाहे मुझे मौत आ जाये, फिर भी मैं परमेश्वर के आयोजनों के प्रति समर्पित होकर गवाही देने के लिए राजी था। जब मैंने कुछ नहीं कहा तो अफ़सर मुझे धमकाने लगा : "तुम घर जाना चाहते हो या जेल?" मैं वाकई घर जाना चाहता था, मगर मैं इसकी कीमत जानता था, मुझे पश्चाताप के पत्र लिखने पड़ते और कलीसिया से सारे संबंध तोड़ने पड़ते। मैंने निडरता से जवाब दिया, "जेल!" गुस्से से अफ़सर की आँखें चौड़ी हो गयीं, उसने उँगली नचाते हुए कहा, "लगता है इतनी पीड़ा तुम्हारे लिए काफी नहीं थी!" फिर वो गुस्से में वहाँ से चला गया।

उसके बाद वो मेरा ब्रेनवाश करने के लिए एक पादरी को लेकर आये। अंदर आते ही, उसने मुझसे कहा, "बेटा, तुम अभी छोटे हो। मेरी बात मानो, तुम ग़लत मार्ग पर चल रहे हो।" वो बाइबल में मत्ती 24:23-24 का अंश निकालकर कहने लगा, "तुम कहते हो कि प्रभु यीशु लौट आया है, मगर देखो बाइबल क्या कहती है : 'उस समय यदि कोई तुम से कहे, "देखो, मसीह यहाँ है!" या "वहाँ है!" तो विश्‍वास न करना। क्योंकि झूठे मसीह और झूठे भविष्यद्वक्‍ता उठ खड़े होंगे, और बड़े चिह्न, और अद्भुत काम दिखाएँगे कि यदि हो सके तो चुने हुओं को भी भरमा दें।' अगर कोई कहता है कि प्रभु यीशु वापस आया है तो वो गलत है। तुम इसका अनुसरण नहीं कर सकते।" मैंने उनसे बाइबल लेकर जवाब दिया, "प्रभु यीशु हमें चेतावनी दे रहा था कि अंत के दिनों में जब वो वापस आयेगा, तब झूठे मसीह और झूठे पैगंबर लोगों का मार्ग भटकाने के लिए बड़े संकेत और चमत्कार दिखाएँगे। उसने हमें सावधान रहने की चेतावनी दी थी। प्रभु यीशु की वापसी के सुसमाचार को झूठा ठहराकर क्या आप प्रभु यीशु की वापसी के सत्य को ठुकरा नहीं रहे? झूठे मसीहों के पास सत्य नहीं होता। वो केवल संकेतों और चमत्कारों से लोगों को बहकाते हैं। सर्वशक्तिमान परमेश्वर ये सब नहीं करता। वो सिर्फ़ मानवजाति को शुद्ध करने और बचाने के लिए सत्य व्यक्त करता है और अपना न्याय कार्य करता है। सर्वशक्तिमान परमेश्वर लौटकर आया प्रभु यीशु है, वह एकमात्र सच्चा परमेश्वर है।" मेरा दृढ़ संकल्प देखकर, वो बहुत-सी निंदनीय बातें कहने लगे। तब मैंने गुस्से से कहा, "पवित्र आत्मा का तिरस्कार करके आपको न इस जन्म में माफ़ी मिलेगी और न ही अगले जन्म में।" इस पर, उसने मुझसे कहा, "तुम वाकई एक ज़िद्दी लड़के हो। समझने की कोशिश करो, बेटा। वो जो कुछ भी जानना चाहते हैं, उन्हें बता दो। अगर तुम जेल चले गए तो बाद में बहुत पछताओगे!" मैंने कहा, "मैं बिलकुल नहीं पछताऊँगा, बल्कि मैं तो आपको भी सच्चे मार्ग की खोज करने की सलाह देता हूँ। परमेश्वर का विरोध करना बंद कीजिये। अगर आपने कोई बड़ा पाप कर दिया, तब तक बहुत देर हो जायेगी।" तंग आकर, उसने मुझसे कहा, "तुम्हारा कुछ नहीं हो सकता। तुम बहुत ज़िद्दी हो।" फिर वो मायूस होकर वहाँ से चले गए।

कुछ दिनों बाद, आपराधिक पुलिस ब्रिगेड के प्रमुख ने मुझे परमेश्वर विरोधी और निंदनीय बातें दोहराने पर मजबूर करने की कोशिश की। जब मैंने इनकार किया, तो उसने गुस्से से कहा, "क्या तुम्हें दंड मिलने का डर है? जब परमेश्वर है ही नहीं, तो तुम्हें दंड कौन देगा? जिन लोगों ने आस्था त्याग दी, क्या वो अपना जीवन खुशी-खुशी नहीं जी रहे?" मैंने कहा, "कुछ पल जीवित रहना कोई बहुत अच्छा परिणाम नहीं दर्शाता है। परमेश्वर तुरंत लोगों को दंड नहीं देता है।" वो गुस्से से मुझे पकड़कर चांटे मारने लगा, मगर मैं अब भी चुप रहा। मैं प्रभु यीशु के इस कथन के बारे में सोच रहा था : "मनुष्य का सब प्रकार का पाप और निन्दा क्षमा की जाएगी, परन्तु पवित्र आत्मा की निन्दा क्षमा न की जाएगी" (मत्ती 12:31)। इन वचनों की हिम्मत से मेरा संकल्प अटूट बना रहा। कुछ घंटे बीत गए, मैं अब भी चुप था। गुस्सा होकर, वो मेरे बाल पकड़ते हुए मुझे डोरमेट्री में लेकर गया, फिर कुटिलता से कहने लगा, "जब तब ये अपना मुँह नहीं खोलता, इसका खाना-पीना बंद।" मैं मन ही मन परमेश्वर से प्रार्थना करता रहा और तभी प्रभु यीशु के वचन मुझे याद आये : "मनुष्य केवल रोटी ही से नहीं, परन्तु हर एक वचन से जो परमेश्‍वर के मुख से निकलता है, जीवित रहेगा" (मत्ती 4:4)। परमेश्वर के वचन हमारे जीवन का आधार हैं। भले ही मुझे खाना न मिले, मगर परमेश्वर की इच्छा के विरुद्ध मेरी मौत नहीं होगी। हैरानी की बात है कि उस रात सफ़ाई करनेवाली औरत ने मुझे खाने के लिए एक बन लाकर दिया। मुझे महसूस हुआ जैसे लोगों के दिल और आत्मा परमेश्वर के हाथों में है। उसके बाद पुलिस रोज़ाना मुझसे अपने दफ़्तर की सफ़ाई करवाने लगी, और अचानक मुझे वहाँ वचन देह में प्रकट होता है की एक प्रति दिखी। रोज़ाना की साफ़-सफ़ाई करते हुए मैं उसे पढ़ा करता और परमेश्वर के वचन मुझे आस्था और हिम्मत देते। पुलिसवाले लगातार मुझे नास्तिक झूठे तर्क देते रहते, मगर परमेश्वर के वचनों के मार्गदर्शन से मुझ पर कभी भी उनका कोई प्रभाव नहीं पड़ा।

एक दिन वो मेरा ब्रेनवाश करने के लिए यूनिवर्सिटी के दो प्रोफेसर लेकर आये जिन्होंने हर तरीके से मुझे लुभाने की कोशिश की, कहने लगे, "अगर तुमने उन तीन पत्रों पर अपने दस्तखत नहीं किये, तो तुम्हें पाँच साल के लिए जेल भेज दिया जाएगा, फिर तुम्हारी शादी भी नहीं हो पायेगी। तुम अपनी जवानी इस तरह बर्बाद कैसे कर सकते हो? क्या यह इसके लायक है?" मुझ पर इस बात का प्रभाव ज़रूर पड़ा। मैंने सोचा कि मैं तो अभी जवान हूँ, और पता नहीं मुझे कितने सालों तक वहाँ पीड़ा झेलनी पड़ेगी। यह सोचकर, मुझे एहसास हुआ कि मैं शैतान के जाल में फंस रहा था, इसलिए मैंने फ़ौरन ये प्रार्थना की : "हे परमेश्वर, मैं शैतान के जाल में फंसने ही वाला था। मेरी रक्षा करो ताकि मैं गवाही दे सकूँ।" प्रार्थना के बाद मैंने परमेश्वर के वचनों के एक भजन की पंक्तियों को याद किया : "युवाओं को सत्य से रहित नहीं होना चाहिए, न ही उन्हें ढोंग और अधर्म को छिपाना चाहिए—उन्हें उचित रुख पर दृढ़ रहना चाहिए। उन्हें सिर्फ यूँ ही धारा के साथ बह नहीं जाना चाहिए, बल्कि उनमें न्याय और सत्य के लिए बलिदान और संघर्ष करने की हिम्मत होनी चाहिए" ("मेमने का अनुसरण करो और नए गीत गाओ" में 'किसका अनुसरण करें नौजवान')। मैं जानता था, सत्य को पाने के लिए मुझे कितनी भी पीड़ा झेलने में समर्थ होना होगा। मैं ज़रा-से आराम के लिए परमेश्वर को धोखा नहीं दे सकता। चाहे पुलिस मेरे साथ कुछ भी करे, मुझे हर हाल में गवाही देकर परमेश्वर को प्रसन्न करना है। जब मैंने कुछ नहीं कहा, तो वो लाचार होकर वहाँ से चले गए। उस दोपहर, वो पादरी वापस आया और एक कपट भरी मुस्कान के साथ कहने लगा, "मैंने सुना कि तुम जेल जा रहे हो। तुम ऐसा नहीं कर सकते। वहाँ का जीवन इंसानों के लिए नहीं है। तुम्हें वाकई ऐसा लगता है कि तुम्हारे जैसा छोटा-सा लड़का वो सब सह सकेगा?" उन्होंने अपना फ़ोन निकाला और उनके अत्याचार का शिकार हुए ईसाइयों की कुछ तस्वीरें दिखाते हुए कहा, "देखो इन्हें। इनमें से कुछ ने 10 साल गुज़ारे हैं, और कुछ ने 20 साल। कुछ ने तो जेल में ही अपना दम तोड़ दिया। मैं जानता हूँ तुम एक सच्चे विश्वासी हो। वो जहाँ तुम्हारे दस्तखत चाहते हैं कर दो और यहाँ से बाहर निकलते ही वापस अपनी आस्था का अभ्यास शुरू कर देना। इस तरह से पीड़ा झेलने का कोई मतलब नहीं है! अपने दस्तखत कर दो और मैं तुम्हारी ओर से उन्हें मना लूँगा। इसके अलावा तुम्हारे पास और कोई रास्ता नहीं है।" मुझे चिंता होने लगी कि कहीं सच में तो मुझे जेल नहीं भेजा जा रहा है, जेल में पुलिसवाले जैसे चाहे वैसे मुझ पर अत्याचार कर सकते हैं। मुझे कितनी ज़्यादा पीड़ा सहनी पड़ेगी। मुझे डर लगने लगा, मगर मैं जानता था कि उन पत्रों पर दस्तखत करना परमेश्वर को धोखा देना होगा और मेरे ऊपर राक्षस का ठप्पा लग जाएगा। मैं मन ही मन प्रार्थना करते हुए परमेश्वर को पुकारता रहा, उससे मुझे आस्था देने को कहता रहा ताकि मैं गवाही दे सकूँ। मैंने पादरी से कहा, "मैं दस्तखत नहीं करूँगा।" वो हैरान होकर वहाँ से चले गए।

म्युनिसिपल एंटी-कल्ट ऑफिस के डायरेक्टर ने भी मुझसे उन तीन पत्रों पर दस्तखत करवाने की कोशिश की, उसने मुझसे गुस्से में कहा, "तुम दो महीनों से यही कर रहे हो। मुझे तुमसे बदले हुए बर्ताव की उम्मीद है। अगर तुमने कहा कि तुमने अपना विश्वास त्याग दिया है तो तुम्हें घर भेज दिया जाएगा, लेकिन अगर तुमने अपना विश्वास नहीं त्यागा तो तुम्हें फौरन जेल भेज दिया जाएगा! क्या तुम अब भी एक विश्वासी हो?" मैं उलझन में पड़ गया। अगर मैंने हाँ कहा तो मुझे जेल भेज दिया जाएगा, और पता नहीं वहाँ मुझ पर अत्याचार करने के लिए क्या-क्या इंतज़ाम किये गए हैं। मगर उनको ना कहना परमेश्वर को धोखा देना होगा। मैंने प्रार्थना करके परमेश्वर से हिम्मत देने की गुहार लगाता रहा, और मुझे लगा कि मैं गवाही देने के लिए तैयार हूँ। तभी मुझे परमेश्वर के वचनों का ये अंश याद आया : "यीशु परमेश्वर का आदेश—समस्त मानवजाति के छुटकारे का कार्य—पूरा करने में समर्थ था, क्योंकि उसने अपने लिए कोई योजना या व्यवस्था किए बिना परमेश्वर की इच्छा का पूरा ध्यान रखा। वह परमेश्वर की प्रबंधन योजना को बिलकुल केंद्र में रखने में समर्थ था, और हमेशा स्वर्गिक पिता से प्रार्थना करता था और स्वर्गिक पिता की इच्छा जानने का प्रयास करता था। उसने प्रार्थना की और कहा : 'परमपिता परमेश्वर! जो तेरी इच्छा हो, उसे पूरा कर, और मेरी इच्छाओं के अनुसार नहीं, बल्कि अपनी योजना के अनुसार कार्य कर। मनुष्य कमज़ोर हो सकता है, किंतु तुझे उसकी चिंता क्यों करनी चाहिए? मनुष्य, जो कि तेरे हाथों में एक चींटी के समान है, तेरी चिंता के योग्य कैसे हो सकता है? मैं अपने हृदय में केवल तेरी इच्छा पूरी करना चाहता हूँ, और चाहता हूँ कि तू वह कर सके, जो तू अपनी इच्छाओं के अनुसार मुझमें करना चाहता है'" ("मेमने का अनुसरण करो और नए गीत गाओ" में 'प्रभु यीशु का अनुकरण करो')। प्रभु यीशु ने भी पीड़ा भोगी थी जब उसे क्रूस पर चढ़ाया जाने वाला था। वो शरीर से कमज़ोर था, मगर वो परमेश्वर के कार्य को पूरा करने पर ध्यान लगाने में सक्षम हुआ। वो शारीरिक पीड़ा के बजाय परमेश्वर के आयोजनों के प्रति समर्पित हो गया। और पतरस, वो तो परमेश्वर के प्रेम की खातिर मरने को तैयार था, परमेश्वर के लिए क्रूस पर उल्टा लटकाए जाने को तैयार था। मेरी इस मामूली-सी पीड़ा का तो कहना ही क्या? परमेश्वर के वचनों ने मेरी आस्था दृढ़ कर दी और मेरा डर खत्म हो गया। मैंने तय किया कि भले ही मैं जेल चला जाऊँ, मगर फिर भी मैं परमेश्वर के लिए गवाही दूँगा! मैंने धैर्य के साथ जवाब दिया, "मुझे जेल जाना स्वीकार है।" गुस्से में उसने कहा, "अपना सामान बांधो, तुम जेल जा रहे हो।" फिर वो चिढ़कर दरवाज़ा बंद करते हुए वहाँ से चला गया। अचानक, दो दिनों बाद, मेरे इलाके के चार पुलिसवाले आकर कहने लगे कि वो मुझे घर ले जा रहे हैं। उस पल मुझे एहसास हुआ कि परमेश्वर का कार्य सच में कितना शानदार है, मैंने अपने लिए उसकी परवाह और दया को भी महसूस किया। पुलिस मुझे मेरे शहर वापस लेकर आयी और मेरा एक मौखिक बयान रिकॉर्ड किया, और मुझे हर हफ़्ते एक बार पुलिस थाने आने को कहा। परमेश्वर के मार्गदर्शन से, मैं उस इलाके से निकलकर वापस अपना कर्तव्य निभाने में सक्षम हो पाया।

पुलिस की गिरफ्तारी और अत्याचार का अनुभव मेरे भीतर बसा हुआ है। मैंने देखा है कि कम्युनिस्ट पार्टी कितनी दुष्ट और अमानवीय है। मैंने उनके परमेश्वर विरोधी सार को स्पष्ट देखा है। मुझे उन राक्षसों से पूरे दिल से नफ़रत है। मैंने परमेश्वर के वचनों की सामर्थ्य और अधिकार का भी अनुभव किया। परीक्षणों और मुश्किलों के दौरान, परमेश्वर ने मुझे आस्था, हिम्मत और मार्गदर्शन देने के लिए अपने वचनों का इस्तेमाल किया। मैंने देखा कि केवल परमेश्वर ही हमसे प्रेम करता है, और उसके वचन ही हमारा जीवन बन सकते हैं। परमेश्वर में मेरी आस्था पहले से भी ज़्यादा दृढ़ हो गयी। सर्वशक्तिमान परमेश्वर का धन्यवाद!

8. कष्ट परमेश्वर के आशीष हैं

वांगगांग, चीन

2008 की सर्दियों की एक दोपहर, जब दो बहनें और मैं सुसमाचार के एक लक्ष्य-समूह में, अंत के दिनों के परमेश्वर के कार्य का प्रचार कर रहे थे, तभी अधर्मी लोगों ने हमारी शिकायत कर दी। छह पुलिस अधिकारियों ने सुसमाचार लक्ष्य-समूह के घर में घुसने के लिए हमारे आवासीय परमिट को जांचने की जरूरत का बहाना बनाया। जैसे ही वे दरवाजे पर आए, वे चिल्लाने लगे : "हिलना मत!" उन दुष्ट पुलिसवालों में से दो मुझ पर इस तरह झपटे जैसे वे पूरी तरह से अपना आपा खो चुके हों; उनमें से एक ने मेरी छाती के कपड़े को दबोच लिया और दूसरे ने मेरे हाथों को कसकर पकड़ लिया और उन्हें मेरे पीछे कसने के लिए अपनी पूरी ताकत, लगा दी, और फिर उसने चीखते हुए पूछा : "तुम क्या कर रहे हो? क्या नाम है तुम्हारा? तुम कहां के हो?" जवाब में मैंने पूछा : "तुम लोग क्या कर रहे हें? तुम मुझे क्यों गिरफ्तार कर रहे हैं?" जब उन्होंने मुझे ऐसा कहते सुना, तो वे बहुत भड़क गए और सख्ती से बोले : "इससे कोई फर्क नहीं पड़ता कि कारण क्या है, हम तुम्हें ही ढूंढ रहे थे और अब तुम हमारे साथ चलोगे।" इसके बाद, पुलिस वालों ने मुझे और दोनों बहनों को पुलिस वाहन में ढकेल दिया।

हमारे लोक सुरक्षा ब्यूरो पहुँचने के बाद, पुलिस अधिकारियों ने मुझे एक छोटे कमरे में ले जाकर बंद कर दिया; उन्होंने मुझे जमीन पर झुककर बैठने का आदेश दिया और मेरी निगरानी के लिए चार लोग लगा दिए। चूंकि मैं काफी देर से उकड़ूँ बैठा हुआ था, इसलिए मैं इतना थक गया था कि मैं इसे और नहीं सह पाया। जब भी मैं खड़े होने की कोशिश करता, तो वे मुझ पर झपट पड़ते और मेरे सिर को नीचे दबाकर मुझे खड़े होने से रोक देते। कुछ ही समय बाद, मैंने बाजू के कमरे से खून जमा देने वाली चीख़ों की आवाज सुनी, जैसे किसी को यातना दी जा रही हो, और उस पल, मैं बहुत डर गया : मैं नहीं जानता था कि इसके बाद वे मुझ पर किस प्रकार की यतनाओं का प्रयोग करेंगे! मैंने तुरंत अपने दिल में परमेश्वर से प्रार्थना करनी शुरू कर दी : "हे सर्वशक्तिमान परमेश्वर, मैं इस समय बहुत डरा हुआ हूं, कृपया मुझे आस्था और शक्ति दो, और मुझे दृढ़ व साहसी बनाओ। मैं तुम्हारी गवाही देने का इच्छुक हूँ। अगर मैं उनकी क्रूर यातना नहीं सह सका, तो मैं अपनी जीभ काटकर आत्महत्या कर लेना पसंद करूंगा, लेकिन मैं यहूदा की तरह तुम्हें कभी धोखा नहीं दूंगा!" प्रार्थना करने के बाद, मुझे अपने भीतर शक्ति संचारित होती हुई महसूस हुई, और मेरा डर कम होने लगा।

उस शाम 7 बजे के बाद, उन्होंने मेरे हाथों को पीठ के पीछे हथकड़ी में जकड़ दिया और मुझे सीढ़ियों से ऊपर पूछताछ कक्ष में ले जाकर फ़र्श पर धकेल दिया। वहाँ यातनाएं देने के लिए हर प्रकार का सामान मौजूद था, जैसे कि रस्सियां, लकड़ी की छड़ियाँ, डंडे, चाबुक आदि। एक पुलिसवाले ने अपने हाथ में तेज आवाज़ करता हुआ और बिजली के झटके देने वाला डंडा ले लिया, और मुझे डराते हुए जानकारी मांगने लगा : "तुम लोग कलीसिया में कुल कितने लोग हो? तुम लोगों के मिलने का स्थान कहाँ है? मुखिया कौन है? इस क्षेत्र में कितने लोग सुसमाचार का प्रचार कर रहे हैं? बोलो! वरना जो होगा वह तुम्हें भुगतना होगा!" मैंने बिजली के डंडे के आने वाले खतरे की ओर देखा और फिर यातना के उपकरणों से भरे उस कमरे को फिर से देखा; मैं घबराने व डरने के अलावा और कुछ नहीं कर सकता था। मैं नहीं जानता था कि मैं इस यातना को सह पाउंगा या नहीं, इसलिए मैं परमेश्वर को लगातार पुकारता रहा। यह देखकर कि मैं अपना मुँह नहीं खोलने वाला, वह चिढ़ गया और उसने बड़ी क्रूरता से इलेक्ट्रिक डंडे से मेरी छाती के बाईं ओर वार किया। उसने लगभग एक मिनट तक मुझे बिजली का झटका दिया। मुझे तुरंत ऐसा लगने लगा जैसे मेरे शरीर का खून उबल रहा हो; सिर से पैर तक मुझे असहनीय दर्द हो रहा था और मैं लगातार चीखते हुए जमीन पर गिरकर तड़पने लगा। उसने फिर भी मुझे नहीं बख्शा और अचानक मुझे खींचते हुए ऊपर उठाने लगा और ठुड्डी के बल मेरा चेहरा ऊपर उठाने के लिए डंडे का प्रयोग करते हुए चिल्लाया : "बोलो! तुम कुछ भी स्वीकार नहीं करोगे?" इन दानवों की उन्मादी यातनाओं का सामना करते हुए, मुझे केवल इस बात का डर था कि इनकी यातनाओं को न सह पाने के कारण कहीं मैं परमेश्वर को धोखा न दे दूं। उस समय, मैंने परमेश्वर के वचनों के बारे में सोचा, "सत्ता में रहने वाले लोग बाहर से दुष्ट लग सकते हैं, लेकिन डरो मत, क्योंकि ऐसा इसलिए है कि तुम लोगों में विश्वास कम है। जब तक तुम लोगों का विश्वास बढ़ता रहेगा, तब तक कुछ भी ज्यादा मुश्किल नहीं होगा" ("वचन देह में प्रकट होता है" में 'आरंभ में मसीह के कथन' के 'अध्याय 75')। परमेश्वर के वचनों ने मुझे फिर से आस्था व शक्ति प्रदान की, और मैं समझ गया कि भले ही मेरे सामने मौजूद दुष्ट पुलिस वाले पागल व बेलगाम हों, लेकिन उन्हें परमेश्वर के हाथों ही व्यवस्थित किया गया था। परमेश्वर की अनुमति के बिना वे मुझे नहीं मार सकते। जब तक मैं परमेश्वर पर आस्था रखूँगा और उस पर आश्रित रहूंगा और उन दुष्टों से हार नहीं मानूंगा, तब तक वे निश्चित रूप से मुझे परास्त करने में असफल रहेंगे। ऐसा सोचकर, मैंने अपने शरीर की पूरी शक्ति को इकट्ठा किया और तेज आवाज में उत्तर दिया : "तुम मुझे यहां क्यों लाए हो? तुम मुझे इलेक्ट्रिक डंडे से बिजली के झटके क्यों दे रहे हो? मैंने कौनसा जुर्म किया है?" दुष्ट पुलिस वाला अचानक ही हेडलाइट के सामने आने वाले हिरण की तरह हो गया और अपराध-बोध से उसक सर झुक गया। वह हकलाने लगा और कुछ बोल न पाया। फिर वे सब दुम दबाकर भाग गए। शैतान की दुविधा की इस अपमानजनक स्थिति को देखकर, मेरी आंखों से आंसू निकल आए। इस विडंबना में, मैंने वाकई सर्वशक्तिमान परमेश्वर के वचनों की शक्ति व प्रभुत्व को अनुभव किया। अगर मैं परमेश्वर के वचनों को अभ्यास में लाऊँगा, तो मैं परमेश्वर के कर्मों को देख सकूँगा। पाँच-छह मिनट बाद दो पुलिस वले आए, पर इस बार उन्होंने दूसरा तरीका अपनाया। एक दुबले-पतले अधिकारी ने मुझसे बड़े प्यार से कहा, "बस कुछ देर हमारा साथ दो। हमारे सवालों का जवाब दे दो, नहीं तो हम तुम्हें जाने नहीं दे सकते।" मैंने एक शब्द भी नहीं कहा, तो वह एक कागज़ का टुकड़ा ले आया और मुझे दस्तखत करने को कहा। उस पर लिखे शब्द, "श्रम द्वारा पुन:शिक्षण", पढ़कर मैंने इनकार कर दिया। दूसरे अधिकारी ने मेरे बाएँ कान पर इतना ज़ोरदार थप्पड़ मारा कि मैं लगभग फ़र्श पर ही गिर पड़ा। मेरा कान झनझनाने लगा और सब कुछ स्पष्ट समझ में आने में कुछ पल लग गए। उन्होंने मुझे फिर से हथकड़ी लगा दी और मुझे छोटे से उसी कमरे में बंद कर दिया।

उस छोटे कमरे में वापस आने के बाद, मुझे खूब मारा-पीटा गया, वह दर्द असहनीय था। मैं बहुत पस्त और कमजोर महसूस कर रहा था। मैंने लोगों को सत्य दिखाने व उन्हे बचाने के अच्छे प्रयोजन के साथ सुसमाचार का प्रचार किया था, फिर भी मुझे इस अप्रत्याशित उत्पीड़न को सहना पड़ रहा है। इस बारे में सोचते हुए, मैं और ज्यादा यह महसूस करने लगा कि मेरे साथ गलत किया गया है। मैंने अपनी पीड़ा में प्रार्थना करते हुए परमेश्वर को पुकारा, और कहा, "हे परमेश्वर, मेरा आध्यात्मिक कद बहुत छोटा है और मैं बहुत कमज़ोर हूँ। परमेश्वर मैं तुम पर भरोसा करना चाहता हूँ और तुम्हारी गवाही देना चाहता हूँ। कृपया मुझे राह दिखाओ।" बाद में मैंने परमेश्वर के वचनों के एक भजन के बारे में सोचा : "निराश न हो, कमज़ोर न बनो, मैं तुम्हारे लिए चीज़ें स्पष्ट कर दूँगा। राज्य की राह इतनी आसान नहीं है; कुछ भी इतना सरल नहीं है! तुम चाहते हो कि आशीष आसानी से मिल जाएँ। आज हर किसी को कठोर परीक्षणों का सामना करना होगा। बिना इन परीक्षणों के मुझे प्यार करने वाला तुम लोगों का दिल मजबूत नहीं होगा और तुम्हें मुझसे सच्चा प्यार नहीं होगा। यदि ये परीक्षण केवल मामूली परिस्थितियों से युक्त भी हों, तो भी सभी को इनसे गुज़रना होगा; अंतर केवल इतना है कि परीक्षणों की कठिनाई हर एक व्यक्ति के लिए अलग-अलग होगी। परीक्षण मेरे आशीष हैं, और तुममें से कितने मेरे सामने आकर घुटनों के बल गिड़गिड़ाकर मेरे आशीष माँगते हैं? तुम्हें हमेशा लगता है कि कुछ मांगलिक वचन ही मेरा आशीष होते हैं, किंतु तुम्हें यह नहीं लगता कि कड़वाहट भी मेरे आशीषों में से एक है" ("मेमने का अनुसरण करो और नए गीत गाओ" में 'परीक्षणों की पीड़ा एक आशीष है')। परमेश्वर के वचनों से मैं यह समझ गया कि यातनाओं और कठिनाइयों से मेरा सामना इसलिए हुआ था ताकि परमेश्वर मेरी आस्था और प्रेम को पूर्ण बना सके। वह परिवेश मेरे लिए परमेश्वर का आशीष था। मैं कैसे शिकायत कर सकता था और परमेश्वर को कैसे दोष दे सकता था? मुझे गिरफ्तार किया गया और यातना दी गई, पर इस अग्नि-परीक्षा के दौरान परमेश्वर अपने वचनों से मुझे राह दिखाता रहा; यह परमेश्वर का प्रेम था। मैं मन ही मन वह भजन गाता रहा, जितना मैंने उसे गाया उतना ही मैं उत्साह से भर गया। इसने मेरी आस्था वापस लौटा दी और मैंने परमेश्वर के सामने कसम खाई : "परमेश्वर, चाहे मुझे पुलिस कितनी भी यातना दे, मैं तुम्हारी गवाही देना चाहता हूँ, और मैं कभी भी तुम्हें धोखा देना नहीं चाहता। मैं अंत तक तुम्हारा अनुसरण करने के लिए संकल्पबद्ध हूँ।"

हिरासत में, पुलिस अधिकारी मुझे यातना देने के लिए हर प्रकार की युक्तियों को लगातार आजमा रहे थे और अक्सर दूसरे कैदियों को भी मुझे मारने के लिए उकसाते थे। सर्दियों की बर्फीली ठंड में, उन्होंने कैदियों से बाल्टियों से मुझ पर ठंडा पानी डालने के लिए कहा और जबर्दस्ती मुझे ठंडे पानी से नहाने के लिए विवश किया। मैं सिर से पाँव तक ठंड से कांपने लगा। मेरा दिल ज़ोरों से धड़क रहा था और मुझे बहुत पसीना आ रहा था, मेरे दिल में इतना भयंकर दर्द हो रहा था कि इससे मेरी पीठ भी बुरी तरह दुखने लगी थी। यहां कैदी, चीनी कम्युनिस्ट पार्टी के लिए पैसा बनाने वाली मशीन थे और उनके पास कोई भी वैधानिक अधिकार नहीं थे। उनके पास इस दमन को सहने और गुलामों की तरह शोषित किए जाने के अलावा कोई विकल्प नहीं था। जेल में मुझे दिन के समय कागजी मुद्रा छापने के लिए कहा गया, जिन्हें मृतकों के साथ जले हुए अवशेषों के रूप में रखा जाता है। शुरू में, उन्होंने यह नियम बनाया कि मुझे हर रोज 1,000 कागज के टुकड़ों को मुद्रित करना होगा, जिसे बाद में उन्होंने 1,800 टुकड़े प्रति दिन कर दिया, और अंत में इसे बढ़ा कर 3,000 टुकड़े कर दिया गया। इतनी मात्रा को पूरा करना एक अनुभवी व्यक्ति के लिए भी असंभव था, तो मेरे जैसे गैर-अनुभवी व्यक्ति की तो बात ही छोड़ दीजिए। असल में, उन्होंने जानबूझकर मुझे इतना काम दिया था, ताकि मैं इसे किसी भी तरह पूरा न कर पाऊँ और उन्हें मुझे प्रताड़ित करने व पीटने के लिए एक बहाना मिल जाए। जब भी मैं इस कोटे को पूरा नहीं कर पाता था, तो दुष्ट पुलिस वाले मेरे पैरों में 5 किलोग्राम से ज्यादा वजनी बेड़ियां बांध देते, और हथकड़ियों से मेरे हाथ व पैर आपस में बांध देते। मैं बस वहां बैठा रह सकता था, अपना सिर झुकाए और अपनी कमर मोड़े, हिलने-डुलने में भी असक्षम। इसके अलावा, इन अमानवीय व निर्दयी पुलिस वालों ने मेरी मूलभूत जरूरतों के लिए भी मुझसे कभी नहीं पूछा और न ही उन्हें इसकी परवाह थी। हालांकि जेल की सेल में ही शौचालय था, लेकिन मैं वहां तक जाने और उसका प्रयोग करने में पूरी तरह से असक्षम था; मैं बस अपने सेल के साथियों से निवेदन कर सकता था कि वे मुझे उठाकर शौचालय तक ले जाएं। अगर वे थोड़े बेहतर कैदी होते, तो वे मुझे उठाकर ले जाते; अगर कोई भी मेरी मदद न करता, तो फिर रोके रखने के अलावा मेरे पास कोई विकल्प नहीं होता था। सबसे ज्यादा दर्दनाक समय भोजन करने का समय होता था क्योंकि मेरे हाथ व पैर आपस में बंधे हुए थे। मैं बस अपनी पूरी ताकत से अपना सिर थोड़ा नीचे कर पाता था और अपने हाथ व पैर उठा पाता था। केवल ऐसा करके ही मैं एक उबला हुआ पाव अपने मुंह में डाल पाता था। मुझे हर कौर पर बहुत ऊर्जा खर्च करनी पड़ती थी। वे हथकड़ियां मेरे हाथों व पैरों से रगड़ खाती थीं, जिसकी वजह से काफी दर्द होता था। कुछ समय बाद, मेरी कलाइयों व टखनों में काले व चमकदार कड़े घट्टे पड़ गए। अक्सर जब मुझे बंद रखा जाता था तो मैं खा नहीं पाता था, और कभी कभार ही, कैदी मुझे दो छोटे पाव दे दिया करते थे। ज्यादातर वे मेरा हिस्सा भी खा जाया करते थे और मैं खाली पेट ही रह जाया करता था। मुझे पीने के लिए इससे भी कम मिलता था; असल में, हर किसी को प्रति दिन केवल दो प्याला पानी दिया जाता था, लेकिन मैं बंधा हुआ था और हिल भी नहीं सकता था, इसलिए मैं कभी-कभार ही पानी पी पाता था। मुझे चार बार ऐसी अमानवीय यातना दी गई, जो कुल दस दिनों तक चली। उन परिस्थितियों में भी अधिकारी मुझसे रात की शिफ्ट कराते थे। मैंने लंबे समय से भर-पेट खाना नहीं खाया था; भूख की वजह से मेरे दिल की धड़कन बढ़ जाती, उल्टी आती और सीने में दर्द होता। मैं बस हाड़-माँस का पुतला बन गया था। जब मेरी भूख बर्दाश्त के बाहर हो गई तो मैंने याद किया कि प्रभु यीशु ने परीक्षा के समय शैतान से क्या कहा था : "मनुष्य केवल रोटी ही से नहीं, परन्तु हर एक वचन से जो परमेश्‍वर के मुख से निकलता है, जीवित रहेगा" (मत्ती 4:4)। इससे मुझे सुकून मिला और मैं इन शब्दों को शैतान द्वारा मुझे दी जा रही यातना के जरिए खुद अनुभव करने के लिए तैयार हो गया। मैंने खुद को परमेश्वर के सामने शांत किया ताकि प्रार्थना कर सकूँ और उसके वचनों पर विचार कर सकूँ। और फिर मुझे पता भी नहीं चला कि कब मेरी पीड़ा और भूख शांत हो गई। एक बार एक कैदी ने मुझसे कहा : "ऐसे ही पहले एक युवक को हथकड़ी लगाकर भूखा मार दिया गया था। मैं देख रहा हूँ कि तुमने कई दिनों से कुछ नहीं खाया है पर तुम्हारे हौसले अभी भी बुलंद हैं।" उसके शब्दों को सुनकर मैंने मन ही मन परमेश्वर को धन्यवाद दिया। मैंने गहराई से महसूस किया कि यह परमेश्वर के वचनों में मौजूद जीवन-शक्ति ही है जो मुझे सहारा दे रही है। इससे सच में मुझे यह महसूस हुआ कि परमेश्वर के वचन सत्य, मार्ग, और जिंदगी हैं एवं निश्चित रूप से यही वह आधार है जिस पर मुझे जीवित रहने के लिए भरोसा करना चाहिए। इसलिए, परमेश्वर में मेरी आस्था अनायास ही बढ़ गई। कष्टों के इस वातावरण में, मैं सत्य की इस वास्तविकता को सच में अनुभव करने में सक्षम था कि "मनुष्य केवल रोटी ही से नहीं, परन्तु हर एक वचन से जो परमेश्‍वर के मुख से निकलता है, जीवित रहेगा।" यह सच में जिंदगी की सबसे बहुमूल्य संपत्ति है जो परमेश्वर ने मुझे दी है, और यह मेरा अनोखा उपहार भी है। और फिर, एक ऐसे वातावरण में मैं कभी भी यह सब नहीं पा सकता था जहां मुझे खाने या कपड़े की चिंता करने की आवश्यकता न हो। इन कष्टों का कितना अधिक अर्थ व मूल्य था!

उत्पीड़न और यातना के उस अनुभव ने कम्युनिस्ट पार्टी के प्रति मेरे दिल में मौजूद नफरत को और भी बढ़ा दिया। मुझे गिरफ्तार किया गया और सिर्फ परमेश्वर पर विश्वास करने के कारण मुझे सभी प्रकार की यातनाएँ दी गईं। यह अमानवीय दुर्व्यवहार था; यह पूरी तरह से दुष्टता थी! मैंने परमेश्वर के वचनों के एक अंश के बारे में सोचा जो मैंने पहले पढ़ा था : "गहराई का चेहरा अराजक और काला है, जबकि सामान्य लोग ऐसे दुखों का सामना करते हुए स्वर्ग की ओर देखकर रोते हैं और पृथ्वी से शिकायत करते हैं। मनुष्य कब अपने सिर को ऊँचा रख पाएगा? मनुष्य दुर्बल और क्षीण है, वह इस क्रूर और अत्याचारी शैतान से कैसे मुकाबला कर सकता है? वह क्यों नहीं जितनी जल्दी हो सके, परमेश्वर को अपना जीवन सौंप देता? वह क्यों अभी भी डगमगाता है? वह कब परमेश्वर का कार्य समाप्त कर सकता है? इस प्रकार निरुद्देश्य ढंग से तंग और प्रताड़ित किए जाते हुए उसका पूरा जीवन अंततः व्यर्थ ही व्यतीत हो जाएगा; उसे आने और विदा होने की इतनी जल्दी क्यों है? वह परमेश्वर को देने के लिए कोई अनमोल चीज़ क्यों नहीं रखता? क्या वह घृणा की सहस्राब्दियों को भूल गया है?" ("वचन देह में प्रकट होता है" में 'कार्य और प्रवेश (8)')। इस अनुभव ने मुझे कम्युनिस्ट पार्टी का सच्चा सार दिखाया कि वह परमेश्वर की दुश्मन है, और वह सत्य की दुश्मन है। इसने परमेश्वर के लिए गवाही देने के मेरे संकल्प को और मजबूत कर दिया।

एक माह के बाद, सीसीपी की पुलिस ने मुझ पर "समाज की व्यवस्था को बिगाड़ने और कानून के कार्यान्वयन को बाधित करने" का आरोप लगाया; और मुझे एक साल के श्रम के जरिए सुधार की सजा सुना दी गई। जब मैं लेबर कैम्प में पहुंचा, तो पुलिस अधिकारियों ने मुझे हर दिन काम करने पर मजबूर किया। जब मैं कार्यशाला में बोरियां गिन रहा होता, तो मैं 100 बोरियों को गिनता और फिर उन्हें एक साथ बांध देता। दूसरे कैदी हमेशा ही जान-बूझकर वहां चले आते और मैंने जो बोरियां गिनी होती थीं, उसमें से एक या कई बोरियां निकालकर ले जाते, और फिर यह कहते हुए कि मैंने ठीक से गिनती नहीं की थी, मुझे लात-घूंसे मारने लगते। जब टीम कप्तान मुझे मार खाते देखता, तो वह भी वहां आ जाता और पाखंडपूर्ण ढंग से पूछता कि यहां क्या हो रहा है, और कैदी गलत ब्यान देते हुए कहते कि मैं बोरियों की गिनती ठीक से नहीं कर रहा था। फिर मुझे टीम कप्तान की खरी-खोटी सुननी पड़ती। जब मुझे लगता कि मेरे साथ गलत हो रहा है, या मैं पीड़ा महसूस कर रहा हूँ तो मैं अपना काम करते-करते परमेश्वर के वचनों का एक भजन गाने लगता : "इन अंतिम दिनों में, तुम्हें अवश्य ही परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें अवश्य ही परमेश्वर के प्रति निष्ठावान और उसकी कृपा पर बने रहना चाहिए; केवल यही वास्तव में परमेश्वर से प्रेम करना है और केवल यही सशक्त और जोरदार गवाही है" ("मेमने का अनुसरण करो और नए गीत गाओ" में 'तुम्हारी पीड़ा जितनी भी हो ज़्यादा, परमेश्वर को प्रेम करने का करो प्रयास')। मैं जितना गाता, उतना ही भाव-विभोर और प्रेरित महसूस करता, और मैं अपने आँसूओं को बहने से रोक नहीं पाता। मैंने संकल्प लिया कि चाहे मुझे कितना भी कष्ट उठाना पड़े, मैं परमेश्वर के लिए गवाही दूँगा। मेरी ही उम्र का एक और भाई था जो मेरे साथ ही जेल में बंद हुआ था। जब हम दिन में काम कर रहे होते थे, तब हमें बात करने की अनुमति नहीं थी, लेकिन रात में हम चुपके से परमेश्वर के वचनों और भजनों के अंशों को लिखते थे जिन्हें हमने याद किया था और उनका आदान-प्रदान करते थे। कुछ समय बाद हमें एक साथ काम पर लगाया गया, तब हम एक-दूसरे की मदद और प्रोत्साहन के लिए चुपचाप संगति किया करते। इससे अपने दुख को कम करने में हमें बहुत मदद मिलती।

इसके अलावा, मुझे हर सुबह "आचरण के नियमों" को याद करने का आदेश दिया जाता था, और अगर मैं याद नहीं कर पाता था तो मुझे पीटा जाता था; इतना ही नहीं, वे मुझे कम्युनिस्ट पार्टी की प्रशंसा करने वाले गीत गाने के लिए भी विवश किया करते थे। अगर वे यह देख लेते थे कि मैं गा नहीं रहा हूँ या मेरे होंठ नहीं हिल रहे हैं, तो निश्चित रूप से उस रात मुझे पीटा जाता था। वे मुझसे फर्श पर पोछा लगवाकर भी दंडित करते थे, और अगर मैंने उनकी उम्मीदों के अनुसार पोछा नहीं लगाया होता, तो मुझे हिंसक रूप से पीटा जाता था। एक बार, कुछ कैदियों ने अचानक ही मुझे पीटना व ठोकरें मारना शुरू कर दिया। मुझे मारने के बाद, उन्होंने मुझसे पूछा : "नौजवान, क्या तुम जानते हो कि तुम्हें क्यों पीटा जा रहा है? क्योंकि जब वार्डन यहां आया था तो तुमने खड़े होकर उसका अभिवादन नहीं किया था!" हर बार जब मुझे पीटा जाता, तो मैं क्रोधित हो उठता था, लेकिन कुछ भी कहने की हिम्मत नहीं दिखा पाता था; मैं बस रो सकता था और चुपचाप परमेश्वर से प्रार्थना कर सकता था, उसे अपने दिल में उत्पन्न रोष व क्षोभ के बारे में बताता था। इस कानूनरहित और तर्कहीन जगह पर कुछ भी सही नहीं था, वहां केवल हिंसा थी। वहां कोई भी इंसान नहीं था, वहां केवल उन्मादी दानव थे! मैंने हर दिन उस दुर्दशा में रहकर बहुत दर्द व दबाव महसूस किया था; मैं वहां एक मिनट भी और नहीं रहना चाहता था। जब भी मैं कमजोरी व दर्द की अवस्था में होता था, तो मैं हर बार सर्वशक्तिमान परमेश्वर के इन वचनों के बारे में सोचने लगता था : "क्या तुम लोगों ने कभी मिलने वाले आशीषों को स्वीकार किया है? क्या कभी तुमने उन वादों को खोजा जो तुम्हारे लिए किए गए थे? तुम लोग निश्चय ही मेरी रोशनी के नेतृत्व में, अंधकार की शक्तियों के गढ़ को तोड़ोगे। तुम अंधकार के मध्य निश्चय ही मार्गदर्शन करने वाली ज्योति को नहीं खोओगे। तुम सब निश्चय ही सम्पूर्ण सृष्टि के स्वामी होगे। तुम लोग निश्चय ही शैतान के सामने विजेता बनोगे। तुम सब निश्चय ही बड़े लाल अजगर के राज्य के पतन के समय, मेरी विजय की गवाही देने के लिए असंख्य लोगों की भीड़ में खड़े होगे। तुम लोग निश्चय ही सिनिम के देश में दृढ़ और अटूट खड़े रहोगे। तुम लोग जो कष्ट सह रहे हो, उनसे तुम मेरे आशीष प्राप्त करोगे और निश्चय ही सकल ब्रह्माण्ड में मेरी महिमा का विस्तार करोगे" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 19')। परमेश्वर के वचनों ने मुझे प्रोत्साहित किया। मैं समझ गया कि परमेश्वर ने मेरे अंदर जो कुछ भी कार्य किया है, वह सब-कुछ मेरे पोषण व मुझे बचाने के लिए था; यह मुझमें सत्य समाहित कर रहा था और मेरी जिंदगी को सत्य बना रहा था। परमेश्वर ने इस उत्पीड़न व क्लेश को मुझे अपना शिकार बनाने की अनुमति दी थी, और भले ही इसकी वजह से मुझे बहुत शारीरिक पीड़ा पहुंची थी, पर इसने मुझे परमेश्वर का प्रतिरोध करने, उससे नफरत करने और उसे त्यागने के बड़े लाल अजगर के घृणित सार को स्पष्ट रूप से देखने दिया था, शैतान के प्रभाव से निकलने दिया था, और परमेश्वर द्वारा विजेता बनाए जाने के लिए पूरी तरह से उस पर निर्भर होने दिया था। इसने मुझे सच में यह अनुभव करने में सक्षम बनाया था कि परमेश्वर मेरे साथ है; परमेश्वर के वचनों को अपनी जिंदगी की खुराक और अपने कदमों का चिराग और अपने मार्ग का प्रकाश बनते देखकर मैं वाकई आनंदित हो रहा था, जो मुझे इस अंधकारमय नरक-कुंड से चरण दर चरण बाहर निकाल रहे थे। यह परमेश्वर का प्रेम व सुरक्षा है, जिसे मैंने अपने उत्पीड़न और क्लेश के दौरान अनुभव व प्राप्त किया था। उस समय, मैं यह देखने में सक्षम हो पाया कि मैं कितना अंधा था। परमेश्वर में विश्वास करके मैं सिर्फ यह जान सका था कि परमेश्वर के अनुग्रह व आशीष का आनंद कैसे लिया जाए और मुझे इस बात की तनिक भी परवाह नहीं थी कि सत्य व जीवन की तलाश और उसका अनुसरण कैसे किया जाए। मेरी देह को थोड़ी सी भी तकलीफ होने पर, मैं तुरंत कराहने लगता था; मैं परमेश्वर की इच्छा को नहीं समझता था और परमेश्वर के कार्य को भी समझने की कोशिश नहीं करता था। मैं हमेशा यही चाहता था कि परमेश्वर मेरे कारण दुख व दर्द महसूस करे। मुझमें सच में कोई चेतना नहीं थी! पश्चाताप व खुद को दोष देने की भावना में, मैंने चुपचाप परमेश्वर से प्रार्थना की : "हे सर्वशक्तिमान परमेश्वर, मैं देख सकता हूं कि तू जो कुछ भी करता है वह मुझे बचाने व पाने के लिए है। मुझे बस इस बात से नफरत है कि मैं कितना दिद्रोही और अंधा हूं। मैंने हमेशा ही तुझे गलत समझा और तेरी इच्छा का कभी भी विचार नहीं किया। हे परमेश्वर, आज तेरे वचन ने मेरे सुन्न पड़े दिल व आत्मा को जगा दिया है और इस वजह से मैं तेरी इच्छा को समझ पाया हूं। अब मुझमेँ अपनी खुद की इच्छाएं व जरूरतें रखने की इच्छा नहीं रही है; मैं बस तेरी व्यवस्थाओं के आगे समर्पण करूंगा। चाहे मुझे कितनी भी पीड़ा सहनी पड़े, फिर भी मैं शैतान के समूचे उत्पीड़न के दौरान तेरी गवाहियाँ देता रहूँगा।" प्रार्थना करने के बाद, मैंने परमेश्वर के अच्छे प्रयोजनों को समझा, और मैं जान गया कि परमेश्वर ने मुझे जिस भी वातावरण को अनुभव करने दिया था, वह मेरे लिए परमेश्वर का महानतम प्रेम था और इसी मेँ मेरा उद्धार निहित था। इसलिए, अब मैं कभी भी पीछे हटने या झुकने या परमेश्वर को गलत समझने के बारे में नहीं सोचूंगा। हालांकि परिस्थितियां अभी भी वैसी ही थीं, लेकिन मेरा दिल सचमुच पूरी तरह से खुश व आनंदमग्न था; मुझे महसूस हुआ कि सर्वशक्तिमान परमेश्वर में विश्वास करने के लिए तकलीफ व उत्पीड़न सहने योग्य होना भी सम्मान का विषय था, और यह मेरे जैसे भ्रष्ट व्यक्ति के लिए एक अनोखा उपहार था; यह मेरे लिए परमेश्वर का विशेष आशीष व अनुग्रह था।

जेल में एक साल कष्टों का अनुभव करने के बाद, मैंने पाया कि मेरा कद बहुत छोटा है और यह कि मुझमें सत्य की कितनी कमी है। सर्वशक्तिमान परमेश्वर ने इस अनोखे वातावरण के माध्यम से मेरी कमियों का निराकरण किया और मुझे प्रगति करने का अवसर दिया। मेरी विपत्ति में, उसने मुझे जिंदगी की सबसे अनमोल धरोहर पाने में सक्षम बनाया और मैं उन बहुत-से सत्यों को समझ पाया जिन्हें मैं पहले नहीं समझ पाता था, और मैं परमेश्वर का उत्पीड़न और ईसाइयों को प्रताड़ित करने के सीसीपी के घिनौने अपराधों को साफ तौर पर देख पाया। मैंने राक्षसी शैतान के घिनौने चेहरे, और परमेश्वर का प्रतिरोध करने के उसके प्रतिक्रियावादी सार को पहचान लिया है। मैंने सचमुच ही उस महान उद्धार व करुणा का अनुभव किया है जो सर्वशक्तिमान परमेश्वर ने मुझ जैसे भ्रष्ट व्यक्ति को प्रदान किया है, और यह महसूस किया है कि सर्वशक्तिमान परमेश्वर के वचनों की शक्ति व जिंदगी मेरे लिए प्रकाश ला सकती है और मेरी जिंदगी बन सकती है और मुझे शैतान पर जीत दिला सकती है और मुझे मृत्यु के साये की घाटी से दृढ़तापूर्वक बाहर निकाल सकती है। परमेश्वर का धन्यवाद!

9. क्रूर यातना का समय

चेन हुई, चीन

मैं चीन के एक साधारण परिवार में पली-बढ़ी हूँ। मेरे पिता सेना में थे और चूंकि मैं कम उम्र से ही उनके द्वारा ढाली गई थी और उनसे प्रभावित थी, इसलिए मैं यह मानने लगी थी कि एक सैनिक का पेशा और कर्तव्य मातृभूमि की सेवा करना, आदेशों का पालन करना और कम्युनिस्ट पार्टी तथा जनता की निस्वार्थ भाव से सेवा करना है। मैंने भी सैनिक बनने और अपने पिता के नक्शेकदम पर चलने का संकल्प ले लिया। लेकिन, जैसे-जैसे समय बीता, कुछ ऐसी घटनाएं घटीं, जिससे मेरे जीवन का मार्ग और मेरे लक्ष्य की दिशा धीरे-धीरे बदल गई। 1983 में, मैंने प्रभु यीशु का सुसमाचार सुना। यह पवित्र आत्मा का विशेष मार्गदर्शन था जिसके कारण मेरे जैसा व्यक्ति, जिसे कच्ची उम्र से ही नास्तिकता और चीनी कम्युनिस्ट विचारधारा का ज़हर दिया गया था, प्रभु यीशु के प्रेम से बहुत प्रभावित हो गया। सुसमाचार सुनने के बाद, मैंने परमेश्वर में विश्वास के जीवन को अपना लिया—मैंने कलीसिया जाना, प्रार्थना करना और प्रभु की स्तुति में भजन गाना शुरू कर दिया। इस नए जीवन ने मुझे बहुत स्थिरता और शांति दी। 1999 में, मैंने वापस आए प्रभु यीशु—सर्वशक्तिमान परमेश्वर—के अंत के दिनों के सुसमाचार को स्वीकार कर लिया। परमेश्वर के वचन लगातार पढ़ने और अपने भाई-बहनों से मिलने तथा संगति करने से, मैंने कई सत्यों को समझा और मानवजाति को बचाने के परमेश्वर के अत्यावश्यक उद्देश्य के बारे में जाना। मैंने महसूस किया कि परमेश्वर ने हम में से प्रत्येक को एक महान उद्यम और जिम्मेदारी दी है, और इसलिए मैं उत्‍साहपूर्वक सुसमाचार फैलाने के काम में जुट गया।

मगर सीसीपी सरकार के क्रूर उत्पीड़न ने मेरे शांत और खुशहाल जीवन को छिन्‍न-भिन्‍न कर दिया। अगस्त 2002 में, प्रभु में विश्वास रखने वाले अपने कुछ सहकर्मियों के बीच सुसमाचार का प्रचार करने के लिए, मैंने अपने पति के साथ उत्तर-पश्चिम की यात्रा की। एक रात, जब मैं दो भाई-बहनों के साथ बैठक कर रही थी, जिन्होंने हाल ही में अंत के दिनों के परमेश्वर के काम को स्वीकार किया था, तो मैंने अचानक कुछ भड़भड़ाने की आवा़ज़ सुनी और देखा कि डंडे लिये हुए छह-सात पिशाच-से दिखने वाले पुलिसवाले लातों से दरवाजा तोड़कर भीतर घुस आये हैं। एक पुलिसवाले ने मेरी ओर इशारा किया और क्रूर गुर्राहट के साथ कहा, "इसे हथकड़ी पहनाओ!" दो पुलिसवालों ने हमें दीवार के सहारे बिना हिले-डुले खड़े होने का आदेश दिया और हमलावर डाकुओं की तरह घर में रखे बक्सों और संदूकों को खोलकर तलाशी लेनी शुरू कर दी। वे लोग बारीकी से ऐसी हर चीज़ और जगह की तलाशी लेने लगे जहाँ उन्हें संदेह था कि चीज़ें छिपाई जा सकती हैं। कुछ ही समय में उन्होंने पूरी जगह को उलट-पुलट कर रख दिया। अंत में, एक पुलिसवाले को मेरी बहन के बैग में एक सुसमाचार पुस्तिका और परमेश्वर के वचन की एक पुस्तक मिल गई। उसने मुझे खूँखार नज़रों‍ से घूरते हुए चिल्लाकर कहा, "क्या तू मरना चाहती है? यहाँ आकर अपना सुसमाचार फैला रही है। यह कहां से आया?" मैंने कोई जवाब नहीं दिया तो वह गुस्‍से से बोला, "तो तू नहीं बोलेगी, हूं? हम तेरा मुंह खुलवाएंगे। चल! जहां हम जा रहे हैं वहां तू खुद ही बोलेगी!" वह मुझे घसीटकर घर से बाहर लाया और पुलिस की गाड़ी में धकेल दिया। उस समय, मुझे एहसास हुआ कि उन्‍होंने सिर्फ छह या सात पुलिसवाले ही नहीं भेजे थे—बल्कि बाहर की सड़क के दोनों ओर विशेष पुलिस के बहुत से सशस्त्र लोग खड़े हुए थे। जब मैंने देखा कि उन्होंने हमें पकड़ने के लिए कितना बड़ा पुलिसबल तैनात किया हुआ है, तो मैं बहुत डर गई और अनायास ही परमेश्वर के मार्गदर्शन और सुरक्षा की याचना करते हुए उससे प्रार्थना करने लगी। कुछ ही समय बाद, मेरे मन में परमेश्वर के वचन का एक अंश आया, "तुम जानते हो कि तुम्हारे आसपास के परिवेश में सभी चीजें मेरी अनुमति से हैं, सब मेरे द्वारा आयोजित हैं। स्पष्ट रूप से देखो और अपने को मेरे द्वारा दिए गए परिवेश में मेरे दिल को संतुष्ट करो। डरो मत, समुदायों का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे खड़ा है और तुम्हारी ढाल है" ("वचन देह में प्रकट होता है" में 'आरंभ में मसीह के कथन' के 'अध्याय 26')। "यह सही है!" मैंने सोचा। "परमेश्वर मेरा सहारा है; मुझे चाहे जैसी स्थिति का सामना करना पड़े, सभी चीज़ों का शासक और रचयिता, परमेश्वर, हमेशा मेरे साथ है। मुझे चाहे जिस स्थिति का सामना करना पड़े, उससे पार पाने की राह परमेश्वर मुझे दिखाएगा। क्योंकि, वह भरोसेमंद है और वही सभी चीज़ों पर शासन करता है और उनका आयोजन करता है।" इन बातों को सोचते हुए, मेरा मन फिर से शांत हो गया।

उस रात लगभग दस बजे मुझे आपराधिक पुलिस ब्रिगेड में लाया गया। मेरी तस्वीर ली गई, और फिर मुझे एक पूछताछ कक्ष में ले जाया गया। मुझे यह देखकर आश्चर्य हुआ कि वहाँ पहले से ही चार-पाँच क्रूर दिखने वाले गुंडे थे। जब मैं अंदर आ रही थी तो वे मुझे घूर रहे थे। जैसे ही मैं कमरे में दाखिल हुई, उन्होंने शिकार पर टूट पड़ने के लिए तैयार भूखे भेड़ियों के झुंड की तरह मुझे चारों ओर से घेर लिया। मैं बुरी तरह से घबरा गई और बदहवास होकर परमेश्वर से प्रार्थना करने लगी। पहले तो, इन पुलिस के गुंडों ने मुझ पर उंगली भी नहीं उठाई, बस मुझे तीन-चार घंटे तक खड़े रहने का आदेश दिया। मैं इतनी देर तक खड़ी रही कि मेरी टांगें और पैर के पंजे दर्द से अकड़ने और सुन्न होने लगे और मेरा पूरा शरीर थकान से निढाल हो गया। रात के लगभग एक या दो बजे, आपराधिक पुलिस ब्रिगेड का प्रमुख मुझसे पूछताछ करने के लिए आया। मैं घबराहट से कांपने लगी। उसने मुझे घूरकर देखा और मुझसे पूछताछ शुरू करते हुए बोला, "बताओ! तुम कहां की रहने वाली हो? यहाँ तुम किसे जानती हो? तुम्हारा वरिष्‍ठ कौन है? तुम लोगों की सभाएं कहां होती रही हैं? तुम्‍हारे अधीन कितने लोग काम कर रहे हैं?" जब मैंने कुछ नहीं कहा, तो वह गुस्‍से से बौरा गया, मुझे बालों से पकड़ लिया और घूंसे और लातें बरसाने लगा। मुझे बहुत पीटने के बाद भी उसने लात-घूँसे मारना जारी रखा। एकदम से मेरे कान बजने लगे जिससे मुझे कुछ भी सुनाई देना बंद हो गया, और ऐसा लगा जैसे मेरा सिर तेज दर्द से फटने वाला है। मैं दर्द से चीखे बिना नहीं रह सकी। कुछ देर और संघर्ष करने के बाद, मेरे लिए हिलना-डुलना भी मुश्किल हो गया, मैं फर्श पर ही लेट गई। प्रमुख ने मुझे फिर से बालों से पकड़ लिया और मुझे घसीटते हुए खड़ा कर दिया। उसके बाद उन क्रूर गुंडों में से चार-पांच मेरे चारों ओर इकट्ठा हो गए और उन्होंने मुझे लातों-घूंसों से मारना शुरू कर दिया; मैं ज़मीन पर गिर गई, मैं हाथों से अपने सिर को ढँक रही थी, और दर्द से इधर-उधर लोट‌पोट होकर तड़प रही थी। पुलिस के ये गुंडे कोई कसर नहीं छोड़ रहे थे—हर लात और घूंसे में घातक बल था। मुझे मारते हुए वे चिल्ला रहे थे, "तू बोलेगी या नहीं? मुँह बंद रखने की हिम्मत करके तो दिखा! बता दे वरना तू मरेगी!" जब प्रमुख ने देखा कि मैं अभी भी बात नहीं कर रही हूं, तो उसने मेरे टखने में कसकर लात मारी। उसकी हर लात पर मुझे ऐसा लगा जैसे किसी ने मेरी हड्डियों में कील ठोंक दी हो, यह बेहद तकलीफदेह था। उसके बाद, वे मुझे तब तक लातों से मारते रहे जब तक कि मुझे ऐसा नहीं लगने लगा कि उन्होंने मेरे शरीर की हर हड्डी को तोड़ डाला है। मेरे भीतर हो रही भीषण ऐंठन के कारण मुझे इतना दर्द हुआ कि मैं मुश्किल से सांस ले पा रही थी। मैं साँस लेने के लिए छटपटाती हुई और दर्दभरेआंसू बहाती हुई जमीन पर पड़ी थी। दिल ही दिल में, मैंने परमेश्वर को पुकारते हुए कहा, "प्रिय परमेश्वर! मैं और नहीं झेल सकती। मेरी रक्षा करें, वरना शायद मैं ये रात न निकाल पाऊँ। हे परमेश्वर, मुझे शक्ति प्रदान करो। ..." मुझे नहीं पता कि यातनाएं कब तक चलती रहीं। मुझे बहुत चक्कर आ रहा था और इतना भयानक दर्द हो रहा था कि मुझे लगा जैसे मेरा अंग-अंग टूट गया हो। दर्द इतना तीखा था कि वास्तव में मेरा पूरा शरीर सुन्न हो गया। पुलिस के एक गुंडे ने कहा, "लगता है अभी भी तेरा जी नहीं भरा। तू ज़रूर बोलेगी!" यह बोलते हुए उसने एक बिजली के हथौड़े जैसी दिखने वाली एक चीज़ उठाई और मेरे माथे पर दे मारी। उसकी हर चोट मुझे अपनी हड्डी के भीतर तक महसूस हुई, और उसके हर वार पर मेरा शरीर सुन्‍न हो जाता था। फिर मैं ढीली पड़ गयी और लगातार कांपती रही। जब उन्होंने देखा कि मैं कितनी तकलीफ़ में हूं, तो वह अपने काम से खुश लगा और ठहाके मारकर हंसने लगा। पीड़ा के बीच, परमेश्वर के वचन ने मुझे मार्गदर्शन व प्रबोधन दिया : "तुम्हें सत्य के लिए कष्ट उठाने होंगे, तुम्हें सत्य के लिए समर्पित होना होगा, तुम्हें सत्य के लिए अपमान सहना होगा, और अधिक सत्य प्राप्त करने के लिए तुम्हें अधिक कष्ट उठाने होंगे। यही तुम्हें करना चाहिए" ("वचन देह में प्रकट होता है" में 'पतरस के अनुभव: ताड़ना और न्याय का उसका ज्ञान')। परमेश्वर के वचन ने मुझे अविश्वसनीय शक्ति दी, और मैंने मन ही मन उस अंश को बार-बार दोहराया। मैंने सोचा : "मैं शैतान के आगे समर्पण करके परमेश्वर को निराश नहीं कर सकती। सत्य को प्राप्त करने के लिए, मैं किसी भी कष्ट को सहन करने का प्रण लेती हूं, और अगर इसका अर्थ मेरी मृत्यु है, तब भी यह सार्थक होगी और मेरा जीवन व्यर्थ नहीं जाएगा!" राक्षसों के इस गिरोह ने अगली सुबह तक मुझसे पूछताछ की, लेकिन मुझे प्रोत्साहित करने के लिए परमेश्वर का वचन मेरे पास था, इसलिए मैं उनकी यातना को झेल सकी। अंत में, उनकी कोई रणनीति काम नहीं आई और वे बेबस होकर कहने लगे, "तू एक साधारण गृहिणी की तरह लगती है जिसमें कोई विशेष प्रतिभा नहीं है, तो तेरे परमेश्वर ने तुझे इतनी जबरदस्त ताकत कैसे दे दी?" मुझे पता था कि ये पुलिस के गुंडे मुझसे हार नहीं मान रहे, बल्कि वे परमेश्वर के अधिकार और शक्ति के सामने आत्मसमर्पण कर रहे थे। मैंने स्वयं देखा कि परमेश्वर का वचन सत्य है, यह लोगों को अपार शक्ति से भर सकता है, और परमेश्वर के वचन के अनुसार आचरण करने से व्यक्ति मृत्यु के भय को दूर कर सकता है और शैतान को परास्‍त कर सकता है। इस सबके परिणामस्वरूप, परमेश्वर में मेरा विश्वास और भी मजबूत हो गया।

दूसरे दिन सुबह करीब सात बजे प्रमुख मुझसे दोबारा पूछताछ करने आया। जब उसने देखा कि मैं अभी भी बोलने के लिए तैयार नहीं हूँ, तो उसने मुझे एक और धूर्तता भरी चाल से लुभाने की कोशिश की। सादी वर्दी में एक गंजा पुलिसकर्मी अंदर आया, उसने मुझे उठने में मदद की, और मुझे एक सोफे पर बैठाया। उसने मेरे कपड़े ठीक किए, मुझे कंधे पर थपथपाया और चिंता का दिखावा करते झूठी मुस्‍कान के साथ कहा, "खुद को देखिए, इस तरह से तकलीफ झेलने का कोई मतलब नहीं है। बस हमें जानकारी दे दीजिए और फिर आप घर जा सकती हैं। यहाँ रहकर यह सब कष्ट क्यों सहना? आपके बच्चे घर पर आपका इंतजार कर रहे हैं। क्या आप जानती हैं कि आपको इस तरह से पीड़ित होते हुए देख मुझे कितना दुख हो रहा है?" उसके सारे झूठ सुनकर और उस घृणित, बेशर्म चेहरे को देखकर, मैंने गुस्से से दाँत पीसे और मन में सोचा, "तुम सिर्फ एक राक्षस हो जो मुझे धोखा देने के लिए तमाम तरह के झूठ बोलता है। एक मिनट के लिए भी ये मत सोचना कि मैं परमेश्वर को धोखा देने वाली हूं! सपने में भी मत सोचना कि मैं कलीसिया के बारे में एक शब्द भी बोलने वाली हूं!" जब पुलिसवाले ने देखा कि मुझ पर कोई असर नहीं हुआ है, तो वह मुझे कामुक ढंग से घूरने लगा और अपने हाथ से मेरा शरीर सहलाने लगा। मैं एकदम से उससे दूर जाने लगी, लेकिन उस बदमाश ने मुझे एक हाथ से पकड़ रखा था ताकि मैं हिल न सकूं और फिर उसने अपने दूसरे हाथ से मेरी छाती पकड़ ली। मैं दर्द से चीख उठी और इस आदमी के लिए मैंने असीम घृणा महसूस की; मुझे इतना गुस्सा आ रहा था कि मेरा पूरा शरीर काँपने लगा और मेरे गालों पर आँसू बहने लगे। मैंने गुस्से से दहकती आँखों से उसे देखा और और मेरी नज़रों को देखकर उसने मुझे छोड़ दिया। इस व्यक्तिगत अनुभव से, मैंने सीसीपी सरकार की दुष्ट, प्रतिक्रियावादी और क्रूर प्रकृति को देखा। मैंने देखा कि कैसे सीसीपी की संस्था के लिए काम करने वाली "जनता की पुलिस" में वास्तव में बिल्कुल नीच, बेशर्म गुंडे और नीच लोग हैं जिनमें ज़रा भी ज़मीर नहीं है! चूंकि मुझे 24 घंटे से पानी की एक बूंद नहीं मिली थी, इसलिए मेरा शरीर खतरनाक रूप से कमज़ोर और जर्जर हो गया था और मुझे यकीन नहीं था कि अब मैं और जी सकूंगी। मैं अचानक दुख और निराशा की भावना से घिर गई। उस समय, मुझे कलीसिया का एक भजन याद आ गया। "भले ही बड़े लाल अजगर ने मुझे उत्पीड़ित और गिरफ्तार किया, लेकिन मैं परमेश्वर का अनुसरण करने के लिए और भी अधिक संकल्पित हूँ। मैं देखता हूँ कि बड़ा लाल अजगर कितना दुष्ट है; वह परमेश्वर को कैसे सहन कर सकता है? परमेश्वर देह में आ गया है—मैं उसका अनुसरण कैसे न करूँ? मैं शैतान को त्यागता हूँ, और दृढ़ इच्छा से परमेश्वर के पीछे चलता हूँ। जहाँ भी शैतान सत्ता में है, वहाँ परमेश्वर पर विश्वास करना मुश्किल है। शैतान मेरे पीछे पड़ा है; रहने के लिए कोई सुरक्षित स्थान नहीं है। परमेश्वर पर विश्वास और उसकी आराधना करना बिलकुल सही है। परमेश्वर से प्रेम करने के लिए चुने जाकर, मैं अंत तक वफादार रहूँगा। शैतान की चालें क्रूर, शातिर और सच में घिनौनी हैं। शैतान का चेहरा स्पष्ट रूप से देखने के बाद मैं मसीह को और भी अधिक प्यार करता हूँ। मैं नहीं झुकूँगा शैतान के सामने, निरर्थक अस्तित्व नहीं जिऊँगा। मैं सहूँगा सारी यातना, कठिनाई और दर्द, और सबसे अँधेरी रातें गुजार लूँगा। परमेश्वर को सुकून देने के लिए मैं विजयी गवाही दूँगा और शैतान को शर्मिंदा करूँगा" ("मेमने का अनुसरण करो और नए गीत गाओ" में 'अँधेरे और दमन के बीच उठ खड़े होना')। यह मधुर और शक्तिशाली भजन मेरे लिए बहुत प्रेरणादायी था : ये राक्षस परमेश्वर के विश्वासियों को इसीलिए इस तरह सता रहे थे क्योंकि वे परमेश्वर से नफरत करते हैं। उनका कायरतापूर्ण और दुष्टतापूर्ण लक्ष्य हमें परमेश्वर में विश्वास करने और उसका अनुसरण करने से रोकना, और इस प्रकार परमेश्वर के कार्य को बाधित और नष्ट करना और मानवजाति के उद्धार के अवसर को बर्बाद करना है। इस आध्यात्मिक लड़ाई के इस महत्वपूर्ण क्षण में, मैं बस पड़े रहकर खुद को शैतान के मजाक का पात्र नहीं बनने दे सकती थी। जितना अधिक शैतान मुझे सताता था, उतने ही स्पष्ट रूप से मैं उसके राक्षसी चेहरे को देख सकती थी और उतना ही अधिक मैं उसे तिलांजलि देकर परमेश्वर के पक्ष में खड़ा होना चाहती थी। मुझे विश्वास है कि परमेश्वर विजयी होगा, और शैतान की हार होनी तय है। मैं हार नहीं मान सकती थी और परमेश्वर पर भरोसा करना चाहती थी, उसके लिए एक मजबूत और शानदार गवाही देना चाहती थी।

जब पुलिस को समझ आया कि उन्हें मुझसे काम की कोई जानकारी नहीं मिलने वाली है, तो उन्होंने पूछताछ करना छोड़ दिया और उसी शाम, उन्होंने मुझे एक सुधार गृह में पहुंचा दिया। उस समय तक, मुझे इतना पीटा गया था कि मुझे पहचानना कठिन था—मेरा चेहरा सूज गया था, मैं अपनी आँखें नहीं खोल पा रही थी और मेरे होंठ घावों से भर गए थे। सुधार गृह के सुरक्षाकर्मियों ने एक नज़र मुझ पर डाली और यह देखकर कि मुझे पीट-पीट कर लगभग मार डाला गया है, उन्‍होंने मुझे स्वीकार करने से इनकार कर दिया क्योंकि जो कुछ हुआ था उसकी ज़ि‍म्‍मेदारी वे नहीं लेना चाहते थे। हालांकि, कुछ बातचीत के बाद, आखिरकार मुझे उस शाम लगभग सात बजे अंदर ले लिया गया और एक कोठरी में पहुंचा दिया गया।

उस रात, मैंने गिरफ्तार होने के बाद से पहला भोजन खाया : एक कड़ी, काली, और चीमड़ उबली हुई पावरोटी, जिसे चबाना और निगलना भी मुश्किल था, और सूखी हुई सब्जियों के सूप का एक कटोरा जिसमें मरे हुए कीड़े तैर रहे थे और गंदगी की एक परत कटोरे की तली में जमी हुई थी। लेकिन इन सबके बावजूद मैंने उस भोजन को तेज़ी से खत्‍म कर दिया। चूंकि मैं एक विश्वासी थी, इसलिए अगले कुछ दिनों में, सुधार अधिकारी दूसरे कैदियों को मेरा जीना दूभर बना देने के लिए उकसाने लगा। एक बार, हमारी कोठरी की प्रमुख कैदी के आदेश पर उसके मातहतों ने मुझे बालों से पकड़कर मेरा सिर दीवार से दे मारा। उन्होंने मेरे सिर को दीवार से इतनी ज़ोर से टकराया कि मुझे चक्कर आ गया और मैं सीधे देख नहीं पा रही थी। इसके अलावा, रात में वे मुझे बिस्तर पर सोने की अनुमति नहीं देते थे और इसलिए मुझे शौचालय के बगल में ठंडे कंक्रीट के फर्श पर सोना पड़ता था। इतना ही नहीं, जेल के सुरक्षाकर्मी मुझे सुधार गृह के नियम सुनाने के लिए कहते, और अगर मैं गलत सुनाती या भूल जाती, तो वे मुझे चमड़े की बेल्ट से मारते थे। लगभग लगातार होने वाली इस अमानवीय यातना और अपमान का सामना करते हुए, मैं कमज़ोर हो गई, और सोचने लगी कि दिन-रात पिंजरे में बंद पशु की तरह तकलीफ झेलने से तो बेहतर है कि मैं मर जाऊं। कई मौकों पर, जब मैं अपने सिर को दीवार पर मारकर सबकुछ खत्म कर देने के कगार पर होती, तो परमेश्वर के वचन मेरा मार्गदर्शन करते हुए कहते, "इन अंतिम दिनों में, तुम्हें अवश्य ही परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें अवश्य ही परमेश्वर के प्रति निष्ठावान और उसकी कृपा पर बने रहना चाहिए; केवल यही वास्तव में परमेश्वर से प्रेम करना है और केवल यही सशक्त और जोरदार गवाही है" ("वचन देह में प्रकट होता है" में 'पीड़ादायक परीक्षणों के अनुभव से ही तुम परमेश्वर की मनोहरता को जान सकते हो')। परमेश्वर के वचनों ने मुझे प्रोत्साहन दिया और मेरे दिल को राहत दी। परमेश्वर के वचनों पर विचार करते हुए मेरी आँखों से आँसू बह निकलते। मैं सोचती कि जब मुझे पुलिस के गुंडों द्वारा बुरी तरह से पीटा जाता था, तो परमेश्वर का प्रेम ही हर समय मेरा ख़्याल रखता था, उसी ने अपने वचनों से मेरा मार्गदर्शन किया था, और मुझे विश्वास और शक्ति दी थी, और मुझे दृढ़ता से उस भयानक यातना के बीच ज़िंदा रखा था। जब हमारी कोठरी की प्रमुख कैदी के दुर्व्यवहार, गुंडागर्दी और अन्य कैदियों द्वारा उस हद तक यातनाएं दिए जाने के बाद मैं अवसाद की ऐसी हालत में पहुंच गई थी जहां मैं अपने जीवन को समाप्त करने पर विचार कर रही थी, तो परमेश्वर के वचनों ने ही मुझे एक बार फिर विश्वास और नए सिरे से उठ खड़े होने का साहस दिया था। यदि परमेश्वर मेरी निगरानी करते हुए मेरे साथ नहीं रहा होता, तो वे दुष्‍ट पिशाच बहुत पहले ही यातनाएं देकर मुझे मार चुके होते। परमेश्वर के महान प्यार और दया के सामने, मैं अब निष्क्रिय रूप से विरोध करके परमेश्वर के हृदय को दुःखी नहीं कर सकती थी। मुझे परमेश्वर के साथ दृढ़ रहना था और निष्ठा के साथ परमेश्वर के प्रेम का प्रतिदान देना था। अनायास, जब मैंने अपने मन की स्थिति को दुरुस्‍त कर लिया, तो परमेश्वर के कारण एक दूसरी कैदी मेरी ओर से विरोध करने के लिए उठी और उसके और प्रमुख कैदी के बीच खूब लड़ाई हुई। अंतत: प्रमुख कैदी झुक गयी और उसने मुझे बिस्तर पर सोने दिया। परमेश्वर का धन्यवाद। अगर परमेश्वर की दया न होती, तो गीले, ठंडे कंक्रीट के फर्श पर लंबे समय तक सोते रहने से मेरी मौत हो जाती या मेरे कमज़ोर शरीर के कारण मुझे लकवा मार जाता। इस तरह, मैं सुधार गृह में तोड़कर रख देने वाले महीनों के दौरान जीवित रहने में कामयाब रही। उस दौरान, पुलिस के गुंडों ने वही अच्छी पुलिस, बुरी पुलिस का खेल खेलकर मुझसे दो बार पूछताछ की। लेकिन परमेश्वर की सुरक्षा के चलते, मैं शैतान की धूर्त चाल को देखने और उनकी दुष्ट योजना को विफल करने में सफल रही। अंत में, उनकी सारी चालें खत्म हो गईं और उनकी सारी पूछताछ असफल होने के बाद, उन्होंने आखिरकार मुझे तीन साल के कारावास की सज़ा सुनाई। सज़ा काटने के लिए उन्होंने मुझे किसी दूसरी महिला जेल में भेज दिया।

जेल में पहुँचने के पहले दिन से ही मुझे बेहद थकाऊ शारीरिक श्रम करने के लिए मजबूर किया गया। मुझे दिन में दस घंटे काम करना पड़ता था, और मुझे एक स्वेटर बुनना पड़ता था या कपड़े की तीस-चालीस चीज़ें बनानी पड़ती थीं या हर दिन दस-हजार जोड़ी चॉपस्टिक्स पैक करने पड़ते थे। अगर मैं इन कार्यों को पूरा करने में असमर्थ होती, तो मेरी जेल की अवधि बढ़ा दी जाती। मानो ये शारीरिक श्रम पर्याप्त थकाऊ नहीं था, रात में हमारा मनोबल तोड़ने के इरादे से हमें एक तरह के राजनीतिक मत-परिवर्तन में भाग लेने के लिए मजबूर किया जाता, जिसमें हमें जेल के नियमों, कानून, मार्क्सवाद-लेनिनवाद, और माओ त्‍से-तुंग की विचारधारा का अध्ययन करने के लिए बाध्‍य किया जाता था। जब भी मैं सुधार अधिकारियों को उनकी नास्तिकता से भरी वाहियात बातें करते हुए सुनती, मुझे उल्टी जैसा महसूस होता और उनके घृणित, बेशर्म तरीकों से भयंकर नफ़रत होती। जेल में रहने के दौरान, मैं एक रात भी चैन से सो नहीं पाई—हम अक्सर जेल के पहरेदारों की सीटी से आधी रात में चौंककर जाग जाते थे। वे या तो हमें उठाकर बिना किसी स्पष्ट कारण के गलियारे में खड़ा कर देते या हमें आलू, मक्का और चारा उठाकर लाने जैसे काम सौंप देते। हर बोरी का वजन 50 किलोग्राम से अधिक होता था। सर्दियों की रातों में, हमें सांय-सांय करती, हाड़ कंपा देने वाली हवाओं से जूझना पड़ता। हम झुके हुए और लड़खड़ाते हुए एक-एक कदम बढ़ाते, कभी-कभी हम अपनी पीठ पर लदे बोझ से ढेर भी हो जाते। अक्सर, मैं अपने थके हुए शरीर को ढोते हुए रात के दो-तीन बजे अपनी कोठरी में पहुँचती, मैं थककर चूर हो जाती और आँखों में आँसू भर आते। ऐसी रातों में, थकान, ठंड और गुस्से के मिले-जुले असर से मैं सो नहीं पाती थी। जब भी मैं सोचती कि मुझे अभी भी तीन साल की कैद और झेलनी है, तो मैं और भी निराशा में डूब जाती और मेरा पूरा शरीर थकावट से सुन्न हो जाता। परमेश्वर मेरे दुख से भलीभांति परिचित था, और मेरे सबसे कमज़ोर क्षणों में, उसने मुझे अपने वचनों के इस अंश को याद करने के लिए निर्देशित किया, "निराश न हो, कमज़ोर न बनो, मैं तुम्हारे लिए चीज़ें स्पष्ट कर दूँगा। राज्य की राह इतनी आसान नहीं है; कुछ भी इतना सरल नहीं है! तुम चाहते हो कि आशीष आसानी से मिल जाएँ, है न? आज हर किसी को कठोर परीक्षणों का सामना करना होगा। बिना इन परीक्षणों के मुझे प्यार करने वाला तुम लोगों का दिल मजबूत नहीं होगा और तुम्हें मुझसे सच्चा प्यार नहीं होगा। यदि ये परीक्षण केवल मामूली परिस्थितियों से युक्त भी हों, तो भी सभी को इनसे गुज़रना होगा; अंतर केवल इतना है कि परीक्षणों की कठिनाई हर एक व्यक्ति के लिए अलग-अलग होगी" ("वचन देह में प्रकट होता है" में 'आरंभ में मसीह के कथन' के 'अध्याय 41')। परमेश्वर के वचन मेरे दुखी और पीड़ित हृदय के लिए गहरी राहत थे और उनके कारण मैं उसकी इच्छा को समझ सकी। जिस स्थिति में मैं अब थी, वह वास्तविक परीक्षा थी। परमेश्वर यह देखना चाहता था कि क्या मैं इस तरह के कष्टों के बीच उसके प्रति वफादार रहूंगी या नहीं और क्या मैं वास्तव में उससे प्रेम करती हूँ या नहीं। हालाँकि तीन साल जेल में बहुत लंबा समय था, परंतु मुझे पता था कि मैं अकेली नहीं हूँ क्योंकि परमेश्वर के वचन मेरा मार्गदर्शन करने के लिए और परमेश्वर का प्रेम मुझे सहारा देने के लिए मौजूद थे। मैं सारे दर्द और कष्ट सहन करने और शैतान पर विजय पाने के लिए परमेश्वर पर भरोसा करती थी। मैं डरपोक नहीं बनसकती थी।

सीसीपी सरकार का अंधेरा और बुराई उनकी देखरेख में चलने वाली इस जेल के हर पहलू में उजागर थी। लेकिन परमेश्वर का प्रेम हमेशा मेरे साथ था। एक बार, एक जेल के सुरक्षाकर्मी ने मुझे चॉपस्टिक की एक बोरी को पाँचवीं मंजिल ले जाने का आदेश दिया। चूंकि सीढ़ियाँ बर्फ से ढकी थीं, इसलिए बोरी के वजन के कारण मुझे बहुत धीरे चलना पड़ रहा था। मगर सुरक्षाकर्मी मुझे जल्दी करने के लिए कहती रही और अपना काम पूरा न कर पाने पर बुरी तरह पीटे जाने के डर से, मैं घबरा गई और जल्दबाजी में फिसलकर सीढ़ियों से नीचे गिर गई और मेरी एड़ी की हड्डी टूट गई। मैं फर्श पर पसरी हुई थी, अपने पैर को हिलाने में असमर्थ थी और हड्डी टूटने से हो रहे तीखे दर्द के कारण मुझे ठंडे पसीने आ रहे थे। मगर सुरक्षाकर्मी ने ज़रा भी दिलचस्पी नहीं दिखाई। उसने कहा कि मैं दिखावा कर रही हूँ और मुझे उठकर काम करते रहने का आदेश दिया। लेकिन मैं खड़ी नहीं हो पा रही थी। कलीसिया की एक बहन, जो मेरी तरह ही जेल की सज़ा काट रही थी, उसने देखा कि क्या हुआ है और तुरंत मुझे जेल क्लिनिक में ले गई। क्लिनिक में, मुझे देखने वाले चिकित्सक ने मेरे पैर पर पट्टी बांधी, मुझे सस्ती दवा की कुछ गोलियां दीं और वापस भेज दिया। इस डर से कि मैं अपने काम के कोटे को पूरा नहीं कर पाऊंगी, जेल के सुरक्षाकर्मी ने मुझे कोई इलाज करने की अनुमति देने से इनकार कर दिया, इसलिए मुझे अपने टूटे हुए पैर के साथ ही काम करना पड़ा। हमें जो भी काम करना होता, उसे करने के लिए वो बहन मुझे अपनी पीठ पर लादकर ले जाती। चूंकि परमेश्वर के प्रेम ने हमारे दिलों को एक साथ बांध दिया था, जब भी उसे अवसर मिलता था, वो बहन मुझे प्रोत्साहित करने के लिए मेरे साथ परमेश्वर के वचन पर संगति करती थी। मेरे सबसे कमज़ोर और सबसे मुश्किल क्षणों में यह मेरे लिए एक बहुत बड़ी राहत थी। उस अवधि के दौरान, मुझे नहीं पता कि मैंने कितनी बार इतनी पीड़ा और कमज़ोरी महसूस की कि मैं मुश्किल से उठ पाती थी, और मुझमें मुश्किल से सांस लेने की ताकत थी, कितनी ही बार मैं आंसुओं के साथ परमेश्वर से प्रार्थना करते हुए रजाई में छिप जाती, लेकिन ये दो भजन मुझे हमेशा प्रोत्साहन और संबल प्रदान करते थे : "तुम्हारा परमेश्वर केन्याय, ताड़ना, प्रहार और शब्द-शोधन को स्वीकार करने में सक्षम होना और इसके अलावा, परमेश्वर के आदेशों को स्वीकार कर पाना, युगों से पहले ही परमेश्वर ने पूर्वनिर्धारित कर दिया था और इस प्रकार जब तुम्हें ताड़ना दी जाए तो तुम्हें बहुत व्यथित नहीं होना चाहिए। तुम लोगों में जो कार्य किया गया है और तुम्हें जो आशीर्वाद दिए गए हैं, उन्हें कोई नहीं ले सकता और जो तुम लोगों को दिया गया है, वह कोई भी नहीं ले जा सकता। धार्मिकलोग तुम लोगों के साथ तुलना में नहीं ठहर सकते। तुम लोगों के पास बाइबल में महान विशेषज्ञता नहीं है और तुम धार्मिक सिद्धांतों से सुसज्जित नहीं हो, पर चूँकि परमेश्वर ने तुम्हारे भीतर कार्य किया है, तुमने सारे युगों में अन्य किसी से ज़्यादा प्राप्त किया है—और इसलिए यह तुम्हारा सबसे बड़ा आशीर्वाद है" ("मेमने का अनुसरण करो और नए गीत गाओ" में 'ईश्वर की इच्छा को निराश नहीं कर सकते तुम')। "बहुत से उतार-चढ़ाव हैं राज्य के मार्ग में। जीवन और मृत्यु के बीच, यातना और आँसुओं के बीच मँडराऊँ मैं। बग़ैर परमेश्वर की सुरक्षा के, कौन पहुँच सका यहाँ तक? मैं भाग्यशाली हूँ कि अंत के दिनों में जन्म लेकर, मैं मसीह का अनुसरण कर रहा हूँ, जो कि परमेश्वर का आदेश और व्यवस्था है। परमेश्वर दीनता से मनुष्य का पुत्र बनकर, भयंकर अपमान झेलता है। परमेश्वर ने इतने कष्ट उठाए हैं, यदि मैं उससे प्रेम करूँ तो मैं इंसान कैसे कहला सकता हूँ? ... परमेश्वर से प्रेम करने के मार्ग पर चलकर, मुझे उसका अनुसरण करने और गवाही देने में कभी मलाल न होगा। हालाँकि कमज़ोर हूँ, नकारात्मक हूँ, आँसुओं में अब भी प्यार है मुझे परमेश्वर से। दुख सहता हूँ, उसे अपना प्यार देता हूँ, ताकि शोक न हो फिर कभी उसे। परीक्षण में तपना, है जैसे आग में सोने का तपना। कैसे न अर्पित न करूँ मैं परमेश्वर को दिल अपना? मुश्किल है राह स्वर्ग की हालाँकि, बहुत से आँसू होंगे राह में, प्रेम करूँगा सदा परमेश्वर से, न मलाल करूँगा" ("मेमने का अनुसरण करो और नए गीत गाओ" में 'बिना पश्चाताप के परमेश्वर से प्रेम करने का गीत')। परमेश्वर के वचनों और परमेश्वर के प्रेम ने मुझे निराशा की गहराई से बचाया और, बार-बार, मुझे जीवित रहने की हिम्मत दी। पृथ्वी पर इस ठंडे, अंधेरे नरक में, मैंने परमेश्वर के प्रेम की गर्मजोशी और सुरक्षा का अनुभव किया, और मैंने जीवित रहने का दृढ़ निश्चय किया ताकि मैं परमेश्वर के प्रेम का बदला चुका सकूं। चाहे मैं कितना भी कष्ट सहूं, मुझे आगे बढ़ते रहना था; चाहे मेरी एक ही सांस बची हो, मुझे परमेश्वर के प्रति वफादार रहना था। कैद के अपने तीन साल के जीवन में, मैं सबसे ज़्यादा गहराई से तब प्रभावित हुई जब मेरी बहन ने मुझे परमेश्वर के वचन के कुछ हस्तलिखित पन्ने दिए। शैतानों द्वारा चलाई जा रही जेल में, जहां किसी किले से भी ज़्यादा सख्त पहरा था, वहां मैं परमेश्वर के वचन को पढ़ने में सक्षम थी, यह वास्तव में परमेश्वर द्वारा मुझसे किए जा रहे असीम प्रेम और दया का प्रमाण था। परमेश्वर के इन्हीं वचनों ने मुझे प्रोत्साहित किया और मार्गदर्शन दिया, जिससे मैं उस सबसे कठिन समय को झेल सकी।

सितंबर, 2005 में मेरी सज़ा समाप्त हो गई और मैं आखिरकार जेल के काले दिनों को पीछे छोड़ सकी। जेल से बाहर आकर मैंने एक गहरी साँस ली और परमेश्वर के प्रेम और सुरक्षा के लिए अपने हृदय की गहराई से परमेश्वर को धन्यवाद दिया, जिसके कारण मैं जेल की सज़ा के दौरान जीवित रह सकी थी। सीसीपी सरकार द्वारा गिरफ्तार किए जाने और सताए जाने के अपने व्यक्तिगत अनुभव के कारण, अब मुझे पता है कि क्या धार्मिक है और क्या बुरा है, क्या अच्छा है और क्या दुष्टतापूर्ण है, और क्या सकारात्मक है और क्या नकारात्मक है। मैं जानती हूं कि मुझे किस चीज़ का अनुसरण करने के लिए सबकुछ छोड़ देना चाहिए और किस चीज़ को मुझे घृणा और धिक्कारपूर्वक अस्वीकार करना चाहिए। इस अनुभव के माध्यम से, मुझे वास्तव में पता चला कि परमेश्वर का वचन परमेश्वर का अपना जीवन है और इसमें अलौकिक शक्तियां निहित हैं जो मनुष्य के जीवन की प्रेरणा स्रोत हो सकती हैं। जब तक मनुष्य परमेश्वर के वचन के अनुसार जीता है, तब तक वह शैतान की सभी शक्तियों पर काबू पाने में सक्षम है और अत्यंत विपरीत परिस्थितियों में भी विजयी हो सकता है। परमेश्वर का धन्यवाद!

10. तबाही के बीच जीवन का गीत

गाओ जिंग, हेनान प्रांत

1999 में, मुझे सर्वशक्तिमान परमेश्वर के अंत के दिनों के कार्य को स्वीकारने का सौभाग्य मिला। परमेश्वर के वचन पढ़कर, मैंने उनमें मौजूद अधिकार और सामर्थ्य को जाना, और महसूस किया कि वे वचन परमेश्वर की वाणी हैं। परमेश्वर ने जो वचन मानवता के लिए व्यक्त किए, उन्हें सुनने पर मैं इतनी द्रवित हो गयी कि बयाँ नहीं कर सकती, और पहली बार, मैंने अपनी आत्मा की गहराइयों में उस सुकून और आनंद को महसूस किया जो पवित्र आत्मा इंसान के लिए लाता है। उस पल से, मैं उत्तरोत्तर परमेश्वर के वचनों की उत्साही पाठक बनती चली गयी। सर्वशक्तिमान परमेश्वर की कलीसिया में शामिल होकर, मैंने देखा कि कलीसिया एक बिल्कुल ही नयी दुनिया है, समाज के एकदम अलग। सभी भाई-बहन बहुत ही सीधे-सादे, दयालु, निर्मल और जीवन से भरपूर हैं। हालाँकि हमारा कोई ख़ून का रिश्ता नहीं था, हम लोग अलग-अलग पृष्ठभूमि से आए थे, हमारी अपनी पहचान थी, लेकिन हम एक ही कुटुम्ब की आत्माएँ थे जिनमें परस्पर प्रेम था, जो एक-दूसरे का सहारा थे, और आनंद में एक-साथ थे। यह देखकर मुझे वाकई महसूस हुआ कि परमेश्वर की आराधना में जीवन बिताना कितनी प्रसन्नता और आनंद की बात है, यह कितना सुंदर और मधुर है। बाद में, मैंने परमेश्वर के ये वचन देखे: "एक इंसान और सच्चे ईसाई होने के नाते, अपने मन और शरीर को परमेश्वर के आदेश को पूरा करने के लिए समर्पित करना हम सभी की ज़िम्मेदारी और दायित्व है, क्योंकि हमारा सम्पूर्ण अस्तित्व परमेश्वर से आया है, और यह परमेश्वर की संप्रभुता के कारण अस्तित्व में है। यदि हमारे मन और शरीर परमेश्वर के आदेश के लिए समर्पित नहीं हैं और मानवजाति के धार्मिक कार्य के लिए नहीं हैं, तो हमारी आत्माएँ उन लोगों के योग्य नहीं हैं जो परमेश्वर के आदेश के लिए अपना जीवन त्याग चुके हैं, परमेश्वर के लिए तो और भी अधिक अयोग्य हैं, जिसने हमें सब कुछ प्रदान किया है" ("वचन देह में प्रकट होता है" में "परमेश्वर सम्पूर्ण मानवजाति के भाग्य का नियन्ता है")। परमेश्वर के वचनों से मैंने समझा कि एक सृजित प्राणी के नाते, मुझे सृष्टिकर्ता के लिए जीना चाहिए, मुझे अपना सर्वस्व अंत के दिनों के परमेश्वर के सुसमाचार को फैलाने और उसकी गवाही देने के लिए अर्पित कर देना और खपा देना चाहिए—यही परम मूल्यवान और सार्थक जीवन है। और इसलिए, जब मैंने सुना कि दूर-दराज़ के इलाकों में रहने वाले लोगों ने सर्वशक्तिमान परमेश्वर के अंत के दिनों के सुसमाचार को नहीं सुना है, तो मैंने अपने गृह-नगर में भाई-बहनों को निश्चयपूर्वक अलविदा कहा और राज्य सुसमाचार का प्रचार-प्रसार करने निकल पड़ी।

2002 में, सुसमाचार का प्रचार-प्रसार करने के लिए मैं मैं गुइझू प्रांत में दूर-दराज़ के पिछड़े पहाड़ी इलाके में पहुँची। सुसमाचार के प्रचार-प्रसार के लिए मुझे हर रोज़ आँधी-तूफ़ान और बर्फ़ का सामना करते हुए, पहाड़ी रास्तों से मीलों पैदल चलना पड़ता था। चूँकि परमेश्वर मेरे साथ था, इसलिए मुझे किसी तरह की थकान या कोई कठिनाई महसूस नहीं होती थी। पवित्र आत्मा के कार्य के मार्गदर्शन में, सुसमाचार कार्य तेज़ी से चल पड़ा, अधिक से अधिक लोग परमेश्वर के अंत के दिनों के कार्य को स्वीकारने लगे और कलीसिया जीवन में प्राण-शक्ति का प्रवाह उमड़ने लगा। परमेश्वर के वचनों के मार्गदर्शन में, मैंने उस जगह पर छ: साल गुज़ारे जो ख़ुशी और आत्म-संतुष्टि से भरे हुए थे। लेकिन 2008 में, अचानक कुछ असाधारण घटा, कुछ ऐसा जिसने मेरे जीवन की खुशियों और शांति को भंग कर दिया।

15 मार्च, 2008 को सुबह करीब 11.00 बजे की घटना है। दो भाई और मैं एक सभा में भाग ले रहे थे, तभी अचानक चार पुलिसवाले दरवाज़े से धड़धड़ाकर घुसे और तेज़ी से हम लोगों को फ़र्श पर ही दबा दिया। बिना कुछ बोले, उन्होंने हमें हथकड़ियाँ लगा दीं, और हमें घसीटकर पुलिस की गाड़ी में ठूँस दिया। गाड़ी के अंदर, वे लोग कुटिलता से भद्दी हँसी हँसने लगे, हमारी ओर बिजली का झटका देने वाली छड़ियाँ लहराते हुए उनसे हमारे सिर और धड़ पर प्रहार करने लगे। उन्होंने जंगलियों की तरह हमें गालियाँ दीं, "कुतिया के पिल्लो! तुम इतने जवान हो, कुछ भी कर सकते थे, लेकिन नहीं, तुम्हें तो परमेश्वर में ही आस्था रखनी है! तुम्हारे पास कुछ और अच्छा करने को नहीं है क्या?" अचानक हुई इस गिरफ़्तारी से मैं बहुत घबरा गई, मुझे समझ में नहीं आया कि आगे क्या होने वाला है। मैं बस मन ही मन बार-बार परमेश्वर को पुकार सकती थी: "हे परमेश्वर! तेरी अनुमति से आज मुझ पर यह स्थिति आ पड़ी है। मैं तुझसे केवल यह गुज़ारिश करती हूँ कि तू हमें विश्वास दे और हमारी रक्षा कर ताकि हम तेरी गवाही दे सकें।" प्रार्थना के बाद, मेरे मन में परमेश्वर के ये वचन आए: "मेरे प्रति विश्वासयोग्य रहो, सबसे बढ़कर, बहादुरीसे आगे बढ़ो; मैं तुम्हारी चट्टान हूँ, मुझ पर भरोसा रखो!" ("वचन देह में प्रकट होता है" में आरम्भ में मसीह के कथन के "अध्याय 10")। "हाँ!" मैंने सोचा। "परमेश्वर मेरा सहारा है, वही मेरा मज़बूत और सशक्त आश्रय है। मैं चाहे किसी भी स्थिति में रहूँ, जब तक मैं परमेश्वर के प्रति निष्ठावान रहकर उसके साथ खड़ी रह सकती हूँ, तब तक मैं निश्चित तौर पर शैतान को पराजित करके उसे शर्मिंदा कर सकती हूँ।" परमेश्वर के वचनों की प्रबुद्धता ने मुझे शक्ति और आस्था पाने योग्य बनाया, मैंने मन ही मन संकल्प किया: सत्य मार्ग का त्याग करने और परमेश्वर की गवाही न देने के बजाय मैं मर जाना पसंद करूँगी!

हमारे पुलिस स्टेशन पहुँचने पर, पुलिसवालों ने हमें बुरी तरह से घसीटकर गाड़ी से बाहर निकाला और हमारे साथ धक्का-मुक्की करते हुए हमें स्टेशन में ले गए। उन्होंने हमारी पूरी तलाशी ली, उन्हें कलीसिया के मेरे दो भाइयों के बैग से सुसमाचार सामग्री और मोबाइल फ़ोन मिला। लेकिन जब उन्हें बैग में पैसे नहीं मिले, तो उनमें से एक दुष्ट पुलिसवाले ने एक भाई को घसीटा और उस पर लात-घूँसों की बौछार कर दी। वह उसे तब तक पीटता रहा, जब तक कि वह ज़मीन पर नहीं गिर पड़ा। उसके बाद, हमें अलग-अलग कमरों में ले जाकर, हमसे अलग-अलग पूछताछ की गई। मुझसे पूरी दोपहरी पूछताछ की जाती रही, लेकिन वे मुझसे एक भी शब्द नहीं उगलवा सके। रात को आठ बजे के बाद उन्होंने हम तीनों को अज्ञात नज़रबंदियों के तौर पर हमारा नाम दर्ज किया और हमें स्थानीय नज़रबंदी गृह में भेज दिया गया।

जैसे ही हम लोग नज़रबंदी गृह पहुँचे, दो महिला सुधार अधिकारियों ने मेरे सारे कपड़े उतार दिए। मेरे कपड़ों से उन्होंने धातु की सारी चीज़ें काट दीं, मेरे जूते के फीते और बेल्ट ले ली। मैं नंगे पैर अपनी पतलून संभाले, काँपती हुई अपनी कोठरी तक पहुँची। मुझे आते देख, महिला कैदी मुझ पर पागलों की तरह झपटीं और मुझे घेर लिया, सबकी सब एक साथ मुझसे सवाल-जवाब करने लगीं। वहाँ रोशनी इतनी धीमी थी कि उनकी आँखें तश्तरी जितनी बड़ी लग रही थीं; वे मुझे घूर रही थीं और ऊपर से नीचे तक देख रही थीं, जबकि कुछ मेरे बाज़ू खींच रही थीं, इधर-उधर छू रही थीं और चिकोटी काट रही थीं। मैं भौंचक्की-सी, अपनी जगह पर जड़ हो गई थी, मैं इतनी डर गई थी कि मुँह से एक शब्द नहीं निकल रहा था। इस ख़्याल से ही कि मुझे इस नारकीय जगह में इन महिलाओं के साथ रहना पड़ेगा, मेरा मन हुआ कि मैं इस अन्याय पर फूट-फूटकर रोऊँ। तभी, एक ईंट के बिस्तर पर बैठी एक कैदी जो अब तक एक शब्द नहीं बोली थी, अचानक चिल्लाई, "बस बहुत हो गया! यह अभी आई है, इसे अभी किसी चीज़ के बारे में कुछ पता नहीं है। इसे डराओ मत।" फिर उसने मुझे अपने आपको ढकने के लिए एक रज़ाई दी। उस पल मुझे स्नेह का एहसास हुआ, मैं जानती थी कि यह उस कैदी की अच्छाई नहीं थी, बल्कि परमेश्वर मेरे आस-पास के लोगों का इस्तेमाल करके, मेरी मदद और देखभाल कर रहा था। परमेश्वर लगातार मेरे साथ था, मैं अकेली बिल्कुल नहीं थी। चूँकि इस मनहूस और धरती पर भयावह सपने जैसे इस नरक में परमेश्वर का प्रेम मेरे साथ था, इसलिए मैंने बहुत सुकून महसूस किया। गहरी रात में सारे कैदी सो रहे थे, लेकिन मेरी आँखों से नींद गायब थी। मुझे ख़्याल आया कि इस सुबह, मैं अपने भाई-बहनों के साथ ख़ुशी-ख़ुशी अपना कर्तव्य निभा रही थी, और इसी रात मैं इस कब्र जैसी नारकीय जगह में पड़ी हूँ, पता नहीं कब इससे छुटकारा मिलेगा—मुझे जो दुख और परेशानी हुई उसे बयाँ नहीं किया जा सकता। मैं इन्हीं विचारों में खोयी थी कि तभी ठंडी हवा का एक झोंका अचानक कहीं से आकर चाबुक की तरह लगा और मैं न चाहते हुए भी सिहर उठी। मैंने सिर उठाकर आसपास देखा, तब मुझे समझ में आया कि कोठरी इन चीज़ों के लिए खुली हुई है। सोने की जगह के ऊपर छत के अलावा, बाकी कोठरी के ऊपर एक जाली लगी है जो धातु की मोटी छड़ों से बनी है जिन्हें वेल्डिंग से जोड़ा गया है, ठंडी हवा वहीं से आयी है। बीच-बीच में, मुझे छत के ऊपर पहरा दे रहे पुलिसवालों के चलने की आवाज़ भी सुनाई दे रही थी। मुझे हड्डियों को कँपा देने वाला डर महसूस हो रहा था, मेरा डर, मेरी बेबसी, और मेरे साथ जो नाइंसाफ़ी हुई है, ये सब मेरे दिल में समा गए; अनायास ही मेरी आँखों से आँसू बह निकले। उसी पल, मेरे मन में स्पष्ट तौर पर परमेश्वर के वचनों का यह अंश उभरा: "तुम्हें पता होना चाहिए कि तुम्हारे परिवेश में सभी चीज़ें मेरी अनुमति से हैं, मैं इन सभी की व्यवस्था करता हूँ। स्पष्ट रूप से देखो और तुम्हें दिए गए वातावरण में मेरे दिल को संतुष्ट करो। डरो नहीं, सेनाओं का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे है और तुम्हारा रक्षक है" ("वचन देह में प्रकट होता है" में आरम्भ में मसीह के कथन के "अध्याय 26")। "हाँ," मैंने सोचा। "सीसीपी सरकार को मुझे पकड़ने की अनुमति परमेश्वर ने दी है। हालाँकि यह जगह अंधेरी और भयावह है, और मुझे यह भी अंदाज़ा नहीं है कि आगे मेरे साथ क्या होने वाला है, लेकिन परमेश्वर मेरा सहारा है, इसलिए भय की कोई बात नहीं है! या तो पूरा विश्वास या बिल्कुल नहीं, और मैं अपना सर्वस्व परमेश्वर के हाथों में सौंपती हूँ।" परमेश्वर की इच्छा को समझकर, मुझे बड़ी राहत मिली, मैंने मन ही मन परमेश्वर से प्रार्थना की: "हे परमेश्वर! अपनी प्रबुद्धता और प्रकाशन के ज़रिए मुझे यह समझाने के लिए तेरा धन्यवाद कि यह जो कुछ हो रहा है, उसमें तेरी अनुमति शामिल है। मैं तेरे आयोजनों और व्यवस्थाओं के प्रति समर्पण करना चाहती हूँ, इस विपदा में तेरी इच्छा जानना चाहती हूँ, और मैं वह सत्य पाना चाहती हूँ जो तू मुझे देना चाहता है। हे परमेश्वर! चूँकि मेरा कद बहुत छोटा है, इसलिए मैं चाहती हूँ कि तू मुझे आस्था और मज़बूती दे, मेरी रक्षा करे ताकि हर तरह की यातना से गुज़रकर भी मैं तुझे कभी धोखा न दूँ।" प्रार्थना के बाद, मैंने अपने आँसू पोंछे और परमेश्वर के वचनों पर विचार किया, और मैं शांत रहकर एक नई सुबह का इंतज़ार करने लगी।

दूसरे दिन सुबह-सुबह, धड़ाक की आवाज़ के साथ कोठरी का दरवाज़ा खुला। एक सुधार अधिकारी चिल्लाई, "जेन डो, चलो बाहर!" मैं वहीं खड़ी रही, लेकिन फिर मुझे समझ में आया कि उसका इशारा मेरी ओर है। पूछताछ कक्ष में, पुलिसवालों ने फिर से मेरा नाम और पता पूछा, और मुझे कलीसिया के बारे में बताने को कहा। मैं कुछ नहीं बोली, और सिर झुकाकर कुर्सी पर बैठ गई। वे लोग एक हफ़्ते तक मुझसे हर रोज़ पूछताछ करते रहे, आख़िरकार एक दिन उनमें से एक मुझ पर उंगली का प्रहार करते हुए चिल्लाई, "कुतिया! हम तेरे साथ कई दिनों से हैं और तूने अब तक एक शब्द नहीं बोला। ठीक है, देख अब तू। हम तुझे अभी कुछ दिखाते हैं!" यह कहकर, दो पुलिसवाले दरवाज़ा भड़भड़ाते हुए तूफ़ानी गति से बाहर निकल गए। एक दिन रात के वक्त, मुझे बुलाने के लिए पुलिसवाले आए। उन्होंने मुझे हथकड़ी लगाई और पुलिस की गाड़ी में ठूँस दिया। मैं पीछे की सीट पर बैठी, अंदर ही अंदर ख़ौफ़ महसूस कर रही थी, मैंने सोचा: "ये लोग मुझे कहाँ लेकर जा रहे हैं? क्या ये लोग मेरे साथ कुछ गलत करने के लिए मुझे किसी अज्ञात जगह पर ले जा रहे हैं? क्या ये मुझे बोरी में ठूँस कर मछलियों का चारा बनाने के लिए नदी में फेंक देंगे?" मैं बहुत डरी हुई थी, लेकिन तभी कलीसिया भजन "राज्य" की ये पँक्तियाँ मेरे कानों में गूँजने लगीं: "परमेश्वर मेरा सहारा है, मैं किससे डरूं? अंत तक शैतान के साथ लड़ने के लिए अपने जीवन को सौंपने की मैं प्रतिज्ञा करता हूं। परमेश्वर हमें उठाता है, हमें सब कुछ पीछे छोड़कर मसीह के लिए गवाही देने के लिए लड़ना चाहिए। परमेश्वर पृथ्वी पर अपनी इच्छा पूरी करेगा। मैं अपना प्यार और वफ़ादारी तैयार करूंगा और परमेश्वर को ये सब समर्पित करूंगा। जब वह महिमा में उतरेगा, तो मैं ख़ुशी से परमेश्वर की वापसी का स्वागत करूंगा" (मेमने का अनुसरण करना और नए गीत गाना)। पल भर में मेरे अंदर शक्ति का संचार हुआ। मैंने मन ही मन भजन पर चिंतन करते हुए, सिर उठाकर खिड़की से बाहर झाँक कर देखा। पुलिसवालों ने जैसे ही मुझे बाहर झाँकते हुए देखा, उन्होंने फ़ौरन पर्दा खींच दिया, और मुझ पर चिल्लाए, "बाहर क्या देख रही है? सिर नीचा कर!" अचानक चिल्लाने की आवाज़ सुनकर मैं भय से काँप गयी, और मैंने तुरंत ही अपना सिर नीचे कर लिया। चारों पुलिसवाले लगातार सिगरेट पीते हुए धुएँ के छल्ले उड़ा रहे थे, थोड़ी ही देर में गाड़ी के अंदर की हवा इतनी दूषित हो गई कि बर्दाश्त नहीं हो रही थी; मैं खाँसने लगी। मेरे सामने बैठे एक पुलिसवाले ने घूमकर अपनी उंगलियों से मेरा निचला जबड़ा दबोचा और सिगरेट का धुआँ ठीक मेरे चेहरे पर छोड़ दिया और चिढ़े हुए अंदाज़ में बोला, "तुझे जो कुछ पता है, हमें बता दे, तुझे कोई परेशानी नहीं होगी; तू आराम से घर जा सकती है। तू जवान औरत है, और ख़ूबसूरत भी है...।" यह कहते हुए वह अपनी उँगलियाँ मेरे चेहरे पर फेरने लगा और कामुक अंदाज़ में मेरी ओर आँख मारी, फिर कुटिलता से हँसकर बोला, "शायद हम तेरे लिए कोई बॉयफ्रेंड भी ढूँढ़ दें।" मैंने अपना चेहरा घुमाया और उसके हाथ को अलग करने के लिए अपने हथकड़ियों में बंधे हाथ उठाए। वह शर्मिदगी और गुस्से से बोला, "अच्छा, तो तू इतनी ताकतवर है। थोड़ा रुक जा, हमें वहाँ पहुँचने दे जहाँ हम जा रहे हैं, तब तेरी अक्ल ठिकाने आएगी।" गाड़ी चलती रही। मुझे कोई अनुमान नहीं था कि आगे क्या होने वाला है, इसलिए मैं बस परमेश्वर से मन ही मन प्रार्थना ही कर सकती थी: "हे परमेश्वर! अब मैं हर चीज़ का जोखिम उठाने को तैयार हूँ। ये दुष्ट पुलिसवाले मेरे ख़िलाफ़ कोई भी चाल चलें, जब तक मेरे अंदर एक भी साँस बाकी है, मैं शैतान के सामने तेरी मज़बूत और शानदार गवाही दूँगी!"

आधा घंटे से ज़्यादा के बाद, गाड़ी रुकी। पुलिसवालों ने मुझे घसीटकर बाहर निकाला; मैं लड़खड़ाई और फिर अपने चारों ओर देखा। अंधेरा हो चुका था, आसपास कुछ खाली भवन थे जिनमें कोई रोशनी नहीं जल रही थी—सब-कुछ मनहूस और भयानक लग रहा था। मुझे एक भवन में ले जाया गया। अंदर, एक मेज़ और सोफ़ा पड़ा हुआ था, एक बल्ब छत से लटक रहा था, जिससे एक डरावनी पीली रोशनी चारों ओर बिखर रही थी। फ़र्श पर रस्सी और लोहे की ज़ंजीरें पड़ी थीं, और कमरे के दूसरी ओर मोटी धातु की छड़ों से बनी एक कुर्सी पड़ी थी। इस भयानक दृश्य को देखकर, मैं डरने लगी। मेरे पैरों में ताकत नहीं बची थी, मैं सोफ़े पर बैठ गई ताकि चैन मिले। कमरे के अंदर कई लोग आ गए, और वे मुझे ज़ोर-ज़ोर से डाँटने लगे। "उस कुर्सी पर बैठी क्या कर रही हो? यह क्या तेरे बाप की कुर्सी है? चल उठ!" कहते हुए वह व्यक्ति मेरे पास आकर मुझ पर लात-घूँसे बरसाने लगा, उसके बाद उसने सामने से मेरे टॉप को पकड़ लिया, मुझे सोफ़े से खींचा और घसीटकर धातु की कुर्सी पर पटक दिया। एक दूसरा पुलिसवाला बोला, "यह जो कुर्सी हैं न, कमाल की है। बस थोड़ी देर के लिए इस पर बैठना होता है और ज़िंदगी भर का 'मज़ा' आ जाता है। यह कुर्सी खास तौर से तुम जैसे सर्वशक्तिमान परमेश्वर के विश्वासियों के लिए ही बनवायी गयी है। हम लोग इस पर ऐसे ही किसी को भी नहीं बैठने देते। तू एक अच्छी लड़की बनकर, ईमानदारी से हमारे सवालों के जवाब दे दे, फिर तुझे इस पर बैठने की ज़रूरत नहीं पड़ेगी। अच्छा तो बता, तू गुइझू क्यों आई? अपने सुसमाचार का उपदेश देने आयी थी क्या?" मैं कुछ नहीं बोली। एक तरफ़ खड़ा एक सख्त-सा दिखने वाला पुलिसवाला गाली बकते हुए बोला, "यह तेरा गूँगी का नाटक बहुत हुआ, समझी! अगर तूने ज़बान नहीं खोली ना, तो तुझे इस कुर्सी का मज़ा चखा दूँगा!" मैं फिर भी चुप रही।

तभी, कामोत्तेजक कपड़े पहने एक महिला कमरे में आई, पता चला कि पुलिसवालों के गिरोह ने इस महिला को यहाँ बुलाया है ताकि वह मुझे मनाकर मुझसे अपराध स्वीकार करवा ले। वह झूठी शिष्टता दिखाकर मुझे नसीहत दे रही थी, "देखो, तुम यहाँ एक अजनबी हो, यहाँ आसपास न तुम्हारे सग-संबंधी हैं, न दोस्त हैं। हम जो जानना चाहते हैं, तुम हमें बता दो, ठीक है? हम जो जानना चाहते वह तुम हमें बता दोगी, तो मैं तुम्हें कोई काम दिलवा दूँगी, और यहीं गुइझू में तुम्हारे लिए एक पति ढूँढ़ दूँगी। मैं तुमसे वादा करती हूँ कि मैं तुम्हारे लिए एक अच्छा इंसान ढूँढ़ दूँगी। लेकिन अगर तुम्हें यह सब नहीं चाहिए, तो तुम मेरे यहाँ एक आया का काम कर सकती हो। मैं तुम्हें हर महीने तन्ख़्वाह दूँगी। इस तरह, तुम यहाँ बस सकती हो और अपनी एक पहचान बना सकती हो।" मैंने सिर उठाकर उसे एक नज़र देखा, लेकिन मैं कुछ बोली नहीं। मैंने सोचा: "शैतान शैतान ही रहेंगे। ये लोग परमेश्वर के अस्तित्व को नहीं मानते, पैसे और मुनाफ़े के लिए भयानक से भयानक काम करते हैं। अब ये लोग मुझे घूस देने के लिए मुनाफ़े का इस्तेमाल करने की कोशिश कर रहे हैं ताकि मैं परमेश्वर को धोखा दूँ। मैं इनकी धूर्त साज़िशों की शिकार होकर, बेशर्म यहूदा कैसे बन सकती हूँ?" उसने देखा कि उसके "दयालुतापूर्ण" शब्दों का मुझ पर कोई असर नहीं हुआ है, और उसे पुलिसवालों के सामने लज्जित होना पड़ा है, तो उसने तुरंत अपना मुखौटा उतारा और अपने असली रंग में आ गयी। उसने अपने बैग में से एक पट्टी निकाली और बेदर्दी से मुझ पर बरसाने लगी, फिर गुस्से से उसने अपना बैग सोफ़े पर पटक दिया। उसने झुँझलाहट में अपना सिर झटका और एक ओर जाकर खड़ी हो गई। जो कुछ हुआ उसे देखकर, एक मोटा-सा दुष्ट पुलिसवाला मुझ पर झपटा, मुझे बालों से पकड़ा और मेरा सिर कई बार दीवार से दे मारा, और दाँत पीसते हुए चिल्लाया, "जब कोई तेरे हित की बात कर रहा हो तो क्या तुझे समझ में नहीं आता? हुँह? नहीं आता? अच्छा बता, ज़बान खोलेगी या नहीं?" उसने मेरे सिर को दीवार से इतनी बार दे मारा था कि मेरी आँखों के सामने तारे नाचने लगे, मेरा सिर भन्ना रहा था, पूरा कमरा घूम रहा था, और मैं फर्श पर गिर पड़ी। उसने मुझे घसीटा और धातु की कुर्सी पर पटक दिया जैसे कि मैं कोई कपड़े की गुड़िया हूँ। जब मुझे थोड़ा-बहुत होश आया, तो मैं धीरे-धीरे अपनी आँखें खोलने लगी—मैंने देखा कि उसके हाथ में अभी भी मेरे टूटे हुए बाल हैं। मुझे ऊपर से नीचे तक कुर्सी से बाँध दिया गया, और मेरी छाती के आगे स्टील की एक मोटी प्लेट लगा दी गयी। मेरी हथकड़ियों को कुर्सी से कस दिया गया, मेरे पैरों में दसियों पौंड की बेड़ियाँ डाल दी गईं, और उन्हें भी कुर्सी से बाँध दिया गया। हाथ-पैर हिलाने में असमर्थ, मैं अपने आपको किसी बुत की तरह महसूस कर रही थी। ठंडी और भारी ज़ंजीरों, ताले और हथकड़ियों ने मुझे धातु की कुर्सी से जकड़ रखा था—मैं अपनी पीड़ा को बयाँ नहीं कर सकती। मुझे कष्ट में देखकर, दुष्ट पुलिसवाले ख़ुश हुए और यह कहकर मेरा मज़ाक उड़ाने लगे, "क्या जिस परमेश्वर में तू विश्वास रखती है, वह सर्वशक्तिमान नहीं है? वह तुझे बचाने क्यों नहीं आता? वह तुझे इस टाइगर कुर्सी से बचाता क्यों नहीं? बेहतर होगा कि अब तू ज़बान खोल दे। तेरा परमेश्वर तुझे बचा नहीं सकता, सिर्फ़ हम तुझे बचा सकते हैं। हम जो जानना चाहते हैं, वह तू हमें बता दे, हम तुझे छोड़ देंगे। तू एक अच्छा जीवन जी सकती है। परमेश्वर में आस्था रखना, समय की बर्बादी है!" मैंने उन दुष्ट पुलिसवालों की व्यंग्यात्मक टिप्पणियों को शांत भाव से सुना, क्योंकि परमेश्वर के वचन कहते हैं: "अंत के दिनों में, मनुष्य को पूर्ण करने के लिए परमेश्वर वचनों का उपयोग करता है, न कि चिह्नों और चमत्कारों का। वह मनुष्य को उजागर करने, उसका न्याय करने, उसे ताड़ित करने और पूर्ण बनाने के लिए वचनों का उपयोग करता है, ताकि परमेश्वर के वचनों में, मनुष्य परमेश्वर की बुद्धि और सुन्दरता को देख ले, और परमेश्वर के स्वभाव को समझ जाए, ताकि परमेश्वर के वचनों के माध्यम से, मनुष्य परमेश्वर के कार्यों को निहार ले" ("वचन देह में प्रकट होता है" में "आज परमेश्वर के कार्य को जानना")। परमेश्वर अब जो कार्य कर रहा है, वह व्यवहारिक है, अलौकिक नहीं। परमेश्वर इंसान को पूर्ण बनाने के लिए वचनों का प्रयोग करता है जिससे कि उसके वचन हमारी आस्था और जीवन बन जाएँ। वह हमारे जीवन स्वभावों को बदलने के लिए अपने वचनों का प्रयोग करता है, इस प्रकार के व्यवहारिक कार्यों से ही परमेश्वर का सामर्थ्य और बुद्धि बेहतर ढंग से प्रकट हो सकते हैं, और शैतान हमेशा के लिए परास्त हो सकता है। सीसीपी सरकार ने मुझे गिरफ़्तार करके क्रूर यातनाएँ दीं क्योंकि परमेश्वर मेरी आस्था का इम्तहान लेना चाहता था और देखना चाहता था कि मैं उसके वचनों के सहारे जीते हुए उसकी गवाही दे सकती हूँ या नहीं। इस बात को समझते हुए, मेरी इच्छा हुई कि मैं परमेश्वर द्वारा पैदा की गई हर स्थिति के प्रति अपने आपको समर्पित कर दूँ। मेरी खामोशी ने दुष्ट पुलिसवालों को क्रोधित कर दिया और वे मेरी ओर इस तरह झपटे जैसे सबके सब पागल हो गए हों। उन्होंने मुझे घेरकर बुरी तरह से पीटना शुरू कर दिया। कुछ ने मेरे सिर पर ज़ोर से घूँसा मारा, कुछ ने मेरी टाँगों पर बुरी तरह से प्रहार किया, बाकी लोगों ने मेरे कपड़े फाड़ दिए और मेरे चेहरे को ज़बर्दस्ती छूने लगे। उनकी बेरहम पिटाई और गुंडागर्दी से मैं अंदर ही अंदर गुस्से से उबल रही थी। अगर मुझे उस टाइगर कुर्सी से कसकर बाँधा न गया होता, तो मैं उनका ज़बर्दस्त मुकाबला करती! उस कुटिल अपराधी संगठन, सीसीपी सरकार के प्रति मेरी घृणा मेरे रोम-रोम में भर गई, मैंने मन ही मन एक संकल्प किया: ये लोग मुझे जितना सताएँगे, मेरी आस्था उतनी ही मज़बूत होगी, और मैं अपनी आख़िरी साँस तक परमेश्वर में विश्वास रखूँगी! ये मुझे जितनी ज़्यादा यातना देंगे, उससे यह बात उतनी ही ज़्यादा साबित होगी कि सर्वशक्तिमान परमेश्वर ही एक सच्चा परमेश्वर है, यह बात और ज़्यादा प्रमाणित होगी कि मैं सच्चे मार्ग का अनुसरण कर रही हूँ! इन तथ्यों के मद्देनज़र, मुझे अच्छी तरह से एहसास हो गया कि यह अच्छाई और बुराई की लड़ाई है, जीवन और मृत्यु के बीच का मुकाबला है, मेरा काम है परमेश्वर के नाम को कायम रखना और उसकी गवाही देना, व्यवहारिक कार्रवाई से शैतान को शर्मिंदा करना, इस प्रकार परमेश्वर को महिमा दिलाना। कई दिन तक यातना और पूछताछ के ज़रिए वे दुष्ट पुलिसवाले मुझसे अपराध स्वीकार करवाना चाहते थे, लेकिन मैंने उन्हें कलीसिया के बारे कुछ भी नहीं बताया। अंत में जब उनके पास कोई विकल्प नहीं बचा, तो वे बोले, "ये औरत टेढ़ी खीर है। हम लोग कई दिनों से इससे सवाल-जवाब कर रहे हैं, लेकिन इसने एक शब्द भी नहीं बोला।" उनकी बातचीत सुनकर, मैं समझ गई कि परमेश्वर के वचनों ने मुझे हर उस नारकीय दरवाज़े से निकलने में मेरी मदद की है जो इन शैतानों ने मेरे सामने खड़े किए थे, परमेश्वर ने मेरी रक्षा की ताकि मैं उसकी गवाही दे सकूँ। मैंने मन ही मन सर्वशक्तिमान परमेश्वर को धन्यवाद दिया और उसकी स्तुति की!

दस दिन से भी ज़्यादा की पूछताछ के दौरान, मैं दिन-रात ठंडी टाइगर कुर्सी पर ही बैठी रही, और मुझे ऐसा महसूस होता जैसे मुझे किसी बर्फ़ की कंदरा में डाल दिया गया हो। मेरी हड्डियों और जोड़ों में ठंड इस कदर समा गई थी मानो इनके टुकड़े-टुकड़े कर दिए गए हों। एक जवान दुष्ट पुलिसवाले ने मुझे ठिठुरते देखा, तो उस स्थिति का फायदा उठाते हुए बोला, "अच्छा हो कि तू ज़बान खोल दे! हट्टे-कट्टे लोग भी इस कुर्सी पर ज़्यादा नहीं टिक पाते। अगर तूने अपना यही रवैया रखा, तो ज़िंदगी भर के लिए अपाहिज हो जाएगी।" यह सुनकर मैं कमज़ोर और बेचैन होने लगी, लेकिन फिर मैंने परमेश्वर को पुकारा, और प्रार्थना की कि वह मुझे इस अमानवीय अत्याचार को सहने की और ऐसा कुछ न करने की शक्ति दे जो परमेश्वर को धोखा दे। प्रार्थना के बाद, परमेश्वर ने उस कलीसिया भजन के ज़रिए मुझे प्रबुद्ध किया जिसे मैं प्रेम से गाया करती थी: "मुझे परवाह नहीं कि परमेश्वर में विश्वास करने का रास्ता कितना कठिन है, मैं अपने उद्यम के रूप में केवल परमेश्वर की इच्छा को पूरा करता हूं; मुझे इस बात की ज़रा भी परवाह नहीं है कि भविष्य में मुझे आशीष मिलते हैं या मैं दुख उठाता हूँ। अब जबकि मैंने परमेश्वर से प्रेम करने का संकल्प ले लिया है, मैं अंत तक निष्ठावान रहूँगा। मेरे पीछे कितने भी ख़तरे या मुश्किलें घात लगाए बैठी हों, मुझे परवाह नहीं है, मेरा अंत चाहे कुछ भी हो, परमेश्वर के गौरवमय दिन का स्वागत करने के लिए, मैं परमेश्वर के पदचिह्नों के नज़दीक चलता हूँ और आगे बढ़ने का प्रयास करता हूँ" (मेमने का अनुसरण करना और नए गीत गाना में "परमेश्‍वर को प्रेम करने के मार्ग पर चलना")। उस भजन के हर अंतिम शब्द ने मुझे प्रेरित किया, मैं मन ही मन उसे बार-बार गाती रही। मैं अपने आपको उस शपथ पर विचार करने से रोक न पायी जो मैंने परमेश्वर के सामने ली थी, कि मुझे कितने ही दुख और मुश्किलों का सामना करना पड़े, लेकिन मैं फिर भी परमेश्वर के लिए अपना जीवन खपाऊँगी और उसके प्रति मैं अंत तक निष्ठावान रहूँगी। लेकिन थोड़ा-सा दुख आते ही मैं कमज़ोर पड़ने लगी थी और डर गई थी—यह निष्ठावान होना कैसे हुआ? क्या मैं शैतान की धूर्त चालों का शिकार नहीं हो रही थी? शैतान चाहता था कि मैं अपनी देह और परमेश्वर को धोखा देने के बारे में सोचूँ, लेकिन मैं जानती थी कि मुझे उसकी बातों से मूर्ख नहीं बनना है। परमेश्वर में आस्था रखने के कारण दुख उठाना बहुत ही सार्थक और मूल्यवान है, यह गौरव की बात है, मैं चाहे जितने दुख उठाऊँ, लेकिन मैं अपने आपको ऐसा दयनीय तुच्छ इंसान बनने की इजाज़त नहीं दे सकती थी जो आस्था से मुँह मोड़कर परमेश्वर को धोखा दे। परमेश्वर को संतुष्ट करने के लिए एक बार यह संकल्प कर लेने के बाद, मुझे ठंड लगनी बंद हो गई और मेरे दिल का दर्द गायब हो गया। एक बार फिर, मैंने परमेश्वर के अद्भुत कर्म देखे और उसके प्रेम का अनुभव किया। हालाँकि पुलिसवाले अभी तक अपना मकसद हासिल नहीं कर पाए थे, लेकिन उन्होंने भी मेरा पीछा नहीं छोड़ा था। वे लोग बारी-बारी से मुझे यातना देते, और दिन-रात जगाए रखते। अगर मैं पल भर के लिए भी आँखें झपकती, तो वे लोग मुझे बेंत के बने स्विच से मारते, या फिर बिजली के झटके देने वाली छड़ से मेरे शरीर को कोंचते। वे जब भी ऐसा करते, मुझे ऐसा लगता जैसे मेरे अंदर बिजली का करंट दौड़ रहा है, मेरा पूरा शरीर ऐंठने और मरोड़ खाने लगता। दर्द इतना भयानक होता कि मन करता जान दे दूँ। वे मुझे मारते जाते और चिल्लाते जाते, "तू अभी भी हमें सब-कुछ नहीं बताएगी कमीनी, और सोना चाहती है! आज देख तू, हम मार-मार के तेरी जान ले लेंगे!" उनकी मार की तीव्रता बढ़ती गई, और ज़्यादा क्रूर होती गई, और मेरी बेबस चीखें कमरे में चारों ओर गूँजती रहीं। चूँकि मैं टाइगर कुर्सी से इतनी कसकर बँधी हुई थी कि ज़रा-सी भी हिल नहीं पाती थी, इसलिए मैं उनके जंगलीपन के आगे समर्पित होने के अलावा कुछ नहीं कर सकती थी। यह सब देखकर वे दुष्ट पुलिसवाले बहुत ख़ुश होते और बीच-बीच में अट्टहास करते। मुझे इतने ज़्यादा समय तक कोड़ों से मारा गया और बिजली के झटके दिए गए कि मेरे शरीर पर जगह-जगह मार के निशान पड़ गए, मेरे चेहरे, गर्दन, बाज़ुओं और हाथों पर ज़ख्म के नीले दाग पड़ गए, और मेरा पूरा शरीर सूज गया। लगा जैसे मेरा पूरा जिस्म सुन्न पड़ गया, लेकिन अब मुझे उतनी पीड़ा नहीं हो रही थी। मुझे पता था कि परमेश्वर मेरा ध्यान रख रहा है और मेरे दर्द को कम कर रहा है, मैंने मन ही मन बार-बार परमेश्वर को धन्यवाद दिया।

मैंने ये यातनाएँ करीब एक महीने तक झेलीं लेकिन उसके बाद वाकई बर्दाश्त करना मुश्किल हो गया। पल भर के लिए ही सही, मैं सोना चाहती थी। मगर उन दरिंदों में नाम-मात्र की भी इंसानियत नहीं थी। जैसे ही मैं अपनी आँखें बंद करती, वे लोग तुरंत मेरे चेहरे एक गिलास पानी मार कर मुझे चौंकाकर जगा देते, और फिर से मुझे मजबूरन अपनी आँखें खुली रखनी पड़तीं। मेरी सारी शक्ति जवाब दे चुकी थी—मुझे लगा जैसे मेरा जीवन अपने अंत पर पहुँच चुका है। लेकिन परमेश्वर लगातार मेरी रक्षा कर रहा था, मेरे दिमाग को एकदम स्पष्ट और सजग रख रहा था, मेरी आस्था को मज़बूत बनाए हुए था ताकि मैं उसे धोखा न दूँ। यह देखते हुए कि वे मुझसे कोई भी जानकारी नहीं उगलवा सके थे और इस बात से भयभीत थे कि कहीं मैं मर न जाऊँ, उनके पास एकमात्र विकल्प यही बचा था कि वे मुझे वापस नज़रबंदी गृह ले जाएँ। पाँच-छ: दिन के बाद भी मैं उनके उत्पीड़न से उबर नहीं पायी थी, लेकिन उन लोगों ने एक बार फिर मुझे घसीटकर और ज़ंजीरों से बाँधकर टाइगर कुर्सी पर बैठा दिया। उन्होंने फिर से मेरे पैरों में भारी-भरकम बेड़ियाँ डाल दीं, वे मार, यातना और दुर्व्यवहार के ज़रिए एक बार फिर मुझसे अपराध स्वीकार करने की दिशा में आगे बढ़े। मुझ पर करीब दस दिन तक अत्याचार किए गए, लेकिन जब उन्होंने देखा कि अब मैं और ज़्यादा उत्पीड़न सहन नहीं कर पाऊँगी, तो वे मुझे नज़रबंदी गृह ले गए। पाँच-छ: दिन और गुज़र गए और उन्होंने फिर वही सब दोहराया। इस तरह छ: महीने बीत गए, मुझे पता भी नहीं कि कितनी बार उन लोगों मेरे साथ यही सब किया—वही उत्पीड़न बार-बार दोहराया गया। मुझे इस हद तक यातना दी गई कि मेरे टूटने की इंतिहा हो गई, और मैंने दिल से अपने आगामी जीवन की सारी उम्मीदें छोड़ दीं। मैंने खाना खाने से इंकार करना शुरू कर दिया, कई दिनों तक पानी की एक बूंद नहीं पी। तब उन्होंने मुझे ज़बर्दस्ती पानी पिलाना शुरू कर दिया; एक जन मेरा चेहरा पकड़ लेता, और दूसरा मेरा मुँह खोलकर उसमें पानी डाल देता। पानी मेरे मुँह और गर्दन के आसपास बह जाता, मेरे कपड़े पानी को सोख लेते। मुझे ठंड लगती और मैं अपने आपको छुड़ाने की कोशिश करती, लेकिन मेरे अंदर इतनी भी ताकत नहीं बची थी कि मैं अपना सिर भी हिला पाती। यह देखते हुए कि खाने को नकारना भी बेकार की कोशिश है, मैंने तय किया कि शौचालय जाने का मौका तलाश कर मैं वहाँ जाकर अपना सिर दीवार से दे मारूँगी और मर जाऊँगी। अपनी भारी-भरकम बेड़ियों को घसीटते हुए, मैं एक-एक कदम लड़खड़ाते हुए शौचालय की ओर बढ़ी, और पूरे रास्ते दीवार का सहारा लेकर चली। चूँकि मैंने इतने दिनों से कुछ खाया नहीं था, इसलिए मेरी आँखें धुँधला रही थीं और मैं ठीक से देख भी नहीं पा रही थी कि मैं कहाँ जा रही हूँ; रास्ते में मैं कई बार गिरी। धुंध में ही मैंने देखा कि लोहे की बेड़ियों के कारण मेरे टखने का माँस उधड़ गया है और उससे बुरी तरह खून बह रहा है, मैं खिड़की के पास पहुँची, तो मैंने सिर उठाकर बाहर की ओर देखा। मैंने देखा कि थोड़ी दूरी पर लोग अपने-अपने काम से इधर-उधर आ-जा रहे हैं। तभी अचानक मेरे अंदर एक हलचल-सी हुई, और मैंने सोचा: "इन लाखों लोगों में से कितने लोग सर्वशक्तिमान परमेश्वर में आस्था रखते हैं? उनमें से मैं एक खुशकिस्मत इंसान हूँ, क्योंकि परमेश्वर ने मुझे चुना है—भीड़ में एक साधारण-सा इंसान, उसने अपने वचनों से मुझे सींचा है, मेरा पोषण किया है, अब तक हर कदम पर मुझे राह दिखाई है। परमेश्वर ने मुझे कितने आशीष दिए हैं, तो मैं क्यों अपनी जान देना चाहती हूँ? क्या ऐसा करके मैं परमेश्वर को आहत नहीं करूँगी?" तभी, मेरे मन में परमेश्वर के वचन आए: "इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। उत्साह और प्रत्याशा से परिपूर्ण प्रत्येक वचन ने मेरे दिल को गर्मजोशी से भर दिया, प्रेरणा दी जिसने मुझे और भी ज़्यादा झकझोर दिया—मुझे ज़िंदा रहने का हौसला मिला। मैंने मन ही मन अपने आपको समझाया: "ये दरिंदे मेरे शरीर को नष्ट कर सकते हैं, लेकिन परमेश्वर को संतुष्ट करने की मेरी चाहत को नष्ट नहीं कर सकते। मेरा दिल सदा परमेश्वर से ही जुड़ा रहेगा। मैं सशक्त बन जाऊँगी; मैं कभी हार नहीं मानूँगी!" मैं वापस चल पड़ी, कदम-दर-कदम, अपनी भारी-भरकम बेड़ियों को घसीटते हुए। मदहोशी की स्थिति में ही, मैंने प्रभु यीशु के बारे में सोचा, जो अपना ज़ख्मों से भरा जिस्म लिए, बलिदान-स्थल की ओर जा रहा था, बुरी तरह थका हुआ था, पीठ पर भारी सलीब था, और उस समय मेरे मन में सर्वशक्तिमान परमेश्वर के ये वचन आए: "यरूशलेम जाने के मार्ग पर, यीशु ने संताप में महसूस किया, मानो कि कोई एक नश्तर उसके हृदय में भोंक दिया गया हो, फिर भी उसमें अपने वचन से पीछे हटने की थोड़ी सी भी इच्छा नहीं थी; हमेशा से एक सामर्थ्यवान ताक़त थी जो उसे लगातार उस ओर आगे बढ़ने के लिए बाध्य कर रही थी जहाँ उसे सलीब पर चढ़ाया जाएगा" ("वचन देह में प्रकट होता है" में "परमेश्वर की इच्छा के अनुरूप सेवा कैसे करें")। उस पल, मैं अपने आँसू न रोक पायी, जो बेरोक-टोक गालों को भिगो रहे थे। मैंने मन ही मन परमेश्वर से प्रार्थना की: "हे परमेश्वर! तू कितना पवित्र है, तू सर्वोच्च है, फिर भी तूने हमें बचाने के लिए देहधारण किया। तूने भयंकर अपमान और पीड़ा सही, हमारे लिए ही तू सूली पर चढ़ा। हे परमेश्वर! कौन है जिसने तेरे दुख-दर्द को जाना है? कौन है जिसने तेरी उस श्रमसाध्य कीमत को समझा या सराहा है जो तूने हमारी खातिर चुकायी है? अब मैं इस मुश्किल को झेल रही हूँ ताकि मैं उद्धार पा सकूँ। इसके अलावा, मैं इन दरिंदों के हाथों क्रूरता को झेलते हुए, सीसीपी सरकार के दुष्ट सार को अच्छी तरह से देखने के लिए कष्ट झेल रही हूँ, ताकि मैं फिर कभी इनके हाथों धोखा न खाऊँ या मूर्ख न बनूँ, और इसके अंधकारपूर्ण असर से बाहर निकल सकूँ। फिर भी मैं तेरी इच्छा के प्रति कभी विचारशील नहीं हुई, अपनी देह के बारे में ही सोचती रही, मरने की इच्छा करती रही ताकि इस यातना और पीड़ा का अंत हो। मैं कितनी कायर और घृणित हूँ! हे परमेश्वर! तू हर समय हमारे लिए स्वयं को खपाता है, दुख उठाता है, अपना सारा प्रेम हम पर लुटाता है। हे परमेश्वर! मैं और तो कुछ कर नहीं सकती, लेकिन मैं अपना दिल पूरी तरह से तुझे अर्पित करना चाहती हूँ, मैं अंत तक तेरा अनुसरण करना चाहती हूँ, चाहे मुझे कितने भी दुख उठाने पड़ें और तुझे संतुष्ट करने के लिए तेरी गवाही देना चाहती हूँ!" मैंने कई महीनों तक क्रूर मार और यातना सहकर, एक भी आँसू नहीं बहाया, इसलिए जब मैं वापस पूछताछ कक्ष गयी, तो आँसुओं से भीगे मेरे चेहरे को देखकर दुष्ट पुलिसवालों को लगा कि मैं सब-कुछ उगलने के लिए तैयार हो गई। उनमें से मोटा पुलिसवाला बड़ा खुश हुआ और मेरी ओर देखकर मुस्कराते हुए बोला, "तूने इस पर सोच लिया? तू सहयोग करने को तैयार है?" मैंने उसे पूरी तरह नज़रंदाज़ कर दिया तो तुरंत ही उसका चेहरा तमतमा गया। उसने अचानक हाथ उठाया और मेरे चेहरे पर तड़ातड़ इतने तमाचे जड़ दिए कि मैं गिन भी नहीं पायी। मैं दर्द से तिलमिला उठी, मुँह की कोर से फ़र्श पर खून टपकने लगा। एक दूसरे पुलिसवाले ने पानी से भरा गिलास मेरे चेहरे पर फेंका और दाँत पीसकर चिल्लाया, "अगर तू हमारे साथ सहयोग नहीं करती, तो हमें परवाह नहीं है। अब इस दुनिया पर कम्युनिस्ट पार्टी का राज है, अगर तू सहयोग नहीं भी करेगी, तो भी हम तुझे जेल में डाल देंगे!" डराने-धमकाने की उनकी तमाम कोशिशों के बावजूद, मैंने अपनी ज़बान नहीं खोली।

हालाँकि मुझे दोषी सिद्ध करने के लिए पुलिस के पास कोई सबूत नहीं थे, लेकिन फिर भी उसने हार नहीं मानी, बल्कि मुझसे मेरा अपराध स्वीकार करवाने के लिए मुझे यातना देती रही। एक दिन देर रात को, कई पुलिसवाले नशे में धुत लड़खड़ाते हुए, पूछताछ कक्ष में दाखिल हुए। उनमें से एक, मुझे कामुक नज़रों से घूर रहा था, लगा उसके दिमाग में कोई साज़िश चल रही है, वह बोला, "इसके कपड़े उतारकर इसे लटका दो। तब देखते हैं कि यह सहयोग करती है या नहीं।" उसकी यह बात सुनकर मैं डर गई, हताश होकर मैं मन ही मन परमेश्वर को पुकारने लगी कि वो इन जानवरों की खबर ले और इनके कामुक षडयंत्रों को नाकाम करे। उन्होंने मुझे टाइगर कुर्सी से आज़ाद कर दिया, लेकिन टखनों पर बंधी भारी बेड़ियों के कारण मैं मुश्किल से खड़ी हो पा रही थी। वे मुझे घेरकर मेरे साथ फुटबॉल की तरह खेलने लगे, मेरे चेहरे पर खरबूजे के बीज थूकने लगे और बार-बार चिल्लाने लगे, "बोल सहयोग करेगी? अगर तू हमारे साथ ढंग से पेश नहीं आएगी, तो हम तेरी ज़िंदगी दूभर कर देंगे! अब तेरा परमेश्वर कहाँ है? क्या वह सर्वशक्तिमान नहीं है? बोल उसे वो हमें मार दे!" दूसरा बोला, "वांग को बीवी की ज़रूरत है, अगर हम इसे उसके हवाले कर दें तो? हा हा ..." उनके शैतानी चेहरों को देखकर, मैं क्रोध की भट्ठी में जल उठी जिससे मेरे सारे आँसू सूख गए। मैं बस परमेश्वर से प्रार्थना ही कर सकती थी कि वह मेरे दिल की रक्षा करे ताकि मैं उसे धोखा न दूँ, मैं उसके आयोजनों के प्रति समर्पित रहूँ, फिर चाहे मैं जिऊँ या मरूँ। अंत में, उन दुष्ट पुलिसवालों ने सारे हथकंडे आज़मा लिए, लेकिन वे मेरे मुँह से एक शब्द भी नहीं उगलवा सके। जब कोई चारा न रहा, तो उन्होंने अपने वरिष्ठों को फोन करके सूचित कर दिया। "यह औरत चट्टान की तरह अडिग है। यह आधुनिक ल्यू हूलन है। अगर हम इसकी जान भी ले लें, तो भी यह ज़बान नहीं खोलेगी। अब हम कुछ नहीं कर सकते!" उनकी मायूसी देखकर, मैंने मन ही मन परमेश्वर को बार-बार धन्यवाद दिया। यह परमेश्वर के वचनों का मार्गदर्शन ही था जिसने मुझे लगातार उनके क्रूर अत्याचारों को सहने योग्य बनाया। सर्वशक्तिमान परमेश्वर की महिमा बनी रहे।

इसके बावजूद कि अनगिनत पूछताछ से भी उन्हें कुछ हासिल नहीं हुआ, सीसीपी सरकार ने मुझ पर कानून-व्यवस्था भंग करने का इल्ज़ाम लगाया और मुझे पूरे सात साल के कारावास की सज़ा दी। मेरे साथ जो दो भाई गिरफ्तार हुए थे, उन्हें भी उसी तरह पाँच-पाँच साल की जेल की सज़ा हुई। आठ महीनों के अमानवीय अत्याचार से गुज़रकर, सात सालों की जेल की सज़ा सुनकर, मुझे न तो कोई पीड़ा हुई, न ही कोई दुख, बल्कि मुझे राहत मिली, इससे भी ज़्यादा, मैंने सम्मानित महसूस किया। क्योंकि पिछले आठ महीनों के दौरान, मैंने हर कदम पर परमेश्वर के मार्गदर्शन का अनुभव किया था, और परमेश्वर के असीम प्रेम और सुरक्षा का आनंद लिया था। इसी के कारण मैं चमत्कारिक रूप से उस क्रूर अत्याचार को झेल पायी वरना उसे बर्दाश्त कर पाना मेरी क्षमता से बाहर की बात थी, उसी के कारण मैं गवाही दे पायी। यह सबसे बड़ा सुख था जो परमेश्वर ने मुझे प्रदान किया था। मैंने तहेदिल से परमेश्वर को धन्यवाद दिया और उसकी स्तुति की!

3 नवम्बर, 2008 को, सज़ा काटने के लिए मुझे प्रथम महिला जेल भेज दिया गया, और इस तरह मेरा जेल का लम्बा जीवन आरंभ हुआ। जेल के नियम-कानून बहुत कठोर थे; हम सुबह छ: बजे उठकर काम शुरू कर देते थे, और रात तक काम करते रहते थे। खाने और शौचालय जाने के अवकाश का समय युद्ध-क्षेत्र की तरह बहुत ही कसा हुआ होता था, और उसमें कैदियों को ज़रा-सी भी ढिलाई बरतने की इजाज़त नहीं दी जाती थी। जेल के सुरक्षाकर्मी हम पर काम का कई गुना बोझ लाद देते थे ताकि वे लोग हमारी मेहनत के ज़रिए ज़्यादा से ज़्यादा कमाई कर सकें, और जो परमेश्वर के विश्वासी होते थे, उनके साथ वे और भी ज़्यादा निर्दयता से पेश आते थे। ऐसे माहौल में रहकर, मैं हमेशा तनाव में जीती थी। एक-एक दिन एक-एक साल के बराबर लगता था। जेल में मुझे सबसे मुश्किल और सबसे भारी काम दिया दिया जाता था, और जो खाना दिया जाता था, वह कुत्तों के लायक भी न था—आधी कच्ची, काली, छोटी-सी रोटी और पीली, सूखी हुई पुरानी पत्तागोभी की पत्तियाँ। मैं अक्सर सुबह से लेकर शाम तक जी-तोड़ मेहनत करती, ताकि अच्छे बर्ताव के कारण मेरी सज़ा कम हो जाए, यहाँ तक कि अपनी शारीरिक क्षमता से परे जाकर मैं रात-रात भर उत्पादन कोटा पूरा करती। मैं वर्कशॉप में 15-16 घंटे खड़े रहकर स्वेटर बनाने की सेमी-ऑटोमैटिक मशीन पर लगातार काम करती। मेरे पैर सूज जाते, अक्सर उनमें दर्द होता और मुझे कमज़ोरी महसूस होती। फिर भी, मैं काम को कभी धीमा न पड़ने देती, क्योंकि वर्कशॉप में बिजली की छड़ लिए सुरक्षा कर्मी हमेशा पहरा देते रहते थे। अगर वे किसी को काम करते न देखते, तो तुरंत ही उसे सज़ा देते थे, लेकिन अच्छे बर्ताव के लिए प्राप्त अंकों को वे कैदियों से छुपाकर रखते थे। लगातार थका देने वाली मेहनत ने मेरे शरीर और दिमाग को तोड़कर रख दिया। हालाँकि मैं अभी युवा थी, लेकिन मेरे बाल सफ़ेद हो गए थे, कितनी बार तो ऐसा हुआ कि मैं मशीन पर काम करते-करते ही बेहोश हो गयी। अगर परमेश्वर ने मुझ पर निरंतर निगाह न रखी होती, तो शायद मैं ज़िंदा न बचती। आख़िरकार, परमेश्वर की देखभाल के तहत, मुझे अपनी सज़ा कम करवाने के दो अवसर मिले, और मैं धरती के उस नरक से दो साल पहले ही रिहा होने में कामयाब हो गयी।

सीसीपी सरकार के हाथों आठ महीनों के क्रूर अत्याचार और पाँच साल की कैद काटने के बाद, मेरे तन-मन को बुरी तरह से नुकसान पहुँचा था। रिहा होने के बाद भी, मैं काफ़ी समय तक अजनबियों का सामना करने से भय खाती रही। ख़ास तौर पर, जब कभी मैं किसी व्यस्त जगह पर बहुत सारे लोगों की चहल-पहल देखती, तो मेरी आँखों के सामने उन दुष्ट पुलिसकर्मियों द्वारा उत्पीड़न के दृश्य आ जाते, और मुझे अंदर ही अंदर खौफ़ और बेचैनी का एहसास होने लगता। इतने लम्बे समय तक उस धातु की कुर्सी से बँधे रहने की वजह से, मेरा मासिक धर्म बिल्कुल गड़बड़ा गया था, मुझे दुनिया भर की बीमारियाँ हो गईं। जब मैं उन अंतहीन, पीड़ादायक महीनों के बारे में सोचती हूँ, जिस दौरान मैंने भयंकर दुख और कष्ट सहे, तो मुझे साफ नज़र आता है कि सीसीपी सरकार जिस "धार्मिक आस्था की आज़ादी" और "नागरिकों के न्यायसम्मत अधिकारों और हितों" की शेखी बघारती है, वह सब अपने पापों और दुष्ट सार को छिपाने का उसका षडयंत्र-मात्र है। साथ ही, मैंने परमेश्वर की सर्वशक्तिमत्ता, संप्रभुता, अधिकार और सामर्थ्य का भी सच्चा अनुभव किया, मैं परमेश्वर की चिंता और करुणा को भी महसूस कर पायी। ये सभी चीज़ें परमेश्वर द्वारा मुझे प्रदान की गईं जीवन की बहुमूल्य और प्रचुर धरोहर हैं। परमेश्वर का कार्य व्यवहारिक और सामान्य है, वही शैतान और हैवान को हमारे उत्पीड़न की इजाज़त देता है। जब हैवान पागलों की तरह हम पर ज़ुल्म कर रहा होता है, तो उस समय परमेश्वर हमारे साथ होता है, और गुप्त रूप से हमारी देखभाल कर रहा होता है, अपने वचनों के अधिकार और शक्ति से हमें प्रबुद्ध और हमारा मार्गदर्शन कर रहा होता है। परमेश्वर हमें आस्था और प्रेम प्रदान करता है, और शत्रु शैतान पर विजय प्राप्त करता है, उसे पराजित करता है, इस प्रकार गौरव हासिल करता है। मैं तहेदिल से परमेश्वर की बुद्धि और मनोहरता की स्तुति करती हूँ!

अब फिर से अपने भाई-बहनों के साथ मिलकर काम करने के लिए मैं वापस कलीसिया लौट आयी हूँ। परमेश्वर के प्रेम के मार्गदर्शन में, मैं कलीसियाई जीवन जी रही हूँ, और हम सब भाई-बहन मिलकर पूरे तालमेल से राज्य के सुसमाचार का प्रचार करते हैं। मेरा जीवन पूरे जोश और प्राण-शक्ति से लबालब है। अब मेरे अंदर परमेश्वर के कार्य के लिए भरपूर आस्था है। मैं यथार्थ में परमेश्वर के राज्य के सुंदर दृश्य को धरती पर साकार होते देख सकती हूँ, मैं अपने आपको परमेश्वर का स्तुति-गान करने से रोक नहीं पा रही हूँ! "मसीह के राज्य का अवतरण हुआ है धरती पर, परमेश्वर के वचन जीतते (हैं) सभी को, हुकूमत करते (हैं) दुनिया पर। हम देख सकते हैं ये सब अपनी आँखों से अब, परमेश्वर के वचन से सब बना है, पूर्ण हुआ है। हम जय-जयकार करते! गुणगान करते! हम उत्सव मनाते मसीह के राज्य के आगमन का धरती पर। हम जय-जयकार करते! गुणगान करते! हम उत्सव मनाते, परमेश्वर के वचन शासन करते धरती पर। परमेश्वर का वचन हम सब के बीच रहता है, हर कदम, हर ख़्याल में ये हमारे संग रहता है। ... राज्य का सौंदर्य उज्ज्वल है, अनंत है, हर कोई जयघोष करता परमेश्वर के वचनों का धरती पर, समर्पित होता वचनों को, आराधना करता परमेश्वर की। आनंद-उत्सव है कायनात में। उत्सव मनाते हम पूरा हुआ कार्य उसका, कि वो पवित्र है, सर्वशक्तिमान है, धार्मिक है, बुद्धिमान है। हमें ख़ुद ले जाता है कनान में परमेश्वर, ताकि उसकी विपुलता, समृद्धि का आनंद ले सकें हम" (मेमने का अनुसरण करना और नए गीत गाना में "मसीह के राज्य का अवतरण हुआ है धरती पर")।

11. जीवन के चमत्कार

यंग ली, चीन

सर्वशक्तिमान परमेश्वर कहते हैं, "परमेश्वर की जीवन शक्ति किसी भी अन्य शक्ति से जीत सकती है; इससे भी अधिक, यह किसी भी शक्ति से बढ़कर है। उसका जीवन अनंत है, उसकी सामर्थ्य असाधारण है, और उसकी जीवन शक्ति को किसी भी सृजित प्राणी या शत्रु शक्ति द्वारा पराजित नहीं किया जा सकता है। समय और स्थान चाहे जो हो, परमेश्वर की जीवन शक्ति विद्यमान रहती है और अपने देदीप्यमान तेजस्व से चमकती है। स्वर्ग और पृथ्वी बड़े बदलावों से गजर सकते हैं, परंतु परमेश्वर का जीवन हमेशा एक समान ही रहता है। हर चीज का अस्तित्व समाप्त हो सकता है, परंतु परमेश्वर का जीवन फिर भी अस्तित्व में रहेगा, क्योंकि परमेश्वर ही सभी चीजों के अस्तित्व का स्रोत और उनके अस्तित्व का मूल है। मनुष्य का जीवन परमेश्वर से उत्पन्न होता है, स्वर्ग का अस्तित्व परमेश्वर के कारण है, और पृथ्वी का अस्तित्व परमेश्वर के जीवन की सामर्थ्य से उत्पन्न होता है। प्राणशक्ति से युक्त कोई भी वस्तु परमेश्वर की प्रभुसत्ता से बाहर नहीं हो सकती, और ऊर्जा से युक्त कोई भी वस्तु परमेश्वर के अधिकार क्षेत्र से बाहर नहीं जा सकती। इस प्रकार, वे चाहे कोई भी हों, सभी को परमेश्वर के प्रभुत्व के अधीन समर्पित होना ही होगा, प्रत्येक को परमेश्वर की आज्ञा के अधीन रहना ही होगा, और कोई भी उसके हाथों से बच नहीं सकता है" ("वचन देह में प्रकट होता है" में 'केवल अंत के दिनों का मसीह ही मनुष्य को अनंत जीवन का मार्ग दे सकता है')। परमेश्वर के इन वचनों ने मेरे दिल को छू लिया। जब सुसमाचार का प्रचार करने के कारण सीसीपी की पुलिस ने मुझे गिरफ्तार कर बेरहमी से यातना दी, तब परमेश्वर के वचनों ने ही उन शैतानों की तबाही पर विजय पाकर उनके चंगुल से पीछा छुड़ाने में मेरा मार्गदर्शन किया। मैंने परमेश्वर के वचनों के अधिकार का अनुभव किया और मेरे अंदर उसका अनुसरण करने की आस्था और गहरी हो गई।

बात 23 नवंबर, 2005 की है। शाम को 7 बजे के बाद मैं दो बहनों के साथ एक सभा में थी जब अचानक पाँच अफसर अंदर घुस आये और हमें घेर लिया। उन्होंने डाकुओं की तरह उस जगह को तहस-नहस कर दिया, हमारे बैग और परमेश्वर के वचनों की किताबें जब्त कर लीं, फिर हमें हथकड़ी पहनाकर पुलिस थाने ले गए। मैं बहुत डरी हुई थी। मैं बार-बार परमेश्वर को पुकार रही थी कि वो आकर हमें बचाये। मैंने परमेश्वर के इन वचनों को याद किया : "तुम जानते हो कि तुम्हारे आसपास के परिवेश में सभी चीजें मेरी अनुमति से हैं, सब मेरे द्वारा आयोजित हैं। स्पष्ट रूप से देखो और अपने को मेरे द्वारा दिए गए परिवेश में मेरे दिल को संतुष्ट करो। डरो मत, समुदायों का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे खड़ा है और तुम्हारी ढाल है" ("वचन देह में प्रकट होता है" में 'आरंभ में मसीह के कथन' के 'अध्याय 26')। परमेश्वर के वचनों ने मुझे आस्था और शक्ति दी। मैं जानती थी सब कुछ सर्वशक्तिमान परमेश्वर के हाथों में है, इसलिए जब तक परमेश्वर मेरे साथ है, भला मुझे क्या डर? इससे मुझे परमेश्वर पर भरोसा करके उसकी गवाही देने का विश्वास मिला। थाने पहुँचने पर, पुलिसवालों ने हमें मेटल की कुर्सियों पर बिठाकर हथकड़ियाँ पहना दीं। वहाँ करीब बारह अफसर बारी-बारी से हमसे सवाल-जवाब करने लगे। वो कलीसिया के अगुआ का नाम और पता जानना चाहते थे। उन्होंने जितने भी सवाल पूछे, मैंने मुँह नहीं खोला। अगले दिन शाम को वे लोग हम तीनों को एक नज़रबंदी केंद्र लेकर गये। उस रात बहुत बर्फ़ पड़ रही थी, मगर उन्होंने हमारे कोट छीन लिए। हमारे पास सिर्फ़ तन ढकने के कपड़े थे। हम पूरे रास्ते ठंड से कांपते रहे।

वो हमें किसी भूमिगत कैदखाने में लेकर आये जहाँ मुझे कैदियों की पिटाई और चीखने-चिल्लाने की आवाजें सुनायी दे रही थीं। ये सब देखकर मैं सुन्न हो गयी। ये धरती पर नर्क जैसा था। पुलिस ने हमें एक कोठरी में धकेल दिया और दूसरे कैदियों से हमारी "अच्छी खातिरदारी" करने को कहा। इससे पहले कि मुझे कुछ पता चलता, मुख्य कैदी ने मुझे ठोकर मारकर ज़मीन पर गिरा दिया, और फिर मुझे लातों से मारती रही। इतनी पीड़ा हुई कि मैं ज़मीन पर लुढ़कती चली गई और रोने लगी। फिर वो हमारे सारे कपड़े फाड़कर हमें घसीटते हुए बाथरूम में ले आये और ठंडे पानी का शॉवर चला दिया। हड्डियों को जमा देने वाला पानी मुझ पर डाला गया। मैं लगातार कांप रही थी और मेरे दांत किटकिटा रहे थे। वो वाकया बहुत दर्दनाक था। लग रहा था जैसे मेरी खाल उधेड़ी जा रही हो। जल्दी ही मैं बेहोश होकर गिर गयी। फिर होश में आने पर वो तब तक मुझे पीटते रहते जब तक थक न गये। मेरी हालत खराब होने लगी, मैंने सोचा पता नहीं ये लोग मेरे साथ और क्या-क्या करेंगे, क्या मैं ये सब सह भी पाऊँगी? जब मैं पीड़ा में थी, तब परमेश्वर ने मुझे अपने वचनों के इस भजन को याद करने के लिए प्रबुद्ध किया: "तुम लोग निश्चय ही मेरी रोशनी के नेतृत्व में, अंधकार की शक्तियों के गढ़ को तोड़ोगे। तुम अंधकार के मध्य निश्चय ही मार्गदर्शन करने वाली ज्योति को नहीं खोओगे। ... तुम लोग निश्चय ही सिनिम के देश में दृढ़ और अटूट खड़े रहोगे। तुम लोग जो कष्ट सह रहे हो, उनसे तुम मेरे आशीष प्राप्त करोगे और निश्चय ही सकल ब्रह्माण्ड में मेरी महिमा का विस्तार करोगे" (मेमने का अनुसरण करो और नए गीत गाओ)। मैं मन ही मन ये भजन गाती रही, इससे मुझे काफ़ी प्रोत्साहन मिला। शैतान मुझे चोट तो पहुँचा सकता है, लेकिन अगर मैंने परमेश्वर पर भरोसा रखा, तो वो मुझे इन राक्षसों के अत्याचारों पर विजय दिलाएगा और डटे रहने की शक्ति देगा। ये मुझे परमेश्वर को ठुकराने और उसका विरोध करने पर मजबूर करने के लिए शैतान की चाल थी। मैं जानती थी मुझे न सिर्फ़ उसकी चाल को नाकाम करना है, बल्कि परमेश्वर के लिए गवाही देकर शैतान को शर्मिंदा करना है।

21 दिन बीतने के बाद, पुलिस ने मुझे काउंटी पब्लिक सिक्योरिटी ब्यूरो भेज दिया। उन्होंने सवाल-जवाब करने के लिए मुझे एक मेटल की कुर्सी पर बिठा दिया। ये देखकर कि मैं ज़बान नहीं खोलूँगी, उस दिन शाम को उन्होंने मुझे हथकड़ियाँ पहनाकर खिड़की की सलाखों से लटका दिया, मुझे इस तरह से बाँध दिया गया कि मेरे पैर ज़मीन तक न पहुंचें। उनमें से एक ने कहा, "मुझमें बहुत ज़्यादा सब्र है। मैं तुम्हें तुम्हारी कलीसिया के अगुआ का नाम बताने के लिए मजबूर कर दूँगा।" कुछ समय बाद मेरी कलाइयों में भयंकर दर्द होने लगा। मैं बार-बार परमेश्वर से मार्गदर्शन के लिए प्रार्थना करती रही, ताकि मैं शैतान के सामने कभी आत्मसमर्पण न करूँ। मैं अब भी चुप थी, इसलिए वो मुझे एक पूछताछ वाले कमरे में ले गये। जैसे ही मैं अंदर गयी, मैंने देखा यातना देने वाले सभी तरह के उपकरण वहां मौजूद थे। दीवार पर हर साइज़ के पुलिसिया डंडे लटके थे, चमड़े के चाबुक, कोड़े, और दीवार के पास एक टाइगर बेंच भी थी। कुछ पुलिसवाले करीब बीस साल के एक लड़के को बिजली के डंडों और कोड़ों से मार रहे थे। पिटाई से उसकी खाल इतनी ज्यादा उधेड़ दी गयी थी कि उसे पहचानना मुश्किल हो गया था। तभी, एक महिला अफसर ने आकर बिना कुछ कहे मुझे क्रूरता से जोरदार लात मारी, फिर मेरे बाल पकड़कर मेरा सिर दीवार पर दे मारा। मेरा सिर घूम रहा था, लग रहा था जैसे मेरा सिर फटकर दो टुकड़े हो जाएगा। मुझे पीटते हुए, उसने क्रूरता से कहा, "अगर तुमने हमारे सवालों के जवाब नहीं दिये, तो तुम्हें मार दिया जाएगा!" मुझे डराने के लिए और दो अफसर कूद पड़े: "हमारे पास अलग-अलग थाने से लोग आते हैं। हमें समय की कोई कमी नहीं। एक महीना, दो महीने—चाहे जितना भी समय लगे। जब तक तुम जवाब नहीं दोगी, हम तुमसे सवाल करते रहेंगे।" उन्हें ऐसा कहते सुनकर, और मेरे ख़िलाफ़ उनके बर्बर इरादों को जानकर और जिस तरह वो उस लड़के पर अत्याचार कर रहे थे, उसे देखकर मैं काफ़ी डर गयी। मेरा दिल ज़ोरों से धड़क रहा था। मैं इतना डर गयी थी कि अपने ऊपर होने वाली यातनाओं को सहन करने की शक्ति खो दी। मैंने तुरंत परमेश्वर से प्रार्थना की। तभी, मैंने परमेश्वर के इन वचनों को याद किया : "जब लोग अपने जीवन का त्याग करने के लिए तैयार होते हैं, तो हर चीज तुच्छ हो जाती है, और कोई उन्हें हरा नहीं सकता। जीवन से अधिक महत्वपूर्ण क्या हो सकता है? इस प्रकार, शैतान लोगों में आगे कुछ करने में असमर्थ हो जाता है, वह मनुष्य के साथ कुछ भी नहीं कर सकता" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचनों के रहस्य की व्याख्या' के 'अध्याय 36')। परमेश्वर के वचनों से मुझे पता चला कि शैतान मौत से डर की हमारी कमजोरी का फ़ायदा उठाता है ताकि हम परमेश्वर को धोखा दें। मेरा जीवन परमेश्वर के हाथों में है, मेरी जिंदगी और मौत पर शैतान का वश कैसे हो सकता है? मुझे अपना जीवन समर्पित कर परमेश्वर के लिए गवाही देनी है और शैतान को नीचा दिखाना है! इस विचार ने मुझे विश्वास और हिम्मत दी। मेरी चुप्पी से चिढ़कर, एक अफसर मुझ पर चिल्लाया, "मैं अभी तुम्हें दिन में तारे दिखाता हूँ। तुम्हें लगता है मैं तुम्हें काबू नहीं कर सकता?" वो दोबारा मुझे उन हथकड़ियों से खिड़की पर लटकाकर बिजली वाले डंडे से पीटने लगे। बिजली के उन तेज़ झटकों के कारण मेरा शरीर पूरी तरह से अकड़ गया। मैं जितना संघर्ष करती, हथकड़ियाँ उतनी ही कड़ी होती जातीं, लगा जैसे मेरे हाथ टूट कर गिर जाएंगे। मेरा पूरा शरीर गहरी पीड़ा में था। दो अफसर बारी-बारी से मुझे डंडों से पीट रहे थे। मेरा शरीर अकड़ गया और मैं सुन्न पड़ गयी। मैं अपने होश खोने लगी और आखिर में बेहोश हो गयी। एक बार ठंड से मेरी आँख खुली, ठंडी हवा के कारण मेरा शरीर जम गया था। मैं दोबारा अपने होश खोने लगी, लेकिन मुझे विश्वास था: मैं हिम्मत नहीं हार सकती, मुझे गवाह बनना है, चाहे मेरी मौत ही क्यों न हो जाये। मैंने प्रभु यीशु के बारे में सोचा, जब वह मानवजाति को छुटकारा दिलाने के लिए क्रूस पर चढ़ गया था। उस पर बहुत ज़्यादा अत्याचार किये गए, खून की आख़िरी बूँद गिरने तक उसे क्रूस पर जिंदा लटकाकर रखा गया। परमेश्वर ने मानवजाति के उद्धार के लिये कितना कुछ सहा है। परमेश्वर के प्रेम के बारे में सोचकर वाकई मेरा दिल भर आया। मैंने ये प्रार्थना की: "हे परमेश्वर! तुमने मुझे ये जीवन दिया है। अगर तुम मुझसे मेरा जीवन मांगोगे, तो मैं ख़ुशी-ख़ुशी दे दूँगी। भले ही शैतान मुझे तकलीफ़ देकर मौत के दरवाज़े तक पहुँचा दे, मैं तुम्हारे लिए गवाही देकर उसे शर्मिंदा करूंगी!" मेरा मन थोड़ा शांत होने लगा, मैंने पतरस और स्टीफन जैसे प्रेरितों के बारे में सोचा जो परमेश्वर के लिए शहीद हो गए। मैं मन ही मन इस भजन को गाती रही, जो मुझे अच्छे से याद था : "परमेश्वर की इच्छा और व्यवस्था के कारण ही, मैं कर रही हूँ दुख और इम्तहान का सामना। हार नहीं मान सकती, छिप नहीं सकती। परमेश्वर की महिमा है सबसे पहले। दुख में, परमेश्वर के वचन मेरा मार्गदर्शन करते हैं, मेरी आस्था को पूर्ण बनाते हैं। परमेश्वर के लिए मैं हूँ पूरी तरह समर्पित, मर भी जाऊं तो क्या, परमेश्वर की इच्छा है सबसे महान। भविष्य और फ़ायदे-नुकसान की परवाह किये बिना, मैं सिर्फ़ परमेश्वर की संतुष्टि चाहती हूँ। शानदार गवाह बनूँगी और शैतान को शर्मिंदा करूंगी, परमेश्वर की महान महिमा के लिए" (मेमने का अनुसरण करो और नए गीत गाओ)। इस भजन को गाकर मेरे दिल को सुकून और मुझे साहस मिला। मैंने संकल्प लिया, चाहे मुझे कितनी भी यातना पहुँचाई जाये, मैं परमेश्वर के लिए गवाही दूँगी।

अगली सुबह एक अफसर ने धमकाते हुए कहा, "तुम्हारी किस्मत अच्छी है जो पिछली रात तुम ठंड से मरी नहीं। अगर तुमने आज हमें सब कुछ नहीं बताया, तो तुम्हारा परमेश्वर भी तुम्हें नहीं बचा सकेगा!" इस पर, मैंने सोचा, "सब कुछ परमेश्वर ने बनाया है और ये सब उसके हाथों में है। हमारी किस्मत भी उसी के हाथों में है। मेरे जीवन पर तुम्हारा कोई अधिकार नहीं—ये परमेश्वर के हाथों में है!" एक अफसर ने फिर मुझे अपने बिजली वाले डंडे से मारा, मुझे बिजली का जोरदार झटका लगा। मैं असहनीय पीड़ा में थी, छटपटाने और रोने के सिवा कुछ नहीं कर पा रही थी, और वो बकवास करते जा रहे थे, ईशनिंदा की बातें कर रहे थे। मुझे गुस्सा आ रहा था। वो वाकई परमेश्वर‌ विरोधी शैतान के पागल राक्षस थे! वो मुझे बिजली के झटके देते रहे। मैं अपनी सहनशक्ति खोती जा रही थी और कमज़ोर महसूस करने लगी थी, इसलिए मैंने अपनी सुरक्षा के लिए परमेश्वर से प्रार्थना की। तभी, मैंने सर्वशक्तिमान परमेश्वर के इन वचनों के बारे में सोचा : "परमेश्वर की जीवन शक्ति किसी भी अन्य शक्ति से जीत सकती है; इससे भी अधिक, यह किसी भी शक्ति से बढ़कर है। उसका जीवन अनंत है, उसकी सामर्थ्य असाधारण है, और उसकी जीवन शक्ति को किसी भी सृजित प्राणी या शत्रु शक्ति द्वारा पराजित नहीं किया जा सकता है। समय और स्थान चाहे जो हो, परमेश्वर की जीवन शक्ति विद्यमान रहती है और अपने देदीप्यमान तेजस्व से चमकती है। स्वर्ग और पृथ्वी बड़े बदलावों से गजर सकते हैं, परंतु परमेश्वर का जीवन हमेशा एक समान ही रहता है। हर चीज का अस्तित्व समाप्त हो सकता है, परंतु परमेश्वर का जीवन फिर भी अस्तित्व में रहेगा, क्योंकि परमेश्वर ही सभी चीजों के अस्तित्व का स्रोत और उनके अस्तित्व का मूल है" ("वचन देह में प्रकट होता है" में 'केवल अंत के दिनों का मसीह ही मनुष्य को अनंत जीवन का मार्ग दे सकता है')। परमेश्वर के वचनों ने मुझे बहुत हिम्मत दी। प्रभु यीशु ने अपने एक वचन से लाज़र को जीवनदान दिया और वह अपने मकबरे से बाहर निकल आया। अगर परमेश्वर नहीं चाहता कि मैं उस दिन मरूं, तो शैतान चाहे कितनी भी बर्बरता कर ले, वो मुझे छू नहीं सकता। मैं परमेश्वर की महिमा के लिए कुछ भी करने को तैयार थी, फिर चाहे मेरी मौत ही क्यों न हो जाये। जब मैंने जीने-मरने की सारी चिंता छोड़ दी, तभी एक चमत्कार हुआ। उनके लगातार बिजली के झटकों के बावजूद, मुझे कोई पीड़ा या कष्ट नहीं हुआ। मैं बहुत सजग भी महसूस कर रही थी। मैं अच्छी तरह जानती थी कि परमेश्वर मेरी देखभाल और सुरक्षा कर रहा है। मैंने परमेश्वर के वचनों के अधिकार का अनुभव किया जिससे मेरी आस्था और भी पक्की हो गयी।

उस रात पुलिसवालों ने मुझे यातना देने का नया तरीका ढूँढा। उन्होंने मुझे एक खिड़की के सामने हथकड़ियों से लटका दिया और बारी-बारी से देखते रहे कहीं मैं सो तो नहीं गई। जैसे ही मेरी आँख लगती, वो मुझे थप्पड़ मारकर जगा देते। मैंने दो दिन तक न कुछ खाया, न पिया। मुझमें बिल्कुल भी ताकत नहीं थी और मेरी आँखें सूज गयी थीं। ठंडी हवा के कारण मेरा शरीर पूरी तरह काँप रहा था। मुझे क्रूरता से घूरते हुए, पैर पर पैर चढ़ाये पुलिसवालों को सामने देखकर, मुझे लगा जैसे मेरे सामने नर्क के राक्षस बैठे हों। मेरा खून खौल रहा था। परमेश्वर ने इंसान को बनाया है, इसलिये उसकी आराधना करना सही और स्वाभाविक है, मगर सीसीपी इसकी इजाज़त नहीं देती। वो पागलों की तरह परमेश्वर का विरोध करती है और विश्वासियों पर बुरी तरह से क्रूर अत्याचार करती है। मैंने परमेश्वर के वचनों के इस अंश को याद किया : "हज़ारों सालों से यह भूमि मलिन रही है। यह गंदी और दुःखों से भरी हुई है, चालें चलते और धोखा देते हुए, निराधार आरोप लगाते हुए,[1] क्रूर और दुष्ट बनकर इस भुतहा शहर को कुचलते हुए और लाशों से पाटते हुए प्रेत यहाँ हर जगह बेकाबू दौड़ते हैं; सड़ांध ज़मीन पर छाकर हवा में व्याप्त हो गई है, और इस पर ज़बर्दस्त पहरेदारी[2] है। आसमान से परे की दुनिया कौन देख सकता है? ... धार्मिक स्वतंत्रता? नागरिकों के वैध अधिकार और हित? ये सब पाप को छिपाने की चालें हैं!" ("वचन देह में प्रकट होता है" में 'कार्य और प्रवेश (8)')। परमेश्वर के वचनों ने मेरे सामने सीसीपी के परमेश्वर विरोधी दुष्ट सार को और भी स्पष्ट कर दिया। मैंने कसम खाई कि मैं इसे त्याग दूँगी। अंदर ही अंदर, मैं चीख रही थी, "राक्षसो! तुमने सोचा भी कैसे कि मैं परमेश्वर को धोखा दूँगी?" पाँचवी रात तक, मेरे हाथ खून से लथ-पथ, पूरी तरह से सूज कर सुन्न पड़ गये थे। जैसे मेरा पूरा शरीर टूट कर बिखर गया हो। मुझे लगा जैसे असंख्य कीड़े मुझे अंदर से काटकर खोखला कर रहे हैं। मैं बता नहीं सकती वो कितना दर्दनाक था। इतने दिनों तक खाना-पीना न मिलने के कारण मैं भूख से सूखी पड़ गई थी। मुझमें बिल्कुल भी ताकत नहीं थी और मैं ठंड से काँप रही थी। मुझसे अब और नहीं सहा जा रहा था। मुझे लगा अगर ऐसे ही चलता रहा तो मैं भूख या प्यास से दम तोड़ दूँगी। मैं लगातार परमेश्वर से प्रार्थना करती रही, ताकि मुझे शैतान की बेरहम यातना पर विजय पाने की हिम्मत मिले। तभी, परमेश्वर ने मुझे इन वचनों से प्रबुद्ध किया : "मनुष्य का जीवन परमेश्वर से उत्पन्न होता है, स्वर्ग का अस्तित्व परमेश्वर के कारण है, और पृथ्वी का अस्तित्व परमेश्वर के जीवन की सामर्थ्य से उत्पन्न होता है। प्राणशक्ति से युक्त कोई भी वस्तु परमेश्वर की प्रभुसत्ता से बाहर नहीं हो सकती, और ऊर्जा से युक्त कोई भी वस्तु परमेश्वर के अधिकार क्षेत्र से बाहर नहीं जा सकती" ("वचन देह में प्रकट होता है" में 'केवल अंत के दिनों का मसीह ही मनुष्य को अनंत जीवन का मार्ग दे सकता है')। मैंने सोचा, "ये सच है। मेरा जीवन परमेश्वर की देन है और वही मुझसे इसे छीन सकता है। शैतान की यातना मुझे मार नहीं सकती।" इस ख्याल के आते ही, मुझे खुद पर शर्म आई कि परमेश्वर को लेकर मेरी आस्था और ज्ञान कितना कम है। मुझे ये भी पता चला कि परमेश्वर चाहता था मैं इस कठिन हालात से सीख लूँ "मनुष्य केवल रोटी ही से नहीं, परन्तु हर एक वचन से जो परमेश्‍वर के मुख से निकलता है, जीवित रहेगा" (मत्ती 4:4)। मैंने मन ही मन प्रार्थना की : "सर्वशक्तिमान परमेश्वर, मेरा जीवन तुम्हारे हाथों में है। मैं तुम्हारे आयोजनों और व्यवस्थाओं के अनुरूप चलना चाहती हूँ, चाहे मेरी मौत ही क्यों न हो जाये!" प्रार्थना करके मुझे थोड़ी हिम्मत मिली, अब मुझे भूख-प्यास नहीं लग रही थी। उस दिन शाम को 8 बजे पुलिसवाले फिर आये। ये देखकर कि मैं अब भी कुछ नहीं बोल रही हूँ, वो मुझे तब तक मारते रहे जब तक थक नहीं गए। इसके बाद वो बारी-बारी से मुझ पर और भी ज़्यादा कड़ी नज़र रखने लगे, ताकि मैं हमेशा उनकी नज़रों के सामने रहूँ। जैसे ही मेरी आँख लगती, वो मुझे मुड़ी हुई मैगज़ीन से मारकर जगा देते थे। मैं जानती थी वो मेरा विश्वास तोड़ना चाहते हैं, ताकि मैं घबराहट में कलीसिया के बारे में कुछ बातें उगल दूँ। पूरी तरह कमज़ोर पड़ने के कारण मेरा दिमाग नहीं चल रहा था। मुझे नहीं पता था कि मैं कितनी देर और ये सब सह सकूँगी। मैं इतनी डरी हुई थी कि मुझसे और सहा नहीं जा रहा था, लगा जैसे मैं न चाहकर भी परमेश्वर को धोखा दे दूँगी। मैंने मन ही मन ये प्रार्थना की : "परमेश्वर, शायद ये सब मैं अब और न सह पाऊँ। मुझे डर है कहीं मैं तुम्हें धोखा न दे दूँ। मेरी रक्षा करो। मैं यहूदा बनने के बजाय मरना पसंद करूँगी।" मेरे मस्तिष्क में धुंध छाने लगी। पता नहीं मैं जिंदा भी थी या मर गयी थी। उसी धुंध में, मुझे लगा जैसे मेरा शरीर हल्का हो गया और हथकड़ियाँ ढीली पड़ गईं। छठे दिन सुबह को पुलिसवालों ने मुझे थप्पड़ मारकर जगाया और चिल्लाने लगे, "तुमने हमारा दिमाग खराब कर रखा है। तुम पर नज़र रखने के चक्कर में खुद हम ठीक से नहीं सो पा रहे। अगर तुमने आज अपना मुँह नहीं खोला, तो मैं हमेशा के लिए तुम्हारा मुँह बंद कर दूँगा। मैं तुम्हें पागल बना दूँगा। सबको बता दूँगा कि परमेश्वर में विश्वास करने से तुम्हें दौरे पड़ते हैं, ताकि सभी उसका साथ छोड़ दें!" उस पापी राक्षस के मुँह से ऐसे झूठ सुनकर मुझे बहुत गुस्सा आ रहा था! वो तुरंत काले द्रव से भरा एक कटोरा मेरे पास लेकर आये, ये देखकर मेरा कलेजा मुँह को आ गया। वो मुझे पागल करने वाली दवा देना चाहते थे। मैंने अपनी सुरक्षा के लिए परमेश्वर को बेतहाशा पुकारा। मैंने सर्वशक्तिमान परमेश्वर के इन वचनों को याद किया : "उसके कर्म सर्वव्यापी हैं, उसकी सामर्थ्य सर्वव्यापी है, उसकी बुद्धि सर्वव्यापी है, और उसका अधिकार सर्वव्यापी है। ... सभी चीज़ें उसकी निगाह के नीचे मौजूद हैं, और इतना ही नहीं, सभी चीज़ें उसकी संप्रभुता के अधीन रहती हैं" ("वचन देह में प्रकट होता है" में 'मनुष्य को केवल परमेश्वर के प्रबंधन के बीच ही बचाया जा सकता है')। परमेश्वर के वचनों ने दोबारा मुझे विश्वास और हिम्मत दी। सभी चीज़ों पर परमेश्वर का राज है। ब्रह्मांड की हर चीज़ उसके हाथों में है। शैतान हमारे शरीर को चोट पहुँचा सकता है, लेकिन हमारे जीवन पर उसका कोई अधिकार नहीं। अय्यूब के इम्तहान में, शैतान सिर्फ़ उसके शरीर को ही नुकसान पहुँचा सका। परमेश्वर ने अय्यूब के जीवन को खतरे में नहीं पड़ने दिया। शैतान मुझे पागल करने के लिए वो दवा खिलाना चाहता था, ताकि मैं परमेश्वर को धोखा दूँ, उसे ठुकराऊं और उसके नाम को शर्मिंदा करूं। लेकिन ये परमेश्वर की अनुमति के बिना मुमकिन नहीं था। यह सोचकर मुझे सुकून मिला। एक पागल अफसर ने मेरी ठुड्डी पकड़कर उस खट्टे और कड़वे घोल का पूरा कटोरा मेरे मुँह में डाल दिया। वो तुरंत असर करने लगा। मुझे लगा जैसे मेरे अंगों को निचोड़कर चीरा जा रहा हो। बहुत अधिक पीड़ा हो रही थी। मैं सांस भी नहीं ले पा रही थी, मेरा दम घुटने लगा। मेरी आँखें सुन्न पड़ गईं। मुझे सब कुछ दो-दो दिखने लगा था। तभी मैं बेहोश हो गयी। मुझे समय का कुछ पता नहीं चला, मगर मैंने बेहोशी में किसी को कहते सुना, "इसे पीने के बाद वो पक्का पागल हो जायेगी।" मैं जानती थी मैं बिल्कुल ठीक हूँ। ये मेरे लिए एक खुशनुमा एहसास था कि मुझे दौरे नहीं पड़ रहे थे और दिमाग भी काम कर रहा था। वो वास्तव में परमेश्वर की सर्वशक्तिमत्ता और चमत्कार था। परमेश्वर ने एक बार फिर खतरे से मेरी रक्षा की! मैंने वाकई परमेश्वर की निष्ठा का अनुभव किया। परमेश्वर हमेशा मेरे साथ है। उस काले राक्षस के चंगुल में, सर्वशक्तिमान परमेश्वर के वचनों ने मेरा मार्गदर्शन किया और हर बार मौत के मुँह से मुझे बचाया। मैंने मन ही मन परमेश्वर की प्रशंसा में एक भजन गया। अब परमेश्वर की गवाही देने का मेरा संकल्प और भी ज़्यादा दृढ़ हो गया।

पुलिसवालों ने मुझ पर लगातार छह दिनों तक अत्याचार किया। बिना खाना-पानी के मेरा शरीर टूटकर बिखरने लगा था। ये देखकर कि मैं मरने वाली हूँ, उन्होंने मुझे एक कोठरी में बंद कर दिया। कुछ दिनों बाद उन्होंने दोबारा मुझसे कलीसिया की जानकारी पाने की कोशिश की, लेकिन मैंने मना कर दिया। एक अफसर गुस्से में चिल्लाया, "तुम हद से ज़्यादा जिद्दी हो! मैं छह दिनों तक एक पल भी नहीं सो पाया, मगर तुमने मुझे कुछ नहीं बताया।" उन्होंने मुझे वापस जेल में बंद कर दिया। मैं शैतान की हार देखकर बहुत ही ज़्यादा खुश थी। मैंने बार-बार परमेश्वर का धन्यवाद किया और उसकी स्तुति की। चार महीनों की नज़रबंदी के बाद, सीसीपी सरकार ने मुझ पर "कानून प्रवर्तन को कमज़ोर करने वाले शी जियाओ संगठन का इस्तेमाल करने" का आरोप लगाकर 18 महीनों के कारावास की सजा सुनाई।

मार्च 2006 में, मुझे अपनी सजा पूरी करने के लिए एक महिला कारावास में भेज दिया गया। मेरे लिए वो धरती का नर्क था। मुझ पर अमानवीय अत्याचार किए गए। मैंने जेल में वो मुश्किल दिन किसी तरह से गुज़ारे, फिर परमेश्वर की देखभाल, सुरक्षा और उसके वचनों के मार्गदर्शन के कारण ही उस नर्क से बाहर निकल पायी। सीसीपी की बेरहम यातनाओं के बाद, मैंने वाकई पागलों की तरह परमेश्वर का विरोध करने वाले इनके राक्षसी सार को देखा। मैंने परमेश्वर के वचनों के अधिकार और सामर्थ्य का भी अनुभव किया। पीड़ा और कमज़ोरी के दौरान, परमेश्वर के वचनों ने ही मुझे विश्वास और हिम्मत दी, उन राक्षसों के अत्याचार पर विजय पाकर गवाह बनने के लिए मेरा मार्गदर्शन किया। मैंने निजी तौर पर ये अनुभव किया कि परमेश्वर हमारे जीवन का सहारा है, वो हमेशा हमारी मदद के लिए मौजूद है, इस तरह परमेश्वर का अनुसरण करने की मेरी आस्था और मजबूत हो गयी!

फुटनोट :

1. "निराधार आरोप लगाते हुए" उन तरीकों को संदर्भित करता है, जिनके द्वारा शैतान लोगों को नुकसान पहुँचाता है।

2. "ज़बर्दस्त पहरेदारी" दर्शाता है कि वे तरीके, जिनके द्वारा शैतान लोगों को यातना पहुँचाता है, बहुत ही शातिर होते हैं, और लोगों को इतना नियंत्रित करते हैं कि उन्हें हिलने-डुलने की भी जगह नहीं मिलती।

12. पूछताछ-कक्ष की यातना

शाओ मिन, चीन

2012 में सुसमाचार के प्रचार के दौरान मुझे चीनी कम्युनिस्ट पार्टी ने गिरफ्तार कर लिया। 13 सितंबर की शाम को मैं हमेशा की तरह अपने घर वापस लौटी, बाहर अपना इलेक्ट्रिक स्‍कूटर खड़ा किया और घंटी का बटन दबाया। मैं चकित रह गई कि जैसे ही दरवाजा खुला, वैसे ही चार मोटे-तगड़े आदमी मुझ पर भेडि़यों की तरह झपट पड़े। उन्‍होंने मेरे हाथ पीछे मोड़े और मुझे हथकड़ियाँ पहना दीं, फिर मुझे एक कुर्सी की ओर धकेला और उस पर जकड़ दिया। तुरंत ही कई पुलिसवाले मेरे थैले की तलाशी लेने लगे। इस आकस्मिक और क्रूर बल-प्रयोग के सामने मैं आतंक के मारे हक्की-बक्की रह गई और क्रूर भेडि़यों द्वारा घेर ली गई एक ऐसी दयनीय नन्ही भेड़ जैसा महसूस करने लगी, जिसमें किसी तरह का प्रतिरोध करने की ताकत नहीं होती। इसके बाद उन्‍होंने मुझे बाहर ले जाकर एक काली सेडान कार में बैठा दिया। कार के भीतर, अपनी ही कामयाबी के नशे में चूर किसी बौने दयनीय इंसान की तरह दिखता पुलिस का मुखिया मेरी ओर मुड़ा और कुटिल ढंग से मुसकराते हुए बोला, "हह! तू जानती है, हमने तुझे कैसे पकड़ा?" इस डर से कि कहीं मैं भाग न जाऊँ, दो पुलिसवालों ने मुझे दोनों ओर से इस तरह जकड़ लिया, मानो मैं कोई खतरनाक अपराधी थी। मैंने गुस्‍सा और डर एक-साथ महसूस किया, और अनुमान नहीं लगा पाई कि पुलिस मुझे किस तरह की सजा और पीड़ा देने वाली है। मुझे इस बात का बहुत गहरा डर सता रहा था कि मैं उनके द्वारा दी जाने वाली यातना सह नहीं सकूँगी और एक यहूदा बनकर परमेश्‍वर के साथ विश्‍वासघात कर बैठूँगी। लेकिन फिर मैंने परमेश्‍वर के इन वचनों पर विचार किया : "जब तक तुम अकसर मेरे सामने प्रार्थना और अनुनय करते हो, तब तक मैं तुम लोगों पर पूरा विश्वास रखूँगा। सत्ता में रहने वाले लोग बाहर से दुष्ट लग सकते हैं, लेकिन डरो मत, क्योंकि ऐसा इसलिए है कि तुम लोगों में विश्वास कम है। जब तक तुम लोगों का विश्वास बढ़ता रहेगा, तब तक कुछ भी ज्यादा मुश्किल नहीं होग" ("वचन देह में प्रकट होता है" में 'आरंभ में मसीह के कथन' के 'अध्याय 75')। सर्वशक्तिमान परमेश्‍वर के वचनों ने मुझे आस्‍था और बल प्रदान किया और धीरे-धीरे मुझे शांत होने में मदद की। "हाँ," मैंने सोचा, "पुलिस के लोग कितने भी बर्बर, जंगली और दुष्‍ट क्‍यों न हों, वे परमेश्‍वर के हाथों के मोहरे और परमेश्‍वर की योजना का हिस्‍सा हैं। जब तक मैं प्रार्थना करती रहूँगी और सच्‍चे हृदय से परमेश्‍वर को पुकारती रहूँगी, तब तक परमेश्‍वर मेरे साथ होगा, इसलिए चिंता करने की कोई बात नहीं है। अगर ये दुष्‍ट पुलिसवाले मुझे क्रूरतापूर्वक यातना देते हैं और पीटते हैं, तो इसका सिर्फ इतना ही मतलब होगा कि परमेश्‍वर मेरी आस्‍था की परीक्षा लेना चाहता है। वे मेरे शरीर को कितनी भी पीड़ा पहुँचा लें, लेकिन मेरे हृदय को परमेश्‍वर का ध्‍यान करने और उसे पुकारने से नहीं रोक सकते। अगर वे मेरे शरीर की हत्‍या भी कर दें, तो भी वे मेरी आत्‍मा की हत्‍या नहीं कर कर सकते, क्‍योंकि मेरा होना सर्वथा परमेश्‍वर के हाथों में है।" जैसे ही मैंने यह सोचा, मेरे मन से शैतान का भय जाता रहा और मैं परमेश्‍वर की गवाही देने के लिए कृतसंकल्‍प हो गई। इसलिए मैंने मन ही मन पुकारा, "हे सर्वशक्तिमान परमेश्‍वर! आज वे लोग मेरे साथ जो भी करें, मैं उस सबका सामना करने को तैयार हूँ। हालाँकि मेरा शरीर कमजोर है, फिर भी मैं तुझ पर निर्भर रहते हुए जीना चाहती हूँ और शैतान को अपना शोषण करने का एक भी अवसर नहीं देना चाहती। कृपया मेरी रक्षा कर, ताकि मैं तेरे साथ विश्‍वासघात न करूँ, और एक शर्मनाक यहूदा न बन जाऊँ।" रास्ते भर मैं अपने मन में कलीसिया का एक भजन गाती रही : "उनकी पवित्र योजना और प्रभुसत्ता से, मैं अपने इम्तहानों का सामना करता हूँ। मैं कैसे हार मान लूँ या छिपने की कोशिश करूं? सबसे पहले जो है वो है परमेश्वर की महिमा। संकट की घड़ियों में, परमेश्वर के वचन राह दिखायें मुझे और पूरी करें मेरी आस्था। मैं हूँ पूरा निष्ठा में डूबा हुआ, परमेश्वर को समर्पित, मौत के भय के बिना। हमेशा सबसे ऊपर है उनकी इच्छा" ("मेमने का अनुसरण करो और नए गीत गाओ" में 'मैं बस इतना चाहूँ कि परमेश्वर को संतुष्टि मिले')। मन में यह भजन गाने से मेरे हृदय में बल आ गया, और मैंने गवाही देने और शैतान को शर्मिंदा करने के लिए परमेश्‍वर पर भरोसा करने का दृढ़ निश्‍चय कर लिया।

जब वे मुझे पूछताछ-कक्ष में ले गए, तो मुझे यह देखकर आश्‍चर्य हुआ कि मेरी ही तरह कलीसिया का कर्तव्य निभाने वाली एक बहन और कलीसिया का एक अगुआ भी वहाँ मौजूद थे। वे सब भी पकड़े गए थे! एक पुलिस अधिकारी ने मुझे कलीसिया की अपनी बहनों की ओर ताकते हुए देखा, तो मुझ पर अपनी नजरें गड़ा दीं और मुझे घुड़कते हुए बोला, "तू किसे घूर रही है? वहाँ चल!" हमें एक-दूसरे से बात करने से रोकने के लिए पुलिस ने हमें अलग-अलग पूछताछ-कक्षों में बंद कर दिया। उन्‍होंने भद्दे ढंग से मेरी तलाशी ली, मेरी बेल्‍ट खोली और मुझे नीचे से ऊपर तक टटोला। यह मुझे बेहद अपमानजनक लगा, और मैंने देखा कि सीसीपी सरकार के ये राक्षस मातहत वास्‍तव में कितने दुरात्‍मा, घृणित और ओछे हैं! मुझे बहुत ज्यादा ग़ुस्‍सा आया, लेकिन मुझे अपने ग़ुस्‍से पर काबू करना पड़ा, क्‍योंकि दैत्‍यों के उस अड्डे में बहस के लिए कोई गुंजाइश नहीं थी। कलीसिया का नया इलेक्ट्रिक स्‍कूटर और मेरे पास के 600 युआन जब्‍त करने के बाद उन्‍होंने मुझसे सवाल पूछना शुरू कर दिया, "तेरा नाम क्‍या है? कलीसिया में तेरा पद क्‍या है? तेरा अगुआ कौन है? वे लोग अभी कहाँ हैं?" मैंने कोई जवाब नहीं दिया, इसलिए पुलिसवाला मुझ पर गुर्राया, "तू क्‍या सोचती है कि अगर तू हमें नहीं बताएगी तो हम पता नहीं लगा पाऍंगे? तुझे अंदाजा भी नहीं है कि हम क्‍या कर सकते हैं! तुझे मालूम होना चाहिए कि हमने तेरे उच्‍चस्‍तरीय नेताओं को भी गिरफ्तार कर लिया है!" इसके बाद उन्‍होंने कुछ नाम बताए और पूछा कि क्‍या मैं उन्हें जानती हूँ, और उन्‍होंने मुझसे सवाल पूछना जारी रखा, "तेरी कलीसिया का सारा पैसा कहाँ पर रखा हुआ है? बता हमें!" मैंने उनकी हर बात यह कहते हुए नकार दी कि "मैं किसी को नहीं जानती! मैं कुछ नहीं जानती!" जब उन्‍होंने देखा कि उनकी पूछताछ का पहला दौर नाकामयाब रहा है, तो उन्‍होंने अपना तुरुप का पत्‍ता चलने का फैसला किया, और मुझे थका डालने के लिए वे एक-एक कर मुझसे पूछताछ करने लगे और मुझे सताने लगे। चूँकि पहले दिन पुलिसवाले मुझसे वह जानकारी हासिल नहीं कर सके जो वे चाहते थे, इसलिए वे अपमान के मारे क्रोधित हो उठे, और उनके मुखिया ने सख्त लहजे में कहा, "मैं इसके अक्‍खड़पन के सामने हथियार डालने वाला नहीं हूँ। इसको यातना दो!" पुलिस ने मेरे हथकड़ी-बँधे हाथों को, जो अभी भी मेरे पीछे मुड़े हुए थे, पकड़ा और उन्हें एक टूटी हुई मेज से लटका दिया, इसके बाद उन्‍होंने मुझे आधा-उकड़ूँ रहने को बाध्‍य किया। उन्‍होंने मुझे आक्रामक ढंग से घूरते हुए अपने सवालों का दबाव डाला, "कहाँ है तेरा अगुआ? कलीसा का सारा पैसा कहॉं पर है?" वे मुझे यातना के दबाव से तोड़ने और अपने आगे आत्‍मसमर्पण करवाने के लिए बेचैन हो रहे थे। जब उस क्रूर पुलिस ने लगभग आधा घंटे तक मुझे उसी तरह सताना जारी रखा, तो मेरे पैर दुखने और काँपने लगे। मेरा दिल जोर से धड़क रहा था और मेरे हाथ भी बुरी तरह दर्द कर रहे थे। मैं अपनी सहनशीलता की हद पर पहुँच चुकी थी और मुझे ऐसा लग रहा था कि मैं अब एक क्षण भी और नहीं टिक सकूँगी, इसलिए मैंने सच्‍चे हृदय से पुकार लगाई : "हे सर्वशक्तिमान परमेश्‍वर! मुझे बचा ले। अब मैं और नहीं सह सकती। मैं यहूदा की तरह तेरे साथ विश्‍वासघात नहीं करना चाहती। मुझे बल दे।" ठीक तभी, मेरे मन में परमेश्‍वर के ये वचन आए : "परमेश्वर द्वारा तुम लोगों में किए गए कार्य के हर कदम के पीछे शैतान की परमेश्वर के साथ बाज़ी होती है—इस सब के पीछे एक संघर्ष होता है। ... जब परमेश्वर और शैतान आध्यात्मिक क्षेत्र में संघर्ष करते हैं, तो तुम्हें परमेश्वर को कैसे संतुष्ट करना चाहिए, और किस प्रकार उसकी गवाही में अडिग रहना चाहिए? तुम्हें यह पता होना चाहिए कि जो कुछ भी तुम्हारे साथ होता है, वह एक महान परीक्षण है और ऐसा समय है, जब परमेश्वर चाहता है कि तुम उसके लिए गवाही दो" ("वचन देह में प्रकट होता है" में 'केवल परमेश्वर से प्रेम करना ही वास्तव में परमेश्वर पर विश्वास करना है')। परमेश्‍वर के वचनों ने मुझे जाग्रत कर दिया और मुझे यह समझने में सक्षम बनाया कि शैतान मुझे परमेश्‍वर के साथ विश्‍वासघात करने और सत्‍य की तलाश छोड़ देने के लिए सता रहा है। यह आध्‍यात्मिक क्षेत्र में छिड़ा युद्ध था : यह शैतान था जो मुझे बहकाने की कोशिश कर रहा था, और इसी के साथ यह मेरी परीक्षा लेने का परमेश्‍वर का ढंग भी था। यह ठीक वह क्षण था, जब परमेश्‍वर को मेरी गवाही की जरूरत थी। परमेश्‍वर की मुझसे अपेक्षाएँ थीं और इस वक्त बहुत-से देवदूत मुझ पर उसी तरह निगाह रखे हुए थे, जिस तरह शैतान रखे हुए था, और वे सब प्रतीक्षा कर रहे थे कि मैं अपना दृष्टिकोण घोषित करूँ। मैं यूँ ही हार मानकर नहीं बैठ सकती थी और शैतान के समक्ष आत्‍मसमर्पण नहीं कर सकती थी; मैं जानती थी कि मुझे परमेश्‍वर की इच्‍छा पूरी करने की खातिर परमेश्‍वर को मेरे माध्‍यम से अपना कार्य पूरा करने देना था। एक अटल सिद्धांत के तौर पर, यह वह कर्तव्‍य था, जिसका निर्वाह मुझे एक सृजित प्राणी के रूप में करना चाहिए था—यह मेरा आह्वान था। इस निर्णायक मोड़ पर मेरे रवैये और मेरे आचरण का सीधा असर परमेश्‍वर की विजयी गवाही देने की मेरी योग्‍यता पर पड़ना था, और उससे भी ज्यादा सीधा असर पड़ना था मेरी उस योग्‍यता पर, जिससे मैं परमेश्‍वर द्वारा शैतान को पराजित किए जाने और उसके द्वारा अपनी महिमा हासिल किए जाने की साक्षी बन सकती थी। मैं जानती थी कि मैं परमेश्‍वर को दुखी या निराश नहीं कर सकती थी, और मैं शैतान की वे चालाक योजनाएँ लागू नहीं होने दे सकती थी, जिन्होंने सफल होने के लिए मुझे पीड़ा पहुँचाई थी। इन बातों पर विचार करते हुए सहसा मेरे हृदय में बल उत्‍पन्‍न हुआ और मैंने दृढ़तापूर्वक कहा, "तुम चाहो तो मुझे पीट-पीटकर मार डालो, लेकिन मैं अभी भी कुछ नहीं जानती!" ठीक उसी वक्त एक महिला पुलिस अधिकारी कमरे में आई। उसने मुझे देखा और कहा, "इसे तुरंत नीचे आने दो। तुम क्‍या करने की कोशिश कर रहे हो, क्या इसे मारना चाहते हो? अगर इसे कुछ हुआ, तो उसके लिए तुम जि़म्‍मेदार होगे!" मैं अपने हृदय में यह जानती थी कि सर्वशक्तिमान परमेश्‍वर ने मेरी प्रार्थनाएँ सुन ली थीं और उसने खतरे की इस घड़ी में मुझे बचा लिया, ताकि मुझे कोई हानि न पहुँचे। जब उन दुष्‍ट पुलिसवालों ने मुझे नीचे आ जाने दिया, तो मैं तुरंत फर्श पर जा गिरी। मैं खड़ी नहीं रह सकी, मेरे हाथ और पैर पूरी तरह सुन्न हो गए थे। मुझमें साँस लेने की भी ताकत नहीं रह गई थी और मैं अपने चारों अंगों को बिलकुल भी महसूस नहीं कर पा रही थी। मैं उस वक्त बेहद भयभीत महसूस कर रही थी और मेरी आँखों से धाराप्रवाह आँसू बह रहे थे। मैंने सोचा : "क्‍या मैं अपंग होने वाली हूँ?" लेकिन इसके बावजूद उन दुष्‍ट पुलिसवालों ने मुझे तब भी नहीं जाने दिया। उनमें से दो मेरी दोनों ओर आए, मेरी बाँहें पकड़ीं और मुझे एक लाश की तरह घसीटते हुए एक टूटी हुई कुर्सी तक ले गए, और मुझे उस कुर्सी में धकेल दिया। उनमें से एक पुलिसवाले ने क्रूरतापूर्वक कहा, "अगर ये मुँह नहीं खोलती, तो इसे रस्‍सी से लटका दो!" दूसरे दुष्‍ट पुलिसवाले ने बहुत फुर्ती से नायलॉन की एक रस्‍सी ली और उससे मेरे हथकड़ी-बँधे हाथों को एक गरम पाइप से लटका दिया। मेरी बाँहें तुरंत सीधी खिंच गईं, और मेरी पीठ और कंधे जल्‍दी ही दुखने लगे। उन दुष्‍ट पुलिसवालों ने मुझसे पूछताछ जारी रखते हुए कहा, "क्‍या तू हमें वह बताने जा रही है, जो हम जानना चाहते हैं?" अभी भी मैंने कोई जवाब नहीं दिया। वे इतने नाराज हो उठे कि उन्‍होंने मेरे चेहरे पर एक कप पानी फेंकते हुए कहा कि इसका उद्देश्‍य तुझे जगाना है। अब तक मुझे पहले ही इस हद तक यातना दी जा चुकी थी कि मुझमें जरा-सी भी ताकत बाकी नहीं रह गई थी, और मेरी आँखें इतनी थक चुकी थीं कि मैं उन्हें खोल तक नहीं पा रही थी। यह देखकर कि मैं खामोश बनी हुई हूँ, एक दुष्‍ट पुलिसवाले ने नीचता और बेशर्मी के साथ अपने हाथों से जबरदस्‍ती मेरी आँखें खोलीं और मेरा मजाक उड़ाया। कई घंटों की पूछताछ और यातना में उन दुष्‍ट पुलिसवालों ने अपनी हर संभव युक्ति अपनाई, लेकिन मुझसे बुलवाने की उनकी कोशिशें नाकामयाब रही।

दुष्‍ट पुलिसवालों ने पूछताछ में मुझसे कुछ भी हासिल होता न देख एक शैतानी यु‍क्ति इस्‍तेमाल करने का फैसला किया : उन्‍होंने मुझसे निपटने के लिए शहर से किसी ऐसे व्यक्ति को बुलाया, जो खुद को "पूछताछ-विशेषज्ञ" कहता था। वे मुझे दूसरे कमरे में ले गए और मुझे लोहे की एक कुर्सी पर बैठने का आदेश दिया, और फिर उन्‍होंने मेरे टखने कुर्सी के पायों से और मेरे हाथ उसके हत्‍थों से कसकर बाँध दिए। कुछ देर बाद सभ्‍य-सा दिखने वाला एक चश्‍माधारी आदमी एक ब्रीफकेस लिए हुए अंदर आया। वह मेरी ओर देखकर खुलकर मुसकराया और भलमनसाहत का ढोंग करते हुए उसने वे जंजीरें खोल दीं, जिनसे मेरे हाथ और टखने कुर्सी से बँधे हुए थे, और मुझे कमरे में एक ओर पड़ी खाट पर बैठने की इजाजत दी। क्षण भर बाद ही वह मेरे लिए कप में पानी भर रहा था, और फिर मुझे मिठाइयाँ पेश कर रहा था। वह मेरे पास आया और दोस्‍ताना लहजे का स्‍वाँग करता हुआ बोला, "इस तरह तकलीफ क्‍यों भोग रही हो? तुम बहुत तकलीफ भोग चुकी हो, लेकिन यह कोई इतना बड़ा मसला नहीं है। हम जो जानना चाहते हैं वह हमें बता दो, और सब-कुछ ठीक हो जाएगा...।" इस नई परिस्थिति के सामने आने पर मुझे समझ नहीं आया कि मुझे क्या करना चाहिए, इसलिए मैंने जल्‍दी से मन ही मन परमेश्‍वर से प्रार्थना कर उससे प्रबुद्धता और मार्गदर्शन प्रदान करने का अनुरोध किया। तभी मैंने परमेश्‍वर के इन वचनों पर विचार किया : "तुम लोगों को जागते रहना चाहिए और समय की प्रतीक्षा करनी चाहिए, और तुम लोगों को मेरे सामने अधिक बार प्रार्थना करनी चाहिए। तुम्हें शैतान की विभिन्न साजिशों और चालाक योजनाओं को पहचानना चाहिए, आत्माओं को पहचानना चाहिए, लोगों को जानना चाहिए और सभी प्रकार के लोगों, घटनाओं और चीजों को समझने में सक्षम होना चाहिए" ("वचन देह में प्रकट होता है" में 'आरंभ में मसीह के कथन' के 'अध्याय 17')। परमेश्‍वर के वचनों ने मुझे अभ्यास का रास्‍ता दिखाया और यह समझने में मेरी मदद की कि शैतान हमेशा शैतान ही रहेगा, और शैतान कभी भी परमेश्‍वर का विरोध और उससे घृणा करने वाले अपने सार को बदल नहीं सकता। वे चाहे कठोर युक्तियाँ अपनाएँ या नर्म, उनका लक्ष्‍य हमेशा मुझे परमेश्‍वर से विश्‍वासघात करने और सत्‍य का मार्ग त्‍यागने के लिए प्रेरित करना होता है। परमेश्‍वर के वचनों की चेतावनी की बदौलत मुझमें शैतान की चालाक योजनाओं को पहचानने का कुछ विवेक पैदा हुआ, मेरा दिमाग साफ हुआ, और मैं एक दृढ़ रुख अपनाने में सक्षम हुई। इसके बाद उस पूछताछकर्ता ने मुझसे कहा, "सीसीपी सरकार लोगों को परमेश्‍वर में विश्‍वास करने से मना करती है। अगर तुम सर्वशक्तिमान परमेश्‍वर में विश्‍वास करना जारी रखती हो, तो तुम्‍हारे पूरे परिवार को फँसा लिया जाएगा, जिससे तुम्‍हारे परिवार के बच्‍चों के भविष्‍य, रोजगार की उम्‍मीदों और सरकारी नौकरी की संभावनाओं पर बुरा प्रभाव पड़ेगा। बेहतर होगा कि तुम इस पर ध्यानपूर्वक विचार करो...।" उसके यह कहने के बाद मेरे भीतर एक लड़ाई छिड़ गई, और मेरी मानसिक अशांति दुगुनी हो गई। ठीक जिस वक्त मैं लाचार महसूस कर रही थी, तभी मैंने सहसा पतरस के उस समय के अनुभवों के बारे में सोचा, जब उसने शैतान के समक्ष सफलतापूर्वक गवाही दी थी; पतरस ने परमेश्‍वर को हमेशा उन कुटिल चालों के माध्‍यम से समझने का प्रयास किया था, जो शैतान ने उसके साथ चली थीं। इसलिए मैंने अपने हृदय की गहराई में परमेश्‍वर को खोजा और सब-कुछ उसके भरोसे छोड़ दिया, और परमेश्‍वर की इच्‍छा जाननी चाही। अनजाने ही सर्वशक्तिमान परमेश्‍वर के ये वचन मेरे मन में आए : "परमेश्वर ने इस संसार की सृष्टि की, उसने इस मानवजाति को बनाया, और इतना ही नहीं, वह प्राचीन यूनानी संस्कृति और मानव-सभ्यता का वास्तुकार भी था। केवल परमेश्वर ही इस मानवजाति को सांत्वना देता है, और केवल परमेश्वर ही रात-दिन इस मानवजाति का ध्यान रखता है। मानव का विकास और प्रगति परमेश्वर की संप्रभुता से जुड़ी है, मानव का इतिहास और भविष्य परमेश्वर की योजनाओं में निहित है। यदि तुम एक सच्चे ईसाई हो, तो तुम निश्चित ही इस बात पर विश्वास करोगे कि किसी भी देश या राष्ट्र का उत्थान या पतन परमेश्वर की योजनाओं के अनुसार होता है। केवल परमेश्वर ही किसी देश या राष्ट्र के भाग्य को जानता है और केवल परमेश्वर ही इस मानवजाति की दिशा नियंत्रित करता है" ("वचन देह में प्रकट होता है" में 'परमेश्वर संपूर्ण मानवजाति के भाग्य का नियंता है')। परमेश्‍वर के वचनों ने मुझे प्रकाश से भर दिया। "हाँ!" मैंने सोचा, "परमेश्‍वर सर्जक है और मानव-जाति के रूप में हमारी नियति परमेश्‍वर के हाथों में है। दुष्ट शैतान उनमें से है, जो परमेश्‍वर की अवज्ञा करते हैं। अगर वे स्‍वयं नरक जाने के लिए अभिशप्‍त अपनी नियति नहीं बदल सकते, तो फिर वे मनुष्‍य की नियति पर शासन कैसे कर सकते हैं? मनुष्‍य की नियति परमेश्‍वर द्वारा पूर्वनिर्धारित है, और भविष्‍य में मेरे बच्‍चे क्‍या काम करेंगे और उनकी संभावनाएँ किस तरह की होंगी, यह सब परमेश्‍वर पर निर्भर है—शैतान का इन चीजों पर कोई नियंत्रण नहीं है।" यह सोचते हुए मैं इसे और भी स्‍पष्‍टता के साथ देख सकी कि शैतान और दैत्‍य कितने घिनौने और निर्लज्‍ज हैं। इसलिए वह मुझे परमेश्‍वर को नकारने और उसका तिरस्‍कार करने के लिए बाध्‍य करते हुए मुझे फुसलाकर ठगने के उद्देश्‍य से इन धूर्ततापूर्ण और घृणित चालों—इन "दिमागी खेलों"—का इस्‍तेमाल कर रहा था। अगर समय रहते सर्वशक्तिमान परमेश्‍वर की प्रबुद्धता और मार्गदर्शन प्राप्‍त न हुआ होता, तो मैं अब तक शैतान के हाथों पराजित होकर उसके द्वारा बंधक बना ली गई होती। अब यह जान लेने के बाद कि दुष्‍ट शैतान कितना घिनौना है, उसकी धूर्त योजनाओं के सामने न झुकने का मेरा आत्‍मविश्‍वास और भी मजबूत हो गया था। अंत में जब वह दुष्‍ट पुलिसवाला उलझन में पड़ गया और उसे और कुछ नहीं सूझा, तो वह निराश होकर चला गया।

तीसरे दिन क्रिमिनल पुलिस ब्रिगेड के मुखिया ने पाया कि वे लोग मुझसे कोई जानकारी हासिल नहीं कर पाए हैं, तो वह क्रोधित होकर अपने मातहतों की नाकाबिलियत की शिकायत करने लगा। वह मेरे पास आया और चेहरे पर व्यंग्यात्मक मुसकराहट के साथ तंज कसते हुए बोला, "तूने अब तक सब-कुछ कबूल क्‍यों नहीं किया? तू अपने आप को क्‍या समझती है, ल्यू हूलन? तू क्‍या सोचती है कि हम जितना बुरे से बुरा कर सकते थे, वह कर चुके, इसलिए तुझे कोई डर नहीं है, हुँह? तेरा सर्वशक्तिमान परमेश्‍वर तुझे बचाने क्‍यों नहीं आता?" यह कहते हुए वह मुझे डराने के लिए मेरी आँखों के सामने एक छोटा बिजली का डंडा घुमा रहा था, जो चिटचिटाता था और जिससे नीली रोशनी चमकती थी। फिर उसने बिजली के एक बड़े डंडे की ओर इशारा किया, जो फिलहाल चार्ज हो रहा था, और मुझे धमकाते हुए बोला, "उसे देखती हो? इस छोटे डंडे की बिजली जल्‍दी ही खत्‍म हो जाएगी। पल भर बाद मैं तुझे बिजली के झटके देने के लिए उस पूरी तरह चार्ज्‍ड बड़े डंडे का इस्‍तेमाल करूँगा, और तब हम देखेंगे कि तू बोलती है या नहीं! मैं जानता हूँ कि उसके बाद तू बोलने लगेगी!" मैंने उस बड़े डंडे की ओर देखा, तो दहशत में आए बिना नहीं रह सकी : "यह दुष्‍ट पुलिस वाला बहुत ही भयानक और हैवान है। क्‍या यह मेरी हत्‍या कर देगा? क्‍या मैं यह यातना झेल पाऊँगी? क्‍या मुझे बिजली का करंट देकर मार डाला जाएगा?" उस क्षण मैंने महसूस किया कि मेरा दिमाग कमजोरी, कायरता, पीड़ा और बेबसी से भर उठा है। मैंने जल्‍दी से परमेश्‍वर से मदद की गुहार लगाई : "हे परमेश्वर, कृपया मेरी रक्षा कर और मुझे विश्वास और बल दे।" तभी परमेश्‍वर के वचनों के एक भजन की कई पंक्तियाँ मेरे दिमाग में तैरने लगीं : "विश्वास एक ही लट्ठे से बने पुल की तरह है: जो लोग घृणास्पद ढंग से जीवन से चिपके रहते हैं उन्हें इसे पार करने में परेशानी होगी, परन्तु जो आत्म बलिदान करने को तैयार रहते हैं, वे बिना किसी फ़िक्र के, मज़बूती से कदम रखते हुए उसे पार कर सकते हैं। अगर मनुष्य कायरता और भय के विचार रखते हैं तो ऐसा इसलिए है कि शैतान ने उन्हें मूर्ख बनाया है क्योंकि उसे इस बात का डर है कि हम विश्वास का पुल पार कर परमेश्वर में प्रवेश कर जायेंगे" ("मेमने का अनुसरण करो और नए गीत गाओ" में 'बीमारी की शुरुआत परमेश्वर का प्रेम है')। प्रभु ईशु के ये वचन भी मेरे ध्यान में आए : "जो शरीर को घात करते हैं, पर आत्मा को घात नहीं कर सकते, उनसे मत डरना; पर उसी से डरो, जो आत्मा और शरीर दोनों को नरक में नष्‍ट कर सकता है" (मत्ती 10:28)। परमेश्‍वर के ये वचन ध्यान में आने से मेरे आँसू उन्‍मुक्‍त होकर बहने लगे—मैंने अत्यधिक द्रवित महसूस किया। मेरे हृदय की शक्ति प्रचंड अग्नि की तरह थी। "मैं अगर आज मर भी जाऊँ," मैंने सोचा, "तो भी डरने की क्‍या बात है? परमेश्‍वर की खातिर मरना गौरव की बात है, और मैं मरते दम तक शैतान से लड़ने के लिए हर चीज त्‍याग दूँगी!" ठीक उसी क्षण परमेश्‍वर के वचनों के एक और भजन की कुछ पंक्तियाँ मेरे ध्यान में आईं : "यरूशलम जाने के मार्ग पर यीशु बहुत संतप्त था, मानो उसके हृदय में कोई चाकू भोंक दिया गया हो, फिर भी उसमें अपने वचन से पीछे हटने की जरा-सी भी इच्छा नहीं थी; एक सामर्थ्यवान ताक़त उसे लगातार उस ओर बढ़ने के लिए बाध्य कर रही थी, जहाँ उसे सलीब पर चढ़ाया जाना था। अंततः उसे सलीब पर चढ़ा दिया गया और वह मानवजाति के छुटकारे का कार्य पूरा करते हुए पापमय देह के सदृश बन गया। वह मृत्यु एवं अधोलोक की बेड़ियों से मुक्त हो गया। उसके सामने नैतिकता, नरक एवं अधोलोक ने अपना सामर्थ्य खो दिया और उससे परास्त हो गए" ("मेमने का अनुसरण करो और नए गीत गाओ" में 'प्रभु यीशु का अनुकरण करो')। मैं मन ही मन लगातार गाती रही, और मेरे आँसू अनवरत मेरे गालों पर बहते रहे। प्रभु ईशु मसीह को सलीब पर लटकाए जाने का दृश्‍य साक्षात मेरी आँखों के सामने घटित हो रहा था : फरीसियों द्वारा प्रभु ईशु का मखौल उड़ाया जा रहा था, उसे धिक्‍कारा और लांछित किया जा रहा था, वधिक उस पर तब तक तक लोहे की मूठ वाला कोड़ा बरसाते रहे, जब तक कि उसकी देह घावों और खरोंचों से भर नहीं गई, जब तक कि अंतत: उसे क्रूरतापूर्वक सलीब पर कीलों से नहीं ठोंक दिया गया, और तब भी उसने एक बार भी कोई आवाज नहीं की। प्रभु ईशु जिन यातनाओं से गुजरा था, उनमें से एक-एक यातना उसने मानव-जाति के प्रति अपने प्रेम की खातिर सही थी, और इस प्रेम ने उसके अपने जीवन के प्रति प्रेम पर विजय पाई थी। उस क्षण मेरा हृदय परमेश्‍वर के प्रेम से विभोर और द्रवित था, मैं जबरदस्त शक्ति और आस्था से भर गई। मुझे किसी बात का भय नहीं रहा और मुझे लगा कि परमेश्‍वर की खातिर मर जाना गौरव की बात होगी, जबकि एक यहूदा बन जाना सबसे बड़ा कलंक होगा। मैं आश्‍चर्यचकित थी कि जब मैंने यह निश्‍चय किया कि मैं अपने जीवन की कीमत पर भी परमेश्‍वर की गवाही दूँगी, तभी एक दुष्‍ट पुलिसवाला यह कहता हुआ तेजी से कमरे में आया कि "नगर के चौक में हंगामा हो गया है, उसको कुचलने के लिए और सार्वजनिक कानून-व्‍यवस्‍था बरकरार रखने के लिए हमें पुलिस बल को ले जाना होगा!" वे दुष्‍ट पुलिसवाले फुर्ती से बाहर निकल गए। जब तक वे वापस आए, तब तक काफी रात हो चुकी थी, और उनमें मुझसे और पूछताछ करने की ऊर्जा शेष नहीं रह गई थी। उन्‍होंने मुझसे क्रूरतापूर्वक कहा, "चूँकि तू बोलेगी नहीं, इसलिए हम तुझे नजरबंदी-गृह भेज देंगे!" चौथे दिन सुबह उन दुष्‍ट पुलिसवालों ने मेरी तसवीर खींची और मेरे गले में एक बड़ी चौकोर तख्ती लटका दी, जिस पर ब्रश से मेरा नाम लिखा हुआ था। मैं एक बदनाम अपराधी की तरह थी, जिसका दुष्‍ट पुलिस द्वारा मजाक उड़ाया जा रहा था और फजीहत की जा रही थी। मुझे लग रहा था, जैसे मैं घोर अपमान की पात्र बनाई जा रही हूँ, और मैं अंदर से बहुत कमजोर महसूस कर रही थी। मुझे समझ में आ गया था कि मेरी मानसिक अवस्‍था ठीक नहीं है, इसलिए मैंने जल्‍दी से अपने हृदय में चुपचाप परमेश्‍वर को पुकारा : "हे परमेश्‍वर! मेरे हृदय की रक्षा कर और मुझे अपनी इच्‍छा को समझने और शैतान की कुटिल योजनाओं का शिकार न होने का सामर्थ्य प्रदान कर।" जब मैंने प्रार्थना कर ली, तो मेरे मन में परमेश्‍वर के वचनों का एक अंश आया : "तुम सृजित प्राणी हो—तुम्हें निस्संदेह परमेश्वर की आराधना और सार्थक जीवन का अनुसरण करना चाहिए। यदि तुम परमेश्वर की आराधना नहीं करते हो बल्कि अपनी अशुद्ध देह के भीतर रहते हो, तो क्या तुम बस मानव भेष में जानवर नहीं हो? चूँकि तुम मानव प्राणी हो, इसलिए तुम्हें स्वयं को परमेश्वर के लिए खपाना और सारे कष्ट सहने चाहिए! आज तुम्हें जो थोड़ा-सा कष्ट दिया जाता है, वह तुम्हें प्रसन्नतापूर्वक और दृढ़तापूर्वक स्वीकार करना चाहिए और अय्यूब तथा पतरस के समान सार्थक जीवन जीना चाहिए। ... तुम सब वे लोग हो, जो सही मार्ग का अनुसरण करते हो, जो सुधार की खोज करते हो। तुम सब वे लोग हो, जो बड़े लाल अजगर के देश में ऊपर उठते हो, जिन्हें परमेश्वर धार्मिक कहता है। क्या यह सबसे सार्थक जीवन नहीं है?" ("वचन देह में प्रकट होता है" में 'अभ्यास (2)')। परमेश्वर के वचनों ने मुझे इस बात को समझने का अवसर दिया कि एक सृजित प्राणी के रूप में सत्‍य की खोज में सक्षम होना, और परमेश्‍वर की आराधना करना और उसे संतुष्ट करना ही सबसे सार्थक और उचित जीवन है। आज परमेश्‍वर में अपने विश्‍वास की खातिर पकड़े जाने और नजरबंद किए जाने लायक होना, इस सारे अपमान और पीड़ा को सहना, तथा मसीह के क्लेशों को साझा करने में सक्षम होना कोई शर्मनाक बात नहीं है, बल्कि गौरव की बात है। शैतान परमेश्‍वर की आराधना नहीं करता; इसके विपरीत, वह परमेश्‍वर के कार्य में दखल देने और बाधा डालने का वह हर संभव प्रयत्‍न करता है, और यही सबसे ज्यादा निंदनीय और घृणित है। इन बातों पर विचार करते हुए मैं शक्ति और आनंद से भर उठी। दुष्‍ट पुलिसवालों ने मेरे चेहरे पर मुसकराहट देखी, तो मुझे विस्‍मय से देखते हुए बोले, "तू किस बात से प्रसन्‍न है?" मैंने ईमानदारी से और बलपूर्वक जवाब दिया, "परमेश्‍वर में विश्‍वास करना और उसकी आराधना करना पूरी तरह से उचित है। ऐसा करने में सर्वथा कुछ भी गलत नहीं है। मुझे प्रसन्‍न क्‍यों नहीं होना चाहिए?" मेरी बातें सुनकर उन्होंने कुछ नहीं कहा। परमेश्‍वर के वचनों के मार्गदर्शन में मैं एक बार फिर परमेश्‍वर पर भरोसा करने और शैतान पर विजय हासिल करने में सक्षम रही थी।

फिर मुझे निगरानी-गृह ले जाया गया। उस जगह की हर चीज और भी मनहूस तथा डरावनी थी, और मुझे लग रहा था जैसे मैं किसी नरक में आ पहुँची हूँ। भोजन में मुझे हर बार भाप में पकी हुई ब्रेड का एक स्‍याह टुकड़ा और एक कटोरा खाली पानी का सूप दिया जाता था, जिसकी सतह पर चीनी पत्ता-गोभी की कुछ पत्तियाँ तैरती रहती थीं। मैं हर रोज दिन भर इस कदर भूखी रहती थी कि मेरा पेट भोजन के लिए तड़पता रहता था। लेकिन, इसके बावजूद मुझे बोझा ढोने वाले टट्टू की तरह काम में जुते रहना पड़ता था, और अगर मैं अपने हिस्‍से का काम पूरा नहीं कर पाती थी, तो मुझे पीटा जाता था या सजा के तौर पर पहरेदारी करते हुए खड़े रहना पड़ता था। चूँकि दुष्ट पुलिसवालों ने मुझे कई दिनों तक बेरहमी से प्रताड़ित किया था, इसलिए मैं पहले ही सिर से पैर तक खरोंचों और जख्‍़मों से भर गई थी, और मेरे लिए चलना तक मुश्किल हो गया था, लेकिन तब भी सुधारक अधिकारी ने मुझे ताँबे के तारों का भारी बोझा ढोने के लिए बाध्‍य किया। इस भारी काम की वजह से मेरी घायल पीठ में असहनीय पीड़ा होने लगी, और मेरी हालत यह हो गई कि मैं हर रोज दिन के अंत में सिर्फ रेंगते हुए अपने बिस्‍तर पर जा पाती थी। इसके बावजूद दुष्‍ट सुधारक अधिकारी रात के समय मुझे पहरेदारी के लिए खड़ा रखता था, जिससे मुझे बहुत थकावट महसूस होती थी। एक रात जब मैं पहरा दे रही थी, तो मैंने दुष्‍ट सुधारक अधिकारी की अनुपस्थिति का फायदा उठाया और थोड़ा-सा विश्राम करने की उम्‍मीद में चुपके से घुटने मोड़कर बैठ गई। लेकिन मेरी उम्‍मीद के विपरीत, दुष्‍ट सुधारक अधिकारी ने मुझे निगरानी-कक्ष में स्क्रीन पर देख लिया और धड़धड़ाता हुआ मेरे पास आकर गरजा, "तुझसे किसने कहा था कि तू बैठ सकती है?" एक अन्‍य कैदी ने फुसफुसाते हुए मुझसे कहा, "जल्‍दी-से उससे माफी माँग ले, नहीं तो वह तुझे 'लकड़ी के बिस्‍तर पर' सोने को मजबूर कर देगा।" इससे उसका आशय उस यातना से था, जिसमें लकड़ी का एक तख्‍ता कैदी की कोठरी में लाया जाता है, उसमें कैदी की टाँगें और पैर जंजीर से बाँध दिए जाते हैं, और उसकी कलाइयाँ उसमें रस्‍सी से कस दी जाती हैं। इस तरह कैदी को उस तख्‍ते से बाँध दिया जाता है, और फिर उसे दो हफ्तों तक हिलने-डुलने नहीं दिया जाता। यह सुनकर मैं क्रोध और नफरत से भर उठी, लेकिन मैं जानती थी कि मैं रत्‍ती भर भी प्रतिरोध नहीं दर्शा सकती—मैं सिर्फ इतना ही कर सकती थी कि अपने ग़ुस्‍से को पी जाती और खामोश बनी रहती। इस तरह की दबंगई और यातना मुझे असहनीय प्रतीत हुई। उस रात मैं इस सारे अन्‍याय पर रोती हुई अपने बर्फ जैसे ठंडे बिस्‍तर पर पड़ी रही, मेरा हृदय परमेश्‍वर के प्रति फरियादों और तकाजों से भरा हुआ था, और मैं सोच रही थी : "इसका अंत कब होगा? इस नारकीय जगह पर तो एक दिन बिताना भी बहुत भारी है।" फिर मैंने परमेश्‍वर के इन वचनों पर विचार किया : "अगर तुम मानवीय जीवन के महत्व को समझते हो, और तुमने मानवीय जीवन के सही मार्ग को अपनाया है, और अगर भविष्य में परमेश्वर तुमसे जैसा भी व्यवहार करे, तुम बिना किन्हीं शिकायतों या विकल्पों के परमेश्वर की योजनाओं के प्रति समर्पित हो जाओगे, और तुम्हें परमेश्वर से कोई मांगें भी नहीं रहेंगी, इस रीति से तुम महत्व से युक्त एक व्यक्ति होगे" ("वचन देह में प्रकट होता है" में 'अपने मार्ग के अंतिम दौर में तुम्हें कैसे चलना चाहिए')। परमेश्‍वर के इन वचनों ने मुझे अपने प्रति शर्मिंदा कर दिया। मैंने सोचा कि मैं किस तरह हमेशा यह कहती रही थी कि मैं पतरस की तरह परमेश्‍वर की आज्ञा मानने की कोशिश करूँगी, भले ही पीड़ा या मुसीबत चाहे जितनी बड़ी हो, और मैं अपनी खातिर कोई निर्णय नहीं करूँगी, न ही कोई माँग करूँगी। लेकिन जब मैं उत्‍पीड़न और मुश्किलों की शिकार हुई, और मुझे दुख भोगना पड़ा और कीमत चुकानी पड़ी, तो मैं बच निकलने का रास्ता खोजने लगी। मुझमें जरा भी आज्ञाकारिता नहीं थी! सिर्फ तभी मैं आखिकार परमेश्‍वर के नेक इरादों को समझ सकी : परमेश्‍वर मुझ पर इन मुसीबतों का पहाड़ इसलिए टूटने दे रहा था, ताकि दुख भोगने का मेरा संकल्‍प मजबूत हो सके, और मुझे यह सीख मिल पाए कि दुख के क्षणों में आज्ञापालन कैसे किया जाए, ताकि मैं परमेश्‍वर के आयोजनों के प्रति समर्पण कर सकूँ और उसका वादा हासिल करने योग्‍य बन सकूँ। परमेश्‍वर जो कुछ भी मेरे साथ कर रहा था, वह मेरे प्रति उसके प्रेम की वजह से किया जा रहा था, वह मुझे बचाने के लिए किया जा रहा था। इसके बाद मेरा हृदय मुक्त हो गया, और मैं अपकृत और पीड़ित महसूस नहीं कर रही थी। मैं अब केवल परमेश्‍वर के आयोजनों और व्‍यवस्‍थाओं के प्रति समर्पित होना, गवाही देना और शैतान को शर्मिंदा करना चाहती थी।

एक महीने बाद मुझे छोड़ दिया गया। लेकिन उन्‍होंने मुझे "कानून के प्रवर्तन में बाधा डालने और और शी जियाओ संगठन में भाग लेने" का आरोपी बना दिया, ताकि वे मेरी निजी स्‍वतंत्रता प्रतिबंधित कर सकें। एक साल तक मुझे अपना शहर या प्रांत छोड़ने की इजाजत नहीं थी, और जब भी पुलिस चाहती, मुझे उसके आदेशों के पालन के लिए तैयार रहना था। घर वापस आने के बाद ही मुझे पता चला कि मैंने अपना जो भी सामान घर पर रखा हुआ था, वह सब पुलिस ने लूटकर अपने कब्जे में कर लिया था। इसके अलावा, दुष्‍ट पुलिस ने मेरे घर को लुटेरों की तरह छान डाला था, और मेरे परिवार को यह कहते हुए धमकाया था कि जब तक वे उन्हें 25,000 युआन नहीं देंगे, तब तक वे मुझे रिहा नहीं करेंगे। मेरी सास इस सारे आतंक को सह नहीं सकी, उसे दिल का दौरा पड़ गया और वह अस्‍पताल में भर्ती होने और इलाज कराने के बाद ही स्‍वस्‍थ हो सकी, जिस पर 2,000 युआन खर्च हो गए। अंत में, मेरे परिवार को अपने हर परिचित से पैसे उधार माँगकर पुलिस को देने के लिए 3,000 युआन जुटाने पड़े, और तब जाकर मुझे रिहा किया गया। दुष्‍ट पुलिस द्वारा मुझे दी गई क्रूर यातनाओं की वजह से मेरे शरीर को गंभीर परिणाम भोगने पड़े : क़ैद के दौरान मेरी बाँहों और टाँगों पर जो कठोर दबाव डाला गया था, उसकी वजह से वे अकसर सूज जाया करते हैं; मैं ढाई किलो वजन की सब्जियाँ तक नहीं उठा पाती, न अपने कपड़े ही धो पाती हूँ, और मेरी काम करने की क्षमता पूरी तरह से खत्म हो गई है।

गिरफ्तार किए जाने और सताए जाने के उस अनुभव ने मुझे कम्युनिस्ट पार्टी की, उसके बुरे, शैतानी चेहरे की स्पष्ट समझ दे दी, जो सत्य से घृणा और परमेश्वर से नफरत करता है। इसने शैतान और राक्षसी चीनी कम्युनिस्ट पार्टी के प्रति मेरी घृणा बढ़ा दी, जो पूरी तरह से स्वर्ग के विपरीत चलती है। मुझे इसका वास्तविक अनुभव हुआ कि परमेश्वर का काम कितना व्यावहारिक और बुद्धिमत्तापूर्ण है। कम्युनिस्ट पार्टी द्वारा गिरफ्तार किए जाने और सताए जाने से मेरा विवेक विकसित हुआ; इससे मेरा संकल्प भी मजबूत हुआ और इसने मेरी आस्था को पूर्ण किया, जिससे मैं यह सीख पाई कि परमेश्वर का सम्मान और उस पर भरोसा कैसे करना है। यह देखकर कि परमेश्वर के वचन हमेशा हमारी मदद का स्रोत बन सकते हैं, मुझे उनकी शक्ति और अधिकार का भी स्वाद मिला। मैंने देखा कि केवल परमेश्वर ही मनुष्य से प्रेम करता है और केवल परमेश्वर ही मनुष्य को बचा सकता है। अपने दिल में मैं परमेश्वर के करीब हो गई। कठिनाइयों और परीक्षणों से गुजरकर मुझे ये पुरस्कार मिले। मैं परमेश्वर को धन्यवाद देती हूँ!

13. जेल में गुजरा युवावस्था का प्रथम काल

चेंग्शी, चीन

हर कोई कहता है कि हमारे यौवन के प्रथम वर्ष हमारे जीवन का सबसे शानदार और सबसे निर्मल समय होता है। शायद कई लोगों के लिए, वे वर्ष खूबसूरत यादों से भरे होते हैं, लेकिन जिस बात की मैंने कभी उम्मीद भी नहीं की थी वह यह थी कि मैंने अपनी युवावस्था का प्रथम काल श्रम शिविर में व्यतीत किया। इसके लिए आप लोग मुझे अजीब समझ सकते हो, लेकिन मुझे इसका अफसोस नहीं है। यद्यपि सलाखों के पीछे का वह समय कड़वाहट और आँसुओं से भरा था, किंतु वह मेरे जीवन का सबसे मूल्यवान उपहार था, और मुझे इससे बहुत कुछ प्राप्त हुआ।

अप्रैल 2002 में एक दिन, जब मैं गिरफ्तारी हुई तो मैं एक बहन के घर रह रही थी। सुबह तड़के 1:00 बजे, अचानक दरवाजे पर जोरदार दस्तक से हम लोग जाग उठे। हमने बाहर किसी को चिल्लाते हुए सुना, "दरवाजा खोलो! दरवाजा खोलो"! जैसे ही बहन ने दरवाजा खोला, कुछ पुलिस अधिकारी दरवाजा धकेलकर तेजी से अंदर घुस गए और सख्ती से बोले, "हम लोक सुरक्षा ब्यूरो से हैं"। "लोक सुरक्षा ब्यूरो" इन तीन शब्दों को सुनकर मैं तुरंत बहुत घबरा गई। क्या परमेश्वर में हमारे विश्वास के कारण वे हमें गिरफ्तार करने के लिए यहाँ आए थे? मैंने कुछ भाइयों और बहनों को उनके विश्वास के कारण गिरफ्तार किए जाने, और सताए जाने के बारे में सुना था; कहीं ऐसा तो नहीं कि यही अब मेरे साथ भी होने जा रहा था? बस तभी मेरा हृदय तेजी से धड़कने लगा और अपनी घबराहट में मुझे समझ में नहीं आया कि अब क्या करना चाहिए। इसलिए मैंने जल्दी से परमेश्वर से प्रार्थना की, "परमेश्वर, मैं तुझसे मेरे साथ रहने की विनती करती हूँ। मुझे आस्था और साहस दे। चाहे कुछ भी हो, मैं हमेशा तेरे लिए गवाही देने को तैयार रहूँगी। मैं तुझसे यह भी याचना करती हूँ कि मुझे अपनी बुद्धि दे और मुझे वे शब्द प्रदान कर जो मुझे बोलने चाहिए, ताकि मैं तेरे साथ विश्वासघात न करूँ और न ही अपने भाइयों और बहनों के विरुद्ध कोई सौदेबाजी करूँ।" प्रार्थना करने के बाद, मेरा हृदय धीरे-धीरे शांत हो गया। मैंने उन चार-पाँच पुलिस वालों को डाकुओं की तरह कमरे की तलाशी लेते हुए, बिस्तरों में, प्रत्येक अलमारी में, संदूकों में, और यहाँ तक कि बिस्तर के नीचे रखी हर चीज में भी तब तक खोजबीन करते देखा जब तक कि उन्होंने परमेश्वर के कथनों की कुछ पुस्तकें और साथ ही भजनों की कुछ सी.डी. नहीं जुटा लीं। इसके बाद वे हमें पुलिस स्टेशन ले गए। जब हम कार्यालय में पहुँचे, तो हमारे पीछे-पीछे कई हट्टे-कट्टे अधिकारी आए और मेरे दाएँ-बाएँ खड़े हो गए। दुष्ट पुलिस के गिरोह का मुखिया मुझ पर चिल्लाया, "तेरा नाम क्या है? तू कहाँ से आई है? तुम कुल कितने लोग हो?" मैंने अभी अपना मुँह खोला ही था और जवाब देने ही वाली थी कि वह मुझ पर झपट पड़ा और मेरे चेहरे पर दो तमाचे जड़ दिए। मैं बिल्कुल गुमसुम रह गई। मैंने मन-ही-मन सोचा, "उसने मुझे क्यों मारा? मैंने अभी अपना जवाब भी पूरा नहीं किया था। तुम लोग इतने रूखे और असभ्य क्यों हो रहे थे, जनता की पुलिस की मैंने जो कल्पना की थी, उससे तुम बिल्कुल अलग क्यों हो?" इसके बाद, उसने मुझसे पूछा कि मैं कितने साल की हूँ, और जब मैंने ईमानदारी से जवाब दिया कि मैं सत्रह वर्ष की हूँ, तो उसने फिर से मेरे मुँह पर दो थप्पड़ मारे और झूठ बोलने के लिए मुझे डाँटा। उसके बाद, चाहे मैंने जो भी कहा, वह इस तरह अंधाधुंध मेरे चेहरे पर तमाचे जड़ता रहा कि मेरा चेहरा दर्द से जलने लगा। मुझे अपने भाई-बहनों का कहा याद आया कि इन दुष्ट पुलिसकर्मियों के साथ तर्क करने की कोशिश काम नहीं आती है। खुद अपने लिए यह अनुभव कर लेने के बाद, मैंने एक शब्द भी नहीं बोला, चाहे वे कुछ भी पूछते रहे। जब उन्होंने देखा कि मैं नहीं बोलूँगी, तो वे मुझ पर चिल्ला उठे, "कुतिया की बच्ची! तेरे साथ कुछ ऐसा करना पड़ेगा कि तू सोचने पर मजबूर हो जाए, वरना तू हमें सच नहीं बताएगी!" जैसे ही यह कहा गया, उनमें से एक ने मेरी छाती में दो जोरदार घूँसे मारे, जिससे मैं लड़खड़ाकर फर्श पर गिर पड़ी। फिर उसने मुझे दो बार जोर से लातें मारीं, और मुझे फर्श से वापस खींचकर और चिल्लाकर मुझे घुटने टेकने के लिए कहा। मैंने इसका पालन नहीं किया, तो उसने मेरे घुटनों में कई बार लात मारी। तीव्र दर्द की एक लहर ने जो मेरे ऊपर छाने लगी थी, मुझे फर्श पर धड़ाम से घुटने टेकने के लिए मजबूर कर दिया। उसने मुझे बालों से पकड़ा और बलपूर्वक मेरा चेहरा नीचे खींचने लगा, और फिर एक झटके से मेरे सिर को पीछे खींच कर उसने मुझे ऊपर देखने के लिए मजबूर कर दिया। वह मेरे चेहरे पर कुछ और थप्पड़ जड़ते हुए मुझे गालियां देने लगा। मेरी एकमात्र सुध यह थी कि दुनिया गोल-गोल घूम रही थी। मैं फर्श पर गिर पड़ी। बस तभी, दुष्ट पुलिस के प्रमुख की नज़र अचानक मेरी कलाई की घड़ी पर पड़ी। इसे लालच से घूरते हुए वह चिल्लाया, "तूने यह क्या पहन रखा है?" एक पुलिसकर्मी ने मेरी कलाई पकड़ी और जबर्दस्ती घड़ी को खींच लिया, और फिर उसे अपने "उस्ताद" को दे दिया। एक दुष्ट पुलिसवाले ने मुझे कॉलर से पकड़ लिया जैसेकि वह किसी छोटी-सी मुर्गी को उठा रहा हो, और मुझे फर्श से ऊपर उठाकर मुझ पर गरजा, "तो तू काफी ढीठ है, है न? मैं तुझे बताऊँगा कि चुप रहने का क्या अंजाम होता है।" यह कहते ही, उसने मुझे कुछ और झापड़ जमाए, और एक बार फिर मैं फर्श पर लुढ़क गई। तब तक मेरे पूरे शरीर में असहनीय दर्द होने लगा था, और मुझमें संघर्ष करने की अब और ताक़त नहीं बची थी। मैं बस अपनी आँखें मूँद कर फर्श पर लेटी रही, बिना हिले-डुले। अपने हृदय में, मैंने झट से परमेश्वर से प्रार्थना की: "परमेश्वर, मुझे नहीं पता कि दुष्ट पुलिस का यह गिरोह मुझ पर और कौनसे अत्याचार करने जा रहा है। तू तो जानता है कि मैं कद-काठी में बहुत छोटी हूँ, और मैं शारीरिक रूप से भी कमजोर हूँ। मैं तुझसे मुझे बचाने की विनती करती हूँ। यहूदा बनने और तेरे साथ विश्वासघात करने के बजाय मैं मर जाना पसंद करुँगी।" मेरी इस प्रार्थना के बाद, परमेश्वर ने मुझे आस्था और शक्ति से भर दिया। यहूदा बनकर परमेश्वर से विश्वासघात करने और अपने भाई-बहनों से धोखा करने से पहले तो मैं मर जाना पसंद करूंगी। मैं मजबूती से परमेश्वर के लिए गवाही दूंगी। ठीक तभी, मैंने अपने बगल में किसी को यह कहते हुए सुना कि, "यह अब हिल-डुल क्यों नहीं रही है? क्या यह मर गई है?" उसके बाद, किसी ने जानबूझकर मेरे हाथ पर अपना पैर रख दिया और उसे जोर से दबाते हुए क्रूरता से चिल्लाया, "उठ, हम तुझे कहीं और ले जाने वाले हैं।"

बाद में, मुझे काउंटी लोक सुरक्षा ब्यूरो में ले जाया गया। जब हम पूछताछ के कमरे में पहुँचे, तो उन दुष्ट पुलिसकर्मियों के प्रमुख और दो अन्य अधिकारियों ने मुझे घेर लिया और मेरे आगे-पीछे घूमते हुए, बार-बार मुझसे सवाल करते रहे और मेरी कलीसिया के अगुआ और मेरे भाई-बहनों को फंसा देने के लिए मुझ पर दबाव डालने की कोशिश करते रहे। जब उन्होंने देखा कि मैं अभी भी वे जवाब नहीं दे रही थी जो वे सुनना चाहते थे, तो उन तीनों ने मेरे चेहरे पर बारी-बारी से थप्पड़ जमाने शुरू कर दिए। मुझे नहीं पता कि मुझे कितनी बार मारा गया; जो कुछ मैं सुन सकती थी वह केवल मेरे चेहरे पर पड़ने वाली चटाक-चटाक की आवाज थी, वह आवाज जो रात के सन्नाटे में खूब गूँज रही थी। जब उनके हाथ थक गए, तो दुष्ट पुलिस ने मुझे किताबों से मारा। उन्होंने मुझे तब तक मारा जब तक अंतत: मुझे और दर्द महसूस होना बंद हो गया; मेरे चेहरे पर सूजन आ गई थी और वह सुन्न पड़ गया था। आखिरकार, यह देखकर कि उन्हें मुझसे कोई भी मूल्यवान जानकारी नहीं मिल रही थी, पापी पुलिस ने एक फोन बुक निकाली और बहुत खुश दिखते हुए बोले, "हमें यह तेरे थैले में मिली है। भले ही तू हमें कुछ भी नहीं बताएगी, तब भी हमारे पास एक और चाल है"! अचानक, मुझे बेहद चिंता महसूस हुई : अगर मेरे किसी भाई या बहन ने फ़ोन पर जवाब दे दिया, तो उन्हें गिरफ्तार किया जा सकता था। यह कलीसिया को भी फंसा सकता था, और परिणाम बहुत विनाशकारी हो सकते थे। ठीक तभी, मुझे परमेश्वर के वचनों का एक अंश याद आया : "संसार में घटित होने वाली समस्त चीज़ों में से ऐसी कोई चीज़ नहीं है, जिसमें मेरी बात आखिरी न हो। क्या कोई ऐसी चीज़ है, जो मेरे हाथ में न हो?" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 1')। मैंने सोचा, "यह सही है, सभी चीज़ें और घटनाएं परमेश्वर के हाथों आयोजित और व्यवस्थित होती हैं। यहाँ तक कि एक फोन कॉल भी लगेगा या नहीं, इसका फैसला पूरी तरह से परमेश्वर पर है। मैं परमेश्वर से आशा रखने, उस पर भरोसा करने और उसके आयोजनों को समर्पित होने को तैयार हूँ।" इसलिए मैंने बार-बार परमेश्वर से प्रार्थना की, इन भाइयों और बहनों की सुरक्षा के लिए उससे विनती की। परिणामस्वरूप, जब उन्होंने उन फोन नंबरों को एक-एक करके मिलाया तो कुछ में घंटी तो बजी लेकिन किसी ने जवाब नहीं दिया, जबकि अन्य नंबर बिल्कुल नहीं लग सके। अंत में, निराशा में कोसते हुए, दुष्ट पुलिस ने फोन बुक को मेज पर फेंक दिया और प्रयास करना बंद कर दिया। मैंने परमेश्वर को धन्यवाद दिए और उसके प्रति प्रशंसा व्यक्त किए बिना नहीं रह सकी।

फिर भी, उन्होंने हार नहीं मानी, और कलीसिया के मामलों के बारे में मुझसे पूछताछ करते रहे। मैंने जबाब नहीं दिया। झुँझलाकर और बौखलाकर, उन्होंने मुझे पीड़ा देने की कोशिश में एक और भी अधिक घृणित तरीका अपनाया : एक दुष्ट पुलिसवाले ने जबरन मुझे फर्श पर एक घुटने पर बिठाया और मुझे अपने कंधों के समानांतर अपनी बाहों को सीधे फैलाने के लिए कहा, मुझे बिलकुल भी हिलने की अनुमति नहीं थी। जल्दी ही मेरी टाँगें थरथराने लगीं, मैं अपनी बाहों को बाहर की ओर अब और सीधा नहीं रख सकी, और मेरे शरीर ने बिना मेरे चाहे ही पीछे की ओर सहारे के साथ खड़े होना शुरू कर दिया। पुलिसकर्मी ने लोहे की एक छड़ ली और जैसे कोई बाघ अपने शिकार को देखता है, उस तरह मुझे घूरने लगा। जैसे ही मैं खड़ी होने लगती, वह क्रूरता से मेरे पैरों पर मारता, जिससे मुझे इतना दर्द होता था कि मैं लगभग अपने घुटनों पर वापस गिर जाती थी। अगले आधे घंटे में, जब भी मेरी टाँगें या बाँहें जरा-सा भी हिलतीं, तो वह तुरंत मुझे उस छड़ से मारता। मुझे नहीं पता कि उसने मुझे कितनी बार मारा। इतनी लंबी अवधि के लिए एक घुटने पर बैठने के कारण, मेरी दोनों टाँगें बेहद सूज गई थीं और उनमें असहनीय पीड़ा होने लगी थी, मानो वे टूट गई हों। जैसे-जैसे समय बीता, मेरी टांगें और भी अधिक काँपने लगीं और मेरे दाँत लगातार किटकिटाने लगे। बस तभी मुझे ऐसा लगा कि मेरी ताकत जवाब देने जा रही है। पर दुष्ट पुलिस सिर्फ मेरा मजाक उड़ा रही थी, लगातार उपहास कर रही थी और कुटिलतापूर्वक मेरी हँसी उड़ा रही थी, जैसे लोग क्रूरतापूर्वक किसी बंदर को खेल दिखाने के लिए मजबूर कर रहे हों। जितना अधिक मैं उनके बदसूरत, घृणास्पद चेहरों को देखती, उतनी ही अधिक इन दुष्ट पुलिसकर्मियों से मुझे नफरत महसूस होती थी। मुझे परमेश्वर के ये वचन याद आए : "जब लोग अपने जीवन का त्याग करने के लिए तैयार होते हैं, तो हर चीज तुच्छ हो जाती है, और कोई उन्हें हरा नहीं सकता। जीवन से अधिक महत्वपूर्ण क्या हो सकता है? इस प्रकार, शैतान लोगों में आगे कुछ करने में असमर्थ हो जाता है, वह मनुष्य के साथ कुछ भी नहीं कर सकता" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचनों के रहस्य की व्याख्या' के 'अध्याय 36')। इसलिए मैं अचानक खड़ी हो गई और उनसे ऊँची आवाज में बोली, "मैं अब नीचे नहीं बैठूँगी। चलो, मुझे मौत की सजा दे दो! आज मेरे पास खोने को कुछ नहीं है! मैं अब मरने से भी नहीं डरती हूँ, तो मैं तुमसे क्यों डरूँ? तुम लोग इतने बड़े आदमी हो, फिर भी तुम बस मेरे जैसी एक छोटी सी लड़की को धौंस देना ही जानते हो!" मुझे आश्चर्य हुआ जब मेरे यह कहने के बाद, दुष्ट पुलिस के गिरोह ने सिर्फ कुछ और गालियाँ बकीं और फिर मुझसे पूछताछ करनी बंद कर दी।

दुष्ट पुलिस के इस झुंड ने लगभग पूरी रात मुझे यातनाएँ दी थीं; वे रुके तो सुबह हो चुकी थी। उन्होंने मेरे हस्ताक्षर लिए और कहा कि वे मुझे हिरासत में रखने जा रहे हैं। उसके बाद, एक बुजुर्ग पुलिसकर्मी ने दयालुता का नाटक करते हुए मुझसे कहा, "मिस, देखो; तुम बहुत छोटी हो—खिलते यौवन में हो—इसलिए बेहतर होगा कि तुम जल्दी करो और तुम जो भी जानती हो, वह बता दो। मैं तुम्हें विश्वास दिलाता हूँ कि मैं तुम्हें उनसे रिहा करवा दूँगा। यदि तुम्हें कोई परेशानी हो, तो मुझे बताने में संकोच मत करो। देखो; तुम्हारा चेहरा पाव रोटी की तरह फूल गया है। क्या तुम काफी पीड़ा नहीं उठा चुकी हो?" उसे इस तरह से बोलते सुनकर, मैं समझ गई कि वह मुझे किसी तरह से अपराध स्वीकारने के लिए फुसला रहा था। मुझे वह भी याद आया जो मेरे भाइयों और बहनों ने सभाओं के दौरान कहा था : जो वे चाहते हैं उसे प्राप्त करने के लिए दुष्ट पुलिस इनाम और सजा दोनों का उपयोग करेगी और तुम्हें धोखा देने के लिए सभी तरह की चालें चलेगी। यह सब सोचते हुए, मैंने उस बुजुर्ग पुलिसकर्मी को जवाब दिया, "ऐसा नाटक मत करो मानो तुम बड़े अच्छे इंसान हो; तुम सभी एक ही समूह के हिस्से हो। तुम मुझसे क्या कबूल करवाना चाहते हो? तुम जो कुछ भी कर रहे हो उसे धमकी देकर कबूल करवाना कहा जाता है। यह अवैध सजा है!" इसे सुनकर उसने निर्दोष होने का दिखावा किया और दलील देने लगा, "लेकिन मैंने तुम्हें एक बार भी नहीं मारा है। ये तो वे लोग हैं जिन्होंने तुम्हें मारा था।" मैं परमेश्वर के मार्गदर्शन और सुरक्षा के लिए आभारी थी, जिसने मुझे शैतान के प्रलोभन पर एक बार फिर से विजयी होने दिया था।

काउंटी लोक सुरक्षा ब्यूरो छोड़ने के बाद, उन्होंने मुझे सीधे हिरासत केंद्र में बंद कर दिया। जैसे ही हम अगले द्वार से भीतर गए, मैंने देखा कि यह स्थान बहुत ऊँची दीवारों से घिरा हुआ था, जिनके ऊपर बिजली के काँटेदार तार लगे थे, और चारों कोनों में चौकसी के लिए एक-एक मीनार बनी हुई थी। उन पर सशस्त्र पुलिसकर्मी पहरेदारों के रूप में तैनात थे। यह सब बहुत खतरनाक और डरावना महसूस हो रहा था। एक के बाद एक लौह-द्वारों से गुजरते हुए, मैं एक कोठरी में पहुँची। जब मैंने सोने के लिए बने बर्फ-से ठंडे चबूतरे पर रखी और सन के कपड़े से ढकी रजाइयों को देखा, जो कि काली और गंदी दोनों ही थीं, और उनसे आने वाली तीखी बदबू को सूँघा, तो मैं घृणा की एक लहर महसूस किए बिना न रह सकी। भोजन के समय, प्रत्येक कैदी को केवल एक छोटी उबली हुई पाव रोटी दी जाती थी जो खट्टी और आधी कच्ची होती थी। भले ही आधी रात तक पुलिस वालों ने मुझे यातना दी थी और मैंने कुछ भी नहीं खाया था, पर इस भोजन को देखकर सचमुच मेरी भूख ही मिट गई। इसके अलावा, पुलिस द्वारा की गई पिटाई से मेरा चेहरा बहुत सूज गया था और ऐसा कसा हुआ महसूस होता था मानो उस पर कोई टेप लपेट दिया गया हो। खाने की तो बात ही छोड़ो, सिर्फ बात करने के लिए अपना मुँह खोलने में भी पीड़ा महसूस होती थी। इन परिस्थितियों में, मैं बहुत निराशाजनक मनोदशा में थी और अपने साथ बहुत ज्यादा अन्याय हुआ महसूस कर रही थी। इस विचार ने कि मुझे वास्तव में यहाँ रहना होगा और इस तरह के अमानवीय अस्तित्व को सहन करना होगा, मुझे इतना भाव-विह्वल बना दिया कि बरबस ही मेरे आँसू निकल आए। जो बहन मेरे साथ गिरफ्तार हुई थी उसने मेरे साथ परमेश्वर के वचनों पर संगति की और मुझे यह समझ में आ गया कि परमेश्वर ने मुझे इस परिवेश में डाला था, और वह मेरी परीक्षा ले रहा था कि मैं गवाही दे सकती हूँ या नहीं। वह इस अवसर का उपयोग मेरी आस्था को पूर्ण करने के लिए कर रहा था। इसे समझते हुए, मैंने अपने साथ किए गए अन्याय को महसूस करना बंद कर दिया, और मैं अपने भीतर कठिनाई का सामना करने का संकल्प जुटाने लगी।

आधा महीना बीत गया, और उन दुष्ट पुलिसकर्मियों का मुखिया फिर से मुझसे पूछताछ करने आया। मुझे स्थिर और शांतचित्त देखकर, और यह देखकर कि मुझे बिल्कुल भी डर नहीं था, वह मेरा नाम लेकर चिल्लाया, "मुझे सच-सच बता : इससे पहले तुझे और कहाँ गिरफ्तार किया गया था? यह निश्चित है कि यह तेरा पहली बार अंदर आना नहीं है; वरना तू इतनी शांत और परिपक्व कैसे हो सकती है, जैसेकि तुझे जरा-सा भी कोई भय न हो?" जब मैंने उसे यह कहते हुए सुना, तो मैं अपने हृदय में परमेश्वर का धन्यवाद और उसकी प्रशंसा किए बिना न रह सकी। परमेश्वर ने मुझे सुरक्षित रखा था और मुझे साहस दिया था, इस प्रकार उसने मुझे इन दुष्ट पुलिसकर्मियों का पूरी निर्भयता से सामना करने दिया था। ठीक तभी, मेरे हृदय के भीतर से आक्रोश उमड़ पड़ा : लोगों को उनकी धार्मिक मान्यताओं के कारण यातना देकर, जो परमेश्वर में विश्वास करते हैं उन्हें अकारण गिरफ्तार करके, धमकाकर और चोट पहुँचाकर तुम अपने अधिकार का दुरूपयोग कर रहे हो। तुम्हारा कार्य पृथ्वी और स्वर्ग दोनों के कानून के खिलाफ़ है। मैं परमेश्वर में विश्वास करती हूँ, और सही रास्ते पर चल रही हूँ; मैंने कानून नहीं तोड़ा है। मुझे तुमसे क्यों डरना चाहिए? मैं तुम्हारे गिरोह की बुरी ताकतों के सामने परास्त नहीं होऊँगी! फिर मैंने उसे मुँहतोड़ जवाब दिया, "क्या तुम्हें लगता है कि दूसरी हर जगह इतनी उबाऊ थी कि मैं वास्तव में यहाँ आना चाहूँगी? तुमने मेरे साथ अन्याय किया है और मेरे साथ जोर-जबर्दस्ती की है। धमकी दे कर मुझसे कोई बात कबूल करवाने या झूठे आरोप लगाने की तुम्हारी कोई भी कोशिशें आगे भी व्यर्थ जाएँगी।" यह सुनकर वह इतना आग-बबूला हो गया मानो उसके कानों से धुआँ निकलने ही वाला हो। वह चिल्लाया, "तू हमें कुछ भी न बताने की जिद ठाने है। तू नहीं बोलेगी, है न? मैं तुझे तीन साल की सजा देने जा रहा हूँ, और फिर हम देखेंगे कि तू सच बताएगी या नहीं। मैं तुझे जिद्दी बने रहने की चुनौती देता हूँ!" लेकिन तब तक मेरा आक्रोश थम चुका था। मैंने ऊँची आवाज़ में जवाब दिया, "मैं अभी जवान हूँ; तीन साल मेरे लिए क्या हैं? पलक झपकते ही मैं जेल से बाहर आ जाऊँगी।" अपने क्रोध में, वह दुष्ट पुलिस अफसर तेजी से उठ खड़ा हुआ और अपने अनुचरों पर गुर्राया, "मैं इससे तंग आ गया हूँ; आगे अब तुम ही इससे पूछताछ करो।" वह दरवाजा पटक कर चला गया। जो कुछ हुआ था उसे देखकर, उन दो पुलिसकर्मियों ने मुझसे और सवाल नहीं किए; उन्होंने मेरे हस्ताक्षर लेने के लिए एक बयान लिखने का काम पूरा किया और फिर बाहर चले गए। दुष्ट पुलिस की इस हार ने मुझे बहुत खुश कर दिया। अपने हृदय में मैंने शैतान पर परमेश्वर की विजय की प्रशंसा की। पूछताछ के दूसरे दौर के दौरान, उन्होंने अपनी चालें बदल दीं। जैसे ही वे दरवाजे से भीतर आए, उन्होंने मेरे बारे में चिंतित होने का नाटक किया: "तुम इतने लंबे समय से यहाँ हो। तुम्हारे परिवार के सदस्यों में से कोई भी तुम्हें देखने क्यों नहीं आया है? उन्होंने अवश्य तुम्हारा ख्याल करना छोड़ दिया होगा। क्यों न तुम खुद उन्हें फोन कर लो और उन्हें यहाँ तुमसे मिलने के लिए आने को कहो?" यह सुनकर मैं बहुत उदास और विचलित महसूस करने लगी। मैं खुद को बहुत अकेली और असहाय महसूस कर रही थी। मुझे घर की याद आ रही थी और मैं अपने माता-पिता की बेहद कमी महसूस कर रही थी, और जेल से आजाद होने की मेरी इच्छा अधिकाधिक तीव्र हो रही थी। बिना चाहे ही, मेरी आँखें आँसुओं से भर गईं, लेकिन मैं दुष्ट पुलिस के इस गिरोह के सामने रोना नहीं चाहती थी। चुपचाप, मैंने परमेश्वर से प्रार्थना की : "हे परमेश्वर, मैं इस वक्त बहुत दुखी और पीड़ित महसूस कर रही हूँ, और मैं बहुत असहाय महसूस कर रही हूँ। कृपया मेरी मदद कर। मैं शैतान को अपनी कमजोरी नहीं दिखाना चाहती हूँ। फिर भी, अभी मैं तेरे इरादे को समझ नहीं पा रही हूँ। मुझे प्रबुद्ध करने और मेरे मार्गदर्शन के लिए मैं तुझसे अनुनय करती हूँ।" प्रार्थना करने के बाद, एक विचार अचानक मेरे दिमाग में कोंध गया : यह तो शैतान की चाल थी; मुझे अपने परिवार के लोगों से संपर्क कराने की कोशिश कुछ पैसा कमाने के अपने गुप्त अभिप्राय को पूरा करने के लिए उनसे कुछ फिरौती मँगवाने की चाल भी हो सकती है, या इससे वे यह पता लगा सकते हैं कि मेरे परिवार के सभी सदस्य भी परमेश्वर में विश्वास करते हैं और वे उन्हें गिरफ्तार करने के लिए इस अवसर का उपयोग कर सकते थे। ये दुष्ट पुलिसकर्मी षड़यंत्रों से भरे हुए हैं। यदि परमेश्वर से प्रबुद्धता नहीं मिलती, तो मैंने घर पर फोन कर लिया होता। तब क्या मैं अप्रत्यक्ष रूप से यहूदा न बन गई होती? इसलिए, मैंने चुपके-से शैतान से घोषणा की : "नीच शैतान, मैं तुझे तेरी धोखाधड़ी में कामयाब नहीं होने दूँगी।" इसके बाद मैंने विरक्त भाव से कहा, "मुझे नहीं पता कि मेरे परिवार के सदस्य मुझसे मिलने क्यों नहीं आए हैं। तुम मेरे साथ अब चाहे जैसा भी व्यवहार करो, मुझे बिल्कुल भी कोई फर्क नहीं पड़ता है।" दुष्ट पुलिस के पास अब और कोई चालें नहीं बची थीं। उसके बाद, उन्होंने मुझसे दोबारा कोई पूछताछ नहीं की।

एक महीना बीत गया। एक दिन, मेरे अंकल अचानक मुझसे मिलने आए, और बोले कि वे कुछ दिनों के बाद मुझे रिहा करवाने की कोशिश में हैं। जब मैं मुलाकात कक्ष से बाहर निकली, तो मैं बहुत खुश थी। मैंने सोचा कि मैं आखिरकार दिन की रोशनी, साथ ही साथ अपने भाइयों, बहनों और प्रियजनों को भी देख सकूँगी। तो मैंने दिवास्वप्न देखने शुरू कर दिए और अपने अंकल की मुझे लेने आने की प्रतीक्षा करने लगी; हर दिन, मैं संतरियों की इस आवाज के लिए अपने कान खुले रखती कि अब मेरी रिहाई का समय आ गया है। निश्चित रूप से, एक सप्ताह बाद, एक संतरी मुझे बुलाने आया भी। जब मैं खुशी से मुलाकात कक्ष में पहुँची तो ऐसा लग रहा था कि मेरा हृदय मेरे सीने से बाहर उछलने वाला है। पर जब मैंने अपने अंकल को देखा, तो उसने अपना सिर नीचे झुका लिया। काफी समय बाद उसने निराशाजनक स्वर में कहा, "उन्होंने पहले ही तुम्हारे मामले को अंतिम रूप दे दिया है। तुम्हें तीन साल की सजा सुना दी गई है।" जब मैंने यह सुना, तो मैं अवाक् रह गई। मेरा मन पूरी तरह से भावशून्य हो गया। मैंने अपने आँसुओं को रोका, और किसी तरह रोने से बची रही। इसके बाद ऐसा लगा कि मैं अपने अंकल की कोई भी बात सुन नहीं पा रही हूँ। मैं बेसुध-सी हालत में मुलाकात कक्ष से बाहर निकली तो ऐसा लग रहा था मानो मेरे पाँवों में सीसा भर दिया गया हो। एक-एक कदम उठाना भारी पड़ था। मुझे कुछ भी याद नहीं था कि मैं अपनी कोठरी तक कैसे लौटी। जब मैं वहाँ पहुँची, तो मैं फर्श पर ढेर हो गई। मैंने मन-ही-मन सोचा, "पिछले एक महीने के इस अमानवीय अस्तित्व का प्रत्येक दिन मुझे एक वर्ष की तरह लंबा महसूस हुआ है; मैं ऐसे तीन वर्षों को कैसे गुजार पाऊँगी?" जितना अधिक मैं इस पर विचार करती, मेरा दुख उतना ही बढ़ता जाता, और मेरा भविष्य उतना ही अधिक अस्पष्ट और अज्ञेय महसूस होने लगता। अपने आँसुओं को अब रोक पाने में असमर्थ होकर, मैं फूट-फूट कर रो पड़ी। मुझे लगा था कि चूँकि मैं नाबालिग हूँ इसलिए मुझे कभी सजा नहीं होगी, या ज्यादा से ज्यादा कुछ महीनों की जेल होगी। मुझे लगा था कि मुझे थोड़ी और पीड़ा और कठिनाई सहनी है, कुछ दिन और टिके रहना है, फिर सब खत्म हो जाएगा; मुझे यह ख्याल ही नहीं आया था कि मुझे जेल में तीन साल तक बिताने पड़ सकते हैं। अपने दुख में, मैं फिर से परमेश्वर के सामने आ गई थी। मैंने उसके सामने अपना दिल खोलते हुए कहा, "परमेश्वर, मुझे पता है कि सभी चीजें और सभी घटनाएँ तेरे हाथों में हैं, लेकिन अभी मेरा हृदय पूरी तरह से खाली महसूस कर रहा है। मुझे लगता है कि मैं अब टूटने वाली हूँ; मुझे लगता है कि जेल में तीन साल तक पीड़ा सहना मेरे लिए बहुत मुश्किल होने जा रहा है। परमेश्वर, मैं तुझसे विनती करती हूँ कि तू मुझ पर अपनी इच्छा प्रकट कर, और मैं विनती करती हूँ की तू मेरी आस्था और ताकत को बढ़ा, ताकि मैं तेरे सामने पूरी तरह से समर्पण कर सकूँ और मुझ पर जो आन पड़ा है, उसे साहसपूर्वक स्वीकार कर सकूँ।" इस प्रार्थना के बाद, मैंने परमेश्वर के वचनों के बारे में सोचा : "इन अंतिम दिनों में, तुम्हें अवश्य ही परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें अवश्य ही परमेश्वर के प्रति निष्ठावान और उसकी कृपा पर बने रहना चाहिए; केवल यही वास्तव में परमेश्वर से प्रेम करना है और केवल यही सशक्त और जोरदार गवाही है" ("वचन देह में प्रकट होता है" में 'पीड़ादायक परीक्षणों के अनुभव से ही तुम परमेश्वर की मनोहरता को जान सकते हो')। परमेश्वर के वचनों ने मुझे आस्था और शक्ति दी और मैं समर्पण करने को तैयार हो गई। चाहे मुझ पर जो भी मुश्किल पड़े, या मुझे कितनी भी पीड़ा झेलनी पड़े, मैं परमेश्वर को ज़रा-भी दोष नहीं दूँगी; मैं उसके लिए गवाही दूँगी। दो महीने बाद, मुझे एक श्रम शिविर में ले जाया गया। जब मुझे मेरे फैसले के कागजात प्राप्त हुए और मैंने उन पर हस्ताक्षर किए, तो मुझे पता चला कि तीन साल की सजा एक वर्ष में बदल दी गई थी। अपने हृदय में मैंने बार-बार परमेश्वर को धन्यवाद दिया और उसकी स्तुति की। यह सब परमेश्वर के आयोजन का परिणाम था, और इसमें मैं अपने लिए उसके प्रचुर प्रेम और उसकी सुरक्षा को देख सकती थी।

श्रम शिविर में, मैंने दुष्ट पुलिस का एक और भी अधिक कुत्सित और बर्बर रूप देखा। हम सुबह बहुत जल्दी उठकर काम पर जाते थे, और हम पर हर दिन काम का बहुत सारा अतिरिक्त बोझ डाला जाता था। हमें हर दिन बहुत लंबे समय तक श्रम करना पड़ता था, और कभी-कभी तो कई दिनों तक दिन-रात लगातार काम करना पड़ता था। कुछ क़ैदी बीमार पड़ जाते थे और उन्हें ड्रिप (आईवी) लगाने की आवश्यकता पड़ती थी, और तब उनके ड्रिप की गति तीव्रतम निशान तक कर दी जाती थी ताकि जैसे ही यह समाप्त हो जाए, वे जल्दी से कार्यशाला में वापस आकर काम में लग जाएँ। इसका नतीज़ा यह हुआ कि अधिकांश कैदियों को बाद में कुछ बीमारियाँ हो गईं जिसका उपचार बहुत मुश्किल था। कुछ लोग, क्योंकि वे धीमे कार्य करते थे, बार-बार संतरियों से गालियाँ खाते थे; उनकी अश्लील भाषा सुनना भी बर्दाश्त से बाहर था। काम करते समय कुछ लोग नियमों का उल्लंघन करते थे, इसलिए उन्हें दंडित किया जाता था। उदाहरण के लिए, उन्हें रस्सी पर रखा जाता था, जिसका मतलब था कि उन्हें जमीन पर घुटने के बल बैठना पड़ता था और उनके हाथों को उनकी पीठ के पीछे बाँध दिया जाता था, और उनकी बाहों को बलपूर्वक दर्दनाक ढंग से गर्दन के स्तर तक ऊपर उठा दिया जाता था। अन्य लोगों को कुत्तों की तरह लोहे की जंजीर से पेड़ों के साथ बाँध दिया जाता था, और एक चाबुक से निर्दयतापूर्वक पीटा जाता था। कुछ लोग, जो इस अमानवीय यातना को सहन करने में असमर्थ होते थे, खुद को भूखा रख कर मारने का प्रयत्न करते थे, किंतु परिणाम केवल यह होता था कि दुष्ट संतरी उनके दोनों टखनों और कलाइयों में बेड़ियाँ डालकर और फिर उनके शरीर को अपने घुटनों के नीचे दबा कर, उनके मुंह में नलियों द्वारा तरल भोजन ठूँस देते थे। वे डरते थे कि कहीं ये कैदी मर न जाएँ। ऐसा इसलिए नहीं था कि वे उनके जीवन को प्यारा समझते थे, बल्कि इसलिए था कि उन्हें चिंता थी कि वे कहीं इतने सस्ते श्रमिकों को न खो दें। जेल के संतरियों द्वारा किए गए, दुष्कर्मों की कोई गिनती नहीं थी, और इसी तरह भयानक रूप से हिंसक और खूनी घटनाओं की भी कोई गिनती नहीं थी। इन सबने मुझे बहुत स्पष्ट रूप से यह दिखा दिया कि चीनी कम्युनिस्ट पार्टी की सरकार शैतान का मूर्त रूप है, जो आध्यात्मिक दुनिया में सक्रिय है; यह सभी शैतानों में से दुष्टतम है और इसके शासन के तहत जेलें पृथ्वी पर मौजूद नर्क हैं—सिर्फ नाम से ही नहीं, बल्कि असलियत में भी। जिस कार्यालय में मुझसे पूछताछ की गई थी उसकी दीवार पर लिखे कुछ शब्दों ने मेरा ध्यान आकर्षित किया था, जो मुझे अब भी याद हैं : "मनमाने ढंग से लोगों को पीटना और उन्हें अवैध दंड देना निषिद्ध है, और यातना के माध्यम से ज़ुर्म कबूल करवाना तो और भी निषिद्ध है।" बहरहाल, वास्तविकता में, उनके काम साफ तौर पर इस निर्देश के विरुद्ध थे। उन्होंने मुझे, एक लड़की को जो अभी वयस्क भी नहीं थी, निर्दयतापूर्वक पीटा था, और मुझे अवैध दंड़ की भागी बनाया था; और इससे भी बढ़कर, उन्होंने मुझे केवल परमेश्वर में मेरे विश्वास की वजह से सजा सुनाई थी। इस सबने मुझे स्पष्ट रूप से यह दिखा दिया था कि सीसीपी सरकार लोगों को झाँसा देने के लिए चालबाजियों का इस्तेमाल करती है, और शांति और समृद्धि का झूठा दिखावा करती है। यह ठीक वैसा ही था जैसाकि परमेश्वर ने कहा था : "शैतान मनुष्य के पूरे शरीर को कसकर बांध देता है, उसकी दोनों आंखें बाहर निकालकर उसके होंठ मज़बूती से बंद कर देता है। शैतानों के राजा ने हज़ारों वर्षों तक उपद्रव किया है, और आज भी वह उपद्रव कर रहा है और इस भुतहा शहर पर बारीक नज़र रखे हुए है, मानो यह राक्षसों का एक अभेद्य महल हो; इस बीच रक्षक कुत्ते चमकती हुई आंखों से घूरते हैं, वे इस बात से अत्यंत भयभीत रहते हैं कि कहीं परमेश्वर अचानक उन्हें पकड़कर समाप्त न कर दे, उन्हें सुख-शांति के स्थान से वंचित न कर दे। ऐसे भुतहा शहर के लोग परमेश्वर को कैसे देख सके होंगे? क्या उन्होंने कभी परमेश्वर की प्रियता और मनोहरता का आनंद लिया है? उन्हें मानव-जगत के मामलों की क्या कद्र है? उनमें से कौन परमेश्वर की उत्कट इच्छा को समझ सकता है? फिर, यह कोई आश्चर्य की बात नहीं कि देहधारी परमेश्वर पूरी तरह से छिपा रहता है : इस तरह के अंधकारपूर्ण समाज में, जहां राक्षस बेरहम और अमानवीय हैं, पलक झपकते ही लोगों को मार डालने वाला शैतानों का सरदार, ऐसे मनोहर, दयालु और पवित्र परमेश्वर के अस्तित्व को कैसे सहन कर सकता है? वह परमेश्वर के आगमन की सराहना और जयजयकार कैसे कर सकता है? ये अनुचर! ये दया के बदले घृणा देते हैं, ये लंबे समय से परमेश्वर का तिरस्कार करते रहे हैं, ये परमेश्वर को अपशब्द बोलते हैं, ये बेहद बर्बर हैं, इनमें परमेश्वर के प्रति थोड़ा-सा भी सम्मान नहीं है, ये लूटते और डाका डालते हैं, इनका विवेक मर चुका है, ये विवेक के विरुद्ध कार्य करते हैं, और ये लालच देकर निर्दोषों को अचेत देते हैं। प्राचीन पूर्वज? प्रिय अगुवा? वे सभी परमेश्वर का विरोध करते हैं! उनके हस्तक्षेप ने स्वर्ग के नीचे की हर चीज़को अंधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब पाप को छिपाने की चालें हैं!" ("वचन देह में प्रकट होता है" में 'कार्य और प्रवेश (8)')।

दुष्ट पुलिसकर्मियों के उत्पीड़न का अनुभव करने के बाद, परमेश्वर द्वारा बोले गए वचनों के इस अंश से मैं पूरी तरह से आश्वस्त हो गई थी, और अब मुझे इसका कुछ वास्तविक ज्ञान और अनुभव हो चुका था: सीसीपी सरकार वास्तव में एक शैतानी सेना है जो परमेश्वर से नफरत करती है, उसका विरोध करती है, दुष्टता और हिंसा की वकालत करती है। शैतानी शासन के दमन में जीना मानवीय नर्क में रहने से भिन्न नहीं है। इसके अलावा, श्रम शिविर में, मैंने स्वयं अपनी आँखों से सभी प्रकार के लोगों की कुरूपता को देख लिया था : चिकनी-चुपड़ी बातें करने वाले उन अवसरवादी साँपों के घिनौने चेहरे जिन्हें प्रमुख संतरियों की कृपा प्राप्त थी, खूंखार रूप से हिंसक लोगों के वे राक्षसी चेहरे जो कमजोर लोगों पर धौंस जमाते थे, इत्यादि। मेरी बात करें तो, जिसने अभी तक एक वयस्क के रूप में जीवन की शुरुआत भी नहीं की थी, जेल के जीवन के इस एक वर्ष के दौरान, मैंने अंततः स्पष्ट रूप से मानव जाति की भ्रष्टता को देख लिया था। मैंने लोगों के दिलों के छल-कपट को देख लिया था, और यह महसूस किया था कि मानव संसार कितना अधिक भयावह हो सकता है। मैंने सकारात्मक और नकारात्मक, काले और सफ़ेद, सही और ग़लत, अच्छे और बुरे, तथा महान और घृणास्पद के बीच अंतर करना भी सीख लिया था; मैंने स्पष्ट रूप से देख लिया था कि शैतान कुरूप, दुष्ट तथा क्रूर है, और केवल परमेश्वर ही पवित्रता और धार्मिकता का प्रतीक है। केवल परमेश्वर ही सौंदर्य और भलाई का प्रतीक है; केवल परमेश्वर ही प्रेम और उद्धार है। परमेश्वर की देखरेख और सुरक्षा में, वह अविस्मरणीय वर्ष मेरे लिए बहुत जल्दी बीत गया। अब, पीछे मुड़कर देखने पर, मैं यह देखती हूँ कि यद्यपि जेल के जीवन के उस एक वर्ष के दौरान मैं कुछ शारीरिक कष्टों से गुजरी थी, किंतु परमेश्वर ने मेरी अगुआई और मार्गदर्शन करने के लिए अपने वचनों का उपयोग किया था, और इस तरह मेरे जीवन को परिपक्व होने में सक्षम बनाया था। यह कष्ट और परीक्षण मेरे लिए परमेश्वर का विशिष्ट आशीष है। सर्वशक्तिमान परमेश्वर का धन्यवाद!

14. सीसीपी सरकार का कठोर उत्पीड़न परमेश्वर के प्रति मेरे प्रेम को मजबूत ही करता है

लेखिका: ली झी, लियाओनिंग प्रांत

वर्ष 2000 में मुझे सर्वशक्तिमान परमेश्वर के राज्य का सुसमाचार सुनने का सौभाग्य प्राप्त हुआ। परमेश्वर के वचन पढ़कर मुझे परमेश्वर के नामों और उसके देहधारणों का रहस्य तथा अन्य चीज़ों से जुड़े सत्य समझ में आए, जैसे कि परमेश्वर के कार्य के तीन चरण किस तरह मानव-जाति की रक्षा करते हैं, और किस तरह वे मनुष्य को पूरी तरह बदलते, शुद्ध करते और पूर्ण बनाते हैं। मैं निश्चित हो गई कि सर्वशक्तिमान परमेश्वर ही लौटे हुए प्रभु यीशु हैं, और मैंने परमेश्वर के राज्य के सुसमाचार को ख़ुशी से स्वीकार कर लिया। इसके बाद मैं कलीसिया जीवन में सक्रिय रूप से शामिल होकर सुसमाचार प्रसारित करने लगी तथा परमेश्वर की गवाही देने लगी। 2002 में मैं स्थानीय क्षेत्र के आसपास सुसमाचार प्रचारित करने के लिए जानी जाने लगी और मुझ पर सीसीपी पुलिस द्वारा गिरफ्तार किए जाने का खतरा लगातार बना रहने लगा। अपना कर्तव्य निभाते रहने के लिए मेरे पास अपने घर से भागने के अलावा कोई चारा नहीं रहा।

सीसीपी सरकार ने ईसाइयों की निगरानी और उन्हें गिरफ्तार करने के लिए हमेशा टेलीफोन का इस्तेमाल किया है, इसलिए अपना घर छोड़ने के बाद मैंने अपने परिवार को फोन करने की हिम्मत नहीं की। 2003 की शुरुआत तक मैं अपने परिवार से लगभग एक साल अलग रह रही थी, इसलिए मैं अपने पति से मिलने के लिए अपनी सास के घर चली गई, क्योंकि मुझे उनकी बहुत याद आती थी। जब मेरे देवर ने देखा कि मैं वापस चली गई हूँ, तो उसने मेरी माँ को फोन करके बता दिया कि मैं अपनी सास के घर पर हूँ। मुझे यह देखकर हैरानी हुई कि तीन घंटे बाद नगरपालिका के सार्वजनिक सुरक्षा ब्यूरो के चार पुलिसकर्मी एक पुलिस-कार में मेरी सास के घर आ गए। घर में प्रवेश करते ही उन्होंने मुझसे कठोरता से कहा, "हम नगरपालिका के सार्वजनिक सुरक्षा ब्यूरो से हैं। तुम ली झी हो, है ना? तुम लगभग एक साल से हमारी वांछित सूची में हो, और आख़िरकार हमने तुम्हें ढूँढ़ ही लिया। तुम हमारे साथ चल रही हो!" मैं हद से ज़्यादा डर गई थी; और मैंने अपने हृदय में परमेश्वर से लगातार प्रार्थना की: "हे सर्वशक्तिमान परमेश्वर! आपकी अनुमति से आज सीसीपी सरकार मुझे गिरफ्तार कर रही है। पर मेरा आध्यात्मिक कद बहुत छोटा है, मैं कातर हूँ और मुझे डर लग रहा है। कृपया मेरा मार्गदर्शन करें और मेरी रक्षा करें, और मुझे विश्वास और शक्ति प्रदान करें। वे मेरे साथ कैसा भी व्यवहार क्यों न करें, मैं आप पर भरोसा करना चाहती हूँ और गवाह बने रहना चाहती हूँ। यहूदा की तरह आपको दगा देने से अच्छा है कि मैं जेल चली जाऊँ!" प्रार्थना करने के बाद, मैंने परमेश्वर के इन वचनों के बारे में सोचा: "उसका स्वभाव अधिकार और उन सब का प्रतीक है जो धर्मी, सुन्दर, और अच्छा है। इस के अतिरिक्त, यह इस का भी प्रतीक है कि परमेश्वर को अंधकार और शत्रु के बल के द्वारा दबाया या उस पर आक्रमण नहीं किया जा सकता है[क] ..." ("वचन देह में प्रकट होता है" में "परमेश्वर के स्वभाव को समझना अति महत्वपूर्ण है")। "यह सही है," मैंने मन में सोचा। "परमेश्वर सभी चीज़ों पर प्रभुता रखता है और उन पर शासन करता है। पिछले कुछ वर्षों में, सीसीपी सरकार ने परमेश्वर के राज्य के सुसमाचार के प्रसार को नाकाम और बाधित करने के लिए वह सब किया है जो वह कर सकती थी, फिर भी हर धर्म और संप्रदाय के लोग जो ईमानदारी से परमेश्वर में विश्वास करते हैं और परमेश्वर की वाणी सुनते हैं, अंतिम दिनों में उनका उद्धार स्वीकार करने के लिए उनके सिंहासन के सामने लौट आए हैं। इससे यह स्पष्ट है कि कोई भी शक्ति परमेश्वर के कार्य को रोक नहीं सकती, और कोई भी इंसान इसके आड़े नहीं आ सकता। हालाँकि मैं अब सीसीपी पुलिस के हाथों में पड़ गई हूँ, पर वे खुद परमेश्वर के हाथों में हैं, और चूँकि परमेश्वर मेरे साथ है, इसलिए डरने की कोई बात नहीं है!" परमेश्वर के वचनों ने मुझे विश्वास और शक्ति दी, और मैं धीरे-धीरे शांत होने लगी।

नगरपालिका के सार्वजनिक सुरक्षा ब्यूरो में आने के बाद मुझे पूछताछ कक्ष में ले जाया गया। पुलिस ने मेरी बेल्ट ले ली; मेरे कपड़े, जूते और मोजे निकाल दिए और फिर मेरी तलाशी ली। इसके बाद, पुलिसवालों में से एक चिल्लाया, "तुम जल्दी-जल्दी हमें वो सब-कुछ बता दो, जो तुम जानती हो। तुम कितने साल से विश्वासी हो? किसने तुम्हें इसका उपदेश दिया? तुम्हारे कलीसियाई अगुआ कौन हैं? कितने लोगों में तुमने इसका प्रचार किया है? तुम कलीसिया में क्या करती हो?" मैंने उसके सवालों का जवाब नहीं दिया, जिससे वह तुरंत गुस्से से भड़क गया और चिल्लाया, "अगर तुम बोलना शुरू नहीं करोगी, तो हमारे पास तुम्हें बुलवाने के बहुत सारे तरीके हैं!" यह कहते हुए उसने उग्रतापूर्वक मुझे कुर्सी से नीचे फर्श पर घसीट लिया। दो अधिकारियों ने मेरी टाँगों को कुचल दिया, जबकि दो अन्य ने मेरी पीठ को ज़ोर से कुचल दिया। मेरा सिर लगभग फर्श से चिपक गया था और मुझे साँस लेने में मुश्किल हो रही थी। पुलिसवालों में से एक ने तब एक पेंसिल ली और उसे हल्के से मेरे पैरों के तलुओं की मेहराबों पर आगे-पीछे चलाने लगा, जिससे मुझे एक ही साथ कष्ट भी हुआ और गुदगुदी भी हुई। यह असहनीय था; साँस लेना इतना मुश्किल था कि मेरा दम घुटने लगा था और मुझे मौत का डर सताने लगा। उनमें से एक ने आगे बढ़कर मुझे धमकी दी: "तुम बोलने जा रही हो या नहीं? अगर नहीं, तो हम तुम्हें यातना देकर मार डालेंगे!" मैं इस पुलिसिया गिरोह की यातना और धमकी से वास्तव में डर गई; मुझे चिंता हुई कि वे यातना देकर मुझे मार डालेंगे। मैं सिर्फ परमेश्वर से प्रार्थना ही करती रह सकती थी कि वह मुझे विश्वास और शक्ति प्रदान करे, और मेरी रक्षा करे, ताकि मैं गवाह बन सकूँ और कभी यहूदा बनकर उसे दगा न दूँ। प्रार्थना करने के बाद, परमेश्वर के ये वचन मेरे दिमाग में आए: "विश्वास लकड़ी के इकलौते लट्ठे के पुल की तरह है, जो लोग अशिष्टापूर्वक जीवन से लिपटे रहते हैं उन्हें इसे पार करने में परेशानी होगी, परन्तु जो खुद का त्याग करने को तैयार रहते हैं वे बिना किसी फ़िक्र के उसे पार कर सकते हैं। अगर हम में कायरता और भय के विचार हैं तो जान लें कि शैतान हमें मूर्ख बना रहा है जो कि इस बात से डरता है कि हम विश्वास का पुल पार कर परमेश्वर के राज्य में प्रवेश कर जायेंगे" ("वचन देह में प्रकट होता है" में आरम्भ में मसीह के कथन के "अध्याय 6")। परमेश्वर के वचनों से प्रेरित होकर, मुझे तुरंत अपने भीतर ताकत बढ़ने का एहसास हुआ, और मैंने महसूस किया कि मेरी कातरता और मृत्यु का डर शैतान द्वारा मेरे साथ किए गए खिलवाड़ का परिणाम था। सीसीपी सरकार मुझसे व्यर्थ ही यह उम्मीद कर रही थी कि चूँकि मैं मरने से डर रही थी या कोई दर्द नहीं सहना चाहती थी, इसलिए वह मुझे कलीसिया को बेचने और परमेश्वर को दगा देने वाला यहूदा बनने के लिए मजबूर करने के तरीके के रूप में क्रूर यातना देकर अपनी निरंकुश सत्ता के सामने झुका लेगी। मैं शैतान के कपट से भरे षड्यंत्र को किसी भी तरह सफल नहीं होने दे सकती थी, इसलिए मैंने फैसला किया कि मैं अपना जीवन देकर भी परमेश्वर के लिए गवाह बनूँगी। पुलिस मुझे वैसे ही प्रताड़ित करती रही, लेकिन मुझे अब उतना डर नहीं लगा। तब मैं जान गई कि यह परमेश्वर है, जो मुझे अपनी दया और सुरक्षा दिखा रहा है, और मैंने उसके प्रति बहुत आभार महसूस किया।

दो पुलिसवालों ने तब मुझे वापस कुर्सी पर बाँध दिया और सख्ती से मुझसे फिर वही सवाल किए। मुझे फिर भी कोई जवाब न देते देखकर उन्होंने यातना बढ़ा दी। उन्होंने मेरी बाँहों को सीधा खींचा और फिर जबरन मेरे पीछे खींचकर ऊपर कर दिया। तुरंत ऐसा लगा जैसे वे चटकने वाली हों और इससे होने वाले दर्द ने मेरे पूरे शरीर को पसीने से तरबतर कर दिया; मैं अपनी चीख निकलने से नहीं रोक पाई। फिर उन्होंने मेरे पैर इस तरह खींचे कि वे मेरे सिर के ऊपर हो गए, और फिर मेरे पैरों को विपरीत दिशाओं में खींचा। उनके चीरे जाने की-सी पीड़ा ने मुझे लगभग बेहोश कर दिया। अपने दिल में मैं बस परमेश्वर से प्रार्थना करती रही: "हे सर्वशक्तिमान परमेश्वर! कृपया मुझे विश्वास और शक्ति प्रदान कर और इस दर्द को सहने का संकल्प दे। तू मेरी आत्मा को शक्ति प्रदान करने वाला मेरा सच्चा सहायक बन। शैतानों का यह गिरोह चाहे मुझ पर कितनी ही क्रूर चालें क्यों न इस्तेमाल करे, मैं हमेशा तुझ पर भरोसा रखूँगी और गवाही दूँगी।" प्रार्थना के बाद मेरे मन में परमेश्वर के वचनों का एक भजन प्रकट हुआ: "परीक्षणों से गुज़रते हुए, लोगों का कमज़ोर होना, या उनके भीतर नकारात्मकता आना, या परमेश्वर की इच्छा पर या अभ्यास के लिए उनके मार्ग में स्पष्टता का अभाव होना स्वाभाविक है। परन्तु हर हालत में, अय्यूब की तरह, तुम्हें परमेश्वर के कार्य पर भरोसा अवश्य होना चाहिए, और परमेश्वर को नकारना नहीं चाहिए। ... इस तरह से, जो पूर्ण बनाया जाता है वह है लोगों का विश्वास और अभिलाषाएँ। तुम इसे छू या देख नहीं सकते हो; इन परिस्थितयों में ही तुम्हारे विश्वास की आवश्यकता होती है। लोगों के विश्वास की आवश्यकता तब होती है जब किसी चीज को नग्न आँखों से नहीं देखा जा सकता है, और तुम्हारे विश्वास की तब आवश्यकता होती है जब तुम अपनी स्वयं की अवधारणाओं को नहीं छोड़ सकते हो। जब तुम परमेश्वर के कार्यों के बारे में स्पष्ट नहीं होते हो, तो तुम्हारे विश्वास की आवश्यकता होती है और यह कि तुम दृढ़ रवैया रखो और गवाह बनो। जब अय्यूब इस स्थिति तक पहुँचा, तो परमेश्वर उसे दिखाई दिया और उससे बोला। अर्थात्, यह केवल तुम्हारे विश्वास के भीतर से ही है कि तुम परमेश्वर को देखने में समर्थ होगे, और जब तुम्हारे पास विश्वास है तो परमेश्वर तुम्हें पूर्ण बनाएँगे" ("मेमने का अनुसरण करना और नए गीत गाना" में "परीक्षण माँग करते हैं आस्था की")। परमेश्वर के वचनों ने मुझे बहुत विश्वास और शक्ति दी। मैंने उन गहन परीक्षणों के बारे में सोचा, जिनसे अय्यूब गुजरा था, जब उसका पूरा शरीर दर्दनाक फोड़ों से भर गया था और उसने भयानक दर्द सहा था। लेकिन अपने दर्द के बावजूद भी वह परमेश्वर की इच्छा का अनुसरण करने में सक्षम था; उसने अपनी ज़बान से गुनाह नहीं किया या परमेश्वर को अस्वीकार नहीं किया, बल्कि उसने परमेश्वर की आज्ञा मानी और उसके पवित्र नाम का गुणगान किया। अय्यूब में परमेश्वर के लिए सच्चा विश्वास और श्रद्धा थी, और इसीलिए वह परमेश्वर के लिए गवाही देने और शैतान को पूरी तरह से लज्जित और पराजित करने में सक्षम था—अंततः, परमेश्वर प्रकट हुआ और उससे बात की। अब जो विपत्ति और मुसीबतें मुझ पर आ पड़ी हैं, उनकी भी अनुमति परमेश्वर ने दी थी। हालाँकि मैं परमेश्वर की इच्छा पूरी तरह से समझ नहीं पाई थी और मेरी देह में अत्यधिक दर्द हो रहा था, फिर भी परमेश्वरका ही कथन मेरे जीने या मरने के बारे में अंतिम था, और उसकी अनुमति के बिना पुलिस कभी मेरी जान नहीं ले सकती थी, चाहे वे मुझे कितना भी प्रताड़ित क्यों न करें। ये पुलिसकर्मी बाहर से क्रूर दिखते थे, लेकिन परमेश्वर के सामने वे सिर्फ कागजी शेर थे, परमेश्वर के हाथों के साधन मात्र थे। परमेश्वर मेरे विश्वास को सुदृढ़ बनाने के लिए उनकी क्रूरता और उत्पीड़न का इस्तेमाल कर रहा था, और मैं परमेश्वर के प्रति निष्ठावान बने रहना चाहती थी, अपने आपको पूरी तरह से उसके हाथों में सौंप देना चाहती थी और शैतान पर जीत पाने तथा पुलिसकर्मियों से और न डरने के लिए परमेश्वर पर भरोसा करना चाहती थी।

पुलिस ने मुझे बार-बार प्रताड़ित किया। मुझे अभी भी न बोलते देखकर पुलिसकर्मियों में से एक ने लगभग 50 सेंटीमीटर लंबा सफेद स्टील का एक रूलर उठाया और उससे मेरे चेहरे पर क्रूरतापूर्वक प्रहार करना शुरू कर दिया। मुझे नहीं पता कि उसने मुझे उससे कितनी बार मारा; मेरा चेहरा सूज गया और दर्द से जलने लगा। मुझे बस मेरी आँखों के आगे तैरते तारे दिख रहे थे और मेरा सिर भन्ना रहा था। फिर दो पुलिसवालों ने मेरी जाँघों को कुचलने लिए अपने चमड़े के जूतों की एड़ी का इस्तेमाल किया। प्रत्येक आघात ने मुझे कष्टदायी पीड़ा से सराबोर कर दिया। अपने दुख में मैं सिर्फ इतना ही कर सकती थी कि अपने दिल में ईमानदारी से परमेश्वर को पुकारूँ और उससे अपनी रक्षा करने के लिए कहूँ, ताकि मैं सीसीपी पुलिस द्वारा मुझे दी जा रही क्रूर यातना से पार पा सकूँ।

अगली सुबह 8 बजे क्रिमिनल पुलिस ब्रिगेड का प्रमुख पूछताछ कक्ष में दाखिल हुआ। यह जानकर कि पुलिस मुझसे कोई जानकारी हासिल नहीं कर सकी, उसने उग्रता से कहा, "तुम बोलने से मना कर रही हो, है ना? हम्म! तुम्हारा इंतज़ाम तो हम कर ही लेंगे!" और फिर वह चला गया। उस दोपहर एक मोटा अफसर हाथ में एक आईडी कार्ड लिए मेरे पास आया और बोला, "क्या तुम इस महिला को जानती हो?" मैंने देखते ही पहचान लिया कि वह मेरे ही गाँव की एक कलीसियाई बहन थी। मैंने मन में सोचा: "कुछ भी हो, मुझे अपनी बहन से दगा नहीं करना है।" इसलिए मैंने जवाब दिया, "नहीं, मैं इसे नहीं जानती।" उसकी आँखें सिकुड़ गईं और उसने मेज़ पर पड़ा बिजली के झटके देने वाला एक डंडा उठा लिया। उसे मेरे चेहरे के सामने लहराकर वह मुझे धमकी देते हुए बोला, "तुम बहुत अड़ियल हो। हम जानते हैं कि तुम कलीसियाई अगुआ हो, इसलिए सब उगल दो! तुम्हारे कलीसिया में कितने सदस्य हैं? कलीसिया का पैसा कहाँ है? अगर तुम मुझे नहीं बताओगी, तो मैं तुम्हें बिजली के इस डंडे का स्वाद चखाऊँगा!" उस पुलिसकर्मी का दुष्ट चेहरा देखकर मुझे बहुत डर लगा और जल्दी से मैंने परमेश्वर से एक मौन प्रार्थना की। तभी परमेश्वर के ये वचन मेरे ज़ेहन में आए: "डरो नहीं, सेनाओं का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे है और तुम्हारा रक्षक है" ("वचन देह में प्रकट होता है" में आरम्भ में मसीह के कथन के "अध्याय 26")। परमेश्वर के अधिकारसंपन्न वचनों ने मुझे विश्वास और शक्ति दी और मुझे तुरंत लगा, जैसे मेरे पास कोई है, जिस पर मैं भरोसा कर सकती हूँ। मैंने मन में सोचा: "परमेश्वर सर्वशक्तिमान है, शैतान व दानव कितने भी क्रूर क्यों न हों, क्या वे भी परमेश्वर के हाथों में ही नहीं हैं? सर्वशक्तिमान परमेश्वर मेरा सच्चा सहायक है, इसलिए मुझे किसी से डरने की जरूरत नहीं!" इसलिए मैंने सीधा जवाब दिया, "मुझे कुछ नहीं पता।" मोटे पुलिसवाले ने दुर्भावना से कहा, "कुछ न जानने वाले को यह मिलता है!" और यह कहकर उसने बिजली का डंडा मेरी हथकड़ी से छुआ दिया, जिससे बिजली के जबरदस्त झटके की एक असहनीय दर्दनाक लहर मेरे पूरे शरीर में दौड़ गई—अवर्णनीय थी वह यातना। पुलिसवाला मुझे बिजली के डंडे से झटके देता रहा, और जब वह मेरी बरदाश्त से बाहर हो गया, तभी एक चमत्कार हुआ: उसकी बिजली चली गई! मैंने परमेश्वर की सर्वशक्तिमत्ता और संप्रभुता के दर्शन किए, और इससे भी बढ़कर, मैंने इस तथ्य का अनुभव किया कि परमेश्वर हमेशा मेरे साथ है, मुझ पर नज़र रखे हुए है, मेरी रक्षा कर रहा है, और मेरी कमज़ोरी का ध्यान रख रहा है। मेरा विश्वास बढ़ गया और परमेश्वर की गवाही देने का मेरा संकल्प दृढ़ हो गया।

पुलिस ने बाद में देखा कि मैं अभी भी बात नहीं कर रही, तो वह बारी-बारी से दो लोगों की पारी में मुझ पर नज़र रखने लगी। वे मुझे खाने, पीने, यहाँ तक कि सोने भी नहीं देते थे। जैसे ही मैं ऊँघने लगती, वे इस उम्मीद में मुझे पीटने और ठोकरें मारने लगते कि इससे मेरा संकल्प टूट जाएगा। किंतु परमेश्वर ने उनकी शातिर योजना समझने में मेरा मार्गदर्शन किया। मैंने चुपचाप परमेश्वर से प्रार्थना की, मन ही मन भजन गाया और परमेश्वर के वचनों का चिंतन किया, और कुछ ही क्षणों में मेरा उत्साह जाग उठा। दूसरी ओर वे पुलिसकर्मी लगातार कॉफी पी रहे थे और फिर भी इतने थके हुए थे कि जम्हाई लेते जा रहे थे। उनमें से एक ने हैरानी से कहा, "इसके पास अवश्य ही कोई जादुई शक्ति है, जो इसे टिकाए हुए है, वरना इसे इतनी ताकत कहाँ से मिलती?" पुलिसवाले को यह कहते सुनकर मैं बार-बार परमेश्वर की महान सामर्थ्य की प्रशंसा करने लगी, क्योंकि अपने दिल में मुझे अच्छी तरह से पता था कि यह सब परमेश्वर के वचनों के मार्गदर्शन की बदौलत था, और यह परमेश्वर की अपनी जीवन-शक्ति थी जो मुझे सँभाले हुए थी और मुझे विश्वास और शक्ति प्रदान कर रही थी। भले ही तब मुझे नहीं पता था कि पुलिस के पास मेरे लिए और किस तरह की क्रूर यातनाएँ मौजूद हैं, लेकिन मेरे पास भावी पूछताछ का सामना करने के लिए ईश्वर पर निर्भर रहने का विश्वास था, और मैंने संकल्प लिया: मैं कभी भी सीसीपी सरकार की निरंकुश सत्ता के सामने समर्पण नहीं करूँगी, बल्कि परमेश्वर की गवाही दूँगी!

तीसरे दिन शाम को क्रिमिनल पुलिस ब्रिगेड के प्रमुख ने मुझे एक कप गर्म पानी पिलाया और चिंता का दिखावा करते हुए बोला, "अब बेवकूफ न बनो। कोई दूसरा तुम्हारे साथ पहले ही दगा कर चुका है, इसलिए दूसरे लोगों की खातिर यह सब झेलने में क्या रखा है? बस, तुम मुझे वह सब बता दो, जो तुम जानती हो, और मैं वादा करता हूँ कि तुम्हें जाने दूँगा। तुम्हारा बेटा अभी छोटा है और उसे माँ के प्यार की ज़रूरत है। तुम्हारा जीवन बेहतर हो सकता है, और तुम हो कि उसे किसी परमेश्वर पर विश्वास करके बर्बाद कर रही हो! परमेश्वर तुम्हें नहीं बचा सकता, जबकि हम बचा सकते हैं। हम तुम्हें किसी भी कठिनाई में मदद कर सकते हैं, और यहाँ से बाहर निकलने पर हम तुम्हें एक अच्छी नौकरी पाने में मदद कर सकते हैं...।" उसकी बात सुनकर मैं अपने नन्हे बेटे के बारे में सोचे बिना नहीं रह सकी कि मेरी गिरफ्तारी के बाद से वह किस हाल में होगा। क्या मेरे अविश्वासी मित्र और रिश्तेदार उसका मजाक उड़ा रहे होंगे? क्या स्कूल में उसके सहपाठी उसे धमकाते होंगे? जैसे ही मैं कमज़ोर पड़ने लगी, परमेश्वर ने मुझे अपने वचनों के एक अंश से प्रबोधन दिया: "तुम लोगों को जागते रहना चाहिए और हर पल प्रतीक्षा करनी चाहिए, और तुम्हें मेरे सामने अधिक प्रार्थना करनी चाहिए। तुम लोगों को शैतान की विभिन्न साजिशों और चालाक योजनाओं को पहचानना चाहिए, आत्मा को जानना चाहिए, लोगों को जानना चाहिए और सभी प्रकार के लोगों, मामलों और चीजों को समझने में सक्षम होना चाहिए" ("वचन देह में प्रकट होता है" में आरम्भ में मसीह के कथन के "अध्याय 17")। परमेश्वर के वचनों से प्रेरित होकर मुझे यह स्पष्ट एहसास हुआ कि शैतान मेरे परिवार के लिए मेरी भावनाओं का उपयोग कर मुझे परमेश्वर के साथ विश्वासघात करने के लिए फुसला रहा है। शैतान जानता था कि मैं अपने बेटे से सबसे ज्यादा प्यार करती हूँ, और वह मुझ पर हमला करने और मुझे ललचाने के लिए, और मेरे बेटे के प्यार को कारण बनाकर मुझसे मेरे भाई-बहनों से दगा करवाने के लिए, पुलिस को अपने प्रवक्ता के रूप में इस्तेमाल कर रहा था। मैं तब परमेश्वर से विश्वासघात करने वाला यहूदा बन जाती, जिसे अंतत: शापित होकर परमेश्वर द्वारा दंडित होना होगा—शैतान इतना कपटी और दुर्भावनापूर्ण है! मैंने इस बारे में सोचा कि मैं अपने बेटे की देखभाल करने के लिए उसके पास क्यों नहीं थी, क्या यह सब इसलिए नहीं था क्योंकि सीसीपी सरकार परमेश्वर की दुश्मन है और वह पागलों की तरह ईसाइयों को गिरफ्तार करती और सताती है? और फिर भी पुलिस कह रही थी कि ऐसा इसलिए है, क्योंकि मैं परमेश्वर में विश्वास करती हूँ। यह कहकर क्या वे सच्चाई का गला नहीं घोट नहीं रहे थे और तथ्यों को विकृत नहीं कर रहे थे? सीसीपी सरकार कितनी बेशर्म और दुष्ट है! और इसलिए, उस पुलिसकर्मी की बातों पर मैंने कोई ध्यान नहीं दिया। यह देखकर कि मैं न तो गाजर दिखाकर ललचाई जा सकती हूँ, न छड़ी दिखाकर डराई जा सकती हूँ, वह गुस्से से झुँझलाता हुआ चला गया। परमेश्वर के मार्गदर्शन और सुरक्षा के तहत मैं एक बार फिर शैतान के प्रलोभनों से जीत गई।

उस रात 8 बजे थे, वह मोटा पुलिसकर्मी हाथ में एक बड़ा बिजली का डंडा लिए लौटा। तीन मातहत उसके पीछे चले आ रहे थे। वे मुझे एक जिम में ले गए और मेरे कपड़े उतार दिए (सिर्फ अंडरवियर छोड़कर), फिर मुझे एक रस्सी से एक ट्रेडमिल के साथ बाँध दिया। उनके एक से बढ़कर एक दुष्ट चेहरे देखकर मैं बहुत ज्यादा भयभीत और असहाय महसूस करने लगी। मैं कुछ नहीं समझ पा रही थी कि वे आगे मुझे क्या क्रूर यातना देने वाले थे और कब तक देने वाले थे। मैं उस क्षण इतना कमज़ोर महसूस करने लगी कि मुझे मृत्यु के विचार आने लगे। लेकिन तुरंत ही मुझे एहसास हो गया कि ये विचार गलत हैं, और इसलिए मैंने जल्दी से प्रार्थना की और परमेश्वर से कहा: "हे सर्वशक्तिमान परमेश्वर! तुम मेरे दिल को जानते हो, मैं एक यहूदा नहीं बनना चाहती, जो तुम्हें धोखा देता है और इतिहास में एक गद्दार के रूप में याद किया जाता है। लेकिन मेरा आध्यात्मिक कद इतना छोटा है, और मैं इस यातना के सामने खुद को इतना दुखी और कमज़ोर महसूस कर रही हूँ—मुझे डर है कि मैं इसे बरदाश्त नहीं कर पाऊँगी और तुम्हारे साथ विश्वासघात कर बैठूँगी। हे परमेश्वर! कृपया मेरी रक्षा करो और मुझे विश्वास और शक्ति प्रदान करो। कृपया मेरे साथ रहो, मेरा मार्गदर्शन करो और मुझे राह दिखाओ, और मुझे इस क्रूर यातना के मध्य गवाही देने की क्षमता प्रदान करो।" प्रार्थना करने के बाद मैंने परमेश्वर के वचनों के बारे में सोचा, जिनमें कहा गया है: "इस प्रकार, इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। परमेश्वर के वचनों से मुझे आराम और प्रोत्साहन मिला। उनसे मैं यह समझ सकी कि परमेश्वर मुझे यह क्रूर यातना दिए जाने की अनुमति इसलिए दे रहा था, ताकि मेरे भीतर सच्चा विश्वास और प्रेम उत्पन्न हो जाए, जिससे मैं अपने दुखों के दौरान परमेश्वर के प्रति वफादार रह सकूँ, और परमेश्वर के आयोजनों और व्यवस्थाओं के प्रति समर्पित हो सकूँ, और चाहे कितनी भी कड़ी आजमाइश और कितना भी भयंकर दर्द क्यों न हो, परमेश्वर के वचनों पर भरोसा कर गवाही दे सकूँ। परमेश्वर की इच्छा समझते ही मेरे भीतर फौरन शैतान से कष्टों के अंत तक लड़ने का साहस और दृढ़ निश्चय पैदा हो गया, और मैंने यह संकल्प किया: चाहे मुझे अभी कितनी भी यातना से क्यों न गुजरना पड़े, मैं जीवित रहना चाहती हूँ, और चाहे मेरा दुःख कितना भी बड़ा क्यों न हो जाये, मैं अपनी आखिरी साँस तक परमेश्वर का अनुसरण करूँगी!

तभी मोटा पुलिसवाला, जो अपने मुँह में एक सिगरेट लटकाए हुए था, बोला, "तुम बोलोगी या नहीं?" मैंने दृढ़तापूर्वक उत्तर दिया, "तुम मुझे पीट-पीटकर चाहे मार ही क्यों न डालो, पर मुझे तब भी कुछ नहीं पता होगा।" आवेश में आकर उसने अपनी सिगरेट फर्श पर फेंक दी और गुस्से से आगबबूला होकर बिजली का डंडा बार-बार मेरी पीठ और जाँघों पर लगाने लगा। भयंकर दर्द से मेरा पूरा शरीर ठंडे पसीने से तरबतर हो गया, और मैं बस कातरता से बिलखती रही। बिजली का डंडा मेरे भीतर घुसाते हुए वह दहाड़ा, "न बोलने का यह फल मिलता है! मैं तुम्हें चीखने पर मजबूर कर दूँगा, देखते हैं तुम कब तक टिकती हो!" कमरे में किनारे खड़े अफसर ठहाके मारकर हँस पड़े और बोले, "तुम्हारा परमेश्वर तुम्हें बचाने के लिए क्यों नहीं आया?" उन्होंने परमेश्वर की निंदा करने वाली और भी बहुत-सी बातें कहीं। उनके शैतानी चेहरे देखकर मैंने परमेश्वर से विश्वास और शक्ति प्रदान करने का आग्रह किया, ताकि मैं दर्द सहन कर सकूँ और शैतान के चेहरे से वह मुस्कान मिटा सकूँ। प्रार्थना करने के बाद मैंने अपना मुँह कसकर बंद कर लिया और उनके बहुत सताने पर भी कोई और आवाज़ न करने का निर्णय लिया। वे मुझे लगातार बिजली के झटके दे रहे थे। जब एक बिजली के डंडे की बिजली खत्म हो जाती, तो वे उसे बदलकर दूसरा डंडा ले लेते। वे मुझे तब तक यातना देते रहे, जब तक कि मेरा दिमाग नहीं चकराने लगा और मृत्यु जीवन से बेहतर नहीं लगने लगी। मैं ज़रा भी हिल-डुल नहीं सकती थी और मुझे निश्चेष्ट देखकर उन्होंने सोचा कि मैं बेहोश हो गई हूँ। उन्होंने मुझे होश में लाने के लिए मेरे ऊपर ठंडा पानी फेंका और फिर मुझे बिजली के झटके देना जारी रखा। अपने दर्द में मैंने परमेश्वर के वचनों के बारे में सोचा, जिनमें कहा गया है: "सह-अपराधियों का समूह![1] वे नश्वर भोग के सुख में लिप्त होने और विकार फ़ैलाने के लिए मनुष्यों के बीच आते हैं। उनका उपद्रव दुनिया में अस्थिरता का कारण बनता है और मनुष्य के दिल में आतंक ले आता है...। यहाँ तक कि वे धरती पर अत्याचारियों की तरह ताकत ग्रहण करना चाहते हैं। वे परमेश्वर के कार्य में बाधा डालते हैं ताकि यह मुश्किल से आगे बढ़ सके और मानव को जैसे तांबे और इस्पात की दीवारों के पीछे बंद कर दिया जा सके। इतने सारे पाप करने और इतनी परेशानी का कारण बनने के बाद वे ताड़ना की प्रतीक्षा करने के अलावा कैसे अन्य किसी भी बात की उम्मीद कर सकते हैं? राक्षस और बुरी आत्माएं बेधड़क होकर धरती पर निरंकुश व्यवहार करते रहे हैं और उन्होंने परमेश्वर की इच्छा और श्रमसाध्य प्रयास को रोक दिया है, जिससे वे अभेद्य बन गए हैं। कैसा महापाप है! परमेश्वर कैसे चिंतित महसूस न करता? परमेश्वर कैसे क्रोधित महसूस नहीं करता? वे परमेश्वर के कार्य के लिए गंभीर बाधा और विरोध का कारण बनते हैं। अत्यधिक विद्रोही! यहाँ तक कि अधिक शक्तिशाली दुष्ट की ताकत पर छोटे-बड़े राक्षस भी अभिमानी हो जाते हैं और मुश्किलें पैदा करते हैं" ("वचन देह में प्रकट होता है" में "कार्य और प्रवेश (7)")।

परमेश्वर के वचनों के प्रबोधन से मैं सीसीपी सरकार का असली चेहरा स्पष्टता से देख पाई। वह सत्य और परमेश्वर से पूरी तरह नफरत करती है और सर्वशक्तिमान परमेश्वर के चारों ओर फैलते वचनों से आतंकित है। अपना शासन हमेशा के लिए बनाए रखने हेतु वह परमेश्वर के राज्य के सुसमाचार को फैलने से रोकने के लिए वह सब-कुछ करती है, जो वह कर सकती है। परमेश्वर के चुने हुए बंदों को गिरफ्तार करने, यातना देने और उनके साथ नृशंसता बरतने में कोई कसर बाकी नहीं छोड़ती। सीसीपी सरकार हम विश्वासियों को इस तरह इसलिए सताती और तबाह करती है, क्योंकि वह अंतिम दिनों के परमेश्वर के कार्य को नष्ट कर देना चाहती है। ऐसा करके वह धार्मिक विश्वास को पूरी तरह से खत्म करने, लोगों को परमेश्वर पर विश्वास करने और उसका अनुसरण करने से रोकने तथा चीन को नास्तिक क्षेत्र में बदलने की कोशिश करती है, जिससे वह चीनी लोगों को हमेशा के लिए नियंत्रित करने का अपना पागलपन से भरा उद्देश्य हासिल कर सके। भले ही सीसीपी सरकार बाहरी दुनिया में यह ढिंढोरा पीटती है कि वहाँ "विश्वास की स्वतंत्रता" है और "चीन के नागरिकों को कानूनी अधिकार प्राप्त हैं", वास्तव में ये सब लोगों को धोखा देने, ठगने और बहकाने के लिए बोले गए सफेद झूठ और उसके शैतानी तरीकों को छिपाने की चालें हैं! सीसीपी सरकार विकृत रूप से व्यवहार करती है और स्वर्ग के विपरीत कार्य करती है, और उसका सार वही है, जो परमेश्वर के दुश्मन शैतान का है! ठीक उसी क्षण मुझे एक संकल्प मन ही मन करना ही था: मुझे अपने लिए परमेश्वर द्वारा चुकाया गया श्रमसाध्य मूल्य व्यर्थ नहीं जाने देना है; मुझमें दृढ़ संकल्प और विवेक होना चाहिए, और चाहे मुझे अभी और भी क्रूर यातना क्यों न सहनी पड़े, मैं हमेशा परमेश्वर की गवाही दूँगी। तभी मेरे भीतर न्याय और धार्मिकता की एक अद्भुत भावना जाग उठी, और मैंने महसूस किया कि परमेश्वर मेरे साथ है और मुझे शक्ति प्रदान कर रहा है। इसके बाद पुलिसकर्मियों द्वारा मुझे कितने भी बिजली के झटके दिये जाने पर भी मुझे कोई दर्द महसूस नहीं हुआ। मैंने एक बार फिर परमेश्वर के चमत्कारी कर्म देखे थे; मैं परमेश्वर की उपस्थिति से पूरी तरह अवगत हो गई, यह परमेश्वर था, जो मेरी रक्षा कर रहा था और मुझ पर नज़र रखे हुए था। पुलिसकर्मियों ने मुझे चार घंटे तक प्रताड़ित किया, लेकिन फिर भी मुझसे कोई जानकारी हासिल नहीं कर सके। अब उनके पास मुझे ट्रेडमिल से खोलने के अलावा कोई विकल्प नहीं था। मेरे शरीर में कहीं भी ताकत का एक कण भी नहीं बचा था, मैं नीचे फर्श पर गिर गई। दो पुलिसकर्मी मुझे खींचकर वापस पूछताछ कक्ष में ले गए और मुझे एक कुर्सी पर डालकर, सेंट्रल हीटिंग पाइप से हथकड़ी लगाकर बांध दिया। उन्हें इतना निराश देखकर मैं स्वयं को परमेश्वर को धन्यवाद देने और उसकी प्रशंसा करने से नहीं रोक पाई: "हे सर्वशक्तिमान परमेश्वर! मैंने तुम्हारी सर्वशक्तिमत्ता और संप्रभुता अनुभव कर ली है, और मैं देखती हूँ कि तुम्हारी जीवन-शक्ति अन्य सभी ताकतों को हरा सकती है। परमेश्वर का धन्यवाद!"

चौथे दिन पाँच पुलिसकर्मी पूछताछ कक्ष में आए। उनमें से एक ने एक बिजली का डंडा लिया हुआ था, जिसमें से बिजली से चट-चट की आवाज़ निकल रही थी। भयानक नीली रोशनी फेंकने वाले उस डंडे को देखने से बर्बर यातना के दिनों ने मुझे आतंक से भर दिया था। एक अफसर, जिसने मुझसे पहले पूछताछ नहीं की थी, आया और मेरे सामने खड़ा हो गया। उसने मुझ पर बिजली का डंडा गड़ाते हुए कहा, "सुना है, तुम बहुत सख़्त जान हो। आज मैं देखूँगा कि असल में तुममें कितना दम है। मैं नहीं मानता कि हम तुम्हें नहीं तोड़ सकते। तुम ज़बान खोलोगी या नहीं? अगर नहीं, तो आज ही तुम अपना अंत देखोगी!" मैंने उत्तर में कहा, "मुझे कुछ नहीं पता।" इससे वह गुस्से से भड़क गया, वह मुझे कुर्सी से घसीटकर फर्श पर ले आया और वहीं पकड़े रहा। एक अन्य पुलिसकर्मी ने मेरी कमीज़ में बिजली का डंडा घुसाया और पीठ पर बिजली का झटका देते हुए चिल्लाया, "तुम बोलोगी या नहीं? अगर नहीं, तो हम तुम्हें मार डालेंगे!" उनकी क्रूरता और घिनौने, कपटपूर्ण चेहरे देखकर मैं आतंक की स्थिति में फिसले बिना नहीं रह सकी, और जल्दी से मैंने परमेश्वर से कहा: "हे सर्वशक्तिमान परमेश्वर! कृपया मेरा मार्गदर्शन करो! कृपया मुझे सच्चा विश्वास और शक्ति प्रदान करो!" पुलिस मुझे बिजली के झटके देती रही और मैं लगातार दर्द में चिल्लाती रही। ऐसा लगा, जैसे मेरे शरीर का सारा रक्त मेरे सिर में दौड़ रहा है, और इससे मुझे इतनी तकलीफ़ हो रही थी कि मैं पसीने से भीग गई और लगभग बेहोश हो गई। यह देखकर कि मैं अभी भी बोल नहीं रही, पुलिस ने मुझे गुस्से से कोसना शुरू कर दिया। थोड़ी देर बाद जब मैं बेहोश होने के कगार पर थी, उन्होंने मुझे फिर से खींचकर कुर्सी पर बैठा दिया और हथकड़ी डाल दी, जिसके बाद उनमें से दो पुलिसवाले यह सुनिश्चित करने के लिए बारी-बारी से मुझ पर नज़र रखने लगे कि मैं सो न जाऊँ। उस समय तक मैंने चार दिनों और रातों से कुछ नहीं खाया था, पानी भी नहीं पीया था, न सो ही पाई थी। इसके साथ ही जो क्रूर यातना वे मुझे दे रहे थे, उसकी वजह से मेरा शरीर सबसे कमज़ोर स्थिति में पहुँच गया था। मैं ठंडी और भूखी थी, और भूखे रहने तथा ठंड से जमने, दोनों के दर्द मेरे घायल शरीर के तीव्र दर्द के साथ जुड़ गए—मुझे लगा, जैसे मेरे जीवन का अंत आ गया हो। अपनी अत्यंत कमज़ोर अवस्था में मेरे मन में परमेश्वर के वचनों की एक पंक्ति प्रकट हुई: "मनुष्य केवल रोटी ही से नहीं, परन्तु हर एक वचन से जो परमेश्‍वर के मुख से निकलता है, जीवित रहेगा" (मत्ती 4:4)। इस बात पर विचार करते हुए मैं समझ गयी कि केवल परमेश्वर के वचन ही इस तरह की स्थिति में जीते रहने में मेरी सहायता कर सकते हैं, साथ ही मुझे यह भी महसूस हुआ कि परमेश्वर ठीक इसी स्थिति का उपयोग सत्य के इस पहलू में मेरी प्रविष्टि परिपूर्ण करने के लिए कर रहा था। जब मैंने इस पर बार-बार विचार किया, तो मैं अनजाने ही अपनी पीड़ा, भूख और ठंड के बारे में सब-कुछ भूल गई।

पाँचवें दिन पुलिस ने जब देखा कि मैं दृढ़ता के साथ खामोश बनी हुई हूँ, तो मुझे दुर्भावनापूर्ण तरीके से धमकाते हुए कहने लगी, "तुम बस तब तक इंतज़ार करो, जब तक अदालत तुम्हें सज़ा नहीं सुनाती। तुम्हें कम से कम सात साल की सज़ा तो मिलेगी ही, पर अभी भी एक मौका है उससे बचने का, बशर्ते तुम अभी बोलना शुरू कर दो!" मैंने तब चुपचाप परमेश्वर से प्रार्थना की: "हे सर्वशक्तिमान परमेश्वर! सीसीपी पुलिस का कहना है कि वे मुझे सात साल के लिए जेल भेज देंगे, लेकिन मुझे पता है कि उनका कहा अंतिम नहीं है, क्योंकि मेरा भाग्य तुम्हारे हाथों में है। हे परमेश्वर! मैं अपना बाकी पूरा जीवन कैद में बिता लूँगी और सच्चे रास्ते पर चलती रहूँगी, पर तुम्हें कभी धोखा नहीं दूँगी!" इसके बाद पुलिस ने मेरे अविश्वासी पति को सामने लाकर मुझे परमेश्वर को धोखा देने के लिए फुसलाने की कोशिश की। जब उन्होंने मुझे हथकड़ी पहने हुए देखा और मेरे पूरे शरीर पर घाव और नील पड़े देखे, तो दुखी होकर कहा, "मैंने अभी तक केवल टीवी पर ही हथकड़ी देखी थी। मैंने कभी नहीं सोचा था कि मैं उन्हें तुम्हारे हाथों पर देखूँगा।" उन्हें यह कहते सुनकर और उनके व्यथित भावों को देखकर मैंने जल्दी से परमेश्वर से प्रार्थना कर अपनी रक्षा करने के लिए कहा, ताकि मैं अपने परिवार के प्रति अपनी भावनाओं के कारण शैतान के फंदे में न फँस जाऊँ। प्रार्थना कर लेने के बाद मैंने शांतिपूर्वक अपने पति से कहा, "मैं परमेश्वर में विश्वास करती हूँ, मैं चोरी नहीं करती और न लोगों को लूटती हूँ। मैं सिर्फ सभाओं में जाती हूँ और परमेश्वर के वचन पढ़ती हूँ, और परमेश्वर की अपेक्षानुसार एक ईमानदार व्यक्ति बनने की कोशिश करती हूँ। मैंने कोई जुर्म नहीं किया, पर वे मुझे जेल भेजना चाहते हैं।" मेरे पति ने जवाब दिया, "मैं तुम्हारे लिए एक वकील ढूँढूँगा।" यह देखकर कि मेरे पति मुझसे कलीसिया और मेरे भाई-बहनों के बारे में जानकारी दिलवाने की कोशिश नहीं कर रहे, उलटे मेरे लिए वकील करने की पेशकश कर रहे हैं, पुलिसकर्मी उन्हें कमरे से बाहर खींच ले गए। मैं जानती थी कि परमेश्वर मेरी रक्षा कर रहा था, क्योंकि मेरे परिवार के लिए मेरी भावनाएँ बहुत गहरी थीं और अगर मेरे पति ने मेरी शारीरिक स्थिति के बारे में चिंता दर्शाने वाली कोई बात कही होती, तो पता नहीं, मैं मजबूत रह पाती या नहीं। यह परमेश्वर का मार्गदर्शन और संरक्षण था, जिसने मुझे शैतान के प्रलोभन पर विजय पाने में सक्षम बनाया।

जब पुलिसवालों ने देखा कि वे मेरे अपराध का पता नहीं लगा पाए हैं, तो गुस्से से आगबबूला होते हुए बोले, "हम तुम्हें एक मिनट में एक इंजेक्शन देंगे, जो तुम्हें पागल कर देगा। फिर हम तुम्हें जाने देंगे, और तुम मर भी नहीं पाओगी!" इसने मुझे तुरंत घबराहट की स्थिति में डाल दिया, और आतंक ने मुझे एक बार फिर जकड़ लिया। मैंने सोचा कि सीसीपी सरकार कितनी क्रूर और दुष्ट है: एक बार जब वे कलीसिया के प्रभारी किसी व्यक्ति को गिरफ्तार कर लेते हैं, और जब वे क्रूर पिटाई और यातना के बाद भी कलीसिया के बारे में उनसे कुछ नहीं हासिल कर पाते, तो वे उन्हें जबरन ड्रग्स का इंजेक्शन देते हैं जो उन्हें पागल कर देता है और उन्हें विखंडित मानसिकता का शिकार बना देता है—कुछ भाई-बहनों को सीसीपी सरकार द्वारा इस तरह से यातना दी गई है और प्रताड़ित किया गया है। इस विचार से मेरा दिल मेरी छाती में ज़ोरों से धड़कने लगा, और मैंने सोचा: "क्या वाकई मुझे सीसीपी के इन चापलूसों द्वारा तब तक तड़पाया जाएगा, जब तक मेरा दिमाग खराब नहीं हो जाता, क्या मैं पागल की तरह यहाँ-वहाँ भटकती फिरूँगी?" जितना ज़्यादा मैंने इस बारे में सोचा, उतना ज़्यादा मैं डर गई, और मेरा शरीर ठंडे पसीने से भीग गया। मैंने जल्दी से प्रार्थना की और परमेश्वर को पुकारा: "हे सर्वशक्तिमान परमेश्वर! सीसीपी के नौकर मुझे पागल करने के लिए ड्रग्स का इंजेक्शन देना चाहते हैं, मुझे डर है कि मैं पागल हो जाऊँगी। हे परमेश्वर! हालाँकि मुझे पता है कि मुझे तुम्हारा गवाह बनना चाहिए, लेकिन मैं अभी बहुत कातर और भयभीत महसूस कर रही हूँ। हे परमेश्वर! कृपया मेरे हृदय की रक्षा करो, और मुझे सच्चा विश्वास प्रदान करो, ताकि मैं अपना जीवन और मृत्यु तुम्हें सौंप सकूँ, और तुम्हारे आयोजनों और व्यवस्थाओं के प्रति समर्पित हो सकूँ।" ठीक तभी प्रभु यीशु के वचन मेरे ख़्याल में आए: "जो शरीर को घात करते हैं, पर आत्मा को घात नहीं कर सकते, उनसे मत डरना; पर उसी से डरो, जो आत्मा और शरीर दोनों को नरक में नष्‍ट कर सकता है" (मत्ती 10:28)। प्रभु के वचनों ने मुझे विश्वास और शक्ति दी। मैंने सोचा, "हाँ, ये शैतान मेरी हत्या करने और मेरे शरीर को नष्ट-भ्रष्ट करने में सक्षम हो सकते हैं, पर ये मेरी आत्मा की हत्या और उसे नष्ट-भ्रष्ट नहीं कर सकते। परमेश्वर की अनुमति के बिना मैं पागल नहीं होऊँगी, भले ही वे मुझे ड्रग्स का इंजेक्शन ही क्यों न दे दें।" मैंने तब परमेश्वर के वचनों के बारे में सोचा, जिनमें कहा गया है: "जब लोग अपने जीवन का त्याग करने के लिए तैयार होते हैं, तो सब कुछ तुच्छ हो जाता है, और कोई भी उनका लाभ नहीं उठा सकता। जीवन से अधिक महत्वपूर्ण क्या हो सकता है? इस प्रकार, शैतान लोगों में अधिक कार्य करने में असमर्थ हो जाता है, वह मनुष्य के साथ कुछ भी नहीं कर सकता" ("वचन देह में प्रकट होता है" में संपूर्ण ब्रह्मांड के लिए परमेश्वर के वचनों के रहस्यों की व्याख्या के "अध्याय 36")। जैसे ही मैंने परमेश्वर के वचनों पर विचार किया, तो गहराई से महसूस हो रहा डर धीरे-धीरे गायब हो गया और मुझे अब वह आतंक महसूस नहीं हो रहा था। इसके बजाय, चाहे मैं जीवित रहूँ या मर जाऊँ, चाहे मैं पागल हो जाऊँ या सामान्य रहूँ, मैं अपने आप को परमेश्वर के हाथों में रखने और परमेश्वर की संप्रभुता के प्रति समर्पण करने के लिए तैयार थी। तभी एक पुलिसकर्मी एक सुई और ड्रग ले आया और मुझे धमकाते हुए बोला, "तुम बोलोगी या नहीं? अगर नहीं बोलोगी, तो मैं तुम्हें यह इंजेक्शन लगा दूँगा!" बिना किसी डर के, मैंने कहा, "तुम जो चाहो, सो करो। जो भी होगा, उसके ज़िम्मेदार तुम होगे।" मुझे भयभीत न देखकर उसने क्रूरता से कहा, "जाओ, एड्स के वायरस वाला इंजेक्शन ले आओ! हम इसे वही लगाएँगे।" चूँकि मैंने फिर भी कोई डर नहीं दिखाया, इसलिए वह गुस्से से दाँत पीसते हुए बोला, "कुतिया, तू लिउ हुलन से भी सख़्त जान है!" फिर उसने सुई मेज पर फेंक दी। मुझे बड़ी खुशी महसूस हुई। यह देखकर कि परमेश्वर के वचनों ने किस तरह एक बार फिर शैतान को नीचा दिखाने में मेरा मार्गदर्शन किया, मैं परमेश्वर के प्रति कृतज्ञता भरी प्रार्थना किए बिना नहीं रह पाई। अंत में पुलिस ने महसूस किया कि वे मुझसे जो जानकारी चाहते हैं, उसे प्राप्त नहीं कर पाएँगे, इसलिए वे उदास होकर चले गए।

जब सभी पत्ते खेल कर भी कोई फ़ायदा नहीं हुआ तो पुलिस सिवाय मुझे नज़रबंदी गृह भेजने के कुछ नहीं कर पाई। मेरे वहाँ पहुँचते ही जेल के पहरेदारों ने अन्य कैदियों को उकसाते हुए कहा, "यह पूर्वी प्रकाश में विश्वास करती है। इसका 'गर्मजोशी से स्वागत' करो!" इससे पहले कि मुझे प्रतिक्रिया तक जाहिर करने का मौका मिल पाता, कई कैदी मेरी ओर बढ़े और मुझे खींचकर शौचालय में ले गए और फिर मेरे कपड़े उतारने के बाद मुझे चिलचिलाते ठंडे पानी से नहलाने लगे। मेरे ऊपर डाला गया ठंडे पानी का हर घड़ा ऐसा लगा, जैसे कोई चट्टान मेरे शरीर से टकरा रही हो, जो ठंड से जमा देने वाली और दर्दनाक थी, और मुझे इतनी ठंड लगी कि मैं बुरी तरह काँपने लगी। मैं अपना सिर हाथों में दबाकर फर्श पर बैठ गई, और अपने दिल में बार-बार परमेश्वर को पुकारने लगी। कुछ समय बाद एक महिला कैदी ने कहा, "ठीक है, ठीक है, इतना काफी है। मैं नहीं चाहती कि यह बीमार हो जाए।" मुझे यह सज़ा देने वाले कैदी तभी रुके, जब उन्होंने उस महिला कैदी को ऐसा कहते सुना। जब उस महिला को पता चला कि मैंने पाँच दिनों में कुछ भी नहीं खाया, तो रात के खाने के समय उसने मुझे भाप में पकी आधी रोटी दी। मैं अच्छी तरह से जानती थी कि मेरी कमजोरी के प्रति परमेश्वर की विचारशीलता ने उस महिला कैदी को मेरी मदद करने के लिए प्रेरित किया था। मैंने देखा कि परमेश्वर हमेशा मेरे साथ था, अपने दिल की गहराई से मैंने परमेश्वर को उसकी दया और उद्धार के लिए धन्यवाद दिया।

नज़रबंदी गृह के अंदर मैं सभी प्रकार के अन्य कैदियों के साथ रहती थी। हमारे तीन समय के भोजन में से हरेक में भाप में पकी रोटी का एक टुकड़ा और नमकीन शलजम की दो फाँकें शामिल थीं, या फिर गोभी के सूप का एक कटोरा, जिसमें कीड़े तैर रहे होते थे और गोभी बिलकुल नहीं होती थी। सप्ताह में एक बार हमें बढ़िया अनाज का एक भोजन दिया जाता था, वह भी भाप में पकी छोटी-सी रोटी थी—उससे मेरा पेट बिलकुल भी नहीं भरता था। जेल-नियमों का पाठ करने के अलावा उस जगह हमें हर दिन छोटे हस्तशिल्प बनाने के काम का ऐसा कोटा दिया जाता था, जिसे पूरा करना असंभव था। चूँकि मेरे हाथ तंग हथकड़ी से चोटिल हो गए थे और उनमें इस सीमा तक बिजली के झटके दिए गए थे कि मुझे कुछ भी महसूस होना बंद हो गया था, और तो और जो हस्तशिल्प हमें बनाने थे, वे बहुत छोटे थे, इसलिए मैं उन्हें पकड़ नहीं पाती थी, और अपना कार्यभार पूरा करने में असमर्थ थी। एक बार, चूँकि मैंने अपना काम पूरा नहीं किया था, इसलिए जेल के पहरेदारों ने अन्य कैदियों को पूरी रात मुझ पर नज़र रखने के लिए कहा, ताकि मैं सो न पाऊँ। अकसर मुझे संतरी की ड्यूटी पर खड़े होने की भी सजा दी जाती थी, और रात में केवल चार घंटे सोने दिया जाता था। इस दौरान सीसीपी पुलिस मुझसे लगातार पूछताछ करती रही। उन्होंने मेरे बेटे को भी मुझे एक पत्र लिखने के लिए मजबूर किया, जो मुझे परमेश्वर को धोखा देने के लिए प्रेरित करने की उनकी चाल थी। लेकिन परमेश्वर के संरक्षण और मार्गदर्शन के तहत मैं बार-बार शैतान की चालाक योजनाओं को समझने और गवाही देने में कामयाब रही। इस के बावजूद कि वे कुछ भी ऐसा हासिल करने में कामयाब नहीं हुए, जो मुझे फँसा सकता था, उन्होंने मुझ पर "सार्वजनिक व्यवस्था में बाधा पहुँचाने" का आरोप लगाया और मुझे श्रम के माध्यम से तीन साल की पुनर्शिक्षा की सज़ा दे दी।

25 दिसंबर 2005 को मेरी सज़ा पूरी हो गई और मुझे रिहा कर दिया गया। न्याय और दुष्टता के बीच इस संघर्ष का अनुभव करके हालाँकि मैंने शरीर और दिमाग दोनों से कष्ट सहा था, फिर भी मुझे कई सत्य समझ में आ गए, और मैंने सीसीपी सरकार का परमेश्वर-विरोधी, शैतानी सार साफ़ देख लिया। मुझे परमेश्वर की सर्वशक्तिमत्ता, संप्रभुता, चामत्कारिकता और बुद्धिमत्ता के संबंध में कुछ वास्तविक समझ भी आ गई, और मैंने अपने लिए परमेश्वर के प्रेम और उद्धार का वास्तविक अनुभव कर लिया। जबकि वे शैतान मुझे यातना दे रहे थे और प्रताड़ित कर रहे थे, यह परमेश्वर के वचनों द्वारा समय पर मिला प्रबोधन और मार्गदर्शन था जो मेरा सच्चा सहायक बना, और जिसने मुझे शैतान के साथ कष्टों के अंत तक लड़ने का संकल्प और साहस दिया। जब शैतान मुझे परमेश्वर को धोखा देने के लिए ललचाने और लुभाने हेतु हर तरह की चालाक योजनाएँ आजमा कर रहा था, तो यह परमेश्वर ही था जिसने ऐन मौके पर अपने वचनों का इस्तेमाल करके मुझे सावधान किया था और मेरी आध्यात्मिक आँखों से धूल साफ की थी, ताकि मैं शैतान की योजनाओं को समझ सकूँ और दृढ़ता के साथ गवाह बन सकूँ; जब उन दानवों ने मुझे उस सीमा तक भयानक यातना दी कि मृत्यु बेहतर लगने लगी, मेरा जीवन अंत के करीब आ गया, तो परमेश्वर के वचन मेरे जीते रहने की नींव बन गए। उन्होंने मुझे जबरदस्त विश्वास और शक्ति दी, और मृत्यु की मुझपर जो पकड़ थी, उससे मुक्त होने में सक्षम बनाया। इन सभी चीज़ों ने मुझे वास्तव में परमेश्वर का सुंदर और दयालु सार देखने की अनुमति दी—केवल परमेश्वर ही मानव-जाति से सबसे अधिक प्यार करता है। दूसरी ओर, सीसीपी सरकार—शैतान और दानवों की गिरोह—लोगों को केवल भ्रष्ट कर सकती है, उन्हें नुकसान पहुँचा सकती है और निगल सकती है! आज, सीसीपी सरकार द्वारा सर्वशक्तिमान परमेश्वर की कलीसिया पर बढ़ते बर्बर हमलों के सामने, मैं इस शैतान, सीसीपी सरकार को पूरी तरह से त्यागने, परमेश्वर को अपना दिल देने और सत्य का अनुसरण करने तथा परमेश्वर से प्रेम करने का हरसंभव प्रयास करने के लिए पूरी तरह से संकल्पित हूँ। मैं परमेश्वर के राज्य के सुसमाचार का प्रसार करूँगी और उन सभी को वापस परमेश्वर के सामने लाऊँगी, जो ईमानदारी से परमेश्वर में विश्वास करते हैं, जो सत्य के लिए लालायित रहते हैं, और जिन्हें सीसीपी सरकार द्वारा बड़ा धोखा दिया गया है, ताकि मैं परमेश्वर को मुझे उद्धार से अनुगृहीत करने का ऋण चुका सकूँ!

फुटनोट:

1. "सह-अपराधियों का समूह" "गुंडों के गिरोह" की ही किस्म का है।

क. मूल पाठ में लिखा है "यह असमर्थ होने का प्रतीक है"।

15. परमेश्वर के प्रेम ने मेरे दिल को मजबूत किया है

झांग कैन, लियाओनिंग प्रांत

मेरे परिवार में, हमेशा से सभी की एकदूसरे के साथ अच्छी बनती रही है। मेरे पति एक बहुत ही विचारशील व्यक्ति हैं, वे सबकी बहुत परवाह करते हैं। मेरा बेटा बहुत समझदार है और अपने से बड़ों का हमेशा सम्मान करता है। और तो और, हम काफी संपन्न भी हैं। वैसे तो इन बातों से मुझे बहुत खुश होना चाहिए था, लेकिन वास्तव में ऐसा नहीं था। मेरे पति और बेटे के मेरे प्रति बेहतरीन व्यवहार से या हमारे धन-सम्पन्न होने से, मुझे खुश नहीं मिल पा रही थी। मैं रात में कभी ठीक से सो नहीं पाती थी क्योंकि मुझे गठिया हो गया था और मैं गंभीर अनिद्रा से भी पीड़ित थी, जिसके कारण मेरे मस्तिष्क में रक्त संचार कम हो गया था और मेरे अंगों में कमज़ोरी आ गई थी। एक व्यवसाय चलाने के निरंतर दबाव के साथ ही इन बीमारियों की पीड़ा के कारण मैं ऐसे दर्द में जीने लगी थी जिसे बयां नहीं कर सकती। मैंने इसे कई अलग-अलग तरीकों से दूर करने की कोशिश की, लेकिन कुछ भी काम नहीं आया।

मार्च 1999 में, मेरी एक सहेली ने मुझे सर्वशक्तिमान परमेश्वर का अंतिम दिनों का सुसमाचार सुनाया। हर दिन परमेश्वर के वचनों को पढ़ने, लगातार सभाओं में भाग लेने और अपने भाई-बहनों के साथ संगति करने से मुझे कुछ सत्य समझ में आने लगे। मैंने ऐसे कई रहस्यों के बारे में जाना जिन्हें मैं पहले नहीं जानती थी, और मेरा यह विश्वास दृढ़ हो गया कि सर्वशक्तिमान परमेश्वर ही लौटे हुए प्रभु यीशु हैं। मैं इस सब से बेहद उत्साहित थी और हर दिन परमेश्वर के वचन पढ़ा करती थी। मैं कलीसियाई जीवन में भी भाग लेती थी, अक्सर अपने भाई-बहनों के साथ परमेश्वर की स्तुति में सभा, प्रार्थना करती और भजन गाती थी। मैंने अपने दिल में शांति और खुशी की एक भावना महसूस की और हर गुज़रते दिन के साथ मेरा मनोबल और दृष्टिकोण बेहतर होता गया। धीरे-धीरे ही सही लेकिन निश्चित रूप से, मैं अपनी विभिन्न बीमारियों से भी उबरने लगी। मैं अक्सर अपने जीवन में आए इन सकारात्मक बदलावों के लिए परमेश्वर को धन्यवाद देती थी, प्रशंसा अर्पित करती थी। मैं सर्वशक्तिमान परमेश्वर के सुसमाचार को और भी अधिक लोगों तक फैलाना चाहती थी ताकि वे सभी परमेश्वर के उद्धार को प्राप्त कर सकें। उसके कुछ ही समय बाद, कलीसिया ने मुझे सुसमाचार प्रसार के काम का प्रभारी बना दिया। मैंने खुद को इस काम में पूरी तरह लगा दिया, लेकिन फिर कुछ ऐसा हुआ जिसकी मैंने कभी कल्पना भी नहीं की थी ...

15 दिसंबर, 2012 की शाम, जैसे ही मैं चार बहनों के साथ बैठक करके निकलने ही वाली थी कि ज़ोर से कड़ाक की आवाज़ सुनाई दी जिसके साथ ही सामने का दरवाजा लात मारकर खोल दिया गया और सात-आठ सादे कपड़ों वाले पुलिसकर्मी हम पर चिल्लाते हुए कमरे में घुस आए: "कोई भी अपनी जगह से नहीं हिलेगा, अपने हाथों को ऊपर करो!" बिना कोई दस्तावेज दिखाए, वे जबरन हमारी तलाशी लेने लगे। उन्होंने मेरा आईडी कार्ड और कलीसिया की निधि से 70,000-आरएमबी (चीनी मुद्रा) के लेनदेन की रसीद जब्त कर ली। रसीद देखते ही वे बहुत उत्तेजित हो गए और हमें धक्का देकर ठेलते हुए पुलिस की गाड़ी में बैठाकर स्टेशन ले गए। पुलिस स्टेशन में, उन्होंने हमारे बैग से हमारे सेल फोन, एमपी 5 प्लेयर्स और 200 आरएमबी नकद जब्त किए। उस समय, उन्हें शक था कि बहनों में से एक और मैं कलीसिया के अगुवा थे, इसलिए उन्होंने उस रात हम दोनों को म्युनिसिपल लोक सुरक्षा ब्यूरो की आपराधिक जांच इकाई में स्थानांतरित कर दिया।

जब हम वहां पहुंचे, तो पुलिस ने हमसे अलग-अलग पूछताछ की। उन्होंने मुझे हथकड़ी की मदद से धातु के स्टूल से बांध दिया और फिर एक अधिकारी ने मुझसे कड़ाई से सवाल किया: "70,000 आरएमबी की कहानी क्या है? पैसे किसने भेजे? वह पैसे अब कहाँ हैं? तेरे कलीसिया का अगुवा कौन है?" मैं लगातार अपने दिल में परमेश्वर से प्रार्थना करती रही: "हे परमेश्वर! यह पुलिसकर्मी मुझे कलीसिया के अगुवाओं के बारे में बताने और कलीसिया के पैसे उन्हें सौंपने के लिए मजबूर करने की कोशिश कर रहा है। मैं यहूदा बनकर आपके साथ विश्वासघात कतई नहीं कर सकती। हे परमेश्वर! मैं अपने आप को आपके हाथों में सौंपने को तैयार हूँ। मैं आपसे विश्वास, साहस और बुद्धि प्रदान करने की विनती करती हूँ। पुलिस मुझसे जानकारी निकालने की चाहे कैसी भी कोशिश क्यों न करे, मैं आपके लिए गवाही देने को तैयार हूँ।" मैंने फिर उनसे स्पष्ट रूप से कहा: "मुझे नहीं पता!" इससे पुलिसकर्मी का गुस्सा उबल पड़ा, उसने ज़मीन से एक चप्पल उठायी और मुझे सिर पर बुरी तरह से मारते हुए कहने लगा: "तू मुँह न खोलने की कोशिश कर के देख ले। सर्वशक्तिमान परमेश्वर में विश्वास करने की ज़ुर्रत कर के भी देख ले! हम भी देखते हैं कि तू कब तक विश्वास करती है!" मेरा चेहरा इतनी मार से बुरी तरह टीसने और सूजने लगा। इससे मेरे सिर में काफी दर्द होने लगा। कलीसिया के पैसे कहां रखे थे, यह बताने के लिए मुझे मजबूर करने के लिए चार-पांच पुलिसकर्मियों ने बारी-बारी मेरी पिटाई की। उनमें से कुछ ने मेरे पैरों को लात मारी, कुछ ने मेरे बालों को खींचते हुए मेरा सिर आगे-पीछे हिलाया, और दूसरों ने मुझे मुँह पर मारा। मेरे मुँह से खून बहने लगा, लेकिन उन्होंने खून पोंछा और मुझे मारना जारी रखा। बीच-बीच में वे बिजली का झटका देने वाले डंडे से मुझे झटके भी देते थे और मारते हुए वे चिल्ला रहे थे: "तू मुँह खोलेगी या नहीं? बोल!" जब उन्होंने देखा कि मैं अभी भी बात करने से इनकार कर रही हूँ, तो उन्होंने मुझे पेड़ू के निचले भाग और सीने में बिजली के झटके दिये जिससे हद से ज़्यादा दर्द होने लगा। मेरा दिल तेज़ी से धड़क रहा था, मुझे सांस लेने में तकलीफ होने लगी और मैं सिमट कर लेट गयी। ऐसा लगा जैसे कदम दर कदम, मौत मेरी ओर बढ़ रही है। हालांकि मैंने अपना मुँह नहीं खोला और एक शब्द भी नहीं कहा, लेकिन दिल में मैं बेहद कमज़ोर महसूस कर रही थी और सोच रही थी कि मैं बहुत लंबे समय तक टिक नहीं पाऊंगी। अपने दु:ख में, मैंने परमेश्वर से प्रार्थना करना नहीं छोड़ा: "हे परमेश्वर! मैंने आपको संतुष्ट करने का संकल्प तो किया है, लेकिन मेरा शरीर कमज़ोर और शक्तिहीन है। मैं प्रार्थना करती हूँ कि आप मुझे ताकत दें ताकि मैं आपके लिए गवाह बन सकूं।" उस समय, मुझे अचानक ख़्याल आया, प्रभु यीशु को सूली पर चढ़ाने से पहले, रोमन सैनिकों ने उन्हें बुरी तरह पीटा था: उन्हें पीट-पीटकर लहू-लुहान कर दिया गया था, उनका पूरा शरीर घावों से ढंका हुआ था..., और फिर भी उन्होंने एक शब्द भी नहीं बोला। परमेश्वर पवित्र और दोषरहित है, फिर भी उन्होंने अपार अपमान और पीड़ा झेली और मानवजाति को छुड़ाने के लिए क्रूस पर चढ़ने को तैयार थे। मैंने मन में सोचा: "अगर परमेश्वर भ्रष्ट मानवजाति को बचाने के लिए अपना शरीर अर्पित कर सकते हैं, तो मुझे भी परमेश्वर के प्यार को चुकाने के लिए दु:ख से गुज़रना चाहिए।" परमेश्वर के प्यार से प्रोत्साहित होकर, मेरा आत्मविश्वास लौट आया और मैंने परमेश्वर के सामने शपथ ली: "प्रिय परमेश्वर! आप जिस दु:ख से गुज़रते हैं, मुझे भी उससे गुज़रना चाहिए। मुझे भी कष्ट के उसी प्याले से पीना चाहिए जिससे आप पीते हैं। मैं आपके वास्‍ते गवाही देने के लिए अपने जीवन को अर्पित करती हूँ!"

यह अत्याचार लगभग पूरी रात चलता रहा। मुझे इतना पीटा जा चुका था कि मेरे शरीर में ज़रा भी ताकत नहीं बची थी। मैं इतना थक गयी थी कि मैं मुश्किल से अपनी आँखें खुली रख पा रही थी, लेकिन जैसे ही मैं अपनी आँखें बंद करने लगती, वे मुझपर पानी डाल देते थे। मैं ठंड से कांप रही थी। जब जानवरों के इस झुंड ने मुझे उस अवस्था में देखा, तो वे क्रूरतापूर्वक कहने लगे: "तू अब भी अपना मुँह नहीं खोलना चाहती? यहाँ, हम तुझे यातना दे-देकर मौत के घाट भी उतार दें तो किसी को कुछ पता नहीं चलेगा!" मैंने उनकी बातें अनसुनी कर दीं। फिर उन दुष्ट पुलिसवालों में से एक ने सूरजमुखी के बीज की एक भूसी ली और इसे मेरे नाखून में घुसा दिया; यह असहनीय रूप से दर्दनाक था और मेरी उँगलियाँ बुरी तरह से हिलने लगीं। फिर उन्‍होंने मेरे चेहरे पर पानी फेंका और मेरी गर्दन से नीचे पानी डालने लगे। हड्डी तक सर्द कर देने वाले पानी ने मुझे ठंड से कंपकंपा दिया; मैं बहुत तड़प रही थी। उस रात, मैं लगातार परमेश्वर से प्रार्थना करती रही, मुझे डर था कि अगर मैंने उन्हें छोड़ दिया, तो मैं जीवित नहीं रह पाऊंगी। परमेश्वर हमेशा मेरे साथ थे और उनके वचन मुझे निरंतर प्रोत्साहन प्रदान करते थे: "जब लोग अपने जीवन का त्याग करने के लिए तैयार होते हैं, तो सब कुछ तुच्छ हो जाता है" ("वचन देह में प्रकट होता है" में संपूर्ण ब्रह्मांड के लिए परमेश्वर के वचनों के रहस्य की व्याख्या के "अध्याय 36")। "विश्वास लकड़ी के इकलौते लट्ठे के पुल की तरह है, जो लोग अशिष्टापूर्वक जीवन से लिपटे रहते हैं उन्हें इसे पार करने में परेशानी होगी, परन्तु जो खुद का त्याग करने को तैयार रहते हैं वे बिना किसी फ़िक्र के उसे पार कर सकते हैं" ("वचन देह में प्रकट होता है" में आरम्भ में मसीह के कथन के "अध्याय 6")। परमेश्वर के वचनों ने मुझे अटूट ताकत दी। मैंने सोचा, "यह सही है, परमेश्वर सभी पर प्रभुता रखते हैं और सभी चीज़ें उनके हाथों में हैं। भले ही दुष्ट पुलिस मेरे शरीर को यातना देकर नष्ट कर दे, मेरी आत्मा परमेश्वर के नियंत्रण में है।" परमेश्वर का समर्थन पाकर, मुझे अब शैतान का डर नहीं था, दगाबाज़ होने और देहसुख में लिप्त एक व्यर्थ जीवन जीने की इच्‍छा होने की तो बात ही दूर थी। मैंने प्रार्थना करते हुए परमेश्वर के सामने प्रतिज्ञा की: "हे परमेश्वर! भले ही वे राक्षस मेरे शरीर को पीड़ा दे रहे हैं, फिर भी मैं आपको संतुष्ट करने के लिए तैयार हूँ और खुद को पूरी तरह से आपके हाथों में रखती हूँ। इससे अगर मेरी मृत्यु भी हो जाये, तो मैं आपके लिए गवाह बनूंगी और शैतान के सामने कभी घुटने नहीं टेकूंगी।" परमेश्वर के वचनों के मार्गदर्शन के साथ, मैंने खुद को आत्मविश्वास और आस्था से भरा महसूस किया। भले ही पुलिस मेरे शरीर को तड़पा रही थी और प्रताड़ित कर रही थी, और मेरी सहनशक्ति की सीमा पार होने को थी, परमेश्वर के वचनों का सहारा पाकर, मेरे अनजाने ही दर्द काफी कम हो गया।

अगली सुबह, दुष्ट पुलिस ने मुझसे पूछताछ जारी रखी और मुझे धमकी देते हुए कहा: "अगर तूने आज कुछ नहीं कहा, तो हम तुझे विशेष पुलिस इकाई को सौंप देंगे। उनके पास तुझे यातना देने के लिए 18 अलग-अलग साधन हैं।" जब मैंने सुना कि वे मुझे विशेष पुलिस इकाई को सौंपने जा रहे हैं, तो मैं बुरी तरह डर गयी और सोचने लगी: "विशेष पुलिस निश्चित रूप से इन लोगों की तुलना में अधिक कट्टर होगी; मैं अत्याचार के 18 विभिन्न साधनों को कैसे झेल पाऊँगी?" मैं बुरी तरह घबरा जाने वाली थी, पर तभी मैंने परमेश्वर के वचनों के अंश के बारे में सोचा: "एक विजेता क्या है? मसीह के अच्छे सैनिकों को बहादुर होना चाहिए और आध्यात्मिक रूप से मजबूत होने के लिए मुझ पर निर्भर होना चाहिए; उन्हें योद्धा बनने के लिए लड़ना होगा और शैतान का सामना मौत तक करना होगा" ("वचन देह में प्रकट होता है" में आरम्भ में मसीह के कथन के "अध्याय 12")। परमेश्वर के वचनों ने मेरे उन्मत्त, घबराए हुए दिल को जल्दी से शांत कर दिया। उन्होंने मुझे यह समझाया कि यह एक आध्यात्मिक लड़ाई थी और वह क्षण आ गया है जिसमें परमेश्वर चाहते थे कि मैं साक्ष्य दूँ। परमेश्वर का साथ पाकर, मुझे किसी बात का डर नहीं था। दुष्ट पुलिस चाहे जैसी भी पागलपन भरी चालों का इस्तेमाल करे, मुझे मसीह का एक अच्छा सैनिक होने और मृत्यु तक बिना हार माने शैतान से लड़ने के लिए परमेश्वर पर भरोसा करना था।

उस दोपहर, म्यूनिसिपल लोक सुरक्षा ब्यूरो से धार्मिक मामलों के प्रभारी दो अधिकारी मुझसे पूछताछ करने के लिए आए: "तुम्हारी कलीसिया का नेता कौन है?" उन्होंने पूछा। "मुझे नहीं पता," मैंने जवाब दिया। यह देखकर कि मैंने बोलने से इनकार कर दिया, उन्होंने बारी-बारी नरम और कठोर रणनीति अपनाई। उनमें से एक ने अपनी मुट्ठी को कसकर मेरे कंधे में धंसा दिया, जबकि दूसरा बेतुके सिद्धांतों से परमेश्वर के अस्तित्व को नकारते हुए मुझे बहलाने की कोशिश करने लगा: "ब्रह्मांड में सभी चीजें प्राकृतिक प्रक्रियाओं से उत्पन्न होती हैं। तुम्हें अधिक व्यावहारिक होना ही चाहिए: परमेश्वर में विश्वास करने से तुम्हारे जीवन की किसी भी समस्या को हल करने में मदद नहीं मिलने वाली है; तुम केवल अपने आप पर भरोसा करके और कड़ी मेहनत करके ऐसा कर सकती हो। हम तुम्हारे और तुम्हारे बेटे के लिए नौकरी ढूंढने में मदद कर सकते हैं...।" मैं अपने दिल के भीतर बस परमेश्वर के साथ बातें करती रही, और मैंने तब उनके वचनों के इस अंश को याद किया: "तुम लोगों को जागते रहना चाहिए और हर पल प्रतीक्षा करनी चाहिए, और तुम्हें मेरे सामने अधिक प्रार्थना करनी चाहिए। तुम लोगों को शैतान की विभिन्न साजिशों और चालाक योजनाओं को पहचानना चाहिए, आत्मा को जानना चाहिए, लोगों को जानना चाहिए और सभी प्रकार के लोगों, मामलों और चीजों को समझने में सक्षम होना चाहिए" ("वचन देह में प्रकट होता है" में आरम्भ में मसीह के कथन के "अध्याय 17")। परमेश्वर के वचनों ने मुझे फ़ौरन प्रबुद्धता दी, जिससे मैं शैतान की कपटी योजना को समझ गयी। मैंने मन में सोचा: "दुष्ट पुलिसवाला अपने बेतुके सिद्धांतों से मुझे धोखा देने की कोशिश कर रहा है और मुझे तुच्छ एहसानों का लालच दे रहा है—मुझे शैतान की चालों में नहीं फंसना चाहिए, और मुझे परमेश्वर को धोखा देते हुए यहूदा तो बिल्कुल नहीं बनना चाहिए।" परमेश्वर के प्रबोधन के कारण मैंने दुष्ट पुलिस के पापी इरादों को देख लिया, इसलिए वे अब मुझ पर नरम या कठोर, जिस भी रणनीति का इस्तेमाल करते, मैं उन्हें अनदेखा कर देती। उस रात, मैंने सुना कि कोई व्यक्ति मुझसे पूछताछ करने के लिए आ रहा था और वे दावा कर रहे थे कि मेरा आपराधिक रिकॉर्ड है। मुझे नहीं पता था कि क्या होने वाला है या मैं किस बात कि अपेक्षा करूँ। मैं तो बस मार्गदर्शन के लिए अपने दिल में परमेश्वर को ही पुकार सकती थी। मुझे पता था कि चाहे मुझे जितने भी उत्पीड़नों और कठिनाइयों का सामना क्यों न करना पड़े, मैं परमेश्वर को धोखा नहीं दे सकती। थोड़ी देर बाद जब मैं बाथरूम में थी, मेरे दिल की धड़कन अचानक बढ़ गयी; मुझे चक्कर आ गया और मैं बेहोश होकर फ़र्श पर गिर पड़ी। जब पुलिसवालों को इसका पता चला, तो वे तुरंत दौड़कर आए और मेरे आसपास इकट्ठा हो गए। मैंने किसी को दुष्टतापूर्वक कहते हुए सुना: "इसे श्मशान ले जाओ और जला कर काम ख़त्म करो।" लेकिन, उन्हें इस बात का डर था कि मैं मर सकती हूँ और फिर वे मेरी मौत के लिए जिम्मेदार होंगे। इस कारण उन्होंने आपातकालीन सेवा बुलाई और एक एम्बुलेंस में मुझे जाँच के लिए अस्पताल भिजवा दिया। वहाँ मालूम हुआ कि मुझे पहले दिल का दौरा पड़ा था और मुझे रेसिजुअल मायोकार्डियल इस्कीमिया था। चूंकि पूछताछ बंद करनी पड़ी, इसलिए वे मुझे नज़रबंदी गृह ले गए। दुष्ट पुलिस के चेहरों पर निराशा देखकर, मुझे बहुत अधिक खुशी हुई—परमेश्वर ने मेरे लिए एक रास्ता खोल दिया था, ताकि, कुछ समय के लिए, मुझे और किसी भी पूछताछ से गुज़रना न पड़े। इससे बच निकलने में सक्षम होने से मैं परमेश्वर के कर्मों को देख पायी; मैंने तहेदिल से परमेश्वर को धन्यवाद दिया और उसकी स्तुति की।

अगले दस दिनों में, यह जानते हुए कि सीसीपी सरकार उस स्थान का पता जाने बिना मुझे नहीं छोड़ेगी जहाँ कलीसिया के पैसे रखे हैं, मैंने रोज़ परमेश्वर से प्रार्थना की, उससे मेरी ज़बान और दिल की रक्षा करने के लिए कहा, ताकि मैं हर हाल में दृढ़ता से परमेश्वर का साथ दूँ और उनके साथ विश्वासघात बिल्कुल न करते हुए सच्चे रास्ते पर बनी रहूँ। एक दिन प्रार्थना के बाद, परमेश्वर ने मुझे प्रबुद्ध किया, जिसके कारण मुझे उनके वचनों के एक भजन की याद आयी: "परमेश्वर तुमसे चाहे कुछ भी अपेक्षा करे, तुम्हें तो अपना सब कुछ दे देना होगा। आशा है कि अंत में तुम परमेश्वर के प्रति अपनी निष्ठा दिखा पाओगे, और जब तक तुम्हें परमेश्वर के सिंहासन पर उसकी संतुष्ट मुस्कुराहट दिखाई देती है, भले ही वह तुम्हारी मृत्यु का समय क्यों न हो, आँखें बंद होते समय भी तुम्हारे चेहरे पर हंसी और मुस्कराहट होनी चाहिये। पृथ्वी पर अपने समय के दौरान, तुम्हें परमेश्वर के लिए अपना अंतिम कर्तव्य निभाना होगा। अतीत में, पतरस को परमेश्वर के लिए क्रूस पर उल्टा लटका दिया गया था; परंतु, तुम्हें अंतत: परमेश्वर को संतुष्ट करना चाहिए, और अपनी सारी ऊर्जा परमेश्वर के लिए खर्च करनी चाहिए" (मेमने का अनुसरण करना और नए गीत गाना में "सृजित जीव को होना चाहिये परमेश्वर की दया पर")। मैंने अपने दिल में बार-बार भजन गाया और इस पर चिंतन किया। परमेश्वर के वचनों के माध्यम से, मुझसे परमेश्वर की मांगों और अपेक्षाओं को मैं समझ गयी। मैंने सोचा कि कैसे, ब्रह्मांड के सभी जीव जो परमेश्वर के शासन में रहते हैं, और पृथ्वी के उन सभी लोगों में जो परमेश्वर का अनुसरण करते हैं, कुछ गिने-चुने लोग ही शैतान के सामने सही मायने में टिक पाते हैं और परमेश्वर के लिए गवाही दे पाते हैं। मैं काफी खुशकिस्मत थी कि इस तरह की स्थिति का सामना करने के लिए परमेश्वर ने मुझे असाधारण तरीके से उन्नत किया, इससे मेरे प्रति उनकी कृपा भी दिखती है। विशेष रूप से परमेश्वर के ये वचन मेरे लिए बहुत ही प्रेरणादायक थे: "अतीत में, पतरस को परमेश्वर के लिए क्रूस पर उल्टा लटका दिया गया था; परंतु, तुम्हें अंतत: परमेश्वर को संतुष्ट करना चाहिए, और अपनी सारी ऊर्जा परमेश्वर के लिए खर्च करनी चाहिए।" मैं परमेश्वर से प्रार्थना में यह कहने से खुद को रोक नहीं पायी: "हे सर्वशक्तिमान परमेश्वर! अतीत में, शैतान के सामने आपके लिए अपने प्यार का साक्ष्य देते हुए, पतरस क्रूस पर उल्टा लटकाया गया था। और अब, चीन में सत्ताधारी पार्टी द्वारा मेरी गिरफ्तारी में आपके अच्छे इरादे हैं। हालाँकि मेरा आध्यात्मिक कद बहुत छोटा है और मैं कभी भी पतरस के साथ तुलना नहीं कर सकती, यह मेरे लिए सम्मान की बात है कि मुझे आपके लिए गवाही देने का अवसर मिला है। मैं अपना जीवन आप को सौंपने के लिए तैयार हूँ और आप के लिए गवाही देने के लिए खुशी-खुशी मर भी जाऊंगी, ताकि आपको मेरे माध्यम से कुछ सुकून मिल सके।"

30 दिसंबर की सुबह, म्युनिसिपल लोक सुरक्षा ब्यूरो ने मुझसे पूछताछ करने के लिए कुछ अधिकारियों को भेजा। जैसे ही मैंने पूछताछ कक्ष में प्रवेश किया, एक दुष्ट पुलिस वाले ने मेरी मोटी गर्म पतलून और जैकेट उतरवा दी और मुझसे कहा: "हमने तुम्हारी छोटी बहन और तुम्हारे बेटे को हिरासत में ले लिया है। हम जानते हैं कि तुम्हारा पूरा परिवार विश्वासी है। हम तुम्हारे पति के कार्य स्थल पर गए थे और पता चला कि तुमने 2008 से सर्वशक्तिमान परमेश्वर में विश्वास करना शुरू कर दिया था...।" उसकी बातों ने मेरी सबसे बड़ी कमजोरी का फ़ायदा उठाया और मेरे मन:स्थिति पर कहर बरसा दिया; मैंने कभी नहीं सोचा था कि वे मेरे बेटे और बहन को भी हिरासत में ले लेंगे। मैं अचानक भावनाओं के सागर में गोते लगाने लगी, मुझे उनकी चिंता होने लगी और मेरा दिल अनजाने में परमेश्वर से दूर हो गया। मैं बार-बार सोचती रही: "क्या उन्हें पीटा जा रहा है? क्या मेरा बेटा इस तरह का बर्ताव सह पाएगा? ..." तभी, मुझे परमेश्वर के वचनों का एक अंश याद आया: "एक व्यक्ति को जितनी पीड़ा सहनी है और उन्हें अपने मार्ग पर जितनी दूर तक चलना है, वह परमेश्वर के द्वारा पूर्वनिर्धारित किया गया है और वास्तव में कोई किसी दूसरे की सहायता नहीं कर सकता" ("वचन देह में प्रकट होता है" में "मार्ग... (6)")। परमेश्वर के वचनों ने मुझे तुरंत मेरी भावनात्मक स्थिति से खींच निकाला और मुझे यह महसूस करने दिया कि प्रत्येक व्यक्ति के विश्वास का मार्ग परमेश्वर द्वारा पूर्व निर्धारित है। हर किसी को शैतान के सामने परमेश्वर की गवाही देनी चाहिए—क्या शैतान के सामने परमेश्वर की गवाही देना उनके लिए एक बड़ा आशीष नहीं होगा? इस तरह सोचने के बाद, मैंने चिंता करना बंद कर दिया और अब मैं उनके लिए चिंतित नहीं थी; मैंने महसूस किया कि मैं उन्हें परमेश्वर को सौंपने और परमेश्वर को शासन करने और उनकी व्यवस्था करने देने के लिए तैयार हूँ। तभी, एक अन्य पुलिस वाले ने कुछ अन्य बहनों के नाम बताए और पूछा कि क्या मैं उन नामों को पहचानती हूँ। जब मैंने कहा कि मैं इनमें से किसी भी नाम को नहीं पहचानती, तो वह अपनी कुर्सी से कूद कर उठा और गुस्से में मुझे एक खिड़की के पास एक धातु के स्टूल से हथकड़ी द्वारा बांध दिया, और जल्दी से खिड़की खोल दी जिससे बाहर की बर्फीली हवा सीधे मुझपर पड़ने लगी। इसके बाद उसने मुझे अपमानजनक शब्दों से कोसते हुए मुझ पर ठंडा पानी फेंक दिया, फिर लगातार कई बार चप्पल से मेरे चेहरे पर प्रहार किया। उसने मुझे इतनी बुरी तरह से पीटा कि मुझे तारे दिखाई देने लगे, मेरे कान में सीटियाँ बजने लगीं और मेरे मुँह से खून टपकने लगा।

उस रात, कुछ पुलिसकर्मियों ने मुझे सबसे ठंडे कमरे में पहुंचा दिया; खिड़कियां पूरी तरह से बर्फ से ढंकी थीं। उन्होंने जबरन मेरे सारे कपड़े उतार दिए और मुझे खिड़की से लगे धातु के स्टूल पर पूरी तरह से नंगा करके बैठा दिया। उन्होंने मेरे हाथों को मेरी पीठ के पीछे कर स्टूल की पुश्‍त से बांध दिया, ताकि मैं एक इंच भी हिल न सकूं। दुष्ट पुलिस में से एक ने रूखे, भयावह स्वर में मुझसे कहा: "हम आदमी-औरत के आधार पर अपनी जांच की रणनीति में बदलाव नहीं करते हैं।" उसने यह कहते हुए खिड़की खोल दी और हड्डी तक जमा देने वाली हवा ने मुझे घेर लिया। ऐसा महसूस हो रहा था कि मेरा शरीर एक हजार चाकुओं से गोदा जा रहा है। ठंड के कारण किटकिटाते दांतों से मैंने कहा: "मेरे लिए इस तरह की सर्दी ठीक नहीं है, मुझे गठिया है।" उसने वहशीपन से जवाब दिया "अच्छा, यह तेरे गठिया को बिल्कुल ठीक कर देगा! इस प्रक्रिया में तुझे मधुमेह और गुर्दे की बीमारी भी हो जाएगी! फिर डॉक्टरों के चक्कर काटती रहना, लेकिन तू कभी भी ठीक नहीं हो पाएगी!" ऐसा बोलते हुए, उसने किसी से ठंडे पानी से भरी बाल्टी मँगवाई और मेरे पैरों को उसमें डलवा दिया। उसने फिर मुझे आदेश दिया, "उस बाल्टी से पानी की एक बूंद भी नहीं छ्लकनी चाहिए।" उसने मेरी पीठ पर और ठंडा पानी डाला और फिर मेरी पीठ पर कार्डबोर्ड के टुकड़े से हवा करने लगा। तापमान -4 डिग्री फ़ारेनहाइट था; उस हड्डी सर्द कर देने वाले पानी ने मुझे जमा दिया, इसलिए मैंने एकदम से बाल्टी से अपने पैरों को निकाल लिया, लेकिन एक अधिकारी ने तुरंत उन्हें वापस अंदर डालने के लिए मुझे मजबूर किया और मुझे फिर उन्हें हिलाने से मना कर दिया। मैं इतनी ठंडी पड़ गयी थी कि मेरा पूरा शरीर अकड़ गया और मैं कांपना बंद नहीं कर पा रही थी। ऐसा लगा जैसे खून मेरी नसों में जम गया हो। वे मुझे इस तरह देख कर रोमांचित हो गए, मज़ाक उड़ाते और घृणित हँसी हँसते हुए उन्होंने कहा: "तू तो बिल्कुल ताल पर 'नाच' रही है!" इंसानों से कमतर, राक्षसों और जानवरों के इस गिरोह से मेरी नफ़रत का कोई अंत नहीं था; मुझे अचानक एक वीडियो याद आ गया जिसमें नर्क के राक्षसों को चित्रित किया गया था, जो लोगों को मज़े के लिए सताते थे, और दूसरों के दु:ख से आनंद प्राप्त करते थे। वे केवल हिंसा और पीड़ा जानते थे, वे भावनाओं और मानवता से रहित थे। ये दुष्ट पुलिस नर्क के राक्षसों से अलग नहीं थी, वास्तव में, ये और भी बुरी थी। पूरे दिन और रात भर, कलीसिया के पैसे के बारे में मुझसे जानकारी निकलवाने की कोशिश में उन्होंने मुझे अनगिनत बार चेहरे पर थप्पड़ मारा। जब मेरा चेहरा उनकी पिटाई से सूज गया, तो उन्होंने सूजन को कम करने के लिए बर्फ लगाई और फिर अपनी पिटाई जारी रखी। अगर परमेश्वर की सुरक्षा नहीं होती, तो मैं बहुत पहले मर चुकी होती। जब उन दुष्ट अधिकारियों ने देखा कि मैं अभी भी बोलने के लिए तैयार नहीं हूँ, तो उन्होंने मेरी जांघों और पेडू के निचले हिस्से में बिजली के डंडे से झटके देना शुरू कर दिया। जितनी बार वे मुझे झटके देते, मेरा पूरा शरीर दर्द से काँप उठता। चूँकि उन्होंने मुझे धातु के स्टूल पर हथकड़ी से बांधा था, इसलिए इससे बचने की कोशिश करना संभव नहीं था, इसलिए मेरे पास उनकी क्रूर पिटाई, रौंदे जाने और अपमान को सहने के अलावा कोई चारा नहीं था। शब्द उस तीव्र पीड़ा का वर्णन नहीं कर सकते हैं जो मैं अनुभव कर रही थी, और फिर भी, इन सब के बीच, पुलिसकर्मी बस हंसी से लोटपोट हो रहे थे। इससे भी अधिक भयावह बात तब हुई, जब एक युवा पुलिस वाले ने चॉपस्टिक की एक जोड़ी से मेरी छाती की निप्‍पल को पकड़ा और फिर उसे बुरी तरह मरोड़ दिया। इससे मुझे इतना दर्द हुआ कि मैं अपनी पूरी ताकत से चिल्लाने लगी। उन्होंने मेरी टांगों के बीच पेड़ू से सटाकर पानी की एक बर्फीली ठंडी बोतल भी डाल दी, और मिर्ची पाउडर मिला पानी ज़बरदस्ती मेरी नाक में डाला। मेरी पूरी नाक में आग लगी हुई थी और लग रहा था जैसे इसकी कड़वाहट सीधे मेरे मस्तिष्क में जा रही हो। मैंने सांस अंदर लेने की हिम्मत नहीं की। एक और दुष्ट सिपाही ने अपनी सिगरेट से एक कश खींचा और मेरी नाक पर धुआँ उड़ा दिया, जिससे मुझे खाँसी का दौरा पड़ गया। इससे पहले कि मुझे अपनी सांस थामने का मौका मिलता, एक और व्यक्ति ने लकड़ी का एक स्टूल मेरे पैरों के नीचे रख दिया ताकि मेरे पैरों के तलवे सामने हो जाएं। फिर उसने एक स्टील का डंडा लिया और मेरे दोनों पैरों के तलवों पर दर्जनों बार वार किया। यह इतना कष्टदायी रूप से दर्दनाक था कि मुझे लगा कि मेरे पैर टूट जाएंगे; मैं लगातार दर्द में चिल्लाती रही। थोड़ी ही देर बाद, मेरे पैरों के तलवों में सूजन आ गई और वे लाल हो गए। दुष्ट पुलिस मुझे बिना रुके प्रताड़ित करती रही। मेरा दिल ज़ोरों से धड़क रहा था और मुझे लगा कि मैं मौत के कगार पर हूँ। फिर उन्होंने मेरे दिल के लिए तेज़ी से काम करने वाली एक पारंपरिक चीनी औषधि दी और जैसे ही मैं ठीक होने लगी, उन्होंने मुझे फिर से पीटना शुरू कर दिया और मुझे धमकी देते हुए कहा: "अगर तूने मुँह नहीं खोला, तो हम तुझे ठंड में जमाकर और पीट-पीटकर मार डालेंगे! अंत में किसी को कुछ पता नहीं चलेगा! अगर तूने आज के दिन तक कुछ नहीं बताया, तो हम कुछ और दिनों तक ये सब जारी रखेंगे, देखते हैं किसमें कितना दम है। हम तेरे पति और बच्चे को तेरा ये रूप दिखाएंगे और अगर तूने फिर भी मुँह नहीं खोला, तो हम यह सुनिश्चित करेंगे कि वे दोनों अपनी नौकरी से निकाल दिए जाएँ!" उन्होंने मुझ पर तंज भी कसा: "तू परमेश्वर में विश्वास करती है ना? तेरा परमेश्वर क्यों आकर तुझे क्यों नहीं बचाता? मुझे लगता है कि तेरा परमेश्वर बिल्कुल भी महान नहीं हैं!" मैं अपने पूरे दिल और आत्मा से वहशी, दुष्ट और बर्बर जानवरों के इस गिरोह से घृणा करती थी। उनकी क्रूर यातनाओं को झेलना बेहद कठिन था और इससे भी ज्यादा मुश्किल उनके द्वारा की गयी परमेश्वर की बदनामी को झेलना था। हताशा की स्थिति में मैंने परमेश्वर को पुकारा, मेरी रक्षा करने के लिए, मुझे विश्वास और शक्ति देने और दु:ख सहने की इच्छा देने के लिए विनती की, ताकि मैं दृढ़ रह सकूं। तभी मेरे मन में परमेश्वर के वचन कौंधे: "इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। मैंने मन में सोचा: "ये सच ही तो है! परमेश्वर चाहते हैं कि मैं शैतान के सामने उनकी गवाही दूँ, इसलिए मुझे परमेश्वर को संतुष्ट करने के लिए इस सारे दर्द और अपमान को सहन करना ही चाहिए। अगर मेरे पास केवल एक ही सांस बाकी हो, तो भी मुझे परमेश्वर के प्रति वफादार रहना चाहिए, क्योंकि एक मजबूत और शानदार गवाही ऐसी ही होती है, और इसी से दुष्ट शैतान शर्मिंदा होगा।" परमेश्वर के वचन के मार्गदर्शन के साथ, मैंने अपने दिल के भीतर आत्मविश्वास और विश्वास की एक नई भावना महसूस की। मैं अंधेरे की ताकतों का घेरा तोड़कर निकलने को तैयार थी; भले ही इससे मेरी मृत्यु हो जाये, मुझे इस बार परमेश्वर को संतुष्ट करना ही है। तब कलीसिया का एक भजन मन में आया: "मैं अपना प्यार और अपनी निष्ठा परमेश्वर को अर्पित कर दूँगा और परमेश्वर को महिमान्वित करने के अपने लक्ष्य को पूरा करूँगा। मैं परमेश्वर की गवाही में डटे रहने, और शैतान के आगे कभी हार न मानने के लिये दृढ़निश्चयी हूँ। मेरा सिर फूट सकता है, मेरा लहू बह सकता है, मगर परमेश्वर-जनों का जोश कभी ख़त्म नहीं हो सकता। परमेश्वर के उपदेश दिल में बसते हैं, मैं दुष्ट शैतान को अपमानित करने का निश्चय करता हूँ। पीड़ा और कठिनाइयाँ परमेश्वर द्वारा पूर्वनिर्धारित हैं, मैं उसके प्रति वफादार बने रहने के लिए अपमान सह लूँगा। मैं फिर कभी परमेश्वर के आँसू बहाने या चिंता करने का कारण नहीं बनूँगा" (मेमने का अनुसरण करना और नए गीत गाना में "परमेश्वर के महिमा दिवस को देखना मेरी अभिलाषा है")। मैंने सोचा, "यह सही है! मुझे अपने देह की आसक्तियों को बढ़ावा नहीं देना चाहिए। जब तक मेरे पास शैतान को अपमानित करने और परमेश्वर के दिल को दिलासा देने के अवसर मौजूद हैं, मैं अपने जीवन को परमेश्वर के लिए अर्पित करने के लिए तैयार हूँ।" एक बार जब मैं अपने इरादों में दृढ़ हो गयी, तो उन राक्षसों की किसी भी यातना या धोखा देने की कपटी साजिशों का मुझ पर कोई फर्क नहीं पड़ा, मैं शुरू से अंत तक अपने दिल में परमेश्वर पर भरोसा करती थी। परमेश्वर के वचनों ने मुझे विश्वास और शक्ति प्रदान करते हुए मुझे भीतर से प्रबुद्ध किया और रास्ता दिखाया, जिससे मैं अपने शरीर की कमज़ोरी को दूर कर पायी। दुष्ट पुलिस ने मुझे ठंड से प्रताड़ित करना जारी रखा: उन्होंने मेरे शरीर पर बर्फ के टुकड़े रगड़े, जिससे मुझे इतनी ठंड और कंपकपाहट महसूस हुई कि ऐसा लगा जैसे मुझे बर्फ की गुफा में कैद कर दिया गया हो। मेरे दाँत ज़ोर से किटकिटा रहे थे और मेरी त्वचा नीली और बैंगनी हो गई थी। सुबह के लगभग दो बजे, मुझे इस हद तक प्रताड़ित किया गया था कि मैं मृत्यु के लिए तरस रही थी, मैं एक बार फिर से कमज़ोर होने लगी। न जाने कब तक मुझे इस पीड़ा को झेलना था, ऐसे में मैं अपने हृदय में केवल परमेश्वर से याचना कर सकती थी: "हे परमेश्वर, मेरी देह बहुत कमज़ोर है और मैं और अधिक समय तक टिक नहीं सकती। कृपया मुझे बचा लीजिये!" मेरी प्रार्थना का जवाब देने के लिए परमेश्वर का धन्यवाद; जब मैं और सहने में असमर्थ हो रही थी, तो दुष्ट पुलिस ने अपनी पूछताछ को बंद करने का फैसला किया क्योंकि इससे उन्हें कोई परिणाम हासिल नहीं हो रहा था।

31 दिसंबर की दोपहर में लगभग 2 बजे, दुष्ट पुलिसवाले मुझे मेरी कोठरी में वापस खींच ले गए। मैं सिर से पाँव तक चोट और घावों से भरी थी। मेरे हाथ गुब्बारे की तरह फूले हुए थे; वे नीले और बैंगनी पड़ गए थे। मेरा चेहरा अपने सामान्य आकार से एक तिहाई बड़ा और नीले-हरे रंग का हो गया था, स्पर्श करने पर बहुत कड़ा मालूम दे रहा था और पूरी तरह से सुन्न था। मेरे शरीर पर बिजली के झटकों के कारण कई जगह जलने के घाव थे। उस समय कैदखाने में बीस से अधिक कैदी थे, और जब उन्होंने देखा कि कैसे मुझे उन राक्षसों ने प्रताड़ित किया है, तो वे सभी रोने लगे। उनमें से कुछ की मेरी तरफ देखने की भी हिम्मत नहीं हो रही थी और कम्युनिस्ट पार्टी के एक युवा सदस्य ने कहा: "जब मैं यहाँ से निकलूंगा तो अपनी सदस्यता छोड़ दूंगा।" एक कानूनी प्रतिनिधि ने मुझसे पूछा, "जिन लोगों ने आपको मारा वे कौन से स्टेशन पर काम करते हैं? उनके नाम क्या हैं? मुझे बताइए, मैं विदेशी वेबसाइटों पर सब कुछ पोस्ट करूंगा और उन्हें उजागर करूंगा। वे कहते हैं कि चीन एक मानवीय स्थान है, लेकिन यहाँ मानवता कहाँ है? यह पूरी तरह हैवानियत है!" मेरी दुर्दशा ने कई कैदियों के गुस्से को हवा दी, और उन्होंने गुस्से में कहा: "मैंने कभी नहीं सोचा था कि कम्युनिस्ट पार्टी इतनी क्रूर हो सकती है। मुझे विश्वास नहीं हो रहा कि उन्होंने इस तरह के विश्वासघातक कृत्य किए हैं। परमेश्वर पर विश्वास करना अच्छी बात है, यह लोगों को अपराध करने से रोकता है। क्या वे यह नहीं कहते कि चीन में धर्म की स्वतंत्रता है? यह निश्चित रूप से धर्म की स्वतंत्रता नहीं है! चीन में, अगर आपके पास पैसा और शक्ति है, तो आपके पास सब कुछ है। असली अपराधी अभी भी खुले घूम रहे हैं और कोई भी उन्हें गिरफ्तार करने की हिम्मत नहीं करता है। सरकारी अधिकारियों को पैसे देते ही मौत की सज़ा पाये कैदियों को भी मुक्त कर दिया जाता है। इस देश में कोई न्याय या समानता नहीं है! ..." उस समय, मैं परमेश्वर के इन वचनों को याद किए बिना नहीं रह पायी "यही समय है: मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। "क्या तुम लोग सच में विशाल लाल अजगर से घृणा करते हो? क्या तुम सच में निष्ठा से घृणा करते हो? मैंने तुम लोगों से इतनी बार क्यों पूछा है? मैं तुमसे यह प्रश्न बार-बार क्यों पूछता हूँ? तुम सबके हृदय में उस बड़े लाल अजगर की क्या आकृति है? क्या उसे वास्तव में हटा दिया गया है? क्या तुम लोग सचमुच उसे अपना पिता नहीं मानते हो। सभी लोगों को मेरे प्रश्नों में मेरे अभिप्राय को जानना चाहिए। यह लोगों के क्रोध को भड़काने के लिए नहीं है, न ही मनुष्यों के मध्य विद्रोह को उत्तेजित करने के लिए है, न ही इसलिए है कि मनुष्य अपना मार्ग स्वयं ढूँढ़ सके, परन्तु यह लोगों को अनुमति देना है कि वे अपने आपको उस बड़े लाल अजगर से छुड़ा लें" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 28")। परमेश्वर के वचन मेरे लिए बहुत सुकूनदायक थे। मैंने कभी नहीं सोचा था कि मैंने जो क्रूर यातना झेली थी, उससे सीसीपी सरकार के क्रूर, दुष्ट, शैतानी सार का खुलासा हो सकता है, इससे अविश्वासियों को सीसीपी सरकार का असली चेहरा दिख सकता है जिससे वे एक साथ शैतान को त्यागने और उससे घृणा करने को उठ खड़े होंगे। यह वास्तव में परमेश्वर की बुद्धि और सर्वशक्तिमत्ता का काम था। पहले, मैंने सीसीपी को लोगों के उद्धारकर्ता के रूप में, महान लाल सूरज के रूप में देखा था, लेकिन सीसीपी सरकार के अमानवीय उत्पीड़न और पीड़ा का शिकार होने के बाद, इसके बारे में मेरा दृष्टिकोण पूरी तरह बदल गया है। मैंने मानव जीवन के लिए इसकी अत्यंत अवहेलना को वास्तव में देख लिया है, देख लिया है कि यह कैसे परमेश्वर के चुने हुए लोगों को बुरी तरह से अपमानित करती है, स्वर्ग के खिलाफ जाती है, और यह एक दुष्ट आत्मा है जो राक्षसी अपराधों को बढ़ावा देती है, यह शैतान और परमेश्वर विरोधी दानव का पुनर्जन्म है। परमेश्वर सृष्टि के प्रभु हैं, और मनुष्य सृजित प्राणी हैं। परमेश्वर में विश्वास करना स्वाभाविक और सही है, और फिर भी सीसीपी सरकार परमेश्वर के अनुयायियों की मनमाने ढंग से गिरफ्तारी और उन्हें परेशान करने के लिए झूठे आरोप लगाती है, वो परमेश्वर के हरेक अनुयायी को ख़त्म कर देने की उम्मीद करती है। ऐसा करते हुए, उसने परमेश्वर से घृणा करने और परमेश्वर-विरोधी तरीकों के अपने शैतानी स्वभाव को अच्छी तरह से उजागर कर दिया है। विषमता के रूप में कार्य करने वाली सीसीपी सरकार के कारण, परमेश्वर की भलाई और प्रेम का सार मेरे लिए और भी स्पष्ट हो गया। परमेश्वर ने दो बार देहधारण किया और दोनों ही बार उन्हें, शैतान द्वारा पीछा किए जाने के साथ-साथ अपार उत्पीड़न और कठिनाइयों का सामना करना पड़ा। फिर भी, इससे गुज़रते हुए, परमेश्वर ने चुपचाप सभी हमलों और पीड़ाओं को सहन किया, मानवजाति को बचाने के लिए अपना काम किया। मानव जति के लिए परमेश्वर का प्यार वास्तव में बहुत महान है! उस पल, मुझे अपने पूरे दिल और आत्मा से राक्षसों के उस झुंड से घृणा हो गयी। मैंने सच में इस बात के लिए अफसोस महसूस किया कि अतीत में मैंने गंभीरता से सत्य का अनुसरण नहीं किया था और परमेश्वर के प्रेम का प्रतिदान देने के लिए अपने कर्तव्य को पूरा नहीं किया। मैंने मन में सोचा कि अगर एक दिन मैं इस जगह से जीवित निकल गयी, तो मैं अपने कर्तव्यों को पूरा करने के लिए खुद को और भी अधिक समर्पित कर दूँगी और परमेश्वर को मेरे हृदय पर अधिकार करने दूँगी।

बाद में, दुष्ट पुलिस ने मुझसे चार बार और पूछताछ की। वे मुझसे कुछ भी जानकारी हासिल नहीं कर पाये, इसलिए उन्होंने सिर्फ "सार्वजनिक व्यवस्था को बिगाड़ने" का झूठा आरोप लगाकर मुझे मुकदमा पूरा होने तक 5,000 आरएमबी की जमानत पर एक साल के लिए रिहा कर दिया। मेरे परिवार द्वारा मेरी जमानत कराए जाने के बाद, आखिरकार मुझे 22 जनवरी, 2013 को रिहा कर दिया गया। घर लौटने के बाद, जब भी मैं खिड़कियों पर बर्फ देखती तो मेरा दिल घबराने लगता। मेरी आंखों की रोशनी काफी कम हो गई थी, मेरा गठिया भी बदतर हो गया था, और मुझे गुर्दे की समस्या भी हो गयी। मुझे लगातार ठंड महसूस होती थी, घबराहट के दौरे आते था, मेरे दोनों हाथों में सुन्नता थी, मेरे चेहरे पर त्वचा की एक परत थी, और मुझे अक्सर मेरी आंतरिक जांघों में असहनीय दर्द होता था, जिसके कारण मैं नींद से जाग जाती थी। यह सब उन शैतानों की यातना का सबूत था।

सीसीपी सरकार के अमानवीय क्रूर उत्पीड़न के दौर से गुज़रने के बाद, भले ही मैंने शरीर की अनेक प्रकार के यातनाओं को झेला था, लेकिन मैं परमेश्वर के साथ अपने संबंधों में और घनिष्ठ हो गयी थी। मुझे परमेश्वर की बुद्धि, उनकी सर्वशक्तिमत्ता, प्रेम और उद्धार के बारे में अधिक व्यावहारिक समझ हासिल हुई थी, और मैंने सर्वशक्तिमान परमेश्वर का अनुसरण करने के अपने संकल्प को और मजबूत कर लिया था। मैंने अपने शेष जीवन में परमेश्वर का अनुसरण करने और परमेश्वर से प्रेम करने वाली महिला बनने का प्रयास करने का संकल्प लिया। सीसीपी सरकार के क्रूर उत्पीड़न के माध्यम से, मैंने व्यक्तिगत रूप से परमेश्वर के प्रेम, देखभाल और संरक्षण का अनुभव किया। अगर परमेश्वर के वचन ने मुझे शक्ति और विश्वास प्रदान करते हुए हर कदम पर राह न दिखाई होती, तो मैं कभी भी उन सभी अमानवीय पीड़ाओं और यातनाओं को नहीं झेल पाती जो मैंने झेली हैं। इस अनोखी स्थिति के अपने अनुभव के द्वारा, मैं पूरी तरह से समझ पायी कि सीसीपी सरकार कोई और नहीं बल्कि परमेश्वर-विरोधी, परमेश्वर को नाराज़ करने वाली दुष्ट शैतान है। चीन को नास्तिक देश में बदलने और दुनिया पर कब्जा करने के अपने प्रयास में, यह कोई कसर नहीं छोड़ती है और परमेश्वर को इस दुनिया से बाहर निकालने के लिए हरसंभव कोशिश करती है। यह उन सभी लोगों का पागलों की तरह पीछा करती है, गिरफ्तार करती है और सताती है जो परमेश्वर का अनुसरण करते हैं, उसका लक्ष्य परमेश्वर के सभी अनुयायियों को मिटाने का है, उन सभी को अपने जाल में फंसाने का है और ऐसा करके, परमेश्वर के कार्य को पूरी तरह से समाप्त कर देना चाहती है। सीसीपी सरकार वास्तव में अविश्वसनीय रूप से दुष्ट है! यह एक राक्षसी जानवर से ज्यादा कुछ नहीं है जो लोगों को पूरी तरह से निगल जाता है—यह एक विकृत, स्वर्ग की अवहेलना करने वाली, न्याय को विफल करने वाली, बुराई को सक्षम करने वाली शैतानी ताकत है। चीन में, सीसीपी सरकार उन बदमाशों को छूट देती है जो आम और शरीफ़ लोगों पर ज़ुल्म करते हैं और उनके साथ दुर्व्यवहार करते हैं, यहाँ तक कि उन्हें कानूनी और राजनीतिक शक्ति में हिस्सा भी देती है। वह वेश्यावृत्ति, जुआ और ड्रग-तस्करी में लिप्त गैंगस्टरों और बदमाशों के साथ मित्रता और लगाव जताती है; वह उनके हितों की रक्षा करने में भी मदद करती है। परमेश्वर के अनुयायी, जो जीवन में सही राह पर चलते हैं, बस उन्हें ही सीसीपी सरकार अपना दुश्मन मानती है। वो उन्हें मनमाने ढंग से दबाती और गिरफ्तार करती है, और क्रूरता से उन्हें इस तरह सताती है कि कई विश्वासियों के परिवार बिखर गए हैं, उनके प्रियजन खो गए हैं, और वे घर लौटने में असमर्थ हैं। उनमें से बहुत से लोग एक जगह घर बसाने में असमर्थ हैं, वे घर से बहुत दूर खानाबदोशों का जीवन जीने को मजबूर हैं। अन्य लोग भी हैं जिन्हें क्रूर यातना दी जाती है, यहाँ तक कि परमेश्वर में उनके विश्वास के लिए उन्हें इस हद तक पीटा जाता है कि वे लकवाग्रस्त हो जाते हैं या उनकी मृत्यु हो जाती है।… यह बहुत ही स्पष्ट है कि सीसीपी सरकार वहशी ढंग से अमानवीय, इंसानों के लिए कसाई, महादुष्ट और शैतान है। अंत में, यह अपने राक्षसी पापों के लिए परमेश्वर द्वारा दिये गए धर्मी दंड से बच नहीं पाएगी। क्योंकि, सर्वशक्तिमान परमेश्वर ने बहुत पहले कहा था: "राक्षसों का घोंसला निश्चित रूप से परमेश्वर द्वारा टुकड़े-टुकड़े कर दिया जाएगा, और तुम लोग परमेश्वर के साथ खड़े रहोगे—तुम लोग परमेश्वर के होगे, और दासों के इस साम्राज्य के नहीं रहोगे। परमेश्वर इस अंधियारे समाज से लंबे समय से घृणा करता आया है। इस दुष्ट, घिनौने बूढ़े सर्प पर अपने पैरों को रखने के लिए वह अपने दांतों को पीसता है, ताकि वह फिर से कभी न उठ पाए, और फिर कभी मनुष्य का दुरुपयोग न कर पाए; वह उसके अतीत के कर्मों को क्षमा नहीं करेगा, वह मनुष्य को दिए गए धोखे को बर्दाश्त नहीं करेगा, वह प्रत्येक युग में उसके सभी पापों के लिए उसका हिसाब करेगा; सभी बुराइयों के इस सरगना[1] के प्रति परमेश्वर थोड़ी भी उदारता नहीं दिखाएगा, वह पूरी तरह से इसे नष्ट कर देगा" ("वचन देह में प्रकट होता है" में "कार्य और प्रवेश (8)")। परमेश्वर की धार्मिकता प्रशंसा और सराहना के योग्य है और वह शैतान के राज्य को नष्ट और समाप्त कर देगा। परमेश्वर का राज्य यहाँ पृथ्वी पर स्थापित किया जाएगा और परमेश्वर की महिमा निश्चित रूप से पूरे ब्रह्मांड पर व्याप्त होगी!

फुटनोट:

1. "सभी बुराइयों के इस सरगना" का अर्थ बूढ़े शैतान से है। यह वाक्यांश चरम नापसंदगी व्यक्त करता है।

16. परमेश्वर के वचनों के मार्गदर्शन से, मैंने अंधेरी ताकतों के दमन पर काबू पा लिया है

वांग ली, झेजियांग प्रांत

बचपन से ही माँ के साथ-साथ मैं भी प्रभु यीशु में आस्था रखती थी; जिन दिनों मैं प्रभु यीशु का अनुसरण करती थी, मैं अक्सर उसके प्रेम से द्रवित हो जाती थी। मुझे महसूस होता था कि वो हमें इतना ज़्यादा प्रेम करता है कि हमें छुटकारा दिलाने के लिए वो सूली पर चढ़ गया और अपने खून की एक-एक बूंद बहा दी। उन दिनों, कलीसिया के भाई-बहन एक-दूसरे से बहुत प्रेम करते थे, और आपस में सहयोग करते थे, लेकिन दुर्भाग्य से प्रभु में हमारी आस्था को सीसीपी के उत्पीड़न और दमन का शिकार होना पड़ा। सीसीपी सरकार ईसाई धर्म और कैथोलिक धर्म को "शी जियाओ" मानती है और गृह कलीसियाओं में आयोजित सभाओं पर उसने "गैर-कानूनी सभाओं" का ठप्पा लगा दिया है। पुलिस अक्सर हमारे सभा-स्थलों पर छापे मारा करती थी, और यह हिदायत देती थी कि सभाएँ आयोजित करने से पहले हमें सरकार की अनुमति लेनी आवश्यक है, वरना हम पर जुर्माना लगाया जाएगा और गिरफ्तार करके जेल भेज दिया जाएगा। एक बार, मेरी माँ को और पाँच-छह भाइयों को गिरफ्तार करके उनसे पूरे दिन पूछताछ की गयी। अंत में, पुलिस जाँच से इस बात की पुष्टि हो गयी कि ये लोग महज़ साधारण ईसाई हैं, और उन्हें रिहा कर दिया गया। लेकिन उस दिन से, सरकारी छापों से बचने के लिए हम लोग गुप्त रूप से मिलने लगे; मगर इन तमाम बातों के बावजूद, हमारी आस्था में कमी नहीं आयी। 1998 के उत्तरार्द्ध में, मेरी एक संबंधी ने मुझे बताया कि प्रभु यीशु अंत के दिनों में देहधारी सर्वशक्तिमान परमेश्वर के रूप में लौट आया है। इस संबंधी ने मुझे सर्वशक्तिमान परमेश्वर के बहुत से वचन भी पढ़कर सुनाए, जिन्हें सुनकर मैं रोमाँचित हो गयी। मुझे यकीन हो गया कि सर्वशक्तिमान परमेश्वर के वचन कलीसियाओं के लिए पवित्र आत्मा के कथन हैं, और सर्वशक्तिमान परमेश्वर लौटकर आया प्रभु यीशु है। यह सोचकर ही कि मैं इसी जन्म में प्रभु से सचमुच मिल पाऊँगी, मैं इतनी भावुक हो गयी कि बता नहीं सकती, और मेरी आँखों से खुशी के आँसू बह निकले। उसके बाद से, मैं परमेश्वर के वचनों को हर दिन बड़े चाव से पढ़ने-सुनने लगी। उन वचनों से मुझे बहुत से सत्य और रहस्य समझ में आए—इस प्रकार मेरी प्यासी आत्मा को सिंचन और पोषण मिला। पवित्र आत्मा द्वारा हमारे लिए लाए गये महान कार्य का आनंद और सुख लेते हुए, मैं और मेरे पति, दोनों प्रभु से पुनर्मिलन के आनंद और खुशी में मग्न हो गये। हम लोग भाई-बहनों के साथ मिलकर परमेश्वर की स्तुति में प्राय: भजन गाना सीखते और नाचते, और परमेश्वर के वचनों पर सहभागिता करने के लिए अक्सर मिलते। मेरी आत्मा तरोताज़ा और ऊर्जावान हो जाती, और मेरी आँखों के सामने एक सुंदर दृश्य साकार हो जाता जैसे धरती पर राज्य प्रकट हो गया हो और हर कोई आनंद मना रहा है। लेकिन यह बात मैं सपने में भी नहीं सोच सकती थी कि जब हम अटूट आस्था के साथ परमेश्वर का अनुसरण करके सही मार्ग पर चल रहे हैं, तो सीसीपी सरकार हमें क्रूर यातना देनी शुरू कर देगी ...

28 अक्टूबर, 2002 में, मैं और बहुत-सी बहनें एक सभा कर रही थीं। सभा के दौरान, मैं एक बहन के साथ किसी काम से बाहर गयी, अभी हम लोग थोड़ी दूर ही पहुँचे थे कि पीछे से बहन की आवाज़ आयी, "आप लोग मुझे गिरफ्तार क्यों कर रहे हैं?" इससे पहले कि मैं कुछ कह पाती, सादी वर्दी में एक पुलिस अधिकार मेरे पास आया और मुझे गिरफ्त में लेते हुए बोला, "आपको मेरे साथ पुलिस स्टेशन चलना होगा!" और मुझे पुलिस की गाड़ी में बैठा लिया। हमें पुलिस स्टेशन ले जाया गया, जैसे ही मैं गाड़ी से उतरी तो मैंने देखा कि छह दूसरी बहनों को भी जो सभा में थीं, गिरफ्तार करके यहाँ ले आया गया है। पुलिस ने हमारे कपड़े उतरवाए और हमें तलाशी देने को कहा। मेरे पास दो पेजर थे, जिनसे उनको पता चल गया कि मैं कलीसिया की अगुवा हूँ, इस तरह, मुझे अहम मानकर पहले मुझसे पूछताछ शुरू की गयी। एक पुलिसवाला मुझ पर चिल्लाया, "तूने कब से सर्वशक्तिमान परमेश्वर में आस्था रखनी शुरू की? इसका उपदेश तुझे किसने दिया? तू किससे मिली? कलीसिया में तेरा ओहदा क्या है?" इतनी कठोरता से पूछे गये सवालों के कारण मैं घबरा गयी, मुझे समझ में नहीं आया कि मैं इससे निपटूँ कैसे। मैं तो बस परमेश्वर से मन ही मन प्रार्थना ही कर सकती थी कि हे परमेश्वर, मेरी रक्षा कर ताकि मैं तुझे धोखा न दूँ। प्रार्थना करने के बाद, मैंने अपने आपको संभाला और खामोश रहने का फैसला किया। यह देखकर कि मैं कुछ बोल नहीं रही हूँ, पुलिसवाला उखड़ गया और मेरे सिर पर ज़ोर से मारा। तुरंत मेरा सिर घूम गया, मुझे चक्कर आ गए, और मेरे कान बजने लगे। फिर वे लोग मेरे सामने एक बहन को लेकर आये और हमें एक-दूसरे को पहचानने को कहा। यह देखकर कि हम लोग उनकी बात मानने वाले नहीं हैं, तो वे लोग क्रोधित हो गए और मुझे मेरे कॉटन-पैड वाले जूते उतारकर एकदम ठंडी फर्श पर नंगे पैर खड़े होने को कहा गया। फिर उन्होंने मुझे दीवार के सहारे एकदम सीधा खड़ा होने को कहा, अगर मेरा शरीर ज़रा-सा भी इधर-उधर होता, तो वो ज़ोर से लात मारते। उस वक्त मेरा शरीर लड़खड़ा रहा था; तापमान गिरता जा रहा था और हल्की-हल्की बारिश हो रही थी। मुझे इतनी ठंड लग रही थी कि मेरा पूरा शरीर काँप रहा था, और मेरे दाँत लगातार किटकिटा रहे थे। पुलिसवाला कमरे में चक्कर लगा रहा था, उसने मेज़ पर ज़ोर से हाथ मारा और मुझे धमकाते हुए बोला, "हम लम्बे समय से तेरा पीछा कर रहे हैं। आज तेरी ज़बान खुलवाने के हमारे पास बहुत सारे तरीके हैं, और अगर तूने ज़बान नहीं खोली, तो हम तुझे कड़ाकेदार ठंड में मरने के लिए छोड़ देंगे, या तुझे भूखा मार देंगे, या पीट-पीटकर मार डालेंगे! देखते हैं तू कब तक झेलती है!" उसकी ये बातें सुनकर मैं थोड़ी डर गयी, इसलिए मैंने मन ही मन परमेश्वर को पुकारा: "हे परमेश्वर! मैं यहूदा बनकर तुझे धोखा नहीं देना चाहती। प्लीज़ मेरी रक्षा कर और शैतान से लड़ने के लिए मुझे हौसला और आस्था दे, ताकि मैं तेरी गवाही दे सकूँ।" प्रार्थना के बाद, मैंने परमेश्वर के वचनों पर विचार किया जो कहते हैं: "उसका स्वभाव अधिकार और उन सब का प्रतीक है जो धर्मी, सुन्दर, और अच्छा है। इस के अतिरिक्त, यह इस का भी प्रतीक है कि परमेश्वर को अंधकार और शत्रु के बल के द्वारा दबाया या उस पर आक्रमण नहीं किया जा सकता है,[क] साथ ही इस बात का प्रतीक भी है कि उसे किसी भी सृजे गए प्राणी के द्वारा ठेस नहीं पहुंचाई जा सकती है (और उसे ऐसा करने की अनुमति नहीं है)[ख]" ("वचन देह में प्रकट होता है" में "परमेश्वर के स्वभाव को समझना अति महत्वपूर्ण है")। मैंने सोचा, "हाँ, परमेश्वर के वचनों में अधिकार और सामर्थ्य है, उसके अधिकार और सामर्थ्य को कोई भी शत्रु-शक्ति या अंधेरी ताकत ध्वस्त नहीं कर सकती। सीसीपी के गुर्गे चाहे जितने भी क्रूर हों, लेकिन उन सबकी डोर परमेश्वर के हाथों में है, अगर मैं परमेश्वर पर भरोसा करके, उसके साथ सहयोग करूँगी, तो मैं यकीनन उन लोगों पर काबू पा लूँगी।" परमेश्वर के वचनों से साफ़ तौर पर मार्गदर्शन मिलने के बाद, अचानक मैंने अपनी आस्था और हौसला पा लिया, उसके बाद मुझे ठंड महसूस नहीं हुई। मुझे तीन घंटे तक वहाँ खड़ा रखने के बाद, पुलिसवाले मुझे पुलिस की गाड़ी में नज़रबंदी गृह ले गये।

मेरे नज़रबंदी गृह आने के अगले दिन दोपहर को, एक महिला और एक पुरुष पुलिस अधिकारी मुझसे पूछताछ करने आए। उन्होंने मेरे होमटाउन वाले लहजे में मेरा नाम पुकारा, और ऐसा दिखाने की कोशिश की जैसे वो मेरे पक्ष हों। पुरुष ने अपना परिचय पब्लिक सेक्युरिटी ब्यूरो के धार्मिक विभाग के चीफ के तौर पर दिया, "स्टेशन के पुलिस अधिकारियों ने आपके बारे में पहले ही जानकारी हासिल कर ली है। दरअसल, आपने जो किया है, वो कोई बहुत बड़ी बात नहीं है, हम आपको घर ले जाने के लिए खास तौर से आए हैं। अगर आप हमें वहाँ पहुँचकर सब-कुछ बता देंगी, तो आपको कोई परेशानी नहीं होगी।" मुझे समझ में नहीं आया कि ये लोग मेरे साथ क्या चाल चल रहे हैं, लेकिन जब उसने यह बात कही तो मेरे दिल में उम्मीद की एक किरण जगी। मैंने मन ही मन सोचा: "जिस जगह से मैं आती हूँ, वहाँ के स्थानीय लोग बहुत अच्छे हैं, इसलिए अगर मैं इन्हें कुछ न भी बताऊँ, तो भी शायद मुझे छोड़ दें।" लेकिन हुआ मेरी उम्मीद से बिल्कुल उल्टा, जब हम लोग मेरे होमटाउन की तरफ बढ़ रहे थे, तो पुलिस ने अपनी असली पाशविक प्रकृति उजागर की और मुझ पर दबाव डाला कि मैं उन्हें अपने घर की चाबी दे दूँ। मुझे पता था कि वो लोग मेरे घर की तलाशी लेना चाहते हैं, और मुझे परमेश्वर की तमाम पुस्तकों और भाई-बहनों के नामों की सूची का ख्याल आ रहा था जो मेरे घर में रखी हुई थीं। इसलिए मैंने मन ही मन परमेश्वर से पूरे दिल से प्रार्थना की: "हे सर्वशक्तिमान परमेश्वर! तू घर में रखी परमेश्वर की पुस्तकों को और नामों की सूची को बचा ले, ताकि ये चीज़ें शैतान के हाथों में न पड़ें...।" मैंने उन्हें चाबियाँ देने से इंकार कर दिया। पुलिसवालों ने मेरी बिल्डिंग के पास ले जाकर गाड़ी रोक दी, मुझे गाड़ी में ही बंद किया और खुद मेरे अपार्टमेंट में जा घुसे। मैं गाड़ी में बैठी-बैठी लगातार परमेश्वर से प्रार्थना कर रही थी, हर गुज़रता हुआ पल मेरे लिए एक यातना था। काफी देर के बाद पुलिस वापस आयी और गुस्से में बोली, "तू वाकई बेवकूफ है, पता है क्यों? तेरे घर में एक भी पुस्तक नहीं है, और फिर भी तू उन कलीसिया के लोगों को बचाने के लिए जी-जान लगा रही है?" उनकी यह बात सुनकर, मेरे बेचैन दिल को आखिरकार राहत मिली, मैंने तहेदिल से परमेश्वर को उसकी सुरक्षा के लिए धन्यवाद दिया। यह तो मुझे बाद में पता चला कि पुलिस को मेरे घर से कोई पुस्तकें नहीं मिलीं, वे वहाँ से सिर्फ 4,000 नकद युआन, एक मोबाइल फोन, मेरे और मेरे घरवालों के सारे फोटो अपने साथ ले गये। यह तो अच्छा हुआ कि पुलिस की छापेमारी के वक्त वहाँ पर मेरी छोटी बेटी मौजूद थी, जैसे ही पुलिस वहाँ से गयी, उसने वहाँ पर बची हुई परमेश्वर के वचनों की सारी पुस्तकें और आस्था सामग्री तुरंत कलीसिया में ले जाकर दे दीं। अगले दिन पुलिस फिर वहाँ तलाशी लेने के लिए गयी, लेकिन एक बार फिर खाली हाथ लौटी।

शाम होते ही, पुलिसवाले मुझे मेरे स्थानीय पुलिस स्टेशन में ले गए और फिर वही सवाल करने लगे जो उन्होंने मुझसे पहले पूछे थे। यह देखकर कि मैं अभी भी अपनी ज़बान नहीं खोल रही हूँ, उन्होंने मुझे मनाने के लिए थ्री-सेल्फ कलीसिया की किसी पादरी को बुलाया। उसने कहा, "अगर तुम थ्री-सेल्फ कलीसिया की ईसाई नहीं हो, तो फिर तुम झूठे मार्ग पर चल रही हो।" मैंने उसकी तरफ ध्यान नहीं दिया, और मन ही मन परमेश्वर से प्रार्थना करती रही कि मेरे दिल की रक्षा करे। वो जितना ज़्यादा बोलती, उतने ही ज़्यादा बकवास उसके दावे होते, और फिर तो वो परमेश्वर को गाली देने और उसकी निंदा करने में पूरी तरह से जुट गयी। मैंने भड़कर, उसका मुँहतोड़ जवाब दिया, "पादरी, आप मनमाने ढंग से सर्वशक्तिमान परमेश्वर की निंदा किए जा रही हैं, लेकिन क्या प्रकाशित-वाक्य की पुस्तक में साफ तौर पर नहीं लिखा है 'जो है और जो था और जो आनेवाला है, जो सर्वशक्‍तिमान है' (प्रकाशितवाक्य 1:8)? आप अंधाधुंध तरीके से परमेश्वर की निंदा किए जा रही हैं, क्या आपको पवित्र आत्मा के नाराज़ होने का डर नहीं लगता? प्रभु यीशु ने एक बार कहा था, 'परन्तु जो कोई पवित्र आत्मा के विरोध में कुछ कहेगा, उसका अपराध न तो इस लोक में और न परलोक में क्षमा किया जाएगा' (मत्ती 12:32)। क्या आपको डर नहीं लगता?" पादरी की ज़बान तालु से चिपक गयी। ऐसी झिड़की के बाद उसके पास वहाँ से जाने के अलावा कोई चारा नहीं बचा था। मैंने मन ही मन परमेश्वर को धन्यवाद दिया कि उसने इस अड़चन से पार पाने में मेरा मार्गदर्शन किया। जब उन्होंने देखा कि उनकी चाल कामयाब नहीं हुई, तो पुलिसवालों ने मुझे कागज़ पर कुछ लिखने के लिए कहा। मुझे समझ में नहीं आया कि वे मुझे ऐसा करने के लिए क्यों कह रहे हैं, मैंने मन ही मन परमेश्वर से प्रार्थना की; तब मुझे एहसास हुआ कि यह शैतान की कोई धूर्त चाल है, मैंने यह कहकर लिखने से मना कर दिया कि मुझे लिखना नहीं आता। मुझे बाद में दो पुलिस अधिकारियों की आपसी बातचीत से पता चला कि वो मुझसे इसलिए लिखवा रहे थे ताकि वे लोग मेरी लिखावट का मिलान उन नोटबुक्स से कर सकें जो उन्हें हमारे सभा-स्थल से मिली थीं और फिर उसके आधार पर मेरे खिलाफ आरोप-पत्र बना सकें। इससे मुझे यह पता चल गया कि इन अधिकारियों की औकात सीसीपी सरकार द्वारा प्रशिक्षित ऐसे आवारा कुत्तों और प्यादों से ज़्यादा कुछ नहीं है जो निष्ठावान लोगों को यातना देने के लिए किसी भी हद तक जा सकते थे और कोई भी कपटपूर्ण हथकंडा अपना सकते थे—ये लोग सचमुच बहुत ही घातक, कपटी, दुष्ट और घिनौने हैं! एक बार मैं इन आवारा कुत्तों के नीच चेहरे देख चुकी थी जो परमेश्वर में विश्वास रखने वालों को यातना देते हैं, मैंने मन ही मन एक संकल्प किया: मैं शैतान के आगे कभी नहीं झुकूँगी या घुटने नहीं टेकूँगी!

आधी रात तक वो लोग मुझसे सवाल-जवाब करते रहे, लेकिन धार्मिक अनुभाग का मुखिया मुझसे कुछ भी उगलवा नहीं सका। अचानक उसने अपना खूँखार जानवर वाला रूप दिखाया और गुस्से से मुझ पर चिल्लाया, "कमीनी, मुझे रात ग्यारह बजे तक यह काम खत्म करना था। लेकिन तू ऐसी सिरदर्द है कि मुझे यहीं रुकना पड़ेगा, अगर मैंने तुझे तड़पाया नहीं तो हालात पूरी तरह से तेरी समझ में नहीं आएँगे!" यह कहते हुए, उसने मेरा दायाँ हाथ खींचा और मेज़ पर रखकर उसे ज़ोर से दबा दिया। उसने पाँच-छह सेंटीमीटर मोटा एक डंडा उठाया और मेरी कलाई पर ज़ोर से मारा। पहली ही चोट से मेरी कलाई की बड़ी नसें फूलने लगीं, और फिर आसपास की बाकी नसें भी फूलने लग गयीं। मैं ज़ोर से चिल्लाई और मैंने अपना हाथ खींचने की कोशिश की, लेकिन उसने कसकर पकड़ रखा था। चोट करते समय वह चीखा, "यह तेरे न लिखने की सज़ा है! यह तेरे ज़बान न खोलने की सज़ा! मैं तेरी वो हालत कर दूँगा कि तू कभी कुछ लिखने लायक ही न रहेगी! वह पाँच-छह मिनट तक ऐसे ही मेरी कलाई पर डंडे का प्रहार करता रहा। तब तक मेरा हाथ नारंगी की तरह फूल गया था, जैसे ही उसने मारना बंद किया, मैंने तेज़ी से अपना हाथ कमर के पीछे कर लिया। लेकिन वो दुष्ट पुलिसवाला पीछे गया, मेरे हाथों को पकड़ा और उन पर बुरी तरह से वार करने लगा क्योंकि वो हवा में लटक गए थे, और चिल्लाकर बोला, इन्हीं हाथों से तू अपने परमेश्वर के काम करती है न? मैं इन्हें तोड़कर रखा दूँगा, लूला कर दूँगा, तब हम देखेंगे कि तू कैसे कोई काम करती है! तब हम देखेंगे कि सर्वशक्तिमान परमेश्वर के विश्वासियों को तेरी ज़रूरत है क्या!" उसकी यह बात सुनकर मुझे इस दुष्ट पुलिसवालों के गिरोह से नफरत हो गयी। ये लोग इतने विकृत ढंग से बर्ताव करते हैं और स्वर्ग के विरुद्ध काम करते हैं; ये लोगों को सिर्फ सीसीपी सरकार का गुलाम बनने की अनुमति देते हैं और उनसे जी-तोड़ मेहनत करवाते हैं, लेकिन ये लोगों को परमेश्वर में विश्वास रखने या उसकी आराधना करने की अनुमति नहीं देते। परमेश्वर से जबरन धोखा करवाने की कोशिश में, मुझे क्रूर यातनाएँ देने को लेकर उस पुलिसवाले के अंदर किसी तरह की कोई आशंका नहीं थी—ये लोग वाकई इंसान की शक्ल में जानवर और दुष्टात्माएँ हैं, ये लोग बेहद दुष्ट और प्रतिक्रियावादी हैं! उस तरह से उस पुलिसवाले ने मुझे तीन बार पीटा; मार खा-खाकर मेरे हाथों में नील पड़ गयी, मेरी कलाइयाँ और मेरे हाथों का पिछला हिस्से इतने सूज गये कि लगता था जैसे अभी फट जाएँगे—दर्द बर्दाश्त से बाहर था। जब मैं भयंकर पीड़ा से कराह रही थी, तो परमेश्वर के वचनों के भजनों की कुछ पँक्तियाँ मेरे दिमाग में आ गयीं: "इस प्रकार, इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" (मेमने का अनुसरण करना और नए गीत गाना में "तुम्हारी पीड़ा जितनी भी हो ज़्यादा, परमेश्वर को प्रेम करने का करो प्रयास")। परमेश्वर के वचनों ने मेरे दिल में हलचल मचा दी, और मैंने सोचा: "यह बात सही है। परमेश्वर हमें बचाने के लिए बिना थके दिन-रात काम करता है। वह हम पर निगाह रखता और हमेशा हमारे साथ रहता है, वह हम पर असीम प्रेम और करुणा बरसाता है। अब, जबकि शैतान परमेश्वर को धोखा देने और भाई-बहनों का सौदा करने के लिए मुझ पर दबाव डाल रहा है, तो परमेश्वर उत्सुकता से उम्मीद कर रहा है कि मैं उसकी पक्की और शानदार गवाही दूँगी। मैं उसे संभवत: नीचा कैसे दिखा सकती हूँ या आहत कैसे कर सकती हूँ?" यह सोचकर, मैं अपने आँसू पी गयी और स्वयं को डरपोक या कायर नहीं, मज़बूत बनने के लिए कहा। सीसीपी सरकार इसलिए इतनी क्रूरता से मुझे यातना या नुकसान नहीं पहुँचा रही थी क्योंकि वह मुझसे व्यक्तिगत तौर पर घृणा करती है, बल्कि अपने परमेश्वर-विरोधी, परमेश्वर से घृणा करने वाले सार के कारण ऐसा कर रही थी। मेरे साथ उस तरह से बर्ताव करने के पीछे इसका लक्ष्य था मुझसे परमेश्वर को धोखा दिलवाना और उसे नकारना, मुझसे अपने नियंत्रण को स्वीकार करवाना और हमेशा के लिए मुझे अपना गुलाम बनाना। लेकिन मैं जानती थी कि मैं उसके आगे कभी नहीं झुक सकती, बल्कि मुझे परमेश्वर के साथ खड़ा रहना है और शैतान को शर्मिंदा करना है। मैंने मन ही मन उस भजन को बार-बार गाया, धीरे-धीरे मैंने अपनी आत्मा को मबज़ूत होते हुए पाया। मुझे पीटने के बाद, उस दुष्ट पुलिसवाने ने कुछ पुलिसवालों को आदेश दिया कि मुझ पर नज़र रखें, और उन लोगों ने मुझे रात भर जगा कर रखा। अगर वे लोग मुझे ज़रा भी पलक झपकते देखते, तो मुझ पर चिल्लाते या लात मारते। लेकिन मैं तो पूरी तरह से परमेश्वर के प्रेम में डूबी हुई थी, इसलिए मैंने उनके आगे हार नहीं मानी।

अगले दिन, धर्म अनुभाग का मुखिया मुझसे सवाल-जवाब करने फिर से आया। जब उसने देखा कि मैं ज़बान नहीं खोल रही हूँ, तो उसने एक डंडा उठाया और मेरी जाँघों पर मारा। कई बार मार खाने के बाद, मेरी टाँगें इतनी सूज गयीं कि अपनी सूजी हुई टाँगों के आसपास मुझे पैंट कसी हुई महसूस होने लगी। एक दूसरा पुलिसवाला एक तरफ खड़ा मुझ पर तंज़ कस रहा था, "जिस परमेश्वर में तू विश्वास रखती है, अगर वो इतना ही महान है, तो अब आकर हमारे उत्पीड़न से तुझे बचाता क्यों नहीं?" उसने परमेश्वर को गाली देने और उसकी निंदा करने वाली और भी कई बातें कहीं। मैं आहत हुई और मुझे गुस्सा आ गया, मैंने मन ही मन उसकी ईश-निंदा का जवाब दिया: "दुष्टात्माओं के झुंडो, परमेश्वर तुम्हारे कुकर्मों के हिसाब से तुमसे प्रतिशोध लेगा! अब वक्त आ गया है कि परमेश्वर तुम्हें उजागर करे और तुम्हारे कुकर्मों के तथ्यों को इकट्ठा करे!" फिर मैंने परमेश्वर के इन वचनों पर विचार किया: "दिल में हज़ारों वर्ष की घृणा भरी हुई है, पापमयता की सहस्राब्दियाँ दिल पर अंकित हैं—यह कैसे घृणा को प्रेरित नहीं करेगा? परमेश्वर का बदला लो, अपने शत्रु को पूरी तरह समाप्त कर दो, उसे अब अनियंत्रित ढंग से फैलने की अनुमति न दो, और उसे अपनी इच्छानुसार परेशानी पैदा मत करने दो! यही समय है: मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। परमेश्वर के वचनों से, मैंने उसकी तात्कालिक इच्छा और उत्कट पुकार को अनुभव किया और इस बात को समझा कि परमेश्वर सीसीपी सरकार का सर्वनाश करने वाला है। हालाँकि उस समय मैं सीसीपी सरकार के क्रूर उत्पीड़न का शिकार हो रही थी, लेकिन परमेश्वर अपनी बुद्धि का प्रयोग शैतान की धूर्त साज़िशों के आधार पर करता है, और मेरे साथ जो कुछ हो रहा था, परमेश्वर उसका इस्तेमाल कर रहा था, ताकि मैं उसके शैतानी सार को साफ तौर पर देख सकूँ, शायद मैं अच्छाई और बुराई को पहचान सकूँ। इस तरह, मेरे भीतर सच्चा प्रेम और सच्ची घृणा उभर सके; फिर मैं सीसीपी सरकार को हमेशा के लिये त्याग सकूँ और उसे नकार सकूँ और अपने दिल को परमेश्वर की ओर मोड़ सकूँ, जिससे कि मैं परमेश्वर की गवाही देकर शैतान को शर्मिंदा कर सकूँ। परमेश्वर की इच्छा को समझ लेने के बाद, मेरे अंदर एक ज़बर्दस्त शक्ति का संचार हुआ। मैंने निश्चय कर लिया कि मैं परमेश्वर के प्रति निष्ठावान रहूँगी और शैतान को शर्मिंदा करूँगी। हालाँकि मैं लगातार क्रूर उत्पीड़न का शिकार हो रही थी, मेरा पूरा शरीर कमज़ोर हो चुका था, मेरे पैर दर्द बर्दाश्त नहीं कर पा रहे थे, लेकिन परमेश्वर की शक्ति पर भरोसा करके, मैंने अभी तक ज़बान नहीं खोली थी (बाद में मुझे पता चला कि मार खा-खाकर मेरे पैरों में नील पड़ गयी थी, आज भी मेरे दाएँ पैर की माँसपेशियों में दम नहीं है)। आखिरकार, धर्म अनुभाग का मुखिया झुंझलाकर तेज़ी से बाहर निकल गया।

तीसरे दिन, दुष्ट पुलिसवालों ने मुझसे फिर सवाल-जवाब किए और मुझे पीटा, वे तभी रुके जब उन्होंने अपनी सारी भड़ास निकाल ली और पीट-पीटकर थक गए। उसके बाद, मेरे पास एक महिला पुलिस अधिकार आयी, और झूठी सहानुभूति दिखाने लगी, "हमारे यहाँ पहले एक सर्वशक्तिमान परमेश्वर की विश्वासी आ चुकी है। उसने हमें कुछ नहीं बताया और उसे 10 साल के लिए जेल भेज दिया गया। चुप रहने से बताओ तुम्हें क्या हासिल हो रहा है? इस जगह पर तुम्हारे 10 साल खराब हो जाएँगे, और जब बाहर निकलोगी तो परमेश्वर को भी तुम्हारी ज़रूरत नहीं होगी, और तब तुम्हें पछताने का अवसर भी नहीं मिलेगा...।" उसने कई तरह से मुझे फुसलाने की कोशिश की ताकि मैं ज़बान खोल दूँ, लेकिन मैं मन ही मन परमेश्वर से मेरी रक्षा करने की प्रार्थना करती रही ताकि मैं शैतान के धूर्त षडयंत्रों का शिकार न हो जाऊँ। प्रार्थना के बाद, भजन का एक अंश मेरे दिमाग में कौंध गया: "मैं स्वयं परमेश्वर के पीछे जाने और उसका अनुसरण करने के लिए तत्पर हूँ। अब परमेश्वर मुझे त्याग देना चाहता है लेकिन मैं अभी भी उसका अनुसरण करना चाहता हूं। वह मुझे चाहे या ना चाहे, मैं तब भी उससे प्रेम करता रहूंगा, और अंत में मुझे उसे प्राप्त करना होगा। मैं अपना हृदय परमेश्वर को अर्पण करता हूं, और चाहे वह कुछ भी करे, मैं अपने पूरे जीवन उसका अनुसरण करूंगा। चाहे कुछ भी हो, मुझे परमेश्वर से प्रेम करना होगा और उसे प्राप्त करना होगा; मैं तब तक आराम नहीं करूंगा जब तक मैं उसे प्राप्त नहीं कर लेता हूँ" (मेमने का अनुसरण करना और नए गीत गाना में "मैं परमेश्वर को प्रेम करने को दृढ़-संकल्पित हूँ")। मैंने सोचा, "हाँ, मैं अब परमेश्वर में आस्था रखती हूँ और परमेश्वर का ही अनुसरण करना चाहती हूँ क्योंकि मैं यही करना चाहती हूँ। इससे मुझे अंतर नहीं पड़ता कि परमेश्वर मुझे चाहता है या नहीं—उसके बावजूद मैं आखिरी साँस तक परमेश्वर का अनुसरण करूँगी!" परमेश्वर के वचनों ने मुझे एक स्पष्टता दी और मुझे एहसास हुआ कि शैतान यह सब इसलिए कर रहा है ताकि मेरे और परमेश्वर के बीच एक विवाद पैदा हो जाए, ताकि मेरा जोश ठंडा हो जाए, मैं परमेश्वर को नकार दूँ, और अंत में यहूदा की तरह परमेश्वर को धोखा दे दूँ। तो, शैतान को हराने और शैतान पर परमेश्वर की विजय की गवाही देने का एकमात्र तरीका यही था कि मैं परमेश्वर में अपनी आस्था बनाए रखूँ और उसके प्रति निष्ठावान रहूँ। मैंने सोचा: "मैं जेल भेजी जाऊँ या नहीं, और मेरी परिणति क्या होगी, यह सब परमेश्वर के हाथों में है। हालाँकि मेरे जीवन की व्यवस्था और आयोजन का निर्धारण परमेश्वर करता है, मेरी इस मामले में कोई राय नहीं है, और मुझे पूरा यकीन है कि परमेश्वर जो भी करता है मुझे बचाने के लिए ही करता है। हालाँकि जेल में मुझे शायद कोई देह-सुख न मिले, लेकिन मुझे आध्यात्मिक संतोष मिलेगा। इसके अलावा, परमेश्वर के पक्ष में जेल जाना मेरे लिए सम्मान की बात है, जबकि अगर मैंने परमेश्वर को धोखा दे दिया, तो मैं सारी गरिमा और निष्ठा गँवा दूँगी, और मेरी अंतरात्मा को फिर कभी सुकून नहीं मिलेगा।" इसलिए मैंने मन ही मन संकल्प किया: अगर मुझे जेल भी भेज दिया जाता है, तो भी मैं परमेश्वर के प्रति अंत तक निष्ठावान बनी रहूँगी; मैं परमेश्वर को अपना सच्चा प्रेम समर्पित करती हूँ ताकि शैतान को हमेशा के लिए अपमानित कर हराया जा सके। दुष्ट पुलिसवालों ने मुझ पर अच्छे और बुरे दोनों तरह के पुलिसवालों को आज़मा कर देख लिया, उन्होंने लगातार दिन-रात तीन दिनों तक मेरा क्रूर उत्पीड़न किया, लेकिन उन्हें मुझसे कोई सुराग नहीं मिला। अब उनके पास एक ही विकल्प बचा था, मुझे मारें-पीटें और ले जाकर नज़रबंदी गृह में बंद कर दें। जैसे ही उन्होंने मुझे बंद किया, एक पुलिसवाले ने बहुत ही विद्वेषपूर्ण ढंग से कहा, "तू साँस ले ले, हम फिर तुझसे पूछताछ करेंगे!"

पाँच दिनों के बाद, दुष्ट पुलिस मुझसे पूछताछ के लिए फिर से आई, लेकिन इस बार उन्होंने मुझे तोड़ने के लिए बारी-बारी से पूछताछ की। उन्होंने मुझे धातु की ठंडी कुर्सी पर बैठने का आदेश दिया और मेरे हाथों को उससे बाँध दिया। उन्होंने मेरे सीने के आगे धातु की एक छड़ी लगा दी ताकि मैं हिल न सकूँ, मेरे पैर ज़मीन से ऊपर लटक रहे थे। ऐसा उन्होंने इसलिए किया ताकि मैं अपनी माँसपेशियों को हिला-डुला न सकूँ, तुरंत ही मेरे हाथ-पाँव सुन्न हो गए। दुष्ट पुलिसवाला मुझसे बोला, "इस कुर्सी से हमने आज तक जिसको भी बाँधा है, उसने हमारे सामने सब-कुछ उगल दिया। अगर तूने एक दिन में ज़बान नहीं खोली, तो तुझे दो दिनों तक बाँधकर रखा जाएगा। अगर तू दो दिनों में नहीं बोली, तो फिर तीन दिनों तक। मुझे तुझसे ज़्यादा कुछ नहीं चाहिए। बस इतना बता दे कि तेरी कलीसिया में कौन-कौन अगुवा हैं?" मुझे शक्ति देने के लिए परमेश्वर का धन्यवाद, मैं बस एक ही विचार पर कायम रही: मुझे किसी के साथ द्रोह नहीं करना है! वो लोग मुझसे लगातार पूछताछ करते रहे, उन्होंने मुझे कुछ भी खाने को नहीं दिया, पानी तक नहीं पूछा, न ही उन्होंने मुझे बाथरूम जाने दिया। उस शाम, मुझे जगाए रखने के लिए, उन्होंने मेरा एक हाथ कुर्सी से बाँधे रखा, लेकिन मुझे कुर्सी की बगल में खड़ा रखकर पूछताछ करते रहे। मैं थक गयी थी और मुझे भूख लग रही थी, मेरा पूरा शरीर सुन्न पड़ गया था। मैं अपने दम पर खड़ी नहीं रह पा रही थी, किसी तरह कुर्सी का सहारा लेकर कुर्सी पर झुककर खड़ी थी। लेकिन जैसे ही मैं कुर्सी पर झुकती या झपकी लेने की सोचती भी, तो पुलिसवाला बाँस का लम्बा-सा डंडा मेरी ओर लहराते हुए मेरे चेहरे पर मारता, सारी रात उन्होंने मुझे एक बार भी आँखें बंद नहीं करने दीं। ऐसा दो दिनों तक चलता रहा, मैं इतनी कमज़ोर हो गयी थी कि मैं लंगड़ाने लगी, सूखकर काँटा हो गयी। मुझे कुछ पता नहीं था कि ये लोग मुझे इस अवस्था में और कब तक रखेंगे; मुझे लगने लगा था कि मैं ये सब और ज़्यादा नहीं झेल पाऊँगी, मैं परमेश्वर को धोखा देकर यहूदा बन जाऊँगी, इसलिए मैंने बार-बार परमेश्वर को पुकारा: "हे परमेश्वर! मेरा शरीर बहुत ही कमज़ोर हो गया है और मेरा आध्यात्मिक कद बहुत ही छोटा है। मुझे यहूदा बनने से बचा ले।" जब मैं तीव्रता से परमेश्वर को पुकार रही थी, तो एक दुष्ट पुलिसवाले ने परमेश्वर के वचनों की एक पुस्तक निकाली और पढ़ने लगा: "मैं उन लोगों पर और अधिक दया नहीं करूँगा जिन्होंने गहरी पीड़ा के दिनों में मुझ पर रत्ती भर भी निष्ठा नहीं दिखाई है, क्योंकि मेरी दया का विस्तार केवल इतनी ही दूर तक है। साथ ही साथ, मुझे ऐसा कोई इंसान पसंद नहीं है जिसने कभी मेरे साथ विश्वासघात किया हो, ऐसे लोगों के साथ संबद्ध होना तो मुझे बिल्कुल भी पसंद नहीं है जो अपने मित्रों के हितों को बेच देते हैं। यही मेरा स्वभाव है, इस बात की परवाह किए बिना कि व्यक्ति कौन हो सकता है। मुझे तुम लोगों को अवश्य बता देना चाहिए कि: जो कोई भी मेरा दिल तोड़ता है, उसे दूसरी बार मुझसे क्षमा प्राप्त नहीं होगी, और जो कोई भी मेरे प्रति निष्ठावान रहा है वह सदैव मेरे हृदय में बना रहेगा" ("वचन देह में प्रकट होता है" में "अपनी मंज़िल के लिए पर्याप्त संख्या में अच्छे कर्मों की तैयारी करो")। प्रकाश ने मेरे दिल को भर दिया—क्या परमेश्वर मुझे रास्ता नहीं दिखा रहा था? मैंने देखा कि परमेश्वर सचमुच उम्मीदों से भरा था, मेरे लिए चिंतित था, और मुझे मज़बूती देने के लिए, उसने शैतानों के इस घरोंदे में मुझे परमेश्वर के वचन पढ़कर सुनाने के लिए एक दुष्ट पुलिसवाले का इस्तेमाल किया था। इसके ज़रिए, परमेश्वर मुझे साफ तौर पर बता रहा था कि जो लोग कठिनाइयों में भी उसके प्रति निष्ठावान बने रहते हैं, उन्हें वह प्रेम करता है और आशीष देता है, उनसे वह नफरत करता है और नकार देता है जो कमज़ोर पड़कर उसे धोखा देते हैं। मैं उसके प्रेम और करुणा को देखते हुए, उसकी उम्मीदों पर खरी कैसे न उतरती? जब दुष्ट पुलिसवाले ने पढ़ना समाप्त किया, तो उसने मुझसे पूछा, "क्या तू परमेश्वर की इन्हीं बातों का अनुसरण करती है? मतलब, चुप रहना?" मैंने कोई उत्तर नहीं दिया और उसे लगा कि मैंने उसकी बात को सुना ही नहीं, इसलिए उसने उस अंश को कई बार पढ़ा, और बार-बार वही सवाल पूछता रहा। मैंने देखा कि परमेश्वर कितना बुद्धिमान और सर्वशक्तिमान है: वह दुष्ट पुलिसवाला परमेश्वर के वचनों को जितना ज़्यादा पढ़ता, वे वचन मेरे दिल पर उतने ही ज़्यादा नक्श होते गये, और मेरी आस्था उतनी ही ज़्यादा मज़बूत होती गयी। मैंने संकल्प कर लिया कि चाहे ये शैतान मुझसे अपराध स्वीकार करवाने की कितनी भी कोशिश करें, लेकिन मैं कभी यहूदा नहीं बनूँगी!

तीसरे दिन, दुष्ट पुलिस ने मुझे सीढ़ियों पर चढ़ाया-उतारा, पूछताछ के लिए मुझे एक कमरे से दूसरे कमरे में ले गये, ताकि मेरी बची-खुची शक्ति भी जाती रहे। जब तक कि मेरा शरीर जर्जर न हो गया, मेरे पाँव काँपने न लगे, और मेरे लिए सीढ़ियाँ चढ़ना नामुमकिन न हो गया, तब तक यह उत्पीड़न चलता रहा। लेकिन परमेश्वर के वचनों द्वारा प्राप्त आस्था और शक्ति के बल पर, मैंने ज़बान नहीं खोली। रात होने तक वे लोग मुझसे से पूछताछ करते रहे, लेकिन मैंने मुँह नहीं खोला, इसलिए उन्होंने मुझे धमकी दी, "अगर तू ज़बान नहीं खोलेगी, तो भी हम तुझे अपराधी सिद्ध कर देंगे। हम तुझे फँसा देंगे!" उनकी यह बात सुनकर मैं डर गयी और मैंने सोचा: "और किस तरह से ये लोग मुझे यातना दे सकते हैं? अब मैं टूट चुकी हूँ और ज़्यादा नहीं झेल सकती...।" तब मैंने परमेश्वर को पुकारा: "हे परमेश्वर! मेरी मदद कर। अब मैं सचमुच और नहीं सह सकती। मेरी रक्षा और मार्गदर्शन कर ताकि मैं जान सकूँ कि तेरे साथ कैसे सहयोग करना है।" इस प्रार्थना के बाद मैंने अपने अंदर शक्ति महसूस की, उसके बाद मैंने उतना दर्द महसूस नहीं किया। इस तरह, इतने पीड़ादायी और मुश्किल पलों में, निरंतर प्रार्थना से, परमेश्वर ने मुझे टिके रहने के लिए आस्था और शक्ति प्रदान की।

चौथे दिन सुबह-सुबह, यह देखकर कि तीन दिनों की पूछताछ का कोई नतीजा नहीं निकला, दुष्ट पुलिसवालों ने मेरी हथकड़ियाँ खोल दीं और मुझे ज़मीन पर पटक दिया। उन्होंने मुझे उठने की मनाही कर दी और घुटनों के बल बैठने के लिए कहा। मैं पहले ही घुटनों के बल बैठी थी, इस बात का फायदा उठाते हुए, मैंने परमेश्वर से मन ही मन प्रार्थना की: "हे परमेश्वर! मैं जानती हूँ कि पिछले कई दिनों के उत्पीड़न, पूछताछ और मुझसे अपराध स्वीकार करवाने की कोशिशों में तूने ही मेरी रक्षा की है, तेरे प्रेम और करुणा के लिए धन्यवाद देने की खातिर मेरे पास शब्द नहीं हैं। हे परमेश्वर! हालाँकि मुझे नहीं पता कि दुष्ट पुलिसवाले आगे चलकर मुझे किस तरह से यातना देंगे, लेकिन चाहे कुछ भी हो जाए, मैं तुझे कभी धोखा नहीं दूँगी, न ही मैं कभी अपने भाई-बहनों का सौदा करूँगी। मेरी बस यही विनती है कि तू मुझे आस्था और शक्ति दे और मुझे मज़बूती से खड़ा रख।" जैसे ही मेरी प्रार्थना समाप्त हुई, मुझे ऐसा महसूस हुआ जैसे मेरे अंदर शक्ति का संचार हो रहा है, मैं अच्छी तरह से समझ गयी कि परमेश्वर ने मुझे अपने प्रेम-पाश में बाँध लिया है। ये शैतान अब मुझे जैसे चाहें सताएँ, मैं जानती थी कि इस पर काबू पाने के लिए परमेश्वर मुझे राह दिखाएगा। कुछ समय के बाद, शायद दुष्ट पुलिसवालों को यह अंदाज़ा हो गया कि मैं परमेश्वर से प्रार्थना कर रही हूँ, वे गुस्से में बड़बड़ाने लगे, चिल्लाने और मुझे गालियाँ देने लगे। उनमें से एक ने एक अखबार उठाकर उसका गोल डंडा जैसा बनाया और बड़ी बेरहमी से मेरी कनपटी पर दे मारा। मेरी आँखों के आगे अंधेरा छा गया और मैं बेहोश होकर फर्श पर गिर पड़ी। मुझे होश में लाने के लिए उन्होंने मेरे ऊपर ठंडा पानी डाला, उसी अवस्था में मैंने एक दुष्ट पुलिसवाले की आवाज़ सुनी जो धमकी भरे लहजे में मुझसे कह रहा था, "जो कुछ जानती है अगर वो सब तूने नहीं बताया, तो मैं मार-मारकर तेरी जान ले लूँगा या तुझे अपाहिज बनाकर छोड़ूँगा! वैसे भी अगर मैं तुझे मार भी दूँगा, तो किसी को पता नहीं चलेगा, तेरे भाई-बहनों में से किसी की भी यहाँ आने की हिम्मत नहीं होगी।" मैंने एक दूसरे पुलिसवाले की आवाज़ भी सुनी, "अब जाने भी दो। अगर ऐसे ही मारते रहे, तो ये मर जाएगी। इस केस में कोई दम नहीं है।" यह बात सुनकर मुझे थोड़ी राहत मिली, मैं जानती थी कि परमेश्वर मेरी कमज़ोरी के प्रति समझदारी दिखा रहा था, एक बार फिर से उसने मेरे लिए रास्ता खोल दिया था। लेकिन दुष्ट पुलिसवाले अभी भी हार मानने को तैयार नहीं थे, मेरी ज़बान खुलवाने के लिए वे लोग मेरी छोटी बहन और मेरे बेटे को ले आए। उन दोनों में से कोई भी परमेश्वर का विश्वासी नहीं था। जब मेरी बहन ने मेरी काली पड़ चुकी आँखें, सूजे हुए और ज़ख्मी हाथ देखे, तो मुझसे यह कहने के बजाय कि मैं पुलिस को सब-कुछ बता दूँ, उसने रोते हुए कहा, "ली, मुझे यकीन है तुम कुछ गलत नहीं कर सकती। अपनी बात पर अटल रहो।" मेरी बहन को मेरा हौसला बढ़ाते हुए देखकर, पुलिसवाला मेरे बेटे की ओर मुड़कर बोला, "अपनी माँ से बात करो और कहो कि वो हमसे सहयोग करे, उसके बाद वो घर जाकर तुम्हारी देखभाल कर सकती है।" मेरे बेटे ने मेरी ओर देखा और पुलिसवाले की बात पर कोई प्रतिक्रिया नहीं दी। जाते-जाते वो मेरे पास आया और अचानक बोला, "मॉम, मेरी चिंता मत करना। आप अपना ख्याल रखो, मैं अपना ख्याल रख लूँगा।" यह देखकर कि मेरा बेटा कितना समझदार और अक्लमंद हो गया है, मैं इतनी भावुक हो गयी कि बता नहीं सकती, मैं बस ज़ोर से गर्दन हिलाती रही और जब पुलिसवाले उन दोनों को कमरे बाहर ले जा रहे थे, तो मैं चीखकर रो पड़ी। इस घटना से मैंने एक बार फिर परमेश्वर के प्रेम और देखभाल की अनुभूति की। परमेश्वर मेरी कमज़ोरी को समझ रहा था, क्योंकि पिछले कई दिनों से मैं अपने बेटे को लेकर सबसे ज़्यादा परेशान थी। मुझे इस बात की चिंता थी कि मेरे बगैर वो अपनी देखभाल नहीं कर पाएगा। इससे भी ज़्यादा चिंता वाली बात यह थी कि वो अभी छोटा था, कहीं ऐसा न हो कि जब वो पुलिस स्टेशन में आए, तो ये लोग उसका दिमाग घुमा दें और वो इस बात को लेकर मुझसे नफरत करने लगे कि मैं परमेश्वर में आस्था रखती हूँ। बल्कि मेरी उम्मीद के विपरीत, उसने दुष्ट पुलिसवालों की निंदाजनक और ज़हरीली बातें सुनने के बजाय, मुझे ढ़ाढ़स बँधाया। तब मैंने देखा कि सर्वशक्तिमान परमेश्वर सचमुच कितना अद्भुत है! दरअसल परमेश्वर ही इंसान के दिल और आत्मा का आयोजन करता है। मेरे बेटे और बहन के जाने के बाद, दुष्ट पुलिसवाले ने एक बार फिर मुझे धमकी दी, "अगर तूने अभी भी कुछ नहीं बताया न, तो तू मान या न मान, हम तुझे और कई दिनों तक दिन-रात सताएँगे। और उसके बाद भी तू नहीं बोली, तो भी हम तुझे तीन से पाँच साल तक के लिए जेल में डाल सकते हैं...।" परमेश्वर के कई कर्मों का अनुभव कर लेने के बाद, मेरे अंदर परमेश्वर के प्रति पूरी आस्था थी, इसलिए मैंने पूरे निश्चय और दृढ़ता से कहा, "बुरे से बुरा यही होगा न कि तुम्हारे हाथों मेरी मौत हो जाएगी! तुम मेरे तन को यातना दे सकते हो, लेकिन मेरे मन को नहीं झुका सकते। मेरे शरीर की मौत भी हो गयी, तो भी मेरी आत्मा परमेश्वर के पास रहेगी।" मेरी दृढ़ता देखकर, उन दुष्ट पुलिसवालों के पास पूछताछ बंद करके मुझे वापस मेरी कोठरी में ले जाने के अलावा कोई रास्ता नहीं बचा था। शैतान को बुरी तरह हारकर शमिंदा होते देख, मेरी खुशी का ठिकाना न रहा, और मैं इस बात को अच्छी तरह समझ गयी कि हर चीज़ पर परमेश्वर का ही प्रभुत्व है और जीवन-मृत्यु पूरी तरह से उसी के हाथों में है। हालाँकि कई दिनों तक मुझे खाने-पीने से वंचित रखा गया था और मेरा शरीर बिल्कुल जर्जर हो गया था, लेकिन फिर भी परमेश्वर का प्रेम मेरे साथ था। उसके वचन निरंतर मुझे आस्था और शक्ति दे रहे थे, जिसके कारण मैं शैतान की उस चाल को नाकाम कर पायी जिसका इस्तेमाल करके वो बारी-बारी से पुलिसवालों के ज़रिए मुझे थका-थकाकर मुझसे अपराध स्वीकार करवाना चाहता था। इससे मैं सचमुच समझ पायी कि परमेश्वर की जीवन-शक्ति कितनी अलौकिक और महान है—परमेश्वर हमें जो शक्ति देता है, वह कभी समाप्त नहीं होती और शरीर उसमें कोई बाधा नहीं बनता।

कुछ दिन बाद, सीसीपी सरकार ने सार्वजनिक जीवन को बाधित करने के आरोप गढ़कर, मुझे तीन साल की सश्रम पुनर्शिक्षा की सज़ा दे दी, पुलिसवाले मुझे श्रमिक शिविर में ले गये। मैंने वहाँ अमानवीय जीवन जिया, सुबह से लेकर शाम तक काम किया। मार खा-खाकर मेरे हाथ ज़ख्मी हो चुके थे, सज़ा के पहले छह महीने तक मेरे हाथों के पिछले हिस्से की माँसपेशियाँ इतनी सख्त रहीं कि मैं अपने कपड़े भी नहीं धो पाती थी। जब भी बारिश होती, तो नसों में ठीक से रक्त-संचार न होने के कारण मेरी बाज़ुएँ दर्द करतीं और सूज जातीं। उसके बावजूद, जेल के सुरक्षाकर्मी मुझे इस बात के लिए मजबूर करते कि मैं हर रोज़ अपने कोटे से ज़्यादा काम करूँ, वरना मेरी सज़ा बढ़ा दी जाएगी। इसके अलावा, वो लोग परमेश्वर के विश्वासियों पर कड़ी नज़र रखते थे; जब हम लोग खाना खाते, कपड़े धोते, यहाँ तक कि टॉयलेट भी जाते, तो कोई न कोई हम पर नज़र रखता था...। शारीरिक पीड़ा, काम का बोझ, और मनोवैज्ञानिक यातना, ये सब मिलकर मुझे भयंकर कष्ट पहुँचाते थे। मुझे लगा इस जगह पर तीन साल बहुत ज़्यादा होंगे, शायद मैं न झेल पाऊँ। अपने दुखों से छुटकारा पाने के लिए कितनी ही बार मेरे मन में आत्महत्या का विचार आया। जब दर्द असहनीय हो गया, तो मैंने परमेश्वर से प्रार्थना की, "हे परमेश्वर, तुझे तो पता है कि मेरा शरीर कितना कमज़ोर है। इस समय मैं बहुत कष्ट झेल रही हुँ, मुझसे यह कष्ट अब और बर्दाश्त नहीं होता। मैं अब मरना चाहती हूँ। प्लीज़ मुझे प्रकाशित कर और राह दिखा, मुझे इच्छाशक्ति दे, और मुझे टिके रहने की आस्था दे...।" परमेश्वर ने मुझ पर करुणा दिखायी, जिससे मुझे परमेश्वर के वचनों के इस भजन का ख्याल आया: "इस समय, परमेश्वर इस तरह का कार्य करने के लिए देहधारी बना है, उस कार्य को पूरा करने के लिए जो उसने अभी पूर्ण नहीं किया है, इस युग को समाप्ति की तरफ़ ले जाने के लिए, इस युग का न्याय करने के लिए, दुख के समुन्दर की दुनिया से अत्यंत पापियों को बचाने के लिए और पूरी तरह उन्हें बदलने के लिए। मानव जाति के कार्य के लिए परमेश्वर ने बहुत सारी रातों को बिना नींद के गुजारना सहन किया है। बहुत ऊपर से सबसे नीची गहराई तक, जीवित नरक में जहाँ मनुष्य रहता है, वह मनुष्य के साथ अपने दिन गुजारने के लिए उतर आया है, कभी भी मनुष्य के बीच फटेहाली की शिकायत नहीं की है, उसकी अवज्ञा के लिए कभी भी मनुष्य को तिरस्कृत नहीं किया है, बल्कि वह व्यक्तिगत रूप से अपने कार्य को करते हुए सबसे बड़ा अपमान सहन करता है। ... लेकिन समस्त मानव जाति के लिए, पूरी मानवजाति को जल्द ही आराम मिल सके इसके लिए, उसने अपमान को सहन किया और पृथ्वी पर आने के अन्याय का सामना किया, और मनुष्य को बचाने की खातिर व्यक्तिगत रूप से 'नरक' और 'अधोलोक' में, बाघ की माँद में, प्रवेश किया" (मेमने का अनुसरण करना और नए गीत गाना में "परमेश्वर के कार्य का प्रत्येक चरण मनुष्य के जीवन के लिए है")। जैसे ही मैंने इन वचनों पर विचार किया, तो परमेश्वर के प्रेम से मेरा हृदय प्रेरित हुआ और उसमें सुधार आया। मैंने इस बात पर विचार किया कि बुरी तरह से भ्रष्ट हो चुके इंसान को बचाने की खातिर, किस तरह परमेश्वर ने उच्चतम स्तर से उतरकर, निम्नतम स्तर पर देहधारण किया, और अपना कार्य करने के लिए शैतान की माँद, चीन में प्रकट होने का खतरा उठाया। उसने इंसान की खातिर भयंकर यातना, दुख, उत्पीड़न और मुश्किलें झेली हैं, फिर भी परमेश्वर स्वयं को चुपचाप खपा रहा है, न कोई शिकायत करता है और न ही पश्चाताप करता है। परमेश्वर यह सब कार्य इसलिए करता है ताकि वह लोगों के एक ऐसे समूह को हासिल कर सके जो उसकि इच्छा को समझता हो, जो अपना चेहरा इंसाफ की ओर रखे, जो न कभी समर्पण करे और न हार माने। मैंने स्वयं को उस स्थिति में पाया क्योंकि परमेश्वर इसका इस्तेमाल मेरी इच्छा को मज़बूत करने, परमेश्वर के प्रति मेरी आस्था और आज्ञाकारिता को पूर्ण बनाने के लिए करना चाहता था; उसने ये हालात इसलिए पैदा किए ताकि मैं सत्य को समझ सकूँ और उसमें प्रवेश कर सकूँ। परमेश्वर ने जो पीड़ा और अपमान सहा है उसके आगे मेरे थोड़े से कष्ट तो इस लायक भी नहीं हैं कि उनकी चर्चा भी की जाए। अगर मैं जेल में इतने से कष्ट भी न झेल पाऊँ, तो परमेश्वर ने मेरी खातिर जो श्रमसाध्य प्रयास किए हैं, क्या मैं अपने आपको उनके काबिल सिद्ध कर पाऊँगी? इसके अलावा, जब मैं पहली बार गिरफ्तार हुई, तब दुष्ट पुलिसवालों ने मुझ पर जो क्रूर अत्याचार किए, उस समय परमेश्वर के मार्गदर्शन से ही मैं उन पर काबू पा सकी थी। परमेश्वर ने बहुत पहले मुझे अपने अद्भुत कर्म दिखा दिये थे, तो क्या मेरी आस्था और गहरी नहीं होनी चाहिए और क्या मुझे परमेश्वर की सुंदर गवाही नहीं देनी चाहिए? यह सोचकर, मेरी शक्ति लौट आयी, और मैंने मसीह का अनुकरण करने का मन बना लिया: चाहे कितने भी दुख और तकलीफें आएँ, मैं दृढ़ता से जीवन जीती रहूँगी। उसके बाद, जब भी मुझे लगा कि श्रमिक शिविर में जीना असह्य हो रहा है, तो मैं भजन गाती, और जब भी मैं ऐसा करती, तो परमेश्वर के वचन मेरे अंदर असीम आस्था और शक्ति भर देते, और मुझे झेलते रहने की प्रेरणा मिल जाती। उस समय, श्रमिक शिविर में कलीसिया के और भी बहुत से भाई-बहनों को कैद किया हुआ था। परमेश्वर की दी हुई बुद्धि के भरोसे, जब भी हमें अवसर मिलता, हम लोग परमेश्वर के वचनों पर नोट्स लिखकर एक-दूसरे को देते या कुछ वचनों पर सहभागिता करते—हम लोग एक-दूसरे को समर्थन देते और हौसला बढ़ाते। इस सच्चाई के बावजूद कि हम सब लोग सीसीपी सरकार की माँद में कैद थे, उन ऊँची दीवारों में कैद होकर, बाहरी दुनिया से पूरी तरह से कटे हुए थे, यही वजह थी कि हम लोग परमेश्वर के हर एक वचन को और भी संजो रहे थे, परमेश्वर ने हमें जो प्रेरणा दी थी, अपने दिल में उसका और भी अधिक संग्रह कर रहे थे, और यही कारण था की हमारे दिल परस्पर गहराई से जुड़ गए थे।

29 अक्टूबर, 2005 को, मेरी सज़ा पूरी हो गयी और आखिरकार मुझे रिहा कर दिया गया। लेकिन जेल से रिहा होने के बाद भी, मुझे अपनी आज़ादी हासिल नहीं हुई थी। मेरी निगरानी करने के लिए पुलिस हमेशा लोगों को भेजती रहती, और वो लोग मुझे हर महीने पुलिस स्टेशन में हाज़िर होने का हुक्म देते। हालाँकि मैं अपने घर में थी, लेकिन फिर भी मुझे लगता था जैसे मैं अभी भी किसी अदृश्य जेल में हूँ। मुझे सीसीपी के मुखबिरों से सावधान रहना पड़ता था। अपने घर में रहते हुए भी, मुझे परमेश्वर के वचन पढ़ते समय, बहुत ज़्यादा सतर्क रहना पड़ता था, इस बात का डर बना रहता था कि पता नहीं कब पुलिस धावा बोल दे। इसके अलावा, चूँकि मेरी बहुत ज़्यादा निगरानी हो रही थी, इसलिए मैं किसी भी तरह से न तो अपने भाई-बहनों से मिल पा रही थी और न ही कलीसियाई जीवन जी पा रही थी। यह मेरे लिए बहुत ही पीड़ादायक था, एक-एक दिन एक-एक साल के बराबर लगता था। अंतत:, मैं इस तरह निगरानी किए जाने और दबाव में रहने के जीवन को, कलीसिया और भाई-बहनों से दूर रहने की ज़िंदगी को बर्दाश्त नहीं कर पायी। इस तरह, मैंने अपना होमटाउन छोड़ दिया और नयी नौकरी ढूँढ़ ली। आखिरकार मैं एक बार फिर से कलीसिया से सम्पर्क करके कलीसियाई जीवन जीना शुरू कर पायी।

सीसीपी सरकार के हाथों उत्पीड़न सहकर, मैंने पूरी तरह से और साफ तौर पर इसके पाखंडी और शैतानी सार को देखा जो प्रशंसा पाने के लिए आम जनता को धोखा देती है, मुझे यकीन हो गया कि यह स्वर्ग के खिलाफ ईश-निंदा करने और परमेश्वर का विरोध करने वाली दुष्टात्माओं के गिरोह के अलावा कुछ नहीं है। दरअसल सीसीपी सरकार हैवान की अवतार, शैतान का मूर्त रूप है; मेरे अंदर इसके लिए बहुत गहरी नफरत है और मैं इसकी कट्टर शत्रु होने की शपथ लेती हूँ। इन विपदाओं के दौरान, मैं परमेश्वर की सर्वशक्तिमत्ता, संप्रभुता और अद्भुत कर्मों को भी अच्छी तरह से समझ पायी, मैंने परमेश्वर के वचनों के अधिकार और शक्ति का भी अनुभव किया, और मैंने सचमुच परमेश्वर के प्रेम और उसके महान उद्धार को भी महसूस किया: जब मैं खतरे में थी, तो यह परमेश्वर ही था जो निरंतर मेरे साथ रहा, और अपने वचनों से मुझे प्रबुद्ध और प्रकाशित करता रहा, आस्था और शक्ति देता रहा, एक के बाद एक होने वाले क्रूर अत्याचारों पर काबू पाने में मेरा मार्गदर्शन करता रहा और तीन सालों की लम्बी, अंधेरी कैद को भोगने में मेरी मदद करता रहा। परमेश्वर के उद्धार को पाकर, मैं कृतज्ञता से अभिभूत हूँ, मेरी आस्था दोगुनी हो गयी है, मैंने संकल्प किया है: आगे आने वाले जीवन में, मुझे चाहे जैसी भी मुश्किलों का सामना करना पड़े, मैं तमाम अंधकार के प्रभाव को दूर करने के लिए हमेशा परमेश्वर के वचनों के मार्गदर्शन और अगुवाई पर निर्भर रहूँगी, और आखिरी साँस तक दृढ़ता से परमेश्वर का अनुसरण करूँगी!

फुटनोट:

क. मूल पाठ में लिखा है "यह असमर्थ होने का प्रतीक है"।

ख. मूल पाठ में लिखा है "साथ ही अपमान के अयोग्य (और अपमान सहन न करने) होने का भी प्रतीक है"।

17. परमेश्वर मेरे जीवन की शक्ति है

शाओही, हेनान प्रान्त

14 वर्षों तक मैंने सर्वशक्तिमान परमेश्वर का अनुसरण किया है। ये वर्ष मानो पलक झपकते बीत गए। इन तमाम वर्षों के दौरान मैंने कई उतार-चढ़ाव अनुभव किये हैं, और मार्ग अक्सर कठिन रहा है, लेकिन क्योंकि मेरे पास परमेश्वर के वचनों का सहारा था, साथ ही परमेश्वर का प्रेम और दया मेरे साथ थी, इसलिए मैंने विशेष रूप से सन्तुष्ट महसूस किया है। इन 14 वर्षों में मेरा सबसे ज़्यादा यादगार अनुभव अगस्त 2003 में हुई मेरी गिरफ़्तारी थी। हिरासत के दौरान मुझे सीसीपी पुलिस द्वारा क्रूर यातनाएँ दी गयी थीं, और लगभग अपाहिज़ बना दिया गया था। यह सर्वशक्तिमान परमेश्वर था जिसने मुझ पर नज़र रखी और मेरी रक्षा की, जिसने अपने वचनों से कई बार मेरा मार्गदर्शन किया, जिसने मुझे अन्ततः उन दैत्यों द्वारा दी जा रही यातना पर विजय प्राप्त करने की, दृढ़तापूर्वक खड़े रहने की, और गवाही देने की गुंजाइश दी। इस अनुभव के दौरान मैंने सर्वशक्तिमान परमेश्वर के वचन की असाधारण शक्ति को और उसकी प्राणशक्ति की सामर्थ्य को महसूस किया, जिसके आधार पर मैंने ये जाना कि सर्वशक्तिमान परमेश्वर वह एकमात्र सच्चा परमेश्वर है जिसकी समस्त प्राणियों पर सम्प्रभुता है और जो संसार की समस्त चीज़ों पर शासन करता है। इससे भी बढ़कर यह कि वही मेरा एकमात्र उद्धार है, वह एकमात्र सत्ता जिसपर मैं भरोसा कर सकती हूँ, और किसी भी शत्रु की ताक़त मुझे परमेश्वर से दूर नहीं ले जा सकती या मुझे उसके पदचिह्नों पर चलने से नहीं रोक सकती।

मुझे वो शाम अच्छे से याद है, मैं और मेरी दो बहनें साथ बैठी थीं, तब हमने सहसा बाहर कुत्ते के भौंकने की आवाज़, और साथ ही प्रांगण की दीवार की ओर से आते लोगों की आहट सुनी थी। उसके थोड़ी देर बाद, हमने किसी को तेज़ी के साथ दरवाज़ा पीटते और चिल्लाते हुए सुना, "दरवाज़ा खोलो! तुम लोग घिर चुकी हो!" हमने फुर्ती से अपनी चीज़ें समेटीं और उनको एक तरफ़ रख दिया, लेकिन तभी दरवाज़ा एक धड़ाके के साथ अन्दर की ओर खुला, और कई टार्चों की रोशनियाँ हमारी ओर चमक उठीं, इनसे हमारी आँखें इस क़दर चौंधिधिया गईं कि हमें अपनी आँखें बन्द करनी पड़ीं। तुरन्त ही, एक दर्जन से ज़्यादा लोग कमरे में घुसे और हमें ज़बरदस्ती दीवार की ओर धकेलते हुए चिल्लाये, "हिलना मत!कोई चालाकी मत करना!" इसके बाद उन्होंनेडकैतों की तरह मकान को तहस-नहस करते हुए उसकी तलाशी ली। ठीक उसी क्षण हमें बाहर से दो बार गोली चलने की आवाज़ आई और उसके बाद अन्दर एक पुलिस वाला चिल्लाया, "वे हमारे क़ब्ज़े में हैं! तीन लोग हैं!" उन्होंने हमें हथकड़ियाँ पहनायीं, फिर वे हमें बुरी तरह धकियाते हुए एक पुलिस वैन में ले गये। अब तक मैं सचेत हो चुकी थी, और मुझे अहसास हो गया था कि हमें पुलिस द्वारा गिरफ़्तार कर लिया गया था। जैसे ही हम उस गाड़ी में सवार हुए, विद्युत-छड़ी हाथ में लिये एक पुलिसवाला चिल्लाया, "सुनो, तुम सब: बिना हिले-डुले खड़ी रहो, क्योंकि जिस किसी ने भी हरक़त की उसको मैं बिजली के झटके दे दूँगा, और उससे भले ही तुम्हारी जान ही क्यों न चली जाए, क़ानून नहीं टूटेगा!" रास्ते में, इनमें से दो दुष्ट पुलिसवालों ने मुझे सीट पर अपने बीच दबोच लिया, और उनमें से एक ने मेरे पैर पकड़कर अपनी गोद में रख लिये और मुझे अपनी बाँहों में खींच लिया। उसने लम्पट अन्दाज़ में मुझसे कहा, "अगर मैंने तुम्हारा फ़ायदा नहीं उठाया तो मैं अपना एक मौक़ा गँवा दूँगा!" बावजूद इसके कि मैं अपनी पूरी ताकत से जूझ रही थी, उसने मुझे ज़ोर से भींच लिया और तब तक भींचे रहा जब तक कि एक अन्य पुलिसवाले ने कहा कि "खिलवाड़ बन्द करो! हमें फुर्ती से इस मुहिम को पूरा करना चाहिए ताकि हमें इससे छुटकारा मिले।" तब जाकर उसने मुझे छोड़ा।

वे हमें पुलिस स्टेशन ले गये और वहाँ उन्होंने हमें एक छोटे-से कमरे में बन्द कर दिया, जिसके बाद उन्होंने हम में से हर एक को अलग-अलग स्टील की कुर्सियों में जकड़ दिया। जिस व्यक्ति को हम पर निगरानी रखने की ज़िम्मेदारी सौंपी गयी थी उसने सख़्ती के साथ हमसे हमारे नाम और पते पूछे। मैं घबरायी हुई थी और समझ नहीं पा रही थी कि मुझे क्या कहना चाहिए, इसलिए मैंने ख़ामोश रहकर परमेश्वर से प्रार्थना करते हुए उससे बुद्धि देने और सही बातें कहने की शक्ति देने का अनुरोध किया। तभी परमेश्वर के इन वचनों ने मुझे प्रबुद्ध किया: "हमेशा परमेश्वर के परिवार की बातों को सर्वाधिक महत्व देना, फिर चाहे तुम कुछ भी क्यों न कर रहे हो, परमेश्वर के अवलोकन को स्वीकार करना और परमेश्वर के प्रबंधनों के प्रति समर्पण करना" ("वचन देह में प्रकट होता है" में "परमेश्वर के साथ तुम्हारा संबंध कैसा है?")। यह सही है! मुझे परमेश्वर के परिवार के हितों को सबसे ऊपर रखना है। वे मुझे कितनी ही यातना क्यों न दें या कितना ही क्यों न तड़पायेँ, मैं अपने भाइयों और बहनों के साथ छल नहीं कर सकती, न ही मैं यहूदा बनकर परमेश्वर के साथ विश्वासघात कर सकती। मुझे दृढ़तापूर्वक परमेश्वर में अपनी आस्था की सार्वजनिक उद्घोषणा करनी थी। इसके बाद, उसने मुझसे जिस किसी भी तरह से पूछताछ की, मैंने उसकी उपेक्षा की। अगली सुबह, जब वे हमें नज़रबंदी केंद्र ले जाने वाले थे, तब उस लम्पट पुलिस अधिकारी ने कहा, "तुम्हें पकड़ने के लिए हमने बड़ा जाल बिछाया था! हम तब तक खोजते रहे जब तक तुम मिल नहीं गयीतुम्हें!" मुझे हथकड़ियाँ पहनाते हुए उसने मेरे स्तनों को छुआ, जिससे मैं आगबबूला हो उठी। मैंने कभी कल्पना भी नहीं की थी कि जनता की पुलिस इस तरह दिन-दहाड़े मेरे साथ अत्याचार करेगी। वे निरे गुण्डे और डकैत थे! यह सब वाक़ई कुत्सित और घृणित था!

नज़रबंदी-गृह में, मुझसे मेरे घर का पता और परमेश्वर में मेरे विश्वास के बारे में जानकारी उगलवाने के उद्देश्य से पुलिस ने पहले एक स्त्री अधिकारी को भेजा ताकि वह एक भली पुलिसकर्मी का नाटक कर मुझे फुसलाये और मेरी ख़ुशामद करे। जब उनको लगा कि उनकी यह युक्ति काम नहीं आ रही, तो उन्होंने जबरन मेरा एक वीडियो तैयार किया, और कहा कि वे वह वीडियो लेकर टीवी स्टेशन जाएँगे और उसको प्रसारित कर मेरी इज़्ज़त को बर्बाद कर देंगे। लेकिन, मैं जानती थी कि मैं तो महज़ परमेश्वर में आस्था रखने वाली एक स्त्री हूँ जिसने हमेशा सत्य की साधना की थी और जीवन के सच्चे रास्ते पर चली थी, और मैंने कभी भी न तो कोई शर्मनाक काम किया था न कभी कोई गै़रक़ानूनी या अपराधिक कृत्य किया था, इसलिए मैंने आक्रामक लहज़े में जवाब दिया, "तुम्हें जो करना हो करो!" जब उन दुष्ट पुलिसवालों ने देखा कि उनकी यह युक्ति भी काम नहीं आ रही है, तो उन्होंने मुझे क्रूर यातना देने का फै़सला किया। मुझस एक पेशेवर अपराघी की तरह पेश आते हुए उन्होंने मुझे 5 किलो वज़न की हथकड़ियों और बेड़ियों में जकड़ दिया, और फिर वे मुझे एक गाड़ी की ओर ले गये जो मुझे पूछताछ के लिए ले जाने वाला था। मेरे पैरों में पड़ी बेड़ियाँ इतनी भारी थीं कि चलते हुए मुझे उनको अपने साथ घसीटना पड़ रहा था। चलना बहुत मुश्किल था, और कुछ ही क़दम चलने के बाद मेरे पैरों की चमड़ी घिस-घिस कर छिल गयी। जैसे ही हम गाड़ी में सवार हुए, उन्होंने तुरन्त ही मेरे सिर को एक काले थैले से ढँक दिया, और मुझे दो अधिकारियों के बीच में ज़रा-सी जगह में बैठा दिया गया। सदमे में मैंने घातसहसा मन-ही-मन सोचा, "इन दुष्ट पुलिसवालों में इंसानियत नाम की कोई चीज़ नहीं है, कौन जाने ये मेरे साथ किस तरह का क्रूरतापूर्ण बर्ताव करेंगे। जो कुछ वे करेंगे उसे अगर मैं सह न सकी तो क्या होगा?" इसलिए मैंने जल्दी से परमेश्वर से प्रार्थना की: "सर्वशक्तिमान परमेश्वर! मैं जिन परिस्थितियों का सामना करने जा रही हूँ उनके सामने मेरा शरीर बहुत कमज़ोर है। कृपया मेरी रक्षा कर और मुझे आस्था प्रदान कर। चाहे मुझे जो भी यातना दी जाए, मैं तुझे संतुष्ट करने के लिए तेरी गवाह देने में अडिग बनी रहना चाहती हूँ, तेरे साथ विश्वासघात करने से पूरी तरह इन्कार करती हूँ।" हम एक इमारत में दाख़िल हुए और उन्होंने मेरे सिर पर पड़ा थैला हटा दिया, और फिर मुझे पूरे दिन खड़े रहने का आदेश दिया। उस शाम, एक पुलिस अधिकारी मेरे सामने पालथी मारकर बैठ गया और उसने जंगली लहज़े में मुझसे कहा, "मेरा साथ देते हुए मेरे सवालों का जवाब दोगी, तो तुम्हें रिहा कर दिया जाएगा। तुम कितने वर्षों से परमेश्वर में विश्वास करती आ रही हो? तुम्हें इसका उपदेश किसने दिया था? तुम्हारे कलीसिया का मुखिया कौन है?" जब मैंने जवाब नहीं दिया तो वह गुस्से से चिल्लाया, "लगता है जब तक हम तेरा मुँह खुलवाने के दूसरे तरीक़े तुझे अच्छे से नहीं बताते, तब तक तू जवाब नहीं देगी!" उसने मुझे आदेश दिया कि मैं अपने दोनों हाथ सिर के ऊपर उठाकर बिना हिले-डुले खड़ी रहूँ। जल्दी ही मेरी बाँहें दुखने लगीं, और मुझे उनको ऊपर उठाये रखना मुश्किल हो गया, लेकिन वह मुझे उनको नीचे झुकाने की इजाज़त नहीं दे रहा था। आख़िरकार जब मैं पसीने से भीग गयी और नीचे से ऊपर तक काँपने लगी, तब कहीं उसने मुझे मेरी बाँहों को नीचे झुकाने की इजाज़त दी, लेकिन तब भी उसने मुझे बैठने नहीं दिया। मुझसे भोर होने तक शान्त खड़े रहने को कहा गया, और तब तक मेरी टाँगें और पैर सुन्न हो चुके थे और सूज गये थे।

अगले दिन सुबह उन्होंने मुझसे फिर से पूछताछ शुरू कर दी, लेकिन मैंने उनको कुछ भी नहीं बताया। उन्होंने एक तरफ की मेरी (जंज़ीर वाली) हथकड़ियाँ हटा दीं, और फिर उनके नेता ने 10 सेंटीमीटर मोटे और 70 सेंटीमीटर लम्बे डंडे से मेरे घुटनों को वहशियाना ढंग से पीटना शुरू कर दिया, जिसने मुझे घुटनों के बल बैठने पर मजबूर कर दिया। तब उसने मेरे मुड़े हुए घुटनों के सूराख़ में पीछे से वह डंडा घुसेड़ दिया, फिर मेरी बाँहों को डंडे के नीचे खींचकर फिर से हथकड़ियाँ पहनने पर मजबूर कर दिया। मैंने तत्काल अपनी छाती में दबाव महसूस किया, मेरे लिए साँस लेना मुश्किल हो गया, मेरे कन्घों की शिराओं में इस क़दर खिंचाव महसूस हुआ कि वे टूटने-टूटने को हो गयीं। मेरी पिण्डलियों में इतना तनाव था कि लग रहा था वे तड़कने को थीं। यह सब इतना पीड़ादायी था कि मैं नीचे से ऊपर तक काँप रही थी। क़रीब तीन मिनट बाद, मैंने अपनी शारीरिक स्थिति के साथ सामंजस्य बिठाने की कोशिश की, लेकिन मैं खुद को सँभाल नहीं सकी, और, धड़ाम से अपनी पीठ के बल गिर पड़ी। कमरे में मौजूद चार पुलिसवालों में से एक ने दो अन्य पुलिसवालों को निर्देश दिया कि वे मेरे दोनों तरफ़ जाकर एक हाथ से डंडे को नीचे की ओर खीचें दूसरे हाथ से मेरे कन्घों को आगे की ओर धकेलें, और तीसरे पुलिसवाले को आदेश दिया कि वह अपने हाथों से मेरा सिर पकड़कर मेरी पीठ पर अपने जूतों की ठोकरें मारता रहे, ताकि मैं उस तरह उकड़ूँ बैठी रहूँ जिस तरह लगातार बैठे रहने के लिए उन्होंने मुझे आदेश दिया था। लेकिन मेरे सारे शरीर में असहनीय पीड़ा हो रही थी, मैं जल्दी ही फिर से लुढ़क गयी, जिसपर उन्होंने एकबार फिर मुझे उसी उकड़ूँ मुद्रा में बिठा दिया। मैं बारबार लुढ़कती रही और हर बार फिर से उकड़ूँ मुद्रा में बिठा दी जाती, और यह यातना लगभग एक घण्टे तक जारी रही, जिसके बाद अन्ततः जब उनकी साँसें फूलने लगीं और वे पसीने से भीग गये, तो उनके नेता ने कहा, "बस, बस, बहुत हो गया, अब मैं इस सबसे बहुत थक चुका हूँ!" तब कहीं जाकर उन्होंने यातना के उपकरणों को हटाया। मैं नीचे से ऊपर तक कमज़ोर महसूस कर रही थी, और पूरी तरह निढाल होकर फ़र्श पर पड़ी हाँफ रही थी। तब तक हथकड़ियाँ मेरी कलाईयों की चमड़ी को रगड़ चुकी थीं, और बेड़ियों के तले मेरे टखने ख़ून से तर हो चुके थे। मुझे इतना तेज़ दर्द हो रहा था कि मेरा सारा शरीर पसीने से भीगा हुआ था और थरथरा रहा था, और जब मेरा पसीना बहकर मेरे घावों में जाता था, तो ऐसा दर्द होता था जैसे चाकू से चीरा जा रहा हो। ऐसी घोर पीड़ा की हालत में मेरे पास मन ही मन यह पुकार लगाने के अलावा और कोई उपाय नहीं था, "हे परमेश्वर! मेरी रक्षा कर, मैं अब और बर्दाश्त नहीं कर सकती!" उस पल परमेश्वर के वचनों ने मुझे प्रबुद्ध किया "जब लोग अपने जीवन का त्याग करने के लिए तैयार होते हैं, तो सब कुछ तुच्छ हो जाता है, और कोई भी उनका लाभ नहीं उठा सकता। जीवन से अधिक महत्वपूर्ण क्या हो सकता है?" ("वचन देह में प्रकट होता है" में संपूर्ण ब्रह्मांड के लिए परमेश्वर के वचनों के रहस्य की व्याख्या के "अध्याय 10")। परमेश्वर के वचनों ने मेरे मन में सारी स्थितियों को स्पष्ट कर दिया। शैतान जानता है कि लोग अपने शरीर को सँजो कर रखते हैं, और वे मौत से और भी ज़्यादा डरते हैं, इसलिए वह मेरे मन में मौत का ख़ौफ़ पैदा करने, और इस तरह मुझे परमेश्वर से विश्वासघात करने के लिए उकसाने की उम्मीद में मेरे शरीर को क्रूरतापूर्वक चोट पहुँचा रहा था। यह उसकी योजना थी, लेकिन परमेश्वर के प्रति मेरी आस्था और निष्ठा की परीक्षा लेने के लिए परमेश्वर शैतान की इस योजना का इस्तेमाल कर रहा था। परमेश्वर चाहता था कि मैं शैतान की मौजूदगी में उसकी गवाही दूँ, और इस तरह शैतान को अपमानित करूँ। जैसे ही मुझे परमेश्वर की इच्छा समझ में आ गयी, वैसे ही मैंने अपनी आस्था और शक्ति, और इसी के साथ-साथ दृढ़तापूर्वक खड़े होने और अपने जीवन की क़ीमत पर भी परमेश्वर की गवाही देने के संकल्प को फिर से हासिल कर लिया। जैसे ही मैंने परमेश्वर को सन्तुष्ट करने के लिए अपने जीवन को जोख़िम में डालने की शपथ ली, मेरी पीड़ा अत्यन्त कम हो गयी, और अब मैं उतना अधिक सन्तप्त और दुखी भी महसूस नहीं कर रही थी। इसके बाद, पुलिस ने मुझे खड़े होने का आदेश दिया, और गुस्से के साथ कहा, "मैं समझता हूँ, मैंने तुझसे खड़े रहने को कहा था! देखते हैं तू कितनी देर टिकी रह पाती है!" इस तरह, उन्होंने मुझे अँघेरा होने तक वहीं खड़े रहने के लिए मजबूर किया। शाम को, जब मैं गुसलख़ाने गयी, तो मेरे पैर सूजे हुए थे और बेड़ियों में पड़े रहने की वजह से जमे हुए ख़ून से रँगे हुए थे, इसलिए मैं फ़र्श पर एक बार में थोड़ी-थोड़ी दूर तक अपने पैरों को घसीट भर पा रही थी। मेरे लिए चलना बेहद मुश्किल था, क्योंकि हर बार जैसे ही मैं चलती थी, मुझे अपने पैरों में तीखा दर्द होता था, और हर क़दम के साथ ताज़े ख़ून की साफ़ लकीर बनती जाती थी। गुसलख़ाने तक चलकर जाने और वापस आने की 30 मीटर की दूरी पार करने में मुझे क़रीब एक घण्टे का वक़्त लगा। उस रात मुझे अपने सूजे हुए पैरों को अपने हाथों से रगड़ते रहना पड़ा, और चाहे मैं उनको अपने क़रीब सिकोड़ती या फैलाती, दोनों ही दशाओं में उनमें तक़लीफ़ बनी रही। मैं चरम पीड़ा की हालत में थी, लेकिन जिस चीज़ से मुझे तसल्ली मिल रही थी वह यह थी कि, चूँकि मुझे परमेश्वर का संरक्षण मिला हुआ था, इसलिए मैंने परमेश्वर के साथ विश्वासघात नहीं किया था।

तीसरे दिन सुबह इन दुष्टपुलिसवालों ने मुझे यातना देने के लिए फिर से वही तरीक़ा इस्तेमाल किया। हर बार जब भी मैं लुढ़कत तो मुख्य पुलिसवाला बुरे ढंग से हँसता और कहता, "ये टपकना तो मज़ेदार था! एक बार और हो जाए!" और फिर वे मुझे उठाते, और मैं फिर गिर जाती, और वह कहता, "मुझे तुम्हारी यह मुद्रा पसन्द है, ये अच्छी लगती है। एकबार फिर से करो!" वे लगभग एक घण्टे तक मुझे इसी तरह यातना देते रहे, जिसके बाद वे अन्ततः थक कर रुक गये, उनके माथों से पसीना बह रहा था। मैं फ़र्श परपीठ के बल ढेर होकर ऐसा महसूस कर रही थी मानो आसमान घूम रहा हो। मैं खुद को काँपने से नहीं रोक पा रही थी, खारे पसीने की धाराओं की वजह से मैं आखें नहीं खोल पा रही थी, और मेरा पेट इस बुरी तरह घुमड़ रहा था कि मुझे उल्टी करने को मन हो रहा था। मुझे ऐसा लग रहा था जैसे मैं मरने ही वाली हूँ। यही वह क्षण था जब परमेश्वर के ये वचन मेरे दिमाग़ में कौंधे: "'क्योंकि हमारा पल भर का हल्का सा क्लेश हमारे लिये बहुत ही महत्वपूर्ण और अनन्त महिमा उत्पन्न करता जाता है।' ...यह बड़ा लाल अजगर परमेश्वर को सताता है और परमेश्वर का शत्रु है, इसलिए इस देश में, जो परमेश्वर पर विश्वास करते हैं, उन्हें अपमानित किया जाता और सताया जाता है। इस कारण ये वचन तुम्हारे समूह के लोगों में वास्तविकता बन जाएंगे" ("वचन देह में प्रकट होता है" में "क्या परमेश्वर का कार्य उतना सरल है, जितना मनुष्य कल्पना करता है?")। परमेश्वर के वचनों ने मुझे समझाया कि दैत्यों द्वारा शासित चीन जैसे एक देश में, जहाँ परमेश्वर में विश्वास करने और परमेश्वर का अनुसरण करने से यह तय हो जाता है कि आपको बहुत ज़्यादा अपमान और नुकसान झेलना पड़ेगा, वहाँ परमेश्वर इस उत्पीड़न का इस्तेमाल विजेताओं का एक समूह तैयार करने और इस तरह शैतान को पराजित करने के लिए करता है।और यह ठीक वह वक़्त है जब हमें परमेश्वर की महिमा को प्रकाशित करना और उसकी गवाही देनी चाहिए। परमेश्वर की महिमा की ख़ातिर मैं अपनी यह भूमिका निभा सका यह मेरा सौभाग्य था। परमेश्वर के वचनों का मार्गदर्शन पा कर, मैंने न सिर्फ़ एक सशक्त बल प्राप्त किया, बल्कि मन ही मन शैतान के सामने यह ऐलान भी किया कि "घृणित दैत्य, मैंने स्वयं को मजबूत बना लिया है, और तू मुझे चाहे कितनी ही यातना दे, मैं तेरे सामने नहीं झुकूँगी। अगर मैं मर भी जाती हूँ, तब भी मैं परमेश्वर के संग खड़े होने की शपथ लेती हूँ।" जब मुख्य अधिकारी ने देखा कि मैं अब भी उसके सवालों के जवाब नहीं दे रही थी, तो उसने तमकते हुए वह डंडा हटा लिया और गुस्से से भरकर बोला, "अब तू खड़ी हो जा! देखते हैं कि तेरी यह अकड़ कब तक टिकती है। हम तेरे साथ लम्बा खेल खेलेंगे। मुझे पूरा यक़ीन है कि हम तुझे वश में कर लेंगे!" मेरे पास तड़पते हुए अपने पैरों के बल उठ खड़े होने के सिवा और कोई चारा नहीं था, लेकिन मेरे पैर इतने सूजे हुए और दर्दनाक हालत में थे कि मैं तनकर खड़ी नहीं हो सकी, और मुझे दीवार का सहारा लेना पड़ा। उस दोपहर,मुख्य अधिकारी ने मुझसे कहा, "जब दूसरे लोग 'इस झूले को झूलते हैं' तो वे सब पहली बार में ही मुँहखोल देते हैं। तू तो काफ़ी मार सह सकती है! ज़रा अपने पैरों की हालत देख, और तू अब भी मुँह नहीं खोल रही है। मेरी समझ से परे है कि तुझे यह ताक़त कहाँ से मिल रही है...।" उसके बाद, उसने फिर मेरी ओर देखा और चिल्लाया, "मैंने बहुत-से लोगों से उनके राज़ उगलवाये हैं, और तू है कि मुझसे लड़ने की गुस्ताख़ी कर रही है? हह! अगर हम तेरा मुँह नहीं भी खुलवा पाते हैं, तब भी हम तुझे 8 से 10 साल के लिए जेलतो भेज ही सकते हैं, और हम तुझे हर दिन कै़दियों से गालियाँ दिलवाएँगे और पिटवाएँगे! हम तुझे ठीक कर ही देंगे!" जब मैंने उसे यह कहते सुना, "तो मैंने सोचा, परमेश्वर मेरे साथ है, इसलिए अगर तुम मुझे 8 या 10 साल के लिए जेल भी भेज देते हो, तो भी मुझे भय नहीं है।" जब मैंने जवाब नहीं दिया, तो उसने अपनी जाँघ पर हाथ मारा, अपना पैर पटका, और कहा, "हमने तेरी हिम्मत तोड़ने में कई दिन गँवा दिये हैं। अगर हर कोई तेरे जैसा होता, तो मैं अपना काम कैसे कर पाता?" जब मैंने उसे यह कहते सुना, तो मैं मन ही मन मुस्करायी, क्योंकि शैतान नपुंसक था, जो परमेश्वर के हाथ बुरी तरह पराजित हुआ था! उस पल मैं परमेश्वर के इन वचनों के बारे में सोचे बिना नहीं रह सकी: "परमेश्वर की जीवन शक्ति किसी भी शक्ति पर प्रभुत्व कर सकती है; इसके अलावा, वह किसी भी शक्ति से अधिक है। उसका जीवन अनन्त काल का है, उसकी सामर्थ्य असाधारण है, और उसके जीवन की शक्ति आसानी से किसी भी प्राणी या शत्रु की शक्ति से पराजित नहीं हो सकती" ("वचन देह में प्रकट होता है" में "केवल अंतिम दिनों का मसीह ही मनुष्य को अनन्त जीवन का मार्ग दे सकता है")। परमेश्वर का एक-एक वचन सत्य है, और उस दिन इस बात को मैंने निजी तौर पर अनुभव किया। पिछले तीन दिनों से मैंने न तो कुछ खाया-पिया था और न हीमैं सोयी थी, और मुझे बुरी तरह यातना दी गयी थी, और तब भी मैं प्रतिरोध कर रही थी, और यह सब पूरी तरह से उस ताक़त की वजह से था जो मुझे परमेश्वर द्वारा प्रदान की गयी थी। परमेश्वर मेरी रखवाली कर रहा था और मुझे बचा रहा था। परमेश्वर के मजबूत सहारे के बिना मैं बहुत पहले टूट चुकी होती। परमेश्वर की जीवन-शक्ति में सचमुच असाधारण सामर्थ्य है, और परमेश्वर सचमुच सर्वशक्तिमान है! परमेश्वर के कर्मों की साक्षी होने के बाद शैतान के समक्ष परमेश्वर की गवाही देने की मेरी आस्था और भी मजबूत हो गयी थी।

चौथे दिन सुबह, उस दुष्ट पुलिस ने मुझे अपनी बाँहें सीधे रखते हुए आगे फैला कर अर्ध-अश्वमुद्रा में बैठने के लिए मजबूर किया, जिसके बाद उन्होंने लकड़ी का एक बेंत मेरे हाथों पर रख दिया। मैं इस मुद्रा में ज़्यादा देर नहीं रह सकी। मेरे हाथ लटक गये और वह बेंत फ़र्श पर गिर गया। उन्होंने बेंत उठाया और उससे मेरी अँगुलियों के जोड़ों और घुटनों पर बर्बरतापूर्वक प्रहार करने लगे, जिसकी हर चोट मुझे तीखे दर्द से भर दे रही थी, और इसके बाद उन्होंनेफिर से मुझे अर्ध-अश्वमुद्रा बैठे रहने के लिए मजबूर कर दिया। कई दिनों की यातना के बाद मेरे पैर पहले ही सूजे हुए थे और दर्द कर रहे थे, इसलिए पल भर उकड़ूँ बैठने के बाद, मेरे पैर मेरे वज़न को सह नहीं सके, और मैं बेतहाशा फ़र्श पर ढेर हो गयी। उन्होंने मुझे फिर से उठाया, लेकिन जैसे ही उनकी पकड़ छूटी मैं फिर से ढेर हो गयी। यह सिलसिला कई बार जारी रहा। मेरे चूतड़ पहले ही इतने छिल चुके थे कि वे इस तरह के फ़र्श के टकराव को सह नहीं सके, और मुझे इस क़दर दर्द हुआ कि मैं सिर से पैर तक पसीने से नहा गयी। उन्होंने लगभग एक घंटे तक मुझे इसी तरह यन्त्रणा दी। इसके बाद, उन्होंने मुझे फ़र्श पर बैठने का हुक्म दिया, फिर वे एक कटोरे में बेहद खारा पानी लेकर आयेऔर मुझसे वह पानी पीने को कहा। मैंने मना कर दिया, जिस पर उनमें से एक दुष्ट पुलिसवाले ने मेरे चेहरे को दोनों हाथों से पकड़ लिया, और दूसरे ने एक हाथ मेरे माथे पर रखा और दूसरे हाथ से जबरन मेरा मुँह खोला और वह पानी मेरे गले में उँडेल दिया। नमक का वह पानी मुझे अपने गले में बहुत तीखा और कसैला महसूस हुआ, तत्काल लगा जैसे पेट में आग लग गयी हो, और वह इतना असहनीय था कि मेरा मन रो पड़ने को हो रहा था। जब उन्होंने मेरी बेचैनी देखी, तो उन्होंने क्रूरतापूर्वक कहा, "नमक का पानी पी के बाद अब हम तुझ पर चोट करेंगे, तो तेरे शरीर से आसानी से ख़ून नहीं बहेगा।" यह सुनकर मेरे मन में क्रोघ का जो उबाल आया उसे मैं बमुश्किल रोक पायी। मैंने कभी कल्पना भी नहीं की थी कि चीन की ईमानदार पीपल्स पुलिस इतनी भयावह और दुष्ट हो सकती थी। इन दुष्ट दैत्यों का इरादा न सिर्फ़ मेरे साथ खिलवाड़ करने और मुझे नुकसान पहुँचाने का था, बल्कि वे मुझे अपमानित भी करना चाहते थे। उस रात, इनमें से एक दुष्ट पुलिसवाला मेरे पास आकर अश्वमुद्रा में बैठ गया और उसने अश्लील शब्द बोलते हुए अपने हाथ से मेरे चेहरे को छुआ। मैं इस क़दर आगबबूला हो उठी कि मैंने सीधे उसके मुँह पर थूक दिया। वह बुरी तरह भड़क उठा और उसने मुझे जोर से थप्पड़ जड़ दिया, जिससे मेरी आँखों के सामने तारे नाच गये और कान सनसना उठे। इसके बाद उसने धमकाने वाले लहज़े में कहा, "तूने अभी तक पूछताछ की हमारी बाक़ी तकनीकों का तजुरबा नहीं लिया है। अगर तू यहाँ मर जाती है, तो किसी को कुछ पता नहीं चलेगा। सब कुछ सच-सच उगल दे, नहीं तो हमारे पास अभी बहुत से ऐसे खेल हैं जो हम तेरे साथ खेल सकते हैं!" उस रात, मैं हिलने-डुलने में पूरी तरह असमर्थ फ़र्श पर पड़ी रही। मैं गुसलख़ाने जाना चाहती थी, तो उन्होंने मुझसे खुद ही उठकर खड़े होने को कहा। अपनी पूरी ताक़त लगाते हुए मैंखड़ी तो हुई, लेकिन महज़ एक क़दम चलने के बाद ही फिर से ढेर हो गयी। मैं हिल-डुल नहीं पा रही थी, इसलिए एक महिला पुलिसकर्मी को मुझे घसीटते हुए गुसलख़ाने तक ले जाना पड़ा, जहाँ मैं फिर से बेहोश हो गयी। जब मैं जागी, तो मैं वापस अपने कमरे में थी। मैंने देखा कि मेरे पैर इतने सूजे हुए थे कि मेरी चमड़ी चमकने लगी थी, हथकड़ियाँ और बेड़ियाँ मेरी कलाइयों और एड़ियों की चमड़ी से कस गयी थीं, घावों से ख़ून और मवाद रिस रहा था, और दर्द इतना था कि वह मेरे बयान की सामर्थ्य से बाहर था। मैंने यातना की उन बाक़ी तकनीकों के बारे में सोचा जिनका इस्तेमाल करने की बात उस अधिकारी ने की थी जिसने मेरा चेहरा छुआ था, और मैं कमज़ोर महसूस किये बिना नहीं रह सकी, इसलिए मैंने परमेश्वर से प्रार्थना की: "परमेश्वर! मैं नहीं जानती कि मुझे सताने के लिए ये पिशाच और क्या करेंगे, और अब मैं और नहीं टिकी रह सकती। कृपया मेरा मार्गदर्शन कर, मुझे आस्था दे, मुझे सामर्थ्य दे, और मुझे गुंजाइश दे कि मैं तेरी गवाही दे सकूँ।" प्रार्थना करने के बाद, मैंने उस पीड़ा को याद किया जो परमेश्वर ने तब भोगी थी जब उसने मानव-जाति की रक्षा की ख़ातिर दो बार देहधारणकिया था: अनुग्रह के युग में, मानव-जाति को छुटकारा दिलाने के लिए, प्रभु यीशु के साथ खिलवाड़किया गया था, उनको पीटा गया था, सैनिकों और भीड़ द्वारा अपमानित किया गया था, उनको काँटों का ताज पहने को मजबूर किया गया था, और अन्ततः जीते जी उनको सलीब पर कीलों से ठोंक दिया गया था; आज, परमेश्वर ने नास्तिकों के एक मुल्क में काम करने के लिए देहधारण कर और भी बड़ा जोख़िम उठाया है और, उसने उत्पीड़न और सीसीपी सरकार द्वारा गिरफ़्तार किये जाने को ख़ामोश बने रह कर, बिना कोई शिकायत किये सहा है, और इसी के साथ-साथ वह धार्मिक जगत के वहशी प्रतिरोध, तिरस्कार, और निन्दा को सह रहा है। मैंने एकबर फिर परमेश्वर के वचनों को याद किया: "इस समय तुम लोग जिस पीड़ा से गुज़र रहे हो, क्या यह वही परमेश्वर की पीड़ा नहीं है? तुम परमेश्वर के साथ पीड़ा सहते हो, और परमेश्वर उनकी पीड़ा में लोगों के साथ है, है न? आज तुम सब की मसीह के क्लेश, राज्य और धैर्य में एक भूमिका है, और अंत में तुम महिमा प्राप्त करोगे। इस प्रकार का दुख सार्थक है, है न? संकल्प नहीं होने से काम नहीं चलेगा। तुम्हें आज के दुखों के महत्व को समझना होगा और समझना होगा कि तुम्हें क्यों पीड़ा सहने की आवश्यकता है। इस में थोड़ा-सा सत्य ढूंढों और थोड़ा-सा परमेश्वर के इरादे को समझो, और उसके बाद तुम्हें पीड़ा सहन करने का संकल्प मिलेगा" ("मसीह की बातचीतों के अभिलेख" में "केवल सत्य की खोज करके ही तू अपने स्वभाव में परिवर्तन को प्राप्त कर सकता है")। यह सही है कि जिस पीड़ा से मैं गुज़र रही हूँ, उसको परमेश्वर ने बहुत पहले सहा था। परमेश्वर निर्दोष था, तब भी भ्रष्ट मानवजाति की रक्षा के लिए परमेश्वर ने हर तरह की यन्त्रणा और अपमान सहे थे, जबकि जो पीड़ा मैं भोग रही थी वह इसलिए थी कि मैं खुद ही पापों से सच्ची मुक्त हासिल नहीं कर सकी थी। इस मुद्दे पर क़रीब से विचार करते हुए, मुझे अहसास हुआ कि जो पीड़ा परमेश्वर ने सही थी उसके आगे मेरी अपनी पीड़ा तो शायद उल्लेखनीय भी नहीं है। हमारी रक्षा करने के लिए परमेश्वर ने जो यन्त्रणा और अपमान भोगे थे उनकी विशालता को मैंने अन्ततः समझ लिया, और महसूस किया कि मानवजाति के प्रति परमेश्वर का प्रेम सचमुच शक्तिशाली और निःस्वार्थ है! मैंने अपने हृदय में परमेश्वर के लिए आकांक्षा और लालसा महसूस की। मेरी पीड़ा के माध्यम से परमेश्वर ने मुझे उसके सामर्थ्य और अधिकार को और अधिक समझने, और इस बात को सराहने दिया कि उसके वचन मनुष्य की जीवन-शक्ति हैं, और वे मुझे किसी भीकठिनाई पर विजय पाने की राह दिखा सकते हैं; इस पीड़ा के माध्यम से परमेश्वर मेरी आस्था का परिष्कार भी कर रहा था, मेरी इच्छा-शक्ति को मजबूत कर रहा था, और मुझे मेरी कमियों को दूर करने की तथा मेरी अपनी अपूर्णताओं को पूर्णताओं में बदलने की गुंजाइश दे रहा था। मैंने परमेश्वर की इच्छा को समझ लिया और मुझे अहसास हो गया कि उस दिन जो पीड़ा मैंने भोगी थी वह परमेश्वर के अनुग्रह का एक महान उपहार था, और परमेश्वर मेरे साथ था, इसलिए मैं अकेली नहीं थी। मैं कलीसिया के इस भजन को याद किये बिना न रह सकी: "परमेश्वर मेरा सहारा है, मैं किससे डरूं? अंत तक शैतान के साथ लड़ने के लिए अपने जीवन को सौंपने की मैं प्रतिज्ञा करता हूं। परमेश्वर हमें उठाता है, हमें सब कुछ पीछे छोड़कर मसीह के लिए गवाही देने के लिए लड़ना चाहिए। परमेश्वर पृथ्वी पर अपनी इच्छा पूरी करेगा। मैं अपना प्यार और वफ़ादारी तैयार करूंगा और परमेश्वर को ये सब समर्पित करूंगा। जब वह महिमा में उतरेगा, तो मैं ख़ुशी से परमेश्वर की वापसी का स्वागत करूंगा, और जब मसीह का राज्य साकार होगा, मैं उससे फिर से मिलूंगा" (मेमने का अनुसरण करना और नए गीत गाना में "राज्य")।

पाँचवें दिन, इस दुष्टपुलिस ने मुझे उसी अर्ध-अश्वमुद्रा मुद्रा में बने रहने को बाध्य किया। मेरी टाँगें और पैर पहले से ही इतने सूजे हुए थे कि मैं बिल्कुल भी खड़ी नहीं हो पा रही थी, इसलिए पुलिस ने मुझे चारों ओर से घेर लिया और वे मुझे एक-दूसरे की ओर धकेलने लगे। उनमें से कुछ ने मेरी हालत का नाजायज़ फ़ायदा उठाते हुए मुझे अश्लील ढंग से छुआ। एक गुड़िया की तरह वे मेरे साथ खिलवाड़ कर रहे थे और मैं सुन्न बनी रहकर उनको यह करने देने की छूट देने के अलावा और कुछ नहीं कर पा रही थी। मैं पहले ही उस इन्तिहा तक सतायी जा चुकी थी कि मेरा सिर घूम रहा था और मेरी दृष्टि धुंधला गयी थी। लेकिन ठीक उस क्षण जब मेरे लिए और अधिक सह पाना असम्भव हो गया, तभी मैंने दरवाज़े के बाहर क़दमों की आहट सुनी, जिसके बाद वे दरवाज़े की ओर भागे, उन्होंने उसे बन्द किया, और अपना वह क्रूरतापूर्ण खेल रोक दिया। मैं जानती थी कि यह परमेश्वर था जो मुझ पर दया दिखा रहा था, और वह मेरी पीड़ा को कम कर रहा था। उस रात, उनमें से एक दुष्टपुलिसवाला मेरे पास आया, उसने अपना जूता उतारा, और अपना बदबूदार पैर मेरे चेहरे के सामने कर लम्पट तरीक़े से बोला, "यहाँ बैठी-बैठी तू किसके बारे में सोच रही है? मर्दों के बारे में? तो, ये कैसा है? तुझे मेरे पैर की बू कैसी लग रही है? मैं समझता हूँ कि यह मेरे पैर की बदबू ही है जिसकी तुझे याद आती रही है!" उसकी गन्दी ज़ुबान ने मुझे गुस्से से भर दिया। मैंने आँखें तरेरते हुए उसकी ओर देखा, और जब उसके बेशर्म, घृणित चेहरे पर मेरी निगाह पड़ी, तो मैंने याद किया कि किस तरह मुझे बारबार स्वेच्छाचारी ढंग से प्रताड़ित और अपमानित किया जाता रहा था। उनमें मानवता का पूरी तरह अभाव था, वे पशुओं से भी बदतर थे, वे विवेक से पूरी तरह रिक्त दैत्यों के झुण्ड से ज़्यादा कुछ नहीं थे, और मैं इन पिशाचों के प्रति नफ़रत से भर उठी। इन पिछले कई दिनों के अपने निजी अनुभव के माध्यम से मैंने यह समझ लिया था जिस पीपल्स पुलिस को मैं अतीत में सम्मानीयता के आदर्श के रूप में देखती रही थी वे निर्लज्ज खलनायकों के सिवा और कुछ नहीं थे, और इस अहसास ने मुझे शैतान को त्याग देने और अडिग बने रहने और परमेश्वर को सन्तुष्ट करने के लिए उसकी गवाही देने संकल्प प्रदान किया।

छठवें दिन से मैं अनायास ही सोने लग गयी। मुख्य अधिकारी ने गर्व के साथ ऐलान किया, "आखिरकार तूने सोना शुरू कर दिया! तू सोना चाहती है? भूल जा! जब तक हम तेरा मुँह नहीं खुलवा लेते तब तक नींद का तो सवाल ही नहीं! देखते हैं तू कब तक टिकी रह पाती है!" वे बारी-बारी से मुझपर निगाह रखने लगे, और मैं जैसे ही अपनी आँखें बन्द करती या ऊँघना शुरू करती, वे मेज़ पर चाबुक मारकर आवाज़ करते, या लकड़ी की पतली छड़ी से मेरे उन पैरों पर चोट करते, जो इतने सूजे हुए थे कि उनकी चमड़ी चमक रही थी, या फिर वे झपटकर मेरे बाल खींच देते, या मेरा पैर कुचल देते, और हर बार मैं चौंककर जाग जाती। कभी-कभी वे मेरी बेड़ियों पर भी ठोकर मार देते थे, और जब मेरी बेड़ियाँ मवाद से भरे मेरे घावों को छूतीं, तो उससे होने वाला दर्द ही मुझे जगाये रखने के लिए काफ़ी होता था। आखिर में मेरे सिर में इतना दर्द उठा कि लगा वह फट जाएगा, वह कमरा मुझे घूमता हुआ महसूस होने लगा, और मैं सिर के बल फ़र्श पर गिर पड़ी और बेहोश हो गयी...। बेहोशी के उस धुंधलके में मैंने डॉक्टर को कहते हुए सुना, "आपने इसे कई दिनों से खाने-पीनेया सोने नहीं दिया है? आप कुछ ज़्यादा ही कठोरता बरत रहे हैं। और ये बेड़ियाँ मांस में धंस चुकी हैं। यह इनको अब और नहीं पहने रह सकती।" डॉक्टर के जाने के बाद, पुलिस ने मुझे 2.5 किलो की बेड़ियाँ डाल दीं और दवा दी, और तब कहीं जाकर मैं होश में आयी। मैं जानती थी कि मैं केवल परमेश्वर की सर्वशक्तिमत्ता की वजह से ही जीवित बची थी, और इसलिए कि परमेश्वर गुप्त ढंग से मेरी रक्षा कर रहा था, डॉक्टर की मार्फ़त बोलते हुए मेरे दर्द को सहनीय और मेरी यातना को कम कर रहा था। परमेश्वर में मेरी आस्था कहीं ज़्यादा बढ़ गयी थी, और मैंने अपने भीतर आख़िरी क्षण तक शैतान से लड़ने का संकल्प पाया। परमेश्वर मेरा मजबूत सहारा और मेरी शरण था। मैं जानती थी कि शैतान मुझे कितनी ही यातना क्यों न दे, परमेश्वर की इजाज़त के बिना वह मेरा जीवन नहीं छीन सकता था।

सातवें दिन की सुबह मैं इतना थक चुकी थी कि और अधिक सह पाना सम्भव नहीं था, और मैं बार-बार सो जाती थी। एक दुष्ट पुलिसवाला मेरी यह हालत देख रहा था और लगातार मेरे पैर के अँगूठे को कुचल रहा था, मेरे हाथ के पीछे चिकोटी काट रहा था, और मेरे चेहरे पर थप्पड़ मार रहा था। उस दोपहर,दुष्टपुलिस ने एक बार फिर मुझसे कलीसिया के बारे में जानकारी की माँग की। मैंने तुरंत परमेश्वर से प्रार्थना की, "हे परमेश्वर! मैं नींद से इस क़दर वंचित हूँ कि साफ़ सोच नहीं पा रही हूँ। कृपया मेरी रक्षा कर और मुझे एक स्पष्ट दिमाग़ प्रदान कर, ताकि मैं हमेशा तेरी गवाही देती रह सकूँ।" परमेश्वर के संरक्षण की बदौलत, भोजन, पानी और नींद के बिना सात दिन और छह रातों तक जागते रहने के बावजूद, मेरा दिमाग़ एकदम साफ़ हो गया, और उनके हर तरह के बहकावे के बावजूद मैंने तब भी उनको कुछ नहीं बताया। उसके बाद, मुख्य पुलिस अधिकारी ने धर्म-प्रचारक कर्मचारियों की वह सूची निकाली जो मैंने तैयार की थी, और फिर उसने मुझसे बलात् दूसरे नाम उगलवाने की कोशिश की। लेकिन इन लोगों द्वारा बरती गयी क्रूरता को अनुभव करने के बाद मैं अपने किन्हीं भी भाई-बहनों को उनके हाथ नहीं लगने देने वाली थी, इसलिए मैंने परमेश्वर से गुहार लगायी कि वह मुझे ताक़त दे, और जब उस पुलिसवाले का ध्यान मेरी तरफ़ नहीं था, मैं आगे की ओर झपटी, नामों की वह सूची पकड़ी, उसको अपने मुँह में ठूँसकर गुटक लिया। दो दुष्टपुलिसवाले मुझे गाली देते हुए तेज़ी से आगे बढ़े और उन्होंने जबरन मेरा मुँह खोलने की कोशिश की और निर्दयतापूर्वक मेरे चेहरे पर थप्पड़ मारे। इन प्रहारों की वजह से मेरे मुँह के कोनों से ख़ून बहने लगा, मेरा सिर चकरा गया, और चेहरा सूज गया।

इस निस्सार पूछताछ के कई दौर बीत जाने के बाद, उनके पास हार मान लेने के अलावा कोई चारा नहीं था, इसलिए उन्होंने मुझे वापस नज़रबन्दी गृह में भेज दिया। नज़रबन्दी गृह के पुलिसवालों ने देखा कि मैं किस क़दर ज़ख़्मी थी, और वे डरे हुए थे कि अगर मैं वहाँ मर गयी तो इसकी ज़िम्मेदारी उनके सिर न आन पड़े, इसलिए उन्होंने मुझे लेने से इन्कार कर दिया। पूछताछ करने वाले वे दुष्ट, हताष होकर मुझे ऑक्सीजन देने के लिए अस्पताल ले जाने पर मजबूर हुए। उसके बाद, वे मुझे नज़बन्दी गृह में वापस छोड़ गये, और मैं चार दिन और चार रातों तक अचेत अवस्था में पड़ी रही। दूसरे कै़दियों द्वारा जगाये जाने के बाद मैं फिर दो बार और बेहोष हुई। अन्ततः सीसीपी सरकार ने मुझे "शी जियाओ संगठन में शामिल होने" के जुर्म में सश्रम कारावास में फिर से शिक्षित होने की एक साल नौ महीने की सज़ा सुना दी। लेकिन, चूँकि मुझे बुरी तरह यातना दी गयी थी, इसलिए मैं पक्षाघात की शिकार हो गयी थी और चल नहीं पाती थी, और लेबर कैम्प मुझे स्वीकार करने को तैयार नहीं था, इसलिए पुलिस ने टेलिविज़न पर मेरा एक वीडियो प्रकाशित कर दिया। तीन महीने बाद, अन्ततः मेरे पति को पता चल पाया कि मेरे साथ क्या हुआ था और उसने जेल से मेरी निगरानीयाफ़्ता रिहाई के लिए जमानत पर 12,000 युआन ख़र्च किये। जब मेरे पति मुझे लेने आये, तो मैं इतनी ज़ख़्मी थी कि चल नहीं पा रही थी, इसलिए उन्हेंमुझे उठाकरकार तक ले जाना पड़ा। घर लौटने के बाद, मेरी जाँच करने वाले डॉक्टरों ने पाया कि मेरी रीढ़ की दो डिस्कें अपनी जगह से खिसक चुकी थीं, कि मैं भविष्य में खुद अपने बल पर अपने काम नहीं कर पाऊँगी, और मैं जीवन भर के लिए पंगु हो चुकी थी, लेकिन परमेश्वर की कृपा से और निरन्तर जारी रहे इलाज़ की वजह से एक साल बाद मेरा शरीर धीरे-धीरे चंगा होने लगा। मैं सच्चे अर्थों में परमेश्वर की सर्वशक्तिमान सामर्थ्यऔर मेरे लिए उसके प्रेमकी गवाह थी। परमेश्वर की शुक्रगुज़ार हूँ कि मैं एक सृजित प्राणी के रूप में फिर से अपने कर्तव्यों को निभाने के क़ाबिल हो सकी!

बावजूद इसके कि मैंने अधिकतम सीमा तक पीड़ा का अनुभव किया था, इन दुखों और कठिनाइयों के माध्यम से मैंने जीवन-धन भी हासिल किया था। मैंने न सिर्फ़ सीसीपी सरकार के राक्षसी सार को स्पष्ट रूप से देख लिया था बल्कि इससे ज़्यादा महत्वपूर्ण रूप से मैंने परमेश्वर के आश्चर्यजनक कर्मों को भी देख लिया था, मैंने परमेश्वर के वचनों की प्रभुता और सामर्थ्य को देख लिया था, और मैंने परमेश्वर की जीवन-शक्ति की असाधारणता तथा उसके विस्तार को महसूस कर लिया था: यह परमेश्वर ही था जिसने मेरे सबसे कमज़ोर और सबसे ज़्यादा असहाय क्षणों में मुझे शक्ति और साहस प्रदान किया, और जिसने मुझे शैतान की अन्धकार की शक्तियों से आज़ाद होने की आस्था प्रदान की; जब मेरा शरीर और अधिक यातना और प्रताड़ना नहीं सह पा रहा था, तब परमेश्वर ने मेरे बोझ को हल्का करने के लिए लोगों, परिस्थितियों, और घटनाओं का इन्तज़ाम किया; जब मैं दैत्यों द्वारा दी गयी यातना की वजह से अपनी चेतना खो बैठी थी, तब परमेश्वर के विस्मयकारी कृत्य ने एक रास्ता खोल दिया और मुझे ख़तरे से सुरक्षित बाहर निकाल दिया...। इन सारी चीज़ों को अनुभव करने के बाद, मैंने देखा कि परमेश्वर मेरी रखवाली करता हुआ, मेरा बचाव करता हुआ, मेरे साथ-साथ चलता हुआ, हमेशा मेरे साथ रहा था। मेरे प्रति परमेश्वर का प्रेम सचमुच महान है! जब भी मुझे ज़रूरत होती है, तबपरमेश्वर मेरे जीवन की शक्ति, मेरा सहायक और सहारा होता है, और मैं परमेश्वर के लिए अपना शरीर और आत्मा समर्पित करने की, परमेश्वर को जानने की, और एक सार्थक जीवन जीने की कामना करती हूँ।

18. शैतान के प्रलोभनों पर विजयी

चेन लू, चीन

यह दिसंबर 2012 की बात है, जब मैं सुसमाचार फैलाने के लिए शहर से बाहर गई हुई थी। एक सुबह जब मैं दर्जन भर से ज्यादा अन्य भाई-बहनों के साथ एक सभा में थी, तो अचानक दरवाजे पर किसी ने जोर-जोर से दस्तक दी, और फिर छह-सात पुलिस-अधिकारी हाथ में डंडे लहराते हुए तेजी से अंदर घुस आए। उन्होंने हमें धकेलकर अलग कर दिया और फिर चीजों को इधर-उधर पटकते हुए कमरे की तलाशी लेने लगे। एक बहन ने आगे बढ़ते हुए कहा, "हमने कोई कानून नहीं तोड़ा है—तुम्हें तलाशी लेने का क्या अधिकार है?" एक अधिकारी ने गुस्से से जवाब दिया, "अपनी औकात में रहो! जैसा कहा गया है, चुपचाप खड़ी रहो, और जब तक बोलने के लिए कहा न जाए, अपनी जुबान बंद रखो!" फिर उसने उस बहन को जोर से धक्का देकर नीचे गिरा दिया, जिससे उस बेचारी का एक नाखून टूट गया और उसमें से खून बहने लगा। पुलिस की यह दुष्टता देखकर मुझे गुस्सा भी आया और डर भी लगने लगा, इसलिए मैंने मन-ही-मन परमेश्वर से प्रार्थना की कि मुझे आस्था और शक्ति दे, और मैं उसकी गवाही दे सकने के प्रति आशान्वित रही। प्रार्थना के बाद मैं काफी शांत महसूस करने लगी। जगह का चप्पा-चप्पा छानने के बाद पुलिस ने सुसमाचार की कुछ सामग्री और परमेश्वर के वचनों की कुछ पुस्तकें जब्त कर लीं और हम सबको अपनी गाड़ियों में बिठा लिया।

पुलिस स्टेशन में उन्होंने हमसे हमारी सारी चीजें ले लीं और हमसे हमारे नाम, पते और कलीसिया के अगुआ का नाम पूछने लगे। मैं एक शब्द भी नहीं बोली। फिर जब वे अकेले मुझसे पूछताछ करने की तैयारी करने लगे, तो मैं सचमुच डर गई; मैंने सुन रखा था कि वे सुसमाचार फैलाने के लिए यात्रा करने वालों से बहुत बर्बरता से पेश आते हैं, और उन्होंने मुझे पूछताछ के प्रमुख लक्ष्य के रूप में चिह्नित कर लिया था। मेरे लिए यह एक विकट घड़ी थी। तभी मैंने ठीक अपनी बगल में बैठी एक बहन को प्रार्थना करते सुना, "हे परमेश्वर, तुम हमारा मजबूत दुर्ग, हमारी शरण-स्थली हो। शैतान तुम्हारे कदमों में है। मैं तुम्हारे वचनों के सहारे रहना, तुम्हारी गवाही देना और तुम्हें संतुष्ट करना चाहती हूँ!" इससे मेरा दिल खिल उठा और मैं सोचने लगी, "यह सही है। जब तक परमेश्वर हमारे साथ है, मुझे किस बात का डर है? मैं परमेश्वर के सहारे शैतान पर निश्चित रूप से विजय प्राप्त कर सकती हूँ।" मेरा डर गायब हो गया और साथ ही मुझे शर्मिंदगी भी महसूस होने लगी। संकट की इस घड़ी में वह अपनी आस्था पर अडिग रहकर परमेश्वर से प्रार्थना और उस पर भरोसा कर रही थी, जबकि मैं डर से काँप रही थी और मुझमें उस मजबूत रीढ़ की पूर्णत: कमी थी, जो एक विश्वासी में होनी चाहिए। उस बहन की प्रार्थना से हिम्मत और मदद—परमेश्वर का प्रेम—पाकर मैंने मन-ही-मन संकल्प किया कि मैं उसकी गवाही जरूर दूँगी और यहूदा बनकर परमेश्वर के साथ विश्वासघात बिलकुल नहीं करूँगी।

10 बजे के आसपास दो अधिकारी मुझे हथकड़ी पहनाकर अकेले में पूछताछ के लिए एक कमरे में ले गए। उनमें से एक ने मुझसे स्थानीय बोली में कुछ कहा, जिसे मैं समझ न सकी, इसलिए मैंने पूछा कि क्या कहा? यह सुनते ही वे सब इतने भड़क उठे कि मैं हैरान रह गई। फिर उसके साथ खड़े दूसरे अधिकारी ने मुझे बालों से पकड़ लिया और मेरा सिर जोर-जोर से आगे-पीछे झटकने लगा। मुझे चक्कर-सा आ गया और मेरे होश गुम होने लगे; ऐसा लगा जैसे मेरी खोपड़ी उखाड़ी जा रही हो। मेरे बाल टूटकर पूरे फर्श पर फैलने लगे। इसके फौरन बाद एक दूसरा अधिकारी मुझ पर भौंका, "हम किसी न किसी तरह से तुमसे सब उगलवा लेंगे! बोलो! किसने तुम्हें यहाँ धर्मांतरण करवाने के लिए भेजा है?" मैंने जैसे ही कहा कि "सुसमाचार फैलाना मेरा कर्तव्य है", उसने मुझे बालों से खींचकर थप्पड़ मारने शुरू कर दिए और चिल्लाते हुए बोला, "मैं देखता हूँ कि तुम दोबारा कैसे वह सुसमाचार फैलाने की हिम्मत करती हो!" मेरा चेहरा पिटने से बुरी तरह जल रहा था और सूजने लगा था। वह तभी रुका, जब वह बुरी तरह से थक गया, पर उसके प्रश्नों की बौछार खत्म नहीं हुई। "तुम यहाँ की नहीं हो—तुम इतना अच्छा बोलती हो, तुम कोई आम औरत नहीं हो। अपना मुँह खोलो! बोलो, तुम यहाँ क्यों आई हो? तुम्हें किसने भेजा है? तुम्हारा अगुआ कौन है? ..." मेरा दिल उछलकर मेरे गले में आ गया था और मैं लगातार परमेश्वर को पुकार रही थी और उससे आस्था और शक्ति देने की विनती कर रही थी। प्रार्थना से मेरी नसें कुछ शांत हुईं और मैंने जवाब दिया, "मैं कुछ नहीं जानती।" इस पर उसने मेज पर जोर से मुक्का मारा और चिल्लाया, "देखती जाओ! हम जल्दी ही तुम्हें रास्ते पर ले आएँगे!" वह मेरा एमपी-4 प्लेयर उठाकर उसके साथ छेड़खानी करने लगा। मैं बहुत डरी हुई थी और सोच रही थी कि ये लोग मुझे यातना देने के न जाने कौन-कौन-से तरीके अपनाएँगे। मैंने जल्दी से परमेश्वर को पुकारा। संयोग से उसी समय एमपी4 प्लेयर पर परमेश्वर के वचनों का यह पाठ गूँजने लगा : "मैं उन लोगों पर अब और दया नहीं करूँगा जिन्होंने गहरी पीड़ा के दिनों में मेरे प्रति रत्ती भर भी निष्ठा नहीं दिखाई है, क्योंकि मेरी दया का विस्तार केवल इतनी ही दूर तक है। इसके अतिरिक्त, मुझे ऐसा कोई इंसान पसंद नहीं है जिसने कभी मेरे साथ विश्वासघात किया हो, ऐसे लोगों के साथ जुड़ना तो मुझे बिल्कुल भी पसंद नहीं है जो अपने मित्रों के हितों को बेच देते हैं। चाहे व्यक्ति जो भी हो, मेरा स्वभाव यही है। मुझे तुम लोगों को अवश्य बता देना चाहिए कि जो कोई भी मेरा दिल तोड़ता है, उसे दूसरी बार मुझसे क्षमा प्राप्त नहीं होगी, और जो कोई भी मेरे प्रति निष्ठावान रहा है वह सदैव मेरे हृदय में बना रहेगा" ("वचन देह में प्रकट होता है" में 'अपनी मंज़िल के लिए पर्याप्त संख्या में अच्छे कर्मों की तैयारी करो')। इसने मेरे मर्म को बेध दिया। मैं सोचने लगी कि जब प्रभु यीशु अपना कार्य कर रहा था तो बहुत सारे लोग उसका अनुसरण कर रहे थे और उसके अनुग्रह का आनंद ले रहे थे। लेकिन जब उसे सूली पर चढ़ाया गया और रोम के सैनिक धड़ाधड़ ईसाइयों को गिरफ्तार करने लगे, तो उनमें से बहुत-से लोग डर के मारे दुम दबाकर भाग खड़े हुए। यह परमेश्वर के लिए कितना दुखदायी था! ठीक उसी तरह मैं भी परमेश्वर के अनुग्रह और आशीषों का आनंद ले रही थी और बड़े विश्वास के साथ उसका अनुसरण कर रही थी, लेकिन जैसे ही एक मुश्किल घड़ी आई और मुझे कष्ट सहने और मूल्य चुकाने की जरूरत पड़ी, तो मैं कायर और डरपोक बन गई। इससे परमेश्वर के हृदय को सुख कैसे मिल सकता है? अंत के दिनों में परमेश्वर हम भ्रष्ट मनुष्यों को बचाने के लिए देहधारी बन गया है और राक्षसों की इस धरती चीन में आया है, जहाँ चीनी कम्युनिस्ट पार्टी का शासन है। उसने कम्युनिस्ट पार्टी के दमन और पीछा किए जाने के कष्ट भोगे हैं, पर फिर भी उसने सत्य व्यक्त करना और हमारा मार्गदर्शन करना बंद नहीं किया है। हमें बचाने के लिए उसने बहुत भारी मूल्य चुकाया है, और मैं खुलकर परमेश्वर के उद्धार का आनंद लेती रही हूँ, पर मैं परमेश्वर को संतुष्ट करने के लिए जरा-सा कष्ट भी नहीं झेल पाई। यह हद दर्जे का स्वार्थ है। मेरी अंतरात्मा वास्तव में दोषी महसूस करने लगी और मैंने अपने प्रति परमेश्वर के प्रेम और देखभाल की एक गहरी भावना महसूस की। परमेश्वर जानता था कि मेरी कद-काठी कितनी अपरिपक्व है और मैं शैतान की दुष्टता के सामने भयभीत हूँ। तभी तो उसने विपत्ति में भी गवाही देने में मेरी मदद करने के लिए पुलिस द्वारा अपने वचनों का पाठ बजवाकर मुझे अपनी इच्छा समझने का अवसर दिया। मैं परमेश्वर के प्रेम से इतनी भाव-विभोर हो उठी कि मेरी आँखों से आँसू छलककर मेरे चेहरे पर बहने लगे, और मैं मन-ही-मन प्रार्थना करने लगी, "परमेश्वर, मैं तुम्हारे साथ विश्वासघात नहीं करूँगी। चाहे शैतान मुझे कैसी भी यातना क्यों न दे, मैं संकल्पपूर्वक तुम्हारी गवाही दूँगी और शैतान को शर्मिंदा करके तुम्हारे दिल को सुख पहुँचाऊँगी।"

अधिकारी ने अचानक एक चपत लगाकर एमपी4 प्लेयर बंद कर दिया और मुझे धमकाते हुए बोला, "अगर तुमने अब भी जुबान न खोली, तो मेरे पास इसके और बहुत इलाज हैं!" फिर पुलिस ने मुझे फर्श पर नंगे पाँव खड़ा करवाया और मेरा दायाँ हाथ कंक्रीट के एक पिंड में लगे लोहे के छल्ले से जकड़ दिया, जो काफी नीचे जमीन पर था। उन्होंने मुझे बैठने के बजाय झुककर खड़े रहने पर मजबूर किया। वे मुझे अपने दूसरे हाथ का सहारा लेकर एक टाँग पर खड़े होने भी नहीं दे रहे थे। कुछ देर बाद जब मैं इस तरह और खड़ी नहीं रह पाई और नीचे बैठ गई, तो एक अधिकारी मुझ पर चिल्लाया, "बैठना नहीं है! अगर तुम्हें कुछ आराम चाहिए, तो बेहतर होगा कि तुम अपना मुँह खोल दो!" मैं किसी तरह उसी मुद्रा में फिर से खड़ी हो गई। कुछ समय बाद, पता नहीं कितनी देर में, मेरे पाँव बर्फ की तरह ठंडे हो गए और मेरी टाँगें दर्दनाक तरीके से सूजकर सुन्न पड़ गईं। मैं फिर बैठ गई, अब खड़े रहना सचमुच नामुमकिन हो गया था। पुलिस ने मुझे खींचकर फिर से खड़ा कर दिया और मेरी गर्दन के पीछे ठंडे पानी का गिलास उड़ेल दिया, जिससे मैं ठंड से ठिठुरने लगी। फिर उन्होंने मेरा हाथ खोल दिया और मुझे लकड़ी की एक कुर्सी पर बिठाकर मेरी दोनों बाँहें पीछे की तरफ कुर्सी की दोनों ओर जकड़ दीं, और खिड़की खोलकर एयर कंडीशनर चालू कर दिया। बर्फीली हवा सीधे मुझ पर पड़ने से मैं ठंड से काँपने लगी और मन ही मन लगातार प्रार्थना करते हुए परमेश्वर से यह विनती करने लगी कि मुझे यह सब सहन करने की शक्ति दे, ताकि मैं अपनी दैहिक दुर्बलताओं पर विजय पा सकूँ। तभी मुझे परमेश्वर के वचनों के एक भजन की यह पंक्ति याद आई : "विश्वास एक ही लट्ठे से बने पुल की तरह है: जो लोग घृणास्पद ढंग से जीवन से चिपके रहते हैं उन्हें इसे पार करने में परेशानी होगी, परन्तु जो आत्म बलिदान करने को तैयार रहते हैं, वे बिना किसी फ़िक्र के, मज़बूती से कदम रखते हुए उसे पार कर सकते हैं" ("मेमने का अनुसरण करो और नए गीत गाओ" में 'बीमारी की शुरुआत परमेश्वर का प्रेम है')। मुझे एहसास हुआ कि पुलिस शारीरिक यातना देकर मुझे परमेश्वर के साथ विश्वासघात करने के लिए विवश करना चाहती है, और अगर मैंने अपनी देह की चिंता की, तो मैं उसके जाल में फँस जाऊँगी। मुझे परमेश्वर में आस्था रखनी होगी और उसकी गवाही देनी होगी, चाहे मुझे कितने ही कष्ट क्यों न झेलने पड़ें। इसके बाद पुलिस ठंडे पानी का एक बड़ा मटका ले आई और उसे मेरी गर्दन के नीचे उड़ेलकर मेरे कपड़े पूरे गीले कर दिए। मुझे ऐसा लगा, मानो मुझे किसी बर्फखाने में धकेल दिया गया हो। मुझे जोर से काँपते देख एक अधिकारी ने मुझे बालों से खींचकर मेरा चेहरा जबरन ऊपर उठा दिया, जिससे मुझे खिड़की के बाहर खुला आसमान दिखाई देने लगा। फिर वह उपहास करते हुए बोला, "तुम्हे ठंड लग रही है, है न? अपने परमेश्वर से कहो कि वह आकर तुम्हें बचाए!" जब मैंने उस पर कोई ध्यान नहीं दिया, तो उसने ठंडे पानी का एक और बड़ा मटका मेरे ऊपर उड़ेल दिया और एयर कंडीशनर को न्यूनतम डिग्री पर सेट करके उसका रुख सीधे मेरी तरफ कर दिया। अंदर और बाहर की बर्फीली ठंडी हवाओं ने एक बार फिर मुझे घेर लिया और मैं ठंड से सिकुड़कर एक छोटी गेंद की तरह हो गई। मुझे लगा कि जल्दी ही मैं जमकर ठोस हो जाऊँगी, और मेरा खून बर्फ में बदलता महसूस हुआ। मैं खुद को इस तरह के अजीब विचार करने से नहीं रोक पाई, "इतने ठंडे दिन मुझ पर ठंडा पानी उड़ेलकर और एयर कंडीशनर चलाकर ये लोग मुझे जमाकर मार डालने की कोशिश कर रहे हैं। अगर मैं यहाँ मर गई, तो मेरे परिवार को पता तक नहीं चलेगा...।" जितना ज्यादा मैंने इस तरह से सोचा, उतना ही ज्यादा मैं अँधेरे से घिरती चली गई। तभी अचानक मुझे सूली पर चढ़े प्रभु यीशु के कष्टों का खयाल आया, जो उसने उन लोगों के लिए झेले थे जिनका उसने उद्धार किया था, और साथ ही परमेश्वर के वचनों का यह अंश भी याद आया : "वह प्रेम, जिसने शुद्धिकरण का अनुभव किया हो, मज़बूत होता है, कमज़ोर नहीं। इस बात की परवाह किए बिना कि परमेश्वर कब और कैसे तुम्हें अपने परीक्षणों का भागी बनाता है, तुम इस बात की चिंता नहीं करोगे कि तुम जीओगे या मरोगे, तुम ख़ुशी-ख़ुशी परमेश्वर के लिए सब-कुछ त्याग दोगे, और परमेश्वर के लिए कोई भी बात ख़ुशी-ख़ुशी सहन कर लोगे—इस प्रकार तुम्हारा प्रेम शुद्ध होगा, और तुम्हारा विश्वास वास्तविक होगा। केवल तभी तुम ऐसे व्यक्ति बनोगे, जिसे सचमुच परमेश्वर द्वारा प्रेम किया जाता है, और जिसे सचमुच परमेश्वर द्वारा पूर्ण बनाया गया है" ("वचन देह में प्रकट होता है" में 'केवल शुद्धिकरण का अनुभव करके ही मनुष्य सच्चे प्रेम से युक्त हो सकता है')। परमेश्वर के वचनों से मुझे सच में बहुत प्रोत्साहन मिला। परमेश्वर ने हमें बचाने के लिए चरम सीमा तक कष्ट सहे, यहाँ तक कि अपना जीवन भी न्योछावर कर डाला। क्या एक सृजित प्राणी के रूप में मुझे भी इसी तरह परमेश्वर के लिए किसी भी तरह का कष्ट झेलने के लिए तैयार नहीं रहना चाहिए? शैतान के सामने परमेश्वर की गवाही देने में सक्षम होने का अर्थ था कि परमेश्वर मुझे ऊँचा उठा रहा था, और भले ही इसका परिणाम मेरी मृत्यु हो, मुझे परमेश्वर के प्रति दृढ़ता से निष्ठावान रहना चाहिए। बहुत धीरे-धीरे ठंड का मेरा एहसास कम हो गया। पुलिस ने दोपहर से लेकर शाम के सात बजे तक अपनी पूछताछ जारी रखी। यह देखकर कि मैं अभी भी अपना मुँह खोलने को तैयार नहीं हूँ, उन्होंने एयर कंडीशनर चालू रखकर मुझे पूछताछ वाले कमरे में बंद कर दिया।

पुलिस वाले अपना रात का खाना खाकर फिर लौट आए और मुझे धमकाते हुए बोले, "सब-कुछ सच-सच बक दो! तुम्हारा कलीसिया का अगुआ कौन है? अगर तुम नहीं बताओगी तो हम तुम्हें तीखी मिर्च वाला पानी पिलाएँगे, साबुन का पानी पिलाएँगे, तुम्हें मल-मूत्र खाने पर मजबूर करेंगे, तुम्हारे सारे कपड़े उतारकर तुम्हें नीचे तहखाने में ठंड से जमकर मरने के लिए छोड़ देंगे!" उन्हें यह कहते सुनकर मुझे यकीन हो गया कि वे कहीं से भी मनुष्य नहीं हैं, बल्कि मनुष्यों के मुखौटे पहने हुए राक्षसों का झुंड हैं। उनकी बर्बरता जितनी ज्यादा बढ़ती गई, उतने ही ज्यादा खतरनाक वे मुझे लगते रहे, उनके प्रति मेरी घृणा उतनी ही ज्यादा बढ़ती गई और उतनी ही ज्यादा मैं संकल्पबद्ध होती गई कि मैं कभी नहीं झुकूँगी। जब मैंने फिर भी हार नहीं मानी, तो उन्होंने कपड़े का एक थैला पानी में भिगोकर मेरे सिर पर पहना दिया और मेरे सिर को कसकर पकड़ लिया, ताकि मैं उसे हिला न सकूँ, और थैले का मुँह बंद करने लगे। फौरन मेरा दम घुटने लगा और मेरे हाथ अभी भी कुर्सी से जकड़े होने के कारण मैं जरा भी हिलडुल नहीं पाई। मैंने अपना पूरा शरीर अकड़ता महसूस किया। यह भी उनके लिए काफी नहीं था। उन्होंने मेरी नाक में मटके का ठंडा पानी डाला और बोले कि अगर मैं कबूल करने से इनकार करती रही, तो वे मेरा दम घोंट देंगे। मेरे लिए साँस लेना वाकई बहुत मुश्किल हो रहा था और मौत मुझे थोड़ा-थोड़ा करके अपने नजदीक आती महसूस हो रही थी, इसलिए मैंने मन-ही-मन परमेश्वर से प्रार्थना की, "हे परमेश्वर, यह साँस मुझे तुम्हीं ने दी है। पुलिस चाहे मेरे साथ कुछ भी करे, चाहे मेरी जान ही क्यों न चली जाए, मैं तुम्हारे साथ विश्वासधात नहीं करूँगी। मैं तुम्हारे आयोजनों और व्यवस्थाओं के आगे समर्पण के लिए तैयार हूँ।" मैं अपने होश खोने के कगार पर ही थी और साँस नहीं ले पा रही थी, कि तभी अचानक पुलिस ने मुझे छोड़ दिया। मैंने मन ही मन बार-बार परमेश्वर का आभार व्यक्त किया। मैं जानती थी कि भले ही मैं पुलिस के हाथों में पड़ गई हूँ, पर जब तक परमेश्वर नहीं चाहेगा, वे मेरी जान नहीं ले सकते। मेरी आस्था और ज्यादा मजबूत हो गई।

अगली दोपहर कुछ अधिकारी मुझे और एक दूसरी बहन को एक बंदी-शिविर में ले गए। उनमें से एक ने मुझे धमकाते हुए कहा, "तुम स्थानीय नागरिक नहीं हो, इसलिए हम तुम्हें कुछ महीने हवालात में रख सकते हैं और फिर तीन से पाँच साल कैद की सजा दे सकते हैं। किसी को पता तक नहीं चलेगा।" कैद की बात सुनकर मैं थोड़ी कमजोर पड़ गई और सोचने लगी, "अगर मुझे सचमुच सजा हो जाती है और जेल भेज दिया जाता है, तो फिर कभी मैं किसी को अपना मुँह कैसे दिखाऊँगी? लोग मेरे बारे में क्या सोचेंगे?" मुझे जिस कोठरी में रखा गया था, वह सर्वशक्तिमान परमेश्वर की कलीसिया की बहनों से भरी हुई थी, इसलिए जब उन्होंने देखा कि मैं कमजोर और नकारात्मक महसूस कर रही हूँ, तो उन्होंने मेरी मदद करने और मझे सहारा देने के लिए सत्य पर संगति की, और मुझे "परमेश्वर के प्रेम का प्रतिदान देना और उसका साक्षी होना" नामक भजन गाकर सुनाया, जिसमें कहा गया है : "परमेश्वर ने, इंसान को बचाने के लिए दीनता से देह धारण किया, वह कलीसियाओं के मध्य चल रहा है, सत्य व्यक्त कर रहा है, कड़ी मेहनत से हमें सींच रहा है और हर कदम पर हमारा मार्गदर्शन कर रहा है। यह उसने दशकों से हर दिन किया है, यह सब उसने इंसान को शुद्ध करने और पूर्ण बनाने के लिये किया है। कितने ही बसंत, ग्रीष्म, पतझड़ और सर्द मौसम देखे हैं परमेश्वर ने, मिठास के साथ कड़वाहट भी झेली है उसने, झेली है उसने। त्यागता है वो सब-कुछ मगर कभी मलाल नहीं करता, निस्वार्थ-भाव से दिया है प्रेम अपना उसने। मैं परमेश्वर के न्याय से गुजरा हूँ और मैंने उसके इम्तहानों की कड़वाहट का अनुभव किया है। कड़वाहट के बाद आती है मिठास भी, दूर हुई है भ्रष्टता मेरी, समर्पित करता हूँ मैं अपना दिल और देह अपनी, ताकि लौटा सकूँ मैं परमेश्वर के प्रेम को। मैं जगह-जगह जाकर परमेश्वर के लिए मेहनत करता हूँ, खुद को खपाता हूँ। छोड़ दिया मुझे मेरे अपनों ने, बदनाम किया मुझे दूसरों ने। मगर प्यार मेरा परमेश्वर के लिये अंत तक अविचल है। परमेश्वर की इच्छा को पूरा करने की ख़ातिर पूर्णत: समर्पित हूँ मैं। सहता हूँ यातनाओं, पीड़ाओं को मैं, ले रहा हूँ अनुभव उतार-चढ़ाव का मैं। भले ही मैं जीवन में मुश्किलें सहूँ, लेकिन मुझे अनुसरण करना है परमेश्वर का, गवाही देनी है परमेश्वर की मुझे" (मेमने का अनुसरण करो और नए गीत गाओ)। इन पंक्तियों पर चिंतन-मनन करने से मेरा मन सचमुच हलका हो गया। हम चीन में थे, एक ऐसा देश जो परमेश्वर से, और जीवन में सच्चे परमेश्वर और सही मार्ग का अनुसरण करने से सबसे ज्यादा घृणा करता है और उसका प्रतिरोध करता है, इसलिए यह अपरिहार्य था कि हमें बहुत पीड़ा और कष्ट झेलने पड़ेंगे। लेकिन इसमें शर्मिंदगी की कोई बात नहीं थी—हमें इसलिए सताया जा रहा था, क्योंकि हम विश्वासी थे और सही रास्ते पर थे। हम धार्मिकता के कारण यह दमन झेल रहे थे, और यह एक सम्मान की बात थी। मैंने पिछले युगों के उन सभी संतों के बारे में सोचा, जिन्हें परमेश्वर के इतने सारे वचन सुनने को नहीं मिले थे, लेकिन फिर भी परमेश्वर में उनकी आस्था थी, और उन पर चाहे कितने भी अत्याचार हुए, या उन्होंने चाहे कैसा भी अपमान सहा, पर उन्होंने कभी परमेश्वर के साथ विश्वासघात नहीं किया, चाहे इसके लिए उन्हें मौत को ही गले क्यों न लगाना पड़ा। वे बहुत महान गवाह थे। मुझे परमेश्वर के वचनों का इतना सारा सिंचन और पोषण मिला था, और उन रहस्यों और सत्यों को समझने का अवसर प्राप्त हुआ था जिन्हें पिछली कई पीढ़ियाँ नहीं समझ पाई थीं, तो फिर मैं परमेश्वर के लिए थोड़ा-सा कष्ट क्यों नहीं उठा सकती और उसकी गवाही क्यों नहीं दे सकती? इस विचार से मुझे शर्मिंदगी और अपराध का बोध होने लगा, और मैंने अपनी आस्था, शक्ति, और परमेश्वर की गवाही देने का संकल्प फिर से प्राप्त कर लिया।

10 दिनों के बाद पुलिस मुझे अकेले एक बंदी-गृह में ले गई। जैसे ही मैं अंदर पहुँची, वहाँ मौजूद एक दूसरी कैदी ने मुझसे कहा, "यहाँ आने वाले ज्यादातर लोग वापस बाहर नहीं जाते। हम सभी अपने फैसले का इंतजार कर रही हैं, और हममें से कुछ तो महीनों-महीनों से इंतजार कर रही हैं।" यह सुनकर मुझे उन भाई-बहनों का खयाल आ गया, जो आठ, दस या पंद्रह साल की कैद की सजा भुगत चुके थे। मुझे नहीं पता था कि मुझे कितने सालों की सजा सुनाई जाएगी—अगर मैं इसी अँधेरे नर्क में बंद रही, तो क्या होगा? मैं आने वाले लंबे दिन कैसे काटूँगी? मैं बहुत त्रस्त थी और मेरी आँखों में आँसू आ गए। यह जानकर कि मैं शैतान की एक चाल की शिकार हो रही हूँ, मैंने उत्साहपूर्वक परमेश्वर से प्रार्थना की और उससे अपने दिल की रक्षा के लिए विनती करने लगी। और तब मुझे अपने भीतर एक स्पष्ट मार्गदर्शक प्रकाश प्राप्त हुआ : अय्यूब के परीक्षणों की तरह परमेश्वर मेरे साथ यह सब करवा कर रहा है—मैं शिकायत नहीं कर सकती। मुझे परमेश्वर के इन वचनों का ख्याल आया : "मेरे द्वारा शैतान को हराए जाने की गवाही मनुष्य की निष्ठा और आज्ञाकारिता में निहित है, साथ ही मनुष्य के ऊपर मेरी संपूर्ण विजय की गवाही भी। ... इसके बजाय तुम मेरे प्रत्येक आयोजन (चाहे वह मृत्यु हो या विनाश) के प्रति समर्पित हो जाओगे या मेरी ताड़ना से बचने के लिए बीच रास्ते से ही भाग जाओगे?" ("वचन देह में प्रकट होता है" में 'तुम विश्वास के बारे में क्या जानते हो?')। परमेश्वर के इस प्रश्न से मैं शर्मिंदा महसूस करने लगी। मुझे यह एहसास हुआ कि मुझमें भक्ति और आज्ञाकारिता की पूर्णत: कमी है। मैं दावा करती थी कि मैं परमेश्वर की बड़ी शानदार गवाह बनना चाहती हूँ, लेकिन जब मेरे सामने वास्तव में जेल जाने का समय आया, तो मैंने भाग जाना और इस स्थिति से बच निकलना चाहा। यह किस तरह का समर्पण था? मैंने अपनी गिरफ्तारी के बाद की घटनाओं के बारे में सोचा, तो मुझे महसूस हुआ कि परमेश्वर इस पूरे समय के दौरान अपने वचनों से मुझे मार्गदर्शन और प्रोत्साहन देता रहा था। उसी की अगुआई में मैं शैतान की चालों को भाँप सकी थी और उन राक्षसों की बर्बर यातनाओं पर विजय प्राप्त कर पाई थी और जीवित रह पाई थी। मैं देख रही थी कि मेरे प्रति परमेश्वर का प्रेम कितना सच्चा है, और वह कहीं से भी खोखला या बनावटी नहीं है। पर मैं इस परिवेश में परमेश्वर की गवाही देने और उसे संतुष्ट करने के बारे में सोचने के बजाय स्वार्थ और निजी हितों की चिंता में डूबी थी, और सिर्फ दैहिक सुख-दुख के बारे में सोचते हुए जरा-सी पीड़ा सहते ही इन परिस्थितियों से दूर भाग जाना चाहती थी। यह कितना स्वार्थपूर्ण और घिनौना था। मेरी मानवता कहाँ चली गई थी? मेरी अंतरात्मा कहाँ थी? इस विचार से मैं पश्चात्ताप और अपराध-बोध से भर गई, इसलिए मैंने ग्लानि के साथ मन-ही-मन परमेश्वर से प्रार्थना की, "हे परमेश्वर, मैं गलत थी। मैं इस तरह सिर्फ कुछ रटे-रटाए शब्द बोलकर तुम्हारे साथ बेईमानी नहीं करती रह सकती। मैं तुम्हें वास्तविक कर्मों से खुश करना चाहती हूँ। मैं बिना किसी संदेह के गवाही दूँगी, भले ही मुझे कैसी भी सजा सुनाई जाए।" मौसम ठंडा था, इसलिए बंदीगृह की दूसरी कैदियों ने मुझे कुछ कपड़े दे दिए। वे हर दिन मेरे हिस्से के काम में भी मेरी मदद करतीं। उन्होंने हर तरह से मेरा ध्यान रखा। मैं जानती थी, इसकी व्यवस्था परमेश्वर ने ही की थी, और मैंने उसका हार्दिक आभार प्रकट किया।

बंदीगृह में पुलिस हर तीसरे-चौथे दिन मुझसे सवाल-जवाब करती रहती थी। कड़े तरीकों से बात न बनते देख वे नरमी पर उतर आए। एक अधिकारी ने अपने चेहरे पर आत्मीय भाव लाते हुए मुझसे बातचीत करने की कोशिश की, और मेरे लिए खाने की कुछ अच्छी चीजें लाया। उसने यह भी कहा कि वह कोई अच्छी नौकरी ढूँढ़ने में मेरी मदद कर सकता है। मैं जानती थी कि यह शैतान की एक चाल थी, इसलिए मैंने उसे पूरी तरह नजरअंदाज किया। अंतत: एक पूछताछ के दौरान पुलिस ने अपने धूर्त इरादे जाहिर कर दिए : "हमारी तुम्हारे साथ कोई व्यक्तिगत दुश्मनी नहीं है—हम सिर्फ सर्वशक्तिमान परमेश्वर की कलीसिया को नष्ट करना चाहते हैं, और हमें उम्मीद है कि तुम हमारे लिए काम कर सकती हो।" उन्हें ऐसी भयानक बात कहते सुनकर मेरे भीतर क्रोध की एक लहर दौड़ गई। परमेश्वर अंत के दिनों में देहधारण करके दुनिया में मानवजाति को बचाने आया है, पर चीन की कम्युनिस्ट पार्टी पागलपन के साथ उसका विरोध और निंदा करती है, और विश्वासियों को गिरफ्तार करके उन पर अत्याचार कर रही है। और अब ये चाहते हैं कि मैं कलीसिया को बेचकर इनकी कठपुतली बन जाऊँ। यह घृणित था। मैं देख रही थी कि कम्युनिस्ट पार्टी राक्षसों का एक गिरोह है, जो परमेश्वर से लड़ने पर आमादा है—ये कितने दुष्ट और प्रतिक्रियावादी हैं! मैं पार्टी के प्रति असीम घृणा से भर उठी और परमेश्वर की गवाही देकर शैतान के इन राक्षसों को शर्मिंदा करने के सिवा कुछ नहीं चाहा। जब मैं फिर भी कुछ नहीं बोली, तो पुलिस वालों ने एक दूसरी मनोवैज्ञानिक चाल आजमाई। उन्होंने मोबाइल फोन सेवा प्रदाता के जरिये मेरे पति को ढूँढ़ निकाला और उसे और हमारे बच्चे को बंदीगृह में मुझसे मिलवाने शहर से यहाँ ले आए। मेरे पति ने कभी भी मेरी आस्था का विरोध नहीं किया था, लेकिन पुलिस की धमकियों और प्रलोभन के कारण वह बार-बार मुझसे कहता रहा, "मैं तुमसे विनती करता हूँ कि अपनी आस्था छोड़ दो, मेरी खातिर नहीं, तो हमारे बेटे के बारे में ही सोचो। जरा सोचो, उसे पता चला कि उसकी माँ जेल में है, तो उस पर क्या गुजरेगी।" उसके मुँह से यह सब सुनना मेरे लिए सचमुच बहुत कठिन था। तभी मुझे परमेश्वर के वचनों के इस भजन का खयाल आया : "अंत के दिनों के कार्य में हमसे परम आस्था और प्रेम की अपेक्षा की जाती है। थोड़ी-सी लापरवाही से हम लड़खड़ा सकते हैं, क्योंकि कार्य का यह चरण पिछले सभी चरणों से अलग है : परमेश्वर मानवजाति की आस्था को पूर्ण कर रहा है—जो कि अदृश्य और अमूर्त दोनों है। इस चरण में परमेश्वर वचनों को आस्था में, प्रेम में और जीवन में परिवर्तित करता है। लोगों को उस बिंदु तक पहुँचने की आवश्यकता है जहाँ वे सैकड़ों बार शुद्धिकरणों का सामना कर चुके हैं और अय्यूब से भी ज़्यादा आस्था रखते हैं। किसी भी समय परमेश्वर से दूर जाए बिना उन्हें अविश्वसनीय पीड़ा और सभी प्रकार की यातनाओं को सहना आवश्यक है। जब वे मृत्यु तक आज्ञाकारी रहते हैं, और परमेश्वर में अत्यंत विश्वास रखते हैं, तो परमेश्वर के कार्य का यह चरण पूरा हो जाता है" ("मेमने का अनुसरण करो और नए गीत गाओ" में 'परमेश्वर विश्वास को पूर्ण बनाता है')। परमेश्वर के वचनों ने मुझे आस्था और शक्ति से भर दिया। मैं जरा भी नहीं डगमगाई, भले ही मेरे पति ने कुछ भी कहा। आखिरकार उसने मुझ पर यह बम गिराया, "अगर तुम सुनने से इनकार करती हो, तो हमें तलाक ले लेना चाहिए!" "तलाक" शब्द ने मेरा दिल टुकड़े-टुकड़े कर दिया। मैं जानती थी कि अगर कम्युनिस्ट पार्टी ने झूठ न बोला होता और परमेश्वर के कार्य की निंदा न की होती, और मेरे पति को धमकी न दी होती, उसके साथ जोर-जबर्दस्ती न की होती और हमारे बीच कलह के बीज न बोए होते, तो मेरा पति इतनी निर्मम बात कभी न कहता। मुझे पार्टी से और भी ज्यादा घृणा हो गई। वह मेरे परिवार को बरबादी के कगार पर ले आने की मुख्य दोषी थी! वे लोग मेरी भावनाओं और परिवार के मोह का इस्तेमाल करके मुझसे परमेश्वर के साथ विश्वासघात करवाना चाहते थे—मैं उनकी इस चाल में हरगिज नहीं फँस सकती थी। इस पर विचार करके मैंने अपने पति को शांति से जवाब दिया, "तुम हमारे बेटे को लेकर जा सकते हो।" अपनी हर चाल विफल होती देख एक अधिकारी गुस्से से भरकर डेस्क के सामने आया और मुझ पर चिल्लाया, "हम इतनी मेहनत करके भी तुमसे एक शब्द नहीं उगलवा पाए हैं! अगर तुमने अब भी राज़ नहीं खोला, तो तुम एक राजनीतिक कैदी ठहरा दी जाओगी। आज तुम्हारे लिए मुँह खोलने का आखिरी मौका है!" पर वे मुझ पर कितना भी भड़के, मैं शांत बनी रही और पूरे समय परमेश्वर से प्रार्थना करती रही कि वह मुझे अपनी आस्था पर दृढ़ रहने की शक्ति दे।

अपनी कोठरी में लौटकर मैंने अपने पति की बातों पर विचार किया। ऐसा लगता था कि वह सचमुच ही मुझे तलाक देने के लिए तत्पर था—मैं अपना घर खो बैठूँगी, और मुझे यह भी नहीं पता कि मेरी कैद कितनी लंबी होने वाली है। मैं बहुत दुखी हो गई। तभी परमेश्वर के कुछ वचन मेरे मन में आए : "अब तुम्हें उस मार्ग को स्पष्ट रूप से देखने में समर्थ हो जाना चाहिए, जिस पर पतरस चला था। यदि तुम पतरस के मार्ग को स्पस्ट रूप देख सको, तो तुम उस कार्य के बारे में निश्चित होगे जो आज किया जा रहा है, इसलिए तुम शिकायत नहीं करोगे या निष्क्रिय नहीं होगे, या किसी भी चीज़ की लालसा नहीं करोगे। तुम्हें पतरस की उस समय की मनोदशा का अनुभव करना चाहिए : वह दुख से त्रस्त था; उसने फिर कोई भविष्य या आशीष नहीं माँगा। उसने सांसारिक लाभ, प्रसन्नता, प्रसिद्धि या धन-दौलत की कामना नहीं की; उसने केवल सर्वाधिक अर्थपूर्ण जीवन जीना चाहा, जो कि परमेश्वर के प्रेम को चुकाने और परमेश्वर को अपनी सबसे अधिक बहुमूल्य वस्तु समर्पित करने के लिए था। तब वह अपने हृदय में संतुष्ट होता" ("वचन देह में प्रकट होता है" में 'पतरस ने यीशु को कैसे जाना')। पतरस की उपलब्धियाँ मेरे लिए बहुत हृदयस्पर्शी थीं। यह सच था—पतरस ने अपने भविष्य और नियति की जरा भी चिंता किए बिना, अपने हितों के बारे में जरा भी सोचे बिना, अपना जीवन परमेश्वर से प्रेम करने और उसे संतुष्ट करने में गुजार दिया। अंत में उसे सलीब पर उलटा लटका दिया गया, और इस तरह उसने परमेश्वर की एक सुंदर और जबरदस्त गवाही दी। मैं सौभाग्यशाली थी कि मैं देहधारी परमेश्वर का अनुसरण कर रही थी और उसके वचनों के पोषण और अगुआई का आनंद उठा रही थी, लेकिन मैंने परमेश्वर को कभी भी कुछ अर्पित नहीं किया था। अब वह समय आ गया था, जब मुझे उसकी गवाही देने की जरूरत थी—अब मुझे निश्चित रूप से परमेश्वर को संतुष्ट करना ही होगा। अगर मैंने यह अवसर गँवा दिया, तो क्या मैं जीवन भर पछताती नहीं रहूँगी? यह सोचते हुए मैंने परमेश्वर से प्रार्थना की, "परमेश्वर, मैं वही करना चाहती हूँ, जो पतरस ने किया था। मुझे चाहे आगे कुछ भी झेलना पड़े, चाहे वह तलाक ही क्यों न हो, चाहे वह जेल ही क्यों न हो, मैं तुम्हारी गवाही देने और तुम्हें खुश करने के लिए तैयार हूँ, और चाहे मुझे अपने बाकी दिन जेल में क्यों न गुजारने पड़ें, मैं शैतान के आगे नहीं झुकूँगी और तुम्हारे साथ विश्वासघात नहीं करूँगी।" जब मैंने अपना सब-कुछ अर्पित कर दिया, तो मुझे परमेश्वर के अद्भुत कर्म दिखाई दिए। कुछ दिन बाद एक सुधारक अधिकारी ने अप्रत्याशित रूप से मुझसे कहा, "अपना बोरिया-बिस्तर समेट लो। तुम घर जा रही हो।" मुझे अपने कानों पर विश्वास नहीं हुआ। मैं रोमांचित हो उठी। इस आध्यात्मिक युद्ध में शैतान शर्मिंदा और परास्त हो गया था, जबकि परमेश्वर जबरदस्त तरीके से महिमामंडित हुआ था!

स्वयं द्वारा झेले गए उत्पीड़न के 36 दिनों में मैंने चीनी कम्युनिस्ट पार्टी का दुष्ट और प्रतिक्रियावादी सार पूरी तरह से और स्पष्ट रूप से देखा—वह शातिर और निर्दयी है और स्वर्ग से बिलकुल उलट है। मैं उसे अपने हृदय की गहराइयों से घृणित और अस्वीकार्य मानने लगी। इस पूरी अग्निपरीक्षा के दौरान वे परमेश्वर के वचन ही थे, जो मुझे प्रबुद्धता और मार्गदर्शन प्रदान करते रहे, और मुझे बार-बार शैतान के हमलों और प्रलोभनों पर विजय प्राप्त करने में सक्षम बनाते रहे। मैंने सच में यह अनुभव किया कि परमेश्वर के वचन ही मनुष्य का जीवन और शक्ति हैं, और मैंने महसूस किया कि परमेश्वर हर चीज पर शासन करता है और हर चीज उसकी पकड़ में है। शैतान कितनी ही चालें क्यों न चल ले, वह परमेश्वर के हाथों हमेशा परास्त होता रहेगा। भले ही उसने परमेश्वर से विश्वासघात करवाने के लिए मेरी देह को कितनी ही यातनाएँ दी हों, पर उसकी क्रूरता न सिर्फ मुझे तोड़ नहीं पाई, बल्कि वास्तव में अपना दुष्ट चेहरा भी मेरी ऑंखों के सामने ले आई। मैंने परमेश्वर के प्रेम और उद्धार को जान लिया, शैतान को पूरी तरह से अस्वीकार कर दिया, और अपनी आस्था और परमेश्वर के अनुसरण में दृढ़ हो गई। परमेश्वर की बुद्धि शैतान की चालों पर हमेशा विजयी होगी। मैं परमेश्वर को हार्दिक धन्यवाद देती हूँ!

19. काले दानव की मांद में जीवन की चमकती रोशनी

लेखिका लिन यिंग, शांडोंग प्रांत

मेरा नाम लिन यिंग है और मैं सर्वशक्तिमान परमेश्वर की कलीसिया में एक ईसाई हूँ। सर्वशक्तिमान परमेश्वर में विश्वास करने से पहले, मैं हमेशा अपनी क्षमताओं पर भरोसा करना और कड़ी मेहनत करना चाहती थी, ताकि मैं अपने जीवन को बेहतर बना सकूं, लेकिन मैं जैसा चाहती थी वैसा नहीं हुआ। इसके बजाय, मैं एक के बाद एक मुसीबतों की दीवारों से टकराती रही और मैंने बार-बार नाकामी का सामना किया। जीवन की कठिन परिस्थितियों का सामना करने के बाद, मेरा शरीर और मन दोनों थककर चूर हो गये और मैंने अकथनीय कष्ट उठाया। मेरी पीड़ा और निराशा के बीच, एक बहन ने मुझे सर्वशक्तिमान परमेश्वर के अंत के दिनों का सुसमाचार सुनाया। जब मैंने परमेश्वर के इन वचनों को पढ़ा, "जब तुम थके हो और इस संसार में खुद को तन्हा महसूस करने लगो तो, व्याकुल मत होना, रोना मत। सर्वशक्तिमान परमेश्वर, रखवाला, किसी भी समय तुम्हारे आगमन को गले लगा लेगा" ("वचन देह में प्रकट होता है" में "सर्वशक्तिमान का आह भरना"), तो मैं अपने आंसुओं को ढलकने से न रोक पाई। सर्वशक्तिमान परमेश्वर के ममता भरे वचनों ने मुझे बड़ी सांत्वना दी और मैंने खुद को उस अनाथ की तरह महसूस किया, जो कई सालों से भटक रही थी और अंत में उसे अपनी माँ की गोद वापस मिल गई—अब मैं खुद को अकेला और बेसहारा महसूस नहीं करती थी। उस दिन से, मैं हर दिन उत्सुकतापूर्वक परमेश्वर के वचनों को पढ़ती हूँ। सभाओं में भाग लेकर और सर्वशक्तिमान परमेश्वर की कलीसिया के भाई-बहनों के साथ सहभागिता करके, मुझे कई सत्य समझ में आए और मैंने देखा कि ये सभी लोग बड़े ही नेक और सच्चे हैं। उनके बीच ईर्ष्या से उपजा कोई विवाद नहीं था और वे एक दूसरे के ख़िलाफ़ कोई साजिश नहीं करते थे। जब कभी भी किसी को कोई समस्या होती थी, तो सभी भाई-बहन पूरी ईमानदारी से सत्य के बारे में सहभागिता करते थे, ताकि समस्या को हल करने में मदद की जा सके। यह मदद हमेशा बिना किसी शर्त के दी जाती थी और कोई भी इसके बदले में कुछ नहीं माँगता था। उन लोगों के बीच मैंने उस आज़ादी और खुशी का अनुभव किया जो मैंने कभी नहीं महसूस की थी। मुझे इस बात का गहराई से एहसास हुआ कि सर्वशक्तिमान परमेश्वर की कलीसिया एक शुद्धता की जगह थी। मुझे यकीन हो गया कि सर्वशक्तिमान परमेश्वर वह एकमात्र सच्चा परमेश्वर है जो इंसान को कष्टों के महासागर से बचा सकता है! हालांकि, जब मैं परमेश्वर के प्रेम का आनंद उठा रही थी, तभी सीसीपी सरकार ने मुझे गैरकानूनी तरीके से गिरफ्तार कर लिया और सताया। इसने मेरे आनंदमय और खुशहाल जीवन को अस्त-व्यस्त कर दिया।

12 अगस्त, 2003 की आधी रात को, जब मैं गहरी नींद में सो रही थी तभी तेज़ी से दरवाज़ा पीटने की आवाज़ सुनकर अचानक मेरी नींद खुल गई। मैंने किसी को दरवाज़े पर ज़ोर से चिल्लाते हुए सुना, "खोलो! दरवाज़ा खोलो!" इससे पहले कि मैं कपड़े ठीक कर पाती, मैंने एक ज़ोर की आवाज़ सुनी, मेरे अपार्टमेंट का दरवाज़ा धड़ाके के साथ खुल गया था, इसी के साथ छः हिंसक और क्रूर पुलिस वाले अंदर आ धमके। इस घटना से हैरान होकर, मैंने पूछा, "यह सब क्या है?" मुख्य पुलिसकर्मी ने यह कहते हुए मुझे धमकाया, "ज़्यादा भोली मत बनो!" फिर अपने हाथ लहराते हुए, वह चिल्लाया, "इस जगह को अस्त-व्यस्त कर दो!" इसके बाद कई पुलिसकर्मियों ने मेरे कमरे और अलमारी को ऐसे तहस-नहस करना शुरू कर दिया, जैसे कि वे लुटेरे हों। कुछ ही पलों में, मेरे सारे बर्तन, कपड़े, चादरें, खाने-पीने का सामान... सब फ़र्श पर बिखरे पड़े थे, मेरा अपार्टमेंट पूरी तरह से अस्त-व्यस्त हो गया था। मेरे घर की तलाशी लेने के बाद, उन्होंने मुझे धक्का देते और खींचते हुए एक पुलिस की गाड़ी में बिठा लिया। उन लोगों ने मेरे घर से एक सीडी प्लेयर उठा लिया, जिसे मैंने हाल ही में 240 युआन में खरीदा था। साथ ही, उन्होंने 80 युआन की नकदी और परमेश्वर के वचनों की कुछ किताबें भी ले लीं। मैंने कभी सपने में भी इस तरह के दृश्य की कल्पना नहीं की थी: यह कुछ ऐसा था जो केवल टीवी कार्यक्रमों में देखने को मिलता है, लेकिन अब यह सब मेरे साथ हो रहा था। मैं बुरी तरह से डर गई और घबरा गई, मेरा दिल बड़ी तेज़ी से धड़कने लगा। मैं लगातार परमेश्वर से प्रार्थना करती रही, उनसे मेरी रक्षा करने की गुहार लगाती रही, ताकि मैं उनके लिए गवाही दे सकूं, ताकि मैं अपने भाई-बहनों को धोखा देकर यहूदा बनने से पहले मर जाऊं। तभी सर्वशक्तिमान परमेश्वर के ये वचन तेज़ी से मेरे जेहन में कौंध गए: "आपको इससे या उससे भयभीत नहीं होना चाहिए। चाहे तुम कितनी भी मुसीबतों या खतरों का सामना करो, तुम मेरे सम्मुख स्थिर रहो; किसी भी चीज से बाधित ना हो, ताकि मेरी इच्छा पूरी हो सके। ... मत डरो; मेरी सहायता के कारण कौन तुम्हारे मार्ग में बाधा डाल सकता है? यह स्मरण रखो!" ("वचन देह में प्रकट होता है" में आरम्भ में मसीह के कथन के "अध्याय 10")। परमेश्वर के वचनों ने मुझे काफ़ी सुकून दिया और मेरे हृदय को धीरे-धीरे शांत होने में मदद की। इन वचनों से मुझे यह एहसास हुआ कि मैं जिन पर विश्वास करती हूँ, वह वही शासक है जिसने स्वर्ग और धरती पर सभी चीज़ों को बनाया है, सभी चीज़ों का नियंत्रण उसके हाथों में है, शैतान और दुष्टात्माएँ उसके पैरों के नीचे हैं, परमेश्वर की अनुमति के बिना, शैतान मेरे साथ कुछ भी नहीं कर सकता है। अब मैंने शैतान के साथ परमेश्वर की लड़ाई में खुद को एक महत्वपूर्ण मुकाम पर पाया: यही वह समय था जब परमेश्वर को मेरी गवाही की ज़रूरत थी, और यही मेरे लिए परमेश्वर के वचनों का अनुभव करने और सत्य को हासिल करने का समय था; मैं जानती थी कि मुझे दृढ़तापूर्वक अपना पक्ष रखना और परमेश्वर के वचनों के अनुसार अभ्यास करना होगा, मैं कतई शैतान के आगे दंडवत नहीं करूंगी, न ही उसकी चलने नहीं दूंगी!

टायरों की तेज़ चरमराहट के साथ पुलिस की गाड़ी तेज़ी से पुलिस थाने में प्रवेश कर गई। जैसे ही गाड़ी रुकी, एक पुलिसवाले ने मुझे धकेलकर गाड़ी से बाहर निकाला जिससे मैं लड़खड़ाते हुए और अपने हाथों से खुद को संभालने की कोशिश करते हुए, सीधे दीवार से जा भिड़ी। मैंने अपने पीछे उन लोगों को पागलों की तरह हँसते हुए सुना। फिर उन लोगों ने मुझे एक छोटे से कमरे में धकेल दिया, इससे पहले कि मैं अपनी साँसों पर काबू पाती, उनमें से एक पुलिसवाले ने नामों की एक सूची पढ़कर सुनाई और मुझसे पूछा कि क्या मैं उनमें से किसी को जानती हूँ। यह देखकर कि मैंने कोई जवाब नहीं दिया, उन लोगों ने मुझे घेर लिया और गालियां देते हुए मुझ पर लात-घूंसे चलाने लगे। फिर एक दुष्ट पुलिसवाले ने मेरे बालों को कसकर पकड़ लिया और मुझे ऊपर की ओर खींचा, मेरे चेहरे पर दो बार कसकर प्रहार किया। मेरा सिर घूम गया और मेरी आँखों के आगे अँधेरा छा गया, मेरे मुँह के एक कोने से खून की धारा निकलने लगी।

उसके बाद उनमें से एक पुलिसवाले ने नामों की सूची वाला एक पेपर निकाला और गुस्से में इसे मेरे सामने यह कहते हुए फ़ेंक दिया, "तुम इन लोगों के नाम जानती हो ना? तुम्हारा नाम क्या है?" उस समय मुझे इतना दर्द हो रहा था कि मैं बोल भी नहीं पा रही थी। यह देखकर कि मैं कोई जवाब नहीं दे रही थी, तीन दुष्ट पुलिसवाले मुझ पर झपट पड़े, मुझे एक बार फिर लात-घूंसों से पीटने लगे और तब तक पीटते रहे जब तक कि मैं बेहोश नहीं हो गई।

अगले दिन सवेरे दुष्ट पुलिसवाले मुझे पुलिस सुरक्षा ब्यूरो के आपराधिक जांच अनुभाग के पूछताछ कक्ष में ले गये। जब मुझे कमरे में ले जाया गया, तो मैंने देखा कि कई हट्ठे-कट्ठे लोग मुझे इस तरह घूर रहे थे जैसे वे मुझे मार ही डालना चाहते थे। कमरे में यातना देने वाले हर तरह के उपकरण भरे-पड़े थे, इस नज़ारे को देखकर मुझे काफ़ी चिंता होने लगी—मुझे महसूस हुआ कि मैं दुष्टात्माओं के बीच घिर गई हूँ। मैं बुरी तरह से डर गई थी, भय और असुरक्षा का एहसास एक बार फिर से गहरा हो गया। मैंने मन ही मन सोचा: "कल, उन लोगों ने मुझे इतनी यातनाएं दीं और वह तो आधिकारिक पूछताछ भी नहीं थी। ऐसा लगता है कि आज जो कुछ होने वाला है, उससे बच निकलने का कोई रास्ता नहीं है। अगर वे लोग मुझे क्रूरता से यातना देने लगे, तो क्या मैं इसे सहन कर पाऊँगी?" मैंने सच्चे दिल से परमेश्वर से प्रार्थना की: "हे परमेश्वर, मैं इस समय काफ़ी डरी हुई हूँ, मुझे भय है कि मैं इन दुष्टात्माओं की यातनाओं को सहन नहीं कर पाऊँगी और मैं गवाही देने का अपना मौक़ा गँवा दूंगी। कृपया मेरे हृदय की रक्षा कीजिये। मैं आपको धोखा देने के बजाय मार खाकर मर जाना पसंद करूंगी!" तब परमेश्वर के वचनों की एक पंक्ति मेरे जेहन में उभरी: "सत्ता में रहने वाले लोग बाहर से दुष्ट लग सकते हैं, लेकिन डरो मत, क्योंकि ऐसा इसलिए है तुम सब का विश्वास बहुत कम है। जब तक तुम सभी का विश्वास बढ़ता है, तब तक कुछ भी मुश्किल नहीं होगा" ("वचन देह में प्रकट होता है" में आरम्भ में मसीह के कथन के "अध्याय 75")। परमेश्वर के वचनों में अधिकार और सामर्थ्य है। इन वचनों ने तत्काल मुझे आंतरिक शक्ति से भर दिया, और मैंने सोचा: "परमेश्वर मेरे साथ हैं, तो मैं किसी भी चीज़ से नहीं डरूँगी। वे चाहे मुझ पर कितना ही बल प्रयोग करें, वे बस काग़ज़ी शेर हैं जो केवल बाहर से भयानक दिखते हैं। उनसे डरने जैसी कोई बात नहीं, क्योंकि वे परमेश्वर द्वारा पहले ही परास्त किये जा चुके हैं।" तभी, उनमें से एक दुष्ट पुलिसवाला चिल्लाया, "बताओ हमें, कलीसिया में तुम्हारा पद क्या है! तुम किसे रिपोर्ट करती हो?" क्योंकि मुझे परमेश्वर के वचनों का सहारा था, मुझे बिल्कुल भी डर नहीं लगा, और इसीलिए मैंने उसके सवालों का कोई जवाब नहीं दिया। मैंने जिस तरह जवाब देने से इनकार कर दिया था, इसे देखकर वह पुलिसवाला खतरनाक जंगली जानवर की तरह मेरे ऊपर गुर्राया: "इस बदजात कुतिया को खड़ा करो! उसे पंजों के बल खड़ा कर दो जिससे उसे पता चल जाए कि हम कितने खतरनाक हैं!" फिर दो दुष्ट पुलिसवाले मेरी ओर बढ़े और मेरे हाथों को बुरी तरह से मेरी पीठ के पीछे मोड़कर ऊपर उठा दिया। मुझे तत्काल असहनीय दर्द महसूस हुआ और मेरे मुँह से चीख निकल गई और फिर मैं बेहोश हो गई...। जब मैं होश में आई, तो मैंने देखा कि मैं फ़र्श पर पड़ी हुई थी और मेरी नाक से खून निकल रहा था। मुझे साफ़ पता चल गया कि मेरे बेहोश होने के बाद, दुष्ट पुलिसवालों ने मुझे फ़र्श पर पटक दिया था। मुझे होश में आया देखकर, उन लोगों ने मुझे एक कमरे में खींच लिया, जो इतना अँधेरा था कि मैं अपने चेहरे के सामने अपने हाथों को भी नहीं देख पा रही थी। कमरा घुप्प अँधेरा, ठंडा और बदबूदार था। इसमें से पेशाब की दुर्गंध आ रही थी और मैं बड़ी मुश्किल से साँस ले पा रही थी। एक दुष्ट पुलिसवाले ने दरवाज़ा बंद करते हुए गुस्से में कहा, "ज़रा सोचो, अगर तुम गलती को नहीं स्वीकार करोगी, तो हम तुम्हें भूखों मरने पर मज़बूर कर देंगे।" मैं ठंडे फ़र्श पर गिर गई। मेरे पूरे शरीर में दर्द हो रहा था और मैं अंदर से काफ़ी कमज़ोर और व्याकुल महसूस कर रही थी। मैंने सोचा: "एक सृजित मनुष्य के लिए परमेश्वर में विश्वास करना और परमेश्वर की आराधना करना एक अपरिवर्तनीय नियम है, तो फिर सर्वशक्तिमान परमेश्वर में विश्वास करने में क्या गलत हो सकता है? परमेश्वर में विश्वास करने से हम सही मार्ग पर चल पाते हैं, यह न तो गैरकानूनी है और न ही कोई अपराध। फिर भी शैतानों का यह गिरोह मेरे साथ ऐसा व्यवहार कर रहा है जैसे कि मैंने मौत की सजा पाने लायक कोई बड़ा अपराध कर दिया है। इसे सहन नहीं किया जा सकता!" जब मैं अपनी पीड़ा में डूबी थी, परमेश्वर के वचनों का एक भजन मेरे मन में आया: "तुम लोगों में जो कार्य किया गया है, और तुम सब के भीतर जो आशीर्वाद दिए गए हैं उन्हें कोई भी दूर नहीं कर सकता है, और जो सब तुम सभी को दिया गया है वह कोई भी छीन कर नहीं ले जा सकता है। ... इस वजह से, तुम सभी को परमेश्वर के प्रति और भी अधिक समर्पित होना चाहिए, परमेश्वर के प्रति और भी अधिक निष्ठावान। क्योंकि परमेश्वर तुम्हें उठाता है, तुम्हें अपने प्रयासों को संभालना होगा, और परमेश्वर के आदेशों को स्वीकार करने के लिए अपने कद को तैयार करना होगा। परमेश्वर द्वारा दी गई जगह में तुम्हें दृढ़ खड़ा होना चाहिए, तुम्हें परमेश्वर के लोगों में से एक बनने का अनुसरण करना, राज्य के प्रशिक्षण को स्वीकार करना, परमेश्वर द्वारा विजित होना चाहिए और अंततः परमेश्वर का एक गौरवपूर्ण गवाही बनना चाहिए। यदि तुम्हारे पास ऐसे संकल्प हैं, तो अंततः तुम निश्चित रूप से परमेश्वर द्वारा प्राप्त होगे, और परमेश्वर के लिए एक शानदार गवाही बन जाओगे। तुम्हें यह समझना चाहिए कि प्रमुख आदेश परमेश्वर द्वारा प्राप्त किया जाना है और परमेश्वर के लिए एक शानदार गवाही बन जाना है। यही परमेश्वर की इच्छा है" ("मेमने का अनुसरण करना और नए गीत गाना" में "तुम परमेश्वर की इच्छा को निराश नहीं कर सकते")। मैं मन ही मन ये पंक्तियां गाती रही और मेरे पूरे शरीर में जोश का संचार हो गया। मुझे ऐसा महसूस हुआ मानो कि परमेश्वर मेरे बिल्कुल बगल में खड़े थे, मुझे सांत्वना दे रहे थे और एक ममतामयी माँ की तरह मेरा प्रोत्साहन कर रहे थे, इस आशंका में कि कहीं मैं कमज़ोर न पड़ जाऊं, गिर न जाऊं और अपना विश्वास न खो बैठूं, वे मुझे विनम्रता से समझा रहे थे और निर्देश भी दे रहे थे। यह सब ऐसा था मानो वे मुझसे कह रहे हों कि मैं जिस पीड़ादायक स्थिति में थी वह दरअसल राज्य के लिए प्रशिक्षण था, यह परमेश्वर का शाश्वत आशीष पाने के लिए शैतान पर जीत की एक गवाही थी, यह जीवन का सबसे कीमती धन था जो मुझे परमेश्वर ने दिया था, यह विशेष रूप से राज्य में प्रवेश के लिए दी गई एक सुंदर गवाही थी। मेरा दिल इस कदर भर आया कि मेरी आँखों से आंसू ढलक पड़े, और मैंने सोचा: "हे सर्वशक्तिमान परमेश्वर, मैं यह अच्छी तरह से याद रखूँगी कि आपने मुझे क्या सौंपा है और मुझे इस प्रशिक्षण का बीड़ा उठाना स्वीकार है। मैं पूरी सच्चाई से आपके साथ सहयोग करूंगी और आपके लिए शानदार गवाही दूंगी, मैं कमज़ोर नहीं पडूंगी और शैतान के हाथों उपहास की पात्र नहीं बनूंगी!"

तीसरे दिन सवेरे, कई पुलिसवाले मुझे एक बार फिर पूछताछ वाले कमरे में ले गये। एक दुष्ट पुलिस अधिकारी ने अपने डंडे से मेरे सिर पर ज़ोरदार प्रहार किया, और झूठी मुस्कान के साथ कहा, "क्या तुमने इसके बारे में सोचा?" फिर उसने कलीसिया के सदस्यों के नामों वाली एक सूची दिखाई और मुझसे उनकी पहचान करने के लिए कहा। मैंने मन ही मन परमेश्वर से प्रार्थना की: "हे सर्वशक्तिमान परमेश्वर, शैतान एक बार फिर मुझे लालच देने के लिए आया है और वह इस कोशिश में है कि मैं आपको धोखा दे दूं और अपने भाई-बहनों को बेच दूं। मैं यहूदा की तरह एक पापी जीवन जीने के रस्ते को पूरी तरह नकारती हूँ। मैंने सिर्फ यही मांगती हूँ कि आप मेरे हृदय की रक्षा करें, और अगर मैंने आपको धोखा देने के लिए कुछ भी किया, तो आप मुझे शाप दें!" मैंने तत्काल अपने अंदर शक्ति का संचार होता महसूस किया, और मैंने दृढ़तापूर्वक कहा, "मैं इनमें से किसी को नहीं जानती!" जैसे ही मैंने यह बात कही, तभी दो दुष्ट पुलिसवाले मुझ पर झपट पड़े। उनमें से एक ने मेरे पैर को पकड़कर खींचा और दूसरे ने एक कठोर चमड़े के जूते से मेरे घुटनों पर कसकर प्रहार किया। मुझ पर प्रहार करते हुए, उसने भयानक तरीके से कहा, "किसी को नहीं जानती, हाँ? तुम वाकई इनमें से किसी को नहीं जानती?" तेज़ दर्द के कारण मैं फिर से बेहोश हो गई। मुझे नहीं पता कि मैं कितनी देर तक बेहोश रही, मैं तब उठी जब उन्होंने मेरे ऊपर ठंडा पानी फेंककर मुझे जगाया। जैसे ही मैं होश में आयी, एक दुष्ट पुलिसवाले ने अपना मुक्का उठाकर मेरी छाती में ज़ोर से प्रहार किया। उसने मुझ पर इतनी ज़ोर से प्रहार किया कि मैं काफ़ी देर तक साँस ही नहीं ले पाई। फिर दूसरे दुष्ट पुलिसवाले ने मुझे बालों से पकड़ लिया, मुझे खींचकर एक लोहे की कुर्सी पर बिठा दिया और हथकड़ी लगा दी, ताकि मैं हिल-डुल न सकूं। फिर उसने एक गंदे कपड़े से मेरी आँखें ढँक दीं। वे अपनी पूरी ताकत लगाकर बारी-बारी से मेरे दोनों कानों को ऊपर की ओर खींचते रहे और जितनी ज़ोर से मेरे पैरों पर मार सकते थे, मारते रहे—इसके दर्द से मैं बुरी तरह कराहने लगी। मुझे दर्द और तकलीफ़ को सहन करते देख, दुष्ट पुलिसवालों का गिरोह ज़ोर-ज़ोर से ठहाके लगाने लगा। उनकी हँसी मुझे नर्क के भीतर से आती हुई लग रही थी—इसे सुनना भयानक अनुभव था और इससे मेरे हृदय में भूचाल आ गया। इस तरह की क्रूरता का सामना करते हुए, मैंने सही मायनों में यह साफ़ तौर पर देखा कि यह "जनता की पुलिस", जैसा कि सीसीपी सरकार उनके होने का दावा करती है, दरअसल क्रूर और दुष्ट जंगली जानवर के समान थी। वे लोग ऐसे पिशाच थे जिनका काम सिर्फ़ लोगों को कष्ट पहुंचाना था! मैं हमेशा पुलिस को नायकों की तरह देखती थी जिनका काम न्याय दिलाना था, जो बुरे लोगों को हवालात में डालते थे और नेक लोगों को सुरक्षित रखते थे, और लोग जब कभी भी किसी खतरे या परेशानी में होते, वे पुलिस को मदद के लिए पुकार सकते थे। भले ही जब से मैंने परमेश्वर में विश्वास करना शुरू किया था, मैं उनके द्वारा गिरफ़्तार करके सताये जाने के ख़तरे में थी, लेकिन असल में मैंने कभी नहीं सोचा था कि वे शैतान के दैत्य हैं। अब, सर्वशक्तिमान परमेश्वर ने निजी तौर पर मुझे इस तथ्यात्मक सच्चाई का एहसास कराया है, और तब जाकर मैं यह देख पा रही हूँ कि उन लोगों ने शैतानी राक्षसों का क्रूर और भयानक मुखौटा पहन रखा है। अपने दिल में, मैंने आखिरकार मेरी आध्यात्मिक आँखों को खोलने और मुझे सही-गलत के बीच के अंतर को साफ़ तौर पर देखने लायक बनाने के लिए चुपचाप परमेश्वर का धन्यवाद किया। मैंने यह महसूस किया कि इन सारी सच्चाइयों को जानने के लिए इस तरह का कष्ट उठाना सार्थक था! अगर परमेश्वर ने ऐसा नहीं किया होता, तो मैं शैतान के झूठ और धोखे को कभी नहीं समझ पाती, शैतान के अँधेरे प्रभाव से बच निकलना और परमेश्वर का उद्धार प्राप्त करना मेरे लिए लगभग असंभव हो जाता।

कुछ समय बाद, दुष्ट पुलिस अधिकारी ने कहा, "अब भी नहीं बोल रही? बोलोगी या नहीं?" यह देखकर मैंने कुछ नहीं कहा, तभी दो पुलिसवाले मेरी ओर बढ़े, मेरे सिर को पकड़ लिया और मेरी भौहों को उखाड़ने लगे। उनमें से एक ने जिसने मुझे पकड़ रखा था, कई बार मेरे चेहरे पर थप्पड़ लगाये, थप्पड़ इतनी ज़ोर से लगे थे कि मेरा सिर चकराने लगा। इस अपमान और पीड़ा की वजह से मुझे उदासी और घृणा दोनों का अनुभव हुआ, इन हरकतों के कारण शर्म के मारे मेरी आँखों से आंसुओं को धार बहने लगी। ओह, मुझे इन क्रूर विवेकहीन दुष्टों से बहुत नफ़रत हो गई थी, जिन्होंने परमेश्वर का अपमान किया था! अपनी पीड़ा में, मैंने उन हालातों के बारे में सोचा कि प्रभु यीशु ने इस तरह के अपमान को कैसे सहन किया होगा, मानवजाति को छुटकारा दिलाने के लिए सैनिकों द्वारा किये गए तिरस्कार और मारपीट को कैसे सहन किया होगा, और कैसे उन्हें सलीब पर चढ़ा दिया गया था। मैंने परमेश्वर द्वारा बार-बार दी गई इन चेतावनियों और उपदेशों पर विचार किया: "संभवतः तुम सबको ये वचन स्मरण होंगे: 'क्योंकि हमारा पल भर का हल्का सा क्लेश हमारे लिये बहुत ही महत्वपूर्ण और अनन्त महिमा उत्पन्न करता जाता है।' अतीत में तुम सबने यह बात सुनी है, तो भी किसी ने इन वचनों का सही अर्थ नहीं समझा। आज, तुम सभी अच्छे से जानते हो कि उनका वास्तविक महत्व क्या है" ("वचन देह में प्रकट होता है" में "क्या परमेश्वर का कार्य उतना सरल है, जितना मनुष्य कल्पना करता है?")। परमेश्वर के वचनों ने मेरे दिल को काफ़ी सुकून दिया और मैंने महसूस किया कि जिस अपमान और पीड़ा को अभी मैं सहन कर रही हूँ, परमेश्वर उसे याद रखेंगे; मैं यह पीड़ा सत्य को हासिल करने के लिये सहन कर रही थी, यह एक शानदार गवाही थी और यह मेरे जीवन में एक आशीष था। मैंने सोचा, "चूंकि मैं परमेश्वर में विश्वास करती हूँ, तो मेरे पास परमेश्वर के आशीष को स्वीकार करने का विश्वास और साहस होना चाहिये, और मेरे अंदर परमेश्वर की जीत की एक गवाह होने का दम होना चाहिये।" तभी, पुलिस अधिकारी के चेहरे के भाव बदले और उसने कहा, "हम जो भी जानना चाहते हैं बता दो और मैं तुम्हें अभी जाने दूंगा।" मैंने उसे घृणा के भाव से देखा और कहा, "मेरे जिंदा रहते ऐसा नहीं होगा!" गुस्से से तमतमाते हुए, उसने दो दुष्ट पुलिसवालों को मुझे पीछे खींचकर हवालात की अँधेरी कोठरी में डाल देने का निर्देश दिया।

क्रूर यातना के कई सत्रों के बाद, मेरा शरीर बुरी तरह से टूट गया था और इस पर कई घाव बन गये थे, मेरे पास कोई ताकत नहीं बची थी। खास तौर पर मेरे हाथ और पैर इस कदर बुरी तरह से फूल गये थे कि मैं उन्हें हिला-डुला भी नहीं पा रही थी। मैं पूरी तरह से शक्तिहीन होकर निढाल पड़ गई थी जैसे कि कोई मेमना अपने वध की प्रतीक्षा कर रहा हो। जब भी मैं यातना के उन क्रूर तरीकों का प्रयोग करते दुष्ट पुलिसवालों के क्रूर चेहरों और घिनौनी हँसी के बारे में सोचती, तो मेरा मन न चाहते हुए भी गहरी चिंता से भर जाता था। खास तौर पर तब, जब मैं हवालात की कोठरी के करीब आते कदमों की आहट सुनती थी, तो मेरा दिल ज़ोर-ज़ोर से धड़कने लगता था। तब मेरे अंदर आतंक और भय गहराने लगता, मैं अपने आपको असहाय और लाचार महसूस करने लगती थी। मैं रोने लगती थी; ओह, मैं किस बुरी तरह से रोती थी! मैंने परमेश्वर से अपने दिल की बात कही: "हे सर्वशक्तिमान परमेश्वर! अभी मैं बुरी तरह डरी हुई हूँ और बहुत कमज़ोर महसूस कर रही हूँ। मुझे नहीं पता कि मैं किस ओर जाऊं। कृपा करके मेरी रक्षा कीजिये। मैं वाकई अब इस नर्क में अब और नहीं रहना चाहती।" जब मैं अपने आपको कमज़ोर और मायूस महसूस कर रही थी, तभी परमेश्वर के वचन मेरे अंदर उभर आये, मुझे प्रोत्साहन और सहारा देने लगे: "इस विशाल दुनिया में, कौन मेरे द्वारा व्यक्तिगत रूप से जाँचा गया है? ... मैंने अय्यूब का उल्लेख बार-बार क्यों किया है? और मैंने पतरस को बार-बार संदर्भित क्यों किया है? क्या तुम लोगों ने कभी अपने लिए मेरी आशाओं को महसूस किया है? तुम लोगों को ऐसी बातों पर विचार करने के लिए अधिक समय व्यतीत करना चाहिए" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 8")। परमेश्वर के वचनों से मेरे अंदर विश्वास और शक्ति का संचार हुआ। मैंने सोचा, "हाँ!, पूरे स्वर्ग और धरती में, इंसानों में से ऐसा कौन है जो वैसा कर सकता है जैसा हम करते हैं और ऐसा कौन है जो दैत्यों की इस मांद में परमेश्वर की परीक्षा को निजी तौर पर स्वीकार कर सकता है? किसे परमेश्वर द्वारा उठाया जा सकता है और किसे चारों तरफ़ से शैतानों की फौज़ के बीच इस अग्निपरीक्षा से गुज़रने का सौभाग्य मिला है? मैं बुरी तरह से कमज़ोर और शक्तिहीन हो गई हूँ, फिर भी आज परमेश्वर मुझे इतना प्यार दे रहे हैं। परमेश्वर द्वारा चुना जाना मेरे जीवन का आशीष है और यही मेरा सम्मान है। मैं इस परीक्षा से बचकर नहीं भाग सकती, न ही मुझे इससे बच निकलने की कोशिश करनी चाहिये। इसके बजाय, मेरे पास आत्मसम्मान होना चाहिये, मुझे शैतान के सामने मज़बूती से खड़ा रहना चाहिये, जैसा कि अय्यूब और पतरस ने किया था। मुझे अपने जीवन का उपयोग परमेश्वर की गवाह बनने और परमेश्वर के नाम की मर्यादा बनाये रखने के लिए करना चाहिए, मुझे परमेश्वर के दुखी और निराश होने का कारण नहीं बनना चाहिये।" उस समय, मेरा हृदय कृतज्ञता और गर्व से भर गया। मुझे ऐसा महसूस हुआ जैसे कि मुझे इस जीवन में ऐसी पीड़ा और परीक्षा से गुज़रने का जो सौभाग्य मिला है, वो बिल्कुल असाधारण और सार्थक है!

चौथे दिन, एक बार फिर कलीसिया के सदस्यों की सूची हाथ में लेकर, दुष्ट पुलिस अधिकारी ने यह कहते हुए अपनी उंगली दिखाई, "इनमें से जिन लोगों को तुम जानती हो उनके नाम मुझे बताओ और मुझे अपने अगुवा का नाम भी बताओ। अगर तुम मुझे ये नाम बता दोगी, तो मैं तुम्हें जाने दूंगा। अगर नहीं, तो तुम यहीं मरोगी!" उसने देखा कि मैं अब भी उससे कुछ नहीं कहने वाली, तो उसने गुस्से से कहा, "आओ, उसके हाथों को उसकी पीठ पीछे बांधकर उसे लटका दो। उसे मार ही डालो!" दो पुलिसवालों ने तुरंत मेरे हाथों को मेरी पीठ पीछे बाँध दिया और उनके सहारे मुझे एक रस्सी से लटका दिया, ताकि मैं सिर्फ़ पैरों की उंगलियों के सहारे खड़ी रह पाऊं। फिर पुलिस अधिकारी ने थोड़ा धमकाते और थोड़ा प्रलोभन देते हुए कहा, "इस तरह से क्यों तकलीफ़ उठा रही हो? तुम जिन हालातों में हो, उसकी वास्तविकता को तुम्हें समझना होगा। चीन कम्युनिस्ट पार्टी का है और हम जो कहते हैं, वही होता है। अगर तुम वह सब बता देती हो, जो हम जानना चाहते हैं, तो मैं तुम्हें सीधे यहाँ से जाने दूंगा। इतना ही नहीं, मैं तुम्हें एक नौकरी भी दिला दूंगा। अगर तुम नहीं बताती हो, तो मैं तुम्हारे बारे में तुम्हारे बेटे के स्कूल में बता दूंगा और उसे स्कूल से निकाल दिया जाएगा...।" जब मैंने उसकी बेशर्मी भरी बातों को सुना, तो मुझे दुःख और गुस्सा दोनों का अनुभव हुआ। परमेश्वर के कार्य को रोकने और नष्ट करने के लिए और उद्धार पाने के हमारे अवसर को बर्बाद करने के लिए, सीसीपी सरकार किसी भी हद तक जाएगी और किसी भी तरह का बुरा काम करेगी! जैसे कि सर्वशक्तिमान परमेश्वर के वचन कहते हैं: "इस तरह के अंधियारे समाज में, जहां राक्षस बेरहम और अमानवीय हैं, शैतानों का राजा, जो पलक झपकते ही लोगों को मार डालता है, वो ऐसे परमेश्वर के अस्तित्व को कैसे सहन कर सकता है जो प्यारा, दयालु और पवित्र भी है? वह परमेशवर के आगमन की वाहवाही और जयकार कैसे कर सकता है? ये दास! ये दयालुता का बदला घृणा से चुकाते हैं, उन्होंने लंबे समय से परमेश्वर की निंदा की है, वे परमेश्वर को अपशब्द बोलते हैं, वे चरमसीमा तक क्रूर हैं, उनमें परमेश्वर के प्रति थोड़ा-सा भी सम्मान नहीं है, वे लूटते हैं और डाका डालते हैं, वे सभी विवेक खो चुके हैं, और उनमें दयालुता का कोई निशान नहीं बचा, और वे निर्दोषों को अचेतावस्था की ओर मुग्ध करते हैं। ... धार्मिक स्वतंत्रता? नागरिकों के वैध अधिकार और हित? ये सब पाप को छिपाने के तरीके हैं!" ("वचन देह में प्रकट होता है" में "कार्य और प्रवेश (8)")। तभी, मुझे सीसीपी सरकार के बदसूरत चेहरे का बिल्कुल स्पष्ट अंदाज़ा मिल गया, और मैंने स्वर्ग के विरुद्ध इसकी भ्रष्टता और जघन्य अपराध को देख लिया। सीसीपी सरकार वह शत्रु है जो परमेश्वर से नफ़रत करती है और यह परमेश्वर के बिल्कुल ख़िलाफ़ है, यह मेरी बिल्कुल कट्टर विरोधी हो—मैं इसकी बात कभी नहीं मान सकती! यह देखकर कि मैं चुपचाप रही, उन लोगों ने मुझे वहीं लटकता छोड़ दिया और धीरे-धीरे मैं बेहोश हो गई: उन लोगों ने मुझे पूरा एक दिन और पूरी एक रात वहीं लटकता छोड़ दिया। जब उन लोगों ने मुझे नीचे उतारा, तो मुझे सिर्फ़ यह महसूस हुआ कि कोई मेरी नाक को छू रहा था। वह जो भी था, जब उसने देखा कि मेरी साँसें अब भी चल रही हैं, तो उसने मुझे वहीं फ़र्श पर पड़ा रहने दिया। मेरे दिमाग में छा रहे धुंधलके के बीच, मैंने उन्हें यह कहते सुना, "मैंने सारी तरकीबें आज़मा लीं। मैं हैरान हूँ कि यह कुतिया इतनी मजबूत कैसे है। वह तो कम्युनिस्ट पार्टी से भी ज़्यादा मजबूत है। ये सर्वशक्तिमान परमेश्वर के विश्वासी कुछ और ही हैं!" जब मैंने उन्हें यह कहते हुए सुना, तो मेरे अंदर कुछ ऐसा महसूस हुआ जिसे मैं बयां नहीं कर सकती, मैं परमेश्वर का धन्यवाद व्यक्त करते हुए उनकी प्रशंसा करने से खुद को नहीं रोक पाई, क्योंकि परमेश्वर ने ही मुझे शैतान पर काबू पाने में मेरी अगुआई की थी।

मैं आठ दिनों तक पुलिस सुरक्षा ब्यूरो की अंधेरी कोठरी में बंद रही। सीसीपी सरकार ने हर तरह की चाल चल कर और हर तिकड़म आज़मा कर देख लिया, फिर भी वे लोग ऐसी कोई भी जानकारी मुझसे नहीं पा सके जो वे पाना चाहते थे। अंत में, जब दुष्ट पुलिसवालों को कोई उपाय न सूझा, तो उन लोगों ने मुझे सुधार-गृह भेज दिया। इस दौरान, उन लोगों ने मेरे परिवार से पैसे उगाहने के अवसर का लाभ उठाया, जब मेरे परिवार के लोग मुझसे मिलने आते। उन्होने मेरे पति से 3,000 युआन वसूले। मैंने सोचा था कि सुधार-गृह थोड़ा बेहतर होगा, लेकिन मैं गलत थी। परमेश्वर से नफ़रत करने वाले इस देश, चीन का हर एक कोना बिल्कुल काला है और हिंसा, क्रूरता और हत्या की घटनाओं से भरा हुआ है। इस तरह की जगह में सत्य का होना संभव नहीं है, सर्वशक्तिमान परमेश्वर के किसी विश्वासी को यहाँ पैर टिकाने की जगह मिलने का तो सवाल ही नहीं है। सुधार-गृह में रहना तो आसमान से टपकने और खजूर में अटकने जैसा है। दुष्ट पुलिसवाले अब भी हार मानने को तैयार नहीं थे, और इसलिए मेरे वहाँ पहुँचते ही वे मुझसे पूछताछ करने लगे। चूँकि वे मुझसे जो भी जानकारी पाना चाहते थे, उनमें से कोई भी जानकारी उन्हें नहीं मिली थी, इसलिए तीन पुलिसवाले तत्काल मेरे ऊपर झपटे और मुझ पर लात-घूसों की बौछार कर दी। मेरे पुराने घाव, जो अब तक ठीक नहीं हुए थे, उन पर फिर से नये चोट और घाव बन गये। मुझे तब तक बुरी तरह से मारा गया जब तक मैं फ़र्श पर निढाल न हो गई और हिलने-डुलने लायक भी न रही। पुलिस प्रमुख उकडूँ होकर नीचे बैठ गया, मेरे सिर पर उंगली रखकर मुझे यह कहते हुए धमकाने लगा, "अगर तुम अपना अपराध स्वीकार नहीं करोगी, तो यहाँ जिंदा रहने की उम्मीद भी मत करना!" एक दुष्ट पुलिसवाला मेरे पास आया और उसने फिर से मुझ पर कई बार लातों से प्रहार किया, फिर दो पुलिसवाले मुझे खींचकर आँगन में ले आये और मुझे एक टेलीफ़ोन के खंभे से बाँध दिया। मैं पानी की एक बूंद भी पिये बिना एक पूरे दिन वहाँ बंधी पड़ी रही, मेरा शरीर कटे के निशानों और घावों से भरा हुआ था। इस आशंका से कि मैं वहाँ मर भी सकती हूँ, उन लोगों ने मुझे एक कोठरी में डाल दिया। जब मैं ठीक मौत के दरवाज़े पर थी और मैं सबसे ज़्यादा कमज़ोर महसूस कर रही थी, तभी दो बहनें जो सर्वशक्तिमान परमेश्वर में विश्वास करती थीं और जिन्हें सुधार-गृह में कैद करके रखा गया था, वे मेरी ओर दौड़ पड़ीं। उन्होंने अपने कपड़े खोलकर और मुझे उनमें लपेटकर मुझे कसकर पकड़ लिया, वे अपने शरीर की गर्मी से मेरे शरीर को गर्म रखने करने की कोशिश करने लगीं। हालांकि हम एक दूसरे के लिए बिल्कुल अजनबी थीं, लेकिन परमेश्वर का प्रेम हमारे दिलों को करीब ले आया था। मैं अपनी बहनों के रोने की अस्पष्ट आवाज़ को सुन पा रही थी, और दूसरे कैदी यह कहते हुए हमारी चर्चा कर रहे थे, "ये पुलिसवाले कितने कठोर हैं! सर्वशक्तिमान परमेश्वर में विश्वास करने वाले ये लोग कितने दयालु हैं। मैंने सोचा कि तुम सब एक ही परिवार की हो, लेकिन असल में तुम लोग तो एक दूसरे को जानते भी नहीं।" मैंने दोनों बहनों को यह कहते हुए भी सुना, "परमेश्वर ने मनुष्य को बनाया है और हम सब एक परिवार हैं...।" अंत में मुझे तेज़ बुखार हो गया, मैं बेहद कमज़ोर हो गई और मुझे ऐसा महसूस हुआ कि मैं मौत के बिल्कुल करीब हूँ। दुष्ट पुलिसवालों ने इस पर कोई ध्यान नहीं दिया, लेकिन दोनों बहनों ने कुछ कपड़े और दवाइयां खरीदने की मोटी कीमत चुकाई। उन्होंने बड़ी सावधानी से मेरे घावों का इलाज किया और हर दिन मेरी देखभाल करती रहीं। उनकी सतर्क देखभाल में, धीरे-धीरे मेरी हालत सुधरने लगी। मैं जानती थी कि यह परमेश्वर का प्रेम था: भले ही सर्वशक्तिमान परमेश्वर ने मेरे ऊपर दुखों का पहाड़ टूटने की अनुमति दी थी, उन्हें हमेशा मेरी कमज़ोरी और तकलीफ़ का ख़याल था, और उन्होंने चुपचाप मेरे लिये सारी व्यवस्था कर ली थी, उन्होंने मेरी देखभाल करने और मुझे सहारा देने के लिये इन दोनों बहनों की व्यवस्था की थी। हमने एक दूसरे को सहारा और प्रोत्साहन दिया, और अपने मन में एक ही इच्छा और लक्ष्य को लेकर, हममें से हर एक ने चुपचाप दूसरे के लिये प्रार्थना की थी। हमने परमेश्वर से विश्वास और शक्ति देने की प्रार्थना की थी, ताकि हम दुष्टात्माओं की इस मांद में परमेश्वर की जीत के गवाह बन सकें।

सुधार-गृह में जाना धरती पर नर्क में प्रवेश करने जैसा था; उन दीवारों के अंदर हम एक अमानवीय जीवन जी रहे थे। हमारे पास कभी भी खाने के लिए पर्याप्त भोजन नहीं होता था और हमें बहुत कड़ी मेहनत करनी होती थी, हम सुबह के सात बजे से लेकर रात के दस बजे तक लगातार काम करते थे, तब जाकर हम अपनी-अपनी कोठरी में जा पाते थे—हर दिन काम करते हुए हम बुरी तरह से थक जाते और हमारे शरीर की सारी ताकत ख़त्म हो जाती थी। लेकिन क्योंकि मैं अक्सर दोनों बहनों के साथ परमेश्वर के वचनों के बारे में सहभागिता कर पाती थी, इसलिए भले ही मेरे शरीर को काफ़ी तकलीफ़ उठानी पड़ती थी और हम हमेशा थके होते थे, फिर भी मेरे हृदय को सुकून मिलता था और वह रोशनी से भरा था। उस दौरान अक्सर, मैं परमेश्वर के वचनों के इस भजन के बारे में सोचा करती थी: "इस प्रकार, इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("मेमने का अनुसरण करना और नए गीत गाना" में "तुम्हारी पीड़ा जितनी भी हो ज़्यादा, परमेश्वर को प्रेम करने का करो प्रयास")। जब भी मैं यह भजन गाती, मुझे ऐसा महसूस होता कि एक असाधारण शक्ति मेरा समर्थन कर रही है, और पूरी तरह अनजान रहते हुए, अंदर से मुझे जो थकान, तनाव और तकलीफ़ महसूस होती थी, वह सब हवा हो जाती। साथ ही साथ, मुझे यह भी एहसास हुआ कि मेरा इस पीड़ा को सहन कर पाने में सक्षम होना सबसे बड़ी करुणा थी और यह परमेश्वर द्वारा मुझे दिया गया सबसे बड़ा आशीष था। मेरी पीड़ा चाहे कितनी ही बड़ी क्यों न हो गई हो, मैं अंत तक परमेश्वर का अनुसरण करके के लिए कृतसंकल्प थी, और यहाँ तक कि आख़िरी साँस बची रह जाने पर भी, मैं परमेश्वर से प्रेम करने और उनको संतुष्ट करने की कोशिश करूंगी। परमेश्वर के प्रेम का प्रोत्साहन पाकर, मैंने सुधार-गृह में तकरीबन 20 दिनों की असहनीय पीड़ा का सामना किया। राक्षसों की उस अँधेरी मांद में, सर्वशक्तिमान परमेश्वर से मिली जीवन की रोशनी ने अँधेरे को मिटा दिया था और इसने मुझे निरंतर परमेश्वर की स्तुति करने और परमेश्वर के वचनों से मिल रही जीवन की आपूर्ति का आनंद उठाने में सक्षम बनाया था—यह परमेश्वर द्वारा मुझे दिया गया सबसे बड़ा प्रेम और उद्धार था। जब मुझे अंततः रिहा किया जा रहा था, तब भी दुष्ट पुलिसवाले यह कहते हुए बेशर्मी से मुझे धमकाते रहे, "यहाँ तुम्हारे साथ जो कुछ भी हुआ, घर पहुँचने के बाद उसके बारे में किसी से ज़िक्र करने की सोचना भी नहीं!" दुष्ट पुलिसवालों के इंसानी चेहरों और जंगली जानवरों वाले हृदय, बुरी चीज़ें करने लेकिन उनकी जिम्मेदारी नहीं लेने उनकी इच्छा की कुरूपता को देखकर मेरा विश्वास और भी मजबूत हो गया, शैतान को त्यागने, परमेश्वर का अनुसरण करने और परमेश्वर के लिये गवाही देने का मेरा संकल्प और भी दृढ़ हो गया। मैंने परमेश्वर के साथ सहयोग करने और सुसमाचार का प्रचार करने, दुष्ट शैतान के क्षेत्र में रह रही अन्य साथी आत्माओं को रोशनी में लाने का संकल्प लिया, ताकि वे भी सृजनकर्ता के प्रेम और उद्धार को प्राप्त कर सकें।

सीसीपी सरकार द्वारा क्रूरतापूर्ण ढंग से सताये जाने के इस पूरे अनुभव में, ये सर्वशक्तिमान परमेश्वर ही थे जिन्होंने दुष्टात्माओं के घेरे से बाहर निकलने के लिए हर कदम में मेरी अगुवाई की और मुझे दुष्ट शैतान की मांद से निकलने में मदद की। इस अनुभव ने मुझे इस बात का सच्चा एहसास कराया: शैतान चाहे कितना ही वहशी, क्रूर और आक्रामक क्यों न हो, यह हमेशा परमेश्वर द्वारा परास्त किया गया शत्रु होगा। केवल सर्वशक्तिमान परमेश्वर ही वह सर्वोच्च सत्ता है जो हमारा पक्का समर्थक हो सकता है, जो शैतान पर जीत और मृत्यु पर जीत हासिल करने में हमारी अगुवाई कर सकता है, वही हमें परमेश्वर की रोशनी में दृढ़ता के साथ जीवन जीने में सक्षम बना सकता है। जैसा कि सर्वशक्तिमान परमेश्वर कहते हैं: "परमेश्वर की जीवन शक्ति किसी भी शक्ति पर प्रभुत्व कर सकती है; इसके अलावा, वह किसी भी शक्ति से अधिक है। उसका जीवन अनन्त काल का है, उसकी सामर्थ्य असाधारण है, और उसके जीवन की शक्ति आसानी से किसी भी प्राणी या शत्रु की शक्ति से पराजित नहीं हो सकती। परमेश्वर की जीवन-शक्ति का अस्तित्व है, और अपनी शानदार चमक से चमकती है, चाहे वह कोई भी समय या स्थान क्यों न हो। स्वर्ग और पृथ्वी बहुत बड़े बदलावों से गुज़र सकते हैं, लेकिन परमेश्वर का जीवन हमेशा समान ही रहता है। हर चीज़ का अस्तित्व समाप्त हो जायेगा, परन्तु परमेश्वर का जीवन फिर भी अस्तित्व में रहेगा। क्योंकि परमेश्वर ही सभी चीजों के अस्तित्व का स्रोत है, और उनके अस्तित्व का मूल है" ("वचन देह में प्रकट होता है" में "केवल अंतिम दिनों का मसीह ही मनुष्य को अनन्त जीवन का मार्ग दे सकता है")। इसी दिन से, मैंने दृढ़तापूर्वक सर्वशक्तिमान परमेश्वर का अनुसरण करने, सत्य की खोज में अपना सर्वोत्तम प्रयास करने और परमेश्वर द्वारा मनुष्य को दिया जाने वाला अनंत जीवन हासिल करने का संकल्प लिया।

20. क्रूर यातनाओं ने मेरी आस्था को मजबूत किया

झाओ रुई, चीन

2009 की वसंत ऋतु में चीनी कम्युनिस्ट पार्टी ने बड़े पैमाने पर सर्वशक्तिमान परमेश्वर की कलीसिया के सदस्यों की गिरफ्तारी का अभियान चलाया। एक-एक करके पूरे देश में कलीसियाओं के प्रधान अगुआओं को गिरफ्तार करके जेल में ठूँस दिया गया। 4 अप्रैल को रात के करीब 9 बजे मैं और एक बहन, जिसके साथ मैं अपने कर्तव्य निभाने में सहयोग कर रही थी, बहन वांग के घर से निकलकर रास्ते पर जा रहे थे कि अचानक सादे कपड़ों में तीन व्यक्ति लपककर हमारे पीछे आए और बाँहों से पकड़कर हमें जबरन घसीटने लगे, और चिल्लाकर बोले, "चलो! तुम लोग हमारे साथ चल रहे हो!" इससे पहले कि हम कुछ कर पाते, उन्होंने हमें रास्ते पर खड़ी एक काली गाड़ी की पिछली सीट पर पटक दिया। यह बिलकुल वैसे ही हुआ, जैसे फिल्मों मे बदमाश आते हैं और दिन-दहाड़े किसी का अपहरण कर लेते हैं, फर्क सिर इतना था कि अब यह हमारे साथ असलियत में हो रहा था, और बहुत ही खौफनाक था। मैं बुरी तरह डर गई और मन ही मन परमेश्वर को पुकारने लगी : "प्यारे परमेश्वर! मुझे बचा ले! हे परमेश्वर, कृपा कर मुझे बचा ले...।" मैं सँभल भी नहीं पाई थी कि हमारी गाड़ी नगरपालिका के सार्वजनिक सुरक्षा ब्यूरो के अहाते में आकर रुकी। तब जाकर मुझे एहसास हुआ कि हम लोग पुलिस के हत्थे चढ़ गए हैं। तभी वे बहन वांग को भी ले आए। हम तीनों को दूसरी मंजिल के दफ्तर में ले जाया गया। एक अधिकरी ने बिना कोई स्पष्टीकरण दिए हमसे हमारे थैले जब्त कर लिए और हमें दीवार की तरह मुँह करके खड़ा करवा दिया। उसने जबरन हमारे कपड़े उतरवा दिए और हमारी पूरी तलाशी ली। फिर उसने हमसे जबरदस्ती कलीसिया के काम से संबंधित कुछ सामग्री, कलीसिया के पैसे की रसीदें, हमारे मोबाइल फोन, 5,000 से ज्यादा नकदी चीनी मुद्रा, एक बैंक-कार्ड और घड़ी, और साथ ही हमारे पास मौजूद और हमारे थैलों में रखी अन्य निजी वस्तुएँ जब्त कर लीं। जब यह सब चल रहा था, तो सात-आठ पुरुष पुलिस अधिकारी कमरे में आते-जाते रहे और उनमें से दो अधिकारियों ने, जो हम पर निगाह रखे हुए थे, अट्टहास करते हुए मेरी तरफ इशारा किया और कहा, "यह कलीसिया में बहुत अहमियत रखती है, लगता है आज हमने बड़ी मछली पकड़ी है।" उसके फौरन बाद सादी वर्दी पहने चार पुलिस अधिकारियों ने मुझे हथकड़ी लगाई, मेरी आँखें टोप से ढक दीं, और शहर से बहुत दूर स्थित नगरपालिका के सार्वजनिक सुरक्षा ब्यूरो की शाखा में ले गए।

जब मैंने पूछताछ-कक्ष में जाकर लोहे की ऊँची, जालीदार खिड़की और वह खौफनाक, ठंडी दिखने वाली टाइगर-कुर्सी देखी, तो मुझे उन भाई-बहनों की भयानक कहानियाँ याद आ गईं, जिन्हें पहले यातनाएँ दी गई थीं। उन अनजान यातनाओं के बारे में सोचकर, जो ये दुष्ट पुलिस अधिकारी मुझे देने वाले थे, मैं बेहद डर गई, और अनजाने ही मेरे हाथ काँपने लगे। ऐसी निराशाजनक स्थिति में मैंने परमेश्वर के इन वचनों के बारे में सोचा : "तुम्हारे दिल में अभी भी डर बैठा हुआ है। तब क्या ऐसा नहीं है कि तुम्हारा दिल अब भी शैतान से आने वाले विचारों से भरा हुआ है?" "एक विजेता क्या है? मसीह के अच्छे सैनिकों को बहादुर होना चाहिए और आध्यात्मिक रूप से मजबूत होने के लिए मुझ पर निर्भर रहना चाहिए; उन्हें योद्धा बनने के लिए लड़ना होगा और शैतान का सामना मौत तक करना होगा" ("वचन देह में प्रकट होता है" में 'आरंभ में मसीह के कथन' के 'अध्याय 12')। परमेश्वर के वचनों के प्रबोधन ने धीरे-धीरे मेरे भयभीत हृदय को शांत कर दिया और मुझे एहसास कराया कि मेरे भय का स्रोत शैतान में है। मैंने मन ही मन सोचा : "शैतान मेरी देह को यातना देना चाहता है, ताकि मैं उसकी निरंकुशता के आगे हार मान लूँ। लेकिन मैं उसके धोखे से भरे षड्यंत्र में फँस नहीं सकती। परमेश्वर हर समय मेरा पक्का सहारा और शाश्वत आसरा रहेगा। यह एक आध्यात्मिक युद्ध है और यह जरूरी है कि मैं परमेश्वर की गवाही दूँ। मुझे परमेश्वर के साथ खड़ा होना चाहिए, मैं शैतान के आगे नहीं झुक सकती।" इस बात का एहसास होने के बाद मैंने मन ही मन प्रार्थना की : "हे परमेश्वर! तेरे नेक इरादों के कारण ही आज मैं इन दुष्ट पुलिसवालों के हाथ लगी हूँ। लेकिन मेरा आध्यात्मिक कद बहुत ही छोटा है, मैं घबराई हुई और भयभीत हूँ। मैं तुझसे प्रार्थना करती हूँ कि तू मुझे आस्था और हौसला दे, ताकि मैं शैतान के प्रभाव के बंधनों से मुक्त हो सकूँ, उसके आगे न झुकूँ और दृढ़तापूर्वक तेरी गवाही दे सकूँ!" प्रार्थना करने के बाद मेरा दिल हौसले से भर गया, और मुझे उन दुर्जन दिखने वाले दुष्ट पुलिसकर्मियों से उतना भय नहीं लगा।

तभी दो अधिकारियों ने मुझे टाइगर-कुर्सी में धकेल दिया और मेरे हाथों-पैरों में ताले डाल दिए। एक विशालकाय जानवर-से दिखने वाले अधिकारी ने दीवार की तरफ इशारा किया, जिस पर लिखा था "कानून का सभ्य प्रवर्तन", और फिर मेज पर जोर से हाथ मारते हुए चिल्लाया, "तुझे पता है, तू कहाँ है? सार्वजनिक सुरक्षा ब्यूरो चीनी सरकार की एक ऐसी शाखा है, जिसे हिंसा में महारत हासिल है! अगर तूने सब-कुछ साफ-साफ नहीं बताया, तो फिर तेरी खैर नहीं! चल बता! तेरा नाम क्या है? उम्र कितनी है? कहाँ से है? कलीसिया में तेरी हैसियत क्या है?" उसका आक्रामक व्यवहार देखकर मैं गुस्से से तमतमा गई। मैंने सोचा : "ये लोग हमेशा 'जनता की पुलिस' होने और अपना लक्ष्य 'दुष्टों का खात्मा करना और कानून का पालन करने वालों को शांति से रहने देना' होने का दावा करते हैं, जबकि सच्चाई यह है कि ये लोग ठगों, डाकुओं और अपराध-जगत के हत्यारों का झुंड हैं। ये लोग ऐसे दरिंदे हैं, जो इंसाफ पर आक्रमण करते हैं और नेक व ईमानदार लोगों को दंडित करते हैं! ये पुलिसवाले उन लोगों को नजरंदाज कर देते हैं, जो नियम तोड़ते हैं और अपराध करते हैं, और उन्हें कानून के दायरे से बाहर रहने की छूट देते हैं। जबकि हम लोग सिर्फ परमेश्वर में आस्था रखते हैं, परमेश्वर के वचन पढ़ते हैं और सही राह पर चलते हैं, इसके बावजूद हम इस वहशी झुंड की हिंसा का निशाना बन गए हैं। सीसीपी सरकार न्याय को पलटने वाली विकृत सरकार है।" हालाँकि मुझे उन दुष्ट पुलिसवालों से घृणा हो गई थी, लेकिन मुझे पता था कि मेरा आध्यात्मिक कद बहुत छोटा है, और मैं उनकी क्रूर यातना सह नहीं पाऊँगी। इसलिए मैंने बार-बार परमेश्वर को पुकारते हुए उससे याचना की कि मुझे शक्ति दे। तभी परमेश्वर के इन वचनों ने मुझे प्रबुद्ध किया : "विश्वास एक ही लट्ठे से बने पुल की तरह है: जो लोग घृणास्पद ढंग से जीवन से चिपके रहते हैं उन्हें इसे पार करने में परेशानी होगी, परन्तु जो आत्म बलिदान करने को तैयार रहते हैं, वे बिना किसी फ़िक्र के, मजबूती से कदम रखते हुए उसे पार कर सकते हैं" ("वचन देह में प्रकट होता है" में 'आरंभ में मसीह के कथन' के 'अध्याय 6')। परमेश्वर के वचनों की दिलासा और हौसले ने मुझे स्थिर रहने में मदद की, और मैंने मन ही मन सोचा : "आज मुझे सब-कुछ दाँव पर लगाने के लिए तैयार रहना चाहिए—अगर मरने की नौबत आती है, तो वही सही। अगर दरिंदों के इस गिरोह को यह लगता है कि ये लोग मुझसे कलीसिया के पैसे, काम या हमारे अगुआओं के बारे में उगलवा लेंगे, तो ये गलतफहमी में हैं!" बाद में उन दरिंदों ने हर तरह से मुझसे पूछताछ की और मुझसे जानकारी निकलवाने की कोशिश की, लेकिन मैंने अपनी जबान नहीं खोली।

यह देखकर कि मैं जबान नहीं खोल रही हूँ, एक दूसरा अधिकारी गुस्से से भर उठा और जोर से मेज पर हाथ मारकर तेजी से मेरी तरफ बढ़ा और उस टाइगर-कुर्सी को एक लात मारी, जिससे मैं बँधी हुई थी और फिर मेरे सिर को पकड़कर झिंझोड़ते हुए चिल्लाया, "उगल दे, जो कुछ तुझे पता है! यह मत सोच कि हम कुछ नहीं जानते। अगर हमें कुछ पता न होता, तो हम लोग तुम तीनों की सही ठिकाने पर धर-पकड़ कैसे करते?" वह लंबा पुलिसवाला दहाड़ा, "देख, मेरे सब्र का इम्तहान मत ले! अगर हमने तुझे थोड़े-बहुत दर्द का एहसास नहीं कराया, तो तू सोचेगी कि हम तुझे सिर्फ गीदड़-भभकी दे रहे हैं। चल खड़ी हो जा!" इतना कहते ही वह मुझे टाइगर-कुर्सी से घसीटकर खिड़की के नीचे ले गया, जो दीवार में काफी ऊँचाई पर थी और जिसमें लोहे की जालियाँ लगी हुई थीं। उन्होंने मेरे दोनों हाथों में काँटेदार हथकड़ियाँ लगा दीं, उनका एक सिरा मेरे हाथों से बाँध दिया और दूसरा लोहे की जाली से, ताकि मैं सिर्फ हाथों के सहारे खिड़की से लटक जाऊँ और सिर्फ मेरी एड़ियाँ ही जमीन को छू पाएँ। एक दुष्ट पुलिसवाले ने कमरे का एयरकंडीशनर चलाकर कमरे का तापमान कम कर दिया और एक गोल की हुई पत्रिका से मेरे सिर पर जोर से मारा। इसके बावजूद मुझे शांत देखकर वह गुस्से से पागल होकर चीखा : "तू जबान खोलेगी या नहीं? अगर नहीं, तो हम तुझे 'झूला झुलाएँगे'!" इसके बाद उसने एक फौजी-स्तर की पैकिंग बेल्ट मेरे पैरों में बाँध दी और फिर बेल्ट को टाइगर-कुर्सी से बाँध दिया। दो पुलिसवाले टाइगर-कुर्सी को खींचकर दूर ले गए और इस तरह मैं हवा में लटक गई। ऐसी स्थिति में मेरा शरीर आगे की ओर हो गया, हथकड़ियाँ खिसककर मेरी कलाइयों के मुहाने पर आ गईं, जिसके कारण हथकड़ियों के काँटे मेरे हाथों के पिछले हिस्से में गड़ गए। मुझे भयंकर पीड़ा हो रही थी, लेकिन मैंने अपने होठ कसकर काट लिए, ताकि मेरी चीख न निकले और उन दुष्ट पुलिसवालों को मुझ पर हँसने का मौका न मिले। उनमें से एक ने कुटिल मुसकराहट के साथ कहा, "लगता है, इसे दर्द नहीं हो रहा! ला, इसकी चूड़ियाँ थोड़ी और कस दूँ।" यह कहकर उसने अपना पैर उठाया और मेरी पिंडलियों पर चढ़कर मेरे शरीर को दोनों तरफ झुला दिया। इसके कारण मेरी कलाइयों के आसपास और हाथों की पिछली तरफ हथकड़ियाँ और ज्यादा कस गईं। दर्द न सह पाने की वजह से आखिरकार मेरी चीख निकल गई, जिससे वे हँस-हँसकर लोट-पोट हो गए। तब जाकर उसने मेरे पैरों को दबाना बंद किया, जिससे मैं फिर हवा में लटक गई। करीब बीस मिनट बाद उसने अचानक टाइगर-कुर्सी कर्कश ध्वनि के साथ वापस मेरी तरफ धकेल दी, जिससे मेरी चीख निकल गई, क्योंकि मेरा शरीर फिर से दीवार से लटक गया था, सिर्फ मेरी एड़ियाँ जमीन को छू रही थीं। इसके साथ ही हथकड़ियाँ फिर से मेरी कलाइयों में चढ़ गईं। हथकड़ियों के अचानक ढीला पड़ने के कारण खून का बहाव तेजी से हाथों से बाजुओं की तरह जाने लगा, और खून की वापसी के दबाव से टीस के साथ दर्द होने लगा। मेरी पीड़ा देखकर वे कुटिलता से खिलखिलाकर हँसने लगे, और फिर पूछताछ पर उतर आए, "तेरी कलीसिया में कितने लोग हैं? तू पैसा कहाँ रखती है?" उन्होंने मुझसे जो भी सवाल-जवाब किए, मैंने एक का भी उत्तर नहीं दिया, जिससे वे लोग इतने क्रोधित हो गए कि वे मुझे गालियाँ बकने लगे : "कमीनी! तू बहुत ही टेढ़ी खीर है! देखते हैं, तू कब तक टिकती है!" यह कहते हुए उन्होंने टाइगर-कुर्सी फिर से दीवार से दूर खींच ली, और मैं फिर से हवा में लटक गई। इस बार हथकड़ियों ने पहले से ही जख्मी हाथों के पिछले हिस्से को कसकर जकड़ लिया, जिससे मेरे हाथ तेजी से सूज गए और उनमें खून उभर आया, ऐसा लगा जैसे ये अभी फट जाएँगे। दर्द पहली बार से भी ज्यादा तेज था। उन्होंने कैदियों को यातना देने और दंडित करने के अपने "अतीत के गौरवमय शोषण" के कारनामों का एक-दूसरे के सामने विशद चित्रण किया। यह सब पंद्रह मिनट तक चला, फिर उन्होंने लात मारकर कुर्सी को दीवार से झुका दिया और मैं फिर से सीधे खिड़की से लटकने और एड़ियों से जमीन को छू पाने भर की अपनी पुरानी स्थिति में लौट आईं। उनकी इस कारगुजारी के चलते मैं एक बार फिर भयानक पीड़ा से गुजरी। तभी एक नाटे थुलथुल पुरुष अधिकारी ने आकर उनसे पूछा, "इसने कुछ बताया?" दोनों पुलिसवालों ने जवाब दिया, "नहीं, बहुत ही अड़ियल घोड़ी है।" यह सुनकर वह थुलथुल दुष्ट पुलिसवाला मेरे पास आया और उसने मुझे कसकर एक तमाचा मारा, फिर कुटिलता से फुँफकारते हुए बोला, "देखता हूँ, तू कितनी अड़ियल है! ला तेरे हाथ ढीले कर दूँ।" मैंने अपने हाथ देखे, तो उनमें बहुत सूजन आ गई थी और वे काले-नीले पड़ गए थे। तभी उसने मेरी उँगलियाँ पकड़ीं और उन्हें आगे-पीछे हिलाने, मसलने और चिकोटी काटने लगा, और वह ऐसा तब तक करता रहा, जब तक कि मेरी सुन्न पड़ी उँगलियों में फिर से दर्द नहीं होने लगा। उसके बाद उसने मेरी हथकड़ियाँ एकदम कस दीं और उन दो अधिकारियों को मुझे हवा में ऊपर की ओर खींचने का इशारा किया। मैं एक बार फिर हवा में लटक गई। मैं बीस मिनट तक उसी स्थिति में रही, उसके बाद मुझे नीचे किया गया। वे लोग मुझे बार-बार ऊपर-नीचे खींचते-उतारते रहे। मुझे इस ढंग से यातना दी गई कि मैं पीड़ा से बचने के लिए मौत की कामना करने लगी। हथकड़ियाँ जब भी मेरे हाथों में ऊपर-नीचे होतीं, तो पहले से ज्यादा दर्द होता। अंत में हथकड़ियों के काँटे मेरे हाथों के पिछले हिस्से की चमड़ी में घुस गए और बहुत ज्यादा खून बहने लगा। मेरे हाथों में खून का बहाव एकदम रुक गया और वे गुब्बारे की तरह फूल गए। ऑक्सीजन न मिलने के कारण मेरा सिर जोर से चबक-चबक कर रहा था, जैसे अभी फट जाएगा। मुझे वाकई लगा कि मैं मरने वाली हूँ।

जब मुझे लगा कि अब मैं यह सब और नहीं झेल पाऊँगी, तभी मेरे दिमाग में परमेश्वर के वचनों का एक अंश आया : "यरूशलम जाने के मार्ग पर यीशु बहुत संतप्त था, मानो उसके हृदय में कोई चाकू भोंक दिया गया हो, फिर भी उसमें अपने वचन से पीछे हटने की जरा-सी भी इच्छा नहीं थी; एक सामर्थ्यवान ताक़त उसे लगातार उस ओर बढ़ने के लिए बाध्य कर रही थी, जहाँ उसे सलीब पर चढ़ाया जाना था" ("वचन देह में प्रकट होता है" में 'परमेश्वर की इच्छा के अनुरूप सेवा कैसे करें')। परमेश्वर के वचनों ने अचानक मुझे शक्ति दी और मैंने सोचा कि प्रभु यीशु ने किस तरह सलीब पर कष्ट सहा होगा : रोमन सैनिकों ने उसे कोड़े मारे, उसका मजाक उड़ाया, उसे अपमानित किया और बुरी तरह से पीटा। और उसके बाद भी उसे भारी सलीब लेकर चलवाया गया, वही सलीब जिस पर बाद में उसे जिंदा लटकाया गया, जब तक कि उसके शरीर से खून की आखिरी बूँद न निकल गई। कितना क्रूर अत्याचार! कितनी अकल्पनीय पीड़ा! फिर भी प्रभु यीशु ने यह सब चुपचाप बरदाश्त कर लिया। हालाँकि वह भयंकर पीड़ा निश्चित रूप से बयाँ नहीं की जा सकती, लेकिन प्रभु यीशु ने इंसान के छुटकारे की खातिर अपनी इच्छा से स्वयं को शैतान के हवाले किया था। मैंने सोचा : "आज परमेश्वर दूसरी बार देहधारण करके नास्तिक देश चीन में आया है। यहाँ उसने अनुग्रह के युग से भी ज्यादा भयानक खतरों का सामना किया है। जबसे सर्वशक्तिमान परमेश्वर ने प्रकट होकर अपना कार्य शुरू किया है, तबसे सीसीपी सरकार ने उसे लांछित करने, उसकी निंदा करने, पागलों की तरह उसका पीछा करके पकड़ने के लिए हर मुमकिन तरीके का इस्तेमाल किया है, और व्यर्थ में उम्मीद लगाए बैठी है कि वह परमेश्वर के कार्य को तबाह कर देगी। अपने दोनों देहधारणों में परमेश्वर ने जितना कष्ट उठाया है, उसकी कल्पना करना भी असंभव है, उसे बरदाश्त करने की तो बात ही क्या है। चूँकि परमेश्वर ने हमारे लिए इतने कष्ट सहे हैं, इसलिए मेरे अंदर अधिक विवेक होना चाहिए; मुझे परमेश्वर को संतुष्टि और सुख देना चाहिए, भले ही मेरी मौत हो जाए।" उस पल मेरे मन में युग-युगांतर के तमाम संतों और नबियों की कड़ी मेहनत कौंध गई: दनिय्येल का शेर की माँद में जाना, पतरस का सूली पर उलटा लटकना, याकूब का सिर धड़ से अलग किया जाना...। बिना किसी अपवाद के इन संतों और नबियों ने मौत के कगार पर पहुँचकर परमेश्वर की शानदार गवाही दी। मुझे एहसास हुआ कि मुझे भी उनकी आस्था, भक्ति और समर्पण का अनुकरण करना चाहिए। इस तरह मैंने परमेश्वर से मन ही मन प्रार्थना की : "प्यारे परमेश्वर! तू पाप-मुक्त है, लेकिन तू हमारे उद्धार के लिए सूली पर चढ़ा। अपना कार्य करने के लिए तूने चीन में देहधाण करके अपना जीवन खतरे में डाला। तेरा प्रेम इतना महान है कि मैं तुझे कभी भी उसका प्रतिदान नहीं दे सकती। तेरे साथ-साथ यातनाएँ झेलना आज मेरे लिए गौरव की बात है। तेरे दिल को सुख देने के लिए मैं गवाही देने को तैयार हूँ। भले ही शैतान मेरी जान ले ले, मैं बिलकुल शिकायत नहीं करूँगी!" परमेश्वर के प्रेम पर ध्यान केंद्रित होने से मेरी शारीरिक पीड़ा काफी हद तक कम हो गई। रात के दूसरे पहर में दुष्ट पुलिसवाले लगातार बारी-बारी से मुझे यातना देते रहे। दूसरे दिन सुबह 9 बजे जाकर उन्होंने मेरे पैर खोले और मुझे खिड़की से लटकता छोड़ दिया। मेरे दोनों हाथ सुन्न हो गए थे, उनमें कोई संवेदना नहीं थी, मेरा पूरा बदन सूज गया था। उस समय वे लोग उस बहन को भी मेरे बगल वाले पूछताछ-कक्ष में ले आए, जिसके साथ मिलकर मैं अपने कर्तव्यों का निर्वाह किया करती थी। अचानक आठ-नौ अधिकारी मेरे पूछताछ-कक्ष में घुस आए, और एक छोटे, थुलथुल पुलिस अधिकारी ने गुस्से से कमरे में आकर मुझसे पूछताछ कर रहे दुष्ट पुलिसवालों से पूछा, "इसने अभी तक अपनी जबान खोली या नहीं?" "नहीं खोली," उन्होंने जवाब दिया। जैसे ही उसने यह जवाब सुना, वह लपककर मेरी तरफ आया और मेरे चेहरे पर तड़ातड़ दो तमाचे मारे और तमतमाकर चिल्लाया, "तू अभी भी हमारा साथ नहीं दे रही है! हमें तेरा नाम पता है, हम यह भी जानते हैं कि तू कलीसिया की अहम अगुआ है। इस गलतफहमी में मत रहना कि हमें कुछ नहीं पता! तूने पैसा कहाँ रखा है?" मुझे चुप देख उसने मुझे धमकी दी, "अगर तूने अपना जुर्म कुबूल नहीं किया, और हमने पता लगा लिया, तो तेरी और भी ज्यादा दुर्गति होगी। कलीसिया में तेरी हैसियत को देखते हुए तू बीस साल के लिए जेल जाएगी!" बाद में उन लोगों ने मेरा बैंक-कार्ड हासिल कर लिया और मुझसे कार्ड पर मेरा नाम और उसका पिन पूछने लगे। मैंने मन में सोचा : "देख लेने दो, क्या फर्क पड़ता है। वैसे भी मेरे घरवालों ने खाते में कुछ ज्यादा पैसे तो डाले नहीं। हो सकता है, देखने के बाद ये लोग मुझे कलीसिया के पैसों के लिए परेशान न करें।" यह सोचकर मैंने उन्हें अपना नाम और पिन नंबर बता दिया।

बाद में मैंने कहा कि मुझे बाथरूम जाना है, तब जाकर उन्होंने मुझे नीचे उतारा। उस समय तक मैं पैरों पर अपना नियंत्रण खो चुकी थी, इसलिए वे खुद मुझे बाथरूम तक ले गए और बाहर चौकसी करते रहे। लेकिन न तो मेरे हाथों में किसी तरह की कोई संवेदना थी, न उन तक मेरे दिमाग की कोई बात पहुँच रही थी, इसलिए मैं बस दीवार से टेक लगाकर खड़ी हो गई, यहाँ तक कि मैं अपनी पैंट उतारने की स्थिति में भी नहीं थी। जब मैं काफी देर बाद भी बाहर नहीं निकली, तो एक दुष्ट पुलिसवाले ने जोर से दरवाजे को धक्का मारा और कामुक मुसकराहट के साथ चिल्लाया, "अभी तक हुआ नहीं क्या?" यह देखकर कि मेरे हाथ काम नहीं कर रहे, उसने मेरी पैंट उतारी और बाथरूम जाने के बाद दोबारा पहना दी। पुरुष अधिकारियों का एक समूह बाथरूम के बाहर इकट्ठा होकर भद्दी फब्तियाँ कसने लगा और गंदी भाषा में मेरा अपमान करने लगा। मेरे जैसी करीब बीस साल की एक मासूम युवा लड़की के बारे में अपमानजनक फब्तियाँ कसने वाले उन ठगों और दुष्टों के अन्याय ने अचानक मुझे व्याकुल कर दिया और मैं रोने लगी। मुझे यह भी खयाल आया कि अगर मेरे हाथों को कहीं सचमुच लकवा मार गया, और आगे चलकर मैं अपनी देखभाल नहीं कर पाई, तो उससे तो बेहतर है कि मुझे मौत ही आ जाए। अगर उस वक्त मैं ठीक से चल पाती, तो मैं उसी समय बिल्डिंग से कूदकर अपनी जान दे देती। अपने सबसे कमजोर पलों में मुझे कलीसिया का "परमेश्वर के महिमा दिवस को देखना मेरी अभिलाषा है" नामक भजन याद आया : "मैं अपना प्यार और अपनी निष्ठा परमेश्वर को अर्पित कर दूँगा और परमेश्वर को महिमान्वित करने के अपने लक्ष्य को पूरा करूँगा। मैं परमेश्वर की गवाही में डटे रहने, और शैतान के आगे कभी हार न मानने के लिये दृढ़निश्चयी हूँ। मेरा सिर फूट सकता है, मेरा लहू बह सकता है, मगर परमेश्वर-जनों का जोश कभी ख़त्म नहीं हो सकता। परमेश्वर के उपदेश दिल में बसते हैं, मैं दुष्ट शैतान को अपमानित करने का निश्चय करता हूँ। पीड़ा और कठिनाइयाँ परमेश्वर द्वारा पूर्वनिर्धारित हैं। मैं मृत्युपर्यंत उसके प्रति वफादार और आज्ञाकारी रहूँगा। मैं फिर कभी परमेश्वर के आँसू बहाने या चिंता करने का कारण नहीं बनूँगा" (मेमने का अनुसरण करो और नए गीत गाओ)। परमेश्वर की प्रबुद्धता और रोशनी ने मेरे अंदर एक बार फिर आस्था भर दी और मेरी आत्मा को मजबूती मिली। मैंने सोचा : "शैतान की चालाकियाँ मुझे बेवकूफ नहीं बना सकतीं। मुझे इस तरह की बात को लेकर अपनी जान नहीं देनी चाहिए। ये लोग जानबूझकर मेरा अपमान कर रहे हैं और तंज कस रहे हैं, ताकि मैं ऐसा कुछ करूँ जो परमेश्वर को आहत करे और धोखा दे। मेरा जान देना उनके धूर्त षड्यंत्र में फँसने वाली बात होगी। मैं शैतान की साजिश कामयाब नहीं होने दे सकती। अगर मैं सचमुच अपाहिज भी हो जाऊँ, तो भी जब तक मेरे अंदर एक भी साँस बाकी है, मुझे परमेश्वर की गवाही देते रहनी चाहिए।"

जब मैं पूछताछ कक्ष में लौटी, तो थकान के मारे फर्श पर लुढ़क गई। कई पुलिसवाले मुझे घेरकर मुझ पर चिल्लाने लगे, और मुझे खड़े होने का हुक्म देने लगे। उस ठिगने, मोटे अधिकारी ने, जिसने मुझे तमाचे मारे थे, मुझे कसकर लात मारी और कहने लगा कि मैं नाटक कर रही हूँ। उस वक्त मेरा शरीर काँपने लगा, मुझे साँस लेने में दिक्कत होने लगी, और मैं जोर-जोर से साँस लेने लगी। मेरा बायाँ पैर और सीने का बायाँ हिस्सा ऐंठने और एक-दूसरे की ओर सिकुड़ने लगे। मेरा पूरा शरीर ठंडा और सख्त होने लगा, और दो अधिकारियों ने खींचकर मेरे शरीर को सीधा करने की काफी कोशिश की, लेकिन वे लोग मुझे सीधा नहीं कर पाए। मैं मन में जानती थी कि परमेश्वर इस दर्द और तकलीफ के इस्तेमाल से मेरे लिए कोई रास्ता खोल रहा है, वरना वे लोग मुझे लगातार क्रूर यातना देते रहते। मेरी यह विकट स्थिति देखने के बाद ही उन दुष्ट अधिकारियों ने आखिरकार मुझे पीटना बंद किया। उसके बाद उन्होंने मुझे टाइगर-कुर्सी से बाँध दिया और दो अधिकारियों को मुझ पर नजर रखने के लिए छोड़कर, मेरी कलीसिया की बहन को यातना देने के लिए बगल वाले कमरे में चले गए। अपनी बहन की रोंगटे खड़े कर देने वाली लगातार आती चीखें सुनकर मेरा मन तो ऐसा हुआ कि मैं उन दरिंदों पर झपट पड़ूँ और उन्हें मौत के घाट उतार दूँ, लेकिन मौजूदा हालात में मैं थकान से चूर स्थिति में वहीं फर्श पर गिर गई। मैं केवल परमेश्वर से यही प्रार्थना और याचना कर सकती थी कि वह मेरी बहन को शक्ति और सुरक्षा दे, ताकि वह गवाही दे सके। उसी समय मैंने उस नीच और दुष्ट पार्टी को दिल से बददुआ दी, जिसने अपने लोगों को दुखों की गहराइयों में धकेल दिया था, और परमेश्वर से इंसानी शक्ल में मौजूद ऐसे जानवरों को सजा देने की गुहार लगाई। बाद में, मुझे वहाँ पड़े, आखिरी साँसें गिनते देखकर, और यह झमेला न पालने की इच्छा से कि कोई उनकी निगरानी में मर जाए, उन्होंने मुझे अस्पताल भेज दिया। अस्पताल आने के बाद मेरे पैर और सीना फिर से ऐंठने और एक-दूसरे की ओर सिकुड़ने लगे, और मुझे सीधा करने के लिए कई लोगों को मशक्कत करनी पड़ी। मेरे दोनों हाथ गुब्बारे की तरह सूज गए थे और उनमें खून के थक्के बन गए थे। मेरे हाथों में मवाद भर गया था, जिसकी वजह से वे मुझे आईवी नहीं दे पा रहे थे, क्योंकि जैसे ही वे मुझे सुई लगाते, वैसे ही मेरी नसों से खून बहकर आसपास के टिशूज में फैल जाता और इंजेक्शन की जगह से खून निकलने लगता। डॉक्टर ने जब यह देखा, तो वह बोला, "हमें इन हथकड़ियों को निकालना पड़ेगा!" उन्होंने पुलिस को यह भी सुझाव दिया कि आगे की जाँच के लिए मुझे म्युनिसिपल अस्पताल भेज दिया जाए, क्योंकि उसे अंदेशा था कि मुझे हृदय-रोग संबंधी कोई परेशानी हो गई है। वे दुष्ट पुलिसवाले मेरी सहायता के लिए कुछ नहीं करना चाहते थे, लेकिन उसके बाद उन्होंने मुझे हथकड़ी नहीं लगाई। अगले दिन, जो अधिकारी मुझसे पूछताछ कर रहा था, उसने एक कागज पर ईशनिंदा और परमेश्वर को कलंकित करने वाली बातें लिखीं, जिसे वह मेरे मौखिक बयान के तौर पर इस्तेमाल करना चाहता था, और उसने मुझसे कहा कि मैं उस पर हस्ताक्षर करूँ। जब मैंने बयान पर हस्ताक्षर करने से मना कर दिया, तो उसने उत्तेजित होकर मेरा हाथ पकड़ा और बयान पर मेरी उँगलियों की छाप लेने के लिए मुझसे जबरदस्ती करने लगा।

9 अप्रैल की शाम को मंडल निदेशक और दो पुरुष पुलिस अधिकारी मुझे नजरबंदी-गृह लेकर गए। जब नजरबंदी-गृह के डॉक्टर ने देखा कि मेरा पूरा शरीर सूजा हुआ है, और मैं चल भी नहीं पा रही, मेरे बाजुओं में किसी तरह की कोई संवेदना नहीं है, और मेरी हालत बहुत ज्यादा खराब है, तो उन्होंने मुझे भर्ती करने से मना कर दिया, क्योंकि उन्हें मेरी मौत हो जाने का अंदेशा था। उसके बाद मंडल निदेशक ने नजरबंदी-गृह के गवर्नर से एक घंटे तक कुछ सौदेबाजी की और उससे वादा किया कि अगर मुझे कुछ हो गया, तो नजरबंदी-गृह को उसका जिम्मेदार नहीं ठहराया जाएगा। तब जाकर गवर्नर मुझे अपने संरक्षण में लेने को तैयार हुआ।

दस से ज्यादा दिनों के बाद दर्जनभर से भी अधिक दुष्ट पुलिसवालों को दूसरे सीमाप्रांतों से अस्थायी तौर पर नजरबंदी-गृह में स्थानांतरित कर दिया गया, ताकि वे लोग पारियों में दिन-रात मुझसे पूछताछ कर सकें। किसी कैदी से पूछताछ करने की एक तय सीमा होती है, लेकिन पुलिस का कहना था कि चूँकि यह एक बड़ा और बहुत ही गंभीर किस्म का महत्वपूर्ण मामला था, इसलिए वे लोग मुझे यूँ ही अकेला नहीं छोड़ सकते। उन्हें डर था कि अगर उन्होंने मुझसे ज्यादा समय तक पूछताछ की, तो मेरी नाजुक हालत को देखते हुए कहीं कोई स्वास्थ्य संबंधी आपातस्थिति न आ जाए, इसलिए वे लोग रात को करीब एक बजे तक ही पूछताछ करते थे और उसके बाद मुझे मेरी जेल की कोठरी में वापस भेज देते थे और अगले दिन सुबह होते ही बुला लेते थे। उन्होंने लगातार तीन दिनों तक मुझसे हर दिन करीब 18 घंटे पूछताछ की। हालाँकि उन्होंने मुझसे हर तरह से पूछताछ की, लेकिन मैंने अपनी जबान नहीं खोली। जब उन्होंने देखा कि उनकी सख्त चालें काम नहीं आ रहीं, तो उन्होंने नर्म रुख अपनाया। वे मेरी चोटों के प्रति चिंता जाहिर करने लगे, मुझे दवा लाकर देते, और मेरे जख्मों पर मरहम लगाते। उनकी अचानक उभर आई "दयालुता" देख मैंने भी यह सोचकर सतर्कता थोड़ी कम कर दी : "अगर मैं इन्हें कलीसिया के बारे में कोई महत्वहीन बात बता दूँ, तो शायद ठीक रहेगा...।" उसी क्षण मेरे मन में परमेश्वर के ये वचन उभरे : "इसके प्रति लापरवाही का रवैया न अपनाओ, बल्कि जब तुम लोगों पर मुसीबत आए तो मेरे और करीब आ जाओ; मेरी ताड़ना को अपमानित करने और शैतान के कुटिल षड्यंत्रों में फँसने से बचने के लिए हर बात में अधिक सावधान और सतर्क रहो" ("वचन देह में प्रकट होता है" में 'आरंभ में मसीह के कथन' के 'अध्याय 95')। अचानक मुझे एहसास हुआ कि मैं शैतान की धूर्त चाल में फँस रही हूँ। क्या ये वही लोग नहीं हैं, जो अभी कुछ दिन पहले तक मुझे यातना दे रहे थे? ये लोग अपना बरताव बदल सकते हैं, लेकिन इनकी दुष्ट प्रकृति नहीं बदल सकती—शैतान हमेशा शैतान ही रहता है। परमेश्वर के वचनों ने मुझे इस सच्चाई से रूबरू करा दिया कि ये लोग भेड़ की खाल में भेड़िए हैं और गुप्त मनसूबे पाले हुए हैं। इसलिए ये लोग मुझे जितना चाहें लालच दें या गहन पूछताछ करें, मैं एक शब्द भी नहीं बोलूँगी। उसके फौरन बाद परमेश्वर ने उनकी कलई खोल दी; एक अधिकारी ने, जिसे वे कैप्टन वू कह रहे थे, मुझसे बड़े ही भयावह अंदाज में पूछताछ की : "तू कलीसिया की अगुआ होते हुए भी यह नहीं जानती कि पैसा कहाँ रखा है? अगर तू नहीं बताएगी, तो पता लगाने के हमारे पास और भी तरीके हैं!" एक बूढ़ा, मरियल-सा पुलिस अधिकारी गालियों की बौछार करते हुए चिल्लाया, "कमीनी, हम तुझे उँगली पकड़ा रहे हैं और तू पहुँचा पकड़ रही है! अगर तूने जबान नहीं खोली, तो हम तुझे बाहर ले जाकर फिर से लटका देंगे। देखते हैं, तू कैसे अब भी कलीसिया की वफादार कुतिया बनकर हमसे जानकारी छिपाती है! तेरे जैसी के साथ निपटने के लिए मेरे पास बहुत-से तरीके हैं!" वह इस अंदाज में जितना ज्यादा बोल रहा था, मेरा चुप रहने का निश्चय उतना ही दृढ़ हो रहा था। आखिरकार उत्तेजित होकर उसने मुझे धक्का दिया और बोला, "तेरे इस तरह के बरताव से तो बीस साल की सजा भी तेरे लिए कम है!" यह कहते हुए, कुंठित होकर वह कमरे से बाहर निकल गया। इसके बाद राष्ट्रीय सुरक्षा मामलों के सार्वजनिक सुरक्षा के प्रांतीय विभाग प्रभारी के यहाँ से एक अधिकारी मुझसे पूछताछ करने के लिए आया। उसने परमेश्वर पर हमला करने और उसका विरोध करने वाली बहुत-सी बातें कहीं और वह लगातार अपने अनुभव और ज्ञान की शेखी बघारता रहा, दूसरे अधिकारी भी उसकी चापलूसी करते रहे। उसके दंभ और आत्म-संतुष्टि की बदसूरती देखकर, सत्य को तोड़ने-मरोड़ने, अफवाह फैलाने, झूठ बोलने और झूठे आरोप मढ़ने वाली बातें सुनकर, मेरे मन में उस अधिकारी के प्रति नफरत और जुगुप्सा दोनों पैदा हो गईं। मैं उसकी शक्ल भी देखना बरदाश्त नहीं कर पा रही थी, इसलिए मैं सीधे अपने सामने वाली दीवार की तरफ देखती रही और मन ही मन उसकी हर बात का खंडन करती रही। उसकी बकवास पूरी सुबह चली और जब वह सब-कुछ कह चुका, तो उसने मेरी राय पूछी। मैंने अधीरता से कहा : "मैं तो अनपढ़ हूँ, इसलिए समझ नहीं पाई कि आप क्या बक-बक कर रहे थे।" यह सुनकर वह उखड़ गया और एक सवाल-जवाब करने वाले अधिकारी से बोला, "यह चिकना घड़ा है। मेरा खयाल है, यह परमेश्वरीकृत होकर बरबाद हो चुकी है!" यह कहते हुए वह कन्नी काटकर खिन्न मन से निकल गया।

जब दुष्ट पुलिस नजरबंदी की मेरी कोठरी में मुझे खींचकर ले गई, और मैंने देखा कि बहन वांग भी उसी कोठरी में है, तो इस दृश्य ने मेरे दिल को स्नेह से भर दिया। मैं समझ गई कि यह परमेश्वर का आयोजन और व्यवस्था है, परमेश्वर का प्रेम मुझे खोज रहा है, और परमेश्वर ने यह सब इसलिए किया है, क्योंकि उस समय मैं अपाहिज अवस्था में थी—मेरी बाँहें और हाथ सूज गए थे और मवाद के कारण फूल गए थे। मेरी उँगलियों में किसी प्रकार की कोई संवेदना नहीं थी, और वे मूली की तरह मोटी होकर कठोर हो गई थीं। मैं अपने पैर हिला नहीं पाती थी और एकदम कमजोर हो गई थी, और मेरा पूरा शरीर दर्द से कराहता था। छह महीनों तक मैं अपने ईंट के बिस्तर से करीब-करीब हिली भी नहीं। उस दौरान मेरी बहन ने हर दिन मेरा खयाल रखा—वो मुझे ब्रश कराती, मेरा मुँह धुलाती, नहलाती, मेरे बाल सँवारती और मुझे खाना खिलाती...। एक महीने बाद मेरी बहन को रिहा कर दिया गया और मुझे सूचित किया गया कि मुझे औपचारिक रूप से गिरफ्तार कर लिया गया है। अपनी बहन की रिहाई के बाद, यह सोचकर कि मैं अभी भी इस काबिल नहीं हो पाई हूँ कि अपना ध्यान रख पाऊँ और मुझे इस बात का भी पता नहीं कि मुझे और कितने समय तक जेल में रखा जाएगा, मुझे बहुत ही बेबसी और सूनेपन का एहसास हुआ। मैं परमेश्वर को पुकारने के अलावा कुछ नहीं कर सकती थी : "हे परमेश्वर, मैं अपने आपको एक अपाहिज की तरह महसूस करती हूँ—ऐसा कैसे चल पाएगा? मैं तुझसे अपने दिल की रक्षा के लिए याचना करती हूँ, ताकि मैं इस स्थित पर काबू पा सकूँ।" बेहद उलझन और परेशानी के इन लम्हों में मैंने परमेश्वर के वचनों के बारे में सोचा : "क्या तुम लोगों ने कभी सोचा है कि एक दिन परमेश्वर तुम लोगों को एक बहुत अपरिचित जगह में रखेगा? क्या तुम लोग सोच सकते हो जब मैं तुम लोगों से सब कुछ छीन लूँगा, तो तुम लोगों का क्या होगा? क्या उस दिन तुम लोगों की ऊर्जा वैसी ही होगी जैसी आज है? क्या तुम लोगों की आस्था फिर से प्रकट होगी?" ("वचन देह में प्रकट होता है" में 'तुम लोगों को कार्य को समझना चाहिए—भ्रम में अनुसरण मत करो!')। परमेश्वर के वचनों ने किसी चमकते दीपस्तंभ की तरह मेरे दिल को रोशन कर दिया, जिससे मैं परमेश्वर की इच्छा समझ पाई। मैंने सोचा : "मैं जिस परिवेश का सामना कर रही हूँ, वह मेरे लिए एकदम अजनबी है। मेरी आस्था को पूर्ण बनाने के लिए परमेश्वर चाहता है कि मैं इस प्रकार के परिवेश में उसके कार्य का अनुभव करूँ। भले ही मेरी बहन चली गई, लेकिन परमेश्वर तो निश्चित रूप से मेरे साथ है! जब मैं उस मार्ग का विचार करती हूँ जिस पर मैं चली हूँ, तो मैं देखती हूँ कि परमेश्वर ने हर कदम पर मुझे राह दिखाई है! अगर मैं परमेश्वर पर भरोसा करती हूँ, तो ऐसी कोई मुसीबत नहीं, जिससे पार न पाया जा सके।" मैंने देखा कि मेरी आस्था बहुत कम है, इसलिए मैंने परमेश्वर से प्रार्थना की : "प्यारे परमेश्वर, मैं अपना पूरा अस्तित्व तेरे हाथों में सौंपने और तेरे आयोजनों के प्रति समर्पित होने को तैयार हूँ। भविष्य में मुझे चाहे जैसे हालात का सामना करना पड़े, मैं तेरे प्रति समर्पित हो जाऊँगी और शिकायत नहीं करूँगी।" प्रार्थना करने के बाद मुझे शांति और सुकून का एहसास हुआ। अगले दिन दोपहर को सुधार अधिकारी एक नई कैदी को लेकर आया। जब उस कैदी ने मेरी हालत देखी, तो वह मुझसे बिना कुछ पूछे मेरी देखभाल करने लगी। इस घटना में मुझे परमेश्वर की अद्भुतता और निष्ठा दिखाई दी; परमेश्वर ने मुझे त्यागा नहीं था—स्वर्ग और धरती की सभी चीजें, इंसान के विचारों समेत, परमेश्वर के हाथों में हैं। अगर ये परमेश्वर के आयोजन और व्यवस्थाएँ न होतीं, तो यह महिला जिससे मैं कभी मिली नहीं, मेरे साथ इतनी भलाई से क्यों पेश आती? उसके बाद मैंने और भी कई बार परमेश्वर के प्रेम के दर्शन किए। नजरबंदी-गृह से उस महिला की रिहाई के बाद परमेश्वर एक के बाद एक महिला को मेरी देखभाल के लिए लाता रहा, जिनसे मैं कभी मिली नहीं थी, और वे भी जाने से पहले मेरी देखभाल की जिम्मेदारी दूसरी कैदी को इस तरह सौंपती रहीं, जैसे कोई रिले-बैटन सौंप रही हों। कुछ कैदी तो ऐसी थीं, जिन्होंने अपनी रिहाई के बाद मेरे खाते में पैसे तक ट्रांसफर कर दिए। इस दौरान हालाँकि मेरा शरीर जरूर थोड़ा-बहुत पीड़ित था, लेकिन मैंने इंसान के लिए परमेश्वर के निष्कपट प्रेम की प्रत्यक्ष अनुभूति की। इंसान चाहे जैसी भी परिस्थिति में फँसा हो, लेकिन परमेश्वर कभी उसका त्याग नहीं करता, बल्कि निरंतर उसकी सहायता करता रहता है। अगर इंसान परमेश्वर में अपनी आस्था न छोड़े, तो वह निश्चित रूप से परमेश्वर के कर्मों की अनुभूति कर पाएगा।

मुझे एक साल तीन महीने नजरबंद रखा गया और फिर मुझ पर "कानून-व्यवस्था में बाधा पहुँचाने के लिए शी जियाओ संगठन में काम करने" का इल्जाम लगाकर तीन साल और छह महीने के लिए जेल में डाल दिया गया। मुझे अपराधी सिद्ध करने के बाद सजा काटने के लिए मेरा तबादला प्रांतीय महिलाओं की जेल में कर दिया गया। जेल में तो हमारे साथ और भी ज्यादा अमानवीय व्यवहार किया जाता था। हमसे हर रोज मजदूरों वाला काम कराया जाता था और प्रतिदिन काम का बोझ इतना ज्यादा होता था कि उसे किसी भी व्यक्ति के लिए पूरा करना संभव नहीं था। लेकिन अगर हम अपना काम पूरा न कर पाते, तो हमें शारीरिक दंड दिया जाता था। हम मजदूरी करके जो भी कमाते थे, वह सीधे-सीधे जेल के सुरक्षा गार्डों की जेबों में चला जाता था। हमें हर महीने कुछ ही युआन कथित गुजारा भत्ते के तौर पर दिए जाते थे। जेल वाले कहते यह थे कि श्रम के जरिये कैदियों को पुनर्शिक्षित किया जा रहा है, जबकि सच्चाई यह थी कि हम लोग उनके लिए सिर्फ पैसा कमाने की मशीन, उनके लिए बेगार करने वाले नौकर थे। दिखाने को तो, कैदियों की सजा कम करने के लिए जेल के नियम कैदियों के हित में थे—कुछ शर्तें पूरी करके कैदी अपनी सजा कम करवाने के पात्र हो सकते थे। लेकिन हकीकत में यह केवल मुखौटा था, सिर्फ दिखाने भर के लिए। वास्तविकता यह थी कि उनकी तथाकथित मानवीय प्रणाली कागज पर लिखे खोखले शब्दों के अलावा कुछ नहीं थी : गार्ड खुद जो हुक्म जारी कर देते थे, बस वही वहाँ का असली कानून होता था। जेल सख्ती से इस बात को देखती थी कि साल भर में सजायाफ्ता कैदियों में कुल कितनी कमी आई है, ताकि मजदूरों की संख्या पर्याप्त बनी रहे और जेल के गार्डों की आमदनी में कोई कमी न आए। सजा में छूट तो श्रम-उत्पादकता बढ़ाने के लिए जेलवालों की एक चाल थी। जेल में सैकड़ों कैदियों में से सजा में छूट केवल दस-एक कैदी ही प्राप्त कर पाते थे, और इसके लिए लोग हाड़-तोड़ मेहनत और एक-दूसरे के खिलाफ साजिशें करते थे। लेकिन, सजा में छूट ज्यादातर उन्हीं कैदियों को मिल पाती थी, जिनकी पुलिस में ऊपर तक पहुँच होती थी और जिन्हें शारीरिक श्रम करना ही नहीं पड़ता था। इस बारे में कैदियों के पास अपनी नाराजगी अपने तक ही सीमित रखने के अलावा और कोई चारा न था। कुछ ने तो इसके विरोध में आत्महत्या तक कर ली थी, लेकिन ऐसा होने के बाद जेल वाले पीड़ित के परिजनों को मनाने के लिए कोई भी कहानी गढ़ लेते थे, इसलिए उनकी मौत बेकार चली जाती थी। जेल के गार्ड हमें कभी इंसान समझते ही नहीं थे; अगर हमें कभी उनसे बात करनी होती थी, तो हमें थोड़ा झुककर या उकड़ूँ बैठकर उनकी ओर देखना होता था, और अगर कोई बात उन्हें नापसंद होती, तो वे लोग हमें भद्दी-भद्दी गालियाँ देते हुए हमारा अपमान करते थे। जब साढ़े तीन साल की लंबी सजा काटने के बाद मैं घर लौटी, तो मुझे एक अस्थि-पिंजर के रूप में देखकर मेरे घरवाले अपनी पीड़ा नहीं छिपा सके। मैं इतनी कमजोर और जर्जर हो गई थी कि पहचान में भी नहीं आ रही थी। उन सबकी आँखों से झर-झर आँसू बहने लगे। लेकिन हम सबके दिल परमेश्वर के आभारी थे। हमने परमेश्वर को धन्यवाद दिया कि मैं अभी भी ज़िंदा थी और उसने मेरी रक्षा की, ताकि मैं धरती के उस नरक से जीवित बाहर आ सकूँ।

घर वापस आने के बाद ही मुझे पता चला कि दुष्ट पुलिस घर पर आई थी और उसने पूरे घर की तलाशी ली थी और सब-कुछ बेरहमी से तितर-बितर कर दिया था। मेरे माता-पिता परमेश्वर में आस्था रखते थे, उन्हें भी घर छोड़कर भागना पड़ा था, और सरकार के हाथों गिरफ्तारी से बचने के लिए वे दो साल तक इधर-उधर भागते रहे थे। अंतत: जब वे लोग वापस आए, तो अहाते में खरपतवार भी घर जितनी ऊँची उग आई थी, छत का एक हिस्सा ढह चुका था, पूरे घर की सूरत भयावह हो गई थी। पुलिस ने भी गाँव में हर जगह हमारे बारे में अफवाह फैला दी थी : उन्होंने कहा कि मैंने किसी को धोखा देकर उसके लाखों-करोड़ों रुपए हड़प लिए हैं और मेरे माँ-बाप ने मेरे छोटे भाई को कॉलेज में पढ़ाने के लिए किसी को लाखों रुपए का चूना लगा दिया है। दरिंदों का यह गिरोह पेशेवर अंदाज में सफेद झूठ बोलता था, जिसका कोई मुकाबला नहीं था! जबकि सच्चाई यह है कि मेरे माता-पिता के पलायन कर जाने के बाद मेरे छोटे भाई को अपनी ट्यूशन फीस देने और कॉलेज की पढ़ाई पूरी करने के लिए अपनी स्कॉलरशिप के पैसों का इस्तेमाल करना पड़ा था और कर्ज लेना पड़ा था। और तो और, काम पर घर से दूर जाने के लिए उसे अपनी यात्रा का पैसा इकट्ठा करने हेतु खानदानी फसल का अनाज और नागफनी की फलियाँ बीनकर बेचनी पड़ीं। फिर भी उन दरिंदों ने बेशर्मी से कार्रवाई की, मेरे परिवार पर झूठे आरोप लगाए, और उन अफवाहों ने आज तक हमारा पीछा नहीं छोड़ा। गाँववाले सजायाफ्ता राजनीतिक अपराधी और जालसाज मानकर आज भी मुझे ठुकराते हैं। मुझे वास्तव में शैतानों के गिरोह—सीसीपी से नफरत है!

जब मैं परमेश्वर में अपनी आस्था के उन वर्षों को याद करती हूँ, तो पाती हूँ कि मैंने परमेश्वर के उन वचनों को केवल ही स्वीकार किया था, जिनमें सैद्धांतिक स्तर पर सीसीपी सरकार की शैतानी प्रकृति और सार उजागर होते हैं, लेकिन वास्तव में उन्हें कभी समझी नहीं थी। क्योंकि बचपन से ही मेरे मन में देशभक्तिपूर्ण शिक्षा के सिद्धांत बैठा दिए गए थे, जिन्होंने मुझे प्रतिबंधित कर दिया था और व्यवस्थित रूप से एक खास तरह की सोच में ढाल दिया था, मैं तो यहाँ तक सोचती थी कि परमेश्वर के वचन बढ़ा-चढ़ाकर कहे गए हैं—यह सोचकर कि कम्युनिस्ट पार्टी हमेशा सही है, हमारी सेना देश की रक्षक है, पुलिस समाज में व्याप्त असामाजिक तत्त्वों को सजा देती है, उन्हें मिटाती है और आम जनता के हितों की रक्षा करती है, मैं कभी देशभक्ति का भाव छोड़ नहीं पाई। उन दरिंदों के हाथों यातना का अनुभव करने के बाद ही मैं सीसीपी सरकार का असली चेहरा देख पाई; यह सरकार बेहद धोखेबाज और पाखंडी है, यह बरसों से चीन की जनता और पूरे विश्व की आँखों में धूल झोंकती रही है। यह लगातार आस्था और प्रजातांत्रिक कानूनी अधिकारों की आजादी कायम रखने का दावा करती है, लेकिन सच्चाई यह है कि यह धार्मिक आस्था को बुरी तरह कुचलती है। हकीकत में यह सिर्फ अपनी निरंकुशता, जबरन नियंत्रण और तानाशाही कायम रखती है। भले ही सीसीपी की क्रूर यातनाओं के चलते मेरा शरीर बुरी तरह से जख्मी हो गया था और मैं पीड़ा में थी, कमजोर थी, पर परमेश्वर के वचन मुझे लगातार प्रबुद्ध करते, मुझे आस्था और मजबूती देते, ताकि मैं शैतान की चालें समझ पाऊँ और परमेश्वर की गवाही दे सकूँ। साथ ही, मेरे अंदर परमेश्वर के प्रेम और करुणा की गहरी समझ पैदा हो गई और परमेश्वर का अनुसरण करने की मेरी आस्था और बढ़ गई। जैसा कि सर्वशक्तिमान परमेश्वर के वचन कहते हैं : "यही समय है : मनुष्य अपनी सभी शक्तियाँ लंबे समय से इकट्ठा करता आ रहा है, उसने इसके लिए सभी प्रयास किए हैं, हर कीमत चुकाई है, ताकि वह इस दानव के घृणित चेहरे से नकाब उतार सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अपने दर्द से उबरने और इस दुष्ट प्राचीन शैतान से मुँह मोड़ने दे" ("वचन देह में प्रकट होता है" में 'कार्य और प्रवेश (8)')। अब मैं कलीसिया में वापस आ गई हूँ और सुसमाचार का प्रचार-प्रसार करके अपना कर्तव्य निभा रही हूँ। परमेश्वर का धन्यवाद!

21. परमेश्‍वर का प्रकाश विपत्ति में मेरा मार्गदर्शन करता है

झाओ शिन, शिचुआन प्रान्‍त

मैं बचपन में पहाड़ों पर रहती थी। मैंने बहुत ज्‍़यादा दुनिया नहीं देखी थी और मेरी कोई बड़ी महत्‍वाकांक्षाएँ नहीं थीं। मेरा विवाह हुआ, बच्‍चे हुए, बड़े होकर मेरे दोनों बेटे समझदार और आज्ञाकारी निकले, और मेरे पति बहुत मेहनती थे। हालाँकि हमारे पास बहुत पैसा कभी नहीं रहा, तब भी हमारा परिवार मिलजुल कर साथ रहता था, और मैं बहुत सुखी और सन्‍तुष्‍ट महसूस करती थी। 1996 में मुझे अचानक एक गम्‍भीर बीमारी हो गई जिसकी वजह से मैं प्रभु यीशु में आस्‍था हासिल करने की ओर अग्रसर हुई। उसके बाद से मैं अक्‍सर बाइबल पढ़ने लगी और कलीसिया के समागमों में शामिल होने लगी। मुझे इस बात से आश्चर्य हुआ कि मेरी बीमारी धीरे-धीरे ठीक होने लगी, और इसलिए प्रभु यीशु का अनुसरण करने की मेरी आस्‍था और भी प्रबल हो गयी।

लेकिन 1999 में ऐसा कुछ हुआ जिसकी कल्‍पना भी मैं नहीं कर सकती थी – प्रभु यीशु में मेरी आस्‍था की वजह से मुझे पुलिस द्वारा गिरफ़्तार कर लिया गया। मुझे पूरे दिन हवालात में बन्‍द रखा गया और मुझ पर 240 युआन का जुर्माना लगाया गया। हालाँकि सुनने में यह शायद बहुत बड़ी रकम न लगे, लेकिन निर्धन पहाड़ी इलाक़े में रहने वाले हम जैसे ग़रीब किसानों के लिए यह उतनी छोटी रकम भी नहीं है! पर्याप्‍त पैसा इकट्ठा करने के लिए मैंने वो सारी मूँगफलियाँ बेच डालीं जो मैंने कड़ी मेहनत से अपने छोटे-से खेत में बोयी थीं। जो बात मैं सचमुच नहीं समझ सकी वह यह थी कि सीसीपी सरकार ने मुझ पर "प्रतिक्रान्तिकारी संगठनों में भाग लेने" के अपराध का इल्‍ज़ाम क्‍यों लगाया था। उन्‍होंने मेरे पूरे परिवार को भी यह कहते हुए धमकाया कि अगर मेरे बेटे किसी तरह कॉलेज की पढ़ाई पूरी भी कर लें, तब भी वे नौकरी हासिल नहीं कर पाएँगे। इसलिए, मेरे पति, मेरे माँ-बाप, मेरे रिश्‍तेदारों और मेरे दोस्‍तों, सभी ने मेरे ऊपर दबाव डालना शुरू कर दिया, उन्‍होंने मेरी आस्‍था को कुचलने और उसके आड़े आने की कोशिश की। उन्‍होंने मुझे तमाम तरह के कठिन और थका देने वाले काम करने को मजबूर किया, और मेरे पास खामोश रह कर इस को सहने के सिवा और कोई चारा नहीं था।

मैं सौभाग्‍यशाली थी कि 2003 में मुझे सर्वशक्तिमान परमेश्‍वर के अंत के दिनों के कामों को स्वीकारने का अवसर मिला। परमेश्‍वर के वचनों को पढ़ने से मुझे इस बात का पक्‍का यकीन हो गया कि सर्वशक्तिमान परमेश्‍वर ही वापस आया प्रभु यीशु है। मैं पूरी तरह से रोमांचित हो उठी, और मुझे लगा कि अपने जीवन-काल में परमेश्‍वर के साथ पुनर्मिलन, निश्चय ही जीवन का महानतम अनुग्रह है! लेकिन उसके बाद से सीसीपी सरकार और स्‍वयं मेरे परिवार द्वारा मुझ पर डाला जा रहा दबाव और भी बढ़ गया। इस तरह की परिस्थिति को सामने पाकर मैंने परमेश्‍वर के समक्ष संकल्‍प किया: "परिस्थिति कितनी ही मुश्किल क्‍यों न हो जाए या मुझे कितना ही दुख क्‍यों न झेलना पड़े, मैं अन्‍त तक तेरा अनुसरण करूँगी!" बाद में सीसीपी पुलिस मेरे घर आयी और उसने यह कहते हुए मुझे धमकाया, "क्‍या तुझे मालूम है कि परमेश्‍वर में तेरा विश्‍वास ग़ैरक़ानूनी है, और इस मुल्‍क में इसकी इजाज़त नहीं है? अगर तूने अपनी आस्‍था जारी रखी, तो तुझे जेल की हवा खानी पड़ेगी!" जब मेरे पति ने यह सुना, तो उन्‍होंने मुझ पर और भी ज्‍़यादा दबाव डालना शुरू कर दिया। वे अक्‍सर मुझे पीटते और कोसते थे, नौबत तो यहाँ तक आ गयी कि वे मुझे हमारे घर में भी रखने को तैयार नहीं थे। सीसीपी सरकार की गिरफ़्तारी और उत्‍पीड़न से बचने के लिए मेरे पास अपनी अन्‍दरूनी पीड़ा को दबा कर घर छोड़ देने के सिवा और कोई विकल्‍प नहीं बचा। हालाँकि उस समय मैं सीसीपी सरकार के उत्‍पीड़न की वजह से अपना शहर छोड़कर खानाबदोशी की ज़िन्‍दगी जीने को विवश कर दी गयी थी, तब भी इसके पीछे जो दुराचारी ताक़त काम कर रही थी, जिसके कारण मेरा परिवार बिखर गया था, मैं उसे ठीक से पहचान नहीं पायी थी। जब मैंने जेल के जीवन और सीसीपी सरकार द्वारा किये गये निरंकुश हमलों और उसके द्वारा मेरे खिलाफ़ लगाये गये झूठे आरोपों को निजी तौर पर अनुभव किया तब जाकर ही मुझमें उसके विकृत और प्रतिक्रियावादी सार की कुछ वास्‍तविक समझ पैदा हुई, और मुझे अहसास हुआ कि सीसीपी सरकार ही वह मुख्‍य अपराधी है जो लोगों के सुखी परिवारों को उजाड़ती है और लोगों पर भयावह कहर ढाती है!

16 दिसम्‍बर 2012 को मैं और कलीसिया के पाँच भाई-बहन सुसमसचार का उपदेश दे रहे थे जब एक कार को तेज़ी से भगाते हुए चार पुलिसवाले हमारी ओर आये और उन्‍होंने हमें गिरफ़्तार कर लिया। वे हमें पुलिस थाने ले गये और, मुझे हथक‍ड़ियाँ पहनाने के बाद उन में से एक चिल्‍लाया, "मैं तुम लोगों को बता दूँ कि तुम चाहो तो चोरी और डकैती कर सकते हो, तुम हत्‍या और आगजनी कर सकते हो, और तुम अपने शरीरों को बेच सकते हो, हमें इसकी परवाह नहीं है। लेकिन परमेश्‍वर में विश्‍वास एक ऐसी चीज़ है जो तुम नहीं कर सकते! परमेश्‍वर में विश्‍वास कर तुम खुद को कम्युनिस्ट पार्टी के खिलाफ़ खड़ा कर रहे हो, और तुम्‍हें सज़ा देना ज़रूरी है!" यह कहते हुए उसने मुझे ज़ोर से थप्‍पड़ मारा और बेरहमी के साथ लात मारी। उस पिटाई के बाद मुझे लगा कि मैं और अधिक नहीं सह पाऊँगी, इसलिए मैं अपने हृदय में बार-बार परमेश्‍वर को पुकारने लगी: "हे परमेश्‍वर! मैं नहीं जानती कि ये दुराचारी पुलिसवाले मुझे कब तक यातना देते रहेंगे, मुझे ऐसा लग रहा है कि मैं बहुत देर तक टिकी नहीं रह पाऊँगी। लेकिन यहूदा बनने की बजाय मैं मर जाना पसन्‍द करूँगी—मैं तेरे साथ विश्‍वासघात नहीं करूँगी। मुझ पर निगाह रख, मेरी रक्षा कर और मुझे राह दिखा।" प्रार्थना करने के बाद, मैंने मन ही मन अपने हृदय में संकल्‍प लिया: "मैं अन्तिम साँस तक परमेश्‍वर के प्रति वफ़ादार रहूँगी, मैं आखिरी पल तक शैतान से लड़ूँगी, और मैं परमेश्‍वर को सन्‍तुष्‍ट करने के लिए उसकी गवाही दूँगी!" बाद में एक पुलिसवाले ने मेरी तलाशी ली जिसमें उसको मेरे पास से नगद 230 युआन मिले। उसने दुष्‍टता से मुस्‍कराते हुए कहा, "यह पैसा चोरी का माल है और इसको जब्‍त किया जाना ज़रूरी है।" यह कहते हुए उसने वो पैसा अपना मानकर अपनी जेब में ठूँस लिया। उसके बाद उन्‍होंने हमसे सवाल पूछने शुरू कर दिये। "तुम लोग कहाँ के रहने वाले हो? तुम्‍हारे नाम क्‍या हैं? तुम्‍हें यहाँ किसने भेजा है?" जब मैंने उनको अपना नाम और पता बताया, तो उन्‍होंने फुर्ती से अपने कम्‍प्‍यूटर पर मेरे पूरे परिवार के ब्‍यौरे खोज लिये। मैंने उनको महज़ अपनी कुछ निजी जानकारी दी थी, लेकिन कलीसिया के बारे में उनके एक भी सवाल का जवाब देने से मना कर दिया।

इसके बाद पुलिस ने अपनी एक चाल चली। वे सड़क से ऐसे दस लोगों को ढूँढ़ लाये जो परमेश्‍वर में विश्‍वास नहीं करते थे और उनसे गवाही दिलायी कि मैं सर्वशक्तिमान परमेश्‍वर के राज्‍य के सुसमाचार का उपदेश कर रही थी। उसके बाद उन्‍होंने उन लोगों को मेरे बारे में कई सारे झूठ बताए और मुझ पर लगे नकली आरोपों की जानकारी दी। उन सारे लोगों ने मेरा मज़ाक उड़ाया, मुझ पर थू-थू की और मेरी बेइज्‍़ज़ती की; मुझे महसूस हुआ कि मेरे साथ बहुत ही अन्‍याय हो रहा है। मुझे समझ में नहीं आ रहा था कि मैं उस स्थिति से कैसे बाहर निकलूँ, इसलिए मैंने सिर्फ़ अपने हृदय में परमेश्‍वर से आस्‍था और शक्ति की याचना करना जारी रखा। तभी परमेश्‍वर के वचनों का एक भजन मेरे दिमाग़ में आया: "देहधारी परमेश्वर की होती है आलोचना, निंदा, उपहास। शैतान उसका पीछा करते हैं। धार्मिक जगत ने ठुकराया है उसे। उसकी चोट की भरपाई नहीं कर सकता कोई। परमेश्वर धीरज से बचाता भ्रष्ट इन्सान को, चोट खाए दिल से प्रेम करता है इन्सान को। सबसे कष्टमय है ये, सबसे कष्टमय काम है ये। इन्सान द्वारा उग्र विरोध, पीछा करना, लगाना लांछन और झूठे आरोप, डालते हैं परमेश्वर के देह को बड़े खतरे में। कौन उसके दर्द को समझ सकता है? कौन मरहम लगा सकता है?" (मेमने का अनुसरण करना और नए गीत गाना में "घावों से मनुष्य को प्रेम करता है परमेश्वर")। इसके पहले मैं उस पीड़ा का सिर्फ़ अनुमान ही लगा सकती थी जो परमेश्वर मानव-जाति की रक्षा की खातिर झेलता है, और स्‍वयं को उस तरह की वास्‍तविक स्थिति में पाने के बाद ही मैंने अन्‍तत: इस बात को सराहा कि परमेश्‍वर का दुख कितना बड़ा रहा होगा! पवित्र और धार्मिक परमेश्‍वर ने हम गन्‍दे और भ्रष्ट लोगों का साथ देने के लिए शरीर धारण किया है; उसने हमारी रक्षा की खातिर तमाम तरह के उपहास और अपमान, निन्‍दा और कलंक, पीछा किया जाना और अत्‍याचार सहे हैं। यहाँ तक कि हममें से जो लोग परमेश्‍वर में विश्‍वास करते हैं, वे तक अक्‍सर उसको नहीं समझते, और हम उसको ग़लत तक समझ बैठते हैं और उस पर दोषारोपण करते हैं। ये सारे आघात परमेश्‍वर के लिए बहुत पीड़ादायी हैं, और तब भी वह अपने घावों को धारण किये रहता है और मानव-जाति से प्रेम करता है – उसका स्‍वभाव इतना महान, इतना सम्‍माननीय है! हालाँकि पहले बाइबल में मैंने यह पढ़ा था: "क्योंकि जैसे बिजली आकाश के एक छोर से कौंधकर आकाश के दूसरे छोर तक चमकती है, वैसे ही मनुष्य का पुत्र भी अपने दिन में प्रगट होगा। परन्तु पहले अवश्य है कि वह बहुत दु:ख उठाए, और इस युग के लोग उसे तुच्छ ठहराएँ" (लूका 17:24-25)। लेकिन सिर्फ़ आज ही मुझे यह बात समझ में आयी कि ये वचन वास्‍तव में घटित हुए थे! इस बात से मैं उदासहो गयी, मुझे पछतावा हुआ कि मैंने इसके पहले कभी परमेश्‍वर की इच्‍छा को महत्‍व नहीं दिया था…। इसके पहले कि मैं खुद को फिर से संयत कर पाती, पुलिस ने मेरे गले में एक तख्‍ती लटका दी जिस पर "शी जियाओ की सदस्‍य" अंकित था, और मेरी तस्‍वीर खींच ली। उसके बाद उन्‍होंने मुझे उकड़ू बैठने का और सुसमाचार-सम्‍बन्‍धी कुछ सामग्री की ओर इशारा करने का आदेश दिया, जिस दौरान उन्‍होंने मेरी कई और तस्‍वीरें खीचीं। उकड़ू बैठने से मेरे पैरों में इतना दर्द हो रहा था कि मैं बैठी रह पा रही थी। ठीक उसी पल मेरा सेलफ़ोन घनघनाने लगा, मैंने चौंकते हुए सोचा: "ज़रूर कलीसिया का कोई भाई या बहन है मुझे फ़ोन कर रहा है। मैं उनको किसी भी हालत में नहीं फँसा सकती!" मैंने जल्‍दी से अपने सेल फ़ोन को पकड़ा और उसे पूरी ताक़त से फ़र्श पर पटक दिया, जिससे वह टूट कर टुकड़े-टुकड़े हो गया। इस कारण तुरन्‍त ही पुलिसवाले आगबबूला हो गये। लगा जैसे वे पगला गये हों – उन्‍होंने मेरा कॉलर पकड़ कर मुझे उठाया, और उसके बाद मेरे चेहरे पर तड़ातड़ थप्‍पड़ जड़ दिये। तुरन्‍त ही मेरा चेहरा आग की तरह जलने लगा और मेरे कान इस क़दर सनसनाने लगे कि मुझे कुछ भी सुनाई नहीं दे रहा था। फिर वे पूरी ताक़त से मुझे लात मारने लगे और, उसके बाद भी जब उन दुराचारी पुलिसवालों का ग़ुस्‍सा शान्‍त नहीं हुआ, तो वे मुझे घसीटते हुए एक अँधेरे कमरे में ले गये जहाँ उन्‍होंने मुझे एक दीवार से पीठ टिका कर खड़ा कर दिया और मेरे चेहरे पर थप्‍पड़ जड़ने लगे। इसके बाद उन्‍होंने एक बार फिर से मेरी खासी पिटाई की। जब यह सब चल रहा था तो मैं किसी तरह अपने आँसू रोके हुए थी, और मन ही मन परमेश्‍वर से प्रार्थना कर रही थी: "हे सर्वशक्तिमान परमेश्‍वर, मेरा विश्‍वास है कि इस समय मेरे साथ जो कुछ भी हो रहा है उस सब के पीछे तेरी भली इच्छा ही काम कर रही है। ये दुराचारी पुलिसवाले मुझे कितना ही क्‍यों न सताएँ, मैं सदा तेरी गवाही देती रहूँगी और मैं शैतान के सामने समर्पण नहीं करूँगी!" मुझे आश्‍चर्य हुआ कि जब मैंने यह प्रार्थना की, तो मेरी सुनने की शक्ति वापस लौट आयी, और मुझे एक दुराचारी पुलिसवाले के ये शब्‍द सुनायी दिये "यह औरत वाक़ई बहुत जिद्दी है। इसने न तो एक भी आँसू टपकाया है और न एक बार चूँ की है। शायद हमने इसकी अच्छे से मरम्‍मत नहीं की है। बिजली का डण्‍डा लेकर आओ और फिर हम देखते हैं कि यह कुछ आवाज़ निकालती है या नहीं!" एक अन्‍य पुलिसवाले ने एक बिजली का डण्‍डाउठाया और उसको ज़ोर से मेरी जाँघ से सटा दिया। मेरे पूरे बदन में तीखा दर्द दौड़ गया, जिससे मुझे इतनी पीड़ा हुई कि मैं तुरंत फ़र्श पर गिर पड़ी। मेरा सिर दीवार से टकरा गया और उससे खून बहने लगा। पुलिसवाले मुझे उंगली दिखाते हुए चिल्‍लाये, "नाटक करना बन्‍द कर। खड़ी हो जा! हम तुझे तीन मिनट देंगे। अगर तू खड़ी नहीं हुई, तो हम तुझे फिर से पीटेंगे। मरे होने का नाटक करने के बारे में सोचना भी मत!" लेकिन उनके चिल्‍लाने का कोई फ़र्क नहीं पड़ा, मैं वाक़ई हिल-डुल नहीं पा रही थी, और इसलिए अन्‍त में पिटाई के इस सिलसिले को बन्‍द करने से पहले उन्‍होंने मुझे एक और क्रूर ठोकर मारी।

उन पुलिसवालों की निर्दयतापूर्ण और अमानवीय यातना के सामने मैं और अधिक टिकी रह पाने में खुद को वाक़ई असमर्थ पा रही थी। मैंने गम्‍भीरता के साथ परमेश्‍वर से प्रार्थना की: "हे सर्वशक्तिमान परमेश्‍वर! मैं अब और ज्‍़यादा बरदाश्‍त नहीं कर सकती। मुझे आस्‍था और शक्ति दे!" मेरी उस सघन पीड़ा के बीच परमेश्‍वर के वचनों का एक भजन मेरे मन में कौंध उठा: "क्योंकि तुम परमेश्वर पर विश्वास करते हो, इसलिए तुम्हें अपने हृदय को परमेश्वर के समक्ष सौंप देना होगा। यदि तुम अपने हृदय को परमेश्वर के समक्ष चढ़ा दो और सौंप दो, तो शोधन के दौरान तुम्हारे लिए परमेश्वर का इनकार करना या परमेश्वर को त्याग देना असंभव होगा। ... जब वह दिन आएगा और परमेश्वर की परीक्षाएँ अचानक तुम पर आ पड़ेंगी, तो न केवल तुम परमेश्वर की ओर खड़े रह पाओगे बल्कि परमेश्वर की गवाही भी दे पाओगे। उस समय तुम अय्यूब, और पतरस के सामान होगे। परमेश्वर की गवाही देने के बाद तुम सच्चाई के साथ उससे प्रेम करोगे, और ख़ुशी-ख़ुशी उसके लिए अपना जीवन बलिदान कर दोगे; तुम परमेश्वर के गवाह होगे, और ऐसे व्यक्ति होगे जो परमेश्वर का प्रिय हो। वह प्रेम जिसने शोधन का अनुभव किया हो, निर्बल नहीं बल्कि शक्तिशाली होता है। इस बात की परवाह किए बिना कि परमेश्वर कब और कैसे तुम्हें अपनी परीक्षाओं के अधीन लाता है, तुम इस बात की चिंता नहीं करोगे कि तुम जीओगे या मरोगे, तुम ख़ुशी-ख़ुशी परमेश्वर के लिए सब कुछ त्याग दोगे, और परमेश्वर के लिए किसी भी बात को ख़ुशी-ख़ुशी सहन कर लोगे—और इस प्रकार तुम्हारा प्रेम शुद्ध होगा, और तुम्हारा विश्वास वास्तविक होगा। केवल तभी तुम एक ऐसे व्यक्ति बनोगे जिसे सचमुच परमेश्वर के द्वारा प्रेम किया जाता है, और जिसे सचमुच परमेश्वर के द्वारा सिद्ध बनाया गया है" (मेमने का अनुसरण करना और नए गीत गाना में "यदि तुम परमेश्वर पर विश्वास करते हो, तो उसके सामने अपने हृदय को अर्पित कर")। परमेश्‍वर की प्रबुद्धता ने मुझे उसकी इच्‍छा को समझने में सक्षम बनाया, और उसने मुझे अक्षय आस्‍था और शक्ति भी प्रदान की। मैंने फिर से परमेश्‍वर से प्रार्थना की: "हे परमेश्‍वर! मेरा विश्‍वास है कि आज मेरे साथ जो कुछ भी हो रहा है वह सब तेरी सहमति से हो रहा है, और इस सब कुछ के पीछे तेरी भली इच्छा है, इन दैत्‍यों द्वारा किये जा रहे कृत्‍यों के माध्‍यम से मैं अन्‍तत: देख रही हूँ कि सीसीपी सरकार के अधीन कार्यरत क़ानून का पालन कराने वाली एजेंसियाँ हिंसक संस्‍थाएँ हैं और मैं उनके सामने आत्‍मसमर्पण नहीं कर सकती। मैं तो सिर्फ़ तुझे अपना हृदय सौंपना चाहती हूँ और तेरे पक्ष में बनी रहना चाहती हूँ। हे परमेश्‍वर! मैं जानती हूँ कि सिर्फ़ इस तरह की परीक्षाओं और शुद्धिकरण के अनुभव के माध्‍यम से ही तेरे प्रति मेरा प्रेम मजबूत हो सकता है। अगर आज शैतान मेरी जान भी ले ले, तब भी मैं शिकायत का एक शब्‍द भी मुँह से नहीं निकालूँगी। तेरी गवाही देने के काबिल होना एक रचित प्राणी के रूप में मेरा सम्‍मान है। अतीत में मैंने अपने कर्तव्‍य का ठीक से पालन नहीं किया और मैं तेरी बहुत ज्‍़यादा ऋणी हूँ। आज तेरी खातिर मर जाने का अवसर मिलना सबसे अधिक सार्थक है। मैं तेरी आज्ञा का पालन करने की कामना करती हूँ!" इस प्रार्थना के बाद मैंने बहुत प्रेरित महसूस किया, और मुझे लगा कि परमेश्‍वर का अनुसरण करने की खातिर इस पीड़ा को सहना बहुत ही सार्थक है, और अगर मैं इस कारण मर भी जाती हूँ तो यह मौत भी मूल्‍यवान है!

लगभग 10-15 मिनट के बाद एक महिला पुलिस अधिकारी आई, उसने मुझे सहारा देकर बैठाया, और दयालुता का ढोंग करती हुई वह बोली, "ज़रा अपनी उम्र का ख्याल करो, ज़रा सोचो तुम्हारे दोनों बच्‍चे कॉलेज में हैं। क्‍या यह सब भोगने का वाकई कोई मूल्य है? बस हमें उतना भर बता दो जो हम जानना चाहते हैं, फिर तुम तुरन्‍त जा सकती हो।" उसने देखा कि मैंने कोई प्रतिक्रिया नहीं की, इसलिए उसने अपनी बात जारी रखी, "तुम तो एक माँ हो, इसलिए तुम्हें अपने बेटों के बारे में सोचना चाहिए। हम कम्युनिस्ट पार्टी के अधिकार-क्षेत्र में रहते हैं, और सीसीपी सरकार तमाम धार्मिक विश्‍वासों का विरोध और दमन करती है। वह ख़ासतौर से उन लोगों से नफ़रत करती है जो सर्वशक्तिमान परमेश्‍वर में विश्‍वास करते हैं। अगर तुम सरकार के खिलाफ़ के जाने की जिद पर अड़ी रही, तो क्‍या तुम्हें इस बात की चिन्‍ता नहीं है कि तुम्हारे कारण तुम्हारा पूरा परिवार लपेटे में आ जाएगा? किसी मुकाम पर, तुम्हारे माँ-बाप और पति को भी फँसा लिया जाएगा, तुम्हारे बेटे और पोते कभी भी फौज में भर्ती होने, काडर बनने या जन सेवक बनने के बारे में सोच भी नहीं सकेंगे। उनको कोई सुरक्षाकर्मी के रूप में भी नौकरी पर नहीं रखेगा। क्‍या तुम चाहती हो कि तुम्हारे बेटे बड़े होकर महज़ मज़दूर बन कर रह जाएँ, और तुम्हारी तरह मेहनत-मजदूरी करें और अपनी पूरी जिन्‍दगी भर ग़रीब बने रहें?" ठीक जिस वक्‍़त शैतान अपनी चालाक योजनाओं को अंजाम दे रहा था, परमेश्‍वर के ये वचन मेरे दिमाग़ में कौंधे: "संसार में जो कुछ भी होता है, उसमें से ऐसा कुछ भी नहीं है जिस पर अंतिम बात मेरी न हो। ऐसा क्या मौजूद है जो मेरे हाथों में नहीं? जो कुछ मैं कहता हूँ वही होता है, और मनुष्यों के बीच ऐसा कौन है जो मेरे मन को बदल सकता है?" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 1")। परमेश्‍वर के वचनों ने मुझे शैतान की चालाक योजना की असलियत को समझने की गुंजाइश दी, और मुझे समझ में आ गया कि वे मेरे बच्‍चों के भविष्‍य का लालच देकर मुझ पर बोलने के लिए फुसलाने की कोशिश कर रहे हैं। लेकिन मैं जानती थी कि मनुष्‍य होने के नाते हमारी नियति हमारे हाथों में नहीं है, न ही वो पुलिस के हाथों में है, बल्कि वो परमेश्‍वर के हाथों में है। भविष्‍य में मेरे बच्‍चे जो भी काम करेंगे, वे अमीर होंगे या ग़रीब, यह सब परमेश्‍वर की मरजी पर है। यह सब सोचते हुए मैंने पुलिस के सामने रत्‍ती भर भी लाचार महसूस नहीं किया। परमेश्‍वर के वचनों के मार्गदर्शन ने मुझे इस बात को सच्‍चे अर्थों में समझने दिया कि परमेश्‍वर मेरे साथ है, मेरी रक्षा कर रहा है, और मैं और भी ज़्यादा दृढ़तापूर्वक परमेश्‍वर में भरोसा करने लगी। और इसलिए मैंने अपना सिर एक तरफ़ मोड़ लिया और खामोश बनी रही। उस अधिकारी ने मुझे खरी-खोटी सुनाई और पैर पटकती हुई वहाँ से चली गयी।

शाम ढल रही थी। जब उन्‍होंने देखा कि वे मुझसे या कलीसिया की मेरी बहनों से कुछ भी नहीं उगलवा पा रहे हैं, तो वे हमें काउण्‍टीहिरासत-केन्‍द्र में भेजने के अलावा कुछ न कर सके। लेकिन वहाँ की पुलिस ने कहा कि हमारा मामला बहुत गम्‍भीर है, और इसलिए हमें नगरपालिका के हिरासत-केन्‍द्र में जाना होगा। जब तक हम वहाँ पहुँचे, तब तक रात के 1 बच चुके थे, और मुझे वहाँ सिर्फ़ लोहे की सलाखों से बने एक के बाद एक कई फाटक ही नज़र आ रहे थे – वह सारा माहौल बहुत मनहूस और भयावह लग रहा था। पहले फाटक पर हमें अपने बदन से एक-एक कपड़े को हटाकर अपने शरीर की तलाशी के लिए पेश होना पड़ा। उसके बाद उन्‍होंने मेरे सारे बटन और जिपर काट डाले और मुझे फटे-चिथे कपड़े पहनने पड़े; मैं खुद को किसी भिखारी जैसा महसूस कर रही थी। दूसरे फाटक पर हमारी शारीरिक जाँच की गयी। उन्‍होंने मेरे पैरों पर पुलिस द्वारा पीटे जाने की वजह से आए घाव देखे और यह भी देखा कि मुझे चलने में कठिनाई हो रही थी, लेकिन वे महज़ घूरते रहे और झूठ बोलने लगे "यह सब पूरी तरह सामान्‍य है। चिन्‍ता की कोई बात नहीं है।" जेल की नियमावली में साफ़ तौर पर कहा गया है कि अगर शारीरिक परीक्षण के दौरान किसी तरह की बीमारी या घाव का पता चले तो चिकित्‍सा की व्‍यवस्‍था की जानी चाहिए, लेकिन असलियत में उनको इसकी कोई परवाह नहीं होती कि क़ैदी जीवित रहते हैं या मरते हैं। उन्‍होंने मुझसे व्‍यंगात्‍मक ढंग से कहा, "सर्वशक्तिमान परमेश्‍वर में विश्‍वास करने वाले तुम लोगों की रक्षा तो परमेश्‍वर करता है। तुम इससे निपट सकते हो।" मुझे एक कोठरी में ले जाया गया और एक क़ैदी चादर से अपना सिर निकाल कर चिल्‍लायी, "अपने सारे कपड़े उतार दे!" मैंने उससे अनुरोध किया कि वह मेरे अंदर के कपड़े न उतरवाये, लेकिन वह मेरी ओर दुर्भावनापूर्वक देख कर हँस दी और बोली, "अगर तू इस जगह आ गयी है, तो तुझे यहाँ के नियम भी मानने पड़ेंगे।" उसके बाद दूसरे सारे क़ैदियों ने अपनी चादरों से सिर निकाले और तमाम तरह की डरावनी आवाज़ें करने लगे। उस महज़ 20 वर्गमीटर के बराबर की कोठरी में अठारह क़ैदी बन्‍द थे: वे नशीले पदार्थों की खरीद-फरोख्‍त करने वाले, हत्‍यारे, गबनकर्ता और चोर थे। "बॉस", यानी गिरोह की मुखिया, का काम लोगों को हर दिन तरह-तरह की सज़ाएँ देना था – वह महज़ मज़े की खातिर लोगों को सताती थी। सुबह, उसकी करीबी सहायिका ने मुझे नियम समझाये और मुझसे कहा कि मुझे दिन में दो बार फर्श पर झाड़ू-पोंछा करना होगा। वह मुझसे कराने के लिए लगातार कोई न कोई काम ढूँढ़ती रहती थी, और उसने मुझसे कहा कि मुझे उत्पादन का अपने हिस्‍सेका काम हमेशा करना होगा और मुझे जल्‍दी–जल्‍दी काम करना होगा, अन्‍यथा मुझे सज़ा दी जाएगी। जेल के सुरक्षाकर्मी भी जंगली पशुओं की तरह व्‍यवहार करते थे और अकारण ही क़ैदियों को पीटते रहते थे। उनमें से एक ने मुझे यह कहते हुए धमकाया कि "यहाँ मेरा हुक्‍म चलता है। अगर तू मेरी शिकायत करेगी तो मुझे इसकी परवाह नहीं। अगर तू चाहे तो जाकर मेरी शिकायत कर, और फिर नतीजा भोगने के लिए तैयार रह! ..." जेल के ये दुराचारी अधिकारी निहायत ही बेलगाम थे। वहाँ दुनिया पैसों के इशारों पर नाचती है, और जब तक आप जेल के अधिकारियों को पैसा खिलाते रहते थे, तब तक आपको "क़ानून" का पालन करने की ज़रूरत नहीं थी। एक क़ैदी किसी अधिकारी की बीवी थी जिसने बड़ी तादाद में पैसा गबन किया था। वह अक्‍सर जेल के सुरक्षाकर्मियों को पैसे देती थी, और वह हर दिन "बॉस" को नाश्‍ते में कुछ तली हुई चीज़ें खरीद कर देती थी। इसके बदले में उसको पूरे दिन कोई काम नहीं पड़ता था, और वह दूसरी क़ैदियों से अपने बर्तन साफ़ कराती थी तथा अपने चादरों की घड़ी करवाती थी। भले ही मैं जेल की इस नारकीय कोठरी में मुझे हर दिन तमाम तरह की दादागिरी और प्रताड़ना बरदाश्‍त करनी पड़ती थी, लेकिन तब भी मेरे लिए राहत देने वाली जो एकमात्र चीज थी वह यह थी कि वहाँ कलीसिया की दो बहनें मेरे साथ थीं। हम एक परिवार की तरह थे। इस मुश्किल वक्‍़त के बीच जब भी कभी हमें मौक़ा मिलता था हम एक दूसरे से मिलती-जुलती थीं; एक दूसरे को सहारा देती थीं, एक दूसरे की मदद करती थीं। हम हर समय परमेश्‍वर पर भरोसा रखते हुए उससे आस्‍था और शक्ति प्रदान करने का अनुरोध करती थीं। हममें से हर एक दूसरों को सहारा देती थी और उनकी मदद करती थी। हम मिलजुल कर यह भयानक समय गुज़ार रहे थे।

हिरासत-गृह में रहने के दौरान मुझसे चार बार और पूछताछ की गयी। इनमें से एक बार मुझसे सवाल पूछने आये आदमियों ने अपना परिचय म्‍यूनिसिपिल पब्लिक सेक्‍युरिटी ब्‍यूरो और नेशनल सेक्‍युरिटी टीम से आये व्‍यक्तियों के रूप में दिया। मैंने मन ही मन सोचा: "म्‍यूनिसिपिल पब्लिक सेक्‍युरिटी ब्‍यूरो से आया व्‍यक्ति निश्‍चय ही आला दर्जे का और मेरे स्‍थानीय पुलिस थाने की पुलिस के मुक़ाबले ज्‍़यादा पढ़ा-लिखा होगा। वे निश्‍चय ही न्‍यायपूर्ण ढंग से क़ानून का पालन कराएँगे।" लेकिन वास्‍तविकता वैसी नहीं थी जैसी मेरी कल्‍पना थी। जैसे ही म्‍यूनिसिपिल पब्लिक सेक्‍युरिटी ब्‍यूरो का यह आदमी कमरे में दाखिल हुआ वह मेज़ पर पैर फैला कर कुर्सी पर पसर गया। उसके पूरे बदन से अहंकार टपक रहा था और उसने मुझ पर अपनी तिरस्कार भरी नज़रें घुमायीं। इसके बाद वह खड़ा हुआ और मेरे पास आया। उसने अपनी सिगरेट का एक लम्‍बा कश खींचा और फिर मेरे चेहरे पर उसका धुआँ उगल दिया। यह देखकर मुझे अन्‍तत: यह बात समझ में आ गयी कि सीसीपी की सारी पुलिस एक जैसी है, और मुझे बरबस ही अपनी इस सोच पर हँसी आ गयी कि यह आदमी अलग किस्‍म का होगा। मैं नहीं जानती थी कि वे मेरे साथ कौन-सी अगली चाल आज़माने की कोशिश करेंगे, इसलिए मैंने मन ही मन परमेश्‍वर से प्रार्थना की: "हे सर्वशक्तिमान परमेश्‍वर। मुझे शैतान को पराजित करने की बुद्धि दे और मुझे तेरी महिमा को बढ़ाने तथा तेरी गवाही देने में सक्षम बना!" तभी नेशनल सेक्‍यूरिटी टीम से आये पुलिसवाले ने कहा, "हमें तेरे बारे में पहले से ही सब कुछ पता है। हमारे साथ सहयोग करेगी, तो हम तुझे यहाँ से जाने देंगे।" मैंने उसकी ओर नज़र डाली और उदास ढंग से हँस दी। यह सोचकर कि मैं समझौते के लिए इच्‍छुक हूँ, उन्‍होंने कहा, "क्‍या तू अब सहयोग के लिए तैयार है?" मैंने जवाब दिया, "मुझे जो कुछ कहने की ज़रूरत थी वह मैं बहुत पहले ही कह चुकी हूँ।" इससे उन दुराचारी पुलिसवालों का गुस्‍सा तुरन्‍त भड़क उठा, और वे मुझ पर गंदे-गंदे शब्‍दों की बौछार करने लगे। "हम तुझे बाहर निकलने का एक इज्ज़त भरा रास्‍ता मुहैया कराने की कोशिश कर रहे हैं और तू मना कर रही है! अगर तूने आज मुँह नहीं खोला, तो तेरे लिए हमारे पास समय की कोई कमी नहीं है। मैं तेरे बेटों को स्‍कूल से बाहर कर दूँगा और पक्का करूँगा कि वे अपनी पढ़ाई पूरी न कर पाएँ।" इसके बाद उन्‍होंने मेरा सेलफ़ोन निकाला और मुझे धमकाते हुए कहा, "तेरे सिम कार्ड में ये किसके नम्‍बर हैं? अगर आज ही तूने हमें नहीं बताया तो तुझे सात या आठ साल की सज़ा मिलेगी। हम तुझ पर दूसरे क़ैदियों से लगातार अत्‍याचार कराएँगे, और तू मरने को तरसेगी!" जवाब देने के लिए मुझ पर बहुत दबाव डालने का कोई फ़र्क नहीं पड़ा, मैंने कोई प्रतिक्रिया नहीं की। मैंने खौफ़ तक महसूस नहीं किया, क्‍योंकि मुझे बहुत अन्‍दर से परमेश्‍वर के ये वचन प्रबुद्ध कर रहे थे: "क्योंकि बचाए जाने और जीवित रहने के लिए तुम्हें ऐसे दुखों का सामना करना ही होगा, और यह पूर्वनिर्धारित है। इसलिए इस दुख का तुम्हारे पर आ पड़ना तुम्हारे लिए आशीर्वाद है। ... इसके पीछे का अर्थ बहुत गहन है, बहुत महत्वपूर्ण है" ("मसीह की बातचीतों के अभिलेख" में "पवित्र आत्मा के कार्य को गँवा चुके अधिकांश लोग जोखिम में हैं")। पूछताछ का वह दौर ढाई घण्‍टे तक जारी रहा। जब उन्‍होंने देखा कि उनको मुझसे कुछ भी हासिल नहीं हुआ, तो उन्‍होंने मुझे और भी धमकियाँ दीं और फिर लटका हुआ चेहरा लिये वहाँ से चले गये।

6 जनवरी 2013 को पुलिस ने एक अलग दाँव खेला और बोले कि वे मुझे घर ले जा रहे हैं। उन्‍होंने मुझे क़ैदियों की वर्दी पहना दी और हथक‍ड़ियाँ डाल दीं, और फिर मुझे जेल की गाड़ी से स्‍थानीय पुलिस थाने में वापस ले जाया गया। जब मैं वहाँ पहुँची, तो मुझे बताया गया कि उन्‍होंने मेरे बेटों और सास-ससुर को ढूँढ़ निकाला है। उन्होंने हमारे घर की तलाशी ली थी, और आसपास पूछताछ करके इस बात की खासी जानकारी हासिल कर ली थी कि मैं पिछले कुछ सालों से क्‍या करती रही थी। वहाँ के एक पुलिसवाले ने कहा, "हम इस औरत की सालों से तलाश करते रहे थे और उसको कभी पकड़ नहीं पाये थे। जब इसका पति मर गया, तो यह सिर्फ़ एक रात ही घर पर रुकी थी। हमने इसके मकान पर इसका इन्‍तज़ार करते हुए कई दिन बरबाद किये। जब इसके बेटे के दिल का ऑपरेशन हुआ, तो हम इसको पकड़ने अस्‍पताल गये, लेकिन वह वहाँ कभी नहीं दिखी। वह परमेश्‍वर में इतना ज़बरदस्‍त विश्‍वास करती है कि उसने अपने पूरे परिवार को ही छोड़ दिया है। अब जबकि वह हमारे कब्‍ज़े में है, हम हमेशा हमेशा के लिए इसका निपटारा कर देंगे!" जब मैंने उसको यह कहते सुना तो मेरा हृदय विह्वल होकर पुकार उठा: "ऐसा कब हुआ जब मैं घर नहीं जाना चाहती रही थी? मेरे पति की मृत्‍यु से मैं सदमे में आ गयी थी, और जब मेरे बेटे का दिल का ऑपरेशन हुआ था तब मैं हद से ज़्यादा परेशान थी। अपने बेटे के साथ होने की मेरी बहुत इच्‍छा थी। ऐसा नहीं था कि मैंने उनको त्‍याग दिया था, बात यह थी कि सीसीपी सरकार मुझ पर निरन्‍तर अत्‍याचार कर रही थी, मेरे पीछे पड़ी हुई थी, जिससे मेरा घर लौटना असम्‍भव हो गया था!" राजमार्ग पर गाड़ी मेरे घर की ओर भागी जा रही थी, मैं अन्‍दर ही अन्‍दर रोये जा रही थी। मैं परमेश्‍वर से अविराम प्रार्थना कर रही थी: "हे परमेश्‍वर! मैं सीसीपी सरकार के अत्‍याचार की वजह से वर्षों से अपने घर से दूर रही हूँ। मैं जल्‍दी ही अपने परिवार से मिलूँगी, और मुझे डर है कि जब मैं उन लोगों से मिलूँगी, तो मैं कमज़ोर पड़ जाऊँगी और मैं शैतान की चालाक योजनाओं की शिकार हो जाऊँगी। मेरी मदद कर और मुझे इतनी शक्ति दे कि मैं शैतान के सामने भी परमेश्‍वर के वफादार व्यक्ति की गरिमा के साथ तन कर रह सकूँ। वे मुझे बेवकूफ़ न बना पाएँ। मैं तो तुझे सन्‍तुष्‍ट करने के लिए सिर्फ़ तेरी गवाही देते रहने की याचना करती हूँ!" जब मेरी प्रार्थना समाप्‍त हो गयी, तो मैंने काफी तनाव-मुक्‍त अनुभव किया और मुझे एक मुक्ति का अहसास हुआ। मैं जानती थी कि यह परमेश्‍वर था जो मेरे साथ था और मुझे शक्ति प्रदान कर रहा था। जब हम लगभग मेरे घर के क़रीब पहुँच गये, तो पुलिस ने गाड़ी राजमार्ग के एक किनारे खड़ी कर दी। वे मुझे क़ैदी की वर्दी और हथक‍ड़ियां पहनाकर मेरे घर की ओर ले गये। मेरे सारे पड़ोसी दूर खड़े मुझे ताक रहे थे और मेरी तरफ़ इशारे कर रहे थे; मैं सुन पा रही थी कि वे मेरी पीठ पीछे मेरी बेइज्‍़ज़ती कर रहे थे और मेरा मज़ाक उड़ा रहे थे। जब हम उस फाटक के अन्‍दर घुसे जो आँगन की ओर खुलता था, तो मुझे तुरन्‍त वहाँ कपड़े धोता हुआ अपना बेटा दिखा। उसने मेरे अन्‍दर आने की आहट सुन ली थी लेकिन तब भी सिर नहीं उठाया, और मैं समझ गयी कि वह मुझसे नफ़रत करता था। मेरे सास-ससुर के बाल सफ़ेद हो गये थे, मेरी सास ने बाहर आकर उन दुराचारी अधिकारियों को नमस्‍कार किया, लेकिन उसके बाद वे खामोश बनी रहीं। एक दुराचारी पुलिसवाले ने पूछा, "क्‍या यह औरत तुम्‍हारी बहू है?" मेरी सास ने हल्‍के-से सिर हिला दिया। उसके बाद उसने मेरे ससुर को धमकाते हुए कहा, "अगर यह हमारे साथ सहयोग नहीं करेगी, तो हमें स्‍कूल को फ़ोन करना पड़ेगा और बहुत जल्‍दी इसके बेटे वहाँ से निकाल बाहर कर दिये जाएँगे। हम तुम्‍हारे सामाजिक सुरक्षा भुगतान और उनके साथ वे सारी सुविधाएँ तक रद्द कर देंगे जो तुम लोग प्राप्‍त करते हो।" जब उसने मेरे बूढ़े सास-ससुर को धमकाया, तो उनके चेहरे पीले पड़ गये, और बोलते समय उनकी आवाज़ काँपने लगी। उन्‍होंने फ़ौरन उसे बताया कि मैं छह-सात वर्षों से घर से दूर रही थी और मैं कहीं और अपनी आस्‍थाकी साधना कर रही थी। इस पर पुलिस उन पर गरज पड़ी, "इन तमाम वर्षों में पार्टी और जनता ने तुम लोगों का बहुत अच्‍छी तरह खयाल रखा है। हमें बताओ कि क्‍या कम्युनिस्ट पार्टी अच्छी है?" मेरी सास इस क़दर डरी हुई थीं कि उन्‍होंने तुरन्‍त जवाब दिया, "हाँ, वह अच्‍छी है।" इसके बाद पुलिस ने पूछा, "और क्‍या उसकी मौजूदा नीतियाँ अच्‍छी हैं?" उन्‍होंने जवाब दिया, "हाँ वे अच्‍छी हैं।" पुलिसवाले ने पूछना जारी रखा, "और तुम्‍हारे परिवार में जो तबाहियाँ हुई हैं, साथ ही" "तुम्‍हारे बेटे की मौत, क्‍या ये सब तुम्‍हारी बहू की वजह से नहीं हुई हैं? क्‍या यह तुम्‍हारे परिवार की बदकिस्‍मती लाने वाली नहीं है?" मेरी सास ने अपना सिर झुका कर हल्‍के से हिला दिया। अपनी योजना को कामयाब होते देख पुलिस मुझे खींच कर अन्‍दर ले गयी और मुझे दीवार पर जड़े हुए वे सारे पुरस्‍कार दिखाये जो मेरे बेटे ने जीते थे। उसके बाद उनमें से एक ने श्रेष्‍ठता का दिखावा करते हुए, मेरी तरफ़ अंगुली दिखाकर मुझे धिक्‍कारते हुए कहा, "मुझे अपनी ज़िन्‍दगी में कभी कोई ऐसा इन्‍सान नहीं मिला जिसमें तेरी तरह इन्‍सानियत का अभाव रहा हो। इतना अच्‍छा बेटा और तू उसको छोड़कर परमेश्‍वर में विश्‍वास करने के लिए भाग खड़ी हुई! ऐसा करके तुझे क्‍या हासिल हुआ?" दीवार को ढँके उन सारे पुरस्‍कारों को देखते हुए जो मेरे बेटे ने जीते थे, मेरे मन में यह खयाल आया कि किस तरह मेरी आस्‍था आज उसकी पढ़ाई पर बुरा असर डाल रही है, और किस तरह मेरे सास-ससुर को डराया-धमकाया जा रहा है – मेरा पूरा परिवार बिखर गया था। लेकिन इस सब की वजह कौन था? क्‍या यह महज़ मेरी आस्‍था की वजह से हुआ? परमेश्‍वर में मेरा विश्‍वास सत्‍य की खोज करना और जीवन में सही रास्‍ते पर चलना है। इसमें ग़लत क्‍या है? अगर सीसीपी सरकार मेरा पीछे न पड़ी होती और मुझ पर अत्‍याचार न कर रही होती, तो क्‍या मैं उन तमाम वर्षों तक अपने घर से दूर, छिपकर रही होती? तब भी वे मुझ पर अपने परिवार की चिन्‍ता न करने और अपना जीवन न जीने का झूठा आरोप लगा रहे हैं। क्‍या इस तरह वे साफ़ तौर पर तथ्‍यों को तोड़-मरोड़ नहीं रहे हैं और सत्‍य को उलट नहीं रहे हैं? ठीक उसी क्षण, शैतान के इन दैत्‍यों के प्रति मेरी जो अंदरूनी नफ़रत थी, वो भड़क उठी और मेरे भीतर से ज्‍वालामुखी की तरह फट पड़ने को हुई – मैं ज़ोर से चिल्‍लाना चाहती थी: "शैतान के दैत्‍यो! मैं तुमसे नफ़रत करती हूँ! मैं तुमसे दिल की गहराई से घृणा करती हूँ! क्‍या ये सीसीपी सरकार का उत्‍पीड़न नहीं था जिसने मुझे उन तमाम वर्षों के दौरान मेरे घर से दूर रखा था? क्‍या मैं अपने बेटे को माँ का प्‍यार और दुलार देने के लिए उसके साथ नहीं होना चाहती थी? क्‍या मैं शान्ति और सुखपूर्वक अपने खुद के परिवार के साथ नहीं रहना चाहती थी? और तब भी शैतान के दैत्‍यो, तुम अचानक रूप बदलकर भले मानुष होने का ढोंग कर रहे हो, हमसे बहस कर रहे हो और हमारे परिवार के साथ जो कुछ भी बुरा हुआ है उस सबका दोष परमेश्‍वर के दरवाज़े पर डाल रहे हो, और इस सब कुछ की जिम्‍मेदारी मेरे कन्‍धों पर डाल रहे हो। तुमने वाक़ई सत्‍य को बिल्कुल पलट दिया है और निहायत ही बेवकूफ़ाना बातों की बौछार किये जा रहे हो! दुराचारी आत्‍माओ, तुम बहुत विकृत हो, और तुम सबसे ज्‍़यादा गुनहगार होते हुए भी मासूम होने का नाटक करतेहो। तुम सच्‍चे अर्थों में बदकिस्‍मती लाने वाले ताबीज़ की तरह हो, अपशकुन हो, दुर्भाग्‍य लाने वाले हो! सीसीपी सरकार वह मुख्‍य गुनहगार है जो मेरे परिवार को बरबाद करने के लिए जिम्‍मेदार है! इस देश में रहने वाले लोगों के जीवन में कहने के लिए कौन सा सुख है?" जब उन्‍होंने अपना ढकोसला निपटा लिया, तो वे मेरी ओर देखकर चिल्‍लाये "चलो यहाँ से" और मुझे घर से बाहर निकलने का हुक्‍म दिया। मैं सर्वशक्तिमान परमेश्‍वर की शुक्रगुज़ार हूँ जिसने मेरी रक्षा की और मुझे शैतान की चालाक योजनाओं को समझने में, दुराचारी सीसीपी की प्रतिक्रियावादी दुष्‍टता को साफ़ तौर पर देखने में, और अपनी गवाही के लिए दृढ़ बने रहने में सक्षम बनाया!

12 जनवरी को पुलिस ने मुझसे अन्तिम बार पूछताछ की। दो पुलिसवालों ने एक बार फिर मुझ पर अपने भाई-बहनों के साथ गद्दारी करने के लिए ज़ोर डालने की कोशिश की, लेकिन उनकी तमाम धमकियों और बलप्रयोग के बावजूद, मैंने सिर्फ़ इतना ही कहा कि मैं कुछ नहीं जानती। जब उन्‍होंने मुझे यह कहते सुना कि मैं कुछ नहीं जानती, तो तुरन्‍त ही उनका ग़ुस्‍सा भड़क उठा और उन्‍होंने पागलों की तरह मेरे चेहरे पर ज़ोर के थप्‍पड़ मारने शुरू कर दिये, और मेरे बाल खींचने लगे। वे मेरे दोनों ओर खड़े हुए थे, मुझे इस तरफ़ से उस तरफ़ धकेल रहे थे और मेरे पैरों पर भरसक ज़ोर की ठोकरें मार रहे थे। उसके बाद वे ताँबे की एक छड़ से मेरे सिर पर प्रहार करते हुए चिल्‍लाये, "क्‍या तू सोचती है कि मैं तुझे मारूँगा नहीं? वैसे भी तू इसके बारे में क्‍या कर सकती है? देखते हैं तू कितनी मजबूत है!" तेरी शुक्रगुज़ार हूँ सर्वशक्तिमान परमेश्‍वर कि तूने मेरी रक्षा की। हालाँकि उन्‍होंने मुझे इस क़दर यातना दी, लेकिन मुझे सिर्फ़ अपने शरीर के सुन्‍न होते जाने की ही अनुभूति हुई; मुझे बहुत कम दर्द महसूस हुआ। वे दो दुराचारी पुलिसवाले मुझे चार घण्‍टे तक यातना देते रहे, वे तब तक नहीं रूके जब तक कि वे पूरी तरह से थक कर चूर और पसीना-पसीना नहीं हो गये। वे हाँफते हुए एक सोफ़े पर बैठ गये और बोले, "ठीक है, तू देखती जा अब तेरा बाक़ी का जीवन जेल में गुज़रेगा। उसके बाद तू दोबारा कभी आज़ाद नहीं होगी, भले ही तू मर क्‍यों न जाए!" जब मैंने उनको यह कहते सुना, तो मैंने कुछ भी महसूस नहीं किया, क्‍योंकि मैं पहले ही अपना दिल कड़ा कर चुकी थी और कसम खा चुकी थी कि मेरी जान भी चले जाये तो भी मैं इन दैत्‍यों के सामने नहीं झुकूँगी। मैंने मन ही मन परमेश्‍वर से प्रार्थना की: "हे परमेश्‍वर, मैं खुद को तेरे प्रति समर्पित करना चाहती हूँ। अगर यह दुराचारी पुलिस मुझे बाक़ी के जीवन के लिए मुझे जेल में बन्‍द भी कर देती है, तब भी मैं अन्‍त तक तेरा अनुसरण करती रहूँगी। अगर मुझे नर्क में भी डाल दिया जाए, तब भी मैं तेरी स्‍तुति करती रहूँगी!" जब मैं वापस अपनी कोठरी में पहुँची, तो मुझे पूरी उम्‍मीद थी कि मुझे अब बाक़ी जीवन भर के लिए जेल भेज दिया जाएगा, इसलिए मुझे आश्‍चर्य हुआ जब परमेश्‍वर ने मेरे लिए इस मुश्किल परिस्थिति से बाहर निकलने का एक रास्‍ता खोल दिया। 16 जनवरी की दोपहर, पुलिस ने मुझ पर बिना कोई आरोप लगाये मुझे जाने दिया।

यह हृदयविदारक अनुभव एक ऐसे दु:स्‍वप्‍न की तरह था जिसकी ओर मुड़ कर देखना मैं सह नहीं सकती। अपने सबसे भयावह सपनों के दौरान भी मैं कभी यह कल्‍पना नहीं कर सकती थी कि मेरे जैसी एक साधारण औरत महज़ परमेश्‍वर में विश्‍वास करने के नाते पुलिस की "दिलचस्‍पी का विषय" बन जाएगी, या मुझे सीसीपी सरकार की एक दुश्‍मन की तरह देखा जाएगा और इस तरह के जान के ख़तरे में डाल दिया जाएगा। एक बार, एक पूछताछ के दौरान, मैंने उनसे पूछा था, "मैंने क्‍या ग़लती की है? मैंने कौन-सा क़ानून तोड़ा है? मैंने पार्टी या लोगों के खिलाफ़ क्‍या कहा है? मुझे गिरफ़्तार क्‍यों किया गया है?" पुलिसवाले मेरे सवालों का जवाब देने में असमर्थ थे, इसलिए वे सिर्फ़ मुझ पर चिल्‍लाये, "तू चोरी और डकैती कर सकती है, तू हत्‍या और आगजनी कर सकती है, और तू अपना शरीर बेच सकती है, हमें परवाह नहीं है। लेकिन परमेश्‍वर में विश्‍वास करके तू खुद को पार्टी के खिलाफ़ खड़ा कर रही है, और तुझे सज़ा मिलनी चाहिए!" इस तरह के कठोर, अत्‍याचारी, सच्चाई को तोड़ने-मरोड़ने वाले शब्‍द उस दैत्‍य के मुँह से सीधे-सीधे निकले थे! परमेश्‍वर में विश्‍वास करना और परमेश्‍वर की आराधना करना एक अटल सिद्धान्‍त है; यह स्वर्ग की इच्‍छा के अनुरूप है और लोगों के दिलों की सहमति में है। सीसीपी सरकार परमेश्‍वर का प्रतिरोध करती है, और लोगों को सच्‍चे मार्ग पर चलने से रोकती है। इसकी बजाय, वह अपने शिकारों पर आरोप लगाती है और बेशर्मी के साथ दावा करती है कि हम उसके दुश्‍मन हैं। ऐसा करते हुए वह अपने राक्षसी तत्‍व को पूरी तरह से उजागर करती है! सीसीपी सरकार न सिर्फ़ निरंकुश ढंग से परमेश्‍वर के कामों का प्रतिरोध करती है और आस्‍थावानों को गिरफ़्तार करती है, बल्कि वह लोगों को छलने के उद्देश्‍य से अफ़वाहें भी गढ़ती है ताकि हर कोई उसके झूठों पर विश्‍वास करे और परमेश्‍वर का तिरस्‍कार करे, परमेश्‍वर का प्रतिरोध करे; वह लोगों के सच्‍ची मुक्ति प्राप्‍त करने के अवसरों को भी नष्‍ट करती है। सीसीपी सरकार ने जो दुराचार किये हैं वे इतने सारे हैं कि उनकी फेहरिस्‍त नहीं बनायी जा सकती, और वो मनुष्‍य और परमेश्‍वर, दोनों के कोप की भागी है! उन राक्षसों द्वारा दिये गये दुख से गुज़रने के बाद, मैंने पूरी स्पष्टता के साथ सीसीपी सरकार के उस परमेश्‍वर-विरोधी, प्रतिक्रियावादी तत्‍व को देख लिया है जो परमेश्‍वर की इच्‍छा के विपरीत काम करता है, और मैंने सच्‍चे अर्थों में परमेश्‍वर के प्रेम और वात्‍सल्‍य को अनुभव कर लिया है। मैंने देखा है कि सुन्‍दरता और भलाई परमेश्‍वर का सत्‍व है; हर बार जब भी मैं सबसे ज्‍़यादा पीड़ा की हालत में रही या मैंने स्‍वयं को असहनीय दुख की अवस्‍था में पाया, परमेश्‍वर के वचन मेरे भीतर मौजूद रहे थे, उन्होंने मुझे राह दिखायी और प्रबुद्ध किया, मुझे शक्ति और आस्‍था प्रदान की, और मुझे शैतान की चालाक योजनाओं को समझने और दृढ़ रुख अपनाने में सक्षम बनाया। मैंने वास्‍तव में परमेश्‍वर की उपस्थिति और मार्गदर्शन को अनुभव किया था, और सिर्फ़ तभी मैं हर मुश्किल पर विजय पा सकी और अपनी गवाही देते हुए दृढ़तापूर्वक खड़ी रह सकी – परमेश्‍वर का प्रेम इतना महान है! इस दिन के बाद से मैं परमेश्‍वर के प्रेम का प्रतिदान करने के लिए अपना सब कुछ समर्पित कर दूँगी, और मैं सत्‍य को हासिल करने और एक सार्थक जीवन जीने की कोशिश करूँगी।

22. परमेश्वर का वचन मेरी जीवन शक्ति है

जू झिगांग, तियानजिन नगरपालिका

अतीत में, मैं चीन के पारंपरिक संस्कारों से अत्यधिक प्रभावित था, और अपने बच्चों और पोते-पोतियों के लिए जमीन-जायदाद खरीदना मेरे जीवन का लक्ष्य था। यह लक्ष्य पूरा करने के लिए, मैंने दिल लगाकर मोटरवाहन की मरम्मत करने की तकनीक सीखी। मैंने एक मरम्मत गैराज भी खोली, और कारोबार बहुत अच्छा चल रहा था। उस समय अपने जीवन में, मेरा विश्वास था कि मैं अपनी नियति को स्वयं नियंत्रित करता हूँ, इसलिए जब मेरी सलहज ने मुझे प्रभु यीशु के सुसमाचार का प्रवचन दिया, तो मैंने न केवल उसे स्वीकार करने से इंकार कर दिया, बल्कि उसका मजाक भी उड़ाया, क्योंकि मुझे लगता था कि मैं प्रभु पर विश्वास किए बिना भी जीवन का आनंद ले सकता हूँ। लेकिन फिर, अच्छा समय ज़्यादा नहीं टिका। मेरी गैराज का कारोबार खराब होता चला गया, और पूरी जान लगा देने के बावजूद मैं परिस्थितियों को बदल नहीं पाया। मैं परिस्थिति को बदलने का प्रयास करते हुए अत्यधिक थक गया, और मैं शक्तिहीन और अत्यंत दुखी हो गया, इसलिए मैंने अपनी चिंता से छुटकारा पाने के लिए पूरे दिन शराब पीना शुरु कर दिया। फलस्वरूप, एक दिन, नशे में ड्राइविंग करते समय दुर्घटना हो गई। मेरी कार चकना-चूर हो गई, लेकिन सौभाग्यवश और चमत्कारपूर्ण ढंग से, मैं जीवित बच गया। फिर उसके कुछ ही समय बाद, 1999 के वसंत में, मेरी पत्नी ने मुझे सर्वशक्तिमान परमेश्वर के अंत के दिनों के सुसमाचार का प्रवचन दिया। मैं सर्वशक्तिमान परमेश्वर के वचनों को पढ़कर कुछ सत्यों को समझ पाया, और मैंने जाना कि मेरा जीवन इतनी दयनीय, निस्‍सहाय अवस्‍था में इसलिए था कि मैंने जीवन के उन प्रमुख नियमों को स्वीकार कर लिया था जिनका शैतान लोगों को यकीन दिलाता है। मैंने अपने लिए एक सुखी घर का निर्माण करने के लिए अपने प्रयासों पर निर्भर रहना चाहा था, और परिणाम यह था कि मुझे उस हद तक मूर्ख बनाया गया जब तक मैं बहुत कष्टदायी अवस्था में नहीं पहुँच गया, मैंने अपना जीवन लगभग गंवा दिया था। यह सर्वशक्तिमान परमेश्वर थे जो मुझे मृत्यु के कगार से वापस खींचा और मुझे अपने घर में लाए, और मुझ पर दया दिखाने के लिए मैं उनका अत्यंत आभारी हूँ। तब से, प्रत्‍येक दिन मैंने परमेश्वर के वचनों को पढ़ा, अपने भाइयों और बहनों के साथ सभाओं में भाग लिया और संवाद किया, और रोशनी मेरे हृदय में समा गई। मुझे इसमें आनंद मिला, मैं प्रसन्न था कि मुझे जीवन में सत्य मार्ग मिल गया है। लेकिन कुछ ही समय बाद, मैं परमेश्वर में अपने विश्वास के कारण सीसीपी सरकार के लिए गिरफ्तारी का निशाना बन गया, मैं अपने परिवार को छोड़ने और छिपने के लिए मजबूर हो गया। उस समय, हालांकि मुझे कमज़ोरी के दौर से गुजरना पड़ा था, लेकिन फिर भी यह मेरा विश्वास था कि भले मैं कहीं भी जाऊं और भले शैतान के अपदूत मेरा कितना भी पीछा क्यों न करें, परमेश्वर के वचन मेरा मार्गदर्शन करेंगे। दस सालों से भी अधिक समय के बाद, परमेश्वर के वचनों के मार्गदर्शन और पोषण के माध्‍यम से, मैं धीरे-धीरे कुछ सत्यों को समझने लगा और मेरा जीवन अत्यंत संतोषप्रद बन गया। उसके बाद आने वाले समय में, जिस दौरान मुझे गिरफ्तार किया गया और मुझ पर अत्याचार किया गया, मैंने और अधिक व्यवहारिक रूप से अनुभव किया कि परमेश्वर के वचन मेरी जीवन शक्ति हैं जिन्होंने मुझे शैतान की क्रूर यातना और संताप के बीच दृढ़ता से, सच्चाई से और बिना भय के खड़ा होने दिया, ताकि मैं शैतान को पूरी तरह शर्मिंदा करने में समर्थ हो पाया। इस अनुभव के पश्‍चात, मैं परमेश्वर के वचनों को और अधिक संजोकर रखने लगा, और मैं एक पल के लिए परमेश्वर के वचनों से अलग नहीं हो सकता था।

2013 की फरवरी में एक दिन, मैं कई भाई-बहनों के साथ सुसमाचार का प्रसार कर रहा था, लेकिन वापस लौटते समय, हमें एक मोटरकार ने रोक लिया। कार से तीन पुलिस अफसर उतरे और हमारे बारे में पूछताछ करने लगे, और जब उन्होंने मेरे परदेशी लहजे को सुना तो उन्होंने बिना कोई कारण बताए ज़बरदस्ती मेरी तलाशी ली। उन्होंने मेरी जेबों से एग्रीकल्‍चरल बैंक ऑफ चाइना का एक कार्ड जिसमें 700 से अधिक युआन थे, 300 से अधिक नकद युआन, एक सेल फोन, एक एमपी 5 प्लेयर, और सुसमाचार संबंधी कुछ सूचना जब्त की। जिस क्षण एक अफसर को यह पता चला कि मैं सर्वशक्तिमान परमेश्वर पर विश्वास करता हूँ, उसी क्षण उसका व्यवहार अति क्रूर हो गया, और उसने ज़बरदस्ती मुझे हथकड़ी पहनाई और मुझे कार में धकेल दिया। पुलिस थाने में, उन्होंने मुझे दीवार से सटकर खड़ा होने का हुक्म दिया, जहां एक अफसर ने कड़ाई से मुझसे पूछा, "तुम्हारा नाम क्या है? तुम्हारा घर कहाँ है? तुम्हें परमेश्वर पर विश्वास का प्रवचन किसने दिया था?" जब उसने देखा कि मैं जवाब नहीं दूँगा, तो वह तुरंत आग बबूला हो गया, उसने मेरा फेदर कोट फाड़कर उतार दिया, फिर मुझे उल्टा घुमाया और मेरी पीठ से स्वेटर को सिर के ऊपर से खींचकर उतार दिया, और अपने डंडे से मेरी पीठ पर क्रूरतापूर्वक पिटाई करने लगा। मारते हुए थोड़ी-थोड़ी देर में वो मुझसे पूछता था, "क्या अब तू अपनी जुबान खोलेगा?" पंद्रह बार मुझे मारने के बाद, मेरी पीठ सुन्न महसूस होने लगी थी, और मेरी रीढ़ ऐसी महसूस हो रही थी कि मानो टूट चुकी है, इससे बहुत अधिक कष्ट हो रहा था। लेकिन उसके बहुत मारने के बाद भी मैंने बोलने से इंकार कर दिया। आखिरकार, गुस्से में वह चिल्लाया, बोला, "ठीक हैं, मैं हारा! तेरी इस तरह पिटाई करके मेरी कलाई दुखने लगी है, और तू अभी तक जुबान नहीं खोल रहा है!" अपने हृदय में, मैं जानता था परमेश्वर मेरी रक्षा कर रहा है। इतनी हिंसात्मक पिटाई को मैं अपने से झेल नहीं सकता था। मैंने मन ही मन परमेश्वर का धन्यवाद किया।

उन्होंने देखा कि पिटाई का मुझ पर असर नहीं हो रहा था, इसलिए उन्होंने अपनी चाल बदल दी। उनमें से एक दुष्ट अफसर लगभग एक मीटर लंबा और छह सेंटीमीटर मोटा डंडा लाया, और कुटिल हंसी के साथ बोला, "चलो, इसे इस पर घुटने टेकने के 'मज़े' लेने देते हैं और फिर देखते हैं कि ये अपनी जुबान खोलता है या नहीं!" मैंने सुना था कि 30 मिनट तक ऐसे डंडे पर घुटने टेकने के बाद व्यक्ति खड़ा नहीं हो सकता है या चल नहीं सकता है। इस प्रकार की यातना के सामने, मुझे लगा कि मेरी आध्यात्मिक कद-काठी बहुत छोटी थी, और मेरी देह इसे सहन नहीं कर पाएगी। मैं डरा हुआ था, इसलिए मैंने परमेश्वर को अपनी पूरी शक्ति से पुकारा, "हे परमेश्वर! मेरी आध्यात्मिक कद-काठी बहुत छोटी है, और मुझे डर है मैं ऐसी यातना सहन नहीं कर पाऊंगा। कृपया मेरे हृदय की रक्षा कीजिए और मुझे यह यातना सहन करने और आपके साथ विश्वासघात नहीं करने की शक्ति प्रदान कीजिए।" मैंने बार-बार परमेश्वर को पुकारा। परमेश्वर जानता था कि मेरी देह कमजोर है। उसने मेरी प्रार्थना को सुना, क्योंकि अंत में, उस दुष्ट पुलिस ने उस यातना का प्रयोग न करने का निर्णय लिया। मेरी दृष्टि के सामने मौजूद इन तथ्यों ने परमेश्वर की दया और सुरक्षा का प्रदर्शन किया, इससे परमेश्वर में मेरा विश्वास भी बढ़ा और मेरा डर भी बहुत कम हो गया। हालांकि, उन्होंने उस यातना का प्रयोग नहीं करने का निर्णय लिया, लेकिन फिर भी, वो अब भी मुझे रिहाई नहीं करना चाहते थे। उसकी बजाय, उन्होंने एक दूसरी यातना देने की सोची। उन्होंने मेरी कमर को सीधा रखते हुए बलपूर्वक मुझे जमीन पर घुटनों के बल बिठा दिया, और फिर 6 फुट लंबे विशालकाय पुलिस अफसर को मेरी जांघों पर खड़ा होकर अपने दोनों पांवों से पूरी ताकत के साथ कुचलने के लिए बोला। जिस क्षण वह मेरी जांघों पर खड़ा हुआ, उसी क्षण मुझे बहुत तेज दर्द महसूस हुआ, फिर मैंने अपनी पूरी शक्ति के साथ परमेश्वर को पुकारा, "हे परमेश्वर! मैं ऐसी अमानुषी यातना सहन नहीं कर सकता, लेकिन मैं आपको संतुष्ट करना चाहता हूँ, इसलिए मैं आपसे यातना सहन करने का विश्वास, ताकत और इच्छाशक्ति प्रदान करने की विनती करता हूँ। मैं आपके लिए अपने साक्ष्‍य में दृढ़ रहना चाहता हूँ।" एक बार फिर परमेश्वर का धन्यवाद कि उन्होंने मेरी प्रार्थना सुनी। वह मोटा पुलिस अफसर मेरी जांघों पर एक स्थिर मुद्रा बनाए रखने में असफल रहा, इसलिए वो मेरी जांघों से उतर गया। उसका साथी दुष्ट अफसर गुस्से में आग-बबूला हो गया और बोला, "निकम्मे बेवकूफ! इतनी जल्दी क्यों उतर गए?" ये शैतान सचमुच तलना से परे, दुष्ट और क्रूर थे। उन्होंने मुझे यातना देने का हर संभव तरीका सोचा, और उन्हें तो बस मेरी हत्या करने की खुजली हो रही थी, मानो केवल मेरी मृत्यु से ही उन्हें संतुष्टि मिलेगी। उन्होंने मुझे घुटने मोड़कर सीधा खड़ा होने के लिए मजबूर किया और मुझे हिलने नहीं दे रहे थे। बाद में, एक पुलिस अफसर ने दूसरों पर एक अर्थपूर्ण नजर डाली, और फिर वे सभी बाहर चले गए, कमरे में उस पुलिस अफसर के साथ अकेला छोड़कर जो मुझ पर नजर रखे हुए था। वो मेरे पास आया और मुझ पर अपनी दया दिखाने की कोशिश की, झूठी मुस्कान के साथ वो बोला, "मेरी माँ भी परमेश्वर पर विश्वास करती है। मुझे बताओ तुमने कैसे विश्वास करना शुरु किया। मैं भी तुम्हारे साथ परमेश्वर पर विश्वास करना चाहता हूँ, इसलिए मुझे अपने वरिष्ठों के पास ले चलो।" उसके झूठ को सुनकर और उसकी कपटी मुस्‍कान को देखकर, अचानक मुझे पूर्ण रूप से घृणा महसूस हुई। जब मैं उसकी पोल खोलने ही वाला था, तब अचानक मुझे परमेश्वर के वचनों का स्‍मरण हुआ: "तुम में मेरी हिम्‍मत होना चाहिए...। परन्तु मेरी वजह से तुम किसी भी अन्धकार की शक्ति के अधीन ना होओगे। पूर्ण मार्ग पर चलने के लिए मेरी बुद्धि पर भरोसा रखो; शैतान के षडयंत्रों को काबिज़ न होने दो" ("वचन देह में प्रकट होता है" में आरम्भ में मसीह के कथन के "अध्याय 10")। परमेश्वर के वचनों ने समय पर मेरा मार्गदर्शन किया, मुझे समझाया कि शैतान की उपस्थिति में मुझे साहस से कहीं अधिक बुद्धि की आवश्यकता है। शैतान से लड़ने के लिए, हमें बुद्धि प्रदान करने के लिए, हमें हर समय परमेश्वर पर निर्भर रहना चाहिए। परमेश्वर के वचनों की प्रबुद्धता और मार्गदर्शन के द्वारा, मैं जानता था कि क्या करना है, इसलिए मैंने कहा, "यदि आप वास्तव में विश्वास करना चाहते हैं, तो आपको केवल परमेश्वर के वचनों को घर में पढ़ने की आवश्यकता है। आपको बाहर निकलने और किसी से मिलने की ज़रूरत नहीं है।" जैसे ही मैंने ये कहा, उस दुष्ट पुलिस अफसर ने, जिसने मेरी पिटाई थी, प्रवेश किया और दुष्टता से मुझसे बोला, "तू बहुत बड़ा सिरदर्द है!" मैं जानता था शैतान असफल हो गया है और अपमानित है, इसलिए मैंने मौन रहकर परमेश्वर का धन्यवाद किया। मैंने देखा कि परमेश्वर सदा मेरे साथ थे, मेरा मार्गदर्शन कर रहे थे, मुझे प्रोत्साहन दे रहे थे, और चमत्कारपूर्ण ढंग से शैतान के काले हाथ की हिंसा को रोक रहे थे। मेरे लिए परमेश्वर का स्नेह इतना महान है! उस क्षण, भले ही मैं एक कोठरी में कैद था, मैंने महसूस किया कि परमेश्वर के साथ मेरा संबंध पहले से कहीं अधिक घनिष्‍ट हो गया है, और मैंने सहारे और सहजता का अनुभव किया। उन्होंने मुझे दो से अधिक घंटे तक घुटने मोड़कर सीधा खड़ा रखा। अंतत:, सुबह एक बजे के बाद, जब उन्‍हें आभास हुआ कि पूछताछ से कोई परिणाम हासिल नहीं हो रहा है, तो वो निराशा में वहाँ से चले जाने के सिवाय कुछ नहीं कर पाए।

दूसरे दिन सुबह, पुलिस मुझे सार्वजनिक सुरक्षा ब्यूरो के एक शाखा कार्यालय में लाई। पूछताछ कक्ष में मेरे पहुँचने के बाद, आपराधिक पुलिस के प्रमुख ने गुस्से में मुझसे पूछा, "तुम्हारा क्या नाम है? तुम्हारा घर कहाँ है? किसने तुम्हें परमेश्वर पर विश्वास करने के बारे में बताया? तुम कितने समय से परमेश्वर पर विश्वास कर रहे हो? तुम्हारे परिचित कौन हैं? सबकुछ मुझे बताओ, नहीं तो मेरा वायदा है कि तुम पछताओगे!" लेकिन उसके कुछ भी पूछने पर, मैंने उसे कुछ नहीं बताया। पूरे दिन उसने कठोर और नरम, दोनों तरह की चालें इस्तेमाल करते मुझसे पूछताछ की, लेकिन वो मुझसे कुछ हासिल नहीं कर पाया, और अंतत:, गुस्‍से में आकर, वह चिल्लाया, "तुम जुबान नहीं खोलोगे?! चलो, देखते हैं कि तुम्हें नजरबंदी गृह में जिंदगी कितनी पसंद आएगी! अगर तुम हालात को मुश्किल बनाना चाहते हो, तो हम निश्चित तौर पर ऐसा कर सकते हैं! अगर तुम हमें वो जवाब नहीं दोगे जो हमें चाहिए, तो हम तुम्हें वहां हमेशा के लिए कैद करके रखेंगे!" और इसलिए, मुझे नजरबंदी गृह में ले जाया गया और उस कोठरी में बंद कर दिया गया जिसमें सबसे बड़ी संख्‍या में दुर्दांत अपराधी कैद थे। जिस क्षण मैंने कोठरी में प्रवेश किया, उसी क्षण उस जगह के अंधकारपूर्ण और भयानक वातावरण के कारण मेरा खून जम गया। कोठरी की दीवारें चार मीटर ऊँची थीं, वहां अंधेरा और सीलन थी, केवल एक छोटी खिड़की से सूरज की रोशनी की छुटपुट किरणें अंदर आ रही थीं, और वहाँ एक घनी, बासी बदबू थी जिससे सांस लेना लगभग असंभव हो रहा था। यह छोटी सी तंग कोठरी अपराधियों से भरी पड़ी थी; वहां हत्‍यारे, नशीली दवाएं लेने वाले, और चोर थे, सभी दुर्दांत अपराधी। उनमें से प्रत्‍येक कैदी वहशी और पैशाचिक दिखाई दे रहा था, और अनेक कैदी कसे हुए, बदसूरत चेहरे के साथ लंबी, सुडौल कद-काठी वाले थे, और उनके शरीर अजगर, अमरपक्षी, सांपों, और इन जैसे गोदनों से ढके हुए थे। कुछ कैदी शोहदे इतने पतले थे, जीवित कंकाल जैसे दिखाई दे रहे थे, और उन्‍हें बस देखने से ही मेरी कंपकंपी छूट रही थी। वहाँ कैदियों के बीच एक सामाजिक प्रतिष्‍ठाक्रम था, और सर्वशक्तिमान परमेश्वर के विश्वासी एकदम निचले स्थान पर थे, जिन्हें बोलने का बिलकुल भी अधिकार नहीं था। दीवार पर लगा हुआ आपातकाल बटन मूल रूप से आपात स्थितियों में सुधार अधिकारी को बुलाने के लिए था, लेकिन सर्वशक्तिमान परमेश्वर के विश्वासियों को इसे प्रयोग करने का "आनंद" लेने का अधिकार बिलकुल नहीं था। भले कितना अमानुषी दुर्व्‍यवहार क्यों न हो रहा हो, कोई भी कभी उसका प्रत्‍युत्तर नहीं देता था।

कोठरी में मेरे पहले दिन, कैदियों के सरदार को जब मेरी परिस्थिति के बारे में पता चला तो वह मेरा मजाक उड़ाते हुए बोला, "तू सर्वशक्तिमान परमेश्‍वर पर विश्‍वास करता है, उससे बोलकर खुद को बाहर निकलवा। अगर तेरा परमेश्‍वर इतना दयालु है तो भला वो तुझे इस जगह पर क्‍यों पहुँचाता?" उसके साथ के दुष्‍ट कैदी भी मेरा मजाक उड़ाने लगे, "तुझे कौन बेहतर लगता है, हमारा सरदार या तेरा परमेश्‍वर?" उनसे परमेश्‍वर का अनादर और अपमान सुनकर मैं अति क्रुद्ध हो गया। मैं उनसे बहस करना चाहता था, लेकिन ऐसा कर नहीं सकता था। मैंने जीवन में प्रवेश पर धर्मोपदेश और संगति का स्‍मरण किया, जिसमें लिखा है कि कुकर्मियों का गुण अपदूतों का गुण होता है, और यह शाश्‍वत सत्‍य है! ये अपदूत पूर्णतया अविवेकी थे, और अभिशाप के पात्र हैं! जब मैंने उत्तर नहीं दिया, तो कैदियों का सरदार आगबबूला हो गया और उसने क्रूरतापूर्वक मुझे दो बार थप्‍पड़ मारा, उसके बाद उसने मुझे कसकर मुक्‍का मारा, जिससे मैं फर्श पर गिर गया। मैं इन बदमाशों के सामने पड़कर बहुत भयभीत हो गया था और मैं परमेश्वर को पुकारने के सिवाय कुछ नहीं कर सकता था, "हे परमेश्‍वर! आप जानते हैं कि मैं डरता हूँ और दुर्बल हूँ, और मुझे डकैतों एवं गुंडों से बहुत डर लगता है। कृपया मेरी रक्षा कीजिए, मुझे विश्‍वास और शक्ति प्रदान दीजिए, और मुझे इस परिस्थिति में अपने साक्ष्‍य को बचाए रखने की अनुमति प्रदान कीजिए।" उन दुष्टों ने देखा कि मैं नहीं बोलूँगा, इसलिए उन्‍होंने मुझे यातना देने का अलग तरीका सोचा। कंकाल जैसा दिखाई देने वाला एक अपराधी मेरे पास आया और उसने बलपूर्वक मेरी पीठ को दीवार से सटा दिया। फिर उसके कहने पर दो दूसरे कैदियों ने मेरे कंधों को दीवार पर जकड़ दिया, इसके बाद उसने मेरी जांघ के अंदरूनी भाग पर अपनी पूरी ताकत से चिकोटी काटी, पहले बायीं तरफ, फिर दांयी तरफ, और प्रत्‍येक बार मुझे तीव्र वेदना की अनुभूति हुई, जो अत्‍यधिक पीड़ादायक थी। (उसके बाद, मेरे पैर में बड़ी-बड़ी गांठें पड़ गईं, जो आज तक वैसी ही हैं)। फिर, उसने क्रूरतापूर्वक मेरी जांघों पर मुक्‍के मारे। उसके बाद जल्‍दी ही, मैं फर्श पर ढेर हो गया, क्योंकि मेरे लिए फिर से खड़ा होना लगभग असंभव था। इसके बाद भी, उन्‍होंने मुझे यातना देना बंद नहीं किया। सर्दी का मौसम था और कड़ाकेदार ठंड थी, लेकिन इन दुष्‍ट व्‍यक्तियों ने मुझे कपड़े उतारकर एक नल के नीचे दीवार से सटकर बैठने का हुक्‍म दिया। वे मेरे ऊपर लगातार पानी उड़ेलते रहे और जानबूझकर खिड़की को खोल दिया, जिससे मुझे इतनी ठंड लगने लगी कि मेरी कंपकंपी बंद नहीं हो रही थी। जब एक कैदी ने देखा कि मैं यातना को सहन करने के लिए अपने दांतों को किटकिटा रहा था, तो उसने एक गत्ता थामा और एक पंखे की तरह उसे झालने लगा ताकि ठंडी हवा मेरी ओर आए, तुरंत मुझे ऐसी अनुभूति हुई मानो मेरा रक्‍त जमकर ठोस हो गया है, और मेरे दांत किटकिटाना बंद नहीं हो रहे थे। मैं निस्‍सहाय था लेकिन मन ही मन परमेश्‍वर से प्रार्थना कर रहा था, "हे परमेश्‍वर! मुझे ज्ञात है कि अब जो कुछ मेरे साथ हो रहा है उसके पीछे आपकी नेक नीयत मौजूद है, इसलिए मैं आपकी इच्‍छा को समझने के लिए आपके मार्गदर्शन की याचना करता हूँ, क्‍योंकि मैं अकेले इन बदमाशों की यातना को सच में सहन नहीं कर सकता हूँ। हे परमेश्वर! कृपया मुझे अधिक विश्‍वास और शक्ति प्रदान करने का अनुग्रह कीजिए, ताकि मेरे पास इन कठिनाइयों पर विजय पाने की इच्‍छाशक्ति और दृढ़ निश्‍चय हो।" प्रार्थना पूरी करने के बाद, मुझे परमेश्‍वर के वचनों का स्मरण हुआ: "'क्योंकि हमारा पल भर का हल्का सा क्लेश हमारे लिये बहुत ही महत्वपूर्ण और अनन्त महिमा उत्पन्न करता जाता है।' अतीत में तुम सबने यह बात सुनी है, तो भी किसी ने इन वचनों का सही अर्थ नहीं समझा। आज, तुम सभी अच्छे से जानते हो कि उनका वास्तविक महत्व क्या है। ये वही वचन हैं जिन्हें परमेश्वर अंतिम दिनों में पूरा करेगा। और ये वचन उन लोगों में पूरे होंगे जो बड़े लाल अजगर द्वारा निर्दयतापूर्वक पीड़ित किये गए हैं, उस देश में जहां वह रहता है। यह बड़ा लाल अजगर परमेश्वर को सताता है और परमेश्वर का शत्रु है, इसलिए इस देश में, जो परमेश्वर पर विश्वास करते हैं, उन्हें अपमानित किया जाता और सताया जाता है। इस कारण ये वचन तुम्हारे समूह के लोगों में वास्तविकता बन जाएंगे" ("वचन देह में प्रकट होता है" में "क्या परमेश्वर का कार्य उतना सरल है, जितना मनुष्य कल्पना करता है?")। परमेश्‍वर के वचनों पर मनन करके, मैं परमेश्‍वर की इच्‍छा को समझ पाया। मैं जो अब परमेश्‍वर में अपने विश्‍वास के लिए कष्‍ट उठा रहा था, वह यशस्‍वी था और यह मेरे लिए सम्मान की बात थी। शैतान मुझसे परमेश्‍वर के साथ विश्‍वासघात और उनके अस्तित्‍व से इंकार करवाने के लक्ष्‍य के साथ मुझे यातना दे रहा था क्‍योंकि मैं दैहिक यंत्रणा को सहन नहीं कर सकता था, इसलिए मैं शैतान के समक्ष समर्पण बिल्‍कुल नहीं कर सकता था। उस क्षण, अचानक मुझे स्‍मरण हुआ कि कैसे उस दुष्‍ट पुलिस अफसर ने मुझे नजरबंदी गृह में जान की धमकी दी थी, और फिर मुझे अचानक बोध हुआ —कैदी इतनी क्रूरता से मुझे यातना और हानि इसलिए पहुँचा रहे थे क्‍योंकि उस दुष्‍ट पुलिस अफसर ने उन्‍हें ऐसा करने का हुक्‍म दिया था! तब जाकर मुझे समझ आया कि पाखंडी "लोगों की पुलिस" वास्तव में बहुत ही कपटी और घृणा योग्य है। वे अपने कुत्सित कर्म करने के लिए इन कैदियों को इस्‍तेमाल कर रहे थे। वे बिल्कुल भीतर तक हद से ज़्यादा पतित थे, वे ऐसे दुष्ट थे जो खुद रक्‍त की बूँद छलकाये बिना भी हत्‍या कर सकते थे! शैतान उनके सामने मुझसे समर्पण करवाने के लिए प्रत्‍येक तरीका आजमा रहा था, लेकिन शैतान की चालों से परमेश्‍वर की बुद्धि आगे रहती है। परमेश्‍वर अपने प्रति सच्‍ची आस्‍था प्रदान करने के लिए इस वातावरण को प्रयोग कर रहे थे, ताकि मैं शैतान के कुरूप चेहरे और पापी सार को स्‍पष्‍ट देख सकूँ, और इसके द्वारा उनके प्रति अपने हृदय में सच्‍ची घृणा जाग्रत कर सकूँ। परमेश्‍वर की इच्‍छा को समझ लेने के बाद, मेरा हृदय रोशनी से भर गया और मुझे मेरी शक्ति मिल गई। मैं शैतान के हाथों बेवकूफ नहीं बन सकता। भले ही मुझे कितनी भी दैहिक पीड़ा या निर्बलता की अनुभूति क्‍यों न हो रही हो, मुझे परमेश्‍वर के लिए अपने साक्ष्‍य में दृढ़ खड़ा होना ही था। मैं उन दुष्‍ट मनुष्‍यों की यातना और पीड़ा पर जीत पाने, और शैतान को एक बार पुन: पराजित करने की शक्ति मुझे प्रदान करने के लिए परमेश्‍वर का आभारी था।

नजरबंदी गृह में, हमारे दैनिक भोजन में पानी में उबाली गई बासी गोभी, सब्जियों के आचार, और भाप से पकी एक छोटी कार्नब्रेड शामिल थे, जिनसे किसी भी तरह से पेट नहीं भरता था। रात को, कैदियों का सरदार और उसके चेले तख्‍त पर सोते थे, जबकि हम बाकी लोगों को फर्श पर सोना पड़ता था। जब मैं अपने चारों ओर के कैदियों को देखते हुए, बहुत ठंडे फर्श पर लेटा, तब मेरे मन में अपनी दयनीय परिस्थितियों को लेकर ख़्याल आया और मुझे तुरंत अपने हृदय में अकेलेपन की जकड़न महसूस हुई। मेरे मन में उस समय का ख्‍याल आया जब मैं अपने भाइयों और बहनों के साथ था, और हर दिन खुशनुमा और आनंदोल्‍लास से भरपूर था। लेकिन अब, मैं हर दिन इन अपराधियों के साथ बिता रहा था, और मुझे उनकी दादागिरी और अपमान भी सहना था, और मुझे अकथनीय, असहनीय दुख महसूस हुआ...। मैं परमेश्‍वर के सामने गया और मैंने उनसे प्रार्थना की, "हे परमेश्‍वर! मुझे नहीं पता कि मैं कितने समय तक इस प्रकार जीवन जी पाऊँगा, और मुझे नहीं मालूम कि आने वाले दिनों को कैसे काट पाऊँगा। अब, मेरी देह निर्बल है, और मैं इस परिस्थिति का और अधिक सामना नहीं करना चाहता। हे परमेश्‍वर! कृपया मुझे यह कष्‍ट सहन करने की दृढ़ता प्रदान कीजिए, और मेरा मार्गदर्शन कीजिए कि मैं आपकी इच्छा समझ सकूँ, ताकि मैं इस परिस्थिति में आपको संतुष्‍ट कर सकूँ।" मेरी प्रार्थना के बाद, मेरे मन में परमेश्‍वर के वचनों का स्‍पष्‍ट प्रकाश फैल गया: "मानव जाति के कार्य के लिए परमेश्वर ने बहुत सारी रातों को बिना नींद के गुजारना सहन किया है। बहुत ऊपर से सबसे नीची गहराई तक, जीवित नरक में जहाँ मनुष्य रहता है, वह मनुष्य के साथ अपने दिन गुजारने के लिए उतर आया है, कभी भी मनुष्य के बीच फटेहाली की शिकायत नहीं की है, उसकी अवज्ञा के लिए कभी भी मनुष्य को तिरस्कृत नहीं किया है, बल्कि वह व्यक्तिगत रूप से अपने कार्य को करते हुए सबसे बड़ा अपमान सहन करता है। ... समस्त मानव जाति के लिए, पूरी मानवजाति को जल्द ही आराम मिल सके इसके लिए, उसने अपमान को सहन किया और पृथ्वी पर आने के अन्याय का सामना किया, और मनुष्य को बचाने की खातिर व्यक्तिगत रूप से 'नरक' और 'अधोलोक' में, बाघ की माँद में, प्रवेश किया। परमेश्वर का विरोध करने के लिए मनुष्य कैसे योग्य हो सकता है? परमेश्वर के बारे में एक बार और शिकायत करने के लिए उसके पास क्या कारण है? कैसे वह फिर से परमेश्वर की ओर नज़र उठाकर देखने की हिम्मत कर सकता है? स्वर्ग का परमेश्वर बुराई की इस सबसे गंदी भूमि में आया है, और कभी भी उसने अपने कष्टों के बारे में शिकायत नहीं की है, या मनुष्य के बारे में गिला नहीं किया है, बल्कि वह चुपचाप मनुष्य द्वारा किये गए विनाश[1] और अत्याचार को स्वीकार करता है। कभी भी उसने मनुष्य की अनुचित मांगों का प्रतिकार नहीं किया, कभी भी उसने मनुष्य से अत्यधिक मांगें नहीं की, और कभी भी उसने मनुष्य से ग़ैरवाजिब तकाज़े नहीं किये; वह केवल बिना किसी शिकायत के मनुष्य द्वारा अपेक्षित सभी कार्य करता है: शिक्षा देना, ज्ञान प्रदान करना, डाँटना-फटकारना, शब्दों का परिशोधन करना, याद दिलाना, प्रोत्साहन देना, सांत्वना देना, न्याय करना, और प्रकट करना" ("वचन देह में प्रकट होता है" में "कार्य और प्रवेश (9)")। मैंने परमेश्‍वर के वचनों पर मनन किया, और उस कष्‍ट के बारे में सोचा जोपरमेश्‍वर ने तब सहे थे जब उन्होंने मानवजाति के लिए संसार में दो बार देहधारण किया था, और मेरी आंखें अनजाने में ही आँसुओं से भीग गई। प्रभु यीशु को कीलों से सूली पर लटका दिया गया था। उन्‍होंने शैतान द्वारा पतित की जा चुकी मानव जाति को पाप से मुक्‍त करने के लिए अपने जीवन का प्रयोग किया था। आज, सर्वशक्तिमान परमेश्‍वर पुन: देहधारी हुए हैं और परमेश्‍वर का सर्वाधिक प्रतिरोध करने वाले राष्‍ट्र, चीन में आए हैं, जहां वह अपने वचन अभिव्‍यक्‍त करने और हमें बचाने के लिए अपने जीवन का जोखिम उठा रहे हैं। यह करने के लिए उन्होंने जो कठिनाइयां और कष्‍ट सहे हैं, उसे कौन जान सकता है? उसे कौन समझ सकता है? जबकि, मैं, पतित मानव जाति का एक सदस्‍य, असहनीय ढंग से दुखी महसूस करने लगा और इन अपराधियों के साथ केवल कुछ ही दिन बिताने के बाद अपनी परिस्थितियों से बाहर निकलने के सिवाय कुछ नहीं चाहता था। परमेश्‍वर, जो पवित्र और धार्मिक हैं, दशकों से इस पापी, पतित संसार में हमारे साथ रहे हैं। क्‍या परमेश्‍वर ने कहीं अधिक कष्‍ट नहीं उठाया है? इसके अतिरिक्‍त, मैं नैतिक पतन से स्‍वयं को मुक्ति दिलाने और सच्‍चा मोक्ष प्राप्‍त करने के लिए कष्‍ट उठा रहा था। लेकिन परमेश्‍वर पापरहित हैं और इस संसार के नहीं हैं, न ही पृथ्‍वी पर इस नरक के हैं, लेकिन फिर भी केवल मानव जाति के लिए अपने प्रेमके कारण, मानव जाति की रक्षा करने के लिए अपने जीवन का बलिदान करने की इच्‍छा के साथ, बड़े लाल अजगर की मांद में आए हैं। परमेश्‍वर का प्रेम सच में अविश्‍वसनीय है! यदि मुझे परमेश्‍वर से थोड़ा भी प्रेम है, तो मुझे यह महसूस नहीं करना चाहिए कि मेरी अपनी परिस्थितियां असहनीय हैं, और मुझे बहुत अधिक व्‍यथित महसूस नहीं करना चाहिए। परमेश्‍वर के प्रेम के समक्ष, मुझे बस पश्‍चाताप और शर्मिंदगी महसूस हुई। और जब मैंने परमेश्‍वर के प्रेम पर मनन किया, तब मुझे अपने हृदय में स्नेह की लहरें महसूस हुईं। परमेश्‍वर सच में महान है, और मानव-जाति के लिए उनका प्रेम इतना प्रगाढ़ और इतना सत्‍य है! यदि मैंने व्‍यक्तिगत रूप से ऐसी परिस्थितियों को अनुभव नहीं किया होता, तो मैं परमेश्‍वर की प्रियता और मनोरमता को जान नहीं पाता। भले ही ऐसी परिस्थितियों को अनुभव करने से मेरी देह तहस-नहस हो गई है, फिर भी यह मेरे जीवन के लिए अविश्‍वसनीय रूप से हितकारी है। यह सोचकर, मेरा हृदय परमेश्‍वर के प्रति आभार से भर गया, और मुझे चरम पीड़ा के बावजूद परमेश्‍वर के लिए अपने साक्ष्‍य में दृढ़ खड़ा रहने का संकल्प प्राप्‍त हुआ।

नजरबंदी गृह में, कैदियों का सरदार अक्‍सर उन सभी तरीकों के बारे में बताता था, जो सुधार अधिकारी परमेश्‍वर पर विश्‍वास करने वाले "अपराधियों" को यातना देने के लिए इस्‍तेमाल करते थे: वो विश्‍वासियों की अंगुलियों में छोटी कीलें घोंप देते थे, जिससे बयां न की जा सकने वाली पीड़ा होती थी; वो पानी की एक बोतल में उबलता पानी भरते थे और विश्‍वासी की एक अंगुली को बलपूर्वक उसमें घुसा देते थे, और त्‍वचा के जल जाने के बाद, वो विश्‍वासी की अंगुली बाहर निकलाते थे और फिर फफोलों पर लाल मिर्च का पाउडर मसल देते थे…. जब मैंने रक्‍त को सर्द कर देने वाली इन यातनाओं के बारे में सुना, तो मैं आग बबूला हो गया, और चीनी कॉम्‍युनिस्‍ट पार्टी की सरकार के लिए, इस शैतानी शासन के लिए मेरी घृणा और अधिक गहरा गई। यह प्रत्‍येक दुष्‍ट कर्म करते समय हर सकारात्‍मक तरीके से अपना वर्णन करती है। यह "धार्मिक आस्‍था की स्‍वतंत्रता," और "सभी मनुष्‍यों को नागरिकों के विधिसम्‍मत अधिकार और हित मिले हुए हैं," और "कैदियों के साथ परिवार जैसा व्‍यवहार किया जाता है," की घोषणा करती है, जबकि गुप्‍त रूप से लोगों के साथ दुर्व्‍यवहार करती और यातना देती है, मनुष्‍य जीवन के लिए कोई परवाह प्रदर्शित नहीं करती है, और मनुष्‍यों के साथ मनुष्‍यों के रूप में व्‍यवहार नहीं करती है। परमेश्‍वर पर विश्‍वास करने वाले के लिए, उनके संसार में प्रवेश करना नरक में प्रवेश करने की भांति है, एक ऐसा स्‍थान जहां उन्‍हें कष्‍ट दिया और नीचा दिखाया जाएगा, और जहां उन्हें यह कभी पता नहीं होता है कि क्‍या वे वहां से जीवित निकल पाएंगे। इस विचार ने मुझे भयभीत कर दिया, क्‍योंकि मुझे भय था कि मुझे ये यातनाएं दी जाएंगी। प्रत्‍येक बार जब सुधार अधिकारी द्वारा धातु के दरवाजे पर छोटी खिड़की खोलने की आवाज़ सुनाई देती थी तो मेरी सांसें थम जाती थीं, क्‍योंकि मैं भयभीत था कि मुझे खींचकर बाहर निकाला जाएगा और यातना दी जाएगी। मैं पूरा दिन भय में डूबा रहता था, और मुझे लगता था कि मैं बुरी तरह फंस गय हूँ। अपने दुख में, मैं परमेश्‍वर से केवल मन ही मन प्रार्थना कर सकता था: "हे परमेश्‍वर! अब मेरा हृदय निर्बल हो गया है, और मुझे बहुत डर लगता है, लेकिन मैं आपको संतुष्‍ट करना चाहता हूँ, इसलिए कृपया मुझे विश्‍वास और शक्ति प्रदान कीजिए। मैं शैतान के प्रलोभन पर जीत पाने के लिए आप पर विश्‍वास करना चाहता हूँ!" अपनी प्रार्थना के बाद, मुझे परमेश्‍वर के वचनों में मार्गदर्शन प्राप्‍त हुआ: "डरो नहीं, सेनाओं का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे है और तुम्हारा रक्षक है" ("वचन देह में प्रकट होता है" में आरम्भ में मसीह के कथन के "अध्याय 26")। "जब लोग अपने जीवन का त्याग करने के लिए तैयार होते हैं, तो सब कुछ तुच्छ हो जाता है, और कोई भी उनका लाभ नहीं उठा सकता। जीवन से अधिक महत्वपूर्ण क्या हो सकता है? इस प्रकार, शैतान लोगों में अधिक कार्य करने में असमर्थ हो जाता है, वह मनुष्य के साथ कुछ भी नहीं कर सकता" ("वचन देह में प्रकट होता है" में संपूर्ण ब्रह्मांड के लिए परमेश्वर के वचनों के रहस्य की व्याख्या के "अध्याय 36")। परमेश्‍वर के वचनों ने मुझे अविश्‍वसनीय सुकून और प्रोत्‍साहन प्रदान किया। मैंने सोचा, "हाँ, मैं जिस परमेश्‍वर पर विश्‍वास करता हूँ, वो सृष्टिकर्ता के प्रभु हैं जिन्‍होंने स्‍वर्ग एवं पृथ्‍वी और उसमें उपस्थित प्रत्‍येक वस्‍तु का सृजन किया है, जो सभी के प्रधान हैं, और सभी चीजों को और सभी लोगों को नियंत्रित करते हैं। इसके अतिरिक्‍त, क्‍या प्रत्‍येक मनुष्‍य का जीवन और मृत्‍यु परमेश्‍वर के हाथों में नहीं है? परमेश्‍वर की अनुमति के बिना, दुष्‍ट शैतान मेरे साथ कुछ भी करने का साहस नहीं करेगा। क्‍या यह सत्‍य नहीं है कि मैंने सिर्फ मृत्‍यु और शारीरिक कष्‍ट के अपने भय के कारण ही अपना हर दिन डर और आतंक में बिता रहा था? शैतान मुझ पर हमला करने, मुझे वशीभूत करने और परमेश्‍वर के साथ विश्‍वासघात करवाने के लिए इस निर्बलता को प्रयोग कर रहा था। यह लोगों का भक्षण करने के लिए शैतान की चाल है। लेकिन यदि मैं अपने जीवन का परित्‍याग करने की इच्‍छा रखता हूँ, तो क्‍या सच में ऐसी कोई चीज होगी जिसे मैं सहन नहीं कर पाऊँगा?" मैंने अय्यूब के अनुभव पर मनन किया: जब शैतान ने परमेश्‍वर के साथ शर्त लगाई थी, तब अय्यूब को दैहिक कष्‍ट अनुभव करना पड़ा था, लेकिन परमेश्‍वर की अनुमति के बिना, भले ही शैतान ने अय्यूब को कितनी यातना दी हो, लेकिन वो उसका जीवन नहीं ले पाया था। अब, मैं अय्यूब के उदाहरण का अनुसरण करना चाहता था और परमेश्‍वर में सच्‍चा विश्‍वास रखना चाहता था, क्‍योंकि भले ही अपदूत मेरी देह को मृत्‍यु तक यातना दें, मेरी आत्‍मा परमेश्‍वर के हाथों में थी। भले ही ये अपदूत मुझे कैसे भी यातना और कष्‍ट क्‍यों न दें, मैं इनके अत्‍याचारपूर्ण दुर्व्‍यवहार से कभी हार नहीं मानूँगा। मैंने प्रतिज्ञा की, मैं विश्‍वासघाती कभी नहीं बनूँगा! मैं परमेश्‍वर के वचनों में मिले समयोचित मार्गदर्शन के लिए आभारी हूँ जिसने दासता और मृत्‍यु के बंधनों से मुझे बाहर निकाला और मुझे शैतान की योजना का शिकार नहीं बनने दिया। परमेश्‍वर द्वारा सुरक्षा के कारण, मैंने उस तरह की यातनाएं नहींझेलीं, और इसमें, मुझे पुन: अपने लिए परमेश्‍वर का प्रेम और दया दिखाई दी।

कुछ दिन बाद, मुझसे कलीसिया के अगुवाओं के बारे में जानकारी प्राप्‍त करने की उम्‍मीद में, वह दुष्‍ट पुलिस अफसर मुझसे पूछताछ करने के लिए दुबारा आया, लेकिन जब मैंने उत्तर नहीं दिया तो वह अत्‍यधिक हिंसक हो गया। उसने मेरी ठोढ़ी को पकड़कर मुझे घूरा और मेरे सिर को बायें और दायें झुकाया, फिर दांतों को पीसते हुए बोला, "क्‍या तेरे अंदर इंसानों जैसा कुछ भी है? ठीक है, तू परमेश्‍वर पर विश्‍वास कर! मैं तेरी एक पिक्‍चर इंटरनेट पर डालूँगा और तेरे बारे में कुछ कहानियां बना दूँगा, और मैं सर्वशक्तिमान परमेश्‍वर के सभी विश्‍वासियों को यकीन दिला दूँगा कि तूने परमेश्‍वर के साथ विश्‍वासघात किया है और अपने भाइयों और बहनों को धोखा दे दिया है। फिर कोई भी तेरे साथ बात नहीं करेगा। और फिर, मैं तुझे ऐसी जगह ले जाऊँगा जिसके बारे में कोई नहीं जानता, एक गड्ढा खोदूँगा, और तुझे जिंदा दफना दूँगा, और कोई भी तुझे कभी खोज नहीं पाएगा।" अपने गुस्‍से में, इस दुष्‍ट इंसान ने अपनी निर्लज्‍ज गुप्‍त चालें और षडयंत्र बता दिए, और यह लोगों से चालाकी से अपना काम निकलवाने का उनका ठेठ तरीका भी था—फंसाना, झूठ के सहारे बदनाम करना, अपराधों के झूठे आरोप लगाना, और हत्‍या। उन्हें एक इंसान की जान की ज़रा-भी परवाह नहीं थी, और कहा नहीं जा सकता था कि उन्‍होंने गुप्‍त रूप से कितने अमानुषी, क्रूर कर्म किए हैं! इस बार, उसकी धमकियों को सुनकर, मैं शांत था, और मुझे बिल्‍कुल भी भय महसूस नहीं हुआ, क्‍योंकि परमेश्‍वर मेरा मजबूत सहारा थे। परमेश्‍वर मेरे साथ थे, इसलिए मुझे किसी चीज से भयभीत होने की आवश्‍यकता नहीं थी। शैतान जितना अधिक हिसंक बनता है, वह अपनी कुरूपता और शक्तिहीनता को उतना ही अधिक प्रकट करता है; वह विश्‍वासियों को जितना अधिक कष्‍ट देता है, वह अपनी दुष्‍टता, परमेश्‍वर का शत्रु बनने के प्रतिक्रियावादी सार, अनैतिक कर्म करने, और स्‍वर्ग एवं प्रकृति के विरुद्ध जाने को उतना ही अधिक प्रकट करता है; वह परमेश्‍वर के विश्‍वासियों को जितनी अधिक हानि पहुँचाता है, वह परमेश्‍वर पर विश्‍वास करने और अंत तक परमेश्‍वर का अनुसरण करने के मेरे दृढ़ निश्‍चय को उतना ही अधिक प्रेरित करता है: मैं अपना जीवन परमेश्‍वर को समर्पित करना और शैतान का सदा के लिए त्‍याग देना चाहता हूँ! जैसा कि परमेश्‍वर के वचन हैं: "मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। उस समय, मेरा रक्‍त गुस्‍से से उबल रहा था, और मैंने मन ही मन एक प्रतिज्ञा की: भले ही मुझे यहाँ कितने भी समय तक क्‍यों न रहना पड़े, और भले ही ये दुष्‍ट मनुष्‍य मुझे कैसे भी यातना दें, मैं परमेश्‍वर के साथ विश्‍वासघात कभी नहीं करूँगा। उस पुलिस अफसर ने देख लिया कि मैं उत्तर नहीं दूँगा, और आखिर में, मुझे वापस कोठरी में ले गया। और इस तरह, परमेश्‍वर के वचन के कारण, मैं उन अपदूतों के मुझसे जबरन अपराध स्वीकार करवाने के बार-बार के प्रयासों और उनके अत्‍याचार पर जीत प्राप्‍त कर पाया। मैंने कलीसिया के बारे में कोई जानकारी नहीं दी, और नजरबंदी गृह में 50 से अधिक दिन बिताने के बाद, पुलिस मुझे बिना किसी आरोप के रिहा करने को मजबूर हो गई।

गिरफ्तारी का अनुभव हो जाने के बाद, मैंने सीसीपी के पैशाचिक सार को स्‍पष्‍ट देखा। यह स्‍वर्ग के विरुद्ध युद्ध करती है और परमेश्‍वर की शत्रु है। यह परमेश्‍वर की आराधना करने से इंकार करती है, और लोगों के साथ छल करने और उन्‍हें नियंत्रित करने, लोगों को परमेश्‍वर पर विश्‍वास करने या उनकी आराधना करने से रोकने के लिए सभी संभव साधनों को प्रयोग भी करती है। यह लोगों को परमेश्‍वर से दूर करने और उनसे परमेश्‍वर का प्रतिरोध करवाने का प्रयास करती है, ताकि वे उसके साथ अंतत: नरक में नष्ट हो जाएं। यह इतनी कुत्सित, अनैतिक, और दुष्‍ट है! लेकिन इससे भी महत्‍वपूर्ण, इस अनुभव ने मुझे परमेश्‍वर की चमत्‍कारिकता और बुद्धि, तथा उसके वचनों के अधिकार और सामर्थ्‍य की सच्‍ची समझ प्रदान की। एक ऐसे देश में, जहाँ परमेश्‍वर को घोर शत्रु के रूप में देखा जाता है, वहाँ परमेश्‍वर के विश्‍वासी अनीश्‍वरवादी सरकार की आँखों और देह में चुभते कांटों के समान हैं। लेकिन फिर भी, यह उन्‍हें दबा पाने में सर्वथा असमर्थ है जो परमेश्‍वर पर सच्‍चा विश्‍वास करते हैं। भले ही यह कैसे भी दमन करे, कैदी बनाये, और हमारी देह को हानि पहुँचाए, यह रोशनी की दिशा में आगे बढ़ने और सत्‍य का अनुसरण करने की हमारी इच्‍छा को दूर नहीं कर सकती है, और यह परमेश्‍वर में विश्‍वास और उनका अनुसरण करने के हमारे निश्‍चय को डिगा नहीं सकती है। मुझे गिरफ्तार किया गया था और मैंने इन अपदूतों की हिंसक क्रूरता को व्‍यक्तिगत रूप से अनुभव किया था। शैतान मुझे गिरफ्तार कर और मुझ पर अत्‍याचार करके अपने अत्‍याचारी शासन के वशीभूत करने की व्‍यर्थ इच्‍छा रखता था, लेकिन परमेश्‍वर के वचनों ने निरंतर मेरा मार्गदर्शन किया, और उन्होंने मुझे बुद्धि, विश्‍वास, और शक्ति प्रदान की, जिससे मैं शैतान के क्रूर अत्‍याचार के बीचोबीच दृढ़ खड़ा रह पाया। अपने यथार्थ अनुभव के द्वारा, मैंने परमेश्‍वर के चमत्‍कारिक कर्मों को देखा, परमेश्‍वर में मेरी आस्‍था अत्‍यधिक बढ़ गई, और मुझे परमेश्‍वर के वचन की अधिक व्‍यावहारिक समझ प्राप्‍त हुई। मैंने अनुभव किया कि परमेश्‍वर के वचन सत्‍य हैं, और यही मनुष्‍यों के जीवन की शक्ति और स्रोत हैं। परमेश्‍वर के वचनों के मार्गदर्शन के साथ, मुझे किसी चीज से भयभीत होने की आवश्‍यकता नहीं है, और भले ही मुझे आगे के मार्ग पर कितनी भी कठिनाइयों और बाधाओं का सामना क्‍यों न करना पड़े, मैं अंत तक परमेश्‍वर का अनुसरण करने की इच्‍छा रखता हूँ!

फुटनोट:

1. मानव जाति की अवज्ञा को सामने लाने के लिए "विनाश" का प्रयोग किया गया है।

23. परमेश्वर मुझे राह दिखाता है ताकि मैं शैतान की क्रूरता पर काबू पर सकूँ

लेखिका: वांग हुआ, हेनान प्रांत

मैं और मेरी बेटी सर्वशक्तिमान परमेश्वर की कलीसिया से जुड़े ईसाई हैं। परमेश्वर का अनुसरण करने के दौरान, सीसीपी सरकार ने हम दोनों को गिरफ़्तार करके सश्रम पुनर्शिक्षा की सज़ा सुना दी। मुझे तीन साल की सज़ा हुई और मेरी बेटी को एक साल की। हालाँकि सीसीपी सरकार ने मुझे अमानवीय यातनाएँ दीं, और काफ़ी नुकसान पहुँचाया, लेकिन जब भी मैं मायूसी का शिकार हुई और मैंने ख़ुद को ख़तरे में पाया, परमेश्वर ने अदृश्य रहकर मुझ पर नज़र रखी, मेरी रक्षा की और मुझे राह दिखाई। सर्वशक्तिमान परमेश्वर के वचनों ने मुझे जीने के लिए हौसला और प्रेरणा दी, जिसकी वजह से मैं यातनाओं और क्रूर अत्याचारों को सह पाई, और तीन साल के नारकीय कारावास में भी मैं डटी रही। इन मुश्किल हालात में, मैंने सर्वशक्तिमान परमेश्वर का प्रेम और उद्धार देखा, परमेश्वर के वचनों के अधिकार और सामर्थ्य का अनुभव किया। मैं अपने आपको बहुत भाग्यशाली मानती हूँ कि मैंने इतना कुछ पाया। मैंने संकल्प लिया है कि मैं अचल रहकर, परमेश्वर का अनुसरण करूँगी और जीवन के सही मार्ग पर चलूँगी।

परमेश्वर में आस्था रखने से पहले, मैं कारोबार चलाती थी। मेरा कारोबार ठीक-ठाक चल रहा था और मैं अच्छा-‌खासा कमा लेती थी। रोज़ी-रोटी में व्यस्त रहने के दौरान, मैंने ज़िंदगी में उतार-चढ़ाव भी बहुत देखे। दिन-रात पैसे कमाने के लिए बुद्धि खपाने के अलावा, हर चीज़ (मद) की जाँच के लिए सारे सरकारी विभागों से भी निपटना पड़ता था। दिन भर बातचीत में झूठ बोलना पड़ता था, लोगों से मेल-जोल में झूठा आडंबर खड़ा करना पड़ता था। इस तरह की ज़िंदगी से मैं दुखी हो गई थी, ऊब गई थी, लेकिन मेरे पास कोई विकल्प नहीं था। जब नौबत यह आ गई कि मैं भावनात्मक और शारीरिक रूप से टूट गई, तो मैंने सर्वशक्तिमान परमेश्वर के अंत के दिनों के सुसमाचार को स्वीकार कर लिया। मैंने देखा कि सर्वशक्तिमान परमेश्वर द्वारा व्यक्त वचनों में जीवन के रहस्यों को प्रकट किया गया है, इंसान के दुखों के मूल को, और शैतान द्वारा इंसान की भ्रष्टता के सत्य को भी उजागर किया गया है। ये वचन वह मार्ग भी दिखाते हैं इंसान को जिसका अनुसरण आजीवन करना चाहिये। मेरे दिल ने परमेश्वर के इन वचनों को तुरंत आत्मसात कर लिया। मुझे तहे-दिल से यकीन हो गया कि यह सच्चे परमेश्वर का कार्य है, और परमेश्वर में आस्था रखना जीवन का एकमात्र सही मार्ग है। परमेश्वर के अंत के दिनों के कार्य को स्वीकार कर पाने की वजह से मैंने स्वयं को बहुत ही खुशनसीब समझा। मुझे उन तमाम लोगों का ख़्याल आया जो मेरी ही तरह, एक निरर्थक जीवन जी रहे थे, जिन्हें कोई दिशा नहीं मिली थी, जिन्हें सर्वशक्तिमान परमेश्वर के अंत के दिनों के उद्धार की ज़रूरत थी। मेरी इच्छा हुई कि मैं सत्य की खोज में भटक रहे लोगों के बीच अंत के दिनों के सुसमाचार का प्रचार-प्रसार करूँ, ताकि और अधिक लोग परमेश्वर के उद्धार को पा सकें। परमेश्वर के प्रेम से मैं इतनी भावुक और द्रवित हो गई थी कि मैं परमेश्वर के कार्य और उसके उद्धार के बारे में जितना बताती वो कम ही होता था। इन उपदेशों को सुनकर, मुझे कुछ सच्चे सत्य-खोजी मिल गए, मैं रोमाँचित थी। उस दौरान, मेरी बेटी ने हाई स्कूल की पढ़ाई बस पूरी की ही थी। सर्वशक्तिमान परमेश्वर का अनुसरण करने के बाद से, मेरी बेटी को मेरे चेहरे की ख़ुशी साफ़ दिखाई देती थी। उसने यह भी महसूस किया कि हमारे घर आने वाले भाई-बहन भी बड़े ही निर्मल और सज्जन इंसान हैं, सब लोग परस्पर खुलकर बातचीत करते हैं, भजन गाते हैं, भाव-विभोर होकर नाचते हैं, हर तरफ़ एक ऐसी ऊर्जा बिखर जाती है जिसमें सकारात्मकता होती है, आनंद होता है। फलस्वरूप, इस तरह का जीवन जीने के लिए वो भी ललचाने लगी, उसकी भी इच्छा हुई कि परमेश्वर में विश्वास रखे, उसका अनुसरण करे। तब से, हम लोग दिन में कारोबार करते, और फिर रात के वक्त मिल-जुलकर प्रार्थना करते, परमेश्वर के वचन पढ़ते, भजन याद करते और परमेश्वर के वचनों को समझने के लिए सहभागिता करते; हम सब एक आनंदपूर्ण जीवन जी रहे थे।

जिस दौरान हम परमेश्वर के प्रेम की गरमाहट में आकंठ डूबने की अनुभूति कर रहे थे, उसी दौरान सीसीपी सरकार के शैतानी पँजों ने हम माँ-बेटी को दबोच लिया। हम पर दुखों का पहाड़ दूट पड़ा—यह एक ऐसा लम्हा था जिसे मैं आजीवन नहीं भूल सकती। 7 दिसम्बर, 2007 की बात है, मेरी बेटी घर पर कपड़े धो रही थी, और मैं कलीसिया के काम के लिए जाने की तैयारी कर रही थी, तभी अचानक, सादे कपड़ों में पाँच-छह पुलिसकर्मी घुस आए। उनमें से एक चिल्लाया, "तुम लोग सर्वशक्तिमान परमेश्वर के विश्वासी हो! ऊपर से, इधर-उधर जा-जाकर प्रचार-प्रसार भी करते हो!" फिर उसने मेरी बेटी की ओर इशारा करते हुए दूसरी दो पुलिसकर्मियों से कहा, "पहले इसे ले जाओ!" वे दोनों पुलिसकर्मी मेरी बेटी को तुरंत उठाकर ले गई। बाकी पुलिसवालों ने मेरे पूरे घर को ऊपर से नीचे तक छान डाला, बक्सा, अलमारी, हमारे कपड़ों की एक-एक जेब छान मारी। पल भर में, बेड, फ़र्श तहस-नहस कर डाला, अपने चमड़े के जूतों से बिस्तर रौंद डाले। आख़िर में, वे लोग परमेश्वर के वचनों की किताबें, डिस्क, सीडी प्लेअर, दो एमपी3 प्लेअर, दो हज़ार युआन नकद और कानों की सोने की बालियाँ ले गए। उसके बाद मुझे भी उन्होंने पुलिस की गाड़ी में ठूँस दिया। मैंने उन्हें ज़िम्मेदार ठहराते हुए सवाल किया, "परमेश्वर में विश्वास रखकर हमने क्या गुनाह किया है? आप लोग हमें गिरफ़्तार क्यों कर रहे हैं?" मैं देखती रह गई जब उन्होंने सबके सामने बड़ी ढिठाई से कहा, "तुम परमेश्वर के विश्वासियों को पकड़ना तो हमारी खासियत है!" मैं गुस्से में थी। ये कोई "लोगों की पुलिस नहीं थी।" ये तो डाकू-बदमाशों का गिरोह था, अपराध की दुनिया के गुंडे थे जिन्हें ख़ासतौर से धार्मिकता पर कड़ी कार्रवाई करने का काम सौंपा गया है!

जब हम लोग सार्वजनिक सुरक्षा ब्यूरो पहुँचे, तो मुझे हथकड़ियाँ डालकर पूछताछ कक्ष में ले जाया गया। उनके खूँखार चेहरे देखकर मैं डर गई, मैंने सोचा: "अब चूँकि मैं इन दरिंदों के हत्थे चढ़ गई हूँ, इन्हें मेरे घर से परमेश्वर के वचनों की पुस्तकें और डिस्क भी बरामद हो गई हैं, तो अब ये लोग यकीनन मुझे छोड़ेंगे नहीं। अगर मैं इनके उत्पीड़न से टूटकर यहूदा बन गई, तो गद्दार और परमेश्वर से दगा करने वाली कहलाऊँगी!" मैंने मन ही मन परमेश्वर से प्रार्थना की कि वो मेरी रक्षा करे और मुझे राह दिखाए। तभी मुझे परमेश्वर के ये वचन याद आ गए: "मैं उन लोगों पर और अधिक दया नहीं करूँगा जिन्होंने गहरी पीड़ा के दिनों में मुझ पर रत्ती भर भी निष्ठा नहीं दिखाई है, क्योंकि मेरी दया का विस्तार केवल इतनी ही दूर तक है। साथ ही साथ, मुझे ऐसा कोई इंसान पसंद नहीं है जिसने कभी मेरे साथ विश्वासघात किया हो, ऐसे लोगों के साथ संबद्ध होना तो मुझे बिल्कुल भी पसंद नहीं है जो अपने मित्रों के हितों को बेच देते हैं। यही मेरा स्वभाव है, इस बात की परवाह किए बिना कि व्यक्ति कौन हो सकता है" ("वचन देह में प्रकट होता है" में "अपनी मंज़िल के लिए पर्याप्त संख्या में अच्छे कर्मों की तैयारी करो")। परमेश्वर के वचनों से मुझे एहसास हुआ कि उसका धार्मिक स्वभाव किसी अपराध को बर्दाश्त नहीं करता, परमेश्वर उनसे प्रेम नहीं करता जो उसके साथ धोखा करते हैं। फिर मैंने परमेश्वर के इन वचनों पर विचार किया: "सत्ता में रहने वाले लोग बाहर से दुष्ट लग सकते हैं, लेकिन डरो मत, क्योंकि ऐसा इसलिए है तुम सब का विश्वास बहुत कम है। जब तक तुम सभी का विश्वास बढ़ता है, तब तक कुछ भी मुश्किल नहीं होगा" ("वचन देह में प्रकट होता है" में आरम्भ में मसीह के कथन के "अध्याय 75")। "हाँ!" मैंने सोचा। "मुझे इनसे डरना नहीं चाहिए। ये दुष्ट पुलिसवाले कितने भी भयावह हों, लेकिन इनकी डोर भी परमेश्वर के हाथों में ही है, ये लोग कितने भी दुर्दांत क्यों न हों, लेकिन परमेश्वर की अनुमति के बिना ये लोग मेरा बाल भी बाँका नहीं कर सकते।" परमेश्वर के वचनों से मुझे विश्वास और हौसला मिला, मैंने परमेश्वर से एक संकल्प किया: "हे परमेश्वर! तेरे द्वारा मेरी परीक्षा का समय आ गया है। मैं चाहती हूँ कि मैं तेरी गवाही दूँ, मैं कसम खाती हूँ कि मैं कभी भी यहूदा नहीं बनूँगी।" प्रार्थना करने के बाद, मेरा मन शांत हो गया। उस वक्त, एक दुष्ट पुलिसवाला जो उनका सरगना लग रहा था, मुझे डाँटने लगा, "बेवकूफ़ औरत! तुझे जो करना था करती, लेकिन अपनी बेटी को तो परमेश्वर की आस्था के चक्कर में न डालती, है कि नहीं? कितनी ख़ूबसूरत है वो। अगर उससे तू धंधा करवाती, तो रईसों से हज़ारो-लाखों युआन हर साल लूट लेती, वो भी मूर्खों की तरह परमेश्वर में विश्वास रखती है! अच्छा बता, तूने कब से परमेश्वर में विश्वास रखना शुरू किया है? तुझे इसमें किसने डाला? वो किताबें तुझे कहाँ से मिलीं?" उसकी बकवास सुनकर मुझे गुस्सा आ गया। मुझे यकीन नहीं हुआ कि एक सम्मानित सरकारी अधिकारी इस तरह की घिनौनी और बेशर्मी की बातें भी कर सकता है! उनकी नज़रों में, देह-व्यापार एक अच्छा काम है, ऐसे इंसान लोगों को इस तरह के नीच काम करने के लिए प्रोत्साहित भी करते हैं। जबकि हम जैसे परमेश्वर में विश्वास रखने वाले, परमेश्वर की आराधना करने वाले, ईमानदारी से जीने वाले लोगों को गलत काम करने वाला अपराधी करार दिया जाता है, हम जैसे लोग इनके निशाने पर होते हैं, हम पर ये लोग कठोर कार्रवाई करते हैं, गिरफ़्तार करते हैं। ऐसी हरकतें करके, क्या ये लोग बुराई को बढ़ावा और अच्छाई का दमन नहीं कर रहे, इंसाफ़ का गला नहीं घोंट रहे? सीसीपी सरकार बेहद दुष्ट और भ्रष्ट है! जिस ढंग से ये लोग बकवास कर रहे थे, और कोई तर्क सुनने को तैयार नहीं हैं, उससे मैं समझ गई कि कुछ भी समझाने का कोई फायदा नहीं, इसलिए मैं चुप हो गई। यह देखकर कि मैं ज़बान खोलने को तैयार नहीं हूँ, ये लोग मुझे फिर से पुलिस की गाड़ी के पास ले गए और धमकाने लगे, "हमें तेरे घर से बहुत सारे सबूत मिले हैं, अगर तू ढंग से पेश नहीं आई हमें सब-कुछ सच-सच नहीं बताया, तो हम तुझे घसीटकर लाएँगे और गोली मार देंगे!" उनकी यह बात सुनकर, मैं डर गई, मैंने सोचा: "ये लोग कुछ भी कर सकते हैं। अगर इन लोगों ने सचमुच मुझे गोली मार दी, तो मैं अपनी बेटी को फिर कभी नहीं देख पाऊँगी।" सोच-सोचकर मैं परेशान हो गई। मैं लगातार परमेश्वर को पुकारती रही, उससे याचना करती रही कि मेरी रक्षा करे, मेरे डर और चिंता को दूर करे। तभी मुझे परमेश्वर के ये वचन याद आए: "संसार में जो कुछ भी होता है, उसमें से ऐसा कुछ भी नहीं है जिस पर अंतिम बात मेरी न हो। ऐसा क्या मौजूद है जो मेरे हाथों में नहीं?" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 1")। "विश्वास लकड़ी के इकलौते लट्ठे के पुल की तरह है, जो लोग अशिष्टापूर्वक जीवन से लिपटे रहते हैं उन्हें इसे पार करने में परेशानी होगी, परन्तु जो खुद का त्याग करने को तैयार रहते हैं वे बिना किसी फ़िक्र के उसे पार कर सकते हैं। अगर हम में कायरता और भय के विचार हैं तो जान लें कि शैतान हमें मूर्ख बना रहा है जो कि इस बात से डरता है कि हम विश्वास का पुल पार कर परमेश्वर के राज्य में प्रवेश कर जायेंगे" ("वचन देह में प्रकट होता है" में आरम्भ में मसीह के कथन के "अध्याय 6")। उसी वक्त, सब-कुछ स्पष्ट हो गया: "हाँ," मैंने सोचा। "मेरा और मेरी बेटी का जीवन परमेश्वर के हाथों में है, हमारा मरना-जीना परमेश्वर की मर्ज़ी पर है। हमारी नियति पर इन शैतान के गुर्गों का कोई नियंत्रण नहीं है। परमेश्वर की अनुमति के बिना हमारी ज़िंदगी लेने की कोई सोच भी नहीं सकता। शैतान मेरी दुखती रग पर हाथ रखकर, मुझे डराने की कोशिश कर रहा है, उसे लग रहा है कि मैं उसकी धूर्त चाल में आकर, हथियार डाल दूँगी। लेकिन मैं बेवकूफ़ नहीं बनूँगी। मैं मरूँ या जिऊँ, परमेश्वर का आज्ञापालन करूँगी, परमेश्वर को धोखा देने के बजाय मैं मरना पसंद करूँगी।" ऐसा विचार आते ही, मैंने तुरंत फैसला कर लिया कि मैं आख़िरी साँस तक शैतान से लडूँगी, अब मेरे मन से भय समाप्त हो गया था।

पुलिस मुझे नज़रबंदी गृह ले गई। जैसे ही मैं बरामदे में पहुँची, तो सुधार अधिकारियों ने बहुत ही भद्दे तरीके से मेरी तलाशी ली, मुझे अपने जूते और कपड़े उतारने के लिए कहा। उन्होंने मुझे आधा घंटे तक कड़कती ठंड में बरामदे में खड़ा रखा। मुझे इतनी ठंड लग रही थी कि मैं ठीक से खड़ी भी नहीं रह पा रही थी और ठंड से बुरी तरह काँप रही थी, मेरे दाँत लगातार किटकिटा रहे थे। जब सुधार अधिकारियों को मेरे पास कुछ नहीं मिला, तो एक सुधार अधिकारी मुझे एक कोठरी में ले गई, और सरगना कैदी को यह कहकर उकसाने लगी, "यह सर्वशक्तिमान परमेश्वर की विश्वासी है...।" जैसे ही उसने यह बात कही, सारी कैदी मुझ पर टूट पड़ीं, उन्होंने मेरी पैंट टखनों तक नीचे खींचने और फिर ऊपर करने को कहा दी और मुझसे कहा कि मैं बार-बार ऐसा करूँ। मेरे ऐसा करने पर सब हँसने लगीं। मेरा मज़ाक उड़ाने और अपमान करने के बाद, सरगना कैदी ने मुझे बताया कि चूज़ों के पँखों से चीज़ें कैसे बनाई जाती हैं। लेकिन चूँकि इन कामों के लिए कुशलता और अभ्यास की ज़रूरत होती है, इसलिए दूसरे दिन तक भी मैं उस काम में महारथ हासिल नहीं कर पाई। इसका नतीजा या हुआ कि सरगना कैदी ने बाँस के एक डंडे से मेरे हाथों पर इतनी बुरी तरह से मारा कि मेरे हाथ दर्द से सुन पड़ गए। मेरे लिए पँखों को उठा पाना भी मुश्किल हो रहा था। जब मैं पँखों को समेटने लगी, तो सरगना कैदी ने अपने पैरों से मेरे हाथ को कुचल दिया, मेरी उँगलियों में भयंकर दर्द हुआ, लगा जैसे उँगलियाँ टूटकर अलग हो गईं हैं। उसने इतने पर ही सब्र नहीं किया, उसने मेरे सिर पर डंडे बरसाने शुरू कर दिये, मेरा सिर चकराने लगा, आँखों के आगे अंधेरा छा गया। अंत में, बेरहमी से बोली, "तेरी सज़ा यह है कि तू आज रात पाली करेगी। कल पुलिस तुझसे सवाल-जवाब करेगी, इसलिये कल का काम भी तुझे आज ही करना होगा। अगर तूने यह सारा काम नहीं किया, तो कल रात को मैं तुझे रात भर खड़ा रखूँगी!" उस वक्त की अपनी पीड़ा और दबाव को मैं बयाँ नहीं कर सकती। मैंने सोचा, एक तो मैं पहले ही यह सब सह नहीं पा रही हूँ, ऊपर से, मुझे यातना देने के लिए दुष्ट पुलिस इन कैदियों के साथ मिल गई है, मेरे आगे के दिन कैसे कटेंगे? दुखी होकर, मैं इस नाइंसाफ़ी पर रो पड़ी, आँसुओं में डूबा चेहरा लेकर, मैंने मन ही मन परमेश्वर से अपनी व्यथा कह दी: "हे परमेश्वर! हैवानों के इस गिरोह में, जहाँ मेरा मज़ाक बनाया गया है, मेरा उत्पीड़न किया गया है, मैं ख़ुद को बहुत अकेली, बेबस और डरी हुई महसूस कर रही हूँ, मुझे समझ में नहीं आ रहा कि मैं इससे कैसे पार पाऊँ। हे परमेश्वर, मुझे राह दिखा, मुझे शक्ति दे।" प्रार्थना के बाद, मुझे प्रबुद्ध करने के लिए, परमेश्वर ने मुझे अपने वचनों के इस अंश की याद दिलाई: "जिन लोगों को परमेश्वर विजेताओं के रूप में संदर्भित करता है ये वे लोग हैं जो अभी भी गवाह बनने, और शैतान के प्रभाव में होने और शैतान की घेराबंदी में होने पर, अर्थात्, जब अंधकार की शक्तियों के भीतर हों, तो अपना आत्मविश्वास और परमेश्वर के प्रति अपनी भक्ति बनाए रखने में सक्षम हैं। यदि तुम अभी भी परमेश्वर के लिए पवित्र दिल और अपने वास्तविक प्यार को बनाए रखने में सक्षम हो, तो चाहे कुछ हो जाए, तुम परमेश्वर के सामने गवाह बनते हो, और यही वह है जिसे परमेश्वर एक विजेता होने के रूप में संदर्भित करता है" ("वचन देह में प्रकट होता है" में "तुम्हें परमेश्वर के प्रति अपनी भक्ति अवश्य बनाए रखनी चाहिए")। मुझे परमेश्वर के वचनों से बहुत सुकून मिला, उनके कारण मैं परमेश्वर की इच्छा को समझ पाई। परमेश्वर इंसान को पूर्ण बनाने के लिए, उसे शैतान के प्रभाव से मुक्त करने के लिए शैतान की घेरेबंदी और यातनाओं का इस्तेमाल करता है, ताकि परमेश्वर हमें पूर्ण बना सके और हम उसके राज्य में प्रवेश कर सकें। सीसीपी द्वारा शासित इस अंधकारपूर्ण दुष्ट देश में, लोगों को सिर्फ़ कुमार्ग पर चलने की छूट है, सही मार्ग पर नहीं। ऐसा करने में सीसीपी की मंशा है कि लोगों को इतना भ्रष्ट कर दिया जाए कि वे अच्छाई-बुराई और सही-गलत में अंतर ही न कर पाएँ, ताकि लोग दुष्टता की वकालत करें, इंसाफ़ का त्याग कर दें, और ऐसा तब तक किया जाए जब तक कि वे परमेश्वर का विरोध करने के कारण तबाह न हो जाएँ। इंसान अगर अंधेरी ताकतों से घिरकर हार नहीं मानता, परमेश्वर के आगे अपनी आस्था, भक्ति और प्रेम पर कायम रहता है, और परमेश्वर की गवाही देता है, तभी वह सच्चा विजेता बन सकता है, ऐसा करके ही वह शैतान को शर्मिंदा कर सकता है, और परमेश्वर को गौरवान्वित कर सकता है। फिर मैंने परमेश्वर से प्रार्थना की: "हे परमेश्वर! तू शैतान के इन दरिंदों की सेवा इसलिए ले रहा है ताकि तू मेरी आस्था की परीक्षा ले सके और मैं तेरी गवाही दे सकूँ। ऐसा करके, तू मुझे उन्नत कर रहा है, मुझे पता है कि मेरे साथ जो कुछ भी हो रहा है, वह सब तेरा आयोजन है, तू अदृश्य रहकर हर चीज़ की छानबीन कर रहा है। मैं इस परीक्षण में तेरी गवाही देकर तुझे संतुष्ट करना चाहती हूँ। मैं तुझसे केवल इतनी याचना करती हूँ कि मुझे विश्वास और शक्ति प्रदान कर, इन दुखों को सहन करने का संकल्प प्रदान कर, ताकि मैं किसी भी उत्पीड़न के आगे न झुकूँ, न ही अपने मार्ग से भटकूँ!"

तीसरे दिन सुबह नौ बजे, पुलिस मुझे एक पूछताछ कक्ष में ले गई। मेरी बेटी का सेल फ़ोन दिखाते हुए, सवाल करने लगी। "इस फ़ोन तूने मैसेज भेजे हैं। तूने अपनी बेटी से कहा कि तू एक घर खरीदने वाली है, इसका मतलब यह है कि तेरे पास पैसों की कमी नहीं है।" ये दुष्ट पुलिसकर्मी वाकई नीच थे—उन लोगों ने मेरी एक-एक पाई झपट लेने के लिए कोई कोर-कसर बाकी नहीं रखी। मैंने कहा, "मैं तो उससे सिर्फ़ मज़ाक कर रही थी।" अचानक उस पुलिसवाले के हाव-भाव बदल गए, उसने नोटपैड उठाया और मेरे सिर और चेहरे पर तब तक मारता रहा जब तक कि मुझे चक्कर न आ गए और मेरा चेहरा दर्द से कराह न उठा। वो दाँत भींचकर बोला, "बता! तेरा पैसा कहाँ है? अगर तूने नहीं बताया न, तो हम तुझे घसीटकर बाहर निकालेंगे और गोली मार देंगे! या फिर आठ-दस साल के लिए हवालात में डाल देंगे!" मैंने कहा कि मुझे कुछ नहीं पता। एक लंबा, रोबीला पुलिसकर्मी उखड़ गया, वो मेरी तरफ़ आया, उसने पीछे से मेरा ऊपरी हिस्सा दबोचा और मुझे कुछ गज दूर फ़र्श पर उछाल दिया। फिर वह मेरे सिर, पैर और कमर पर लात-घूँसे बरसाते हुए बोला, "ऐसी हरकतें करने का अंजाम यही होता है! तू कह रही है न तुझे कुछ नहीं पता, तुझे लगता है हम बेवकूफ़ हैं! अगर तूने सच नहीं उगला, तो मैं आज ही तेरी कब्र खोद दूँगा!" मैंने दाँत भींचकर दर्द को बर्दाश्त किया और मन ही मन लगातार परमेश्वर को पुकारती रही: "हे परमेश्वर! ये दरिंदे बेहद क्रूर हैं। मुझे इनकी मार को झेलने की शक्ति दे और मेरी रक्षा कर ताकि मैं तेरी गवाही दे सकूँ।" तभी मुझे परमेश्वर के इन वचनों का ख़्याल आया: "मसीह के अच्छे सैनिकों को बहादुर होना चाहिए और आध्यात्मिक रूप से मजबूत होने के लिए मुझ पर निर्भर होना चाहिए; उन्हें योद्धा बनने के लिए लड़ना होगा और शैतान का सामना मौत तक करना होगा" ("वचन देह में प्रकट होता है" में आरम्भ में मसीह के कथन के "अध्याय 12")। "अगर तुम्हारी एक भी सांस बाकी है तो, परमेश्वर तुम्हें मरने नहीं देगा" ("वचन देह में प्रकट होता है" में आरम्भ में मसीह के कथन के "अध्याय 6")। परमेश्वर ने मुझे विश्वास और शक्ति दी, इनसे मुझे सिर पर मँडराती मौत के खौफ़ को दूर करने का हौसला मिला। उस पल मैंने परमेश्वर के प्रेम को महसूस किया, मैंने जाना कि परमेश्वर मेरे साथ है। मैंने सोचा: "तुम लोग मुझे जितना मारोगे, मुझे तुम्हारा परमेश्वर-विरोधी असली रंग उतना ही ज़्यादा नज़र आएगा। अगर मुझे मौत भी आई, तो भी तुम्हारे सामने कभी झुकूँगी नहीं। अगर तुम यह सोचते हो कि मैं परमेश्वर को धोखा दे दूँगी, तो यह तुम्हारी गलतफ़हमी है!" इस विचार के बाद, मेरा पूरा शरीर शांत होता चला गया। उस सुबह उनका कभी मुझे मारने और कभी सवाल-जवाब करने का सिलसिला चलता रहा, और दोपहर को उन लोगों ने मुझे ठंडे और कठोर फर्श पर घुटनों के बल बैठा दिया। वे लोग रात तक मुझे यातना देते रहे, आख़िर में उन्होंने मुझे इस हद तक पीटा कि मेरा दर्द बर्दाश्त से बाहर हो गया, मेरे अंदर खड़े होने की ताकत भी नहीं बची थी। उन्होंने देख लिया कि सवाल-जवाब करके वो मुझसे कुछ भी नहीं उगलवा सके थे, इसलिए वे लोग मुझे वापस नज़रबंदी गृह ले आए।

नज़रबंदी गृह में, संग-दिल सुधार अधिकारी ने मुझे कभी ज़्यादा खाने की इजाज़त नहीं दी, लेकिन मेरा काम का बोझ बढ़ा दिया। वो हर दिन मुझसे 15 घंटे काम करवाती, और अगर मैं काम पूरा न कर पाती, तो वो सरगना कैदी से मेरा उत्पीड़न करवाती। चूँकि ये काम मैंने अभी शुरू ही किया था, मैं उस तेज़ी से काम नहीं कर पाती थी, तो सरगना कैदी उसी स्टील के हथौड़ को मेरे सिर पर मारती जिसका इस्तेमाल मैं काम के लिए करती थी। मेरे सिर पर एक बड़ा-सा गोला निकल आया, उसके बाद उसने मेरे ऊपर लात-घूँसों की बरसात कर दी, वो मुझे तब तक पीटती रही जब तक कि मेरा पूरा जिस्म दर्द से कराहने न लगा और मेरे मुँह से खून न निकल आया। इस क्रूर अत्याचार को सहते हुए, मुझे अपनी बेटी का ही ख़्याल आता रहा। जब से उसे गिरफ़्तार किया था, न जाने वो दरिंदे उस पर क्या अत्याचार कर रहे होंगे, जेल में उसकी क्या हालत होगी। तभी, मुझे मेरी कोठरी से लगी मर्दों की कोठरी से अचानक चीखने की आवाज़ सुनाई दी, मेरी कोठरी की महिला ने मुझे बताया, "यहाँ किसी की जान लेना, एक मच्छर मारने के बराबर है। यहाँ एक पुरुष कैदी यातना बर्दाश्त नहीं कर पाया और वो जेल के पीछे से पहाड़ियों की तरफ़ भाग गया। जब वो पुलिसवालों के हत्थे चढ़ गया, तो उन्होंने उसे पीट-पीटकर मार डाला और उसके घरवालों से कह दिया कि उसने खुदकुशी कर ली। सारी सच्चाई छुपा ली गई।" इस कहानी ने मुझे डरा दिया, मैं अपनी बेटी को लेकर और भी ज़्यादा डर गई। वह अभी 19 साल की ही थी, उसने जीवन में कभी कोई दुख नहीं देखा था, इस तरह की मुश्किल का सामना तो उसने कभी किया ही नहीं था। ये दरिंदे जो पलक झपकते ही किसी भी हत्या कर सकते हैं, घिनौनी से घिनौनी हरकत करने से भी बाज़ नहीं आएँगे, पता नहीं मेरी बेटी इन दरिंदों की यातना और क्रूरता को सह भी पाएगी या नहीं। मुझे तो यह भी नहीं पता था कि मेरी बेटी ज़िंदा भी है या नहीं। मेरा मन व्यथा से भर गया, मुझे सपने में भी इन दरिंदों के हाथों अपनी बेटी को भयंकर यातना दिए जाने के दृश्य दिखाई देते थे। मैं अक्सर सपने शुरू होते ही जाग जाती, और इतनी डर जाती कि फिर मुझे रातभर नींद न आती।

अगले दिन, सुधार अधिकारी ने कोई बहाना बनाकर कहा कि मैं काम में मेहनत नहीं कर रही हूँ और बिना किसी कारण के ही उसने मेरे चेहरे पर डंडे का प्रहार कर दिया। मुझे इतना ज़्यादा दर्द हुआ कि मेरे कान बजने लगे। जैसे इतना काफ़ी नहीं था, वह ज़ोर से चिल्लाई, "मैं तेरी अकड़ ढीली करके रहूँगी, मैं अभी तुझे खौफ़नाक 'आयरन मेडन' (लोहे की ज़ंजीर) का मज़ा चखाती हूँ!" उसने हुक्म दिया और पाँच-छह महिलाओं ने आकर मेरे ढेरों बाल काट दिए, मैं अपने आपको पहचान नहीं पा रही थी और फिर मुझे फ़र्श पर पटककर, जेल का सबसे ख़तरनाक यातना-उपकरण "आयरन मेडन" पहनाने लगे। उन्होंने लोहे का एक रिंग मेरे सिर में पहना दिया, एक-एक मेरे पैरों में पहना दिया, जो आपस में एक छड़ से जुड़े हुए थे। इस यातना-उपकरण से जकड़ दिए जाने के बाद, मैं खड़ी भी नहीं रह पा रही थी, मुझे दीवार का सहारा लेना पड़ा। सुधार अधिकारी मुझे इन यातना-उपकरणों को सुबह पाँच से लेकर आधी रात तक पहनाए रखती थी (मुझे पूरे उन्नीस घंटे तक खड़े रहना पड़ता था), उसने सरगना कैदी से कह रखा था, "इस पर नज़र रखना। अगर यह सोने की कोशिश करे, तो लात मारना!" उसके बाद से सरगना कैदी हर रोज़ मुझ पर नज़र रखने लगी और एक पल के लिए भी मुझे झपकी नहीं लेने देती थी। चूँकि ये रिंग लोहे के बने थे, और मेरे पूरे बदन पर थे, इसलिए मुझे ऐसा लगता था जैसे ये मेरी रगों में खून के बहाव को रोकते हैं। मेरे लिए आँखें खुली रखना बेहद मुश्किल होता था, और ऐसा होने पर सरगना कैदी मुझे गाली देती थी, एक बार तो उसने मुझे लात भी मारी। मेरा पूरा शरीर काँपने लगा, मैं उस पीड़ा को सह नहीं पायी। रात को सोने के वक्त, चार कैदी मुझे उठाकर उसी बड़े तख्त पर पटक देतीं जिस पर मैं दिन में काम किया करती थी, दूसरे दिन सुबह आकर वे मुझे वापस नीचे पटक देतीं। उस दौरान कई दिनों तक बाहर बर्फ़ीला तूफ़ान आता रहा, मौसम कुछ ज़्यादा ही सर्द था। मुझे पीड़ा देने के लिए, उस घिनौनी सुधार अधिकारी ने मुझे वो रिंग सात दिन और सात रातों तक पहनाकर रखे। न मैं खा पाती थी, न पी पाती थी, न शौचालय जा पाती थी। मुझे शौचालय जाने के लिए उन कैदियों की मदद लेनी पड़ती थी, जो अपना काम पूरा नहीं कर पाती थी। हर कैदी सारा दिन व्यस्त रहती थी, इसलिए वे मुझे बड़ी लापरवाही से खाना खिलाती थीं, पानी तो शायद ही कभी पिलाती। मैं दिन भर भूख और ठंड से दुखी रहती थी, एक-एक दिन मुझे युगों के बराबर लगता था। सुबह-सुबह जब वो लोग मुझे उठाते थे, तो मुझे भयंकर तकलीफ़ होती थी, समझ में नहीं आता था कि अगला दिन कैसे कटेगा। मैं बस यही कामना करती थी कि जल्दी से रात हो जाए और सूरज कभी न निकले। लोहे के रिंग इतने भारी थे कि अगले दिन उन्हें पहने रहने से मेरे हाथों का रंग काला और बैंगनी पड़ गया था, चमड़ी ऐसी हो चुकी थी कि लगता था जैसे अभी फट जाएगी। मेरा पूरा शरीर गुब्बारे की तरह फूल गया था, दस महीनों के बाद भी सूजन पूरी तरह से हटी नहीं थी। ऐसी भयानक यातना से गुज़रते हुए इच्छा होती थी कि इससे अच्छा तो मौत आ जाए। पीड़ा को बर्दाश्त करने की मेरी सारी सीमाएँ टूट चुकी थीं। इसलिए, मैं परमेश्वर से यही प्रार्थना करती: "हे परमेश्वर! अब यह तकलीफ़ सही नहीं जाती, मैं अब जीना नहीं चाहती, लेकिन मर भी नहीं सकती। मैं तुझसे यही विनती करती हूँ कि तू मेरी चलती साँसों को ले ले, मैं अब एक पल भी नहीं चाहती।" जब मैं परमेश्वर से यह अनुचित अनुरोध कर रही थी, अपने दर्द से बचने के लिए मरने की दुआ कर रही थी, तो मुझे परमेश्वर के ये वचन याद आए: "आज अधिकाँश लोगों के पास यह ज्ञान नहीं है। वे मानते हैं कि दुःख उठाने का कोई महत्व नहीं है...। कुछ लोगों के कष्ट एक विशेष बिंदु तक पहुँच जाते हैं, और उनके विचार मृत्यु की ओर मुड़ जाते हैं। यह परमेश्वर के लिए सच्चा प्रेम नहीं है; ऐसे लोग कायर होते हैं, उनमें बिलकुल धीरज नहीं होता, वे कमजोर और शक्तिहीन होते हैं! ... इस प्रकार, इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। "एक मनुष्य के रूप में, तुम्हें परमेश्वर में बढ़ना और समस्त दुखों को सहना चाहिए। तुम्हें थोड़ा दुःख, जो तुम्हें प्राप्त होना ही है, प्रसन्नतापूर्वक और निश्चित ही स्वीकार करना चाहिए और अय्यूब और पतरस के समान एक अर्थपूर्ण जीवन जीना चाहिए। ... तुम सब वे लोग हो, जो सही मार्ग पर चलते हो, वे लोग जो उन्नति को खोजते हो। तुम सब वे लोग हो, जो बड़े लाल अजगर के देश में ऊपर उठते हो, वे लोग जिन्हें परमेश्वर धर्मी बुलाता है। क्या यही सब से अर्थपूर्ण जीवन नहीं है?" ("वचन देह में प्रकट होता है" में "अभ्यास (2)")।परमेश्वर के वचन मेरे सूखे हुए दिल पर किसी ओस की बूंद की तरह पड़े। "हाँ," मैंने सोचा। "यही वो पल है जब परमेश्वर को अपनी गवाही के लिए मेरी ज़रूरत है। मैं केवल इसलिए मर जाऊँ क्योंकि मुझसे दुख झेले नहीं जा रहे, क्या यह कायरता नहीं होगी? भले ही मैं इस वक्त इन दरिंदों के हाथों क्रूरता और उत्पीड़न झेल रही हूँ, लेकिन क्या परमेश्वर के लिए गवाही देना और परमेश्वर के द्वारा धार्मिक कहा जाना बेहद अर्थपूर्ण और सार्थक कार्य नहीं होगा? मैं इतने सालों तक परमेश्वर का अनुसरण करती रही, उसके अनुग्रह और उसके बहुत से आशीषों का आनंद लेती रही, इसलिए मुझे आज शैतान के आगे परमेश्वर की गवाही देनी चाहिये—ऐसा करना मेरे लिए सम्मान की बात है। मुझे चाहे जितने कष्ट उठाने पड़ें या कितनी भी मुश्किलें आएँ, मैं जीना नहीं छोड़ूँगी ताकि परमेश्वर के दिल को संतुष्टि मिले।" परमेश्वर के वचनों ने मेरे दिल और आत्मा दोनों को जगा दिया जिससे मैं उसकी इच्छा को समझ पाई। अब मैं मरना नहीं चाहती थी, बल्कि मैं तकलीफ़ सहते हुए, परमेश्वर के आयोजनों और व्यवस्थाओं को प्रति समर्पित होना चाहती थी। आख़िरकार, सात दिन और सात रातों के शारीरिक उत्पीड़न का अंत हुआ। मुझे उनके उत्पीड़न ने मौत के कगार पर पहुँचा दिया था, मेरी एड़ी की चमड़ी उतर गई थी, मुँह की त्वचा की कई परतें छिल गईं थीं। बाद में मैंने अपनी बगल वाली कोठरी से एक पुरुष कैदी को यह कहते सुना, "तीस साल के करीब का एक हट्टा-कट्टा पुरुष कैदी उत्पीड़न से मर गया।" यह सुनकर, मैंने मन ही मन परमेश्वर को धन्यवाद दिया, क्योंकि मैं जानती थी कि अगर मैं ज़िंदा हूँ तो इसलिए नहीं मैं भाग्यशाली हूँ, बल्कि इसलिए कि मुझे परमेश्वर का मार्गदर्शन और सुरक्षा मिली। जीवन-शक्ति से भरपूर परमेश्वर के वचनों ने मुझे ज़िंदा रखा, वरना तो एक स्त्री की ऐसी नाज़ुक देह लेकर मैं उत्पीड़न से कब की मर गई होती।

क्रूर यातना से गुज़रकर, मैंने सचमुच परमेश्वर की सर्वव्यापकता को देखा, साथ ही मैंने इस बात को समझा कि मैं कितनी शक्तिहीन हूँ। परीक्षण के दौरान मैं अपनी देखभाल भी नहीं कर पाती थी, उसके बावजूद मैं यह चिंता करती थी कि मेरी बेटी मज़बूती से टिक पाएगी या नहीं—क्या मैं महज़ अपनी कल्पनाओं से उपजी चीज़ों पर अपनी खीज नहीं निकाल रही थी? मेरी बेटी की नियति परमेश्वर के हाथों में थी, उसके लिए मेरा चिंता करना उसकी ज़रा भी मदद नहीं कर पा रहा था। इससे शैतान को मुझे कमज़ोर करने, अपने कपट-जाल में लेने और मेरा अनिष्ट करने का मौका मिल रहा था। हर चीज़ का आयोजन और व्यवस्था परमेश्वर करता है, मुझे उस वक्त पता था कि मुझे अपनी बेटी की देखभाल की ज़िम्मेदारी परमेश्वर को सौंप देनी चाहिए, परमेश्वर पर विश्वास करना चाहिए कि परमेश्वर मुझे इस प्रतिकूलता में राह दिखाने के साथ, मेरी बेटी को भी उस खौफ़नाक दौर में राह दिखाएगा। इसलिए, मैंने परमेश्वर से प्रार्थना की और मुझे परमेश्वर के ये वचन याद आए: "तुम उन्हें मेरे हाथों में क्यों नहीं सौंप देते हो? क्या तुम मुझ पर पर्याप्त विश्वास नहीं करते हो? या क्या तुम्हें डर है कि मैं तुम्हारे लिए अनुचित व्यवस्था करूंगा? तुम्हें हमेशा अपने घर की याद क्यों आती है? और अन्य लोगों को याद करते हो! क्या मेरा तुम्हारे दिल में एक निश्चित स्थान है?" ("वचन देह में प्रकट होता है" में आरम्भ में मसीह के कथन के "अध्याय 59")। परमेश्वर ने मेरी स्थिति का निवारण किया। "यह बात सही है," मैंने सोचा। "लोग जिन मुश्किलों और तकलीफ़ों का सामना करते हैं, वे सब परमेश्वर द्वारा पूर्वनियत की हुई होती हैं। मेरी बेटी ने जो यातनाएँ सहीं, उनकी अनुमति परमेश्वर ने ही दी है। भले ही मैं इस बात को न समझूँ, यह न जानूँ कि क्या हो रहा है, लेकिन इस सब के पीछे ज़रूर परमेश्वर का प्रेम है, क्योंकि इंसान के लिए परमेश्वर का प्रेम वास्तविक और सच्चा है। मैं अपनी बेटी को परमेश्वर के हाथों में सौंपना चाहती हूँ, उसी का प्रभुत्व हो, वही व्यवस्था करे, मैं परमेश्वर से आने वाली हर बात का आज्ञापालन करने को तैयार हूँ।" मैंने अपनी बेटी को कोर्ट में देखा, उसने चुपके से मुझसे कहा कि मुश्किलों और तकलीफ़ों पर काबू पाने के लिए परमेश्वर ने उसका मार्गदर्शन किया, उसने परमेश्वर के आशीषों को देखा था: परमेश्वर ने उसकी मदद करने के लिए कुछ रईस कैदियों को इकट्ठा किया था, उन लोगों ने उसके लिए कुछ कपड़े और खाने-पीने का सामान खरीद दिए थे; जब सरगना कैदी ने कोई फ़िज़ूल का बहाना बनाकर धमकाने की कोशिश की, तो कुछ कैदी उसकी मदद को आ गई थीं। जेल में मेरी बेटी को परमेश्वर के कुछ इस तरह के आशीष प्राप्त हो गए थे। इन अनुभवों से, मेरी बेटी को परमेश्वर के अद्भुत और विवेकपूर्ण कार्यों की समझ प्राप्त हुई, वह इस बात की सराहना कर पाई कि परमेश्वर के कार्यों को कभी शब्दों में बयाँ नहीं किया जा सकता। इन बातों को सुनकर मुझे बेहद खुशी हुई, परमेश्वर के प्रति कृतज्ञता से मेरी आँखें नम हो गईं। मैंने अपनी बेटी में, परमेश्वर की सर्वशक्तिमान प्रभुता और उसके अद्भुत कर्मों को देखा, मैंने देखा कि परमेश्वर ने हमेशा ही हम दोनों का मार्गदर्शन किया था और हमारी रक्षा की थी ताकि हम इन मुश्किलों और यातनाओं से पार पा सकें। इस तरह परमेश्वर में मेरी आस्था और भी मज़बूत हो गई।

आने वाले दिनों में, सुधार अधिकारी ने इस बात की कोई परवाह नहीं की कि मेरा पूरा शरीर सूजा हुआ था और दर्द कर रहा था लेकिन वो मुझसे ज़बर्दस्ती काम करवाती रही। थोड़े ही समय में, मैं इतनी ज़्यादा थक गई कि मेरी मौजूदा चोटों के अलावा और नई चोटें उभर आईं, मेरी कमर का निचला हिस्सा इतना दुखने लगा कि मैं सीधी भी ख‌ड़ी नहीं हो पा रही थी। मैं ज़रा भी हिलती-डुलती तो इतना भयंकर दर्द होता कि मेरी एक-एक हड्डी, एक-एक जोड़ दुखता, जैसे उनको चीरा जा रहा हो। इसकी वजह से रात को सोना भी मुश्किल हो गया। उसके बावजूद, सुधार अधिकारी मुझे ज़रा भी ढील नहीं देती थी, बल्कि उसे जब भी मौका मिलता, वह सरगना कैदी से मुझे तंग करवाती। चूँकि मेरे पास उन लोगों के लिए खाने-पीने का सामान खरीदने के लिए पैसे नहीं थे, सरगना कैदी मेरे शरीर के निचले हिस्से में बुरी तरह से लात मारती, उस समय मैं बचने और छिपने की कोशिश करती। वह और भी ज़्यादा गुस्से में आकर खुलकर लात-घूँसे मारती, मुझे रौंदती। चूँकि हमारे खाने में वो लोग तेल-घी का प्रयोग नहीं करते थे, इस वजह से मुझे अक्सर कब्ज़ की शिकायत हो जाती थी, अगर मैं शौचालय में ज़्यादा देर तक बैठती, तो वो लोग मुझे गालियाँ बकते, मुझसे दस दिनों तक पूरा शौचालय साफ़ करवाने की सज़ा देते। मुझे दूसरों की शिफ़्ट करवाने और रात भर खड़े रहकर पहरा देने जैसी सज़ा देने के लिए कोई भी मनचाहा कारण ढूँढ़ लेते। वो लोग ये भी कहते कि मैं काम करने के लिए बहुत ज़्यादा कच्चे माल का इस्तेमाल करती हूँ, इसलिए मुझ पर 50 युआन का जुर्माना ठोक दिया। सुधार अधिकारी इस अवसर का लाभ उठाकर मुझे ऑफिस में ले गए, और मुझे लुभाने की कोशिश करते हुए कहने लगे, "अगर तू हमें यह बता दे कि तेरे साथ और कौन लोग परमेश्वर में आस्था रखते हैं, तो हम तुझे कोर्ट के अध्यक्ष से कहकर तेरी सज़ा कम करवा सकते हैं, और हम तेरे ऊपर 50 युआन का जुर्माना भी नहीं लगाएँगे" उन दुष्ट पुलिसकर्मियों के पास एक से एक नरम-गर्म धूर्त षड्यंत्र थे, जिन्हें वे अदल-बदल कर इस्तेमाल करते रहते थे, वे लोग परमेश्वर से धोखा करवाने लिए हर चाल आज़माते थे, लेकिन उनकी सारी चालें नाकाम होती थीं! मैंने उनका प्रस्ताव ठुकरा दिया।

25 अगस्त, 2008 को, सीसीपी ने मुझ पर "शी जियाओ संगठन में शामिल होने और कानून-व्यवस्था में बाधा पहुँचाने" का आरोप लगाया और मुझे तीन साल की सश्रम पुनर्शिक्षा की सज़ा सुनाई। उसके बाद, वे लोग मुझे प्रांतीय महिला श्रम शिविर में सज़ा काटने के लिए ले गए। मेरी बेटी को एक साल की सश्रम पुनर्शिक्षा की सज़ा दी गई, उसे वह सज़ा स्थानीय नज़रबंदी गृह में काटनी थी।

जेल में दो हफ़्तों के बाद, जेल सुरक्षाकर्मी कैदियों को अलग-अलग कार्यसमूहों में बांटना चाहते थे। मैंने सुना कि वरिष्ठ कैदियों को थोड़ा हल्का काम दिया जाता था, मैंने अपने बारे में सोचा, मेरा शरीर बुरी तरह से खराब हो चुका था, नज़रबंदी गृह में रहकर लगभग बेकार हो चुका था, मेरे शरीर में मेहनत वाला काम करने की ताकत नहीं बची थी। मैंने परमेश्वर से इस बारे में प्रार्थना की, मैंने याचना की कि वो मेरे लिए कोई रास्ता ढूँढ़े। अगर वो वाकई चाहता है कि मैं इस तरह के हालात का अनुभव करूँ, तो मैं उसके आज्ञापालन के लिए तैयार हूँ। परमेश्वर ने मेरी प्रार्थना सुन ली, और मुझे वरिष्ठ कैदियों के कार्य समूह में भेज दिया गया। सबने कहा कि ऐसा कभी सुना नहीं गया, लेकिन मैं अपने दिल में जानती थी कि यह सारा आयोजन परमेश्वर द्वारा किया जा रहा था, परमेश्वर मेरी कमज़ोरी के प्रति करुणा दिखा रहा था। वरिष्ठ कैदियों के कार्य समूह में, सुरक्षाकर्मियों ने प्रसन्नता से बात की, "जो लोग मेहनत करेंगे और अच्छा काम करेंगे, उनकी सज़ा कर कर दी जाएगी। हम किसी से कोई पक्षपात नहीं करेंगे...।" मैंने उनकी बात पर भरोसा कर लिया, मुझे लगा कि ये सुरक्षाकर्मी नज़रबंदी गृह के सुधार अधिकारियों से बेहतर हैं। और इसलिये, मैंने जान लगाकर किया, और मैं करीब 300 लोगों में से दस सबसे अच्छे कर्मियों में आ गई। लेकिन जब उन लोगों की सूची का ऐलान करने की बात आई जिनकी सज़ा को कम किया जाना था, तो जेल सुरक्षाकर्मियों ने केवल उन लोगों के नामों का ऐलान किया जो लड़ना पसंद करते थे और उन्हें उपहार देते थे—मेरी सज़ा को एक दिन भी कम नहीं किया गय। एक कैदी तो अपनी सज़ा कम करवाने के लिए जी-तोड़ मेहनत करती थी, लेकिन उसे आश्चर्य हुआ जब सुरक्षाकर्मी बोले, "तेरे जैसी काबिल को तो यहाँ हमें ज़िंदगी भर रखना चाहिए!" जब मैंने यह बात सुनी, तो मूर्ख बन जाने, सीसीपी सरकार के क्रूर और नृशंस सार को न समझ पाने और उनकी झूठ पर भरोसा करने के लिए मैंने अपने आपको बहुत कोसा। दरअसल, परमेश्वर ने बहुत पहले कहा था: "मानवजाति के ऊपर का आसमान, स्पष्टता की जगमगाहट के बिना, झुका हुआ, उदास और अँधकारमय है, और मानव दुनिया स्याह अंधेरे में डूबी हुई है, कुछ इस तरह कि उसमें रहने वाला कोई व्यक्ति अपने चेहरे के सामने फैले हाथ को या अपना सिर उठाने पर सूरज को भी नहीं देख सकता है" ("वचन देह में प्रकट होता है" में "एक वास्तविक मनुष्य होने का क्या अर्थ है")। वास्तविकता के तथ्यों से परमेश्वर के वचनों के प्रकाशन की तुलना करते हुए, आख़िरकार मैंने देखा कि सीसीपी सरकार ऊपर से नीचे तक अंधकार और मलिनता के अलावा कुछ नहीं है, उसमें किंचित-मात्र भी न सच्चाई है, न न्याय है। वे दुष्ट पुलिसकर्मी लोगों के साथ सिर्फ़ कपट कर सकते थे, झूठ बोलकर उन्हें मूर्ख बना सकते थे, वे लोग हमसे इंसानों की तरह पेश आने के काबिल नहीं थे। उनके लिए, कैदी पैसा बनाने की मशीन से ज़्यादा कुछ नहीं थे—जो कैदी जितना ज़्यादा योग्य होता, उसकी सज़ा कम होने के अवसर उतने ही कम होते। जेल के सुरक्षाकर्मी चाहते थे कि लोग हर वक्त उनकी सेवा में लगे रहें, गधों की तरह काम करते रहें ताकि वे उनके ज़रिए और ज़्यादा पैसा कमा सकें। ज़्यादा से ज़्यादा काम करवाने की फ़िराक में, वे दुष्ट पुलिसकर्मी शौचालय तक नहीं जाने देते थे, कितनी ही बार ऐसा हुआ कि दबाव को रोक न पाने के कारण मैंने अपने कपड़ों में ही पेशाब कर दिया। चूँकि काम करने के मामले में मेरा प्रदर्शन श्रेष्ठ था, इसलिए मुख्य कार्यदल ने मेरा तबादला "गति निर्धारक" (पेससैटर) में कर दिया गया। मैंने पहले ही उनके कुरूप चेहरों को अच्छी तरह से देख लिया था, मुझे पता था कि अगर मेरा तबादला कर दिया गया, तो वे लोग सचमुच मेरे ऊपर और ज़्यादा मेहनत करने का दबाव बनाएँगे। मुझे तबादला कर दिए जाने का डर था, इसलिए मैं निरंतर परमेश्वर से प्रार्थना करती रही: "हे परमेश्वर! मैं जानती हूँ कि इन दरिंदों ने मुझे फँसाने की चाल चली है, लेकिन इससे बचने का कोई उपाय नहीं है। प्लीज़ मुझे कोई रास्ता दिखाइये।" मेरे आश्चर्य का ठिकाना न रहा, जब प्रार्थना करने के बाद, गर्मी के मौसम के बावजूद, मेरे हाथ ठंडे पड़ गए और मेरी उँगलियाँ इस कदर एक-दूसरे में गुँथ गईं और अलग होने का नाम नहीं ले रही थी, और नीली पड़ गई थी। मुख्य कार्यदल की सुधार अधिकारी ने कहा मैं नाटक कर रही हूँ, उसने दो लोगों को मुझे काम के लिए ऊपर ले जाने के लिए मजबूर किया। मैं मायूस होकर परमेश्वर को पुकारती रही, नतीजा यह हुआ कि मैं तीसरी मंज़िल से दूसरी मंज़िल पर आ गिरी। यह देखकर, वे लोग डर गए, इसलिए उन्होंने मुझे वापस वरिष्ठ कार्य समूह में भेज दिया। बाद में मैंने देखा कि दरअसल मेरे शरीर में कहीं भी चोट नहीं लगी थी—एक बार फिर मैंने देखा कि परमेश्वर मेरी रक्षा कर रहा है।

जेल में, सर्वशक्तिमान परमेश्वर में विश्वास रखने वालों को राजनैतिक कैदी कहा जाता है और सीसीपी के दरिंदे हम पर हर वक्त नज़र रखते हैं, जिसका अर्थ है कि हमें बोलने का भी अधिकार नहीं है। अगर सुरक्षाकर्मी ने मुझे किसी से बात करते देख लिया, तो वो सवाल करेगी कि हम लोग क्या बातें कर रहे थे। रात के वक्त, सरगना कैदी मुझ पर नज़र रखती थी कि मैं कहीं लोगों से आस्था को लेकर बात तो नहीं कर रही थी। जब कभी मेरे घर से कोई मुझसे मिलने आता, तो जेल सुरक्षाकर्मी मुझे कुछ ऐसे वाक्य रटा देती जिससे परमेश्वर की निंदा होती है, और अगर मैं उन वाक्यों को न बोलती, तो वो लोग जानबूझकर हमारी बातचीत में बाधा डालते (इसका मतलब था कि मुझे बातचीत का कम समय मिले)। चूँकि मुझे पता था कि उन बातों को कहने से परमेश्वर की निंदा होती है, इसलिए जब कभी ऐसी स्थिति आती, तो मैं मन ही मन परमेश्वर से प्रार्थना, "हे परमेश्वर! शैतान मुझे लुभाने की कोशिश कर रहा है। प्लीज़ मेरी रक्षा कर और मुझे ऐसी बातें कहने से बचा जिससे तेरे स्वभाव का अपमान हो।" चूँकि मैं वो सब बातें नहीं बोलती थी जो वो लोग मुझसे बुलवाना चाहते थे, अंत में इस मामले में जेल सुरक्षाकर्मी कुछ नहीं कर पाते थे।

तीन साल तक जेल में रहकर मैंने साफ़ तौर पर सीसीपी सरकार का असली रंग देख लिया था। लोगों के सामने उनका चेहरा अलग था और उनकी पीठ पीछे अलग; दुनिया के सामने यह "धर्म की आज़ादी" की बड़ी-बड़ी बातें करती है, लेकिन पीछे से यह उत्पीड़न करती है और परमेश्वर के कार्य में हर तरह से बाधा डालती है, परमेश्वर के विश्वासियों को अंधाधुंध गिरफ़्तार करती है, उन पर अत्याचार करके उनसे अपराध स्वीकार करवाती है, और उनके साथ क्रूरता से पेश आती है। यह लोगों को परमेश्वर को नकारने, उससे धोखा करने के लिए के लिए ऐसे-ऐसे घिनौने तरीके अपनाती है कि जिनकी कल्पना नहीं की जा सकती। वो चाहती है कि लोग उसके तानाशाही शासन के आगे समर्पण कर दें ताकि लोगों को हमेशा के लिए अपने वश में रखने और उन पर नियंत्रण रखने के अपने दुष्ट मंसूबों में कामयाब हो जाए। परमेश्वर को बनाने वाला परमेश्वर है, इंसान को उसी की आराधना करनी चाहिए। फिर भी सीसीपी सरकार परमेश्वर के आगमन को पाबंदी लगाने के लिए कोई कसर नहीं छोड़ती, यह परमेश्वर में विश्वास रखने से लोगों को रोकती है, सुसमाचार के प्रचार-प्रसार और परमेश्वर की गवाही देने से रोकती है, ऐसा करके, यह पूरी तरह से अपने विकृत और स्वर्ग-विरोधी दुष्ट सार को उजागर करती है। हालाँकि इस उत्पीड़न और मुश्किल का अनुभव करके, मेरी देह को ज़रूर कुछ पीड़ा हुई, लेकिन मुझे न कोई शिकायत है, न पछतावा, क्योंकि मैंने परमेश्वर से बहुत कुछ पाया है। जब मैं कमज़ोर और शक्तिहीन महसूस कर रही थी, तो परमेश्वर ने ही मुझे बार-बार आस्था और मज़बूती दी थी, जिसकी वजह से मैं अंत तक शैतान से लड़ पाई; मैं दुखी और खिन्न थी, उदास और मायूस हुई, तो परमेश्वर ने ही अपने वचनों से मुझे दिलासा और हौसला दिया; जब मैं मौत के कगार पर खड़ी थी, परमेश्वर के वचनों ने ही मुझे जीने की प्रेरणा दी, ज़िंदा रहने का हौसला दिया; जब कभी मुझे खतरा महसूस हुआ, तो परमेश्वर ने सही समय पर अपना उद्धार का हाथ आगे बढ़ाया, मेरी रक्षा की, खतरे से निकलने में मेरी मदद की और मुझे सुरक्षित जगह पहुँचाया। इस अनुभव से, मैंने न केवल दरिंदे शैतान के परमेश्वर-विरोधी सार को साफ़ तौर पर देखा, जिससे कि मुझे उससे और अधिक गहराई से और पूरी तरह से नफ़रत हो गई, बल्कि साथ ही मुझे परमेश्वर के अद्भुत कर्मों की, परमेश्वर के प्रेम और उद्धार की भी थोड़ी-बहुत सच्ची समझ प्राप्त हुई। मैं मसीह की नेकी और विनम्रता, और इंसान को बचाने के लिए उसने जो कष्ट सहे, उनकी भी समझ हासिल कर पाई, परमेश्वर में मेरी आस्था और उसके लिए मेरा प्रेम और भी अधिक गहरा हो गया।

जब मैं जेल से रिहा हुई, तो मेरे दोस्तों और परिवार वालों ने मुझे नकार दिया, मुझसे किनारा कर लिया, क्योंकि सीसीपी के दरिंदों ने हमारे बीच वैमनस्य की दीवार खड़ी कर दी थी। लेकिन कलीसिया के मेरे भाई-बहनों ने मेरी परवाह और मेरी देखभाल की, एक नई ज़िंदगी शुरू करने के लिए उन्होंने हर तरह से मेरी मदद की—ऐसा करके, उनसे मुझे ऐसा स्नेह मिला जो आसानी से कहीं नहीं मिल सकता। मुझे बचाने के लिए परमेश्वर का धन्यवाद: आगे का रास्ता कितना भी मुश्किल क्यों न हो, मैं अंत तक परमेश्वर का अनुसरण करूँगी, उसके प्रेम के प्रतिदान के लिये मैं एक सार्थक जीवन जीने का प्रयास करूँगी।

24. यातना से मुक्ति और उत्कर्ष

मो झिजीयन, चीन

सर्वशक्तिमान परमेश्वर कहते हैं, "कई जगहों पर परमेश्वर ने सीनियों के देश में विजेताओं के एक समूह को प्राप्त करने की भविष्यवाणी की है। चूँकि विजेताओं को दुनिया के पूर्व में प्राप्त किया जाना है, इसलिए परमेश्वर अपने दूसरे देहधारण में जहाँ कदम रखता है, वह बिना किसी संदेह के सीनियों का देश है, ठीक वह स्थान, जहाँ बड़ा लाल अजगर कुंडली मारे पड़ा है। वहाँ परमेश्वर बड़े लाल अजगर के वंशजों को प्राप्त करेगा, ताकि वह पूर्णतः पराजित और शर्मिंदा हो जाए। परमेश्वर पीड़ा के बोझ से अत्यधिक दबे इन लोगों को जगाने जा रहा है, जब तक कि वे पूरी तरह से जाग नहीं जाते, वह उन्हें कोहरे से बाहर निकालेगा, और उनसे उस बड़े लाल अजगर को अस्वीकार करवाएगा। वे अपने सपने से जागेंगे, बड़े लाल अजगर के सार को जानेंगे, परमेश्वर को अपना संपूर्ण हृदय देने में सक्षम होंगे, अँधेरे की ताक़तों के दमन से बाहर निकलेंगे, दुनिया के पूर्व में खड़े होंगे, और परमेश्वर की जीत का सबूत बनेंगे। केवल इसी तरीके से परमेश्वर महिमा प्राप्त करेगा" ("वचन देह में प्रकट होता है" में 'कार्य और प्रवेश (6)')। मुझे परमेश्वर के इन वचनों के बारे में कुछ बातें साझा करनी हैं।

28 नवंबर, 2002 को जब मैं एक ईसाई कलीसिया के किसी अगुआ को औरों के साथ सुसमाचार सुना रहा था, तभी दर्जन भर पुलिसवाले कमरे में आ धमके। कुछ के पास बंदूकें थीं, कुछ के पास डंडे, वे चिल्लाए अपने हाथों को सिर पर रखो और दीवार की तरफ मुंह करके खड़े हो जाओ। उन्होंने हम सबकी तलाशी ली, हमसे करीब 5,000 युआन और अन्य चीजें छीन लीं। दो युवा बहनें घबरायी हुई थीं, इसलिए मैंने फुसफुसाकर कहा, "डरो मत। सब ठीक होगा। बस परमेश्वर पर भरोसा रखो।" कुछ अधिकारी तुरंत दौड़कर मेरे पास आए और डंडों से पीटने लगे। उन्होंने सब कुछ लूट लिया। एक बहन दूसरे कमरे में छिपी थी, एक अधिकारी ने भीतर घुसकर उसे जबरन बाहर खींच लिया। दूसरे ने खूबसूरत पाकर उसे जबरन छूना शुरू कर दिया। वह उससे लड़ नहीं पाई, बस चीख पड़ी। सौभाग्य से, मकान मालिक के रोकने पर उन्होंने उसे अकेला छोड़ दिया। पुलिस के घृणित व्यवहार से मेरा खून खौल उठा। फिर वे हमें एक वैन में डालकर थाने ले गए जहां उन्होंने हमें हथकड़ी लगाकर, बिना भोजन या पानी के दो दिनों तक एक दालान में छोड़ दिया। उन्होंने एक भाई से कलीसिया के बारे में जानकारी उगलवाने की कोशिश की। जब उसने कुछ नहीं बताया, तो उन्होंने फर्श पर पटककर उसके मुंह में कुत्ते का मल ठूंस दिया। यह उसके धैर्य की इंतहा थी। उसे तड़पते देख, मुझे बहुत गुस्सा आया। पुलिस पर हैवानि‍यत सवार थी! मैंने मन ही मन परमेश्वर से प्रार्थना की कि हमें गवाही देने, शैतान की यातनाएं सहने और दृढ़ता से टिके रहने की शक्ति प्रदान करें।

हमने काउंटी पुलिस ब्यूरो में एक-एक से की जा रही पूछताछ का जवाब देते हुए तीसरी रात बिताई। ब्यूरो के वाइस-चीफ़ ने मुझे लुभाने की कोशिश की, "हमें बताओ तुम्हारी कलीसिया का अगुआ कौन है और कलीसिया का पैसा कहां रखा जाता है, फिर तुम घर जा सकते हो। तुम्हारे घरवाले चाहते हैं कि तुम ठीक-ठाक घर वापस जाओ। अपने लिए नहीं, तो उनके लिए ही बता दो।" दिल में थोड़ा-सा लालच आया, मैंने सोचा, "अगर उन्हें कुछ महत्वहीन बातें बता दूं, तो शायद वे मुझे छोड़ देंगे। अधिक कष्ट नहीं झेलने पड़ेंगे। वापस घर जाकर अपने परिवार की देखभाल कर सकूंगा।" तभी, मुझे परमेश्वर के वचन याद आए: "मैं उन लोगों पर अब और दया नहीं करूँगा जिन्होंने गहरी पीड़ा के दिनों में मेरे प्रति रत्ती भर भी निष्ठा नहीं दिखाई है, क्योंकि मेरी दया का विस्तार केवल इतनी ही दूर तक है। इसके अतिरिक्त, मुझे ऐसा कोई इंसान पसंद नहीं है जिसने कभी मेरे साथ विश्वासघात किया हो, ऐसे लोगों के साथ जुड़ना तो मुझे बिल्कुल भी पसंद नहीं है जो अपने मित्रों के हितों को बेच देते हैं। चाहे व्यक्ति जो भी हो, मेरा स्वभाव यही है" ("वचन देह में प्रकट होता है" में 'अपनी मंज़िल के लिए पर्याप्त संख्या में अच्छे कर्मों की तैयारी करो')। मुझे एकदम से होश आया। क्या मैं परमेश्वर से गद्दारी करने की सोच रहा था? मुझे एहसास हुआ कि मैं शैतान के जाल में फंस चुका हूं। अगर मैं अपने देह-सुख, परिवार, और आराम को लेकर चिंतित हूं, गद्दार की तरह, परमेश्वर को धोखा देने और अपने भाई-बहनों को बेचने की सोच रहा हूं, तो परमेश्वर की नफरत झेलूंगा, और उनके स्वभाव का अपमान करूंगा! मैंने परमेश्वर से प्रार्थना की, "भले ही वे मुझे अपंग बना दें या मार डालें, मैं आपके साथ कभी विश्वासघात या गद्दारी नहीं करूंगा।" "अच्छी पुलिस" की छवि को चकनाचूर कर पुलिस ने दिखा दिया कि वे सभी अंदर से शैतान हैं। एक अधिकारी ने अपनी पूरी ताकत के साथ अपने जूते की एड़ी से मेरे पैर के अंगूठे को कुचल दिया। असहनीय पीड़ा के मारे मेरे मुंह से चीख निकल गई। मेरे कपड़े पसीने से लथपथ हो गए। पीड़ा सहते हुए मैंने परमेश्वर से अपने दिल की रक्षा करने और शैतान से मुकाबले के लिए विश्वास और ताकत देने की प्रार्थना की। जब वो अधिकारी रुका, तो मेरे पैर के अंगूठे से खून बहने लगा। मेरे अंगूठे का पूरा नाखून निकल आया। पुलिस मुझसे कुछ भी नहीं उगलवा पायी, लेकिन उन्होंने अभी तक हार नहीं मानी। उन्होंने मुझे, एक दूसरे भाई और एक बहन को आगे की पूछताछ के लिए स्वाट टीम डिवीजन में भेज दिया।

जब हम वहां पहुंचे, तो पुलिस ने हम सबको पूरी तरह से नंगा कर दिया, उन्होंने हमारे हाथ-पैरों में बेडि़यां डाल दीं। और अपमानित करने के इरादे से उन्होंने हमें जंपिंग जैक करने के लिए मजबूर किया। हमारे चारों ओर बहुत सारे पुलिसवाले इकट्ठा होकर हँसने लगे। मुझे बेहद शर्म आई। मैं छलांग लगाते-लगाते अंदर से सुलग रहा था। अगर ये सब खुद मेरे साथ न हुआ होता तो मैं कभी विश्वास न कर पाता कि "जनता की पुलिस" हमें इस तरह के घृणित, नीच और अमानवीय तरीकों से प्रताड़ित कर सकती है। मुझे उन शैतानों से नफरत हो गई। परमेश्वर के वचनों के अनुसार: "हज़ारों सालों से यह भूमि मलिन रही है। यह गंदी और दुःखों से भरी हुई है, चालें चलते और धोखा देते हुए, निराधार आरोप लगाते हुए,[1] क्रूर और दुष्ट बनकर इस भुतहा शहर को कुचलते हुए और लाशों से पाटते हुए प्रेत यहाँ हर जगह बेकाबू दौड़ते हैं; सड़ांध ज़मीन पर छाकर हवा में व्याप्त हो गई है, और इस पर ज़बर्दस्त पहरेदारी[2] है। आसमान से परे की दुनिया कौन देख सकता है? ... धार्मिक स्वतंत्रता? नागरिकों के वैध अधिकार और हित? ये सब पाप को छिपाने की चालें हैं!" ("वचन देह में प्रकट होता है" में 'कार्य और प्रवेश (8)')। हम विश्वासी कानून नहीं तोड़ते या किसी को चोट पहुंचाने की चेष्टा नहीं करते। हम तो केवल परमेश्वर का सुसमाचार फैलाते हैं, ताकि लोग उनकी आराधना करें, सत्य को प्राप्त करें, शैतान के चुंगल से मुक्त होकर बचाये जा सकें। लेकिन सीपीपी ने हमें परमेश्वर पर विश्वास करके सही मार्ग पर नहीं चलने दिया, परमेश्वर सुसमाचार फैलाने का तो सवाल ही नहीं था। इसने हमारा पीछा करने, गिरफ्तार करने और बेरहमी से यातना देने की भरसक कोशिश की, वे परमेश्वर के सभी विश्वासियों को मारने के लिए बेताब थे। अब सच्चाई सामने थी, कि सीसीपी बुराई में आकंठ डूबी हुई है, यह सत्य से नफरत और परमेश्वर का विरोध करती है। मुझे इससे नफ़रत हो गई, इसलिए उसे दिल से नकार दिया। मैं गवाही दूंगा, शैतान पर लानत भेजूंगा और अंत में उसे परास्त करुंगा।

पुलिसवालों ने, कलीसिया से जुड़ी जानकारी जुटाने के लिए चार दिन बाद मुझसे फिर पूछताछ की। मैंने ज़बान नहीं खोली, तो वे मुझे और दूसरे भाई को खींचकर अहाते में ले आए। हमारे हाथ-पैरों में बेड़ियां लगी थीं, और सिर पर काले थैले बंधे थे, उन्होंने हमें अहाते के बीच में एक बड़े पेड़ से लटका दिया। गुस्से से पागल होकर, उन्होंने पेड़ पर ढेरों चींटियां छोड़ दीं, जो हमारे ऊपर चढ़ गईं और पूरे शरीर को काट खाया। ऐसा लगा मानो वे मेरी हड्डियों को काट रही हैं। इच्छा हुई कि अभी मर जाऊँ। मुझे पता था कि मैं सह नहीं पाऊंगा, मैंने परमेश्वर से सहायता मांगी ताकि मैं उनके साथ विश्वासघात न करूं। मैंने हिम्मत और सहनशक्ति मांगी। मुझे परमेश्वर के वचन याद आए: "मेरी खातिर सभी लोगों को आखिरी कठिनाई का सामना करना है, ताकि मेरी महिमा सारे ब्रह्मांड को भर सके। क्या तुम लोग मेरी इच्छा को समझते हो? यह आखिरी अपेक्षा है जो मैं मनुष्य से करता हूँ, जिसका अर्थ है, मुझे आशा है कि सभी लोग बड़े लाल अजगर के सामने मेरे लिए सशक्त और शानदार ज़बर्दस्त गवाही दे सकते हैं, कि वे मेरे लिए अंतिम बार स्वयं को समर्पित कर सकते हैं और एक आखिरी बार मेरी अपेक्षाओं को पूरा कर सकते हैं। क्या तुम लोग वाकई ऐसा कर सकते हो? तुम लोग अतीत में मेरे दिल को संतुष्ट करने में असमर्थ थे—क्या तुम लोग अंतिम बार इस प्रतिमान को तोड़ सकते हो?" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 34')। परमेश्वर के वचन याद करके मुझे बहुत शर्म आई। मैंने कभी परमेश्वर को प्रसन्न नहीं किया था, लेकिन अब मुझे मज़बूती से शैतान का मुकाबला करना था, मुझे पता था कि अपने शरीर की पीड़ा के कारण मैं परमेश्वर को धोखा नहीं दे सकता। परमेश्वर ही सच्चा सृजनकर्ता और सर्वोच्च सत्ता है। हमें बचाने के लिए, उन्होंने शरीर धारण किया और अपमान झेला, सीपीपी की प्रताड़ना और दुनिया का तिरस्कार सहा, फिर भी वे हमारी खातिर सत्य व्यक्त करते हैं। परमेश्वर ने हमारे लिए इतनी बड़ी कीमत चुकाई। हमारी थोड़ी-सी पीड़ा की उनसे क्या तुलना? परमेश्वर को संतुष्ट करने और उसका गौरव बढ़ाने के लिए मैंने जान देने का निर्णय लिया। यह सोचकर मेरी ताकत लौट आई। इस तरह मैं पल-पल की यातना से निजात पाने के लिए परमेश्वर पर आश्रित हुआ। दो और दिनों के बाद, मैं वास्तव में टूट चुका था। सर्दी की शुरुआत थी और बाहर बारिश हो रही थी। मैं पतली-सी कमीज़ पहने, नंगे पैर पेड़ से लटक रहा था। दो दिनों से मैंने कुछ खाया-पिया नहीं था, मेरा पूरा शरीर ज़ख्मी था। दर्द से बेचैन, मैं मर जाना चाहता था। परमेश्वर से प्रार्थना करता रहा, डरता रहा कहीं मेरे शरीर की कमजोरी उसे धोखा न दे दे। इसी दर्द के बीच, मुझे अनुग्रह के युग के प्रेरित स्तिफनुस का विचार आया जिन्‍हें प्रभु का सुसमाचार फैलाने के कारण भीड़ ने पत्‍थर मारकर मौत के घाट उतार दिया था। मृत्यु से पहले, उसने परमेश्वर से अपनी आत्मा को शरण देने का आग्रह किया, और मैंने परमेश्वर से प्रार्थना की: "हे प्रभु, अब ये पीड़ा मुझसे बर्दाश्त नहीं होती। मेरी आत्‍मा को अपनी शरण में ले लो। मैं मर जाऊंगा, लेकिन आपके साथ विश्‍वासघात नहीं करूंगा!" और फिर, एक चमत्कार हुआ: मेरी आत्मा ने शरीर छोड़ दिया! मैंने खुद को घास के एक विशाल मैदान पर पाया, जहां तक नज़र जाती, हरी-भरी घास और मवेशी नज़र आते। मुझे बेहद शांति महसूस हुई, और मुंह से परमेश्वर की स्तुति निकलने लगी: "सर्वशक्तिमान परमेश्वर की जय हो, स्वर्ग और पृथ्वी की सभी चीजें तुम्हारी स्तुति करती हैं। सभी स्वर्गदूत तुम्‍हारा गुणगान करते हैं। स्वर्गिक यजमान तुम्‍हारी जय-जयकार करते हैं, समस्त ब्रह्मांड तुम्‍हारी महिमा गाता है, सर्वशक्तिमान परमेश्वर! चमकते सितारे तुम्‍हारा गुणगान करते हैं। आकाश, पृथ्वी और जल, सब तुम्हारी स्‍तुति करते हैं। पर्वत और पहाड़ियां स्तुतिगान करती हैं, लहरें और तरंगे सर्वशक्तिमान परमेश्वर का स्तुतिगान करती हैं। सभी सर्वोच्च स्थान पर, सर्वशक्तिमान परमेश्वर की स्तुति करते हैं! ... सर्वशक्तिमान परमेश्वर, तुम्‍हारी जय हो! गूंजते जयकारे तुम्‍हारा यशगान करते हैं, गुणगान करते हैं विशाल आकाश सर्वशक्तिमान परमेश्वर का स्तुतिगान करता है। समस्‍त जीव तुम्‍हारी महिमा गाते हैं। महिमा के गायन से पूरी पृथ्वी हिलोरे ले रही है। परमेश्वर तुम्‍हारी जय हो!" मैं अतुलनीय आनंद और शांति से सराबोर हो गया, परम विश्राम की अवस्था में पहुंच गया। पेड़ से लटकते हुए महसूस हुआ जैसे दर्द, भूख, और ठंड, चींटियों के काटने से हुई सारी पीड़ा गायब हो गई। जब मैं आया था, तो रात थी, पुलिस ने मुझे पेड़ से नीचे उतारा। मैं अभी ज़िंदा था, बल्कि, मेरी आत्मा में नई शक्‍ति आ गई थी। यह परमेश्वर की सर्वशक्तिमान और चमत्कारिक सुरक्षा थी! मैंने सर्वशक्तिमान परमेश्वर का आभार जताया और स्‍तुति की। मैंने देखा हमारा जीना-मरना परमेश्वर के हाथ में है, उनमें मेरी आस्‍था और दृढ़ हो गई। परमेश्वर के लिए गवाही देने का मेरा संकल्‍प पक्‍का हो गया।

अगले दिन, पुलिस ने मुझसे और कई सवाल किये वे चाहते थे कि मैं कलीसिया से गद्दारी करूं और परमेश्वर को धोखा देकर उनका तिरस्कार करूं। गुस्से में, मैंने कहा, "सर्वशक्तिमान परमेश्वर सृष्टिकर्ता है, एकमात्र सच्चा परमेश्वर जो सभी पर शासन करता है! आप कहते हैं कि झूठ को सच कहकर निर्दोष को फंसा दो।" एक बड़ा पुलिसवाला पगला गया और मुझे एक बेंच से बेतहाशा पीटने लगा। मेरे मुंह से खून बहने लगा और मैं फर्श पर ढेर हो गया। उन्होंने ठंडा पानी छिड़क कर मुझे जगाया और खड़ा करके फिर पीटा। मुझे बहुत कमजोरी महसूस हुई, लेकिन मैंने परमेश्वर के वचनों पर चिंतन किया: "क्या तुम लोगों ने कभी मिलने वाले आशीषों को स्वीकार किया है? क्या कभी तुमने उन वादों को खोजा जो तुम्हारे लिए किए गए थे? तुम लोग निश्चय ही मेरी रोशनी के नेतृत्व में, अंधकार की शक्तियों के गढ़ को तोड़ोगे। तुम अंधकार के मध्य निश्चय ही मार्गदर्शन करने वाली ज्योति को नहीं खोओगे। तुम सब निश्चय ही सम्पूर्ण सृष्टि के स्वामी होगे। तुम लोग निश्चय ही शैतान के सामने विजेता बनोगे। तुम सब निश्चय ही बड़े लाल अजगर के राज्य के पतन के समय, मेरी विजय की गवाही देने के लिए असंख्य लोगों की भीड़ में खड़े होगे। तुम लोग निश्चय ही सिनिम के देश में दृढ़ और अटूट खड़े रहोगे। तुम लोग जो कष्ट सह रहे हो, उनसे तुम मेरे आशीष प्राप्त करोगे और निश्चय ही सकल ब्रह्माण्ड में मेरी महिमा का विस्तार करोगे" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 19')। मैं इतना अभिभूत हो गया कि मैंने परमेश्वर से प्रार्थना की: "भले ही वे मुझे पीट-पीटकर मार डालें, लेकिन मैं आपके साथ कभी गद्दारी नहीं करूंगा।" पुलिस की कई दिनों की प्रताड़ना के बाद, मेरे शरीर पर जख्म के असंख्‍य निशान और गंभीर चोटें थीं। हफ्ते भर बाद भी, मेरा मूत्र लाल था और उसमें खून आ रहा था। मेरी दायीं किडनी इतनी खराब हो गई थी कि उसमें आज भी दर्द होता है।

एक महीने बाद भी पुलिस के पास कोई सबूत नहीं था, इसलिए उन्होंने मुझे जेल भेजने से पहले, फर्जी साक्ष्‍य बनाकर मेरे हस्‍ताक्षर करवा लिए। तीन महीने बाद, सीसीपी ने कानून को कमज़ोर करने का आरोप लगाकर मुझे एक साल के कठोर कारावास की सजा सुनाई। लेबर कैंप में, खाना कम था और दिन में करीब दस घंटे काम करना पड़ता था। सभी गार्डों ने मेरे साथ बदसलूकी की, पशुओं को हांकने वाले डंडों का इस्तेमाल किया, मुझे अकेले बंद रखा। परमेश्वर की देखभाल और सुरक्षा न होती, तो उन दुष्ट शैतानों ने मुझे मौत के घाट उतार दिया होता। 7 नवंबर, 2003 को मुझे रिहा किया गया, और मुझे आखिरकार उस नरक से मुक्‍ति मिली।

हालांकि मेरे शरीर को काफी नुकसान पहुंचा था सीपीपी द्वारा प्रताड़ित किए जाने के बाद, मुझे विवेक प्राप्त हुआ। मैंने सीसीपी के राक्षसी स्वभाव को देखा, जो सत्य और परमेश्वर से नफरत करता है, मैंने परमेश्वर के चमत्कारिक कर्मों, उसकी सर्वशक्तिमान संप्रभुता का अनुभव किया। तब परमेश्वर में मेरा विश्वास और मजबूत हुआ। मैंने परमेश्वर के वचनों की शक्ति को भी अनुभव किया। परमेश्वर के वचनों ने मुझे शैतान की साजिशों को समझने का रास्‍ता दिखाया, जब मैं मृत्यु के द्वार पर था, तो परमेश्वर के वचनों ने मुझे विश्वास और शक्ति प्रदान की, फिर मैंने सीसीपी शैतानों को परास्‍त कर उनकी यातनाओं और प्रलोभनों से मुक्‍ति पाई। इस अनुभव के बल पर मैंने बड़े लाल अजगर का तिरस्‍कार किया और इससे परमेश्वर का अनुसरण करने का मेरा विश्वास बढ़ा।

फुटनोट :

1. "निराधार आरोप लगाते हुए" उन तरीकों को संदर्भित करता है, जिनके द्वारा शैतान लोगों को नुकसान पहुँचाता है।

2. "ज़बर्दस्त पहरेदारी" दर्शाता है कि वे तरीके, जिनके द्वारा शैतान लोगों को यातना पहुँचाता है, बहुत ही शातिर होते हैं, और लोगों को इतना नियंत्रित करते हैं कि उन्हें हिलने-डुलने की भी जगह नहीं मिलती।

25. उत्पीड़न और कष्टों के बीच प्रबोधन

—17 बरस के ईसाई बालक का उत्पीड़न का सच्चा अनुभव

लेखक वांग ताओ, शैन्डॉन्ग प्रांत

मैं सर्वशक्तिमान परमेश्वर की कलीसिया का ईसाई हूँ। अपनी उम्र के बच्चों के बीच मैं सबसे अधिक भाग्यशाली था, क्योंकि मैंने आठ वर्ष की उम्र से ही अपने माता-पिता के साथ सर्वशक्तिमान परमेश्वर के अंतिम दिनों के कार्य को स्वीकार कर लिया था। हालांकि उस समय मैं बहुत छोटा था, फिर भी परमेश्वर में विश्वास करके और परमेश्वर के वचन पढ़ कर मैं बहुत खुश था। कई वर्षों तक, परमेश्वर के वचन पढ़ कर और अपने से बड़े कलीसिया के सदस्यों साथ सहभागिता को जारी रख कर मैं सत्य को थोड़ा-थोड़ा समझने लग। विशेष रूप से जब मैंने अपने भाइयों और बहनों को सत्य की तलाश करते और ईमानदार व्यक्ति बनने के लिए काम करते हुए देखा और सभी को शांति के साथ एक दूसरे के साथ रहते हुए देखा तो मैंने महसूस किया कि वे सबसे अधिक खुशहाल, सबसे अधिक आनंद के पल थे। बाद में मैंने एक उपदेश में सुना, "मुख्य-भूमि चीन में परमेश्वर में विश्वास करना, सत्य का अनुसरण करना और परमेश्वर का पालन करना वास्तव में अपने जीवन को संकट में डालना है। यह कोई अतिशयोक्ति नहीं है" (जीवन में प्रवेश पर धर्मोपदेश और संगति)। उस समय मुझे इसका अर्थ समझ में नहीं आया, लेकिन अपने भाइयों और बहनों की सहभागिता से मैंने जाना कि परमेश्वर में विश्वास करने वालों को पुलिस गिरफ्तार कर लेती है, और ऐसा इसलिए क्योंकि चीन एक नास्तिक देश है जिसमें धार्मिक विश्वास की स्वतंत्रता नहीं है। हालांकि, उस समय मैंने इन शब्दों पर विश्वास नहीं किया था। मुझे लगा कि मैं बच्चा हूँ, अगर मैं गिरफ्तार होता भी हूँ तो पुलिस मेरे साथ कुछ भी नहीं करेगी। यह विचार उस दिन बदल गया जब मुझे खुद गिरफ्तारी और पुलिस की निर्दयता का अनुभव हुआ; मैंने अंततः यह स्पष्ट रूप से देखा कि वह पुलिस जिसे मैं अपना सगा समझा करता था, दरअसल शातिर शैतानों का समूह था!

मैं 17 वर्ष का था जब 05 मार्च 2009 की शाम को एक बड़े भाई और मैं सुसमाचार सुनाने के बाद अपने घर जा रहे थे कि तभी पुलिस की गाड़ी ने हमारा रास्ता रोक लिया। उस कार में से पांच पुलिस अधिकारी तेजी से बाहर निकले और बिना किसी चेतावनी के उन्होंने लुटेरों की तरह हमारी इलेक्ट्रिक स्कूटर छीन ली और हमें ज़मीन पर गिरा कर ज़बरदस्ती हथकड़ियों से जकड़ दिया। यह सब कुछ इतना अचानक हुआ था कि मैं भौचक्का रह गया था। मैंने अपने भाइयों और बहनों से परमेश्वर के विश्वासियों की गिरफ्तारी के बारे में अक्सर सुना था, लेकिन मैंने कभी नहीं सोचा था कि मेरे साथ भी ऐसा किसी दिन होगा। घबराहट से मैं स्तब्ध रह गया था; मेरा दिल इतनी ज़ोर से धड़क रहा था कि लगा जैसे वह मेरी छाती से बाहर निकल जाएगा। मैं दिल ही दिल में लगातार परमेश्वर को पुकार रहा था, "सर्वशक्तिमान परमेश्वर! पुलिस ने मुझे गिरफ्तार कर लिया है और मैं बहुत डरा हुआ हूँ। मुझे नहीं पता कि मुझे क्या करना चाहिए या वे लोग मेरे साथ क्या करने का इरादा रखते हैं, इसलिए मेरी आपसे विनती है कि मेरे हृदय की रक्षा करें।" प्रार्थना करने के बाद मुझे काफी शांति का एहसास हुआ। मुझे लगा कि पुलिस मेरे जैसे बच्चे के साथ कुछ नहीं करेगी, इसलिए मुझे बहुत घबराहट नहीं हुई। लेकिन यह स्थिति मेरी अपेक्षा जितनी सरल नहीं थी। जब पुलिस को परमेश्वर में हमारे विश्वास से संबंधित किताबें मिली तो हमें पुलिस स्टेशन ले जाने के लिए उन्होंने इसे साक्ष्य के रूप में उपयोग किया।

उत्तरी चीन में यह वसंत की शुरुआत का समय था, और मौसम में अभी भी काफी ठंडक थी, रात के समय तापमान शून्य से 3-4 डिग्री सेल्सियस तक नीचे चला जाता था। उस पुलिस स्टेशन के प्रमुख ने ज़बरदस्ती हमारे कोट और जूते और यहां तक कि हमारे बेल्ट भी उतरवा लिए, और हमारे हाथों को पीछे कर कस कर हथकड़ी लगा दी। यह बहुत ही दर्द भरा था। उसने कई अफसरों को हमें नीचे फर्श पर पकड़ कर रखने को कहा जिसके बाद हमारे चेहरों और सिर पर बेरहमी से चमड़े के पट्टों से चाबुक चलाए गए, जिससे मेरे सिर में तुरंत तेज़ दर्द होने लगा—ऐसा लगा जैसे यह फटने वाला है और मेरे आँसू अपने आप ही बहने लगे। मुझे उस समय बहुत गुस्सा आ रहा था, क्योंकि "मामले निबटाने में सभ्य बनें", ये नारा साफ तौर पर दीवार पर लिखा हुआ था, लेकिन वे हमारे साथ बर्बर लुटेरों और हत्यारों की तरह पेश आ रहे थे! यह कतई सभ्य नहीं था! गुस्से में मैंने पूछा, "हमारा अपराध क्या है? तुम लोग हमें गिरफ्तार करके पीट क्यों रहे हो?" हम पर चाबुक बरसाते हुए, उन दुष्ट पुलिस वालों में से एक ने बेरहमी से कहा, "कमीने, मुझसे इस लहजे में बात मत कर! हम यहां पर सर्वशक्तिमान परमेश्वर में विश्वास करने वालों को पकड़ने के लिए हैं! तुम तो नौजवान हो जो बहुत कुछ कर सकता था, फिर ये क्यों? तुम्हारा अगुवा कौन है? ये किताबें तुम्हें कहां से मिलीं? जवाब दो! अगर तुम उत्तर नहीं दोगे तो पीट-पीट कर मैं तुम्हारी जान निकाल लूंगा!" फिर मैंने ध्यान दिया कि मेरा बड़ा भाई अपने दांत भींचे हुए था और एक भी शब्द कहने से इंकार कर रहा था, इसलिए मैंने भी अपने आप से एक प्रण किया: "मैं भी यहूदा होने से इंकार करता हूँ! भले ही वे मुझे पीटते हुए मार डालें, मैं मुँह नहीं खोलूंगा! मेरा जीवन परमेश्वर के हाथों में है, और शैतान व दुष्टात्माओं का मुझ पर कोई जोर नहीं है।" जब उसने देखा कि हममें से कोई भी बोल नहीं रहा तो स्टेशन प्रमुख ने गुस्से में हमारी ओर उंगली नचाते हुए कहा, "ठीक है फिर! तुम दिखाना चाहते हो कि बहुत मजबूत हो? तुम लोग मुंह नहीं खोल रहे हो? इनको अच्छी तरह से पीटो! इनको दिखाओ कि इनका किससे पाला पड़ा है और इनको मजबूत होने का असली स्वाद चखाओ!" वो बदमाश पुलिस वाले हम पर फौरन टूट पड़े, उन्होंने हमें ठोढ़ी से पकड़ कर, हमारे चेहरे पर इतनी बुरी तरह मुक्के बरसाए कि मुझे दिन में तारे दिखने लगे और मेरे चेहरे में चुभन भरा दर्द होने लगा। बचपन से ही मेरे मापा-पिता ने मुझे बड़े लाड़-प्यार से पाला था; मुझे ऐसी हिंसा का कोई भी अनुभव नहीं था। मुझे इतनी शर्मिंदगी हुई कि मैं खुद को रोने से रोक ना सका, और मुझे लगा, "ये पुलिस वाले कितने क्रूर और अन्यायी हैं! स्कूल में हमारे शिक्षकों ने हमें हमेशा बताया था कि जब भी किसी मुसीबत में हो तो पुलिस के पास जाओ। उन्होंने बताया था कि पुलिस 'लोगों की सेवा के लिए है' और वे 'हीरो थे जो अच्छे लोगों की हिंसा से सुरक्षा करते थे,' लेकिन अभी वे हमें मनमाने ढ़ंग से गिरफ्तार करके बेरहमी से सिर्फ इसलिए पीट रहे हैं कि हम सर्वशक्तिमान परमेश्वर में विश्वास करते हैं और जीवन में सही मार्ग का अनुसरण करते हैं। ये लोग किस तरह से 'जनता की पुलिस' हो सकते हैं? वे तो बस दुष्टात्माओं का झुंड भर हैं! आश्चर्य नहीं है कि एक उपदेश में कहा गया है कि, 'कुछ लोग कहते हैं कि बड़ा लाल अजगर एक दुष्टात्मा है, कुछ लोग कहते हैं कि यह बुरे कर्म करने वाले लोगों का समूह है, लेकिन बड़े लाल अजगर की प्रकृति और सार क्या है? उसका सार और प्रकृति एक दुष्ट दानव की है। वे एक ऐसे दुष्ट दानवों का समूह हैं जो परमेश्वर का विरोध करते हैं और उन पर हमला करते हैं! ये लोग शैतान का शारीरिक प्रतिरूपण हैं, हाड़-मास का शैतान, बुरे दानवों का अवतार! ये लोग शैतान और बुरे दानव ही हैं' (जीवन में प्रवेश पर धर्मोपदेश और संगति)। अतीत में, मैं उनके झूठ से धोखा खा गया था, यह मानता था कि पुलिस ऐसे 'अच्छे लोग' थे जो आम लोगों के हित में काम करते थे। मुझे इस बात का एहसास ना था कि वह झूठी छवि थी, लेकिन आज मैंने देख ही लिया कि वह वाकई बुरे लोगों का ऐसा समूह है जो परमेश्वर का विरोध करते हैं।" उनसे तहे दिल से घृणा करने से मैं खुद को रोक ना सका। जब स्टेशन प्रमुख ने देखा कि हम फिर भी ज़बान नहीं खोल रहे तो वो चिल्लाया, "एक बार और इनकी अच्छी तरह से पिटाई करो!" उसके दो प्यादे हमारी ओर आए। उन्होंने हमसे फर्श पर अपने दोनों पैर बाहर निकालते हुए बैठने का आदेश दिया और फिर उन्होंने अपने चमड़े के जूतों से हमारे पैरों पर बेरहमी से प्रहार किए और फिर हमारे पैरों पर खड़े होकर अपनी पूरी ताकत से उनको कुचला। मेरे पैरों में इतना दर्द हो रहा था कि लगता था जैसे वे टूटने वाले हैं। मैं चीखता जा रहा था, लेकिन मैं जितनी जोर से चीख रहा था वे उतनी ही बेरहमी से मुझे मार रहे थे। मेरे पास दर्द सहने के अलावा कोई चारा नहीं था। मैं परमेश्वर को अपने दिल में आवाज़ लगा रहा था, "परमेश्वर! ये बुरे लोग बहुत क्रूर हैं! मैं इसे सह नहीं सकता हूँ। कृपया मुझे विश्वास दें और मेरी रक्षा करें जिससे कि मैं आपको धोखा ना दूँ।" ठीक उसी समय, परमेश्वर के वचनों का यह अंश मेरे दिमाग में कौंध गया, "तुम्हें पता होना चाहिए कि तुम्हारे परिवेश में सभी चीज़ें मेरी अनुमति से हैं, मैं इन सभी की व्यवस्था करता हूँ। स्पष्ट रूप से देखो और तुम्हें दिए गए वातावरण में मेरे दिल को संतुष्ट करो। डरो नहीं, सेनाओं का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे है और तुम्हारा रक्षक है" ("वचन देह में प्रकट होता है" में आरम्भ में मसीह के कथन के "अध्याय 26")। परमेश्वर के ये वचन मेरे लिए बड़े विश्वास और शक्ति के स्रोत थे। मैं समझ गया कि मैं जिन परिस्थितियों का सामना कर रहा था वे परमेश्वर के सिंहासन की आज्ञा से घट रही थीं, और यही वह समय था जब मुझे मजबूती के साथ डटा रहना था और परमेश्वर की गवाही देनी थी। हालांकि मैं छोटा था, लेकिन मेरे पास परमेश्वर का मजबूत सहारा था, इसलिए डरने का मेरे पास कोई कारण ना था! मैं मजबूती के साथ डटा रहने और परमेश्वर की गवाही देने के लिए, कतई कायर ना बनने के लिए और शैतान के सम्मुख ना झुकने के लिए दृढ़ निश्चय किए हुए था। परमेश्वर के वचनों में शामिल निर्देशों और मार्गदर्शन के माध्यम से मैंने पीड़ा को सहने और परमेश्वर की गवाही देने का आत्मविश्वास और दृढ़ संकल्प पाया।

उस शाम 7 बजे के बाद, स्टेशन प्रमुख मुझसे फिर से पूछताछ करने आया। उसने मुझे जानबूझकर ठंड से जमा देने के लिए बर्फ से ठंडे सीमेंट के फर्श पर बैठने का आदेश दिया। जब मैं इतना ठंडा पड़ गया कि मेरे दोनों पैर सुन्न हो गए और मेरा पूरा बदन कंपकंपा रहा था तो उसने अपने प्यादों को मुझे उठा कर दीवार से टिकाने का आदेश दिया, जिसके बाद उसने बेरहमी से मेरे हाथ और ठोढ़ी पर बिजली के डंडे से बिजली के झटके दिए। इन झटकों से मेरे हाथों पर छाले पड़ गए और दर्द से मेरे दांत सुन्न पड़ गए (आज भी चबाते समय मेरे दांतों में दर्द होता है)। लेकिन फिर भी, गुस्से से पागल इस बुरे आदमी का मन नहीं भरा; उसने अपने बिजली के डंडे को मेरे पेड़ू पर झोंक दिया। इस यातना से मुझे असहनीय दर्द हुआ, लेकिन वो ज़ोर-ज़ोर से ठहाके लगा रहा था। उस पल, मानवताविहीन इस राक्षस के प्रति मेरा रोम-रोम घृणा से भर गया। लेकिन इन दुष्टात्मा पुलिस वालों के मुझे बहुत प्रताड़ित करने के बाद भी, मैंने अपने दांत भींचे रखे और एक भी शब्द कहने से इंकार कर दिया। यह रात दो या तीन बजे तक चलता रहा, जिस समय तक मेरा पूरा शरीर सुन्न हो चुका था—मुझे किसी भी तरह की संवेदना नहीं हो रही थी। अंततः मुझे मार-मार कर थक जाने के बाद उन्होंने मुझे वापस एक छोटे से कमरे में डाल दिया और मुझे उस बड़े भाई के साथ हथकड़ियों में जकड़ दिया जिसे मेरे साथ गिरफ्तार किया गया था। उन्होंने मुझे बर्फीले फर्श पर बैठने का आदेश दिया और फिर उनमें से दो को हम पर यह निगरानी रखने का काम सौंपा गया कि हम सोने ना पाएं। जिस पल हमारी आँखें बंद होती थी वे हमें मारते और पीटते थे। बाद में उस रात जब मुझे पेशाब जाने की इच्छा हुई तो इन दुष्ट पुलिस वालों ने मुझसे चीख कर कहा, "घटिया इंसान, जब तक तुम हमें हमारी ज़रूरत की जानकारी नहीं दे देते तब तक तुम कहीं नहीं जा सकते हो! अपनी पैंट में ही निबट लो!" अंत में जब मैं काफी समय तक नहीं रोक सका तो मुझे अपनी पैंट में ही निबटना पड़ा। उस ठिठुरते मौसम में मेरी मोटी पैंट मेरे पेशाब से भीग गयी, जिससे मुझे इतनी ठंड लगने लगी कि मैं लगातार कांपता रहा।

इन बुरे लोगों द्वारा इतनी क्रूर प्रताड़ना के बाद, मुझे पूरे बदन में असहनीय दर्द हो रहा था, और मैं बेहद कमज़ोर और निराश महसूस कर रहा था, "मुझे नहीं पता कि कल वो मुझे प्रताड़ित करने के लिए क्या तरीके अपनाएंगे। क्या मैं उसे झेल पाउंगा?" लेकिन उस समय बड़े भाई चिंतित थे कि मैं निराशा महसूस कर रहा हूँ और उत्पीड़न और पीड़ा सहन नहीं कर पाउंगा। उन्होंने मेरे कान में कहा, "ताओ आज इन बुरे लोगों द्वारा इस तरह से हमें प्रताड़ित करने के बारे में कैसा महसूस कर रहे हो? क्या सर्वशक्तिमान परमेश्वर में विश्वास करने और अपने कर्तव्य निभाने का तुम्हें पछतावा हो रहा है?" मैंने कहा, "नहीं, मुझे बस इन बुरे लोगों द्वारा पीटे जाने पर शर्मिंदगी महसूस हो रही है। मुझे लगा था कि मेरे छोटा होने कारण वे मुझे कुछ नहीं करेंगे। मुझे इस बात का कतई एहसास ना था कि वे मुझे मार डालने को भी तैयार होंगे।" मेरे बड़े भाई ने गंभीरता से संगति करते हुए कहा, "हमने परमेश्वर में विश्वास करने का रास्ता चुना है और परमेश्वर के मार्गदर्शन की कृपा से हम जीवन में सही रास्ते पर चल रहे हैं, लेकिन शैतान नहीं चाहता है कि हम परमेश्वर का पालन करें और पूरी तरह से बचाए जाएँ। चाहे कुछ भी हो, हमें अपने विश्वास पर मजबूती से कायम रहना है। हमें शैतान के सामने कतई समर्पण नहीं करना है; हम परमेश्वर के दिल को तोड़ नहीं सकते हैं।" भाई के इन शब्दों ने मुझे बहुत प्रोत्साहित किया। इससे मुझे सांत्वना मिली और मैंने परमेश्वर के वचनों पर विचार करना शुरु कर दिया, "एक विजेता क्या है? मसीह के अच्छे सैनिकों को बहादुर होना चाहिए और आध्यात्मिक रूप से मजबूत होने के लिए मुझ पर निर्भर होना चाहिए; उन्हें योद्धा बनने के लिए लड़ना होगा और शैतान का सामना मौत तक करना होगा" ("वचन देह में प्रकट होता है" में आरम्भ में मसीह के कथन के "अध्याय 12")। उस समय मैंने परमेश्वर की इच्छा को समझा और अपने भीतर शक्ति को महसूस किया। अब मुझे शर्मिंदगी या लाचारगी महसूस नहीं हो रही थी, बल्कि मैं इस परीक्षा का बहादुरी के साथ सामना करने को तैयार हो गया। भले ही वो दुष्ट शैतान मुझे कितनी ही निर्दयता से प्रताड़ित करे, मैं शैतान से पार पाने के लिए परमेश्वर का सहारा लूँगा; मैं शैतान को दिखाउंगा कि सर्वशक्तिमान परमेश्वर में विश्वास करने वाले सभी लोग उसके कुलीन सैनिक हैं, अंत तक ना टूटने वाले योद्धा हैं।

अगली सुबह, वे बुरे पुलिस वाले मुझे वापस पूछताछ वाले कमरे में ले गए और उस दुष्टात्मा स्टेशन प्रमुख ने फिर से ज़बरदस्ती मुझसे अपराध कबूल करवाने की कोशिश की। मेरी आँखों में देखते हुए उसने मेज पर ज़ोर से मारा और कहा, "क्या तुमने पिछली रात फिर से विचार किया, लड़के? तुम सर्वशक्तिमान परमेश्वर में कितने समय से विश्वास कर रहे हो? तुमने कितने लोगों को उपदेश दिया है? हमारे सवालों के उत्तर दो अन्यथा तुम्हें और दर्द झेलना होगा!" मैंने सोचा, "मैं शैतान से और भयभीत नहीं हो सकता हूँ। मुझे अब एक साहसी मर्द बनना होगा!" इसलिए, मैंने दृढ़तापूर्वक कहा, "मुझे कुछ भी नहीं मालूम!" वह दुष्ट स्टेशन प्रमुख गुस्से से भर कर चिल्ला उठा, "लड़के, क्या तुम मरना चाहते हो? क्योंकि हमारा काम खत्म होने से पहले मैं तुमको मार डालूंगा और फिर तुम्हारा मुंह वाकई बंद हो जाएगा!" चिल्लाते हुए वो मेरी ओर बढ़ा, फिर वहशी तरीके से उसने मेरे बाल पकड़े और मेरा सिर दीवार से दे मारा। मेरे कानों में सीटियाँ बजने लगीं और इतना अधिक दर्द हुआ कि मैं चीख पड़ा और मेरे आँसू बहने लगे। आखिर में जब उन बुरे लोगों को एहसास हो गया कि वे मुझसे वो हासिल नहीं कर सकते हैं जो वो चाहते हैं तो मुझे उस छोटे से कमरे में वापस भेजने के अलावा उनके पास कोई और चारा ना था। इसके बाद वे बड़े भाई को पूछताछ के लिए ले गए। जल्दी ही, मैंने उसको दर्द में चीखते सुना।मुझे पता था कि उन्होंने उसके साथ कुछ भयानक किया है। उस छोटे से कमरे में मैं, भूखे भेड़ियों से घिरे एक भेड़ सरीखा पड़ा था। मुझे दिल के टूटने और असहाय होने का एहसास हो रहा था और आँसुओं की धारा बहती जा रही थी। मैंने परमेश्वर से प्रार्थना की और इन दुष्टात्माओं से अपने भाई की रक्षा करने के लिए कहा, क्योंकि वे उसे प्रताड़ित करके अपराध स्वीकार करवाने की कोशिश कर रहे थे। हमें खाने का एक निवाला और पानी की एक भी बूंद दिए बिना, इसी तरह से उन लोगों ने तीन दिन और तीन रात तक हमसे पूछताछ की। मैं ठंड और भूख से मरा जा रहा था, मैं सदमें में था और मेरा सिर सूजा हुआ व दर्द से टपक रहा था। उनके पास हमें यातना न देने के अलावा कोई और विकल्प अब नहीं था क्योंकि उनको डर था कि कहीं हम मर ना जाएं।

चीन की सरकार के इस क्रूर और अमानवीय अत्याचार के बाद, मैंने सही मायने में वह अनुभव किया जिसके बारे मैंने एक उपदेश में सुना था: "बड़े लाल अजगर की जेलों में वे आपके साथ अपनी इच्छानुसार कितना भी बुरा बरताव कर सकते हैं, फिर आप चाहे पुरुष हों या महिला। वे नीच और जानवर हैं। वे बिजली के डंडों से लोगों को बुरी तरह मारते हैं, और आपके साथ हर वो बरताव करते हैं जिससे कि आप भयभीत हो जाएं। बड़े लाल अजगर के शासन में लोगों से मानव होने का अधिकार छीन लिया जाता है और उनकी स्थिति जानवरों से भी बदतर हो जाती है। बड़ा लाल अजगर बहुत क्रूर और अमानवीय है। वे जानवर, शैतान और विवेक-शून्य हैं। आप उनसे किसी भी तरह की विवेकपूर्ण बात नहीं कर सकते हैं, क्योंकि उनमें विवेक होता ही नहीं है" (जीवन में प्रवेश पर धर्मोपदेश और संगति)। उस पल, अंततः मैंने चीन की सरकार का परमेश्वर के शत्रु के रूप में प्रतिक्रियात्मक सार स्पष्ट रूप देखा। यह शैतान का एक असली प्रत्यक्ष रूप है, एक दानव जो बिना पलक झपकाए हत्या कर देता है! उनमें न कोई नैतिकता है और न कोई संकोच है, उन्होंने मुझ जैसे एक कम उम्र बच्चे को भी नहीं छोड़ा। बल्कि वे सिर्फ़ इतनी-सी बात पर मेरी हत्या करने को तैयार हैं कि मैं परमेश्वर में विश्वास करता हूँ और जीवन में सही मार्ग पर चलता हूँ। वे तो बस सिद्धांत, नैतिकता या मानवता विहीन क्रूर राक्षस हैं। मुझे अब ऐसी झूठी आशाएं नहीं थीं कि मेरी उम्र का लिहाज करते हुए पुलिस मेरे साथ दयालुता भरा बरताव करेगी; मैंने केवल यही प्रार्थना की कि सर्वशक्तिमान परमेश्वर मेरी रक्षा करें और शैतान व दानवों के क्रूर अत्याचार से उबरने का मार्ग दिखाएं, जिससे कि ये सारी पीड़ा सहन कर सकूं और परमेश्वर के लिए शानदार गवाह बन सकूं।

जब दुष्टात्मा पुलिस ने देखा कि वे हमसे कुछ हासिल नहीं कर सकेंगे, तो 9 मार्च की दोपहर को उन्होंने जबरदस्ती हमारे हाथों को पकड़ कर जाली अपराध-स्वीकृति पर हस्ताक्षर कराए, जिसमें हम पर, "राष्ट्रीय कानून का उल्लंघन करने, सामाजिक शांति भंग करने और राज्य की सत्ता को चुनौती देने" के अपराधों के आरोप लगाए गए और फिर हमें नज़रबंदी गृह में डाल दिया गया। हम जैसे ही वहां पर पहुंचे उन्होंने हमें गंजा कर दिया, हमारे सारे कपड़े उतरवा लिए और उनको लगभग रिबन जैसे टुकड़ों में काट कर हमें वापस कर दिया। मेरे पास अब बेल्ट नहीं थी, इसलिए अपनी पैंट को संभालने के लिए मुझे प्लास्टिक के बैगों की रस्सी बनानी पड़ी। ठिठुरते मौसम में भी, हमें नहलाने के लिए पुलिस ने दूसरे बंदियों को हमारे सिर पर एक के बाद एक बाल्टी भर-भर कर ठंडा पानी डालने का आदेश दिया। मुझे इतनी ज़्यादा ठंड लग रही थी कि मैं सिर से पैर तक ठिठुर रहा था, मुझे ऐसा लग रहा था मानो मेरा खून नसों में जम गया हो। उसके बाद तो मैं खड़ा भी नहीं हो पा रहा था। उस जेल में रखे गए कैदी बलात्कारी, चोर, लुटेरे और हत्यारे थे... हर कैदी दूसरे से ज़्यादा खूखार दिखाई देता था, और ऐसे लोगों के साथ उस नर्क जैसी जगह पर फंसने के विचार से ही मैं डर से काँपने लगा। रात को, हमारे जैसे 30 से भी अधिक लोग कंक्रीट के एक कठोर प्लेटफार्म पर एक साथ सोते थे, और कंबल दुर्गंध से भरे होते थे जिसके कारण सोना लगभग असंभव हो जाता था। वे दुष्ट पुलिस वाले खाने के लिए हमें बस छोटी पावरोटी और थोड़ा सा मक्की का पतला दलिया दिया करते थे, जो कि हमारा पेट भरने के लिए कतई पर्याप्त नहीं था, और दिन के समय हमें काफी सारा शारीरिक श्रम करना होता था। अगर हम दिन का दिया गया अपना काम पूरा नहीं करते थे तो वे हमें रात की चौकीदारी वाली शिफ्ट में पूरी रात खड़ा रखते थे, जिसका मतलब था कि हम चार घंटे खड़े रहते थे और केवल दो घंटे सोने के लिए मिलते थे। कभी-कभार तो मैं इतना थका होता था कि खड़े-खड़े ही सो जाता था। उन दुष्ट पुलिस वालों ने जेल के मुख्य कैदी को मुझे पीड़ा पहुंचाने के तरीकों को तलाशने के लिए कह रखा था, जैसे मुझे कोटे से अधिक काम देना या पूरी रात संतरी ड्यूटी पर खड़ा रखना। मुझे लगा जैसे मैं बस टूटने ही वाला हूँ। उन राक्षसों द्वारा मुझे इतनी बार सताया और तड़पाया गया था कि मुझे ऐसा महसूस होता था मानो मुझे सड़क के आवारा कुत्ते से भी कम आज़ादी हासिल है, और मेरा खान-पान किसी सुअर या कुत्ते से भी गया गुज़रा था। इन बातों को सोचते हुए, मुझे अपना घर और माता-पिता बहुत ज़्यादा याद आ रहे थे, मुझे लगा यह नज़रबंदी गृह इंसानों के रहने लायक जगह नहीं है। मैं अब वहां पर एक पल भी और नहीं रहना चाहता था। मैं उस डरावनी जगह को तुरंत छोड़ देना चाहता था। अपने दुख और कमजोरी की चरम स्थिति में, मैं परमेश्वर से केवल सच्चे मन से प्रार्थना कर सकता था, और इसी समय सर्वशक्तिमान परमेश्वर के वचनों ने मुझे प्रबुद्ध किया और मेरा मार्गदर्शन किया: "निराश न हो, कमज़ोर न बनो, मैं तुम्हारे सामने प्रकट करूंगा। राज्य की राह इतनी आसान नहीं है, कुछ भी इतना सरल नहीं है! तुम चाहते हो कि आशीष आसानी से मिल जाएं, हैं न? आज हर किसी को कड़वे परीक्षणों का सामना करना होगा, अन्यथा तुम लोगों के पास जो मुझे प्यार करने वाला दिल है वह मजबूत नहीं होगा...। जो लोग मेरी कड़वाहट को बांटेंगे वे निश्चित रूप से मेरी मिठास भी साझा करेंगे। यह मेरा वादा है और तुम लोगों को मेरा आशीष है" ("वचन देह में प्रकट होता है" में आरम्भ में मसीह के कथन के "अध्याय 41")। परमेश्वर के वचन सांत्वना और प्रोत्साहन के विशाल स्रोत थे। उन्होंने मुझे यह समझने में सहायता की कि जिन पीड़ा और कठिनाइयों का मैं सामना कर रहा हूँ, वे परमेश्वर का आशीर्वाद हैं। परमेश्वर इन कठिन परिस्थितियों का उपयोग मुझे परिशुद्ध व पूर्ण करने के लिए, और एक ऐसा व्यक्ति बनाने के लिए कर रहे थे, जिसका परमेश्वर के प्रति प्रेम और सत्यनिष्ठा परमेश्वर के वादे के योग्य है। मैंने विचार किया कि किस तरह मुझे बचपन से ही लाड़-प्यार से पाला गया था, मैंने कभी किसी तरह की तकलीफ़ या मामूली-सा अपमान भी नहीं सहा, लेकिन अगर मुझे सत्य और जीवन हासिल करना है, तो मेरे अंदर कष्ट सहने का दृढ़ संकल्प और दृढ़ विश्वास होना चाहिए। इस कष्ट का अनुभव किए बिना, मेरे भीतर का भ्रष्टाचार कभी भी शुद्ध नहीं हो सकता था। मेरी पीड़ा वाकई परमेश्वर का आशीर्वाद थी, इसलिए मुझे विश्वास कायम रखना था, परमेश्वर के साथ सहयोग करना था, और परमेश्वर को मेरे भीतर उनके सत्य पर काम करने देना था। एक बार जब मैंने परमेश्वर की इच्छा को समझ लिया तो तत्काल मेरे अंदर से एक प्रार्थना निकली, "परमेश्वर! मैं अब कमजोर और नकारात्मक महसूस नहीं कर रहा हूँ। मैं मजबूती से खड़ा रहूंगा और आप पर पूरी तरह से भरोसा करूंगा, अंत तक शैतान से लड़ूंगा, और आपसे प्रेम की कामना करते हुए आपको संतुष्ट करूंगा। मैं आपसे विश्वास और धैर्य की याचना करता हूँ।" जिन दिनों मैं नज़रबंदी गृह में दुर्व्यवहार और अपमान झेल रहा था, मैंने सर्वशक्तिमान परमेश्वर में अपने विश्वास को हासिल करने के बाद से सबसे अधिक प्रार्थना और भरोसा किया। उस दौरान मेरे दिल ने परमेश्वर को एक पल के लिए भी नहीं छोड़ा, मैंने हमेशा उनको अपने साथ ही पाया। चाहे मुझे कितनी भी पीड़ा हुई हो, मुझे पीड़ित होने का एहसास तक नहीं हुआ, मैंने साफ तौर पर समझ लिया कि यह सब परमेश्वर की परवाह और सुरक्षा है।

एक महीने के बाद एक दिन सुबह, जेल के गार्डों ने बड़े भाई और मुझे बुलाया। उस बुलावे को सुनते ही मैं उत्साहित हो गया, मैंने सोचा कि वे शायद हमें छोड़ रहे हैं और अब मुझे उस नर्क में और पीड़ा नहीं झेलनी होगी। सत्य मेरे विश्वास के बिल्कुल ही विपरीत था। उस पुलिस स्टेशन के मुखिया ने कुटिल मुस्कान और लिखित निर्णयों के साथ हमसे कहा, "सर्वशक्तिमान परमेश्वर में विश्वास रखने के लिए तुम दोनों को एक साल की सश्रम पुनर्शिक्षा की सजा दी गयी है। बावजूद इसके कि तुमने अपना मुंह नहीं खोला, हम तुमको सजा दे सकते हैं। इस देश में कम्युनिस्ट पार्टी का शासन है, और मुकदमा करके भी तुम्हारा कुछ नहीं होने वाला!" हमारे दुर्भाग्य पर उसको बेहद खुश देख कर मुझे क्रोध आ रहा था: चीन की सरकार किसी कानून या नैतिकता का पालन नहीं करती, और मुझ जैसे कम उम्र के बच्चे का क्रूर उत्पीड़न करने से और दो कदम आगे जा कर यह मुझे बिना किसी अपराध के सजा दे रही है! उस दिन दूसरे भाई को और मुझे प्रांतीय लेबर कैम्प में लाया गया। हमारी स्वास्थ्य जांच के दौरान, डॉक्टर ने देखा कि भाई को उच्च रक्तचाप का रोग, दिल संबंधी परेशानी, और दूसरी स्वास्थ्य समस्याएं हैं। इससे लेबर कैम्प के गार्डों को यह डर लगा कि कहीं वे वहां पर मर ना जाएं, इसलिए उन्होंने उनको लेने से इंकार कर दिया; उनको वापस ले जाने के अलावा कोई चारा पुलिस के पास ना था, इसका अर्थ था कि मैं वहां अकेला रह गया। फिर मैं रोने लगा—मैं बड़ी बुरी तरह से रोया। मुझे अपना घर और माता-पिता याद आ रहे थे, अब जबकि मैं अपने भाई के साथ संगति भी नहीं कर पाऊँगा, मैं किस तरह से इतना लंबा साल गुजारूंगा? उन दुष्टों द्वारा सताये और तड़पाये जाने के दौरान पिछले महीने में, उनकी क्रूरता ना सह पाने के कारण मैं जब भी नकारात्मक या कमजोर महसूस करता, तो वो मेरे साथ परमेश्वर के वचनों पर संगति करके मुझे प्रोत्साहित करते, सांत्वना देते, जिससे परमेश्वर की इच्छा को समझ कर मुझे शक्ति हासिल करने में सहायता मिलती। साथ ही, उनकी दृढ़ता को देखकर मुझे उनके साथ मिलकर उन दानवों से लड़ने व उनसे पार पाने के लिए विश्वास और शक्ति मिलती थी। लेकिन उस समय, उस युद्ध को लड़ने के लिए मैं अकेला रह गया था। क्या मैं वाकई मज़बूती से खड़ा रह पाऊँगा? ... मैं जितना अधिक सोचता था उतना अधिक दुखी हो जाता था, मेरे दिल में नकारात्मकता, एकाकीपन, कटुता और अपमान और गहरे जड़ें जमाने लगते थे। जब मेरे दुख ने मुझे निराशा के चरम पर ढकेल दिया तो मैंने फौरन ही परमेश्वर को को पुकारा, "परमेश्वर! मेरा आध्यात्मिक कद बहुत छोटा है। मैं ऐसी गहन परीक्षा का सामना किस तरह से कर पाऊँगा? मैं इस सश्रम पुनर्शिक्षा के एक साल के लंबे समय को कैसे काटूँगा? परमेश्वर! मैं आपसे, मुझे मार्ग दिखाने और सहायता करने की विनती करता हूँ, मुझे विश्वास और शक्ति दें...।" बिना आवाज किए रोते हुए, मेरी आँखों से आँसू बहने लगे। जब मैं प्रार्थना कर रहा था, तो मुझे अचानक ही सत्रह बरस की उम्र में यूसुफ को मिस्र में बेच दिए जाने का अनुभव याद आया। हालांकि मिस्र में वह अकेले थे और उन्होंने पीड़ा और अपमान को सहा, लेकिन उन्होंने सच्चे परमेश्वर का कभी त्याग नहीं किया और न ही शैतान के आगे समर्पण किया। भले ही अभी मुझे जेल में दानवों द्वारा पीड़ित किया जा रहा है, लेकिन यह परमेश्वर की अनुमति से हो रहा है, और जब तक मैं परमेश्वर पर वाकई भरोसा और शैतान के सामने हार मानने से इंकार करता रहूंगा, शैतान से पार पाने और दानवों की मांद से निकलने में परमेश्वर भी मुझे मार्ग दिखाते रहेंगे। उस पल मैंने फिर से परमेश्वर के वचनों को याद किया, "अपने आप को इसलिए कम मत समझो क्योंकि तुम कम उम्र हो; तुम्हें अपने आप को मुझे अर्पित करना चाहिए। मैं नहीं देखता कि लोग सतही तौर पर क्या हैं या वे कितने साल के हैं। मैं केवल यह देखता हूं कि वे मुझे ईमानदारी से प्यार करते हैं या नहीं, और वे मेरे रास्ते का पालन करते हैं या नहीं, और अन्य सभी चीज़ों को अनदेखा करके वह सत्य का अभ्यास करते हैं या नहीं। यह चिंता न करो कि कल कैसा होगा या भविष्य कैसा रहेगा। जब तक तुम हर दिन जीने के लिए मुझ पर निर्भर रहोगे, मैं निश्चित रूप से तुम्हारी अगुवाई करूंगा" ("वचन देह में प्रकट होता है" में आरम्भ में मसीह के कथन के "अध्याय 28")। परमेश्वर के वचनों ने मेरे हृदय में प्रचंड सूर्य जैसी गर्माहट भर दी। उन्होंने मुझे यह देखने दिया कि परमेश्वर किसी का पक्ष नहीं लेते हैं, हालांकि मैं युवा था, लेकिन जब तक मेरे दिल में परमेश्वर के लिए निष्कपट प्रेम है और मैं परमेश्वर के वचनों का पालन कर सकता हूँ, मुझे हमेशा परमेश्वर का मार्गदर्शन मिलेगा। मैंने विचार किया कि किस तरह से मेरी गिरफ्तारी के समय से परमेश्वर हर पल मेरे साथ रहे, कठिनाइयों से पार पाने में मेरी सहायता करते रहे और मेरे लिए मजबूत बना रहना संभव किया। परमेश्वर की उपस्थिति और मार्गदर्शन के बिना, मैं किस तरह से उन दानवों की क्रूर पिटाई और कठोर यातना सह पाता। परमेश्वर पर भरोसा करके मैंने ऐसी बड़ी कठिनाई को पार किया है, और मैं एक साल की सश्रम पुनर्शिक्षा का सामना कर रहा था, तो मुझमें विश्वास की कमी कैसे आयी? क्या मुझे सिर्फ़ परमेश्वर पर ही भरोसा नहीं करना चाहिए था? परमेश्वर मेरे साथ थे, और मुझे हर पल मार्गदर्शन दे रहे थे, तो फिर मुझे एकाकीपन और डर का एहसास क्यों हो? वे परिस्थितियां मेरे लिए, स्वतंत्र रूप से रहने और जीवन में परिपक्व होने का अभ्यास करने के लिए एक अवसर थीं। अब मैं खुद को एक बच्चे की तरह नहीं देख सकता था, न ही परमेश्वर में आस्था रखने के बजाय मैं हमेशा किसी दूसरे व्यक्ति पर भरोसा कर सकता था। मुझे अब बड़ा होना चाहिए, अपने मार्ग पर चलने के लिए परमेश्वर पर भरोसा करना चाहिए, और विश्वास करना चाहिए कि परमेश्वर पर भरोसा करते हुए, उस मार्ग पर चलते रहने में निश्चय ही मैं सक्षम रहूंगा। शैतान उन लोगों को हराने में कभी भी सक्षम नहीं होगा जिनको परमेश्वर पर दृढ़ता के साथ भरोसा है और वे उससे प्रेम करते हैं! यह मेरे लिए एक मर्द की तरह साहसी बनने का, और अपने कर्मों के माध्यम से परमेश्वर को महिमा हासिल करने देने का समय था। एक बार जब मैंने परमेश्वर की इच्छा को समझ लिया तो मुझे ऐसा लगा कि कोई शक्तिशाली ताकत मुझे सहारा दे रही है, और मैंने अपने दिल की गहराई में जेल जीवन का सामना करने का संकल्प ले लिया।

जब लेबर कैम्प के गार्डों को पता चला कि मैं सर्वशक्तिमान परमेश्वर में विश्वास रखता हूँ तो उन्होंने जानबूझ कर मुझे पीड़ित करना शुरु कर दिया। उन्होंने मुझे भारी शारीरिक श्रम वाले काम दिए, जिनमें सुबह पांच बजे से रात के ग्यारह बजे तक 50 किलो से अधिक के भारी-भारी बैगों को तीसरी मंजिल से पहली पर उठा कर ले जाना शामिल था, और अगर मैं अपने हिस्से का काम पूरा नहीं करता था तो मुझे रात में ओवरटाइम काम करना पड़ता था। मैंने शारीरिक श्रम पहले कभी नहीं किया था, और उस नज़रबंदी गृह में मैंने कभी भरपेट खाना नहीं खाया था, इसलिए मैं हमेशा थककर चूर रहता था। शुरुआत में तो मैं बैग उठा ही नहीं पाता था, लेकिन बाद में परमेश्वर पर अटूट विश्वास के कारण धीर-धीरे मैं उनको उठाने में सक्षम हो गया। वह भारी श्रम मुझे हर रोज़ थका कर चूर-चूर कर देता था, और मेरी कमर और टांगों में भारी दर्द होता था। वे गार्ड अक्सर दूसरे कैदियों को मुझे बुरी तरह पीटने का आदेश देते थे, जिस कारण मेरा शरीर घावों और चोटों से भर जाता था। एक बार उन गार्डों ने मुख्य कैदी को मुझे पीटने का आदेश दिया क्योंकि पानी निकाल कर लाने में मुझे देर हो गयी थी। इस पिटाई के दौरान मेरे कान के पर्दे फट गए और उनमें संक्रमण हो गया, जिससे मैं लगभग बहरा हो गया। इस तरह के दुर्व्यवहार और धमकियों से नाराज होकर मैंने अपने दांतों को भींच लिया, लेकिन इसका प्रतिरोध करने के लिए मैं निस्सहाय था। मैं दुखी था और शिकायतों से भरा हुआ था, लेकिन इसके निवारण के लिए मेरे पास कोई जगह न थी। मैं केवल परमेश्वर के सामने जाकर प्रार्थना में उनके साथ अपने दुख को साझा कर सकता था। उस जेल की अंधेरी कोठरी में, मैंने सभी चीजों में परमेश्वर की तलाश करना और उन पर भरोसा करना, परमेश्वर के नजदीक जाना सीखा, परमेश्वर को अपने मन की बातें बताने के लिए प्रार्थना करना मुझे अपने जीवन में सबसे अधिक आनंद देता था। मैं जब भी दुखी या कमजोर महसूस करता था, तो मेरा पसंदीदा भजन था "मैं परमेश्वर को प्रेम करने को दृढ़-संकल्पित हूँ": "हे परमेश्वर! मैं देख चुका हूँ कि आपकी धार्मिकता और पवित्रता बहुत ही मनोहर है। मैं सत्य के अनुपालन का संकल्प लेता हूँ, मैंने आपको प्रेम करने का निश्चय कर लिया है। मैं चाहता हूँ कि आप मेरी आत्मा की आँखें खोलें, मैं चाहता हूँ कि आपका आत्मा मेरे हृदय को स्पर्श करे, ताकि मैं आपके समक्ष सारी निष्क्रिय स्थितियों से मुक्त हो जाऊँ, किसी भी व्यक्ति, बात, या वस्तु की पाबंदियों से आज़ाद हो जाऊँ; मैं अपना हृदय पूरी तरह खोलकर इस तरह आपके सामने रखता हूँ, कि मेरी पूरा अस्तित्व आपके समक्ष अर्पित है, आप जैसे चाहें मेरी परीक्षा ले लें। अब, मैं अपनी भविष्य की संभावनाओं पर विचार नहीं करता, न ही मैं अब मृत्यु से बँधा हूँ। आपको प्रेम करने वाला हृदय लेकर, मैं जीवन के मार्ग की खोज करना चाहता हूँ। सभी चीज़ें और घटनाएँ आपके हाथों में हैं, मेरी नियति आपके हाथों में है, यहाँ तक कि मेरा जीवन भी आप ही के हाथों में है। अब, मैं आपको प्रेम करना चाहता हूँ। इस बात से बेपरवाह कि आप मुझे स्वयं को प्रेम करने देंगे या नहीं, शैतान के हस्तक्षेप से बेपरवाह, मैं आपको प्रेम करने का निश्चय कर चुका हूँ" (मेमने का अनुसरण करना और नए गीत गाना)। गाते-गाते मैं आंसुओं से भर जाता, इससे मेरे दिल को असीम सांत्वना और प्रोत्साहन मिलता। सर्वशक्तिमान परमेश्वर ने बार-बार मुझे सहारा और समर्थन दिया, जिससे मुझे अपने प्रति परमेश्वर के सच्चे प्रेम का हकीकत में अनुभव हुआ। एक ममतामयी माँ की तरह परमेश्वर हर समय मेरे साथ खड़े हो कर नज़र रखते रहे, मुझे दिलासा देते रहे और मेरा समर्थन करते रहे, मुझे विश्वास और ताकत देते रहे, और उस पूरे साल मेरा मार्गदर्शन करते रहे, जिसे मैं कभी भूल नहीं सकता।

जेल में रहने के दौरान अंधकार का अनुभव करने के बाद, मैं जीवन में और अधिक परिपक्व हो गया, और मुझे सत्य का भी और अधिक ज्ञान हासिल हुआ। मैं अब एक भोला, मासूम बच्चा नहीं था। ये सर्वशक्तिमान परमेश्वर के वचन ही थे जिन्होंने उस दुष्ट पुलिस की यातना और पीड़ा को बार-बार सहने में, और बार-बार मुझे कमजोरी और नकारात्मकता से बाहर आने में, उठ खड़े होने और मजबूत बने रहने में मेरा मार्गदर्शन किया। इसने मुझे यह समझने में सक्षम किया परमेश्वर के दिल को कैसे आराम दिया जाए और उसके प्रति विचारशील कैसे हों, साथ ही परमेश्वर पर कैसे भरोसा करें औरमज़बूती से खड़े रहें, तथा परमेश्वर के प्रेम का प्रतिदान देने के लिए परमेश्वर की गवाही कैसे दें। इसने मुझे शैतान और दानवों की क्रूरता और कुटिलता के साथ-साथ परमेश्वर के शत्रुओं के रूप में उनकी प्रतिक्रिया के बुरे सार को भी स्पष्ट रूप से देखने में सक्षम किया। इसने मुझे "जनता से प्रेम करने वाली जनता की पुलिस" की झूठी छवि की सच्चाई से भी परिचित कराया। मैंने उसके बाद कभी भी शैतान के झूठों से धोखा नहीं खाया। मैंने जिस उत्पीड़न और पीड़ा का सामना किया, वो न केवल मुझे तोड़ने में विफल रही बल्कि वे ऐसी नींव बन गयीं जिस के सहारे मैं विश्वास के मार्ग पर चलता हूँ। इस कठिन, पथरीले रास्ते पर मुझे मार्गदर्शन देने और इतनी कम उम्र में ऐसे क्रूर अत्याचार को सहन करना सीखने योग्य बनाने के लिए, मैं सर्वशक्तिमान परमेश्वर का आभारी हूँ। इसके माध्यम से मैंने परमेश्वर की सर्वशक्तिमत्ता और संप्रभुता को देखा और यह देखा कि यह मेरे लिए परमेश्वर का विशेष उद्धार था। मैंने गहराई से यह महसूस किया कि दानवों द्वारा शासित किसी बुरी दुनिया में, केवल परमेश्वर ही लोगों को बचा सकते हैं, केवल परमेश्वर हमारा सहारा बन सकते हैं और जब भी हमें उनकी जरूरत हो वे हमारी सहायता कर सकते हैं, और केवल परमेश्वर ही लोगों से सच्चा प्रेम करते हैं। मैंने जिन उत्पीड़नों और कठिनाइयों का सामना किया वो मेरे लिए जीवन में विकास का बहुमूल्य खजाना बन गयीं, और मेरे पूर्ण उद्धार को हासिल करने के लिए काफी लाभकारी रहीं। हालांकि उस दौरान मैं काफी पीड़ित रहा, लेकिन वह पीड़ा बेहद मूल्यवान और अर्थपूर्ण थी। यह ठीक परमेश्वर के वचनों के समान है, "यदि तुम इस वर्ग में रहने और इस न्याय और इस अतिबृहत उद्धार में रहने और इस आशीष, जो मानव संसार में कहीं भी पाई नहीं जा सकती, का पूर्णता से आनन्द उठाने, और इस प्रेम का आनन्द उठाने के इच्छुक हो, तो जीत लिए जाने के कार्य को स्वीकार करने के लिए अधीनता से इस वर्ग में बने रहो, जिससे तुम सिद्ध बन सकते हो। यद्यपि अभी तुम न्याय के कारण कुछ कष्ट और शुद्धिकरण से पीड़ित हो, यह कष्ट बहुमूल्य और अर्थपूर्ण है" ("वचन देह में प्रकट होता है" में "विजयी कार्यों का आंतरिक सत्य (4)")।

26. अटूट आस्था

मेंग योंग, चीन

दिसंबर 2012 में, मैं और कई भाई और बहनें सुसमाचार के प्रचार-प्रसार के किए एक स्थान पर गए। कुछ दुष्टों ने इस बारे मेँ सूचना दे दी। थोड़ी ही देर मेँ, काउंटी सरकार ने आपराधिक पुलिस ब्रिगेड, राष्ट्रीय सुरक्षा बल, ड्रग निरोधक दस्ता, सशस्त्र पुलिस बल और स्थानीय पुलिस जैसे विभिन्न विभागों के अधिकारियों को 10 से अधिक पुलिस वाहनों मेँ हमें गिरफ्तार करने के लिए भेज दिया। मैं और एक भाई वहाँ से कार से निकलने की तैयारी कर ही रहे थे कि चार पुलिस वाले तेजी से दौड़ते हुए आए और हमारी कार का रास्ता रोक दिया। एक पुलिस वाले ने हमारी कार की चाबी निकाल ली और हमें कार मेँ बिना हिले-डुले बैठे रहने का आदेश दिया। तभी मैंने देखा कि सात-आठ पुलिस वाले एक अन्य भाई को डंडों से बुरी तरह मार रहे थे। उसे इतना ज्यादा पीटा गया था कि वह हिलने मेँ भी असमर्थ था। मेरा हृदय धार्मिक भावना के कारण आक्रोश से भर गया और उनकी हिंसा को रोकने के प्रयास में मैं कार से तेजी से बाहर निकला, लेकिन पुलिस वालों ने मुझे पकड़कर वहीं रोकलिया। इसके बाद, वे हमे थाने ले गए और हमारी कार को भी जब्त कर लिया गया।

उस रात नौ बजे के बाद, दो आपराधिक पुलिस वाले मुझसे पूछताछ करने आए। जब उन्हें यह भान हो गया कि उन्हें मुझसे कोई उपयोगी सूचना नहीं मिलने वाली है, तो वे झुँझलाकर उत्तेजित हो उठे, और गुस्से से अपने दांतों को पीसते हुए बोले : "कोई बात नहीं, हम तुम्हारी खबर बाद में लेंगे!" इसके बाद उन्होने मुझे पूछताछ प्रतीक्षालय मेँ बंद कर दिया। रात को 11.30 बजे, वे मुझे एक ऐसे कमरे में ले गए जिसमें निगरानी के लिए कैमरे नहीं लगे हुए थे। मुझे आशंका थी कि वे मुझ पर हिंसा का प्रयोग करेंगे, इसलिए मैंने हृदय में परमेश्वर से लगातार प्रार्थना करते हुए मेरी रक्षा करने की विनती की। इसी समय जिआ कुलनाम वाला एक अधिकारी मुझसे पूछताछ करने आया : "क्या तुम पिछले कुछ दिनों के दौरान वोक्सवेगन जेट्टा से यात्रा कर रहे थे?" जब मैंने इस बात का खंडन किया, तो उसने गुस्से से चिल्लाते हुए कहा : "कई लोग तुम्हें ऐसा करते हुए पहले ही देख चुके हैं, और फिर भी तुम अस्वीकार कर रहे हो?" ऐसा कहकर उसने मेरे चेहरे पर जोरदार तमाचा मारा। मुझे अपने गाल में जलन के साथ दर्द महसूस होने लगा। इसके बाद उसने गुर्राते हुए कहा : "देखता हूँ कि कब तक तुम अपना मुंह नहीं खोलते हो!" यह कहते हुए उसने एक चौड़ी बेल्ट उठाई और उसे मेरे चेहरे पर मारने लगा। पता नहीं उसने कितनी बार उस बेल्ट से मेरे चेहरे पर वार किया। दर्द के मारे बार-बार चीखने के अलावा मेरे पास कोई विकल्प नहीं था। यह सब देखकर उन लोगों ने बेल्ट को लगाम की तरह मेरे मुंह पर बाँध दिया। फिर कुछ पुलिस वालों ने मेरे शरीर पर एक कंबल डाल दिया और मुझे डंडों से बुरी तरह पीटने लगे। वे मुझे तब तक पीटते रहे जब तक वे खुद नहीं थक गए और उनकी साँस नहीं फूलने लगी। मुझे इतनी बुरी तरह से पीटा गया था कि मेरा सिर चकराने लगा था और मेरा शरीर इस तरह से दर्द कर रहा था जैसे मेरे शरीर की एक-एक हड्डी चकनाचूर हो गई हो। उस समय तो मुझे यह नहीं पता था कि वे ऐसा क्यों कर रहे हैं, लेकिन बाद मेँ मुझे पता चला कि उन्होंने कंबल ओढ़ाकर मुझे इसलिए पीटा था ताकि मेरे शरीर के मांस पर इस पिटाई का कोई निशान न पड़े। बिना कैमरे वाले कमरे मेँ मुझे ले जाना, मेरा मुंह बंद करना और कंबल से ढँककर मुझे पीटना—यह सब सिर्फ इसलिए किया गया था क्योंकि उन्हे भय था कि कहीं उनका कुकृत्य प्रकट न हो जाए। मैंने सपने में भी नहीं सोचा था कि चीनी कम्युनिस्ट पार्टी की पुलिस इतनी अधर्मी और पापी हो सकती है। जब वे चारों मुझे पीटते-पीटते थक गए, तो उन्होने मुझे यातना देने की दूसरी तरकीब निकाली: दो पुलिस वाले मेरी एक बांह को ऐंठकर पीछे ले गए और फिर उसे झटके से ऊपर खींच दिया, जबकि दो अन्य पुलिस वालों ने मेरी दूसरी बांह को कंधे से पीछे की ओर ले जाकर जोर से नीचे खींच दिया। (यातना के इस तरीके को उन्होंने "पीठ पर तलवार ढोना" नाम दे रखा था; जिसे सहन करना सामान्य लोगों की सहन-क्षमता के परे है।) लेकिन कुछ भी करके, मेरे दोनों हाथों को पास-पास नहीं लाया जा सका, इसलिए उन्होंने घुटने के जोर से मेरी एक बाँह को जोर से आगे धकेल दिया। मुझे कुछ चटकने की हल्की-सी आवाज सुनाई दी और मुझे लगा जैसे मेरे दोनों हाथ शरीर से उखड़ गए हों। मुझे इतना दर्द हुआ कि मैं लगभग बेहोश हो गया। थोड़ी ही देर बाद मेरे दोनों हाथ सुन्न पड़ गए। लेकिन इतना सब करने के बाद भी उन्होंने मुझे नहीं बख्शा, उन्होंने मुझे और तकलीफ देने के लिए जमीन पर बैठने का आदेश दिया। मुझे इतना दर्द हो रहा था कि मेरे पूरे शरीर से ठंडा पसीना छूटने लगा था, मेरा सर चकरा रहा था और मेरी चेतना धीरे-धीरे धुंधली पड़ती जा रही थी। मैंने सोचा : "जीवन के इतने वर्षों में, मेरे साथ ऐसा कभी नहीं हुआ कि मैं अपनी चेतना को नियंत्रित न कर सकूँ। क्या मैं मरने वाला हूँ?" चूंकि मैं अब और सहने की स्थिति मेँ नहीं था, इसलिए मैं सोचने लगा कि मृत्यु के जरिए इस कष्ट से मुक्ति प्राप्त कर लूँ। उसी क्षण, परमेश्वर के वचनों ने मुझे अंदर से प्रबुद्धता प्रदान की : "आज अधिकाँश लोगों के पास यह ज्ञान नहीं है। वे मानते हैं कि दुःख उठाने का कोई महत्व नहीं है...। कुछ लोगों के कष्ट चरम तक पहुँच जाते हैं, और उनके विचार मृत्यु की ओर मुड़ जाते हैं। यह परमेश्वर के लिए सच्चा प्रेम नहीं है; ऐसे लोग कायर होते हैं, उनमें धीरज नहीं होता, वे कमजोर और शक्तिहीन होते हैं!" ("वचन देह में प्रकट होता है" में 'पीड़ादायक परीक्षणों के अनुभव से ही तुम परमेश्वर की मनोहरता को जान सकते हो')। परमेश्वर के वचनों ने मुझे अचानक जागृत किया और मुझे समझाया कि मेरे सोचने का ढंग परमेश्वर की भावनाओं के अनुरूप नहीं था और यह परमेश्वर को केवल दुखी और मायूस कर सकता था। क्योंकि दर्द और क्लेश के इस माहौल मेँ परमेश्वर यह नहीं चाहते हैं कि मैं मृत्यु के लिए कोशिश करूँ, बल्कि वे यह चाहते हैं कि मैं शैतान से लड़ने, परमेश्वर की गवाही देने, और शैतान को शर्मसार और पराजित करने के लिए परमेश्वर के मार्गदर्शन पर भरोसा रख सकूँ। मृत्यु को वरण करने की इच्छा शैतान के जाल मेँ फंसना है। इसका आशय यह होगा कि मैं परमेश्वर के लिए साक्षी नहीं बन सकूँगा और शर्म का प्रतीक बन जाऊंगा। परमेश्वर के इरादों को समझने के बाद, मैंने परमेश्वर से मौन प्रार्थना की : "हे परमेश्वर! मेरे सामने यह सच्चाई खुल गई है कि मैं अंदर से कितना कमजोर हूँ। मेरे अंदर तुम्हारे लिए कष्ट सहने की न तो इच्छा-शक्ति है और न ही साहस है। थोड़े से शारीरिक कष्ट के कारण मैं मरना चाहता था। अब मैं इससे बचना नहीं चाहता और मैं तुम्हारे लिए साक्षी बनूँगा और चाहे मुझे जितनी भी तकलीफ झेलनी पड़े, मैं तुम्हें संतुष्ट करूंगा। लेकिन इस समय मेरा शरीर दर्द से तड़प रहा है और कमजोर हो गया है। इन राक्षसों की मार को अब और बर्दाश्त करना मेरे अपने बूते के बाहर है। कृपया मुझे और अधिक आत्म-विश्वास एवं शक्ति दो, ताकि मैं शैतान को पराजित करने के लिए तुम पर निर्भर रह सकूँ। मैं अपने प्राणों की सौगंध खाता हूँ कि मैं आपको धोखा नहीं दूंगा और न ही अपने भाइयों और बहनों के बदले कोई सौदेबाजी करूंगा।" परमेश्वर से बार-बार प्रार्थना करने से मेरा हृदय धीरे-धीरे शांत हो गया। दुष्ट पुलिस देख रही थी कि मैं बड़ी मुश्किल से सांस ले पा रहा था और उन्हें डर था कि अगर मैं मर गया तो उन्हें इसकी ज़िम्मेदारी लेनी होगी। इसलिए उन्होंने आकर मेरे हाथों को खोल दिया। लेकिन मेरी बाहें पहले ही जकड़ चुकी थीं और मेरे बंधनों की गाँठे इतनी कसी हुई थीं कि उन्हे खोलना मुश्किल हो गया था। मेरे हाथों को खोलने मेँ उन चार दुष्ट पुलिस वालों को कई मिनट लगे और उसके बाद वे मुझे घसीटकर पूछताछ प्रतीक्षालय मेँ वापस ले गए।

अगले दिन दोपहर मेँ पुलिस मुझ पर मनमाने ढंग से "आपराधिक मामले" का आरोप लगाकर, मेरे घर पर छापेमारी करने के लिए मुझे अपने साथ ले गई। इसके बाद उन्होंने मुझे एक बंदीगृह मेँ भेज दिया। मैं जैसे ही बंदीगृह में पहुंचा, चार सुधारक अधिकारियों ने मेरी सूती अस्तर वाली जैकेट, ट्राउजर, जूतों और घड़ी के साथ-साथ 1,300 युआन जब्त कर लिए। उन्होंने मुझे जेल की वर्दी पहनाई और उनसे कंबल खरीदने के लिए 200 युआन खर्च करने के लिए विवश किया। इसके बाद सुधारक अधिकारियों ने मुझे डकैतों, हत्यारों, बलात्कारियों और नशीले पदार्थों के तस्करों के साथ बंद कर दिया। जब मैं अपने सेल मेँ घुसा, तो मैंने देखा कि एक दर्जन गंजे कैदी मुझे खा जाने वाली निगाहों से घूर रहे थे। कमरे का माहौल मनहूस और भयावह था और मुझे लगा कि मेरा कलेजा मेरे गले मेँ आ गया है। सेल के दो मुखिया उठकर मेरे पास आए और उन्होंने मुझसे पूछा : "तुम यहाँ क्यों आए हो?" मैंने कहा : "सुसमाचार का प्रचार करने के लिए"। बिना कुछ कहे, उनमें से एक ने मेरे चेहरे पर दो तमाचे जड़ते हुए कहा : "तुम धार्मिक मुखिया हो? हो कि नहीं?" बाकी कैदी जंगलियों की तरह अट्टहास करने लगे और मेरा मज़ाक उड़ाते हुए मुझसे पूछने लगे : "यहाँ से खुद को बचाने के लिए तुम अपने परमेश्वर को क्यों नहीं बुला रहे हो?" इस उपहास और तानाकशी के माहौल मेँ, सेल के मुखिया ने मेरे चेहरे पर कई और तमाचे मारे। उसके बाद इन लोगों ने मेरा नाम "धर्म का मुखिया" रख दिया और प्रायः मुझे अपमानित करने लगे और मेरा मजाक उड़ाने लगे। उस सेल के दुसरे मुखिया ने उन चप्पलों को देखा जो मैं पहने हुए था। उसने गुर्राते हुए कहा : "क्या तुम्हें अपनी औकात नहीं पता है? क्या तुम इन चप्पलों को पहनने के लायक हो? इन्हें निकालो!" ऐसा कहते हुए उसने जबर्दस्ती उन्हें मुझसे छीन लिया और बदले में मुझे एक पुरानी और घिसी-पिटी चप्पल दे दी। उन्होंने मेरा कम्बल भी दूसरे कैदियों को दे दिया। सब कैदी मेरे कम्बल के लिए छीना-झपटी करने लगे, और बाद में उन्होंने मुझे एक पुराना, फटा हुआ, गंदा और बदबूदार कम्बल दे दिया। सुधारक अधिकारियों द्वारा भड़काए जाने के कारण दूसरे कैदी मुझे हर प्रकार का कष्ट और प्रताड़ना देते रहे। रात के समय सेल में बिजली हमेशा जलती रहती थी, लेकिन सेल के एक मुखिया ने मुझसे कुटिल मुस्कान के साथ कहा : "मेरे लिए उस लाइट को बंद कर दो" चूँकि मैं ऐसा करने में असमर्थ था (बुझाने के लिए कोई स्विच भी नहीं था) इसलिए वे फिर मेरा उपहास करने लगे और मुझे ताने देने लगे। अगले दिन कुछ नाबालिग कैदियों ने मुझे एक कोने में खड़े होने के लिए मजबूर किया और यह धमकी देते हुए मुझसे जेल के नियम-कायदों को याद करने के लिए कहा : "अगर दो दिनों में इन्हें नहीं याद कर लेते हो तो फिर देखना तुम्हारे साथ क्या होता है।" मैं भयभीत हो गया और पिछले कुछ दिनों में जो कुछ मेरे साथ हुआ था, उसे याद करके मैं और भी अधिक भयभीत हो गया। इसलिए मैं परमेश्वर को पुकारता रहा और उनसे याचना करता रहा कि वे मेरी रक्षा करें, ताकि मैं इस भय से मुक्ति पा सकूं। ऐसे क्षण में परमेश्वर के वचनों के इस भजन ने मुझे प्रबुद्ध किया : "जब परीक्षण आते हैं, तो भी आप परमेश्‍वर से प्रेम कर सकते हैं; चाहे आपको जेल हो जाए, आप बीमार हो जाएँ, आपका उपहास या अपमान किया जाए, या लगे कि अब बचने का कोई मार्ग नहीं है, तो भी आप परमेश्‍वर से प्रेम कर सकते हैं। इसका अर्थ है कि आपका हृदय परमेश्‍वर की ओर मुड़ गया है" ("मेमने का अनुसरण करो और नए गीत गाओ" में 'क्‍या आपका हृदय परमेश्‍वर की ओर मुड़ गया है?')। परमेश्वर के वचनों ने मुझे शक्ति दी और अभ्यास के लिए एक मार्ग दिखाया—परमेश्वर से प्रेम करने और अपना ह्रदय परमेश्वर की ओर मोड़ने का मार्ग! उस क्षण, मेरे ह्रदय में अचानक यह स्पष्ट हो गया कि परमेश्वर यह यातना मुझे कष्ट देने के लिए नहीं दे रहा है या उसका उद्देश्य जानबूझकर मुझे कष्ट देना नहीं है, बल्कि यह प्रक्रिया, ऐसे माहौल में मेरे दिल को परमेश्वर की ओर मोड़ने का अभ्यास है, ताकि मैं शैतान के बुरे प्रभावों के नियंत्रण का सामना कर सकूँ एवं अपने ह्रदय को परमेश्वर के समीप ला सकूँ और उसको प्यार कर सकूं, और परमेश्वर के आयोजन और व्यवस्था का बिना किसी शिकायत के पालन कर सकूँ। इस विचार के मन मेँ आने के बाद, अब मुझे कोई डर नहीं था। पुलिस वाले और कैदी मेरे साथ चाहे जैसा भी व्यवहार करें मुझे इसकी कोई चिंता नहीं थी, अब मैं सिर्फ खुद को परमेश्वर को समर्पित करने का ध्यान रखूँगा; मैं शैतान के सामने कभी भी नहीं झुकूँगा।

जेल का जीवन पृथ्वी पर नर्क जैसा होता है। जेल के संतरियों द्वारा उकसाए जाने के कारण अन्य कैदी मुझे यातना देने के नए-नए तरीकों का इस्तेमाल करते थे : रात मेँ सोने के लिए मेरे साथ अनेक कैदियों को ठूंस दिया जाता गया था। हालत यह थी कि करवट लेना भी मुश्किल था। मुझे शौचालय के पास सोना पड़ता था। पकड़े जाने के बाद चूंकि मैं कई दिनों तक नहीं सो सका था, अत: मुझे इतनी नींद आती थी कि मैं खुद को नहीं रोक पाता था और कभी भी झपकी लेने लगता था। जो कैदी संतरी की ड्यूटी पर होते थे वे मुझे परेशान करने आ जाते थे और जानबूझकर मेरे सर पर तब तक ठोकते रहते थे जब तक मैं जग नहीं जाता था। एक कैदी था जिसने मुझे जानबूझकर उठाया और मेरे अंतर्वस्त्र लेने की कोशिश की। दूसरे दिन, नाश्ते के बाद सेल के मुखिया ने मुझसे रोज फर्श को रगड़कर साफ करने को कहा। ये वर्ष के सबसे ठंडे दिन थे और गर्म पानी की कोई व्यवस्था नहीं थी, अतः पोछे के लिए मैं सिर्फ ठंडे पानी का ही प्रयोग कर सकता था। इसके बाद, कई कैदी डाकुओं ने जोर देकर मुझे जेल के नियमों को याद कराया। जब मैं नहीं याद कर पाता था तो वे मुझे लात-घूंसे मारते थे। चेहरे पर झापड़ खाना आम बात थी। इस तरह के माहौल मेँ, मैं बहुत ही दुखी था। रात मेँ मैंने कंबल से अपना मुँह ढककर मौन प्रार्थना की : "हे परमेश्वर, तुमने मुझे इस माहौल मेँ आने दिया, अतः इसमें तुम्हारा कोई भला इरादा होगा। कृपया अपना यह इरादा प्रकट करो।" उस क्षण, परमेश्वर के इन वचनों ने मुझे प्रबुद्ध किया : "मैं पहाड़ियों में खिलती कुमुदिनी की प्रशंसा करता हूँ; ढलानों पर फूलों और घास का तो फैलाव होता है, लेकिन वसंत ऋतु के आने से पहले कुमुदिनी पृथ्वी पर मेरी महिमा को चार चाँद लगा देती है—क्या मनुष्य ऐसी चीज़ें हासिल कर सकता है? क्या वह पृथ्वी पर मेरी वापसी से पहले मेरी गवाही दे सकता है? क्या वह बड़े लाल अजगर के देश में मेरे नाम की खातिर खुद को समर्पित कर सकता है?" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 34')। मैं मन-ही-मन सोचने लगा, "फूल और घास, मैं और सब कुछ परमेश्वर की रचना हैं। परमेश्वर ने हमें इसलिए सृजित किया है ताकि हम उसे अभिव्यक्त करें, उसका महिमामंडन करें। ये कुमुदिनियाँ, बसंत के आगमन के पहले, परमेश्वर की महिमा मेँ कांति का समावेश करने मेँ समर्थ हैं, अर्थात परमेश्वर की रचना के रूप मेँ इन्होंने अपने कर्तव्य को पूरा किया है। मेरा आज कर्तव्य है परमेश्वर के आयोजन का पालन करना और शैतान के समक्ष परमेश्वर की गवाही देना। मैं जो उत्पीड़न और अपमान झेल रहा हूँ, उसका कारण मेरी आस्था है, यह धार्मिकता के लिए है और यह गौरवपूर्ण है। शैतान मुझे जितना अधिक अपमानित करेगा, उतना ही अधिक मैं परमेश्वर के पक्ष मेँ खड़ा होऊंगा और उससे प्रेम करूंगा। इस प्रकार परमेश्वर की महिमा बढ़ेगी और मैं अपने उस कर्तव्य को पूरा कर सकूँगा जो मुझे पूरा करना चाहिए। जब तक परमेश्वर प्रसन्न और खुश हैं, मेरा दिल भी संतुष्टि प्राप्त करेगा। मैं परमेश्वर को संतुष्ट करने के लिए और परमेश्वर द्वारा पूरी तरह से आयोजित होने के लिए चरम यातना भी सहने के लिए तैयार हूँ।" जब मैंने इस प्रकार सोचना शुरू किया, मेरा दिल भाव-विभोर हो उठा और एक बार फिर मैं अपने आंसुओं को रोकने मेँ विफल रहा। मैंने परमेश्वर से मौन प्रार्थना की : "हे परमेश्वर, तुम सचमुच प्रेम के योग्य हो! मैं वर्षों से तुम्हारा अनुसरण कर रहा हूँ, लेकिन जिस तरह तुम्हारे कोमल स्नेह को मैं आज महसूस कर रहा हूँ वैसा मैंने पहले कभी नही किया था, और तुम्हारे साथ इतनी निकटता भी मैंने पहले कभी महसूस नहीं की थी।" मैं अपने कष्टों को पूरी तरह भूल गया और भावनाओं के इस प्रवाह मेँ बहुत देर तक डूबा रहा ...

बंदीगृह में छठे दिन तापमान बहुत कम था। चूंकि दुष्ट पुलिस ने मेरा सूती अस्तर वाला कोट जब्त कर लिया था, अतः मैं सिर्फ अपना लंबा जाँघिया पहने हुए था जिसके कारण मुझे सर्दी लग गई। मैं तेज बुखार के साथ-साथ लगातार खाँस रहा था। रात मेँ मैंने बीमारी की यंत्रणा को बर्दाश्त करने के लिए, खुद को एक फटे हुए कंबल मेँ लपेट लिया और कैदियों के अपने प्रति अनंत दुर्व्यवहार के बारे मेँ भी सोचता रहा। मैं खुद को बेहद अकेला औए असहाय महसूस कर रहा था। जब मेरा दुख सीमा से पार हो गया, तो मैं परमेश्वर के सम्मुख पतरस की सच्ची और निष्ठापूर्ण प्रार्थना के बारे में सोचने लगा : "यदि तू मुझे बीमारी देकर मेरी स्वतंत्रता छीन लेता है, तो भी मैं जीवित रह सकता हूँ, परंतु अगर तेरी ताड़ना और न्याय मुझे छोड़ दें, तो मेरे पास जीने का कोई रास्ता न होगा। यदि मेरे पास तेरी ताड़ना और न्याय न होता, तो मैंने तेरे प्रेम को खो दिया होता, एक ऐसा प्रेम जो इतना गहरा है कि मैं इसे शब्दों में बयाँ नहीं कर सकता। तेरे प्रेम के बिना, मैं शैतान के कब्जे में जी रहा होता, और तेरे महिमामय मुखड़े को न देख पाता। मैं कैसे जीवित रह पाता?" ("वचन देह में प्रकट होता है" में 'पतरस के अनुभव: ताड़ना और न्याय का उसका ज्ञान')। इन वचनों ने मुझे आस्था और शक्ति दी। पतरस ने शारीरिक कष्ट के बारे में कुछ भी नहीं सोचा था। उसने जो सँजोया, जिसकी वास्तव में परवाह की, वह था परमेश्वर का न्याय और उसकी ताड़ना। उसने परमेश्वर के न्याय और ताड़ना का अनुभव करने की कोशिश की ताकि उसे स्वच्छ किया जा सके और अंततः वह मृत्युपर्यंत आज्ञाकारिता प्राप्त कर सके, और परमेश्वर के लिए परम प्रेम पा सके। मुझे पता था कि मुझे पतरस के रास्ते को अपनाना होगा, क्योंकि परमेश्वर ने मुझे उसी स्थिति में ला रखा था। भले ही मैं शारीरिक पीड़ा झेल रहा था, लेकिन यह परमेश्वर का प्यार था जो मुझ पर बरस रहा था। परमेश्वर मेरी आस्था और मेरे संकल्प को मेरी पीड़ा की स्थिति में पूर्ण करना चाहता था। परमेश्वर के सच्चे इरादों को समझने के बाद मैं बहुत द्रवित हो गया, और मुझे इस बात से नफरत होने लगी कि मैं कितना कमजोर, कितना स्वार्थी था। मैंने महसूस किया कि परमेश्वर की इच्छा पर विचार न करने के कारण मैं उसका कितना अधिक ऋणी था, और मैंने कसम खाई कि चाहे मेरी पीड़ा कितनी भी बड़ी क्यों न हो, मैं गवाही दूंगा और परमेश्वर को संतुष्ट करूंगा। अगले दिन, मेरा तेज बुखार चमत्कारिक ढंग से उतर गया। मैंने अपने हृदय में परमेश्वर को धन्यवाद दिया।

एक रात एक फेरीवाला खिड़की पर आया और सेल के मुखिया ने उससे काफी मात्र मेँ सूअर, कुत्ते और मुर्गे का मांस तथा और भी कुछ खरीदा। इसके बाद उसने मुझे भुगतान करने का आदेश दिया। मैंने कहा कि मेरे पास पैसे नहीं हैं। इस पर उसने कुटिलतापूर्वक कहा : "यदि तुम्हारे पास पैसे नहीं हैं तो मैं तिल-तिल करके तुम्हें यातना दूंगा!" अगले दिन उसने मुझे चादरें, कपड़े और मोजे धोने के लिए कहा। कारावास मेँ मौजूद सुधारक अधिकारियों ने भी मुझे अपने मोजे धोने के लिए कहा। कारावास मेँ मुझे लगभग रोज उनकी पिटाई झेलनी पड़ती थी। जब मुझसे और अधिक बर्दाश्त नहीं होता था तो मैं परमेश्वर के इन वचनों के बारे में सोचता था : "पृथ्वी पर अपने समय के दौरान तुम्हें परमेश्वर के प्रति अपना अंतिम कर्तव्य अवश्य निभाना चाहिए। अतीत में, पतरस को परमेश्वर के लिए क्रूस पर उलटा लटका दिया गया था; परंतु तुम्हें अंत में परमेश्वर को संतुष्ट करना चाहिए, और अपनी सारी ऊर्जा परमेश्वर के लिए खर्च करनी चाहिए। एक सृजित प्राणी परमेश्वर के लिए क्या कर सकता है? इस कारण से तुम्हें जितना जल्दी हो सके, अपने आपको परमेश्वर पर छोड़ देना चाहिए, ताकि वह अपनी इच्छानुसार तुम्हारी व्यवस्था कर सके। जब तक परमेश्वर खुश और प्रसन्न है, तब तक उसे जो चाहे करने दो। मनुष्यों को शिकायत करने का क्या अधिकार है?" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचनों के रहस्य की व्याख्या' के 'अध्याय 41')। परमेश्वर के वचनों ने मुझे शक्ति दी। यद्यपि समय-समय पर मुझे अब भी हमले, अपमान, निंदा और कैदियों द्वारा पीटे जाने की प्रताड़ना सहनी पड़ती थी, फिर भी परमेश्वर के वचनों के मार्गदर्शन में, मुझे भीतर से सूकून मिला और मुझे पीड़ा महसूस होनी बंद हो गई।

एक बार एक सुधारक अधिकारी मुझे अपने कार्यालय में ले गया। जब मैं वहाँ पहुंचा तो मैंने देखा कि लगभग एक दर्जन लोग मुझे विचित्र नज़रों से घूर रहे थे। उनमें से एक आदमी मेरे सामने बाईं ओर एक वीडियो कैमरा लिए खड़ा था, जबकि एक दूसरा आदमी हाथ मेँ माइक्रोफोन लेकर मेरे पास आया और उसने मुझसे पूछा : "तुम क्यों सर्वशक्तिमान परमेश्वर मेँ विश्वास करते हो?" उसके ऐसा कहते ही मैं समझ गया कि यह साक्षात्कार मीडिया के लिए है। इसलिए मैंने गर्वपूर्ण विनम्रता के साथ उत्तर दिया : "बचपन से ही मैं लोगों की दादागिरी और खराब व्यवहार को झेलता रहा हूँ, और मैंने देखा है कि लोग परस्पर एक-दूसरे को धोखा देते हैं और दूसरों से सिर्फ अपना मतलब निकालते हैं। मुझे लगा कि यह समाज अत्यंत अंधकारमय और खतरनाक है; लोग एक खोखला और असहाय जीवन जी रहे हैं। उनका भावी जीवन भी खोखला और लक्ष्यहीन है। बाद मेँ, जब किसी ने मुझे सर्वशक्तिमान परमेश्वर के सुसमाचारों का प्रवचन दिया तो मैं उनमें विश्वास करने लगा। सर्वशक्तिमान परमेश्वर मेँ विश्वास करने के बाद, मैंने यह अनुभव किया है कि अन्य विश्वासी लोग मेरे साथ परिवार के सदस्य के रूप में व्यवहार करते हैं। सर्वशक्तिमान परमेश्वर की कलीसिया मेँ कोई भी मेरे विरुद्ध साजिश नहीं करता है। हर सदस्य एक-दूसरे को समझता है और एक-दूसरे का खयाल रखता है। वे सब एक-दूसरे की देख-भाल करते हैं और उनके मन मेँ जो होता है उसे बोलने मेँ संकोच नहीं करते हैं। सर्वशक्तिमान परमेश्वर के वचनों मेँ मैंने जीवन का प्रयोजन और मूल्य पाया है। मुझे लगता है कि परमेश्वर मेँ विश्वास करना अत्यंत शुभ है।" इसके वाद रिपोर्टर ने मुझसे पूछा : "क्या तुम्हें पता है कि तुम यहाँ क्यों हो?" मैंने उत्तर दिया कि : "सर्वशक्तिमान परमेश्वर मेँ विश्वास करने के बाद, मैंने देखा कि सर्वशक्तिमान परमेश्वर के वचन सचमुच ही लोगों को बचा सकते हैं, उन्हें शुद्ध कर सकते हैं और उन्हें सही रास्ते पर ले जा सकते हैं। इसलिए मैंने यह शुभ समाचार दूसरे लोगों को बताने का निर्णय लिया, लेकिन मैंने सपने मेँ भी नहीं सोचा था कि इस प्रकार का धार्मिक कार्य भी चीन में प्रतिबंधित होगा। और इसलिए मुझे गिरफ्तार कर लिया गया और यहाँ लाया गया।" संवाददाता ने जब यह महसूस किया कि मेरे उत्तर उसके पक्ष के लिए लाभदायक नहीं हैं तो उसने साक्षात्कार को तत्काल बंद कर दिया और वहाँ से चला गया। उस समय राष्ट्रीय सुरक्षा ब्रिगेड का उप प्रमुख इतना भड़क गया था कि बार-बार अपने पाँव पटक रहा था। उसने दुष्टतापूर्वक मेरी ओर देखा और अपने दाँत पीसते हुए बोला : "बस थोड़ा इंतज़ार करो और फिर देखो!" लेकिन मुझे उसकी धमकियों या धौंस की कोई चिंता नहीं थी। बल्कि इसके उल्टे, इस अवसर पर परमेश्वर के साक्षी के रूप मेँ प्रस्तुत होने के कारण, मैं भीतर से बहुत सम्मानित महसूस कर रहा था; और इसके साथ ही मैंने परमेश्वर के नाम को उच्च दर्जा देकर और शैतान को पराजित करके परमेश्वर को महिमामंडित किया था।

बाद मेँ मेरे मामले के प्रभारी पुलिस अधिकारी ने मुझसे फिर से पूछताछ की। इस बार उसने मेरी स्वीकारोक्ति लेने के लिए, मुझ पर यातना का प्रयोग नहीं किया, बल्कि दयालु भेष बनाकर मुझसे सवाल किया : "तुम्हारा अगुआ कौन है? मैं तुम्हें एक और मौका दूंगा। अगर तुम बता देते हो तो तुम्हारे साथ सब ठीक हो जाएगा। मैं तुम्हारे साथ अत्यधिक नरमी बरतूंगा। तुम बेकसूर थे, लेकिन अन्य लोगों ने तुम्हें फंसा दिया। तो ऐसे लोगों के बारे मेँ क्या छुपाना? तुम बहुत अच्छे व्यक्ति लगते हो। उन लोगों के लिए अपना जीवन क्यों जोखिम मेँ डालते हो? अगर तुम बता दोगे तो तुम घर जा सकते हो। यहाँ रुककर कष्ट झेलने से क्या फायदा?" जब इन दोमुंहे पाखंडियों को लगा कि कड़े तरीके से बात नहीं बन रही तो उन्होंने नरम तरीका अपनाने का फैसला किया। इनके पास चालाकी भरी तरकीबों के भंडार हैं और ये चालबाजी और पैंतरेबाजी के उस्ताद हैं! उसके पाखंडी चेहरे को देखकर मेरा दिल इन राक्षसों के झुंड के प्रति घृणा से भर गया। मैंने उससे कहा, "मैं जो भी जानता था आपको बता चुका हूँ। मेरे पास बताने के लिए और कुछ नहीं है।" मेरे दृढ़ रवैये को देखकर वह समझ गया कि उसे मुझसे कुछ भी मिलने वाला नहीं है, इसलिए वह वहाँ से निराश होकर चला गया।

बंदीगृह मेँ आधा महीना रहने के बाद, मुझे तब छोड़ा गया जब मेरे परिवार ने 8,000 युआन की जमानत राशि जमा की। लेकिन उन लोगों ने मुझे यह चेतावनी भी दी कि मैं कहीं भी बाहर न जाऊँ, और सिर्फ अपने घर मेँ ही रहूँ और बुलाए जाने पर उपस्थित होने की गारंटी दूँ। बाद में, "सामाजिक व्यवस्था को बिगाड़ने" के बेबुनियाद आरोप मेँ सीसीपी ने मुझे एक साल की निश्चित अवधि के कारावास का दंड दिलवाया—जिसे दो वर्षों के लिए निलंबित रखा गया।

इस उत्पीड़न और क्लेश को झेलने के बाद, मुझे बहुत कुछ समझ में आया और मैं चीन की इस नास्तिक कम्युनिस्ट पार्टी का सार तत्व समझ गया और इसके प्रति मेरे मन मेँ अथाह घृणा पैदा हो गई। यह अपनी प्रभुता को बनाए रखने के लिए, हिंसक तरीकों और झूठ का प्रयोग करती है, परमेश्वर में विश्वास करने वाले लोगों का पागलों की तरह दमन करती है और उनका उत्पीड़न करती है। पृथ्वी पर परमेश्वर के कार्य को रोकने और बाधित करने के लिए यह हर तरकीब का इस्तेमाल करती है, और सत्य से अत्यधिक घृणा करती है। यह परमेश्वर की सबसे बड़ी शत्रु है और परमेश्वर में विश्वास करने वाले हम सभी लोगों की भी शत्रु है। इस क्लेश से गुजरने के बाद, मैं देख सकता हूँ कि सिर्फ परमेश्वर के वचन ही लोगों को जीवन दे सकते हैं। जब मैं जीवन के सबसे निराशाजनक क्षणों में था या मृत्यु की कगार पर था, तो परमेश्वर के शब्दों ने ही मुझे आस्था और शक्ति दी और मुझे अपनी जीवन डोर को मजबूती से थामे रहने में सक्षम बनाया। उन सबसे अंधकारमय, बेहद मुश्किल दिनों में मेरी रक्षा करने के लिए परमेश्वर का धन्यवाद। मेरे लिए उसका प्यार सचमुच महान है!

27. राक्षसों की गुफा में प्रवेश करने पर परमेश्‍वर के प्रेम का और भी गहरा अनुभव

फ़ेनयोंग, शान्‍सी प्रांत

बचपन से ही अपने माता-पिता की प्यार भरी देखभाल में बड़ा होने के बावजूद, मैं अक्सर अकेलापन महसूस करती थी और मुझे लगता था कि कोई ऐसा नहीं है जिस पर मैं निर्भर हो सकूं। मुझे हमेशा लगता था कि मैं किसी अबूझ पीड़ा की चपेट में हूँ जिससे मैं उबर नहीं पाती थी। मैं अक्सर खुद से पूछती थी: लोग जीवित क्यों हैं? हमें कैसे जीना चाहिए? लेकिन मुझे कभी कोई जवाब नहीं मिल पाता था। आखिरकार 1999 में, मुझे सर्वशक्तिमान परमेश्वर के अंत के दिनों के कार्य को स्वीकार करने का सौभाग्य मिला। परमेश्वर के वचन से प्राप्‍त पोषण और आहार ने मेरे एकाकी दिल को सुकून दिया और मुझे लगा कि मैं आखिरकार घर आ गई हूं। मैंने विशेष रूप से सुरक्षित और संरक्षित महसूस किया। आखिरकार तभी मुझे पता चला कि खुश रहने का क्‍या मतलब है। बाद में, मैंने परमेश्‍वर के वचन में पढ़ा कि: "मनुष्य के हृदय का संसार, जिसमें परमेश्वर के लिये जगह न हो, अंधकारमय, और आशारहित है। ... परमेश्वर का स्थान और जीवन किसी भी मनुष्य के द्वारा प्रतिस्थापित नहीं किया जा सकता है। मानवजाति को न केवल एक निष्पक्ष समाज की, जिसमें हर एक व्यक्ति परिपुष्ट हो, और सभी एक समान और स्वतंत्र हों, बल्कि परमेश्वर द्वारा उद्धार और उनके लिए जीवन की उपलब्धता की भी आवश्यकता है" ("वचन देह में प्रकट होता है" में "परमेश्वर सम्पूर्ण मानवजाति के भाग्य का नियन्ता है")। यहाँ, अंततः मैंने जाना कि अच्छा खाना, नए-नए कपड़े पहनना, और मौज-मस्ती करना ही जीवन जीना नहीं है। लोगों को जिस चीज़ की आवश्‍यता है वह है परमेश्‍वर द्वारा उद्धार और परमेश्‍वर द्वारा जीवन की आपूर्ति। केवल इन चीजों से ही लोगों की आत्माओं में मौजूद खालीपन को दूर किया जा सकता है। जिन सवालों ने मुझे इतने लंबे समय से परेशान कर रखा था, आखिरकार उनका जवाब मिल गया: परमेश्‍वर सृष्टि में रहने वाले हर प्राणी की देखरेख करता है—लोगों को परमेश्‍वर पर निर्भर होकर जीना चाहिए और उन्हें परमेश्‍वर के लिए जीना चाहिए, केवल इस तरह से जीने से ही लोगों का जीवन सार्थक होता है। जैसे-जैसे मैं परमेश्वर के वचन को और अधिक पढ़ती गई, मुझे धीरे-धीरे कुछ सच्चाई समझ में आने लगी, और बाद में मैं कलीसियाके कम से जुड़ गई। मैं अक्सर सभाओं में जातीथी और अपने भाई-बहनों के साथ संगत करती थी, मुझे लगता था कि मैं एक पूर्ण और संतुष्ट जीवन जी रही हूँ। लेकिन, अचानक गिरफ्तारी ने मेरे शांत जीवन को छिन्न-भिन्न कर दिया और मुझे राक्षसों की गुफा में डाल दिया ...

17 जुलाई, 2009 की बात है, गर्मियों के दिन थे और उस दिन बारिश हो रही थी, जब मैं और मेरी तीन बहनें आंगन में कुत्ते को अचानक लगातार भौंकता हुआ सुनकर दोपहर की नींद से जाग गईं। यह देखने के लिए कि क्या हुआ, मैंने बाहर झांका और मैंने देखा कि सादी वर्दी में 20 से अधिक पुलिसवाले दीवार पर चढ़कर आंगन में आ रहे हैं। इससे पहले कि मैं कुछ कर पाती, वे धड़धड़ाते हुए घर में घुस गए और हमें मुख्‍य कमरे में खींचकर ले गए। परिस्थितियों में अचानक बदलाव से मैं एकदम घबरा गई क्योंकि मैं सोचने लगी कि मैं पुलिस की पूछताछ का जवाब कैसे दूंगी। लेकिन तभी, मेरे मन में एक विचार आया: परमेश्‍वर ने इन परिस्थितियों को होने दिया, इसलिए मुझे इसे स्‍वीकार करना होगा। उसके बाद, पुलिस ने हमें नीचे बैठने का आदेश दिया और उनमें से दो ने मेरी पीठ के पीछे मेरी बाहों को घुमाया, मेरी गर्दन पर बिजली का डंडा दबाकर लगाया, और मेरे सिर को कोट से ढक दिया। वे मुझे नीचे की ओर दबाते रहे जिससे मेरे पैर सुन्न हो गए। थोड़ा-सा भी हिलने-डुलने पर वो लोग गाली-गलौच करने लगते। इन दुष्ट पुलिसवालों ने डाकुओं की तरह पूरे घर की तलाशी ली, और मैं लगातार अपने दिल में परमेश्‍वर से प्रार्थना करते हुए कहती रही, "परमेश्‍वर! मुझे पता है कि सब कुछ आपके हाथों में है और आपके अच्छे इरादों के कारण ही मैं इस स्थिति का सामना कर रही हूं। भले ही मैं अभी समझ नहीं पा रही, लेकिन मैं समर्पित होने के लिए तैयार हूँ। परमेश्वर! मुझे बहुत घबराहट महसूस हो रही है, मुझे बहुत डर लग रहा है, मुझे नहीं पता कि मुझे आगे किस तरह की परिस्थितियों का सामना करना पड़ेगा। मुझे पता है कि मेरा कद बहुत छोटा है, और मुझे सच्चाई बहुत कम समझ में आती है, इसलिए मैं आपकी सुरक्षा और मार्गदर्शन की याचना करती हूं। मुझे विश्वास और शक्ति दो, ताकि मैं दृढ़ रह सकूं, और यहूदा बनकर आपके साथ विश्वासघात न कर सकूं।" मैंने बार-बार प्रार्थना की, मुझे एक पल के लिए भी परमेश्‍वर को छोड़ने का साहस नहीं हो रहा था। तलाशी में पुलिस को चार लैपटॉप कंप्यूटर, कई सेल फोन, कई पेन ड्राइव, एमपी3 प्लेयर और चीनी मुद्रा में 1,000 (आरएमबी) से अधिक नकदी मिली। जब उन्होंने घर की तलाशी पूरी कर ली, तो जो कुछ भी मिला उसे उन्‍होंने जब्त कर लिया, हम में से प्रत्येक की तस्वीरें लीं और फिर हमें जबरन अपने वाहन में बिठा दिया। हम बाहर निकले तो मैंने देखा कि पुलिस की अनगिनत कारें और गाड़ियाँ खड़ी हैं।

पुलिस हमें एक सैन्य सबएरिया में एक हॉस्‍टल में ले गई, जहां उन्होंने पूछताछ करने के लिए हमें अलग-अलग कर दिया। दरवाजे पर दो पुलिस वाले पहरा दे रहे थे। मुझे कमरे में धकेलने के तुरंत बाद, तीन पुरुष अधिकारी और एक महिला अधिकारी मुझसे पूछताछ करने लगे। पुरुष अधिकारियों में से एक ने पूछा, "तू कहाँ से हैं? तेरा नाम क्या है? तू इस क्षेत्र में क्या कर रही है? कलीसिया का पैसा कहां है?" मैं लगातार अपने दिल में परमेश्‍वर से प्रार्थना करती रही, और उन्होंने मुझसे जो कुछ भी पूछा, मैंने मुंह खोलने से इनकार कर दिया। यह देखकर, वे सभी अपना आपा खो बैठे। उन्होंने मुझे सीधे खड़े होने का आदेश दिया और मुझे दीवार की टेक नहीं लेने दी। इस तरह, वे तीन दिनों और तीन रातों तक मुझसे पूछताछ करते रहे और उस दौरान वे मुझे खाने या सोने की अनुमति नहीं देते थे। मेरा पहले से ही दुबला-पतला, कमजोर शरीर इस तरह के दुर्व्यवहार को झेल नहीं सका। ऐसा लगा कि मेरा सिर फट जाएगा, मुझे लगा जैसे मेरा दिल खोखला हो गया है, मैं थकी हुई और भूखी थी, मैं अपना संतुलन बनाए नहीं रख पा रही थी। लेकिन जब भी मैं अपनी आँखें बंद करती, वे मुझे कोंचते और कहते, "तू हमारे सवालों का जवाब देने से पहले नहीं सो सकती! बिल्कुल नहीं! हमारे पास भरपूर समय है। देखते हैं कि तू कितने समय तक टिकी रह सकती है!" वे मुझसे अक्सर कलीसिया के बारे में सवाल पूछते। इस पूरी परीक्षा के दौरान मैं बहुत घबराई हुई थी, और डरी हुई थी कि कहीं लापरवाही के किसी क्षण में मेरे मुंह से कोई बात न निकल जाए। मैं शारीरिक और आध्यात्मिक रूप से पीड़ा महसूस कर रही थी, लेकिन जब मुझे लगा कि मैं जो कुछ सहन कर सकती थी वह मैंने सहन कर लिया है, अब और नहीं झेल पाऊँगी, तब परमेश्‍वर ने अपने वचन के इस अंश को याद दिलाकर मुझे प्रबुद्ध कर दिया, "जब तुम कष्टों का सामना करते हो तो तुम्हें देह पर विचार नहीं करने में समर्थ अवश्य होना चाहिए और परमेश्वर के विरुद्ध शिकायत नहीं करनी चाहिए। जब परमेश्वर अपने आप को तुमसे छिपाता है, तो तुम्हें उसका अनुसरण करने के लिए, अपने पिछले प्यार को बिना लड़खड़ाने या मिटने देते हुए बनाए रखने के लिए, तुम्हें विश्वास रखने में समर्थ अवश्य होना चाहिए। इस बात की परवाह किए बिना कि परमेश्वर क्या करता है, तुम्हें उसके मनसूबे के प्रति समर्पण अवश्य करना चाहिए, और उसके विरूद्ध शिकायत करने की अपेक्षा अपनी स्वयं की देह को धिक्कारने के लिए तैयार रहना चाहिए। जब तुम्हारा परीक्षणों से सामना होता है तो तुम्हें अपनी किसी प्यारी चीज़ से अलग होने की अनिच्छा, या बुरी तरह रोने के बावजूद तुम्हें अवश्य परमेश्वर को संतुष्ट करना चाहिए। केवल इसी को सच्चा प्यार और विश्वास कहा जा सकता है। इस बात की परवाह किए बिना कि तुम्हारी वास्तविक कद-काठी क्या है, तुममें सबसे पहले कठिनाई को भुगतने की इच्छा और सच्चा विश्वास अवश्य होना चाहिए, और तुममें देह को त्याग देने की इच्छा अवश्य होनी चाहिए" ("वचन देह में प्रकट होता है" में "पूर्ण बनाए जाने वालों को शुद्धिकरण से अवश्य गुज़रना चाहिए")। परमेश्‍वर के वचनों की प्रत्येक पंक्ति ने मुझे प्रोत्साहन दिया। यह सही है, शैतान मुझ पर हमला करने के लिए मेरी शारीरिक कमजोरी का उपयोग कर रहा था। उसे उम्मीद थी कि मैं अपने शरीर की रक्षा करने, सुविधा और आराम से रहने के लिए उसके आगे झुक जाऊँगी और वह मेरी इस इच्छा का इस्तेमाल कर लेगा। मैं ऐसा नहीं होने दे सकती थी कि वह मुझे धोखा दे और मुझे एक कायर, पतित यहूदा के रूप में जीने को मजबूर कर दे। मैं ईश्वर के वचन के अनुसार जीने, देह सुख का त्याग करने, और ईश्वर के प्रेम पर अमल करने के लिए तैयार थी। मैं परमेश्‍वर के खिलाफ शिकायत या उससे विश्वासघात करने के बजाय अपनी देह को कष्‍ट होने दूंगी। परमेश्‍वर के वचन अथाह शक्ति का स्रोत थे, उन्‍होंने मेरी पीड़ा को सहन करने का दृढ़ संकल्प दिया। तीसरे दिन आधी रात को, एक अधेड़ उम्र का आदमी आया, जो उनका वरिष्ठ लग रहा था, यह देखते हुए कि वे मुझसे एक शब्द भी नहीं उगलवा पाए थे, वह आकर सीधा मेरे सामने खड़ा हो गया और बोला, "तुम जवान औरत हो, और देखने में बुरी नहीं हो। तुम जो चाहे कर सकती हो। फिर तुम परमेश्‍वर पर विश्वास करने पर क्यों अड़ी हुई हो? तुम हमें बता क्‍यों नहीं देती कि तुम क्या जानती हो? देर करने से तुम्‍हें कोई फ़ायदा नहीं होगा। तुम जितनी देर करोगी, उतना ही ज्‍़यादा कष्‍ट झेलना पड़ेगा।" उस समय, मेरी देह बेहद कमजोर थी, मेरा संकल्प डोलने लगा। मैंने सोचा, "शायद मुझे उन्हें कुछ महत्वहीन बात बता देनी चाहिए। अगर मैं इस तरह से उन्‍हें टालती रही, तो क्‍या पता वे मुझे और किन तरीकों से यातना देंगे?" लेकिन मैंने तुरंत ही सोचा, "नहीं! मैं कुछ नहीं बता सकती! अगर मैंने कुछ भी कह दिया तो वे ज्यादा से ज्यादा पूछेंगे। एक बार ऐसा करने के बाद रुकना नहीं हो पाएगा, और फिर मैं वास्तव में यहूदा बन जाऊंगी।" जब मुझे इस बात का एहसास हुआ, तो मैं समझ गई कि मैं शैतान की चाल में लगभग फंस गई थी। यह खतरनाक था! कैसे पापी, नीच शैतान लोग थे! वे मेरी कमजोरी का लाभ उठा रहे थे, मुझे कलीसिया से विश्‍वासघात करवाने के लिए कठोर और नरम दोनों तकनीकों का उपयोग कर रहे थे। मैं अपनेआप को शैतान के हाथों छले जाने नहीं दे सकती। मैं परमेश्‍वर के साथ विश्‍वासघात करने से पहले मर जाऊंगी।

चौथे दिन, जब इन दुष्ट पुलिसवालों ने देखा कि मैंने अभी भी उन्हें कुछ नहीं बताया है, तो उन्होंने एक और चाल आज़माई। वे मुझे दूसरे कमरे में ले आए और दरवाजा बंद कर दिया। फिर मुझे याद आया कि मैंने एक बार किसी को कहते सुना था कि कैसे पुलिस एक बहन को पुरुषों से भरी जेल की कोठरी में लाई और पुरुष कैदियों से अपमानित करवाया। मुझे बहुत डर लगा, जैसे मैं बाघ के जबड़े में मेमना हूं जिसके बचने की कोई उम्‍मीद न हो, मैंने सोचा, "अब वे मुझे कैसे यातना देने जा रहे हैं? क्या मैं इस कमरे में मरने वाली हूं? ... परमेश्‍वर, प्लीज़ मेरी रक्षा कीजिये और मुझे शक्ति दीजिये।" बार-बार मैंने प्रार्थना की और परमेश्‍वर को पुकारा, उसे एक पल के लिए भी भुलाने की हिम्मत नहीं की। दुष्‍ट पुलिसवाले बिस्तर पर बैठ गए। उन्होंने मुझे उनके सामने खड़े होने के लिए कहा और मुझसे वही सवाल पूछे, जब उन्होंने देखा कि मैं अभी भी नहीं बोल रही हूं, तो उनमें से एक व्यक्ति उग्र हो गया। उसने झपटकर मेरी बाहों को पकड़ लिया, उन्‍हें मरोड़कर मेरी पीठ के पीछे ले जाकर हथकड़ी लगा दी और मुझे घोड़े की मुद्रा में खड़े होने का आदेश दिया। इस समय तक मेरे पैर पहले ही सुन्‍न हो गए थे। वे इतने कमज़ोर थे कि खड़ा होना भी कठिन था, घोड़े की मुद्रा में मेरा बोझ कैसे उठाते। मैं एक मिनट के लिए भी उस स्थिति को बनाए नहीं रख सकी। जब मैं उनके मन मुताबिक खड़ी नहीं रह सकी, तो उनमें से एक ने मुझे पिंडली में बुरी तरह से लात मारी, जिससे मैं फर्श पर गिर पड़ी। एक लंबे-तड़ंगे पुरुष पुलिस अधिकारी ने आगे बढ़कर मेरी हथकड़ी पकड़कर मुझे उठाया, फिर मेरे पीछे मेरी बाहों को हवा में ऊपर उठा दिया, और मुझे फटकारते हुए उसने कहा, "अब तू बोलेगी या नहीं? मेरे धीरज का इम्तिहान न ले!" वह मुझे जितना ऊंचा उठाता, हथकड़ी उतना ही ज़्यादा कसती जाती और मैं दर्द में चिल्लाती। जितना मैं चीखती, उतना ही वह मुझे उठाता और उतने ही ज़हरीले ढंग से वह मुझे कोसता जाता, लेकिन मुझे कुछ महसूस नहीं हो रहा था, सिवाय इसके कि मेरी बाहें और कलाइयां टूटने वाली थीं। ऐसे दुख में, परमेश्‍वर के वचन का एक अंश मेरे मन में आया। "इन अंतिम दिनों में, तुम्हें परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें परमेश्वर के प्रति विश्वासयोग्य बने रहना आवश्यक है, और परमेश्वर की कृपा पर रहना चाहिए; केवल यही वास्तव में परमेश्वर से प्रेम करना है और केवल यही मजबूत और सामर्थी गवाही है" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। उस क्षण में, मैंने परमेश्‍वर के ढाढस बंधाने और प्रोत्साहन को दिल से महसूस किया। मैंने महसूस किया कि परमेश्‍वर मेरी ओर था, वह मेरे साथ था, मुझे इस बात के लिए प्रेरित कर रहा था कि चाहे कितना भी अधिक कष्ट क्यों न हो, मैं दृढ़ रहूं और उसके प्रति निष्ठावान बनी रहूं, क्योंकि केवल यही मजबूत और शानदार गवाही है। मैंने चुपचाप परमेश्‍वर से प्रार्थना की, "परमेश्‍वर, अभी आप मुझसे दृढ़ रहने और आपके लिए गवाही देने की अपेक्षा करते हैं। चाहे मैं कितना भी कष्‍ट उठाऊं, मैं शैतान के सामने आपके लिए गवाही दूंगी, और अगर मैं मर गई तो भी मैं आपके साथ विश्वासघात नहीं करूंगी! मैं शैतान के आगे समर्पण नहीं करूंगी!" सताये जाने के एक और दौर के बाद, पुलिसवाले ने देखा कि मैं अभी भी नहीं बोल रही हूँ, इसलिए उसने मुझे बुरी तरह धक्‍का देकर फर्श पर गिरा दिया। बाद में, मैंने देखा कि हथकड़ि‍यों ने मेरी कलाई में दो गहरे घावकर दिए थे, और ऐसा लग रहा था कि दर्द मुझे चीर रहा है। आज भी, मैं अपनी दाहिनी कलाई से भारी चीजें नहीं उठा सकती।

कलीसिया के बारे में जानकारी हासिल करने के लिए पुलिस ने मुझे दस दिनों तक रुक-रुक कर यातनाएं दीं। जब उन्होंने देखा कि उनकी आक्रामक चालें काम नहीं कर रही हैं, तो उन्होंने एक अलग चाल आज़माई। एक दिन, उन्होंने मुझसे निकटता बनाने के लिए एक महिला अधिकारी को भेजा। वह मेरे लिए दैनिक उपयोग के कुछ सामान लेकर आई, और फिर मुझसे घनिष्‍ठता कायम करने की कोशिश करते हुए बोली, "खुद को देखो—युवा स्‍त्री हो, देखने में अच्‍छी हो, ज़रूर तुम्‍हारे पास एक अच्छा डिप्लोमा होना चाहिए। यदि तुम परमेश्‍वर में विश्वास नहीं करती, तो हम दोस्त हो सकते थे। यदि तुम्‍हारे पास कोई जगह नहीं है, तो तुम मेरे घर पर रह सकती हो। मैं यहाँ एक अच्छी नौकरी पाने में तुम्‍हारी मदद कर सकती हूँ, और एक अच्छे प्रेमी से परिचय करा सकती हूँ। तुम्‍हारे पास अपना घर हो सकता है, अपने, पति, बच्चे, और अपने परिवार के साथ जीवन का आनंद ले सकती हो। क्या यह अच्छा नहीं होगा? अभी की हालत में तुम घर भी नहीं जा सकती। क्या तुम्‍हें अपने घर और अपने माता-पिता की याद नहीं आती?"उसके साथ वाले पुरुष अधिकारी ने भी बात में बात मिलाई, "सही बात है। तुम अपनी ज़ि‍न्‍दगी छुपते हुए, कभी यहां तो कभी वहां रहते हुए क्यों गुजारती हो? अपने आप को यह सब तकलीफ़ें क्‍यों दे रही हो? अगर तुम हमारे साथ सहयोग करोगी, तो मैं वादा करता हूं कि तुम्‍हारे लिए इस सब से बाहर निकलने का एक तरीका है।" मैंने उन्हें मुझे लुभाते हुए सुना, तो मेरा दिल कमज़ोर पड़ गया, "वे सही हैं। मैंने पिछले कई वर्ष पुलिस द्वारा गिरफ्तार किए जाने के डर से छिपते हुए बिताए हैं। मेरा कोई निश्चित ठिकाना नहीं रहा है, और मैं लगातार डर में जीती रही हूं। उत्पीड़न के ये दिन कब खत्म होंगे? इस तरह जीना वास्तव में दयनीय है!" लेकिन इस विचार ने तत्‍काल मेरे दिल को अंधेरे से भर दिया, इसलिए मैंने परमेश्‍वर को पुकारते हुए कहा, "परमेश्‍वर! मुझे पता है कि मेरी स्थिति ठीक नहीं है। मैं आपसे मांग कर रही हूं और आपके बारे में शिकायत कर रही हूं। यह मेरी विद्रोहशीलता और प्रतिरोध है। परमेश्वर! मैं आपसे विनती करती हूं कि आप मुझे प्रबुद्ध करें ताकि मैं इस गलत स्थिति से दूर हट सकूं, शैतान की योजना को सफल होने से रोक सकूं, और खुद को शैतान के जाल में गिरने से बचा सकूं।" प्रार्थना करने के बाद, मुझे परमेश्‍वर के वचन का एक अंश याद आया। "संभवतः तुम सबको ये वचन स्मरण होंगे: 'क्योंकि हमारा पल भर का हल्का सा क्लेश हमारे लिये बहुत ही महत्वपूर्ण और अनन्त महिमा उत्पन्न करता जाता है।' अतीत में तुम सबने यह बात सुनी है, तो भी किसी ने इन वचनों का सही अर्थ नहीं समझा। आज, तुम सभी अच्छे से जानते हो कि उनका वास्तविक महत्व क्या है। ये वही वचन हैं जिन्हें परमेश्वर अंतिम दिनों में पूरा करेगा। और ये वचन उन लोगों में पूरे होंगे जो बड़े लाल अजगर द्वारा निर्दयतापूर्वक पीड़ित किये गए हैं, उस देश में जहां वह रहता है। यह बड़ा लाल अजगर परमेश्वर को सताता है और परमेश्वर का शत्रु है, इसलिए इस देश में, जो परमेश्वर पर विश्वास करते हैं, उन्हें अपमानित किया जाता और सताया जाता है। इस कारण ये वचन तुम्हारे समूह के लोगों में वास्तविकता बन जाएंगे" ("वचन देह में प्रकट होता है" में "क्या परमेश्वर का कार्य उतना सरल है, जितना मनुष्य कल्पना करता है?")। ईश्वर के वचनों द्वारा प्रबोधन ने मेरे हृदय को उज्ज्वल कर दिया। मुझे उत्पीड़न और क्लेश का अनुभव करने का महत्व समझ में आया। ईश्वर इन राक्षसों द्वारा उत्पीड़न का उपयोग इसलिए करता है कि हममें कष्‍ट सहने का संकल्प आए और परमेश्‍वर का अनुसरण करने में हमारी ईमानदारी और आस्‍था को पूर्णता मिले, ताकि हमारा अनुभव और गवाही शैतान पर परमेश्‍वर की विजय का शक्तिशाली प्रमाण बन सके, ताकि सभी लोग इस गवाही को देख सकें कि सर्वशक्तिमान परमेश्‍वर का अंत के दिनों का कार्य मनुष्य का कार्य नहीं है, बल्कि स्वयं परमेश्‍वर का कार्य है। परमेश्‍वर के कार्य और परमेश्‍वर के वचनों के मार्गदर्शन और प्रावधान के बिना, कोई भी व्यक्ति इन राक्षसों की मानवता को कुचल डालने वाली दीर्घकालिक क्रूरता और यंत्रणा को सहन नहीं कर सकता है। अपने जीवन की कीमत पर भी परमेश्‍वर पर विश्वास करने और परमेश्‍वर का अनुसरण करने में सक्षम होना लोगों पर सर्वशक्तिमान परमेश्‍वर के कार्य का प्रभाव है। यह परमेश्‍वर की महिमा, और परमेश्‍वर के सर्वशक्तिमान सामर्थ्य की गवाही है। अपने काम के इस अंतिम चरण में, परमेश्वर ऐसे विजेताओं का समूह प्राप्त करना चाहता है जो शैतान के उत्पीड़न और क्रूर चोटों का सामना कर सकें और निर्भीक रूप से धार्मिकता की ओर मुड़ सकें। यही वे विजेता हैं जिन्‍हें परमेश्‍वर अंततः हासिल करना चाहता है! परमेश्‍वर का वचन कहता है, "मैंने अपनी सारी महिमा तुम लोगों को दे दी है, और वह चुना हुआ जीवन तुम लोगों को दे दिया है जिसे चुने हुए लोगों, अर्थात् इस्राएलियों ने कभी प्राप्त नहीं किया था। उचित रीति से तो, तुम लोगों को मेरे लिए गवाही देनी होगी, और अपनी युवावस्था को मेरे प्रति समर्पित करना होगा और अपना जीवन कुर्बान करना होगा। जिस किसी को मैं अपनी महिमा दूँगा वह मेरा गवाह बनेगा और मेरे लिए अपना जीवन देगा। यह बहुत पहले से ही नियत किया गया है। यह तुम लोगों का सौभाग्य है कि मैं अपनी महिमा तुम लोगों को देता हूँ, और तुम लोगों का कर्तव्य है कि तुम लोग मेरी महिमा की गवाही दो" ("वचन देह में प्रकट होता है" में "तुम विश्वास के विषय में क्या जानते हो?")। अपनी छह हजार साल की प्रबंध योजना में, परमेश्‍वर ने तीन चरणों का काम कर लिया है और दो बार देहधारण किया है। अपने अंतिम देहधारण में, वह चीन में, परमेश्‍वर को सबसे अधिक सताने वाले नास्तिक देश में, काम करने आया है, और वह अंत के दिनों में प्राप्‍त होने वाली महिमा के एक भाग को हममें से उन लोगों को देता है जिन्हें शैतान द्वारा गहराई और क्रूरता से चोट पहुँचाई गई है, और इस प्रकार वह शैतान को हराता है, और साथ ही हमारे भीतर सत्‍य और जीवन सक्रिय करता है। वास्तव में हम परमेश्‍वर से बहुत कुछ प्राप्त करते हैं, और इसलिए हमें परमेश्‍वर के लिए गवाही देनी चाहिए। यह परमेश्‍वर का आदेश है, साथ ही उसकी कृपा और उत्थान भी है और यह हमारे लिए सम्मान की बात है। इसलिए, आज हम जो कष्ट सहन कर रहे हैं, वह सार्थक और मूल्यवान है, और हमारे लिए परमेश्‍वर के पक्ष का प्रतिनिधित्व करता है। परमेश्‍वर के वचनों के प्रबोधन और मार्गदर्शन के माध्यम से, मैंने ईश्वर की इच्छा को समझा, शैतान की चालों को पहचान लिया, और दृढ़ रहकर परमेश्‍वर की गवाही देने के लिए किसी भी कष्ट को सहन करने का संकल्प पा लिया। उसके बाद, पुलिस ने मुझसे दो और सप्‍ताहों तक पूछताछ करती रही, लेकिन मैंने कभी भी उन्हें कलीसिया के बारे में कोई जानकारी नहीं दी।

बाद में, मुझे स्थानीय नज़रबंदी गृह में स्थानांतरित कर दिया गया। जैसे ही मैं व‍हां पहुंची, एक महिला पुलिस अधिकारी ने मुझे तलाशी लेने के लिए निर्वस्‍त्र होने का आदेश दिया, और उसने मेरे पास मौजूद पैसों को भी ज़ब्त कर लिया। जब मैंने कोठरी में प्रवेश किया, तो वहां भयानक बदबू थी। सोने के लिए बने एक ही चबूतरे पर बीस से अधिक लोग ठूंसे हुए थे। हम सभी उसी कमरे में खाते, पेशाब और शौच करते थे। इसके बाद वाले महीने में, मुझे इन दुष्ट पुलिसवालों ने ओवरटाइम काम करने और हर दिन अतिरिक्त ड्यूटी लेने का आदेश दिया। उन्होंने मेरा चश्मा ले लिया था, इसलिए मुझे सब कुछ धुंधला दिखता था, और मुझे काम करते समय हर चीज़ को देखने के लिए अपनी आंखों के बहुत करीब लाना पड़ता था। ऊपर से, नज़रबंदी गृह की रोशनियां छोटी और धीमी थीं। जब दूसरे सोते थे, तो मुझे देर रात तक काम करते रहना पड़ता था क्योंकि मुझे अपने कामों को पूरा करने में ज़्यादा समय लगता था। मेरी आँखें बहुत थकी रहती थीं, मुझे डर था कि काम मुझे अंधा बना देगा। मैं रात को अच्छी तरह से नहीं सो सकती थी, प्रत्येक रात मुझे कोठरी में एक घंटे की शिफ्ट ड्यूटी करनी होती थी। हर दिन काम के भारी बोझ के अलावा, मुझसे सप्ताह में दो बार पूछताछ की जाती थी, और हर बार, ये दुष्‍ट पुलिसवाले मुझे हथकड़ी और बेड़ियां और "शाही पीले" रंग की कैदी की वर्दी पहना देते थे। मुझे याद है, ऐसे ही एक दिन बारिश हो रही थी। मैं एक पुरुष पुलिस अधिकारी के साथ चलकर जा रही थी, जिसने अपने ऊपर छाता लगा रखा था। मैं हथकड़ी-बेड़ी में जेल की पतली वर्दी पहने हुए बेहद कठिनाई से चल रही थी और ठंडी बारिश मुझ पर पड़ रही थी। बेड़ि‍यां बहुत भारी थीं, और हर कदम पर मेरे टखनों को खरोंचते हुए जोर से टकराने की आवाज़ कर रही थीं। अतीत में मैंने केवल टीवी पर ऐसी चीजें देखी थीं, लेकिन अब मैं इसे व्यक्तिगत रूप से अनुभव कर रही थी। मुझे अपनी स्थिति से घृणा हो गई, मैं दिल ही दिल में चीख उठी, "इस तरह तो हत्यारों और बलात्कारियों से पूछताछ की जाती है! मैंने ऐसा क्या किया है जो मेरे साथ ऐसा बर्ताव किया जा रहा है?" तभी परमेश्‍वर ने मुझे प्रबुद्ध किया और मुझे परमेश्‍वर के वचन याद आए; "प्राचीनों के पूर्वज? प्रिय नेता? वे सभी परमेश्वर का विरोध करते हैं! उनके हस्तक्षेप ने स्वर्ग के नीचे के सभी लोगों को अंधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब पाप को छिपाने के तरीके हैं! ... यही समय है: मनुष्य अपनी सभी शक्तियों को लंबे समय से इकट्ठा करता आ रहा है, उसने इसके लिए अपने सभी प्रयासों को समर्पित किया है, हर कीमत चुकाई है, ताकि वह इस दानव के घृणित चेहरे को तोड़ सके और जो लोग अंधे हो गए हैं, जिन्होंने हर प्रकार की पीड़ा और कठिनाई सही है, उन्हें अनुमति दे कि वे अपने दर्द से उठें और इस दुष्ट प्राचीन शैतान को अपनी पीठ दिखाएं" ("वचन देह में प्रकट होता है" में "कार्य और प्रवेश (8)")। जब मैंने परमेश्वर के वचनों की तुलना उस वास्तविकता से की जिसका मैं सामना कर रही थी, तो अंत में मैंने देखा कि यद्यपि सीसीपी बाहरी दुनिया के लिए हर तरह से घोषणा करती है कि सभी लोग धार्मिक स्वतंत्रता के हकदार हैं, परंतु जैसे ही कोई भी वास्तव में परमेश्‍वर में विश्‍वास करने लगता है, वह सभी प्रकार के उत्पीड़न से इसका जवाब देती है – गिरफ्तारी, हिंसा, अपमान, निंदा, और कारावास। यह लोगों के साथ मानवीय व्यवहार नहीं करती। "धार्मिक विश्वास की स्वतंत्रता" और "लोकतंत्र और मानवाधिकारों" के मूल्य विशुद्ध रूप से दूसरों को धोखा देने, आंखों में धूल झोंकने और उनके साथ खिलवाड़ करने की चालें हैं! यह दुष्ट पार्टी तमाम तरह की वाक्पटुता से अपने को सजाती है, लेकिन वास्तव में यह किसी राक्षसी जानवर जितनी क्रूर और नृशंस है, वास्तव में बहुत अधिक पापी और शातिर है! सीसीपी दुनिया में ऐसे बदमाशों और बुरे काम करने वालों की जानबूझकर अनदेखी करती है और उस ओर से आंखें मूंदे रहती है, जो धोखाधड़ी करते हैं, हत्या और लूट करते हैं, और कई बार उनकी रक्षा भी करती है, परंतु यह उन लोगों को बेरहमी से सताती और मारती है जो परमेश्‍वर में विश्वास रखते हैं और सही रास्ते पर चलते हैं। सीसीपी वास्तव में एक राक्षस है जिसने खुद को परमेश्‍वर का दुश्मन बना लिया है! इन बातों के बारे में सोचते हुए, मैं इस वीभत्स राक्षस से घृणा किए बिना नहीं रह सकी। मैंने इसके खिलाफ विद्रोह करने की कसम खाई, भले ही मुझे अपनी जान से इसकी कीमत चुकानी पड़े, और मैंने खुद को परमेश्‍वर के हवाले कर दिया! एक महीने के बाद, कोई भी सबूत न होने के बावजूद, पुलिस ने "सार्वजनिक व्यवस्था बिगाड़ने" के आरोप में मुझे एक वर्ष तक सश्रम पुनर्शिक्षा की सजा सुनाई।

जब मैं लेबर कैम्‍प में पहुंची, तो मुझे अहसास हुआ कि यह और भी अंधेरा स्थान है। यहाँ बिल्‍कुल भी स्वतंत्रता नहीं थी। बंदी अपने यूनिट गार्ड के आदेश पर ही खा-पी सकते थे, या शौचालय जा सकते थे, हमें गार्ड की हर बात माननी थी वरना हमें सजा दी जाती थी। कमरे में दाखिल होने और बाहर जाते समय हमें नंबर लिखाना होता था, और अगर किसी ने गलत नंबर बता दिया, तो पूरी यूनिट को दो घंटे तक तेज़ धूप में बिताने या बारिश में भीगने की सजा दी जाती थी। जब हम खाने के लिए कैफेटेरिया जाते, तो अगर किसी ने गलत नंबर बताया, तो पूरी यूनिट को बाहर इंतजार करने के लिए मजबूर करके और खाने की अनुमति नहीं देकर सजा दी जाती थी। जब अन्‍य बंदी खाना खाते थे तो हम केवल असहाय होकर देख सकते थे। हमें हर भोजन से पहले एक सैन्य गीत भी अपनी पूरी ताकत से गाना पड़ता था, और अगर कोई सुर में नहीं गाता या पर्याप्‍त जोर से नहीं गाता, तो हमें गीत को फिर शुरू से गाना पड़ता, एक बार, दो बार...। हमारे यूनिट गार्ड के संतुष्ट होने के बाद ही हमें खाने की अनुमति दी जाती। यह तथाकथित "प्रबंधन प्रणाली" विशुद्ध रूप से दूसरों पर रोब गांठने, दूसरों पर हुक्‍म चलाने, और अपनी हैसियत का आनंद लेने की उन दुष्‍ट गार्डों की इच्छा पूरी करने करने के लिए ही बनाई गई थी। वे हर दिन दूसरों को बिल्‍कुल कगार पर धकेल देते हैं। यहाँ, गार्डों के लिए सफाई करने और उनकी रजाई में तह लगाकर रखने के अलावा, बंदियों को उनके पैर धोने के लिए पानी लाना पड़ता था और उनकी पीठ की मालिश करनी पड़ती थी। गार्ड महाराजाओं और महारानियों की तरह पेश आते थे, यदि आप उनकी अच्छी सेवा करते तो वे मुस्कुराते थे, लेकिन अगर आप उनकी बुरी सेवा करते तो बहुत बुरे ढंग से डांटते या पीटते थे। हम चाहे जो भी कर रहे होते, चाहे हम बाथरूम में ही क्‍यों न हों, जैसे ही हम गार्ड को चिल्लाते हुए सुनते, हमें जोर से "हाज़ि‍र है" का जवाब देना होता था और उनके निर्देशों को सुनने के लिए जल्दी से जाना पड़ता था। सीसीपी शासन के तहत श्रम शिविर इसी तरह से से चलाए जाते हैं। वे अंधकारपूर्ण, दमनकारी, क्रूर और अपमानजनक हैं। इस सबका सामना करते हुए, मुझे नाराजगी और बेबसी के अलावा कुछ नहीं सूझता था। और इसके अलावा, ये दुष्ट पुलिसवाले श्रम शिविर के बंदियों के साथ बोझ ढोने वाले जानवरों और दासों के रूप में, केवल पैसा कमाने के औज़ारों के रूप में पेश आते थे। वे रोज़ हम पर काम का भारी बोझ लाद देते, यहां तक कि खाने और सोने के अलावा, हम अपना बाकी समय उनके लिए पैसे कमाने में ही बिताते थे। हर दिन, हमें जिन विभिन्न नियमों का पालन करना पड़ता था, उसके अलावा हमें काम के भारी बोझ से भी जूझना पड़ता, और कोई नहीं जानता था कि कब हमें दंडित किया जाएगा और डांटा-फटकारा जाएगा। मैं वाकई इस तरह से रहना बर्दाश्‍त नहीं कर सकती थी, और न जाने कितनी बार मैंने सोचा, "क्या मैं इस श्रम शिविर में ही मर जाऊंगी? हर दिन वे हमें थका कर चूर कर डालते हैं। मैं इतना कठिनाई भरा वर्ष कैसे गुज़ार सकूंगी? यह आखिर कब खत्म होगा? मैं इस नारकीय स्थान पर एक और मिनट, एक और सेकंड, बर्दाश्‍त नहीं कर सकती।" ऊपर से, कोई भी ऐसा व्यक्ति नहीं था जिसके साथ मैं अपनी भावनाओं को खुलकर साझा कर सकती थी। हर दिन, मुझे चुपचाप सब कुछ सहन करते हुए लगातार काम करना पड़ता था, और मैं बहुत दुखी महसूस करती थी। रात में, जब सभी सो रहे होते, तो खिड़की की सलाखों के पार चांद को देखकरमैं दुःख से भर जाती। मैं अलग-थलग और अकेला महसूस करती, और मैं अपने तकिए में मुंह छिपाकर रोने से खुद को रोक नहीं पाती थी। लेकिन जिस क्षण मैंने सबसे कमजोर महसूस किया, मुझे अचानक परमेश्‍वर का वचन याद आया, "मानव जाति के कार्य के लिए परमेश्वर ने बहुत सारी रातों को बिना नींद के गुजारना सहन किया है। बहुत ऊपर से सबसे नीची गहराई तक, जीवित नरक में जहाँ मनुष्य रहता है, वह मनुष्य के साथ अपने दिन गुजारने के लिए उतर आया है, कभी भी मनुष्य के बीच फटेहाली की शिकायत नहीं की है, उसकी अवज्ञा के लिए कभी भी मनुष्य को तिरस्कृत नहीं किया है, बल्कि वह व्यक्तिगत रूप से अपने कार्य को करते हुए सबसे बड़ा अपमान सहन करता है। परमेश्वर कैसे नरक से संबंधित हो सकता है? वह नरक में अपना जीवन कैसे बिता सकता है? लेकिन समस्त मानव जाति के लिए, पूरी मानवजाति को जल्द ही आराम मिल सके इसके लिए, उसने अपमान को सहन किया और पृथ्वी पर आने के अन्याय का सामना किया, और मनुष्य को बचाने की खातिर व्यक्तिगत रूप से 'नरक' और 'अधोलोक' में, बाघ की माँद में, प्रवेश किया" ("वचन देह में प्रकट होता है" में "कार्य और प्रवेश (9)")। परमेश्‍वर के वचन की हर पंक्ति ने मेरे दिल को सुकून पहुंचाया। हाँ! मैं इस राक्षसी जेल में अकेली और अलग-थलग महसूस कर रही थी क्योंकि मेरे पास दिल की बात करने के लिए कोई नहीं था, लेकिन परमेश्‍वर स्वर्ग से पृथ्वी पर उतरा था और हमें, उस मानवजाति को बचाने के लिए भयावह अपमान और पीड़ा सहन की, जिसने उसके साथ खिलाफ विद्रोह किया और उसका विरोध किया, और एक भी व्यक्ति उसे समझ नहीं सका या उसकी इच्छा का ध्‍यान रख सका। इसके बजाय, उसे लोगों की गलतफ़हमी, शिकायतों, उपेक्षा, हमलों, छल और विश्वासघात का सामना करना पड़ा। क्या परमेश्‍वर ने वही अलगाव और अकेलापन महसूस नहीं किया? क्या परमेश्‍वर को भी सताया और आहत नहीं किया गया? लेकिन इसके बावजूद, मैं परमेश्‍वर की इच्छा का बिल्कुल ध्‍यान नहीं रख रही थी, और थोड़े से कष्ट के बाद ही नकारात्मक और कमजोर हो गई थी। मैं केवल पीछे हटना और बच निकलना चाहती थी। मैं वास्तव में विद्रोहि‍णी थी! परमेश्‍वर ने मुझे इन शैतानों के उत्पीड़न का शिकार इसलिए नहीं बनने दिया क्योंकि वह जानबूझ कर चाहता था कि मैं कष्‍ट सहूं, बल्कि इसलिए क्योंकि वह चाहता था कि मैं अपने क्रूर उत्पीड़न के अनुभव के ज़रिए सीसीपी के दुष्‍ट चेहरे को स्पष्ट रूप से देख सकूं, वास्तव में उसका त्याग करने में सक्षम बनूं, और अंत में पूरी तरह से परमेश्‍वर की ओर मुड़ जाऊं। यह सब परमेश्‍वर के नेक इरादों और उद्धार के साथ किया गया था। और वैसे भी, मसीह अब मेरे साथ कष्‍ट उठा रहा था, इसलिए मैं अब अकेली नहीं थी। केवल तभी मैंने महसूस किया कि परमेश्‍वर मनुष्य के साथ जो कुछ करता है, उसमें केवल उद्धार और प्रेम होता है। हालांकि मैंने देह में कष्‍ट उठाया, लेकिन यह मेरे जीवन में प्रवेश के लिए अविश्वसनीय रूप से फायदेमंद था! एक बार जब मैंने इन चीजों को समझ लिया, तो मैं धीरे-धीरे अपनी नकारात्मक, कमजोर स्थिति से उबरने लगी, और मुझे परमेश्‍वर की गवाही देने के लिए कष्‍ट उठाते हुए संतुष्ट होने का संकल्प मिल गया।

जून 2010 के अंत में, मुझे एक महीने पहले छोड़ दिया गया। इस उत्पीड़न और कठिनाई के अनुभव से, मैंने वास्तव में महसूस किया कि लोगों के लिए परमेश्‍वर का उद्धार ईमानदार और व्यावहारिक है, लोगों के लिए परमेश्‍वर का प्यार गहरा और वास्तविक है! अगर मुझे इन शैतानों द्वारा उत्पीड़न और गिरफ्तारी का अनुभव नहीं हुआ होता, तो मेरा विश्वास, साहस, और कष्‍ट सहने का संकल्प पूर्ण नहीं हो सकता था, और मैं कभी भी राक्षस के वास्तविक, बदसूरत चेहरे को स्पष्ट रूप से नहीं देख पाती। मैं कभी भी दिल से उससे घृणा नहीं कर पाती, और मैं कभी भी अपने हृदय को परमेश्‍वरको समर्पित नहीं कर पाती और खुद को पूरी तरह से परमेश्‍वर के हवाले नहीं कर पाती। उत्पीड़न और कठिनाई की कड़वाहट के वास्तविक अनुभव के बिना, मैं कभी भी उस दुख को समझ या सराह नहीं पाती जो परमेश्‍वर अनुभव करता है या हमें बचाने के लिए इस गंदी जगह पर देहधारण करके आने में वह जो कीमत चुकाता है। इससे मैं परमेश्‍वर के प्रेम को अधिक गहराई से महसूस कर सकी और अपने हृदय को उसके करीब ला सकी। मैं परमेश्‍वर के वचनों के लिए आभारी हूं कि उन्होंने मुझे बार-बार मार्गदर्शन दिया, और जेल के अंधेरे में रहने के एक साल के दौरान मेरा साथ दिया। आज, मैं कलीसिया में लौट आई हूं, मैं अपने भाई-बहनों के साथ सत्य पर परमेश्‍वर के वचन और वार्तालाप को पढ़ती हूं, मैं फिर से अपने कर्तव्यों को निभा रही हूं, और मेरा हृदय अनंत उल्‍लास और खुशी से भरा है। मैं अपने हृदय की गहराई से परमेश्‍वर की आभारी हूं, मैंने अपने आप से एक शपथ ली है: भविष्य में मुझे चाहे जैसी भी परिस्थितियों या परीक्षाओं से गुज़रना पड़े, मैं अपनी सारी शक्ति के साथ सत्य का अनुसरण करना चाहती हूं और अंत तक परमेश्‍वर के पीछे चलना चाहती हूं!

28. उत्पीड़न की कड़वाहट का अनुभव करने के बाद मैं प्यार और नफ़रत के बीच का अंतर जान गया हूँ

झाओ झी, हेबेई प्रांत

मेरा नाम झाओ झी है और मैं इस साल 52 का हो गया हूँ। मैं 14 वर्षों से सर्वशक्तिमान परमेश्वर का अनुयायी हूँ। परमेश्वर में अपना विश्वास हासिल करने से पहले मैं व्यवसायी था; मैं अक्सर मनोरंजन में व्यस्त रहता था, लोगों को उपहार भेजा करता था, और समाज में उठता-बैठता था। मैं गाने-बजाने वाली और जुआ पार्लरों जैसी मनोरंजन की जगहों पर अक्सर आया-जाया करता था। मेरी पत्नी इस पर हमेशा मुझसे बहस करती थी और अंत में तो उसने मुझे तलाक देकर घर छोड़ने की धमकी भी दे दी। उस समय, मैं पूरी तरह से इस दलदल में फंस गया था और अपने आप को इससे निकाल नहीं पा रहा था। मैं अपने परिवार की अच्छी देखभाल करने की जितनी भी कोशिश क्यों न करूँ मैं ऐसा करने में नाकाम रहता था। मुझे जीवन वास्तव में दुखदायी लगने लगा था; मैं थक गया था। जून, 1999 में, हम पर सर्वशक्तिमान परमेश्वर के उद्धार का अनुग्रह हुआ, परमेश्वर के वचनों को पढ़ने और भाई-बहनों के साथ संगति करने के बाद, मेरी पत्नी ने महसूस किया कि दुनिया का अंधकार और मानवीय भ्रष्टता पूरी तरह से शैतान द्वारा हमें नुकसान पहुंचाये जाने और हमारे साथ खिलवाड़ करने के कारण हैं। उसने मेरे हालात के बारे में अपनी समझ ज़ाहिर की और मेरे साथ संगति में दिल की सब बातें कहीं। परमेश्वर के वचनों के मार्गदर्शन से, मैंने यह भी देखा कि मैं पाप के दरिया में डूबा हुआ हूँ, और परमेश्वर को इससे घृणा व नफ़रत है। और तो और, मैंने देखा कि मुझमें इंसानियत तो थी ही नहीं। मुझे पश्चाताप और अपराध का बोध हुआ, इसलिए मैंने परमेश्वर के सामने एक नया इंसान बनने का संकल्प लिया। तब से, मैं और मेरी पत्नी हर दिन प्रार्थना करने और परमेश्वर के वचनों को पढ़ने लगे। हम अक्सर भाई-बहनों के साथ संगति के लिए इकट्ठे होते थे। हम पति-पत्नी को पता भी नहीं चला और हमारे बीच का विवाद धुएं की तरह उड़ गया और हमारा जीवन शांति और आनंद से भर गया। मैं अच्छे से जानता था कि सर्वशक्तिमान परमेश्वर ने हमारे परिवार को बर्बादी के कगार से बचाया था, और हमें पूरी तरह से नया जीवन दिया था। अत्यधिक आभारी महसूस करने के अलावा, मैंने मन ही मन परमेश्वर के अनुग्रह का प्रतिदान करने के लिए अपने संपूर्ण अस्तित्व को अर्पित करने का संकल्प भी लिया। उसके बाद मैंने अपने कर्तव्य को पूरा करने के लिए और सुसमाचार को साझा करने के लिए खुद को झोंक दिया ताकि अंत के दिनों में परमेश्वर द्वारा हमारे लिए लाए गए उद्धार को और अधिक लोग प्राप्त कर सकें। हालाँकि, नास्तिक चीनी कम्युनिस्ट पार्टी की सरकार लोगों को परमेश्वर की आराधना करने या सही रास्ता अपनाने की अनुमति नहीं देती है। विशेष रूप से यह लोगों को सुसमाचार का प्रसार करने और परमेश्वर का साक्षी बनने की अनुमति नहीं देती है। चूंकि मैं परमेश्वर में विश्वास करता था और सुसमाचार का प्रसार करता था, इसलिए मुझे सीसीपी सरकार द्वारा गिरफ्तारी और उत्पीड़न का सामना करना पड़ा ...

2002 के वसंत का एक दिन था। एक दुर्भावनापूर्ण व्यक्ति ने पुलिस को मेरे और एक भाई के बारे में सूचना दे दी जब हम एक गांव में सुसमाचार सुना रहे थे। पुलिस तुरंत आई और बिना जांच-पड़ताल किए, मुझे हथकड़ी पहना दी, खींचकर पुलिस कार में बैठा दिया और मुझे पुलिस स्टेशन ले गई। जैसे ही हम पूछताछ कक्ष में घुसे, इससे पहले कि मैं कुछ सोच-समझ पाता, एक अधिकारी मेरी ओर दौड़कर आया और मेरे कॉलर को पकड़कर मुझे कई बार ज़ोर-ज़ोर से थप्पड़ मारे। मुझे तुरंत चक्कर आ गया और तारे दिखने लगे, और मैं खड़ा नहीं रह पाया और ठोकर खाकर फर्श पर गिर गया। मेरे मुँह और नाक से खून बह रहा था और मेरा चेहरा दर्द से तिलमिला रहा था। जब दुष्ट पुलिसकर्मी ने यह देखा, तो उसने मुझे बुरी तरह से लात मारी और दाँत पीसते हुए कहा, "नाकारे कहीं के, मेरे सामने नाटक मत कर। उठ!" दो अन्य अधिकारी आए, मुझे बाँहों से पकड़कर उठाया, और मुझे एक तरफ फेंक दिया, और फिर उन तीनों ने मुझे लात-घूंसे मारना शुरू कर दिया। मेरे पूरे शरीर में असहनीय दर्द हो रहा था; मैं फर्श पर गिर गया और उठ नहीं सका। वे मुझे खा जाने वाली नज़रों से एक बाघ की तरह घूर कर रहे थे। उनमें से एक ने मुझसे चिल्लाकर कहा, "तेरा नाम क्या है? तू कहाँ रहता है? तू उस आदमी के घर पर क्यों था? अगर तूने मुँह नहीं खोला, तो तेरी खैर नहीं!" मैंने मन में परमेश्वर से प्रार्थना की, उससे मेरे दिल की रक्षा करने के लिए कहा ताकि मैं परमेश्वर के सामने शांत रह सकूं। मैंने उससे विश्वास और साहस मांगा जिससे कि मैं उनकी धमकी से न डरूँ। यह देखते हुए कि मैं कुछ बोल नहीं रहा हूँ, एक बहुत ही क्रूर दिखने वाले अधिकारी ने एक बिजली का डंडा उठाया और मेरे चेहरे के सामने लहराया। वो जानबूझकर डंडे की बिजली को चमका रहा था। उसने उसे मुझे दिखाया और धमकी देते हुए कहा, "तू बोलेगा या नहीं? अगर नहीं बोला, तो मैं तुझे झटके दे-देकर मौत के घाट उतार दूंगा।" मैं इससे थोड़ा डर गया था, मैंने जल्दी से परमेश्वर से प्रार्थना की। "हे परमेश्वर! सभी चीज़ें तेरे हाथों में हैं, जिसमें दुष्ट अधिकारियों का यह झुंड भी शामिल है। वे मेरे साथ चाहे जैसा व्यवहार करें, यह सब तेरी अनुमति से ही हो रहा है। मैं तेरे आयोजनों और व्यवस्थाओं को समर्पित होने के लिए तैयार हूँ। चूंकि मेरा आध्यात्मिक कद बहुत छोटा है, इसलिए मैं कमज़ोर और डरा हुआ महसूस कर रहा हूँ। कृपया मुझे विश्वास और शक्ति प्रदान कर और मेरी रक्षा कर ताकि मैं यहूदा न बनूँ। मुझे शैतान के सामने अपनी गवाही न खोने दे।" प्रार्थना करने के बाद, परमेश्वर के वचनों का एक अंश मुझे याद आया: "पुन:रुत्थित मसीह का जीवन हम में है। हम सचमुच परमेश्वर की उपस्थिति में विश्वास की कमी पाते हैं, परमेश्वर हम में सच्चा विश्वास जगाये। परमेश्वर के वचन निश्चित ही मधुर हैं! परमेश्वर के वचन गुणकारी दवा हैं! जो दुष्ट और शैतान को शर्मिन्दा करता है! अगर तुम परमेश्वर के वचन ग्रहण करो तो तुम्हें मदद मिलेगी और उसके वचन तुम्हारे हृदय को शीघ्र ही बचा लेंगे! वह सब बातों को दूर कर सर्वत्र शान्ति बहाल करते हैं। विश्वास लकड़ी के इकलौते लट्ठे के पुल की तरह है, जो लोग अशिष्टापूर्वक जीवन से लिपटे रहते हैं उन्हें इसे पार करने में परेशानी होगी, परन्तु जो खुद का त्याग करने को तैयार रहते हैं वे बिना किसी फ़िक्र के उसे पार कर सकते हैं। अगर हम में कायरता और भय के विचार हैं तो जान लें कि शैतान हमें मूर्ख बना रहा है जो कि इस बात से डरता है कि हम विश्वास का पुल पार कर परमेश्वर के राज्य में प्रवेश कर जायेंगे" ("वचन देह में प्रकट होता है" में आरम्भ में मसीह के कथन के "अध्याय 6")। मैंने सोचा, "यह सच है! मुझे इतना डर इसलिए लग रहा है क्योंकि मैं शैतान की चाल में फंस गया हूँ। अधिकारियों के क्रूर होने के बावजूद, सब कुछ परमेश्वर के हाथों में है और परमेश्वर मेरा सहारा है। मुझे अपने विश्वास पर भरोसा करना है और शैतान पर जीत हासिल करने के लिए परमेश्वर के वचनों पर निर्भर रहना है!" इसलिए, मैंने अपना मुँह बंद रखा, और जब उसने देखा कि मैंने एक भी शब्द नहीं कहा है, तो उस अधिकारी ने अपना डंडा लहराया और मुझसे सटा दिया। खुद को इस यातना के लिए तैयार करने की खातिर मैंने अपनी आँखें बंद कर लीं और अपने होंठों को भींच लिया, लेकिन आश्चर्य की बात है कि डंडे के बार-बार मुझसे सटाये जाने के बाद भी मुझे कुछ महसूस नहीं हुआ। उन सबको ये अजीब लगा और वे चकराकर बोले, "आज यह काम क्यों नहीं कर रहा है? शायद ये काम नहीं कर रहा, दूसरा आज़मा कर देखो।" मुझे झटके देने के लिए वे दूसरा डंडा ले आए, लेकिन वह भी काम नहीं आया। मैं अपने दिल में लगातार कह रहा था, "हे परमेश्वर, तेरा धन्यवाद! तूने मेरी प्रार्थना सुनी और तू गुप्त रूप से मेरी रक्षा कर रहा है। तू इतना प्यारा, इतना भरोसेमंद है! परमेश्वर, भविष्य में चाहे मुझे जिस भी तरह की क्रूर यातना का सामना करना पड़े, मैं पूरे दिल से तुझ पर भरोसा करने को तैयार हूँ। मैं अपनी गवाही में अडिग रहने के लिए दृढ़ संकल्पित हूँ!" यह देखकर कि उनके डंडे का मुझ पर कोई असर नहीं हो रहा है, वे अभी भी बात ख़त्म करने के लिए बिल्कुल तैयार नहीं थे, इसलिए उन्होंने हथकड़ी लगाई, ज़ंजीर पहनाई और मुझे पुलिस कार में घसीट ले गए। वे मुझे गाँव से दूर दो मंजिला इमारत में ले गए।

जब हम अंदर गए, तो एक अधिकारी ने दरिंदगी से मुस्कुराते हुए कहा, "तू देख सकता है कि यहाँ कुछ भी नहीं है और कोई भी कभी भी इस जगह के बारे में नहीं जान पाएगा। अब जबकि तू यहाँ है, अगर तू अभी भी ज़बान नहीं खोलता है, तो यह तेरा अंत होगा। तुझे यहीं दफन कर दिया जाएगा, और किसी को कभी पता नहीं चलेगा। खुद ही सोच के देख, अगर तू होशियार है, तो तू हमें वो बताएगा जो हम जानना चाहते हैं।" इतना सुनते ही मेरा कलेजा मुँह को आ गया। मैं वास्तव में सोच भी नहीं सकता था कि मेरे सामने खड़ी ये खून की प्यासी "लोगों की पुलिस" जो अंडरवर्ल्ड के ठगों की तरह पेश आ रही थी, मेरे साथ क्या करेगी। मैंने जल्दी से अपने दिल में परमेश्वर को पुकारा, उससे मुझे दुख का सामना करने की शक्ति और संकल्प देने को कहा ताकि मैं आने वाली क्रूर यातना को सहन कर सकूं। यह देखते हुए कि मैंने अब तक एक शब्द भी नहीं कहा है, दो अधिकारी वहशी ढंग से मुझ पर टूट पड़े और मेरे सारे कपड़ों को फाड़ दिया, फिर मुझे एक तरफ खड़ा कर दिया। उनमें से एक ने मेरी ओर इशारा किया और मज़ाक उड़ाने के अंदाज़ में कहा, "देख तो, तुझे सच में कोई शर्म नहीं है।" एक दूसरा अधिकारी एक भूखे कुत्ते की तरह मेरे कपड़ों की तलाशी लेने लगा। उसे सिर्फ 30 युआन मिले, फिर अपने सिर को इधर-उधर घुमाया और अपनी जेब में पैसे डालते हुए कहा "अबे तू तो एक कमीना भिखारी निकला!" इससे मुझे क्रोध और घृणा महसूस हुई। मैंने सोचा, "ये पुलिस 'लोगों की सेवा' कैसे कर रही है? वे केवल बदमाशों और डाकुओं का एक झुंड हैं जो लोगों पर अत्याचार करते हैं और आम लोगों का शोषण करते हैं। अगर आज मैंने ये सब अपनी आँखों से नहीं देखा होता, तो मुझे नहीं पता कि सीसीपी के झूठ से मैं और कितने दिन बेवकूफ बनता रहता।" तब मुझे महसूस हुआ कि उस दिन मेरी गिरफ्तारी के पीछे परमेश्वर की मर्ज़ी थी; परमेश्वर मुझे जानबूझकर पीड़ित नहीं कर रहे थे, बल्कि ऐसा इसलिए हो रहा था ताकि मैं स्पष्ट रूप से सीसीपी सरकार के बुरे चेहरे को देख सकूं। लगभग 10 मिनट के बाद, एक अन्य अधिकारी दो बिजली के तारों के साथ आया और उसके चेहरे पर एक दुष्ट मुस्कान थी। उसने मुझे धमकाते हुए कहा, "डर गया? पिछले से पिछले साल एक और अपराधी था, जो मुँह नहीं खोलना चाहता था, लेकिन वह बिजली के झटके सह नहीं पाया। उसने तो सब कुछ उगल दिया। मुझे यकीन है कि हम तेरा मुँह भी खुलवा लेंगे!" यह देख कर कि वे मुझे बिजली के झटके देने जा रहे हैं, मुझे घृणा भी महसूस हुई और डर भी। अगर इस तरह की यातना काफी लंबे समय तक चली, तो मेरा मरना निश्चित था। मैंने जल्दी से परमेश्वर से प्रार्थना की: "परमेश्वर, ये दुष्ट अधिकारी बहुत शातिर हैं। मुझे डर है कि मैं इनसे जीत नहीं पाऊंगा। कृपया मेरी रक्षा कर और मुझे शक्ति प्रदान कर ताकि मैं यहूदा न बनूँ और शरीर की कमजोरी के कारण तुझसे विश्वासघात न करूँ।" प्रार्थना के बाद, परमेश्वर ने मुझे कलीसिया के इस भजन के बारे में सोचने के लिए प्रबुद्ध किया: "मेरा सिर फूट सकता है, मेरा लहू बह सकता है, मगर परमेश्वर-जनों का जोश कभी ख़त्म नहीं हो सकता। परमेश्वर के उपदेश दिल में बसते हैं, मैं दुष्ट शैतान को अपमानित करने का निश्चय करता हूँ। पीड़ा और कठिनाइयाँ परमेश्वर द्वारा पूर्वनिर्धारित हैं, मैं उसके प्रति वफादार बने रहने के लिए अपमान सह लूँगा। मैं फिर कभी परमेश्वर के आँसू बहाने या चिंता करने का कारण नहीं बनूँगा" (मेमने का अनुसरण करना और नए गीत गाना में "परमेश्वर के महिमा दिवस को देखना मेरी अभिलाषा है")। मैंने सोचा, "सच ही तो है, राज्य के लोगों में राज्य के एक व्यक्ति की अखंडता और धैर्य तो होना ही चाहिए। जीवन के लिए लालची होना और मृत्यु से डरना कायरता है। शैतान मूर्खता से सोचता है कि वह मुझे यातना देकर परमेश्वर को धोखा देने के लिए मजबूर कर देगा जिससे उद्धार पाने का मेरा मौका बर्बाद हो जाएगा। मैं इसकी योजना को बिल्कुल सफल नहीं होने दे सकता, मैं अपनी वजह से परमेश्वर के नाम को शर्मिंदा नहीं होने दे सकता।" इन सब पर विचार करने के बाद मुझे अपने भीतर ताकत की लहर महसूस हुई और मुझे यातना सहने का साहस मिल गया।

जब मैं यह सब सोच रहा था, दो अधिकारी मेरे पास आए, मुझे पेट के बल फर्श पर दबाया, और फिर मेरे ऊपर एक कुर्सी दबा दी। दो और अधिकारी आए, और वे मेरे दोनों ओर खड़े होकर मेरे हाथों को अपने पैरों से कुचलने लगे। ऐसा लगा जैसे फर्श पर मेरे हाथों में कीलें ठोंक दी गई हैं, मैं बिल्कुल भी नहीं हिल सकता था। जिस पुलिसकर्मी के पास बिजली के तार थे, उसने सर्किट बॉक्स से दो तार लिए और एक तार को मेरे बाएं हाथ की एक उंगली पर, और दूसरे को मेरे दाहिने हाथ की एक उंगली पर बाँध दिया, फिर सर्किट बॉक्स से बिजली चालू कर दी। मेरे शरीर में हर एक नस के माध्यम से तुरंत बिजली की एक लहर दौड़ गयी; यह सुन्न करने वाला और दर्दनाक अनुभव था, मेरे पूरे शरीर में ऐंठन होने लगी। यह इतना दर्दनाक था कि मैं चीख उठा। दुष्ट पुलिसवाले ने मेरे मुँह में फोम की चप्पल घुसा दिया। उन्होंने इस तरह से मुझे बार-बार झटके दिये, जिससे ऐसा दर्द हुआ कि मैं पूरी तरह से पसीने में भीग गया, और कुछ ही समय में मेरे सारे कपड़े पसीने में भीग गए, जैसे कि मैं पानी से नहाया हूँ। बिजली के झटके देते हुए, अधिकारी मुझ पर चिल्लाता रहा, "तू मुँह खोलेगा या नहीं? अगर तुमने मुँह नहीं खोला तो मैं बिजली के झटके दे-देकर तुझे मार डालूँगा! मुँह न खोलने की यही सज़ा है!" मैंने अपने दांतों को कसकर बंद कर लिया और बिना कोई आवाज़ किए खुद को दर्द सहने को मजबूर किया। जब उन्होंने यह देखा, तो उन्होंने बिजली चालू रखी। अंत में, मुझे लगा कि मैं इसे अब और सहन नहीं कर सकता और मरने की कामना करने लगा। मैंने अपने शरीर की शेष बची ताकत का उपयोग अपने ऊपर कुर्सी को दबाये दो अधिकारियों को धकेलने के लिए किया और फिर फर्श पर अपने सिर को जोर से पटक दिया। लेकिन अजीब बात है कि वह कठोर कंक्रीट का फर्श अचानक कपास की तरह नरम महसूस हुआ, और मेरे ज़ोरों से इस पर सिर मारने का कोई असर नहीं हुआ। तभी, परमेश्वर के वचनों की कुछ पंक्तियाँ जिस पर अक्सर संगति में चर्चा की जाती थी, अचानक स्पष्ट रूप से मेरे मन में कौंध गईं: "कुछ लोगों के कष्ट एक विशेष बिंदु तक पहुँच जाते हैं, और उनके विचार मृत्यु की ओर मुड़ जाते हैं। यह परमेश्वर के लिए सच्चा प्रेम नहीं है; ऐसे लोग कायर होते हैं, उनमें बिलकुल धीरज नहीं होता, वे कमजोर और शक्तिहीन होते हैं!" ("वचन देह में प्रकट होता है" में "केवल पीड़ादायक परीक्षाओं का अनुभव करने के द्वारा ही तुम परमेश्वर की मनोहरता को जान सकते हो")। "भले ही तुम्‍हारी देह कष्‍ट उठाती है, पर तुम्‍हारे पास परमेश्‍वर का वचन है और तुम्‍हारे पास परमेश्‍वर का आशीर्वाद है। अगर तुम चाहो तो भी तुम मर नहीं सकते हो: क्या तुम यह स्‍वीकार कर सकते हो कि मर जाने पर तुम परमेश्‍वर को नहीं जानोगे और सत्‍य को नहीं पाओगे?" ("मसीह की बातचीतों के अभिलेख" में "केवल सत्य की खोज करके ही तू अपने स्वभाव में परिवर्तन को प्राप्त कर सकता है")। परमेश्वर के वचनों ने मुझे सौम्यता से याद दिलाया कि मैं इसलिए मरना चाहता था क्योंकि मैं दुख को सहन नहीं कर पा रहा था, इस तरह मैं परमेश्वर का साक्षी नहीं बनूंगा, बल्कि परमेश्वर को शर्मसार करने वाला और उससे विश्वासघात करने वाला बनूँगा। यह हिम्मत का अभाव होगा, यह कायरता होगी, और यह शैतान को बिल्कुल भी शर्मिंदा नहीं करेगा। परमेश्वर की प्रबुद्धता ने मुझे यह महसूस कराया कि फर्श का अचानक नरम महसूस होना वास्तव में परमेश्वर का धीरे से मुझे रोकना था, मेरी रक्षा करना था, और मुझे मरने नहीं देना था, इस उम्मीद में कि मैं इस भयानक स्थिति के बीच में गवाही दे सकूँ, इस प्रकार शैतान को शर्मिंदा और परमेश्वर को महिमान्वित कर सकूँ। परमेश्वर के प्रेम और संरक्षण को देखना मेरे लिए बहुत प्रेरणादायक था और मैंने मन ही मन एक संकल्प किया: चाहे ये दुष्ट पुलिसवाले मुझे कितना भी प्रताड़ित करें, मैं आगे बढ़ता रहूँगा, यहाँ तक कि अगर मेरी अंतिम घड़ी भी हो तो भी मैं इसे अच्छी तरह से व्यतीत करूँगा और परमेश्वर के लिए गवाह बनूँगा, और मैं उसे बिल्कुल निराश नहीं होने दूंगा। मेरे पूरे शरीर में ताकत का संचार हुआ। मैंने अपना मुँह भींचा और अधिक क्रूर विद्युत यातना के लिए तैयार हो गया।

यह देखकर कि मैं अभी भी झुक नहीं रहा हूँ, अधिकारी इतने गुस्से में थे कि उनकी नसें तड़क रही थीं। उनकी आँखें खूँखार लग रही थीं, वे अपने दांत पीस रहे थे, मुट्ठी बांध रहे थे, ऐसा लग रहा था जैसे वे मुझे खा जाने को तड़प रहे हैं। उनमें से एक, पूरी तरह से तंग आकार, मुझ पर झपटा और मेरे बालों का गुच्छा पकड़कर मेरे सिर को ऊपर की ओर खींचा, मेरे चेहरे पर झुक कर, भयानक तरह से घूरते हुए चिल्लाया, "नाली के कीड़े, तू कुछ बोलेगा या नहीं? अगर तू नहीं बोला, तो मैं तेरी चमड़ी उधेड़ कर तुझे मरने के लिए को छोड़ दूंगा। मुँह न खोलने वाले का यही हाल होता है!" उसने फिर मेरे बालों छोड़ दिया, और एक अन्य दुष्ट पुलिसकर्मी पर चिल्लाया, "इसे बिजली का घातक झटका दे दो!" इस बड़े झटके का सामना करने में असमर्थ होने के कारण मैं बेहोश हो गया। उन्होंने मुझे होश में लाने के लिए ठंडे पानी के छींटे मारे, फिर अपनी यातना जारी रखी। कई और झटकों के बाद मेरे पूरे शरीर में असहनीय दर्द हो रहा था। मैं वास्तव में अब इसे और नहीं सह सकता था, मुझे लगा कि मैं किसी भी समय मर सकता हूँ। इस संकट में, परमेश्वर ने मुझे कलीसिया के इस भजन के बारे में सोचने के लिए प्रेरित किया: "प्रतिकूलता में, परमेश्वर के वचनों की अगुवाई से मेरा हृदय मज़बूत होता है; मैं हल को पकड़ कर पीछे की ओर नहीं देख सकता। राज्य के प्रशिक्षण को स्वीकार करना अत्यंत दुर्लभ है और मैं पूर्ण किए जाने के इस अवसर को बिल्कुल नहीं गँवा सकता। परमेश्वर को नाकाम करके, मुझे आजीवन पश्चाताप होगा। अगर मैं परमेश्वर से मुंह मोड़ता हूँ तो इतिहास मेरा तिरस्कार करेगा। ... मेरा हृदय केवल सत्य को संजोता है और परमेश्वर के प्रति समर्पित है, मैं विद्रोह करके अब कभी परमेश्वर के दुख का कारण नहीं बनूँगा। मैं परमेश्वर से प्रेम करने और परमेश्वर के प्रति पूरी तरह समर्पित रहने के लिए संकल्पित हूँ और कोई भी ताकत मुझे नहीं रोक सकती। अब चाहे कितने भी मुश्किल परीक्षण और क्लेश आएँ, मैं परमेश्वर का गौरवगान करने के लिए उसकी गवाही दूँगा। मैं सत्य और परमेश्वर की पूर्णता प्राप्त करके एक सार्थक जीवन जीऊँगा" (मेमने का अनुसरण करना और नए गीत गाना में "मैं परमेश्वर के प्रति समर्पित रहने के लिये पूर्णत: संकल्पित हूँ")। मैंने परमेश्वर के इन वचनों के बारे में भी सोचा: "अगर तुम्हारी एक भी सांस बाकी है तो, परमेश्वर तुम्हें मरने नहीं देगा" ("वचन देह में प्रकट होता है" में आरम्भ में मसीह के कथन के "अध्याय 6")। परमेश्वर के वचनों के मार्गदर्शन में, मेरा कमजोर दिल एक बार फिर मजबूत हो गया। मैंने मन में सोचा, "तुम दुष्टात्माओं का झुंड कितना भी वहशी क्यों न हो, तुम केवल मेरे शरीर पर अत्याचार कर सकते हो और मेरे जीवन को मृत्यु से भी बदतर बना सकते हो, लेकिन तुम कभी भी परमेश्वर का अनुसरण करने की मेरी इच्छा को नहीं बदल सकते। जितना अधिक तुम मुझे पीड़ा देते हो, उतना ही स्पष्ट रूप से मैं तुम सबके दुष्ट चेहरों को देखता हूँ, और परमेश्वर का अनुसरण करने का मेरा संकल्प और मजबूत हो जाता है। यह सोचने की हिम्मत भी मत करना कि तुम मुझे एक भी भाई या बहन को दगा देने पर मजबूर कर सकते हो, भले ही इसके कारण मैं आज मर जाऊं, लेकिन मैं परमेश्वर को ज़रूर संतुष्ट करूंगा!" एक बार जब मैं अपने जीवन का बलिदान करने के लिए तैयार हो गया, तो मैंने एक बार फिर परमेश्वर की सर्वशक्तिमत्ता के साथ-साथ मेरे लिए उसकी दया और परवाह भी देखी। उन्होंने मुझे और-भी कई बार बिजली के झटके दिये, और जब उन्होंने देखा कि मेरे पूरे शरीर में वास्तव में गंभीर ऐंठन हो रही है, तो उन्होंने और झटके देने की हिम्मत नहीं की। उन्हें डर था कि मैं मर जाऊंगा और उन्हें जिम्मेदार ठहराया जाएगा। लेकिन वे अभी भी हार नहीं मान रहे थे, उन्होंने मुझे फिर से जमीन से उठाया, मेरी पीठ के पीछे मेरी बाहों को घुमाकर रस्सी से कसकर बांध दिया। रस्सी इतनी ज़ोर से धी गयी थी कि मेरी कलाई में बहुत दर्द हो रहा था। कुछ ही समय में मेरे हाथ ठंडे पड़ गए और उनमें सूजन आ गई; मेरे हाथ इतने सुन्न हो गए थे कि मुझे उनमें कोई संवेदना महसूस नहीं हो रही थी। दुष्ट पुलिसकर्मी मुझे और अधिक यातना देने के लिए मुझे लटकाना चाहते थे, लेकिन हर बार जब वे रस्सी को ऊपर खींचते तो वो ढीली पड़ जाती थी। उन्होंने कई बार ऐसा करने की कोशिश की, लेकिन हर बार असफलता ही हाथ लगी। हैरान होकर उन्होंने कहा, "आज हो क्या रहा है? रस्सी को संभालना कितना कठिन हो रहा है, यह सच में बड़ा अजीब है! शायद यह एक संकेत है कि हमें इस आदमी को मारना नहीं चाहिए?" उनमें से एक ने कहा, "बहुत हो चुका! आज के लिए इतना काफी है। देर हो रही है।" वो भयानक अधिकारी जो मुझे लटकाना चाहता था, उसके पास उनकी बात मानने के अलावा कोई चारा नहीं था, लेकिन उसने मुझे उँगली दिखाते हुए धमकी भरे लहजे में कहा, "आज तो किस्मत तेरा साथ दे गयी, लेकिन देखते जा कि मैं कल तेरे साथ क्या करता हूँ!" मुझे पता था कि परमेश्वर ने एक बार फिर मेरी रक्षा की है, और मैंने उसे अपने दिल में कई बार धन्यवाद दिया। तभी, परमेश्वर के ये वचन मेरे मन में आए: "ब्रह्मांड की सभी चीज़ें मेरे हाथों में हैं। मैं जो भी कहूंगा वही होगा। मेरा आदेश पूरा होगा। शैतान मेरे पैरों के तले है, वह एक अथाह गड्ढे में है!" ("वचन देह में प्रकट होता है" में आरम्भ में मसीह के कथन के "अध्याय 15")। "मैं तुम्हारे पीछे हूँ और तुममें एक मर्द बच्चे की भावना होनी चाहिए! शैतान अपनी मौत की पीड़ा में अंतिम प्रहार कर रहा है लेकिन यह फिर भी मेरे न्याय से बच निकलने में असमर्थ ही रहेगा। शैतान मेरे पैरों तले है और यह तुम लोगों के पैरों के नीचे भी कुचला हुआ है—यह सच है!" ("वचन देह में प्रकट होता है" में आरम्भ में मसीह के कथन के "अध्याय 17")। उस दिन, मैंने व्यक्तिगत रूप से परमेश्वर द्वारा की गयी मेरी चमत्कारिक सुरक्षा देखी, और मैंने खुद अनुभव किया कि परमेश्वर वास्तव में सर्वशक्तिमान है और वह हर चीज पर शासन करता है, स्वर्ग और पृथ्वी में सब कुछ उसके हाथों में है, और सभी चीजें, जीवित या निष्प्राण, पूरी तरह से परमेश्वर द्वारा शासित हैं। मैंने देखा कि वे दुष्ट पुलिस अधिकारी विशेष रूप से परमेश्वर के आयोजन के अधीन थे, और भले ही वे बाहर से वहशी नज़र आ रहे थे, लेकिन परमेश्वर की अनुमति के बिना वे मेरा बाल भी बांका नहीं कर सकते थे। जब तक मुझे परमेश्वर में विश्वास था और उसे संतुष्ट करने के लिए मैं अपनी जान देने को तैयार था, और उसके लिए गवाही देने के लिए तैयार था, तब तक वे दुष्टात्माएँ निश्चित रूप से शर्मिंदा और पराजित होंगी। यह परमेश्वर की सर्वशक्तिमत्ता और उसकी पूर्ण विजय का मूर्त रूप था!

उन अधिकारियों ने मुझे उस दो मंजिला इमारत में 2 बजे से शाम 6 बजे तक बिना रुके यातना दी, फिर मुझे वापस पुलिस स्टेशन ले गए। जब हम वापस आए, तो उन्होंने मुझे एक लोहे के पिंजरे में डाल दिया और मुझे खाने या पीने के लिए कुछ भी नहीं दिया। ठंड से परेशान, भूखा और शारीरिक रूप से कमज़ोर, मैं पिंजरे की सलाखों पर झुक गया और उस दिन जो कुछ हुआ उस पर वापस सोचा। मेरे मन में परमेश्वर के कुछ वचन गूँजे: "सह-अपराधियों का समूह![1] वे नश्वर भोग के सुख में लिप्त होने और विकार फ़ैलाने के लिए मनुष्यों के बीच आते हैं। उनका उपद्रव दुनिया में अस्थिरता का कारण बनता है और मनुष्य के दिल में आतंक ले आता है, और उन्होंने मनुष्य को विकृत कर दिया है ताकि मनुष्य असहनीय कुरूपता वाले जानवरों के समान दिखे, मूल पवित्र व्यक्ति की थोड़ी-सी भी पहचान रखे बिना। यहाँ तक कि वे धरती पर अत्याचारियों की तरह ताकत ग्रहण करना चाहते हैं। वे परमेश्वर के कार्य में बाधा डालते हैं ताकि यह मुश्किल से आगे बढ़ सके और मानव को जैसे तांबे और इस्पात की दीवारों के पीछे बंद कर दिया जा सके। इतने सारे पाप करने और इतनी परेशानी का कारण बनने के बाद वे ताड़ना की प्रतीक्षा करने के अलावा कैसे अन्य किसी भी बात की उम्मीद कर सकते हैं?" ("वचन देह में प्रकट होता है" में "कार्य और प्रवेश (7)")। तथ्यों के साथ परमेश्वर के वचनों की तुलना करते हुए, मैंने अंत में स्पष्ट रूप से देखा कि पहले मैं जिन पुलिस अधिकारियों का सम्मान करता था, वे वास्तव में अविश्वसनीय रूप से बर्बर और क्रूर थे। वे बहुत इज्ज़तदार दिखाई देते हैं और हमेशा कर्तव्य और निष्ठा के बारे में बोलते रहते हैं, "लोगों के सेवक" के रूप में परोपकार का मुखौटा पहनते हैं, लेकिन वास्तव में, वे क्रूर और संवेदनाहीन जानवरों का एक झुंड हैं, दुष्टात्माएँ हैं जो बिना पलक झपकाए किसी की भी हत्या कर सकते हैं। मैं परमेश्वर में विश्वास करता हूँ इसमें गलत क्या है? परमेश्वर की आराधना करना गलत क्यों है? उन दुष्ट अधिकारियों ने मुझे एक कट्टर दुश्मन की नज़र से देखा और मेरे साथ बहुत ही अमानवीय क्रूरता का व्यवहार किया, मुझे मौत के कगार पर धकेल दिया। एक इंसान इस तरह की चीज़ें कैसे कर सकता है? क्या ये ऐसी चीजें नहीं हैं जो केवल एक दानव ही कर सकता है? तभी मुझे महसूस हुआ कि वे पुलिस अधिकारी बाहर से इंसान दिखते थे, लेकिन अंदर से उनका सार दानवों और बुरी आत्माओं का था जो सत्य और परमेश्वर से घृणा करते हैं, और जो परमेश्वर के स्वाभाविक शत्रु हैं। वे दुनिया में विशेष रूप से लोगों को नुकसान पहुंचाने और निगल जाने के लिए जीते-जागते भूत के रूप में आए हैं। मैं उनके प्रति घृणा से भर गया और साथ ही साथ मुझे परमेश्वर की दयालुता और मनोहरता का गहरा अनुभव भी हुआ। हालाँकि मैं शैतान की मांद में गिर गया था, लेकिन परमेश्वर हमेशा मेरे साथ था और चुपचाप मेरी रक्षा कर रहा था, मुझे प्रोत्साहित कर रहा था और मुझे अपने वचनों से सांत्वना दे रहा था, मुझे विश्वास और शक्ति दे रहा था ताकि मैं उन दुष्टात्माओं द्वारा किए जा रहे अत्याचार और विनाश के सामने हर समय टिक सकूँ। यहाँ तक कि कई बार जब मैं मृत्यु के कगार पर था, परमेश्वर ने मुझे अपने महान सामर्थ्य से बचाया, मुझे मरने से बचाया। परमेश्वर का मेरे लिए जो प्यार है वो बहुत वास्तविक है! मैंने मन-ही-मन अपने आप को समझाया: आगे ये राक्षस मुझे चाहे जैसे भी सतायेँ, मैं गवाह बनकर परमेश्वर को संतुष्ट करूंगा। परमेश्वर के वचनों की प्रबुद्धता और मार्गदर्शन ने मेरे दिल को सुकून दिया और मेरे शारीरिक दर्द को काफी कम किया। परमेश्वर के प्यार के सहारे, मैंने इस लंबी रात को काटा।

अगले दिन, दो अधिकारी नाश्ता करने के बाद सलाखों के सामने आकर खड़े हो गए। उनमें से एक ने धूर्तता से मुस्कुराते हुए कहा, "कैसा है तू? क्या पिछली रात तुझे सोचने का समय मिला? तो, आज तू मुँह खोलेगा या नहीं?" मैंने उसकी तरफ देखा लेकिन कोई प्रतिक्रिया नहीं दी। यह देखते ही उसने तुरंत अपनी धुन बदल दी। उसने सलाखों के बीच से एक हाथ डालकर मेरे बालों को पकड़ लिया, और मुझे अपने चेहरे के ठीक सामने खींच लिया। फिर उसने अपनी सिगरेट की नोक से मेरी नाक को जलाया और दरिंदगी से मेरी ओर देखते हुए कहा, "मैं तुझे बता रहा हूँ, बहुत सारे अपराधी यहाँ आते हैं और मुँह खोलने के सबसे ज्यादा अनिच्छुक लोग भी मेरे चंगुल से बच नहीं पाते हैं। अगर तू यहाँ नहीं भी मरता है, तो भी मैं तेरी खाल उधेड़ दूंगा!" कुछ ही समय में दो अन्य अधिकारी भी आ गए। उन्होंने पिंजरे को खोला और मुझे बाहर निकाला। तब तक मुझे अपने पैर रबड़ जैसे और कमज़ोर महसूस हो रहे थे और मैं खड़ा नहीं हो पा रहा था। मैं फर्श पर गिर गया। अधिकारियों में से एक को लगा कि मैं नाटक कर रहा हूँ, इसलिए वह मेरे पास आया और वहशी ढंग से मुझे लातें मारीं और चिल्लाया, "तुझे लगता है कि तू मेरे साथ मरने का नाटक कर सकता है?" दो अन्य अधिकारियों ने मुझे उठाया और मुझे चेहरे और ऊपरी शरीर पर मुक्के मारे। कुछ समय तक मुझे मारने के बाद, उन्होंने देखा कि मेरा शरीर एक लाश की तरह झूल रहा है, मेरी नाक और मुँह से खून निकल रहा था, और मेरा चेहरा खून से सना था और उसमें कोई प्रतिक्रिया नहीं थी। उनमें से एक ने कहा, "छोड़ो इसे, जाने दो। ऐसा लगता है कि ये ज़्यादा नहीं टिकेगा, अगर यह हमारे हाथों मर गया, तो इससे हमें बहुत परेशानी होगी।" तब जाकर उन्होंने मुझ पर अपना हिंसक हमला रोका और मुझे एक किनारे कर दिया। मैं उन्हें चुपचाप आपस में बात करते हुए सुन रहा था, और उनमें से एक ने कहा, "इतने समय से मैं एक पुलिस अधिकारी हूँ लेकिन मैंने इसके जैसा मजबूत आदमी नहीं देखा। इसने पूरे समय में एक भी शब्द नहीं कहा है, कुछ तो बात है!" मैंने महसूस किया कि मैं शैतान के सिर लटकाने की आवाज़ को सुन सकता हूँ, उनकी बातचीत में वह निराशा से आहें भर रहा है, मैं उसे असफलता के समाने घबराहट में भागते हुए देख सकता था। मैं भी परमेश्वर को महिमा प्राप्त करने के कारण मुस्कुराते हुए देख सकता था, मुझे ऐसे आनन्द की अनुभूति हुई जिसे मैं बयाँ नहीं कर सकता। मैंने मन में परमेश्वर को धन्यवाद दिया और अपने दिल में कलीसिया के "राज्य" नामक एक भजन गाने से खुद को रोक नहीं पाया: "परमेश्वर मेरा सहारा है, मैं किससे डरूं? अंत तक शैतान के साथ लड़ने के लिए अपने जीवन को सौंपने की मैं प्रतिज्ञा करता हूं। परमेश्वर हमें उठाता है, हमें सब कुछ पीछे छोड़कर मसीह के लिए गवाही देने के लिए लड़ना चाहिए। परमेश्वर पृथ्वी पर अपनी इच्छा पूरी करेगा। मैं अपना प्यार और वफ़ादारी तैयार करूंगा और परमेश्वर को ये सब समर्पित करूंगा। जब वह महिमा में उतरेगा, तो मैं ख़ुशी से परमेश्वर की वापसी का स्वागत करूंगा, और जब मसीह का राज्य साकार होगा, मैं उससे फिर से मिलूंगा। ... विपत्तियों से निकलते हैं अनेक विजयी अच्छे सैनिक। हम परमेश्वर के साथ विजयी हैं और परमेश्वर की गवाही बनते हैं। उस दिन का इंतज़ार करो जब परमेश्वर महिमा प्राप्त करेगा, यह एक अप्रतिरोधी शक्ति के साथ आता है। परमेश्वर की रोशनी में चलते हुए सभी लोग इस पर्वत तक आते हैं। राज्य की अद्वितीय महिमा पूरी दुनिया में प्रकट होनी चाहिए" (मेमने का अनुसरण करना और नए गीत गाना में "राज्य")। मैं जितना गाता गया, उतना ही ऊर्जावान महसूस करता गया। मैंने महसूस किया कि परमेश्वर का अनुसरण करने में, इस तरह के उत्पीड़न और कष्ट को अनुभव कर पाना सच में मेरे लिए एक सम्मान की बात है। मेरा विश्वास बहुत तेज़ी से बढ़ा, और मैंने अंत तक शैतान के खिलाफ लड़ाई करने की कसम खाई। इस तरह से मैंने दूसरा दिन काटा।

तीसरे दिन सुबह करीब 9 बजे एक पुलिस अधिकारी आया। जैसे ही वो आया उसने अपना परिचय दिया और कहा कि वह उस स्टेशन का पुलिस प्रमुख है। वह मेरे सामने खड़ा हो गया, और झूठी शिष्टता के साथ कहा, "तुमने सच में बहुत सहा है। मैं पिछले कुछ दिनों से बैठकों के लिए ज़िले में था; मैं अभी वापस आया और तुम्हारे साथ जो हो रहा है उसके बारे में सुना। मैंने उन्हें बहुत बुरी तरह से फटकार लगाई है। वे स्थिति समझे बिना ही किसी को इस तरह मनमाने ढंग से कैसे मार सकते हैं? यह वास्तव में बहुत गलत हुआ।" मैं एक दुष्ट पुलिस अधिकारी की इस अप्रत्याशित "दयालुता" को देखकर उलझन में पड़ गया, लेकिन तभी मुझे परमेश्वर के कुछ वचनों ने याद दिलाया: "हर समय, मेरे लोगों को शैतान की चालाक योजनाओं से सतर्क होना होगा" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 3")। मुझे समझ में आ गया कि यह शैतान की एक चाल है। जब उसने देखा कि छड़ी काम नहीं आ रही है, तो यह मुझे परमेश्वर को धोखा देने और कलीसिया से दगा करने के लिए लालच देने की कोशिश कर रहा है। मेरा दिल उज्ज्वल हो गया और मुझे भीतर से आत्मविश्वास महसूस हुआ। मैंने सोचा, "परमेश्वर की बुद्धि शैतान की चाल के आधार पर उससे आगे रहती है। दुष्ट शैतान, चाहे तुम कितने ही चालाक और कपटी हो, मेरा मार्गदर्शन करने के लिए मेरे पास परमेश्वर के वचन हैं। अगर तुम्हें लगता है कि तुम्हारी तरकीबें सफल होंगी, तो तुम सपने देख रहे हो!" उसने मुझे लुभाने के लिए कितनी भी "अच्छी बातें" क्यों न कीं हों, मैंने उस पर थोड़ा भी ध्यान नहीं दिया। यह देखकर कि सब कुछ बेकार है, उसके पास जाने के अलावा कोई चारा नहीं बचा था। उसके बाद, दो अन्य अधिकारी अंदर आए और गुस्सा होते हुए मुझ पर चिल्लाए, "नाली के कीड़े, रुक तू। अगर तूने मुँह नहीं खोला तो तू यहाँ से कभी नहीं निकल पाएगा! तुझे सज़ा दिलाने के लिए हमें किसी सबूत की ज़रूरत नहीं। तू तो बस देखता जा!" मैं उनकी धमकियों को सुनकर बहुत शांत था, मन में सोच रहा था, "मेरा मानना है कि सब कुछ परमेश्वर के हाथों में है, मुझे सज़ा मिलेगी या नहीं, यह भी उसके हाथों में है। इन राक्षसों का कहा निर्णायक नहीं है, परमेश्वर का कहा अंतिम होता है। चाहे कुछ भी हो जाये, मेरा मानना है कि परमेश्वर की हर बात का मतलब है और मैं अंत तक उसकी आज्ञा मानने को तैयार हूँ।"

पुलिस के पास दोष साबित करने के लिए कोई सबूत नहीं था, लेकिन वे अभी भी मुझे जाने देने के लिए तैयार नहीं थे। उन्होंने मुझे कई दिनों तक भोजन और पानी देने से मना कर दिया। उस शाम मैं इतना भूखा था कि मेरे अंदर कोई शारीरिक ताकत नहीं बची थी, मैंने सोचा कि अगर सब इसी तरह चलता रहा तो मैं भूखा ही मर जाऊँगा। तभी मैंने सोचा, "लोगों की किस्मत परमेश्वर के हाथों में है, इसलिए अगर परमेश्वर नहीं चाहता कि कोई मरे, तो वह नहीं मरेगा। मुझे बस परमेश्वर की व्यवस्थाओं और आयोजनों के लिए समर्पित होना है।" थोड़ी ही देर में, पुलिस छह लोगों को पकड़ कर लाई जिन्हें जुआ खेलते हुए पकड़ा गया था। उन छह लोगों ने अधिकारियों से कुछ डंपलिंग मंगवाईं, और अधिकारी कुछ ज़्यादा ही ले आए। उन लोगों ने अपने जुर्माने का भुगतान किया और जल्दी ही रिहा हो गए; उन लोगों ने जाने से पहले, पुलिस की जानकारी के बिना अपने बचे हुए डंपलिंग मुझे दे दिए। मैंने एक बार फिर देखा कि सभी लोग, घटनाएँ, और चीज़ें परमेश्वर के हाथों में हैं। मेरी आँखों से आँसू बह निकले और मैं भावनाओं से इतना ओत-प्रोत हो गया कि बता नहीं सकता। मुझे महसूस हुआ कि परमेश्वर कितना प्यारा और कितना चमत्कारिक है! भले ही मैं राक्षस की खोह में गिर गया था, लेकिन परमेश्वर हर समय मेरे साथ था, मेरी देखभाल कर रहा था और मेरी निगरानी कर रहा था, मेरी आंतरिक जीवन शक्ति के रूप में कार्य कर रहा था, मुझे बार-बार शैतान द्वारा प्रलोभित होने से बचाने के लिए सहारा दे रहा था। उसने मेरी कमज़ोरी के प्रति भी दया दिखाई, मुझे इन कठिनाइयों से गुज़रने में मदद दी। परमेश्वर बहुत व्यावहारिक है, और उसका प्यार बहुत वास्तविक है!

छठे दिन तक, पुलिस मुझे किसी अपराध के लिए दोषी ठहराने की ख़ातिर कोई सबूत नहीं पा सकी, इसलिए उन्होंने मुझ पर 200 युआन का जुर्माना लगाया और मुझे जाने दिया। मैं अच्छी तरह से जानता था कि परमेश्वर इस सब पर शासन कर रहा है, और परमेश्वर निश्चित रूप से जानता है कि मुझे कितना दुख सह सकता हूँ और मुझे कितनी राहों पर चलना चाहिए। परमेश्वर मुझे एक भी दिन अतिरिक्त पीड़ा नहीं सहने देगा। मुझे पता था कि पुलिस मुझे उस दिन जाने नहीं देना चाहती थी, क्योंकि अपनी शैतानी, भयावह प्रकृति के कारण, वे मुझे कभी भी आसानी से जाने नहीं देते। लेकिन चूंकि परमेश्वर ने इससे ज़्यादा की अनुमति नहीं दी, इसलिए इस मामले में उनकी एक नहीं चली। इससे मैं यह भी देख पाया कि परमेश्वर द्वारा अपने चुने हुए लोगों को पूर्ण बनाने के काम में शैतान और दुष्टात्माएँ परमेश्वर को अपनी सेवाएँ प्रदान कर रही हैं, भले ही वे बहुत भयावह दिखाई दें, परमेश्वर हर चीज पर शासन करता है। जब तक हम वास्तव में परमेश्वर का सहारा लेते हैं और उसे समर्पित होते हैं, तब तक वह हमारी रक्षा करेगा ताकि हम सभी दानवी शक्तियों को परास्त कर सकें, और खतरे से निकलकर सुरक्षित स्थान में आ जाएँ।

मुझे पुलिस स्टेशन में पूरे छह दिनों तक यातनाएं दी गईं, और उन छह दिनों के असाधारण अनुभव ने मुझे सच में सीसीपी सरकार के कुरूप चेहरे और उसकी दुष्ट, प्रतिक्रियावादी प्रकृति और सार को देखने में मदद की। मैंने देखा कि यह एक दानव है जो परमेश्वर का दुश्मन है, और यह बदमाशों के एक गिरोह से बना है। इसने मुझे परमेश्वर की सर्वशक्तिमत्ता, संप्रभुता, चमत्कारिकता और ज्ञान को समझने और व्यक्तिगत रूप से परमेश्वर के प्रेम और उद्धार का अनुभव करने की अनुमति दी; मुझे समझ में आया कि परमेश्वर एक सर्वशक्तिमान, विश्वासयोग्य, महान और प्यारा परमेश्वर है, और वह हमेशा मानवजाति के विश्वास और आराधना के योग्य है। इससे भी अधिक, वह मानवजाति के प्यार के योग्य है। वह अनुभव मेरे विश्वास के जीवन का एक महत्वपूर्ण मोड़ बन गया क्योंकि इसके बिना, मेरे अंदर शैतान के प्रति कभी भी इतनी भयंकर नफ़रत पैदा नहीं होती, न ही मुझे परमेश्वर के बारे में सच्ची समझ प्राप्त होती। तब परमेश्वर में मेरा विश्वास बहुत खोखला होता और मैं पूर्ण उद्धार प्राप्त नहीं कर पाता। सीसीपी सरकार द्वारा उस क्रूर उत्पीड़न और दमन से गुज़रने के बाद ही मुझे पता चला कि शैतान और दानव क्या हैं, पृथ्वी पर नर्क क्या होता है और अंधेरी, बुरी ताकतें क्या होती हैं। केवल उस अनुभव के माध्यम से मैं महसूस कर सकता था कि परमेश्वर ने मुझ पर कितनी भारी कृपा और करुणा दिखाई है कि मैं, ऐसी अंधेरी, बुरी, गंदी भूमि चीन में पैदा हुआ एक इंसान, शैतान के पंजे से बच सका, विश्वास की राह पर चल पाया और जीवन में प्रकाश खोज पाया! मैंने परमेश्वर के वचनों के अधिकार और शक्ति का भी अनुभव किया। उसके वचन वास्तव में किसी व्यक्ति का जीवन बन सकते हैं, वे लोगों को शैतान के प्रभाव से बचा सकते हैं और मृत्यु के बंधनों को दूर करने में उनकी मदद कर सकते हैं। मैंने सच में यह भी अनुभव किया कि केवल परमेश्वर ही लोगों के लिए सच्चे प्रेम और लोगों के सच्चे उद्धार में सक्षम है, जबकि शैतान और दानव केवल लोगों को धोखा दे सकते हैं, उन्हें नुकसान पहुँचा सकते हैं, और निगल सकते हैं। मुझे सही और गलत के बीच अंतर करने, स्पष्ट रूप से अच्छाई और बुराई को देखने में समर्थ करने के वास्ते सीसीपी सरकार के उत्पीड़न का उपयोग करने के लिए मैं परमेश्वर को धन्यवाद देता हूँ। इस दिन से, मैं परमेश्वर के बारे में सच्चे ज्ञान को प्राप्त करने के लिए, और परमेश्वर के सुसमाचार को सक्रिय रूप से फैलाने और उसके नाम का साक्षी बनने के लिए सत्य को अधिक से अधिक समझने और प्राप्त करने का प्रयास करना चाहता हूँ ताकि अधिक लोग परमेश्वर के समक्ष आ सकें और उसकी आराधना कर सकें।

फुटनोट:

1. "सह-अपराधियों का समूह" "गुंडों के गिरोह" की ही किस्म का है।

29. परीक्षणों और क्लेशों से पूर्ण हुई आस्था

शु चांग, दक्षिण कोरिया

1993 में मेरी माँ बीमार पड़ गई, जिसके परिणामस्वरूप मेरा पूरा परिवार प्रभु यीशु में आस्था रखने लगा। उसके बाद चमत्कारी ढंग से उसकी सेहत ठीक हो गई और तब से मैं हर रविवार उनके साथ कलीसिया जाने लगी। फ़िर साल 2000 के बसंत में हमें प्रभु यीशु की वापसी की खुशखबरी मिली। सर्वशक्तिमान परमेश्वर के वचनों को पढ़कर हमें यकीन हो गया कि वह लौटकर आया प्रभु यीशु है और हमने अंत के दिनों के सर्वशक्तिमान परमेश्वर के कार्य को स्वीकार कर लिया। हम सर्वशक्तिमान परमेश्वर के वचनों के सिंचन और पोषण का आनंद उठाते हुए हर रोज उन्हें पढ़ने लगे। इससे मुझे वास्तव में आध्यात्मिक पोषण मिला। यह सोचकर कि प्रभु की वापसी के लिए तरस रहे कितने ही लोगों ने अब तक परमेश्वर की वाणी नहीं सुनी है या प्रभु की वापसी का स्वागत नहीं किया है, मैं समझ गई कि मुझे परमेश्वर की इच्छा का खयाल रखना होगा और उन लोगों के साथ राज्य का सुसमाचार साझा करना होगा। जल्द ही मैंने सुसमाचार साझा करने का काम शुरू कर दिया। लेकिन आश्चर्य की बात है कि इसके कारण सीसीपी सरकार ने मुझे गिरफ्तार कर लिया।

यह जनवरी 2013 की बात है, जब मैं छह अन्य भाई-बहनों के साथ एक सभा में थी, कि अचानक 20 से ज्यादा पुलिस-अफसरों ने धावा बोल दिया। हाथ में बंदूक लिए दो पुलिस-अफसर हमारी तरह दौड़ते हुए आए और हम पर चिल्लाने लगे, "हिलना मत! तुम्हें चारों तरफ से घेर लिया गया है।" दो अन्य पुलिस-अफसर, जिनके पास बिजली के डंडे थे, हम पर चिल्लाए, "हाथ ऊपर करके दीवार की ओर घूम जाओ!" एक बंदूकधारी अफसर ने कहा, "हम कुछ हफ्तों से तुम्हारा पीछा कर रहे हैं। तुम शाओशाओ हो।" यह सुनकर मैं डर गई। इन्हें मेरा दूसरा नाम कैसे पता चला? और उसने कहा कि वे दो हफ्तों से मेरा पीछा कर रहे हैं, तो क्या इससे इन्हें मेरे हाल ही के सभी ठिकानों का पता चल गया है? क्या उन सब भाई-बहनों को भी गिरफ्तार कर लिया गया है? मैं इस बारे में और ज्यादा नहीं सोच पाई। मैं बस मन ही मन उनके लिए परमेश्वर से प्रार्थना करती रही। पुलिसवालों की तैयारियाँ देखकर मैं समझ गई कि वे मुझे आसानी से नहीं छोड़ेंगे। बेचैन होकर मैंने परमेश्वर को पुकारा। तभी मेरे ध्यान में परमेश्वर के ये वचन आए : "तुम्हें किसी भी चीज से भयभीत नहीं होना चाहिए; चाहे तुम्हें कितनी भी मुसीबतों या खतरों का सामना करना पड़े, तुम किसी भी चीज से बाधित हुए बिना, मेरे सम्मुख स्थिर रहने के काबिल हो, ताकि मेरी इच्छा बेरोक-टोक पूरी हो सके। यह तुम्हारा कर्तव्य है ...। डरो मत; मेरी सहायता के होते हुए, कौन इस मार्ग में बाधा डाल सकता है?" ("वचन देह में प्रकट होता है" में 'आरंभ में मसीह के कथन' के 'अध्याय 10')। परमेश्वर के वचनों से मुझे थोड़ी शांति मिली। मैं जानती थी कि सब-कुछ उसके हाथों में है, यहाँ तक कि ये सब पुलिसवाले भी। परमेश्वर ही मेरा सहारा था, इसलिए मुझे उसी से प्रार्थना करनी थी और उसी पर भरोसा रखना था। यह सोचकर कि पुलिस इतने समय से मेरा पीछा कर रही थी और मुझे इसकी भनक तक नहीं लगी, जिससे अब कलीसिया इतनी बड़ी मुश्किल में है, मुझे खुद से नफरत होने लगी कि मैं कितनी अनजान और मंदबुद्धि थी। इस वक्त मैं अपने भाई-बहनों के लिए प्रार्थना करने के अलावा कुछ नहीं कर सकती थी। एक संकल्प लेकर मैंने यह प्रार्थना की, "चाहे पुलिसवाले मुझ पर कितना भी अत्याचार करें, मैं कभी अपने भाई-बहनों को धोखा नहीं दूँगी। मैं यहूदा बनकर परमेश्वर के साथ विश्वासघात नहीं करूँगी।" प्रार्थना के बाद मेरा डर कम हो गया। मैं आस्था और हिम्मत से भर गई।

पुलिस ने डाकुओं की तरह पूरे घर को तहस-नहस कर दिया। उन्होंने हमारे सेल फोन, आठ वीडियो प्लेयर, चार टैबलेट, दर्जनों सुसमाचार की किताबें और 10,000 युआन जब्त कर लिए। वे मुझे और दो अन्य बहनों को लिविंग रूम में ले गए और फर्श पर उकड़ूँ बैठने पर मजबूर कर दिया। तभी एक बेडरूम से पुलिस द्वारा भाइयों को लगातार पीटे जाने की आवाजें आने लगीं। गुस्से में आकर मैंने कहा, "हम तो सिर्फ परमेश्वर के विश्वासी हैं, हमने कोई गैरकानूनी काम नहीं किया। आप लोग हमें गिरफ्तार क्यों कर रहे हैं?" उनमें से एक अफसर ने घृणा से कहा, "आस्था रखना गैरकानूनी है, यह एक अपराध है। अगर कम्युनिस्ट पार्टी कहती है कि तुम कानून तोड़ रहे हो, तो तुम कानून तोड़ रहे हो। पार्टी परमेश्वर में विश्वास रखने की इजाजत नहीं देती, फिर भी तुम लोगों ने उनके इलाके में ऐसा करने की जुर्रत की। यह पार्टी के खिलाफ खड़ा होना है। शायद तुम्हें अपनी जान प्यारी नहीं!" मैंने कहा, "क्या कानून आस्था की आजादी की गारंटी नहीं देता?" उन्होंने ठहाके लगाते हुए कहा, "तुम कुछ नहीं जानती! आस्था की आजादी सिर्फ दिखाने के लिए है, विदेशियों को दिखाने के लिए, लेकिन तुम विश्वासियों को यही मिलता है!" यह कहते हुए उसने मुझे एक थप्पड़ मार दिया और एक महिला अफसर ने आकर मेरी बाँह पर लात मारी। मुझे बहुत गुस्सा आया और परमेश्वर के ये वचन मेरे ध्यान में आए : "धार्मिक स्वतंत्रता? नागरिकों के वैध अधिकार और हित? ये सब पाप को छिपाने की चालें हैं!" ("वचन देह में प्रकट होता है" में 'कार्य और प्रवेश (8)')। कम्युनिस्ट पार्टी के राज में जीना वास्तव में शैतान के राज में जीना है। उनके सभी कानून धोखा देने के लिए हैं। वे बाहरी लोगों से कहते हैं कि यहाँ आस्था की आजादी है, लेकिन असलियत यह है कि वे किसी को भी परमेश्वर में विश्वास रखने और सही मार्ग पर चलने नहीं देते, किसी भी सकारात्मक चीज की अनुमति नहीं देते। वे बड़े पैमाने पर ईसाइयों को गिरफ्तार करके उन्हें नुकसान पहुँचाते हैं। वे पुलिस-अफसर वर्दी वाले लुटेरे और बदमाश थे। मेरा उनसे तर्क करने की कोशिश करना हास्यास्पद था! जब उन्होंने मुझे पुलिस-वाहन में डाला, तो मैंने देखा कि हमारे आसपास एक दर्जन से अधिक पुलिस-वाहन हैं।

जब हम जिले के नेशनल सिक्योरिटी ब्रिगेड में पहुँचे, तो एक अफसर ने मुझसे कहा, "हमने तुम्हें गिरफ्तार करके एक बड़ी मछली पकड़ी है। हमें तुम्हारे बारे में सब पता है, हम जानते हैं कि तुम पिछले कुछ हफ्तों में किस शहर और जिले में ठहरी हो। तुम जरूर कलीसिया की अगुआ होगी, वरना हमने तुम्हें पकड़ने के लिए इतना पुलिस-बल न लगाया होता। हम तुमसे यहाँ पूछताछ नहीं करेंगे। उसके लिए हमारे पास एक 'अच्छी जगह' है। उम्मीद है, वह तुम्हें गद्गद कर देगी!" केवल तभी मुझे एहसास हुआ कि वे गलती से मुझे कलीसिया की अगुआ समझ बैठे हैं। यह जानकर मुझे थोड़ी राहत मिली कि कलीसिया के असली अगुआ थोड़े सुरक्षित होंगे। लेकिन मैं अभी भी चिंतित थी। मैं जानती थी कि वे मुझे आसानी से नहीं छोड़ेंगे, क्योंकि वे मुझे कलीसिया की अगुआ समझ रहे थे। मैं नहीं जानती थी कि वे मुझे कितनी यातना देंगे। मैंने आस्था और हौसला पाने के लिए परमेश्वर से प्रार्थना की, ताकि मुझे गवाही देने में मदद मिले। उस रात 11 बजे के बाद उन्होंने मुझे उस "अच्छी जगह" ले जाने के लिए पुलिस-वाहन में डाल दिया। कार में एक पुलिसवाले ने कहा, "तुम लोगों को सर्वशक्तिमान परमेश्वर में विश्वास रखने वाले इन विश्वासियों से निपटना नहीं आता। इनका मुँह खुलवाने के लिए तुम्हें बहुत कठोरता से काम लेना पड़ेगा। हमें हर मुमकिन तरीका अपनाना होगा, वरना ये अपना मुँह नहीं खोलेंगे।" दूसरे अफसर ने कहा, "ओह हाँ, बिलकुल। सुना है, आपके पास इन विश्वासियों से निपटने के बेहतरीन तरीके हैं। इसीलिये हमने यह काम आपको सौंपा है।" यह सुनकर मैं अंदाजा लगाने लगी कि ये लोग मुझ पर किस तरह का अत्याचार करेंगे। मैंने मन ही मन परमेश्वर से प्रार्थना की, और प्रभु यीशु के ये वचन मेरे मन में आए : "जो शरीर को घात करते हैं, पर आत्मा को घात नहीं कर सकते, उनसे मत डरना; पर उसी से डरो, जो आत्मा और शरीर दोनों को नरक में नष्‍ट कर सकता है" (मत्ती 10:28)। "क्योंकि जो कोई अपना प्राण बचाना चाहे, वह उसे खोएगा; और जो कोई मेरे लिये अपना प्राण खोएगा, वह उसे पाएगा" (मत्ती 16:25)। परमेश्वर के वचनों ने मेरी आस्था को मजबूती दी। मैं जानती थी मेरा जीवन परमेश्वर के हाथों में है, कि मेरी आत्मा परमेश्वर के हाथों में है। मैंने परमेश्वर के आयोजनों के प्रति समर्पित होने और उसे कभी धोखा न देने का संकल्प लिया, फिर चाहे इसके कारण मुझे मौत का सामना ही क्यों न करना पड़े!

वे मुझे जिले के पुलिस-थाने लेकर आए और जैसे ही हम पूछताछ वाले कमरे में गए, मैंने एक भाई की जोर-जोर से रोने की आवाज सुनी। एक अफसर ने निगरानी-उपकरण बंद करने का आदेश दिया, फिर दो अन्य पुलिसवालों ने आकर मुझे हथकड़ियाँ पहना दीं, मेरा दायाँ हाथ मेरे कंधे के पीछे मोड़ दिया और बायाँ हाथ पीठ पर ऊपर की ओर खींच लिया। वे हथकड़ियों को ऊपर-नीचे झटकाते रहे, और ऐसा लगा, जैसे मेरी बाँहें टूटने वाली हैं। इसके बाद उन्होंने टाइगर चेयर का एक हत्था मेरी बाँहों और पीठ के बीच ठूँस दिया। ऐसा लगा, जैसे मेरी बाँहें मेरे शरीर से अलग हो जाएँगी। दर्द के मारे मेरा चेहरा पसीने से भीग गया। एक अफसर ने मेरी हथकड़ियाँ खींचकर कहा, "चोट ज्यादा लग गई? कैसा महसूस हो रहा है?" दूसरे अफसर ने ठहाके लगाते हुए कहा, "तुम वेश्या क्यों नहीं बन जाती? फिर हम तुम्हें गिरफ्तार नहीं करेंगे।" यह सुनकर बाकी सभी जोर-जोर से हँसने लगे। मुझे उनकी बेशर्मी देखकर उनसे घृणा होने लगी। मैंने कभी नहीं सोचा था कि किसी पुलिस अफसर के मुँह से ऐसी बेहूदा बात भी निकल सकती है। ये जानवरों से भी बदतर हैं! फिर उनमें से एक ने कहा, "हमें पूछताछ में जल्दबाजी नहीं करनी चाहिए। आखिर में यह हमें सब-कुछ बताने के लिए बेताब होगी। अभी के लिए इसका खाना, पीना और शौचालय जाना बंद कर दो। देखते हैं, कब तक सह पाती है!" फिर उसने जोर से मेरी बाँहें खींचीं और कमर तक ऊँची धातु की छड़ से बँधे हुए हाथों को मोड़ दिया। मैं न तो खड़ी हो पा रही थी और न ही बैठ पा रही थी, और जल्दी ही मेरी पीठ और पैरों में दर्द होने लगा। उन्होंने मुझे सोने नहीं दिया, बल्कि आँखें तक बंद नहीं करने दीं। जैसे ही मेरी आँखें बंद होने लगतीं, पुलिस-अफसर टेबल पर हाथ या स्टूल पर लात मार देता या धातु की छड़ों को हिलाने लगता। या फिर, मुझे डराने के लिए वे ठीक मेरे कानों में चिल्लाते या अजीब-अजीब सी आवाजें निकालते। इससे मैं बहुत बेचैन हो गई, और मुझे एक पल के लिए भी शांति नहीं मिली। मैंने मन ही मन परमेश्वर से प्रार्थना की और लगातार उसे पुकारा और तब सर्वशक्तिमान परमेश्वर के ये वचन मेरे मन में आए : "तुम्हें सत्य के लिए कष्ट उठाने होंगे, तुम्हें सत्य के लिए समर्पित होना होगा, तुम्हें सत्य के लिए अपमान सहना होगा, और अधिक सत्य प्राप्त करने के लिए तुम्हें अधिक कष्ट उठाने होंगे। यही तुम्हें करना चाहिए" ("वचन देह में प्रकट होता है" में 'पतरस के अनुभव: ताड़ना और न्याय का उसका ज्ञान')। परमेश्वर के वचनों से मुझे विश्वास मिला। सत्य को पाने के लिए कोई भी पीड़ा सहनी पड़े तो वह सार्थक है, मुझे उसके साथ अडिग रहना होगा, चाहे मुझे कितनी भी पीड़ा क्यों न सहनी पड़े। मैंने फैसला कर लिया कि मैं गवाही देकर शैतान को नीचा दिखाऊँगी।

अगली सुबह छह-सात अफसर कलीसिया की निधियों के स्थान और बड़े अगुआओं के नाम जानने के लिए मुझसे पूछताछ करने आए। जब मैंने कुछ नहीं बताया, तो उन्होंने मुझे बुरी तरह मारा। उनके जाने के तुरंत बाद कुछ और अफसर मुझसे वही सवाल करने आए। वे मुझसे चौबीसों घंटे लगातार पूछताछ करते रहे। चार दिन बाद मेरा पूरा शरीर सूज गया और मेरी पिंडलियाँ सूजकर मेरी जाँघों जितनी मोटी हो गईं। मैं भूखी और कमजोर थी। मेरी आँखें बंद होती देख एक महिला अफसर ने जोर से मेरे पैर पर लात मारी। मेरी कमर से नीचे का पूरा हिस्सा सुन्न पड़ गया था और मेरी पीठ में असहनीय दर्द हो रहा था, मानो वह टूट गई हो। मेरी आँखें सूज गई थीं और उनमें बुरी तरह चुभन हो रही थी। ऐसा लग रहा था, जैसे मेरी आँखें कभी भी बाहर निकल आएँगी। यह बहुत ही दर्दनाक था। एक पल के लिए भी आँखें बंद करने या अपने पैरों को आराम देने का विचार किसी सच्ची विलासिता जैसा लगा। मुझे कोई अंदाजा नहीं था कि वे कब तक मुझे यातना देते रहेंगे। मुझे लगा, जैसे मेरा शरीर सहने की सीमा पार कर चुका है, और मैं ज्यादा देर यह सब नहीं सह पाऊँगी। मेरा दिल बेहद कमजोर पड़ चुका था। मैंने विश्वास और हिम्मत पाने के लिए परमेश्वर से प्रार्थना की। फिर मैंने परमेश्वर के इन वचनों के बारे में सोचा : "क्या तुम लोगों ने कभी मिलने वाले आशीषों को स्वीकार किया है? क्या कभी तुमने उन वादों को खोजा जो तुम्हारे लिए किए गए थे? तुम लोग निश्चय ही मेरी रोशनी के नेतृत्व में, अंधकार की शक्तियों के गढ़ को तोड़ोगे। तुम अंधकार के मध्य निश्चय ही मार्गदर्शन करने वाली ज्योति को नहीं खोओगे। तुम सब निश्चय ही सम्पूर्ण सृष्टि के स्वामी होगे। तुम लोग निश्चय ही शैतान के सामने विजेता बनोगे। तुम सब निश्चय ही बड़े लाल अजगर के राज्य के पतन के समय, मेरी विजय की गवाही देने के लिए असंख्य लोगों की भीड़ में खड़े होगे। तुम लोग निश्चय ही सिनिम के देश में दृढ़ और अटूट खड़े रहोगे। तुम लोग जो कष्ट सह रहे हो, उनसे तुम मेरे आशीष प्राप्त करोगे और निश्चय ही सकल ब्रह्माण्ड में मेरी महिमा का विस्तार करोगे" ("मेमने का अनुसरण करो और नए गीत गाओ" में 'विजेताओं का गीत')। "अतीत में, पतरस को परमेश्वर के लिए क्रूस पर उलटा लटका दिया गया था; परंतु तुम्हें अंत में परमेश्वर को संतुष्ट करना चाहिए, और अपनी सारी ऊर्जा परमेश्वर के लिए खर्च करनी चाहिए। एक सृजित प्राणी परमेश्वर के लिए क्या कर सकता है?" ("मेमने का अनुसरण करो और नए गीत गाओ" में 'सृजित जीव को होना चाहिये परमेश्वर की दया पर')। परमेश्वर के वचनों ने मुझे हौसला दिया और मेरी हिम्मत बढ़ाई। मैं क्रूर यातना के दौर से गुजरी थी, लेकिन परमेश्वर मेरे साथ रहा था और अपने वचनों से मेरा मार्गदर्शन करता रहा था। मैं यह भी जानती थी कि मैं इस तरह के क्लेश से इसलिए गुजर रही थी, ताकि परमेश्वर मेरी आस्था पूर्ण कर सके, और कि मुझे बड़े लाल अजगर के सामने विजयपूर्ण गवाही देनी होगी। अगर मैंने शारीरिक पीड़ा के डर से परमेश्वर को धोखा दिया, तो मेरी जिंदगी निरर्थक हो जाएगी। यह बहुत बड़ा अपमान होगा। मैंने युगों-युगों के उन सब प्रेरितों और नबियों को याद किया—उन्होंने यातना झेली और मौत का सामना किया, लेकिन उन्होंने परमेश्वर में आस्था बनाए रखी और उसके लिए जबरदस्त गवाही दी। मैं परमेश्वर की अनुमति से पुलिस द्वारा सताई और प्रताड़ित की जा रही थी। मेरा आध्यात्मिक कद छोटा था और मैं उस जमाने के संतों जैसी बिलकुल नहीं थी, लेकिन मेरी खुशकिस्मती थी कि मुझे परमेश्वर के लिए गवाही देने का मौका मिला था। मैं परमेश्वर की गवाही देने के लिए अपना जीवन दाँव पर लगाने को तैयार थी, ताकि परमेश्वर के दिल को थोड़ा सुकून मिले। परमेश्वर के वचनों पर विचार करने से मेरी शारीरिक पीड़ा भी थोड़ी कम हो गई लगती थी। मुझे झपकी लेते देख उनके कप्तान ने मेरे बाल पकड़कर मेरा सिर आगे-पीछे किया, और मेरे सिर और सीने पर मुक्के मारे। उन्होंने यह कहते हुए मुझे शौचालय भी नहीं जाने दिया कि एक निश्चित समय तक तुम शौचालय नहीं जा सकती। आखिरकार जब मुझे शौचालय जाने दिया गया, तब कुछ पुलिस-अफसर शौचालय की बगल में खड़े होकर हर तरह की नीच बातें कहने लगे। मुझे बहुत शर्म आई। मैं मर जाना चाहती थी। फिर मैंने परमेश्वर के इन वचनों के बारे में सोचा : "तुम सब लोगों को शायद ये वचन स्मरण हों : 'क्योंकि हमारा पल भर का हल्का सा क्लेश हमारे लिए बहुत ही महत्वपूर्ण और अनन्त महिमा उत्पन्न करता जाता है।' तुम सब लोगों ने पहले भी ये वचन सुने हैं, किंतु तुममें से कोई भी इनका सच्चा अर्थ नहीं समझा। आज, तुम उनकी सच्ची महत्ता से गहराई से अवगत हो। ये वचन परमेश्वर द्वारा अंत के दिनों के दौरान पूरे किये जाएँगे, और वे उन लोगों में पूरे किये जाएँगे जिन्हें बड़े लाल अजगर द्वारा निर्दयतापूर्वक उत्पीड़ित किया गया है, उस देश में जहाँ वह कुण्डली मारकर बैठा है। बड़ा लाल अजगर परमेश्वर को सताता है और परमेश्वर का शत्रु है, और इसीलिए, इस देश में, परमेश्वर में विश्वास करने वाले लोगों को इस प्रकार अपमान और अत्याचार का शिकार बनाया जाता है, और परिणामस्वरूप, ये वचन तुम लोगों में, लोगों के इस समूह में, पूरे किये जाते हैं" ("वचन देह में प्रकट होता है" में 'क्या परमेश्वर का कार्य उतना सरल है जितना मनुष्य कल्पना करता है?')। परमेश्वर के वचनों की प्रबुद्धता से मैंने जाना कि अपनी आस्था के लिए अपमानित होना और पीड़ा सहना वास्तव में धार्मिकता के लिए कष्ट सहना है। यह वास्तव में परमेश्वर का अनुग्रह था, जो मुझे गवाही देने का मौका दे रहा था; यह मेरे लिए सम्मान की बात थी। लेकिन जब मैंने थोड़ा-सा अपमान या शारीरिक पीड़ा सही, तो मैं परमेश्वर में आस्था खोकर मर जाने के बारे में सोचने लगी। मैंने व्यक्तिगत महिमा या अपमान की प्राप्ति को बहुत ज्यादा महत्त्व दे दिया था। आखिर यह किस तरह की गवाही थी? मैंने संकल्प लिया था कि चाहे मुझे मौत ही क्यों न आ जाए, मैं परमेश्वर के लिए गवाही दूँगी, लेकिन अब मैं जरा-सी शारीरिक पीड़ा के कारण अपनी बात से पीछे हट रही थी। क्या मैं शैतान की चाल में नहीं फँस रही थी? क्या शैतान मुझसे परमेश्वर को धोखा दिलवाने की कोशिश नहीं कर रहा था? अपनी बात से पीछे हटकर मैं शैतान की हँसी का पात्र नहीं बन सकती। मुझे जिंदा रहकर परमेश्वर के लिए गवाही देनी होगी और शैतान को शर्मिंदा करना होगा! परमेश्वर की इच्छा समझने के बाद मैंने उससे यह प्रार्थना की : "परमेश्वर, मैं खुद को तुम्हारे हवाले करने के लिए तैयार हूँ। चाहे शैतान मुझे कितनी भी यातना दे, मैं तुम्हारे लिए गवाही दूँगी और तुम्हें कभी धोखा नहीं दूँगी। मैं हर चीज में तुम्हारे आयोजनों और व्यवस्थाओं का पालन करूँगी!" अपनी प्रार्थना के बाद मैंने खुद को मजबूत महसूस किया।

फिर पूछताछ वाले कमरे में पुलिसवालों ने एक कंप्यूटर चलाया और उसमें कुछ बहनों की तसवीरें दिखाकर मुझे उन्हें पहचानने के लिए कहा। उन्होंने यह भी कहा कि 24 जनवरी को दोपहर 2 बजे के आसपास उन्होंने कई अलग-अलग जगहों से भाई-बहनों को गिरफ्तार किया था। यह एक समन्वित कार्रवाई थी। मुझे बहुत गुस्सा आया। यह देखकर कि मैं जवाब नहीं दे रही, वे मुझे इस तरह की बातें कहते हुए धमकाने भी लगे और फुसलाने भी, "हम तुम लोगों के बारे में पहले से ही सब-कुछ जानते हैं। अकड़ दिखाने का कोई फायदा नहीं। वे सभी अपना मुँह खोल चुके हैं, आखिर तुम क्यों उनके लिए इतनी महान बन रही हो? अगर हमने तुम्हें अभी छोड़ भी दिया, तो तुम्हारी कलीसिया तुम्हें वापस नहीं लेगी। अकलमंद बनो—हमें बताओ कि तुम्हारे बड़े अगुआ कौन हैं और कलीसिया का सारा धन कहाँ रखा है। फिर हम नए साल के जश्न के लिए तुम्हें घर वापस जाने देंगे।" मैंने अब भी कुछ नहीं कहा, तो वे मुझ पर चिल्लाने लगे, "अगर तुमने हमें कलीसिया के धन की जगह के बारे में नहीं बताया, तो हम तुम्हारे कपड़े उतारकर छत से लटका देंगे और मार-मारकर तुम्हारा भरता बना देंगे। हम इसके हर क्षण का स्वाद लेंगे।" यह सुनकर मैं डर गई। मैंने देखा कि वे शैतान कुछ भी कर सकते हैं और पता नहीं, मैं उसे बरदाश्त कर पाऊँगी या नहीं। मैं तनाव में थी, और नहीं जानती थी कि उस रात वे मेरे साथ क्या करने वाले थे। डर और उदासी की लहर के बाद लहर आने से मैं खुद को बहुत लाचार महसूस करने लगी। मैंने तुरंत परमेश्वर से अपनी रक्षा करने की प्रार्थना की। प्रार्थना के बाद मैंने परमेश्वर के इन वचनों के बारे में सोचा : "जब लोग अपने जीवन का त्याग करने के लिए तैयार होते हैं, तो हर चीज तुच्छ हो जाती है, और कोई उन्हें हरा नहीं सकता। जीवन से अधिक महत्वपूर्ण क्या हो सकता है? इस प्रकार, शैतान लोगों में आगे कुछ करने में असमर्थ हो जाता है, वह मनुष्य के साथ कुछ भी नहीं कर सकता। हालाँकि, 'देह' की परिभाषा में यह कहा जाता है कि देह शैतान द्वारा दूषित है, लेकिन अगर लोग वास्तव में स्वयं को अर्पित कर देते हैं, और शैतान से प्रेरित नहीं रहते, तो कोई भी उन्हें मात नहीं दे सकता" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचनों के रहस्य की व्याख्या' के 'अध्याय 36')। परमेश्वर के वचनों की प्रबुद्धता से मैंने समझा कि कि मैं अपने अपमान और मौत को लेकर बहुत डरी हुई थी। शैतान मुझे परमेश्वर को धोखा देने पर मजबूर करने के लिए मेरी कमजोरियों का इस्तेमाल कर रहा था। यह उसकी चाल थी। अगर मैं अपना जीवन दाँव पर लगा सकूँ, तो उसके पास मुझे मजबूर करने के लिए क्या बचेगा? मैंने यह भी जाना कि पुलिस के मेरे साथ ऐसा बरताव करने में मेरा अपमान नहीं था, बल्कि ऐसा करके वे खुद बुरे और नीच बन रहे थे। मेरे शरीर का कोई मोल नहीं। मैं परमेश्वर के लिए गवाही देने और शैतान को शर्मिंदा करने के लिए अपने जीवन का त्याग करने के लिए तैयार हो गई। मैं जानती थी कि परमेश्वर के लिए गवाही देना सार्थक होगा, कि मेरा जीना बेकार नहीं जाएगा। इस विचार से मेरा सारा डर खत्म हो गया। मैं शक्ति और आस्था से भर गई।

उस दोपहर 1 बजे के आस-पास मेरा दिल जोर-जोर से धड़कने लगा और मेरे लिए ठीक से साँस लेना भी मुश्किल हो गया। मेरे पैर इतने कमजोर पड़ गए थे कि मैं जमीन पर गिर पड़ी। मेरी हालत देखकर उन्होंने बस इतना कहा, "मरने का नाटक करने की जरूरत नहीं। हम तुम्हें अब भी नहीं जाने देंगे। सेंट्रल कमिटी का कहना है कि अगर हमने किसी विश्वासी को पीट-पीटकर मार भी दिया, तो इससे कोई फर्क नहीं पड़ेगा। एक और विश्वासी के मरने का मतलब है एक विश्वासी कम होना! हम गड्ढा खोदकर सीधा तुम्हें उसमें फेंक देंगे। किसी को पता भी नहीं चलेगा।" बाद में उन्होंने देखा कि मेरी हालत सच में खराब हो रही है, तो इस डर से कि मेरी मौत से वे अपना एकमात्र सुराग खो बैठेंगे, वे मुझे जाँच के लिए अस्पताल ले गए। डॉक्टर ने कहा कि मेरी ताकत खत्म हो चुकी है और इससे मुझे दिल की समस्या शुरू हो गई है। उन्होंने कहा कि मुझे कुछ खाने के लिए दिया जाना चाहिए और आराम करने देना चाहिए। लेकिन उन्हें मेरे मरने या जीने की कोई परवाह नहीं थी। अस्पताल से वापस आने के आधे घंटे बाद उन्होंने मुझे दोबारा उस धातु की छड से बाँध दिया। यह देखकर कि सख्त रवैया अपनाने से उन्हें कुछ हासिल नहीं हो रहा, उन्होंने मुझसे नरमी से पेश आने की कोशिश की। उनमें से एक अफसर ने बनावटी उदारता दिखाते हुए मुझसे कहा कि वे प्रभु में आस्था रखने के खिलाफ नहीं हैं, और उसकी दादी भी ईसाई ही है। उसने यह भी कहा कि उसकी कोई गर्लफ्रेंड नहीं है, और मेरी खूबसूरती देखकर वह वाकई मुझे अपनी गर्लफ्रेंड बनाना पसंद करेगा। फिर दूसरे अफसर ने कहा, "अगर तुम्हें अपनी परवाह नहीं, तो कम से कम अपने माता-पिता की तो परवाह करो। चीन में नया साल लगभग आने ही वाला है, हर कोई अपने परिवार के साथ है। लेकिन तुम यहाँ पीड़ा सह रही हो। तुम्हारे माता-पिता को तुम्हारे बारे में जानकर कितना दुख होगा।" एक और अफसर बोला, "लगभग तुम्हारी ही उम्र की मेरी एक बेटी है और तुम्हें इतनी पीड़ा सहते देख मुझे अच्छा नहीं लग रहा। बताओ, तुम्हें क्या चाहिए—यहाँ आखिरी फैसला मेरा ही होता है। मैं तुम्हें कोई नौकरी भी दिला दूँगा। बस, तुम जो कुछ जानती हो, मुझे बता दो।" उनका यह खुशामदी बरताव देखकर मुझे उनसे नफरत होने लगी, और मैंने परमेश्वर के इन वचनों के बारे में सोचा : "तुम लोगों को जागते रहना चाहिए और समय की प्रतीक्षा करनी चाहिए, और तुम लोगों को मेरे सामने अधिक बार प्रार्थना करनी चाहिए। तुम्हें शैतान की विभिन्न साजिशों और चालाक योजनाओं को पहचानना चाहिए, आत्माओं को पहचानना चाहिए, लोगों को जानना चाहिए और सभी प्रकार के लोगों, घटनाओं और चीजों को समझने में सक्षम होना चाहिए" ("वचन देह में प्रकट होता है" में 'आरंभ में मसीह के कथन' के 'अध्याय 17')। शैतान मुझसे जीतने के लिए मेरी भावनाओं से खेलकर मुझे बहकाने की कोशिश में लगा था, ताकि मैं परमेश्वर को धोखा दे दूँ। यह बेशर्मी और नीचता थी! मैं जानती थी, मैं शैतान की चालों में नहीं फँस सकती। इसके बाद वे मुझे कितना भी डराते या बहकाते रहे, मैंने अपना मुँह नहीं खोला। वे छह-सात लोगों के समूह में आकर आठ दिनों तक बारी-बारी से दिन-रात मुझसे पूछताछ करते रहे। मेरा मुँह खुलवाने के लिए उन्होंने मुझे डराने, धमकाने और यातनाएँ देने में कोई कसर नहीं छोड़ी, लेकिन वे मुझसे कोई जानकारी नहीं पा सके। आखिरकार एक अफसर ने कहा, "तुम्हारा संकल्प बेहतरीन है, और तुम्हारा परमेश्वर महान है।" यह सुनकर मुझे बहुत खुशी हुई—मैं शैतान को शर्मिंदा होते और हारते हुए देख रही थी।

उसके बाद वे मुझे जेल लेकर गए। वहाँ पहुँचने के बाद एक महिला अफसर ने निगरानी-उपकरण चालू करके मेरे कपडे उतरवाकर मेरी तलाशी ली। जेल की कोठरी में पहुँचने पर अन्य सभी कैदी मुझे बुरी नजरों से देखने लगे, और जेल के गार्ड उन कैदियों को उकसाते हुए कहने लगे, "यह एक और विश्वासी है। इसकी 'अच्छी खातिरदारी' करना।" मैं अपने आपको सँभाल भी नहीं पाई थी कि एक कैदी ने मुझे ठंडे पानी से नहाने का आदेश दिया, फिर मुझ पर बाल्टी भर-भरकर ठंडा पानी डाला जाने लगा, और मैं बुरी तरह काँपने लगी। दूसरे कैदी एक कोने में खड़े होकर ठहाके लगा रहे थे। बाथरूम साफ करने और साफ-सफाई के दूसरे काम करने के लिए मुझे रोज दर्जनों बाल्टी पानी उठाना पड़ता था और खाने के वक्त वे जानबूझकर मुझे कम खाना देते। मैं कभी भरपेट खाना नहीं खा पाती थी। रात में वे मेरे बिस्तर पर इतने जोर-जोर से लात मारते कि मैं सो न पाती। इन सबसे मैं डर गई और मेरा दिल जोर-जोर से धड़कने लगा। यह बहुत भयंकर था। बाद में उन्होंने मुझे ठंड में पक्की जमीन पर अकेले सोने को मजबूर कर दिया। इतना ही नहीं, गार्ड मुख्य कैदी और कुछ हत्यारों को मुझे यातना पहुँचाने के लिए उकसाते रहते, और पुलिसवाले यह कहते हुए हमेशा मुझसे सवाल-जवाब करते और मुझे डराते रहते कि "तुम एक राजनीतिक अपराधी हो। तुम्हारी मौत से किसी को कोई फर्क नहीं पड़ेगा। अगर तुमने अपना मुँह नहीं खोला, तो हम तुम्हें अनिश्चित काल के लिए यहीं बंद रखेंगे। यहाँ से कभी भी निकल पाने की उम्मीद मत करना!" यह सुनकर मुझे बहुत बुरा लगा। उन चार महीनों का हर दिन मेरे लिए नर्क की यातना के बराबर था और अब मैं और नहीं सह सकती थी। मुझे कोई अंदाजा नहीं था कि यह सब कब खत्म होगा। मुझे लगा कि मुझमें आगे सहने की ताकत नहीं बची है। मैं बहुत कमजोर पड़ चुकी थी। पीड़ा से बचने के लिए मैं मौत की कामना कर रही थी। अपनी पीड़ा में मैंने परमेश्वर से प्रार्थना की, और प्रार्थना के दौरान जोर-जोर से रोने लगी। मैंने सोचा कि कैसे परमेश्वर देहधारण करके सत्य व्यक्त करने और मानवजाति को बचाने के लिए धरती पर आया था। मैं परमेश्वर के वचनों के सिंचन और पोषण का आनंद उठा रही थी, लेकिन अब मैं परमेश्वर के प्रेम का मूल्य चुकाए बिना ही इस दुनिया से जाना चाहती थी। मैं अपराध-बोध और पछतावे से भर गई; मुझे इतना बुरा लगा, मानो मेरे दिल को जबरदस्त धक्का लगा हो। फिर मैंने परमेश्वर के इन वचनों के बारे में सोचा : "इस प्रकार, इन अंतिम दिनों में, तुम्हें अवश्य ही परमेश्वर के प्रति गवाही देनी है। इस बात की परवाह किए बिना कि तुम्हारे कष्ट कितने बड़े हैं, तुम्हें अपने अंत की ओर बढ़ना है, अपनी अंतिम सांस तक भी तुम्हें अवश्य ही परमेश्वर के प्रति निष्ठावान और उसकी कृपा पर बने रहना चाहिए; केवल यही वास्तव में परमेश्वर से प्रेम करना है और केवल यही सशक्त और जोरदार गवाही है" ("वचन देह में प्रकट होता है" में 'पीड़ादायक परीक्षणों के अनुभव से ही तुम परमेश्वर की मनोहरता को जान सकते हो')। "चूँकि तुम मानव प्राणी हो, इसलिए तुम्हें स्वयं को परमेश्वर के लिए खपाना और सारे कष्ट सहने चाहिए! आज तुम्हें जो थोड़ा-सा कष्ट दिया जाता है, वह तुम्हें प्रसन्नतापूर्वक और दृढ़तापूर्वक स्वीकार करना चाहिए और अय्यूब तथा पतरस के समान सार्थक जीवन जीना चाहिए। ... तुम सब वे लोग हो, जो सही मार्ग का अनुसरण करते हो, जो सुधार की खोज करते हो। तुम सब वे लोग हो, जो बड़े लाल अजगर के देश में ऊपर उठते हो, जिन्हें परमेश्वर धार्मिक कहता है। क्या यह सबसे सार्थक जीवन नहीं है?" ("वचन देह में प्रकट होता है" में 'अभ्यास (2)')। परमेश्वर के इन वचनों के सामने मुझे बहुत शर्मिंदगी महसूस हुई। परमेश्वर देहधारण करके हमारे पोषण के लिए इतने सारे सत्य व्यक्त करने धरती पर आया, और अब उसे गवाही के लिए हम जैसे लोगों की जरूरत है, लेकिन मौत के जरिये मैं इस स्थिति से बचना चाहती हूँ, सिर्फ इसलिए कि मुझे थोड़ा-सा अपमान और थोड़ी शारीरिक पीड़ा सहनी पड़ गई। यह सच्ची आज्ञाकारिता नहीं है। क्या यह परमेश्वर के खिलाफ विद्रोह करना नहीं है? मैंने याद किया कि कैसे अय्यूब ने अपना सब-कुछ और अपने बच्चे तक खो दिए, उसे बीमारी की पीड़ा भी सहनी पड़ी, लेकिन उसने कभी परमेश्वर को दोषी नहीं ठहराया। वह परमेश्वर का गुणगान करता रहा और उसके प्रति समर्पित हो गया। वह परमेश्वर का एक बेहतरीन गवाह था। युगों-युगों से अनुयायियों और नबियों ने परमेश्वर के लिए अपना खून बहाया और जीवन त्याग दिया। मैंने परमेश्वर से इतना आनंद उठाया, लेकिन मैंने उसके लिए क्या त्याग किया? मैं बहुत ही स्वार्थी और नीच हूँ, और परमेश्वर ने हमारे लिए जो कीमत चुकाई है, उसका मान नहीं रख रही हूँ। मैं तो इंसान कहलाने लायक भी नहीं हूँ! पश्चात्ताप में डूबकर प्रार्थना करते हुए मैं परमेश्वर के सामने आई और बोली, "हे परमेश्वर, मैं गलत थी। मुझे मरने की बात नहीं सोचनी चाहिए थी। मैं अय्यूब और पतरस जैसी बनना चाहती हूँ, और चाहे मुझे कुछ भी सहना पड़े, मैं तुम्हारे लिए गवाही देना चाहती हूँ।" प्रार्थना से मुझे आने वाली मुसीबत का सामना करने की हिम्मत मिली। जल्दी ही मुख्य कैदी को अपनी सजा काटने के लिए मेरी जेल से बाहर निकालकर दूसरी जेल में डाल दिया गया, और कुछ अन्य कैदियों को इस जेल में लाया गया, जो मेरा ध्यान रखने लगे। उन्होंने रोजमर्रा की जरूरत की कुछ चीजें मुझे दीं और ठंड में पहनने के लिए कपड़े भी दिए। मैं जानती थी, यह परमेश्वर का आयोजन और व्यवस्था है। जैसा कि परमेश्वर के वचनों में कहा गया है : "कोई भी और सभी चीज़ें, चाहे जीवित हों या मृत, परमेश्वर के विचारों के अनुसार ही जगह बदलेंगी, परिवर्तित, नवीनीकृत और गायब होंगी। परमेश्वर सभी चीज़ों को इसी तरीके से संचालित करता है" ("वचन देह में प्रकट होता है" में 'परमेश्वर मनुष्य के जीवन का स्रोत है')।

बाद में, जेल में एक बहन से मेरी मुलाकात हुई। उससे मिलकर मुझे बहुत खुशी हुई। हमने एक-दूसरे का हौसला बढ़ाने के लिए चुपके से परमेश्वर के कुछ वचनों पर चर्चा और सहभागिता की। मेरा मन शांत और संतुष्ट हो गया। फिर सितंबर में एक दिन पुलिस दोबारा मुझसे सवाल-जवाब करने आई। पूछताछ वाले कमरे में पहुँचते ही उन्होंने मेरी तसवीर खींची और कहा कि वे इसकी मदद से ऑनलाइन मेरी पहचान ढूँढ़ेंगे। उन्होंने मुझे यह कहते हुए धमकी दी कि "तुम्हारा मामला अभी निपटा नहीं है। यहाँ से निकलने की सोचना भी मत! ईसाइयों के लिए कम्युनिस्ट पार्टी की नीति एक साल की कैद को तीन साल में और तीन साल की कैद को सात साल में बदलने की है। वे एक सनक के आधार पर किसी को पीट-पीटकर मार भी सकते हैं और किसी को इसका जिम्मेदार नहीं ठहराया आएगा। देखते हैं, तुम कब तक चुप रहती हो।" सीसीपी की बुराई और नीचता देखकर मुझे शैतान से और भी ज्यादा नफरत होने लगी। मैं कभी हार मानकर परमेश्वर को धोखा नहीं दूँगी। मैंने उनसे गंभीरता से कहा, "आप इसे भूल जाएँ। मेरा यहाँ से बाहर निकलने का कोई इरादा नहीं है। अगर मैं परमेश्वर को जानकर अपने जीवनकाल में सृष्टिकर्ता के लिए गवाही दे सकूँ, तो यह सार्थक होगा, फिर चाहे यहाँ मेरी मौत ही क्यों न हो जाए!" यह सुनकर पुलिसवालों का गुस्सा सातवें आसमान पर पहुँच गया।

अधिकारियों द्वारा 10 महीनों तक गैरकानूनी ढंग से जेल में रखे जाने के बाद नवंबर 2013 में मुझे छोड़ दिया गया। भले ही कम्युनिस्ट पार्टी द्वारा गिरफ्तार किए जाने के अपने अनुभव में मुझे शारीरिक पीड़ा सहनी पड़ी, लेकिन परमेश्वर के वचन हर पल मुझे प्रबुद्ध बनाते रहे थे, और शैतान के प्रलोभनों पर विजय पाने और गवाही देने में मेरा मार्गदर्शन कर रहे थे। मैंने सच में परमेश्वर के वचनों के सामर्थ्य और अधिकार का अनुभव किया, और परमेश्वर में मेरी आस्था बढ़ गई। मैंने सीसीपी के परमेश्वर से नफरत करने और उसका दुश्मन होने के शैतानी सार को भी साफ तौर पर देखा। मैंने सीसीपी से पूरी तरह से मुँह मोड़कर उसे नकार दिया, और परमेश्वर का अनुसरण करने के अपने संकल्प को दृढ़ बनाया। सर्वशक्तिमान परमेश्वर का धन्यवाद!

30. मौत के मुंह से बच निकलना

वंगचेंग, चीन

सर्वशक्तिमान परमेश्वर कहते हैं, "परमेश्वर मनुष्य के हृदय से कभी अनुपस्थित नहीं होता, और हर समय मनुष्य के बीच रहता है। वह मनुष्य के जीवनयापन की प्रेरक शक्ति, मनुष्य के अस्तित्व का आधार, और जन्म के बाद मनुष्य के अस्तित्व के लिए समृद्ध भंडार रहा है। वह मनुष्य के पुनः जन्म लेने का निमित्त है, और उसे प्रत्येक भूमिका में दृढ़तापूर्वक जीने के लिए समर्थ बनाता है। उसकी सामर्थ्य और उसकी कभी न बुझने वाली जीवन शक्ति की बदौलत, मनुष्य पीढ़ी-दर-पीढ़ी जीवित रहा है, इस दौरान परमेश्वर के जीवन की सामर्थ्य मनुष्य के अस्तित्व का मुख्य आधार रही है, और जिसके लिए परमेश्वर ने वह कीमत चुकाई है जो कभी किसी साधारण मनुष्य ने नहीं चुकाई। परमेश्वर की जीवन शक्ति किसी भी अन्य शक्ति से जीत सकती है; इससे भी अधिक, यह किसी भी शक्ति से बढ़कर है। उसका जीवन अनंत है, उसकी सामर्थ्य असाधारण है, और उसकी जीवन शक्ति को किसी भी सृजित प्राणी या शत्रु शक्ति द्वारा पराजित नहीं किया जा सकता है। समय और स्थान चाहे जो हो, परमेश्वर की जीवन शक्ति विद्यमान रहती है और अपने देदीप्यमान तेजस्व से चमकती है। स्वर्ग और पृथ्वी बड़े बदलावों से गजर सकते हैं, परंतु परमेश्वर का जीवन हमेशा एक समान ही रहता है। हर चीज का अस्तित्व समाप्त हो सकता है, परंतु परमेश्वर का जीवन फिर भी अस्तित्व में रहेगा, क्योंकि परमेश्वर ही सभी चीजों के अस्तित्व का स्रोत और उनके अस्तित्व का मूल है" ("वचन देह में प्रकट होता है" में 'केवल अंत के दिनों का मसीह ही मनुष्य को अनंत जीवन का मार्ग दे सकता है')। जब यह अंश पहले मैंने पढ़ा था, तो मैंने उसे सिर्फ एक सिद्धांत के रूप में समझा था, मगर मैं इसे कभी भी सचमुच समझ नहीं पाया। बाद में, मुझे सीसीपी द्वारा गिरफ़्तार कर उत्पीड़ित किया गया और बर्बरता से यातना दी गयी, जब शैतान मुझे तबाह कर रहा था, तब परमेश्वर के वचनों ने ही मुझे बार-बार मौत के मुंह से बच निकलने का रास्ता दिखाया। मैंने परमेश्वर के अद्भुत कार्य देखे और अनुभव किया कि उसके वचनों का अधिकार सबसे बढ़-चढ़ कर है। मैंने परमेश्वर के बारे में थोड़ी समझ हासिल की और मेरी आस्था बढ़ी।

सन् 2006 की बात है, जब कलीसिया में मुझे परमेश्वर के वचनों की क़िताबें छपवाने की ज़िम्मेदारी दी गयी थी। मुझे याद है, एक बार क़िताबें पहुँचाने के दौरान, क़िताबें पहुँचाने के लिए ज़िम्मेदार कुछ भाई-बहनों और हमारे द्वारा नियुक्त प्रिंटिंग प्रेस के एक ड्राइवर को सीसीपी पुलिस ने गिरफ़्तार कर लिया था। उस कार में रखी क़िताब वचन देह में प्रकट होता है की दस हज़ार प्रतियां ज़ब्त कर ली गयी थीं। उस ड्राइवर ने हमसे गद्दारी की, इसलिए दर्जन भर और भाई-बहन भी गिरफ़्तार कर लिये गये थे। उस मामले से दो प्रांतों में हलचल मच गयी और तब केंद्रीय समिति ने उसकी निगरानी शुरू कर दी। सीसीपी की सरकार को बाद में पता चला कि मैं एक कलीसिया का अगुआ हूँ, तब उन्होंने मेरे काम के दायरे की खोज-बीन के लिए सशस्त्र पुलिस को रवाना करने तक का कदम उठाया। उस वक्त, हम जिस प्रिंटिंग प्रेस में काम कर रहे थे, वहां से उन्होंने दो कारों और एक ट्रक को, और साथ ही उनमें से 65,500 युवान नकद भी ज़ब्त कर लिया। जो भाई-बहन क़िताबें पहुँचाने में मदद कर रहे थे, उनसे भी उन्होंने 3,000 युवान छीन लिये। उसके बाद पुलिस खोजबीन के लिए दो बार मेरे घर आयी, उन्होंने हर बार मेरे घर के दरवाज़े को तोड़ कर खोला। जो भी चीज़ उन्होंने उठायी, उसे तोड़ कर चूर-चूर कर दिया, घर को पूरी तरह से तबाह कर दिया। सीसीपी मुझे गिरफ़्तार कर लेने के बाद रुकी नहीं, बल्कि उन लोगों ने मेरे पड़ोसियों और मुझसे संबंधित लोगों को भी हिरासत में ले लिया, और कोशिश की कि वे ज़ोर-जबरदस्ती करके उनसे मेरा पता-ठिकाना उगलवा लें।

मेरे पास सीसीपी की गिरफ़्तारी और उत्पीड़न से बचने के लिए बहुत दूर एक रिश्तेदार के घर भाग जाने के सिवाय कोई दूसरा रास्ता नहीं था। मुझे बड़ी हैरानी हुई कि तीसरे दिन शाम होते-होते, मेरे गाँव की पुलिस ने यहाँ की सशस्त्र पुलिस और अपराध पुलिस के साथ समन्वय किया, और 100 से भी ज़्यादा लोगों ने मेरे रिश्तेदार के घर को इतनी सख्ती से घेर लिया कि कोई भी चीज़ आ-जा नहीं सकती थी। तब पुलिस घर के अंदर घुस आयी। लगभग दर्जन भर पुलिसवालों ने मेरे सिर पर अपनी पिस्तौल से निशाना साधा, और उनमें से एक चिल्लाया, "ज़रा-सा भी हिले-डुले तो मारे जाओगे।" वे सब एक-दूसरे पर गिरते-पड़ते मुझे हथकड़ी लगाने को आगे बढे, मेरे दाहिने हाथ को मेरे कंधे पर मोड़ कर और बायें हाथ को झटके से पीछे घुमा दिया। वे मुझे हथकड़ी नहीं लगा पाये, तो उन्होंने मेरी पीठ पर पैर रख कर हाथ को ऊपर खींचा, और दोनों कलाइयों में जबरन हथकड़ी लगा दी। भयानक दर्द हो रहा था। मेरे पास जो 650 युवान थे, उन्होंने ले लिये और पूछा कि कलीसिया का पैसा कहाँ रखा है, फिर मुझसे कहा कि वो सब उन्हें दे दूं। इससे मैं आग बबूला हो गया। यह किस किस्म की "जनता की पुलिस" थी? मैंने सभाओं में भाग लिया, परमेश्वर के वचन पढ़े और अपनी आस्था में अपना कर्तव्य निभाया, लेकिन उन्होंने इतनी बड़ी ताकत जमा कर सिर्फ मुझे गिरफ़्तार करने के लिए इतनी मशक्कत की, और अब वे चाहते थे कि कलीसिया की निधियों की लूट-पाट और गबन करें। यह मज़ाक से भी बढ़ कर था! मुझे बोलता न देख एक अधिकारी मेरे पास आया और उसने मुझे दो बार ज़ोर से चांटा मारा, फिर लात मार कर ज़मीन पर गिरा दिया। फिर वे लोग मुझे फुटबॉल की तरह लात मारते रहे। मैं दर्द के मारे बेहोश हो गया। जब मुझे होश आया, तो मैं पुलिस की गाड़ी में अपने शहर ले जाया जा रहा था। कार में, पुलिस ने मुझे भारी ज़ंजीरों से बांध रखा था, एक तरफ मेरी गर्दन में ज़ंजीर थी तो दूसरी तरफ मेरे पैर ज़ंजीरों से बंधे हुए थे। मैं सिर्फ कुंडली बना पड़ा रह सकता था, चेहरा नीचे किये, अपने सीने और सिर पर झुके हुए ताकि मैं नीचे न गिर जाऊं। मेरा कष्ट देख कर, पुलिसवाले मुझ पर हंसते रहे और हर प्रकार की अपमानजनक बातें कहते रहे। मैं बखूबी जानता था कि सर्वशक्तिमान परमेश्वर में मेरी आस्था की वजह से वे मेरे साथ इस तरह पेश आ रहे थे। अनुग्रह के युग में परमेश्वर द्वारा बोली ये पंक्तियाँ मुझे याद आयीं: "यदि संसार तुम से बैर रखता है, तो तुम जानते हो कि उसने तुम से पहले मुझ से बैर रखा" (यूहन्ना 15:18)। उन्होंने मुझे इस तरह जितना अपमानित किया, उतनी ही स्पष्टता से मैं उनकी कुरूपता को देखता रहा और उनकी शैतानी, परमेश्वर से घृणा करने वाली दुष्ट प्रकृतियों को देखता रहा। मैं उनसे और भी ज़्यादा घृणा करने लगा। मैं मन-ही-मन निरंतर परमेश्वर से प्रार्थना कर उसे पुकारता रहा, उससे अपने दिल को मजबूत करने को कहता रहा, ताकि मुझे जैसी भी यातना का सामना करना पड़े, मैं परमेश्वर की गवाही दे सकूं और शैतान को अपमानित कर सकूं। प्रार्थना करने के बाद, मैंने परमेश्वर के वचनों को याद किया: "मेरे भीतर शांत रहो, क्योंकि मैं तुम्हारा परमेश्वर हूँ, तुम लोगों का एकमात्र उद्धारक। तुम लोगों को हर समय अपने हृदय शांत रखने चाहिए और मेरे भीतर रहना चाहिए; मैं तुम्हारी चट्टान हूँ, तुम्हारा पुश्ता" ("वचन देह में प्रकट होता है" में 'आरंभ में मसीह के कथन' के 'अध्याय 26')। ये सच है। इंसान का सब-कुछ परमेश्वर की समझ और व्यवस्था के दायरे में है, और यह परमेश्वर ही तय करता है कि इंसान जियेगा या मरेगा। जब सर्वशक्तिमान परमेश्वर मेरे साथ हो, तो मुझे डर कैसा? इस विचार ने मेरी आस्था को नयी ऊर्जा दी, और जो बर्बर यातना आगे आने वाली थी उसका सामना करने के लिए मैं परमेश्वर का सहारा लेने को तैयार हो गया।

लगभग 18 घंटे के सफ़र के दौरान, जाने कितनी बार मैं दर्द के मारे बेहोश हुआ। मुझे बस इतना याद है कि रात दो बजे के बाद ही मुझे अपने शहर के हिरासत केंद्र पहुंचाया गया। लगा जैसे मेरे शरीर का सारा खून जम गया है। मेरे हाथ-पैर बुरी तरह सूज गये थे, सुन्न हो गये थे, उनमें जैसे जान ही नहीं थी, और मैं उन्हें हिला ही नहीं पा रहा था। मैंने कुछ अफसरों को मेरे बारे में कहते सुना, "ये बंदा मर तो नहीं गया?" उसके बाद, वे लोग मेरी बेड़ियाँ खींच कर मुझे घसीटते हुए नीचे ले आये। मैंने हथकड़ियों के दांतों को अपने हाथों में गहरा घाव करता महसूस किया, उन लोगों ने मुझे कार से बाहर घसीटा और उछाल कर ज़मीन पर फेंक दिया। दर्द के मारे मैं बेहोश हो गया। इसके तुरंत बाद, एक अफसर ने मुझे ज़ोर से लात मारकर जगाया, फिर बेदर्दी से घसीट कर मुझे मौत की कोठरी में ले आया। अगले दिन, बंदूकों से लैस करीब एक दर्जन पुलिसवाले मुझे हिरासत केंद्र से उठा कर, शहर की सरहद से बाहर के इलाके में किसी दूर की जगह पर ले गये। वहां ऊंची दीवारों से घिरा एक बहुत विशाल प्रांगण था। मुझे लगा, यह ढेरों सुरक्षाकर्मियों की निगरानी में है। सशस्त्र पुलिस सुरक्षा में लगी हुई थी, और दरवाज़े पर "पुलिस डॉग ट्रेनिंग बेस" लिखा हुआ था। कमरे में पहुँचने के बाद मैंने देखा कि यहाँ तरह-तरह की यातना सामग्री रखी हुई है। ये देख कर मेरा खून सर्द हो गया। पुलिस ने पहले मुझे प्रांगण के बीचोबीच खड़ा कर ज़रा भी न हिलने-डुलने का आदेश दिया। उन्होंने एक पिंजड़ा खोल कर चार खूंख्वार कुत्तों को बाहर छोड़ दिया, फिर मेरी ओर इशारा कर कुत्तों को हुक्म दिया, "दौड़ो, मार डालो!" वे चारों कुत्ते भयानक तरीके से मुंह बाये मेरी तरफ दौड़ पड़े और मैंने डर के मारे तुरंत अपनी आँखें बंद कर लीं। मैं भौंचक्का हो गया, मेरे सिर में कुछ भिनभिनाने लगा। मन में एक ही ख़याल था: "हे परमेश्वर! मुझे बचाओ! मुझे बचाओ!" मैंने मन-ही-मन बार-बार परमेश्वर को पुकारा। थोड़ी देर बाद, मैंने अचानक महसूस किया कि वे कुत्ते मेरे कपड़ों को काट रहे थे, उन्होंने मुझे बिल्कुल भी ज़ख़्मी नहीं किया था। एक ऐसा कुत्ता भी था जो मेरे कंधों पर सिर लगाये, मुझे सूंघते हुए मेरे चहरे को चाट रहा था। इससे भी मुझे कोई दर्द नहीं हो रहा था। एकाएक मैंने बाइबल के नबी दानिय्येल के बारे में सोचा। परमेश्वर की आराधना करने के कारण उसे शेर के पिंजड़े में फेंक दिया गया था, लेकिन परमेश्वर उसके साथ था। उसने फ़रिश्ते भेज कर शेरों के मुंह बंद करा दिये, जिससे भूखे शेर दानिय्येल को कोई नुकसान नहीं पहुंचा सके। इस विचार ने मेरा विश्वास बढ़ाया। मुझे सचमुच लगा कि सब-कुछ परमेश्वर के हाथ में है, मेरा ज़िंदा रहना या मर जाना उसी के हाथ में है। मैंने सोचा, "अगर आज परमेश्वर मेरी आस्था के लिए मुझे शहीद होने देता है, तो यह मेरा सम्मान होगा और मैं शिकायत नहीं करूंगा।" मैं मौत के ख़याल से बेबस नहीं था, और जब मैं परमेश्वर की गवाही देने के लिए अपना जीवन देने को तैयार हो गया, तब मैंने परमेश्वर का एक और अद्भुत कार्य देखा। मैंने उन पुलिस वालों को चिल्लाते हुए सुना, "मार डालो! मार डालो!" लेकिन कुत्तों ने मेरे पास आकर सिर्फ मेरे कपड़ों को काटा, मुझे सूंघा, चाटा और फिर वापस मुड़ कर दूर भाग गये। पुलिस ने कुत्तों को रोका और कोशिश की कि वापस आकर वे मुझ पर हमला करें, लेकिन कुत्ते भयभीत होकर इधर-उधर छितरा कर भाग गये, उन्होंने अब भी मुझे नहीं काटा। पुलिस वाले समझ नहीं पा रहे थे और बोले, "कितनी अजीब बात है कि कुत्ते इसे काट नहीं रहे हैं!" यह सुन कर मैं परमेश्वर के इन वचनों के बारे में सोचने लगा: "मनुष्य का हृदय और आत्मा परमेश्वर के हाथ में हैं, उसके जीवन की हर चीज़ परमेश्वर की दृष्टि में रहती है। चाहे तुम यह मानो या न मानो, कोई भी और सभी चीज़ें, चाहे जीवित हों या मृत, परमेश्वर के विचारों के अनुसार ही जगह बदलेंगी, परिवर्तित, नवीनीकृत और गायब होंगी। परमेश्वर सभी चीज़ों को इसी तरीके से संचालित करता है" ("वचन देह में प्रकट होता है" में 'परमेश्वर मनुष्य के जीवन का स्रोत है')। पुलिस के कुत्तों के जत्थे के बीच सुरक्षित और ठीक रह पाना परमेश्वर द्वारा चुपचाप मेरी रक्षा करना था, मुझे उसकी सर्वशक्तिमत्ता और अद्भुत कार्य दिखाना था। परमेश्वर में मेरी आस्था और ज़्यादा बढ़ गयी।

जब पुलिस वालों ने देखा कि चीज़ें उनकी उम्मीदों के मुताबिक़ नहीं हो रही हैं, तो वे मुझे एक यातना कक्ष में ले आये और हथकड़ियों से जकड़ कर दीवार पर टांग दिया। मेरी कलाइयों में फ़ौरन चुभने वाला तीखा दर्द शुरू हो गया जैसे कि वे टूट गयी हों। वे फिर भी चुप नहीं बैठे, बल्कि मुझे हाथों और लातों से मारने लगे। जब एक थक जाता तो दूसरा शुरू हो जाता। मुझे कूट-पीट कर नीला-काला कर दिया गया, मेरा बहुत-सा खून बह गया। शाम हो जाने के बाद भी उन लोगों ने मुझे नहीं छोड़ा। मैं ज़रा भी आँखें मूंदता, तो वे अपनी लाठियों से मुझे कोंचते, मुझे मारते हुए एक पुलिस वाला बोला, "जब कोई तुम्हें बेहोश करेगा, उसी पल ठीक उसी तरह मैं तुम्हें होश में लाऊंगा!" जब मैंने उसे यह कहते हुए सुना, तो समझ गया कि शैतान मेरा हौसला तोड़ने के लिए हर तरह की यातना देने की कोशिश कर रहा है, ताकि टूटने की कगार तक लाने के लिए जब मुझे यातना दे दी जाए और मैं ठीक से सोच न पाऊँ, और वे मुझसे कलीसिया के बारे में जानकारी उगलवा लें। तब वे भाई-बहनों को गिरफ़्तार कर कलीसिया का पैसा ज़ब्त कर पायेंगे। मैंने दर्द सहने के लिए अपने जबड़े भींचे, और खुद को आगाह किया: "मुझे फांसी भी दे दी जाए, तो भी मैं शैतान के आगे नहीं झुकूंगा!" वे लोग मुझे दूसरे दिन सुबह होने तक इसी तरह यातना देते रहे। मुझे लगा मेरी ताकत निचुड़ चुकी है, अब मौत ही आराम देगी, अब सहते रहने की ताकत नहीं बची है। मैं मन-ही-मन परमेश्वर को लगातार पुकार रहा था: "हे परमेश्वर! मेरी देह कमज़ोर है, और अब मैं यह सब बिल्कुल नहीं सह सकता। जब तक सांस चल रही है, जब तक मैं होश में और चौकस हूँ, मेरी विनती है कि तुम मेरी आत्मा ले लो। मैं यहूदा बन कर तुम्हें धोखा नहीं दूंगा।" अपनी प्रार्थना के बाद मैंने परमेश्वर के इन वचनों के बारे में सोचा: "चूँकि परमेश्वर के कार्य के इस चक्र में परमेश्वर देह में आता है और इतना ही नहीं, बड़े लाल अजगर के निवास-स्थान में पैदा होता है, इसलिए इस बार धरती पर आकर वह पहले से भी अधिक बड़े ख़तरे का सामना करता है। वह चाकुओं, बंदूकों, लाठियों और डंडों का सामना करता है; वह प्रलोभन का सामना करता है; वह हत्या के इरादे से भरे चेहरों वाली भीड़ का सामना करता है। वह किसी भी समय मारे जाने का जोख़िम उठाता है" ("वचन देह में प्रकट होता है" में 'कार्य और प्रवेश (4)')। परमेश्वर सृजनकर्ता है। वह सर्वोच्च है, बहुत सम्माननीय है। वह दो बार देहधारी हुआ है, सत्य को व्यक्त करने और इंसान को बचाने के लिए उसने बहुत ज़्यादा तिरस्कार सहा है, शैतान द्वारा निरंतर खदेड़ा और उत्पीड़ित किया गया है, धार्मिक जगत द्वारा निंदा करके अस्वीकार किया गया है, दोनों पीढ़ियों द्वारा ठुकराया गया है। परमेश्वर की वेदना बहुत अधिक रही है। परमेश्वर के प्रेम के बारे में सोचने से मुझे बहुत प्रेरणा मिली, और मैंने संकल्प लिया, "जब तक मुझमें एक भी सांस बाकी है, मैं गवाही दूंगा और शैतान को अपमानित करूंगा!" यह देख कर कि बहुत देर से न तो मैं कुछ बोल रहा हूँ और न ही दया की भीख मांग रहा हूँ, पुलिस वालों को डर लगा कि अगर उन्होंने मार-मार कर मेरी जान ले ली, तो रिपोर्ट दाखिल नहीं कर पायेंगे। इसलिए उन्होंने मुझे मारना बंद कर दिया, लेकिन दो दिन-दो रात और मुझे दीवार पर लटका रहने दिया।

उस समय मौसम बहुत ठंडा था। मेर कपड़े तंग थे और मैं पसीने से लथ-पथ था, इतना ही नहीं, कई दिनों से मैंने कुछ भी नहीं खाया था। मुझे लगा कि मैं ज़्यादा समय तक टिक नहीं पाऊंगा। इस मुकाम पर पुलिस ने अपनी एक और चाल चली, मेरी सोच को प्रभावित करने और मेरे मत-परिवर्तन की कोशिश के लिए उन्होंने एक मनोवैज्ञानिक को बुलाया। मनोवैज्ञानिक ने कहा, "तुम अभी जवान हो, तुम्हारे माता-पिता हैं, खुद के बच्चे भी हैं। तुम्हारी गिरफ़्तारी के बाद से, तुम्हारे अगुआ सहित दूसरे विश्वासियों ने तुम्हारे लिए कोई फ़िक्र नहीं जताया है। क्या तुम उन लोगों की खातिर कष्ट उठाने की बेवकूफी नहीं कर रहे हो?" यह झूठ सुन कर, मैंने सोचा, "अगर मेरे भाई-बहन मुझसे मिलने आये, तो क्या वे आकर सीधे एक फंदे में फंस नहीं जाएंगे? तुम मुझे धोखा देने की कोशिश कर रहे हो, और इन चालों के जरिये फंसाने की कोशिश कर रहे हो, भाई-बहनों के साथ मेरे रिश्तों से खेल रहे हो, जिससे मैं परमेश्वर को ग़लत समझ कर उसे दोष दूं और उसे ठुकरा दूं। मैं तुम्हें कामयाब नहीं होने दूंगा।" परमेश्वर की रक्षा की वजह से मैं शैतान की चाल को समझ पाया और उसमें नहीं फंसा। हार कर, मनोवैज्ञानिक ने सिर हिलाते हुए कहा, "इस बंदे का कुछ नहीं हो सकता। हम कुछ भी कर लें, इससे कुछ नहीं उगलवा सकेंगे। यह टस से मस नहीं होने वाला।" यह कह कर उसने सिर हिलाया और हार मान कर चला गया।

लेकिन जब पुलिस ने देखा कि नर्म तरीके से काम नहीं हो रहा है, तो उन्होंने तुरंत फिर से अपना असली रंग दिखाया और मुझे एक और दिन के लिए लटका दिया। उस शाम तक, मैं इतना ठंडा पड़ गया था कि सिर से पैर तक काँप रहा था, मेरे हाथ मानो टूट कर गिरने वाले थे। बहुत ज़्यादा दर्द हो रहा था। मेरे दिमाग में धुंधलका छा गया, और मुझे लगा मैं अब ज़िंदा नहीं रह सकूंगा। उसी वक्त, अफसरों का एक झुंड अंदर आ गया, हरेक के हाथ में करीब एक मीटर लंबी लाठी थी। उन सबने मेरे घुटनों और एड़ियों पर ज़ोर-ज़ोर से मारना शुरू कर दिया, और कुछ दूसरे अफसरों ने कोंचना शुरू कर दिया। मुझे इतना दर्द हो रहा था कि मैं मर जाना चाहता था। उस वक्त, मैं वाकई पूरा टूट चुका था। आखिरकार मैं सहन नहीं कर सका, और मैंने रोना शुरू कर दिया। मन में परमेश्वर को धोखा देने का ख़याल आया। मैंने सोचा कि अगर मैं अपने भाई-बहनों को न खींचूँ तो शायद अपनी आस्था के बारे में बता सकता हूँ। मुझे रोता देख, पुलिस ने मुझे ज़मीन पर डाल दिया। उन्होंने मुझे वहीं लेटे रहने दिया, मेरे मुंह में थोड़ा पानी उड़ेल कर थोड़ा आराम करने दिया। वे कुछ लिखने के लिए पहले से तैयार कागज़-कलम ले आये। ठीक जब मैं शैतान के प्रलोभन में धंसता हुआ परमेश्वर को धोखा देने ही वाला था, कि परमेश्वर के वचन एकाएक मेरे दिमाग में कौंधे: "मैं उन लोगों पर अब और दया नहीं करूँगा जिन्होंने गहरी पीड़ा के दिनों में मेरे प्रति रत्ती भर भी निष्ठा नहीं दिखाई है, क्योंकि मेरी दया का विस्तार केवल इतनी ही दूर तक है। इसके अतिरिक्त, मुझे ऐसा कोई इंसान पसंद नहीं है जिसने कभी मेरे साथ विश्वासघात किया हो, ऐसे लोगों के साथ जुड़ना तो मुझे बिल्कुल भी पसंद नहीं है जो अपने मित्रों के हितों को बेच देते हैं। ... मेरा स्वभाव यही है। ... जो कोई भी मेरा दिल तोड़ता है, उसे दूसरी बार मुझसे क्षमा प्राप्त नहीं होगी..." ("वचन देह में प्रकट होता है" में 'अपनी मंज़िल के लिए पर्याप्त संख्या में अच्छे कर्मों की तैयारी करो')। इन वचनों ने मुझे महसूस कराया कि परमेश्वर का स्वभाव कोई अपमान बरदाश्त नहीं करता, और जो कोई परमेश्वर को धोखा देता है उसे उसकी दया फिर कभी नहीं मिलती। मेरा मन अचानक साफ़ हो गया और मैंने चांदी के 30 सिक्कों के लिए यहूदा द्वारा प्रभु यीशु को धोखा देने की बात याद की। क्या मैं कुछ पल के शारीरिक आराम के लिए परमेश्वर को सचमुच धोखा दूंगा? अगर परमेश्वर के वचनों ने ठीक समय पर मुझे रास्ता दिखा कर मुझे प्रबुद्ध न किया होता, तो शायद मैं परमेश्वर को धोखा दे देता और हमेशा के लिए दंडित हो गया होता! उसी पल मैंने एक स्तुति-गान की इन पंक्तियों को याद किया: "चाहे सिर फूट जाए, खून बह जाए, मगर परमेश्वर के लोगों का जोश न हो कम कभी। परमेश्वर का प्रबोधन दिल को छुए, मैं दानव शैतान को अपमानित करने का संकल्प करूं अभी" (मेमने का अनुसरण करो और नए गीत गाओ)। मैंने मन-ही-मन ये भजन धीमे-धीमे गुनगुनाया और अपनी आस्था को बढ़ता हुआ महसूस किया। मेरा जीना-मरना परमेश्वर के हाथ में था, और मैं जानता था कि मुझे उसकी व्यवस्थाओं का पालन करना चाहिए। जब तक एक भी सांस बाकी है, मुझे गवाही देनी चाहिए और सीसीपी के दानवों के आगे नहीं झुकना चाहिए!

जब उन्होंने देखा कि मैं फ़र्श पर यूं ही बिना हिले-डुले पड़ा हूँ, तो वे मुझे फुसलाते रहे। एक ने कहा, "क्या इस हद तक कष्ट सहना मुनासिब है? हम तुम्हारी गलतियों की भरपाई का मौक़ा दे रहे हैं, जो-कुछ जानते हो, हमें बता दो। वैसे हमें पहले से सब-कुछ पता है, तुम बोलो या न बोलो। तुम्हें दोषी साबित कर सज़ा दिलवाने के लिए हमारे पास बहुत सारे गवाह और साक्ष्य हैं।" मैं परमेश्वर को धोखा दूं और दूसरे विश्वासियों से गद्दारी करूं, इसके लिए उन्हें हर तरह की चाल चलने की कोशिश करते देख, मैं अपना गुस्सा दबा नहीं पाया और उन पर ज़ोर से चिल्ला पड़ा, "तुम सब-कुछ जानते हो, इसलिए मुझसे पूछने की कोई ज़रूरत नहीं? वैसे अगर मुझे पता होता, तो भी मैं तुम्हें कभी नहीं बताता!" हताश होकर एक अफसर ने कहा, "अगर आज तुम नहीं बोले, तो तुम्हारी मौत सामने होगी। यहाँ से ज़िंदा बच कर जाने की सोचना भी मत!" जवाब में, मैंने कहा, "तुम लोगों के हाथ आने के बाद, वैसे भी मुझे उम्मीद नहीं थी कि यहाँ से ज़िंदा बाहर जाऊंगा!" गुस्से में एक अफसर ने मेरे पेट पर लात दे मारी, लगा जैसे मेरी अंतड़ियां निकल गयी हों। उन लोगों ने फिर से मुझे घेर लिया और मुझे लात-घूंसे मारने लगे, मैं दर्द के मारे फिर से बेहोश हो गया। जब मुझे होश आया, तो देखा, पहले की तरह मुझे फिर से लटका दिया गया था, इस बार थोड़ा और ऊपर। मुझे लगा कि मेरा पूरा शरीर फूल गया है और मैं बोल नहीं पा रहा था। मगर परमेश्वर की रक्षा के कारण मुझे ज़रा भी दर्द महसूस नहीं हुआ। शाम हुई, तो चार पुलिस अधिकारी मुझ पर निगरानी के लिए रुक गये और वे जगह-जगह फ़ैल कर सो गये। अचानक मेरी हथकड़ियां अपने आप खुल गयीं और मैं हल्के-से फ़र्श पर गिर गया, मानो नीचे से मुझे कुछ सहारा मिल गया हो। अगर मैंने खुद ऐसा अनुभव नहीं किया होता, तो मैं कभी इस पर यकीन नहीं करता! तब मैंने उस वक्त को याद किया जब पतरस कैद में था और प्रभु के एक फ़रिश्ते ने उसे बचाया। उस समय, पतरस की बेड़ियाँ अपने-आप खुल कर गिर गयीं और उसकी कोठरी का दरवाज़ा अपने-आप खुल गया। मैं यकीन करने की हिम्मत नहीं कर पा रहा था कि मैं भी पतरस की ही तरह परमेश्वर के अद्भुत कार्य का अनुभव कर रहा था। उस पल मुझे लगा मानो मुझे परमेश्वर ने सच में उन्नत कर आशीष दिया है! गज़ब की प्रेरणा से, मैं परमेश्वर के सामने घुटने टेक कर आभार में प्रार्थना करने लगा। "हे परमेश्वर, मेरे लिए तुम्हारी दया और देखभाल के लिए धन्यवाद! शैतान ने मुझे मौत के मुहाने तक लाकर बहुत बार यातना दी है, और तुमने हर बार मुझे चुपचाप बचाया है, अपनी सर्वशक्तिमत्ता और अपने अद्भुत कार्यों को देखने दिया है।" इस प्रार्थना से मुझमें एक आश्चर्यजनक प्रेरणा और जोश की भावना जगी। मैं सचमुच में खड़ा होकर बाहर जाना चाहता था, लेकिन मैं हाथ-पाँव नहीं हिला पा रहा था, इसलिए नहीं गया। फिर मैं अगले दिन तक फर्श पर ही लेटा रहा, जब पुलिस ने मुझे लात मार कर जगाया। उन दुष्ट पुलिसवालों ने तब मुझे नये ढंग से यातना देना शुरू किया। वे मुझे एक दूसरे कमरे में ले गये और मुझे बिजली वाली एक टाइगर कुर्सी पर बिठा दिया। उन्होंने मेरी गर्दन और मेरे सिर को लोहे के शिकंजों से जकड़ दिया और मेरे दोनों हाथों को तालाबंद कर दिया ताकि मैं ज़रा भी न हिल सकूं। मैं सिर्फ चुपचाप परमेश्वर से प्रार्थना कर सकता था। उस पल एक अफसर ने बिजली का बटन दबा दिया, बाकी करीब दर्जन भर पुलिस वालों की नज़र मुझ पर टिकी हुई थी, यह देखने के लिए कि बिजली से मरते वक्त मैं कैसा लगूंगा। उन्हें यह देख कर झटका लगा कि मैंने कोई प्रतिक्रिया नहीं दिखायी। उन्होंने बिजली के तमाम तारों की जांच की, और कुछ देर बाद, जब मैंने फिर भी कोई प्रतिक्रिया नहीं दिखायी, तो उनमें से एक ने कहा, "टाइगर कुर्सी टूटी हुई तो नहीं है? बिजली क्यों नहीं आ रही है?" बिना सोचे, उसने अपने हाथ से मुझे थपथपा कर देखा और एक झटके के साथ वह एक मीटर दूर जा गिरा जहां वह फर्श पर दर्द से रोता हुआ पड़ा रहा। दूसरे सभी अफसर इतना डर गये थे कि सब बाहर भाग गये, उनमें से एक बाहर भागने की जल्दी में लड़खड़ा कर गिर पड़ा। काफी समय के बाद दो अफसर बिजली का झटका लगने के डर से कांपते हुए, मुझे तालाबंदी से छुड़ाने के लिए आये। मैं उस टाइगर कुर्सी पर पूरे आधे घंटे तक बैठा रहा, लेकिन मुझे ज़रा भी बिजली महसूस नहीं हुई। किसी आम कुर्सी पर बैठे होने जैसा ही लग रहा था। परमेश्वर के शानदार कार्यों में से यह भी एक था। इसने मेरे दिल को गहराई से छू लिया था। उस वक्त मुझे ऐसा लगा जैसे मैं सब-कुछ खो देने को तैयार हूँ, अपनी ज़िंदगी भी। अगर परमेश्वर मेरे साथ है, तो यही काफी है।

बाद में वे मुझे हिरासत केंद्र में ले गये। मेरे पूरे शरीर पर ज़ख्म थे और मेरे हाथ-पाँव का दर्द बरदाश्त के बाहर था। मेरा पूरा बदन ढीला और कमज़ोर था। मैं न बैठ सकता था, न खड़ा हो सकता था और न ही कुछ खा सकता था। बस, वहां औंधे मुँह पड़ा रह सकता था। मौत की कोठरी में, मैं जिस इंसान के साथ रहा था, उसे जब पता चला कि मैंने किसी से गद्दारी नहीं की है, तो उसने मेरी तारीफ़ की और कहा, "तुम विश्वासी लोग सचमुच के हीरो हो!" मन-ही-मन मैंने परमेश्वर का गुणगान करते हुए प्रार्थना की। बाद में पुलिस ने दूसरे कैदियों से मुझे पिटवाने और कष्ट पहुंचाने की कोशिश की, मगर अचरज, कि वे लोग मेरे साथ खड़े थे और मेरा बचाव कर रहे थे। उन लोगों ने कहा, "यह आदमी परमेश्वर में विश्वास करता है, इसने कोइ ग़लत काम नहीं किया है। तुम इसे यातना देकर इसकी जान ले रहे हो।" मामला हाथ से निकलता देख पुलिस वालों ने कुछ भी कहने की हिम्मत नहीं की, बल्कि हार कर शर्म से चले गये।

कुछ भी हासिल होता न देख पुलिस ने एक दूसरी चाल चली, और हिरासत केंद्र में जेल-रक्षकों के साथ साँठ-गाँठ कर मुझसे मेहनत-मशक्कत वाला बहुत सारा काम करवाने लगे। हर दिन वे मृतकों की आत्मा की शांति के लिए जलाने वाले कागज़, जॉस पेपर के दो पुलिंदे बनवाते, हर पुलिंदे में टिनफॉयल और फ्लैश पेपर के अलग-अलग 1600 पन्ने होते। बाकी कैदियों के मुकाबले यह दोगुना काम था। मेरे हाथों में भयानक दर्द था और मैं कुछ भी उठा नहीं पा रहा था, और रात भर काम करके भी मैं यह सब पूरा नहीं कर सकता था। मुझे शारीरिक दंड देने के लिए पुलिस ने इस बहाने का इस्तेमाल किया, शून्य से 20 डिग्री कम वाले बेहद ठंडे पानी का शॉवर लेने को मजबूर किया, या रात-रात भर काम करवाया या लंबे वक्त तक खड़े होकर नज़र रखने को कहा। हर रात मुझे तीन घंटे से कम की नींद मिल रही थी। उस हिरासत केंद्र में, मैं एक साल आठ महीने तक कष्ट झेलता रहा। सीसीपी ने बाद में बिना किसी भी साक्ष्य के मुझ पर "क़ानून के प्रवर्तन को कमज़ोर करने के लिए शी जियाओ संगठन का इस्तेमाल करने" का आरोप लगा दिया, और तीन साल की कैद की सज़ा सुना दी। सज़ा पूरी कर बाहर आने के बाद भी मुझे स्थानीय पुलिस थाने की कड़ी निगरानी में रखा गया। मैं जहां चाहूँ वहां नहीं जा सकता था, और जब कभी वे बुला भेजें उसी पल मुझे हाज़िर होना पड़ता। मुझे किसी भी तरह की निजी आज़ादी नहीं थी। मैं न तो कलीसिया की सभाओं में भाग ले सकता था, न ही अपना कर्तव्य निभा सकता था। यह मेरे लिए वाकई बहुत मुश्किल था, मैंने सोचा कि अगर मुझे निरंतर सीसीपी की निगरानी में रखा गया और मैं एक सृजित प्राणी का अपना कर्तव्य नहीं निभा पाया, तो यह मेरे लिए ज़िंदा मौत के अलावा कुछ और कैसे हो सकता है? इसलिए, मैंने एक दूसरे इलाके में जाकर अपना कर्तव्य निभाने के लिए अपना शहर छोड़ दिया।

सीसीपी का बर्बर उत्पीड़न मेरी यादों में गहराई से अंकित है। मैंने इसका दुष्ट रूप देखा है, परमेश्वर का दानवी विरोध करते देखा है, और जाना है कि कैसे यह लोगों को नुकसान पहुंचाता है, मैं इससे अपने दिल की गहराइयों से नफ़रत करता हूँ। मैंने परमेश्वर के अद्भुत कार्य, उसकी सर्वशक्तिमत्ता और उसकी प्रभुता भी देखी। परमेश्वर के अद्भुत कार्यों ने ही मेरी रक्षा की जिससे मैं शैतान की पकड़ से बच कर निकल सका और इसी ने मुझे मौत के जबड़ों से छीन कर बाहर निकाला। सीसीपी के बर्बर उत्पीड़न के दौरान, परमेश्वर के वचनों ने ही मुझे मार्गदर्शन दिया और उसकी जीवन शक्ति ने ही मुझे सहारा दिया जिससे मैं ज़िंदगी पर अपनी पकड़ बनाये रह सका, और इससे परमेश्वर का अनुसरण करने की मेरी आस्था मज़बूत हुई। परमेश्वर का धन्यवाद! सर्वशक्तिमान परमेश्वर की महिमा कायम रहे!

31. प्रेम की कोई सीमाएँ नहीं होतीं

लेखिका, झू किंग, शेनडोंग प्रांत

मैंने इस जीवन में बहुत से दुख झेले हैं। मेरी शादी को ज़्यादा साल नहीं हुए थे जब मेरे पति का निधन हो गया, और उस समय से परिवार की देखभाल का भारी बोझ मेरे ही कंधों पर पड़ गया। एक छोटा बच्चा साथ होने के कारण, मेरा जीवन कठिन था। मैं हमेशा दूसरों के उपहास और अवमानना के निशाने पर रहती थी; कमजोर और असहाय, मैं हर दिन आँसू बहाती थी, मुझे ऐसा लगता था जैसे इस दुनिया में जीवन बहुत कठिन है। बस जब मैं निराशा और पस्‍ती की गहराई में डूबी थी, तभी एक बहन ने सर्वशक्तिमान परमेश्‍वर के अंत के दिनों के कार्य के सुसमाचार को मेरे साथ साझा किया। जब मैंने सर्वशक्तिमान परमेश्‍वर के इन वचनों को पढ़ा तो मेरा दिल स्नेह से भर गया: "जब तुम थके हो और इस संसार में खुद को तन्हा महसूस करने लगो तो, व्याकुल मत होना, रोना मत। सर्वशक्तिमान परमेश्वर, रखवाला, किसी भी समय तुम्हारे आगमन को गले लगा लेगा" ("वचन देह में प्रकट होता है" में "सर्वशक्तिमान का आह भरना")। परमेश्‍वर ने मुझे एक प्यार करने वाली माँ की तरह पुकारा और मुझे ऐसा लगा जैसे आखिरकार मुझे मेरा घर मिल गया, मुझे मेरा सहारा मिल गया, और मेरी आत्मा को आराम की जगह मिल गई। तब से, मैं हर दिन परमेश्‍वर के वचनों को पढ़ती रही, और मैंने जाना कि परमेश्‍वर समस्त जीवन का स्रोत है, परमेश्‍वर हर व्यक्ति के भाग्य पर शासन करता है, और यह कि सर्वशक्तिमान परमेश्‍वर मानवजाति का एकमात्र सहारा और उद्धार है। मुझे और अधिक सच्चाई समझ में आ सके, इसलिए मैंने कलीसिया की बैठकों में सक्रिय रूप से भाग लिया और, सर्वशक्तिमान परमेश्‍वर के कलीसिया में, मैंने देखा कि सभी भाई-बहन एक दूसरे के साथ सरल और खुले रहते हैं। जब मैं उनके साथ होती थी तो मुझे सहजता महसूस होती थी, मुझे अपने दिल का बोझ हल्‍का होने का अहसास होता था, और मैंने ऐसी खुशी और उल्‍लास का अनुभव किया जैसा मैंने पहले कभी नहीं महसूस किया था। इसलिए मैं अपने भविष्य के प्रति आत्मविश्वास और आशा से भर गई। मैंने परमेश्‍वर के प्रेम के प्रतिदान के लिए कलीसिया में अपना कर्तव्य निभाना शुरू कर दिया। लेकिन मुझे आश्चर्य हुआ कि, सीसीपी सरकार किसी को भी सच्चे परमेश्‍वर पर विश्वास करने या सही मार्ग का अनुसरण करने की अनुमति नहीं देती है, और मुझे केवल मेरे विश्वास के कारण सीसीपी सरकार के हाथों क्रूर और अमानवीय हिरासत और उत्पीड़न का सामना करना पड़ा।

दिसंबर 2009 की एक दोपहर, मैं घर पर कुछ कपड़े धो रही थी, जब अचानक सादी वर्दी में पाँच या छह पुलिसवाले मेरे आँगन में घुस आए। उनमें से एक चिल्लाया, "हम क्रिमिनल पुलिस ब्रिगेड से हैं जिसे विशेष रूप से सर्वशक्तिमान परमेश्‍वर पर विश्वास करने वालों की धरपकड़ का काम दिया गया है!" इससे पहले कि मैं संभल पाती, उन्होंने लुटेरों के गिरोह की तरह मेरे घर में सब कुछ उलट-पलट करना शुरू कर दिया। उन्होंने मेरे घर के अंदर, बाहर दोनों जगह चीज़ों को उथलपुथल कर डाला, और परमेश्‍वर में विश्‍वास के बारे में कुछ किताबें, एक डीवीडी प्लेयर, और दो सीडी प्लेयर जो उन्‍हें मिले, उनको ज़ब्‍त कर लिया। फिर वे मुझे एक पुलिस की गाड़ी में पुलिस स्टेशन ले गए। भाई-बहनों ने दुष्ट पुलिस द्वारा गिरफ्तार करने और क्रूर यातनाएं देने का जैसा वर्णन किया था, मैं रास्ते में उसी पर सोचती रही, और मेरा कलेजा मुंह को आ गया; मुझे बहुत डर लग रहा था। मैं बुरी स्थिति में थी, और मैंने तुरंत परमेश्‍वर से प्रार्थना की: "हे सर्वशक्तिमान परमेश्‍वर! मैं इस समय अपने आपको बेहद कमजोर महसूस कर रही हूं। यातना दिए जाने के विचार से मुझे बहुत डर लगता है। कृपया मुझे विश्वास और शक्ति दें और मेरे भय को दूर करें।" प्रार्थना करने के बाद, मैंने परमेश्‍वर के वचनों के दो अंशों के बारे में सोचा: "सत्ता में रहने वाले लोग बाहर से दुष्ट लग सकते हैं, लेकिन डरो मत, क्योंकि ऐसा इसलिए है तुम सब का विश्वास बहुत कम है। जब तक तुम सभी का विश्वास बढ़ता है, तब तक कुछ भी मुश्किल नहीं होगा" ("वचन देह में प्रकट होता है" में आरम्भ में मसीह के कथन के "अध्याय 75")। "मेरी सभी योजनाओं में, बड़ा लाल अजगर मेरी विषमता, मेरा शत्रु, और मेरा सेवक भी है; वैसे तो, मैंने उससे अपनी 'अपेक्षाओं' को कभी भी शिथिल नहीं किया है" ("वचन देह में प्रकट होता है" में संपूर्ण ब्रह्मांड के लिए परमेश्वर के वचन के "अध्याय 29")। जब मैंने परमेश्‍वर के वचनों पर विचार किया, तो मेरी समझ में आया कि मैं शैतान की क्रूर यातनाओं से डरती थी क्योंकि मुझे परमेश्‍वर में सच्चा विश्वास नहीं था। मैंने सोचा, "शैतान वास्तव में एक विषमता है जो परमेश्‍वर के काम के लिए सेवा प्रदान करता है,"। "चाहे वह जितना भी निर्दयी और क्रूर क्यों न हो, वह अभी भी परमेश्‍वर के हाथों में है, और उसके पास परमेश्‍वर के आयोजनों और व्यवस्थाओं को मानने के अलावा कोई विकल्प नहीं है। इतना ही नहीं, शैतान जितना अधिक निर्दयी और क्रूर होगा, उतना ही अधिक मुझे परमेश्‍वर के वास्‍ते गवाही देने के लिए अपने विश्वास पर भरोसा करना होगा। इस महत्वपूर्ण क्षण में, मैं शैतान की निरंकुश शक्ति द्वारा कतई डर नहीं सकती, बल्कि मुझे उस विश्वास और ताकत पर निर्भर रहना होगा जो परमेश्वर मुझे शैतान को हराने के लिए देता है।" यह सोचते हुए, अब मुझे अब ज़्यादा डर नहीं महसूस हो रहा था।

जब हम पुलिस स्टेशन पहुंचे, तो दो पुलिसकर्मियों ने बिना कुछ कहे, मुझे हथकड़ी लगा दी, और मुझे लातें मारते और धकियाते हुए दूसरी मंजिल पर ले गए और फिर गुर्राते हुए कहा, "तुम जैसों को मज़ा चखाने के लिए हम कुछ 'विशेष उपचार' करते हैं!" मैं जानती थी कि इस "विशेष उपचार" का मतलब यातना था। बस, मैं अपने हृदय में परमेश्‍वर से प्रार्थना करती रही, और मैंने एक पल के लिए भी परमेश्‍वर को छोड़ने की हिम्मत नहीं की, इस डर से कि मैं उसकी देखभाल और सुरक्षा को खो दूंगी और शैतान की धूर्त योजनाओं का शिकार बन जाऊंगी। जैसे ही मैंने पूछताछ कक्ष में प्रवेश किया, दुष्ट पुलिसकर्मियों में से एक ने मुझे घुटने टेकने के लिए कहा। जब मैंने ऐसा नहीं किया, तो उसने मेरे घुटने के पीछे जोर से लात मारी, और मैं अनायास ही घुटनों के बल गिर गई। फिर उन्होंने मुझे घेर लिया और तब तक मुझे पीटते और लातें मारते रहे जब तक कि मेरा सिर घूमने न लग गया और मेरी आँखें न धुंधली हो गईं, मेरी नाक और मुँह से खून बहने लगा। मगर उनका काम अभी पूरा नहीं हुआ था, क्योंकि उन्होंने मुझे फर्श पर बैठने का आदेश दिया और मेरे सामने एक कुर्सी रख दी। फिर दुष्ट पुलिसकर्मियों में से एक ने मेरी पीठ पर जोरदार प्रहार करना शुरू कर दिया, और हर प्रहार से मेरा चेहरा और सिर कुर्सी से टकरा जाता। मेरा सिर झनझना रहा था, और दर्द असहनीय था। एक पुलिसवाले ने मुझे देखकर धूर्तता से मुस्‍कुराते हुए कहा, "कोई तेरा राज़ पहले ही खोल चुका है। अगर तू बोलना नहीं शुरू करेगी, तो हम तुझे पीट-पीट कर मार देंगे।" यह कहने के बाद, उसने सीधे मेरी छाती में मुक्का मारा, जिससे मुझे इतनी बुरी तरह से चोट लगी कि मैं बहुत देर तक सांस नहीं ले सकी। फिर एक अन्य पुलिसकर्मी चिल्लाया, "क्या तू वाकई सोचती है कि तू कोई ल्यू हुलान है? देर-सबेर हम तुझे पीटकर सच्चाई उगलवा ही लेंगे!" दुष्ट पुलिसकर्मियों के गिरोह ने मुझे हर तरह से यातनाएं दीं, वे तभी रुकते जब वे थक जाते। जब मैं सोच ही रही थी कि मुझे सांस लेने के लिए कुछ समय दिया जा सकता है, तो करीब 50 वर्ष की उम्र का एक पुलिसकर्मी अच्छी पुलिस की छवि दिखाकर मुझे चकमा देने की कोशिश करने के लिए आया। "अभी किसी ने हमें बताया है कि आप कलीसिया की एक नेता हैं। क्या आपको लगता है कि अगर आप बात नहीं करेंगी तो हम आप पर कोई भी आरोप नहीं लगा पाएंगे? हम लंबे समय से आपका पीछा कर रहे हैं, और हमने आपको अभी केवल इसलिए गिरफ्तार किया है क्योंकि हमारे पास अब पर्याप्त सबूत हैं। तो बात करना शुरू कर दीजिए!" उसकी यह बात सुनकर मैं चौंक गई: "क्या यह सच हो सकता है?" मैंने सोचा। "अगर कोई वास्तव में यहूदा बन गया है और मेरा भेद खोल दिया है, तो क्या ये लोग पहले से ही मेरे बारे में सब कुछ नहीं जानते होंगे? क्या इन्हें कुछ न बताकर मैं बच सकती हूं? मुझे क्या करना चाहिए?" हताशा में, मुझे सर्वशक्तिमान परमेश्वर के वचनों का ध्यान आया: "तुमने जो भी अनुग्रह प्राप्त किया है, जो भी तुमने सुना है, तुम उसके बारे में सोचते हो, क्या तुम उन्हें व्यर्थ में सुन सकते हो? चाहे और कोई भाग जाए, तुम नहीं भाग सकते। अन्य लोग विश्वास नहीं करते, लेकिन तुमको करना ही होगा। अन्य लोग परमेश्वर का त्याग करते हैं, लेकिन तुम्हें परमेश्वर का अनुमोदन करना होगा और उनके बारे में गवाही देनी ही होगी। दूसरे परमेश्वर की बदनामी करते हैं, लेकिन तुम यह नहीं कर सकते। चाहे परमेश्वर तुम्हारे प्रति कितना भी कठोर हो, फिर भी तुम्हें उसके साथ सही व्यवहार करना चाहिए। तुम्हें उसके प्रेम का प्रतिदान देना चाहिए और तुम्हारा एक जमीर होना चाहिए, क्योंकि परमेश्वर निर्दोष है। उसका स्वर्ग से पृथ्वी पर मानवता के बीच कार्य करने के लिए आना पहले से ही एक महान अपमान था। वह पवित्र है, उसमें जरा-सी भी गंदगी नहीं। गंदी भूमि पर आकर—उसने कितने अपमान का सामना किया है? तुम लोगों में कार्य करना तुम लोगों की खातिर ही है" ("वचन देह में प्रकट होता है" में "मोआब के वंशजों को बचाने का महत्व")। परमेश्‍वर के हर एक वचन ने मेरे सुन्न दिल पर दस्‍तक दी और मेरी अंतरात्मा को बहुत पश्चाताप हुआ। मैंने सोचा कि मैंने किस तरह वर्षों तक सर्वशक्तिमान परमेश्‍वर का अनुसरण किया, किस तरह मैंने परमेश्‍वर से अनंत प्रेम और गर्मजोशी प्राप्त की, परमेश्‍वर की भरपूर जीवन आपूर्ति प्राप्त की, ऐसे सत्यों को समझा जिन्‍हें पूरे इतिहास में कोई भी समझ नहीं सका था, जीवन के अर्थ और मूल्य को महसूस किया, और दर्द, अकेलेपन और निराशा के अपने पिछले अंधेरे जीवन से छुटकारा पाया। परमेश्‍वर ने मुझे इतना जबरदस्त प्यार दिया है—मैं इसे कैसे भूल सकती हूं? मैं किंकर्तव्‍यविमूढ़ कैसे हो सकती हूं और किसी ने उसे धोखा दिया है यह सुनते ही परमेश्‍वर को धोखा देने के विचार भी मेरे मन में कैसे आ सकते हैं? इन विचारों को सोचकर, मैं लगातार रोने लगी, और अपने भीतर विवेक और मानवता की इतनी कमी होने के लिए खुद से नफरत करने लगी। जब भी कोई मुझ पर कृपा करता, तो मैं उस दयालुता का प्रतिदान देने के हर संभव तरीके के बारे में सोचती थी। हालाँकि, परमेश्‍वर ने मुझ पर इतनी कृपा की और इतने आशीर्वाद दिए थे, मेरा इतना बड़ा उद्धार किया था, फिर भी मेरा विवेक सुन्न रहा। न केवल परमेश्‍वर को प्रतिदान देने का विचार मेरे मन में नहीं आया, बल्कि जब मैंने अपने आप को बुरी स्थितियों में पाया, तो मैं परमेश्‍वर से विश्‍वासघात करने तक के बारे में सोच रही थी। मैं परमेश्‍वर के दिल को बहुत दुःख पहुँचा रही थी! उस पल में, मुझे बहुत गहरा पश्चाताप हुआ। यदि किसी और ने वास्तव में परमेश्‍वर से विश्‍वासघात किया है, तो परमेश्‍वर निश्चित रूप से अब बहुत पीड़ा और दुख महसूस कर रहे होंगे, और मुझे अब अपनी निष्ठा के साथ परमेश्‍वर के दिल को आराम देने की कोशिश करनी चाहिए। फिर भी मैं इतनी स्वार्थी और नीच बन रही थी कि न केवल मैं परमेश्‍वर के पक्ष में नहीं खड़ी हुई थी, बल्कि मैंने परमेश्‍वर से विश्‍वासघात करने के बारे में सोचा था ताकि मैं एक दयनीय और निराशाजनक जीवन को जीती रह सकूं। मैंने केवल अपने बारे में सोचा था, बिना किसी विवेक या कारण के—मैं परमेश्‍वर के दिल को बहुत दुःख पहुँचा रही थी और उनमें मेरे प्रति घृणा भर रही थी! अपने आत्म-तिरस्कार और पश्चाताप में, मैंने चुपचाप परमेश्‍वर से प्रार्थना की: "हे सर्वशक्तिमान परमेश्‍वर! मुझमें विवेक और मानवता की बहुत कमी है! आपने मुझे केवल प्यार और आशीर्वाद दिया है, फिर भी मैंने आपको बदले में सिर्फ पीड़ा और दर्द दिया है। हे परमेश्‍वर! मेरा मार्गदर्शन करने के लिए आपका धन्यवाद जिससे कि मैं यह जान सकूँ कि अब मुझे क्या करना है। मैं अब आपको एक बार वास्तविक काम से संतुष्ट करना चाहती हूं। शैतान मुझे चाहे जैसे भी सताए, मैं आपके लिए गवाही न देने के बजाय मर जाऊंगी, और मैं आपसे कभी विश्‍वासघात नहीं करूंगी!" धूर्त पुलिसवाले ने देखा कि मैं कितना रो रही हूँ, उसने सोचा कि शायद मेरा अंदर से टूटना शुरू हो गया है, इसलिए वह मेरे पास आया और दिखावटी सौम्यता के साथ कहा, "हम जो जानना चाहते हैं वह बता दे और फिर तू घर जा सकती है।" मैंने उस पर निगाहें गड़ा दीं और गुस्से से कहा, "मैं परमेश्‍वर से किसी भी हालत में विश्‍वासघात नहीं करूंगी!" मुझे यह कहते हुए सुनकर उसे बहुत गुस्सा आया; उसने मेरे चेहरे पर थप्पड़ मारना और पागलों की तरह चिल्लाना शुरू कर दिया, "तो तुम ईनाम के बजाय मार खाना ही पसंद करेगी, हूँ? मैंने तुम्‍हें थोड़ी इज्‍जत के साथ बच निकलने का रास्ता देने की कोशिश की, लेकिन तुमने इसे उल्‍टे मेरे चेहरे पर वापस फेंक दिया। क्या तुम्‍हें लगता है कि हम तुम्‍हारे साथ कुछ नहीं कर सकते हैं? अगर तुम सुधरी नहीं और बताना शुरू नहीं किया, तो हम तुम्‍हें पांच साल के लिए जेल में बंद कर देंगे और तुम्‍हारे बच्चे को स्कूल जाने की अनुमति नहीं दी जाएगी।" मैंने जवाब दिया, "अगर मुझे पाँच साल जेल में बिताने हैं, तो इस चीज़ को मुझे सहना ही होगा। आप मेरे बच्चे को स्कूल जाने से रोक सकते हैं, लेकिन उसकी किस्मत तो उसकी किस्मत ही रहेगी। मैं परमेश्‍वर की प्रभुता के आगे समर्पण करूंगी।" शैतानों का गिरोह और भी नाराज हो गया, और उनमें से एक ने मेरा कॉलर पकड़ लिया और मुझे घसीटकर कंक्रीट के एक चबूतरे पर ले गया। फिर उन्होंने मुझे पैर फैलाकर फर्श पर बैठने को मजबूर कर दिया। एक पुलिसकर्मी ने मेरे एक पैर को अपने पैर से कुचलते हुए वार किया, जबकि दूसरे ने अपना घुटना मेरी पीठ में धंसा दिया और मेरी दोनों बाहों को पीछे की ओर खींचा। मेरी बाहों में तुरंत असहनीय दर्द हुआ, जैसे कि वे दोनों टूट गई हों, और मेरा सिर अनायास ही आगे झुककर कंक्रीट के चबूतरे से टकरा गया, जिससे तुरंत एक बड़ी गांठ बन गई। वह सर्दियों का समय था, जिसमें हाड़ गलाने वाले ठंडी हवाएं चलती थीं और पानी की हर बूंद जमकर बर्फ बन जाती थी, और फिर भी ये दुष्ट पुलिसकर्मी मुझे इस हद तक यातना दे रहे थे कि मुझे बुरी तरह पसीना आ रहा था जिससे मेरे कपड़े पूरे भीग जा रहे थे। यह देखते हुए कि मैं अभी भी हार नहीं मान रही हूँ, उन्होंने मेरी मोटी जैकेट को उतार डाला और मुझे केवल अंदर के पतले कपड़ों में ठंडे फर्श पर मुंह के बल लिटा दिया, और मुझसे सवाल करना जारी रखा। जब मैंने अब भी उनके किसी भी सवाल का जवाब नहीं दिया, तो उन्होंने मुझे फिर से लातों से मारा। शैतानों के इस गिरोह ने मुझे तब तक प्रताड़ित किया जब तक कि शाम न हो गई और वे सभी थककर चूर न हो गए, लेकिन उन्‍हें अब भी मुझसे कुछ नहीं मिला था। जब वे अपने शाम के भोजन के लिए गए, तो उन्होंने मुझे धमकी देते हुए कहा, "अगर तुम आज रात भी अपना मुंह बंद रखती हो, तो हम तुमको टाइगर बेंच पर हथकड़ी से बांध देंगे और तुम्‍हें मरने के लिए छोड़ देंगे!" यह कहकर, वे गुस्से से भरे हुए वहां से चले गए। मुझे तब ही डर लगने लगा था, और मैंने मन में सोचा: "ये दुष्ट पुलिसवाले मुझे और क्या यातनाएँ देंगे? क्या मैं सह पाऊंगी?" खासतौर पर जब मैंने उनके वहशी चेहरों और उनके द्वारा मुझे प्रताड़ित करने के दृश्यों के बारे में सोचा, तो मैं और भी व्यथित और असहाय महसूस करने लगी। मुझे डर था कि मैं क्रूर यातना नहीं सह पाऊंगी और मैं परमेश्‍वर को धोखा दे दूंगी, इसलिए मैं परमेश्‍वर से प्रार्थना करती रही। उस समय, परमेश्‍वर के वचनों ने मुझे याद दिलाया: "अगर हम में कायरता और भय के विचार हैं तो जान लें कि शैतान हमें मूर्ख बना रहा है जो कि इस बात से डरता है कि हम विश्वास का पुल पार कर परमेश्वर के राज्य में प्रवेश कर जायेंगे" ("वचन देह में प्रकट होता है" में आरम्भ में मसीह के कथन के "अध्याय 6")। परमेश्‍वर के वचनों ने मेरे दिमाग में स्‍पष्‍टता ला दी और मैं जान गई कि मेरा डर इसलिए है क्योंकि शैतान ने मुझे धोखा दिया था, और इसलिए मैंने परमेश्‍वर में अपना विश्वास खो दिया था। मुझे यह भी एहसास हुआ कि मुझे ऐसी स्थिति का अनुभव करने की आवश्यकता है ताकि मैं मज़बूत होकर सन्‍मार्ग पर आ जाऊं, वरना मैं हमेशा परमेश्‍वर में सच्चा विश्वास विकसित करने में असमर्थ रहूँगी। इससे भी अधिक, मुझे एहसास हुआ कि मैं इस प्रतिकूल परिस्थिति से अकेले नहीं लड़ रही थी, बल्कि सर्वशक्तिमान परमेश्‍वर मेरे पक्‍के सहारे के रूप में मेरे साथ थे। फिर मैंने उस समय के बारे में सोचा जब इस्राएलियोंको मिस्र से निकाला गया था और मिस्र के सैनिकों द्वारा लाल सागर तक उनका पीछा किया जा रहा था। उस समय तक, वापसी संभव नहीं रह गई थी, और उन्होंने परमेश्‍वर के वचन का पालन किया और लाल सागर को पार करने के लिए अपने विश्वास पर भरोसा किया। उन्‍हें देखकर आश्चर्य हुआ कि परमेश्‍वर ने लाल सागर को दो भागों में बांट दिया और उसे सूखी जमीन में बदल दिया; वे सुरक्षित उसमें से गुजर गए और खतरे से बच गए, और इस तरह मिस्र के सैनिकों द्वारा पीछा करने और मार दिए जाने से बच गए। इस समय मेरा सीसीपी पुलिस की क्रूर यातना का सामना करना वैसा ही था। जब तक मुझे परमेश्‍वर पर विश्वास होगा और मैं उन पर भरोसा करूंगी, मैं निश्चित रूप से शैतान को हरा दूंगी! और इसलिए, मेरे हृदय में मज़बूती लौट आई और मैं अब इतनी कायर और भयभीत महसूस नहीं कर रही थी। मैंने अपने दिल में परमेश्‍वर से एक प्रार्थना की: "हे सर्वशक्तिमान परमेश्‍वर! मैं चाहती हूं कि आप पर भरोसा करते हुए शैतान के साथ लड़ूं और दुष्ट पुलिस की निरंकुश शक्ति से कभी भी भयभीत न हूं! मैं आपके लिए गवाह बनूंगी!" खतरे के ऐसे समय में, न केवल सर्वशक्तिमान परमेश्‍वर मेरे शक्तिशाली सहारे बने, बल्कि उन्होंने मेरी कमजोरी के प्रति दया और करुणा भी दिखाई। पुलिस उस शाम मुझसे फिर पूछताछ करने नहीं आई, और मैंने रात सुरक्षित रूप से गुजार दी।

अगली सुबह, हिंसक निगाहों से देखते हुए कई पुलिसकर्मी आए और मुझे डराने के लिए कहने लगे, "यदि तुम बात नहीं मानोगी, तो तुम इसकी कीमत चुकाओगी! हम तुम्‍हें मौत का स्वाद चखाएंगे! तुम्‍हारा सर्वशक्तिमान परमेश्‍वर अब तुमको नहीं बचा सकता। अगर तुम ल्‍यू हुलान होती, तो भी तुम इससे पार नहीं पा सकती थी! अगर तुम बात करना शुरू नहीं करोगी, तो यहां से जिंदा बाहर निकलने की उम्मीद मत करना।" उन्होंने मुझे फिर से अपनी मोटी जैकेट उतार कर बेहद ठंडे फर्श पर लेटने को कहा और मुझसे पूछताछ करते रहे। उनमें से हर एक की दुष्‍टता से भरी नजरों को देखकर, मैं बस बेतहाशा परमेश्‍वर को पुकार सकती थी और उनसे मुझे मेरी गवाही में दृढ़ बनाए रखने की याचना कर सकती थी। मुझे चुप देखकर उन्हें बेइज्ज़ती महसूस हुई जिससे वे और भी गुस्‍सा हो गए। एक पुलिसवाले ने मुझे फ़ाइल की दफ़्ती से सिर पर बुरी तरह से मारना शुरू कर दिया, जिसके कारण मुझे चक्कर आने लगे और मूर्छा-सी लगने लगी। मुझे मारते हुए उसने मुझे गंदी गालियां दीं और मुझे धमकी देते हुए कहा, "चलो आज इसे फांसी का स्वाद चखाते हैं। उसका बेटा स्कूल कहाँ जाता है? स्कूल के प्रिंसिपल को सूचित करके उसके बेटे को यहां ले आओ। हम कुछ ऐसा करेंगे कि वह खुद मरने की इच्छा करेगी।" फिर उन्होंने मुझसे मेरे घर पर मिली चीजों के बारे में पूछताछ की, लेकिन क्योंकि मैंने उनको संतोषजनक जवाब नहीं दिया, उन्‍होंने मेरे मुंह पर फ़ाइल की दफ़्ती से मारना शुरू कर दिया जब तक कि मेरे होठों के कोनों से खून नहीं बहने लगा। फिर उन्होंने मेरे पूरे शरीर पर वार करना शुरू कर दिया, वे बस अपनी सांस थामने को रुकते थे। तभी, एक पुलिसकर्मी कमरे में आया और उसने देखा कि मैंने कुछ कबूल नहीं किया है, फिर उनमें से चार-पांच लोग मेरे पास आए और मेरी हथकड़ी को खोल दिया, फिर मेरे हाथों को मेरी पीठ के पीछे करके हथकड़ी लगा दी। उन्होंने मुझे एक बड़े डेस्क के सामने बैठा दिया, मेरा सिर डेस्क के किनारे के बराबरी में था और मेरे पैर बाहर फैले हुए थे। जब उन्हें लगता कि मेरे पैर बिल्कुल सीधे नहीं हैं, तो वे उन्‍हें कुचलते और मेरे कंधों को नीचे दबाते थे। देर तक, उन्होंने मेरी बाहों और हथकड़ियों को मेरे पीछे उठाकर पकड़ रखा था और मुझे बिल्‍कुल उसी मुद्रा में रहने के लिए बाध्‍य किया जो उन्होंने मेरे लिए निर्धारित की थी। अगर मैं आगे जाती, तो मेरा सिर डेस्क से टकराता, अगर मैं बाएं, दाएं, या पीछे की ओर जाती, तो मुझे बुरी तरह सजा दी जाती। उनकी इस घृणित चाल से मुझे इतना दर्द हुआ कि मैं बस मरना चाहती थी और मैं लगातार दर्दनाक ढंग से चीखती रही। जब उन्होंने देखा कि मैं मृत्यु के करीब थी केवल तभी उन्होंने मुझे छोड़ा और मुझे फर्श पर लेट जाने दिया। थोड़ी देर बाद, अमानवीय शैतानों के उस गिरोह ने मुझ पर फिर से अत्याचार करना शुरू कर दिया। चार-पाँच दुष्ट पुलिसकर्मी मेरे पैरों और बाँहों पर खड़े हो गए ताकि मैं हिल न सकूँ, फिर उन्होंने मेरी नाक दबाई और मेरे गालों को निचोड़कर मेरा मुँह खुलवा दिया और उसमें लगातार ठंडे पानी की धार डालने लगे। मेरा दम घुटने लगा और मैं बुरी तरह हाथ-पैर मारने लगी, लेकिन उन्‍होंने मुझे छोड़ा नहीं, और मैं धीरे-धीरे बेहोश हो गई। मुझे पता नहीं कि मैं कितनी देर तक होश खोए रही, लेकिन मुझे अचानक होश आया, पानी से मेरा दम घुट रहा था, और मैं बुरी तरह खांसने लगी। मेरे मुंह, नाक और कानों से पानी निकल रहा था और मेरी छाती में बहुत अधिक दर्द था। मैं बस अपने चारों ओर घोर अंधेरे को महसूस कर पा रही थी और ऐसा लग रहा था कि मेरी आंखें कोटरों से बाहर निकल रही हैं। मेरा इतना दम घुट रहा था कि मैं केवल साँस छोड़ सकती थी, साँस ले नहीं सकती थी। मेरी आँखें भावशून्‍य थीं, और मुझे लग रहा था जैसे मौत जल्द ही आ जाएगी। मेरा जीवन मानो एक धागे से लटका हुआ था, कि अचानक मुझे खांसी और ऐंठनों का एक और भीषण दौरा पड़ा, और मैं कुछ पानी बाहर निकाल पायी। मैंने उसके बाद थोड़ा बेहतर महसूस किया। फिर एक दुष्ट पुलिसकर्मी ने मुझे बालों से खींचकर बैठा दिया मेरी हथकड़ी को बुरी तरह झटके से खींचा। फिर उसने अपने एक मातहत को आदेश दिया कि मुझ पर बिजली का झटका देने वाले डंडे का प्रयोग करे। मुझे आश्चर्य हुआ कि जब मातहत वापस आया, तो उसने कहा, "मुझे केवल चार ही मिले। उनमें से दो काम नहीं करते और बाकी दो को चार्जिंग की जरूरत है।" यह सुनकर, अधिकारी गुस्से में दहाड़ते हुए बोला, "तुम्‍हारे जैसे बेवकूफ़ से कोई काम नहीं होता! मिर्ची का पानी ले के आओ!" मैं अपने हृदय में लगातार परमेश्‍वर से प्रार्थना कर रही थी कि वह मेरी रक्षा करें, ताकि मैं उन दुष्ट पुलिसवालों द्वारा मुझ पर किए जाने वाले सभी क्रूर अत्याचारों पर विजय पा सकूं। बस उसी क्षण, कुछ ऐसा हुआ जिसकी आशा नहीं थी: एक पुलिसवाले ने कहा, "अब बहुत हो गया। हम पहले ही उसे बुरी तरह से यातना दे चुके हैं। अब ऐसा मत करो।" उस पुलिसकर्मी ने दूसरे की बात माननी ही पड़ी। उस समय मैंने वास्तव में परमेश्‍वर की संप्रभुता और सभी चीजों पर उसके शासन को मान लिया, क्योंकि परमेश्‍वर ही मेरी रक्षा कर रहे थे और मुझे यह राहत दे रहे थे। लेकिन ये दुष्ट पुलिसवाले मुझे अभी भी छोड़ने के लिए तैयार नहीं थे। उन्होंने मेरे हाथों को फिर से मेरी पीठ के पीछे करके हथकड़ी लगा दी, मेरे पैरों पर खड़े हो गए और अपनी पूरी ताकत के साथ मेरे बंधे हुए हाथों को ऊपर की ओर खींचा। मैं बस यह महसूस कर सकती थी कि मेरे हाथ टूट रहे थे और मैं लगातार चिल्ला रही थी। अपने दिल में, मैं सर्वशक्तिमान परमेश्‍वर को पुकारती रही, और अनजाने में मेरे मुंह से निकल पड़ा, "सर्वश ..." लेकिन फिर मैंने तुरंत अपनी आवाज धीमी कर दी और बस इतना कहा, "जो कुछ मुझे पता है ... जो कुछ मुझे पता है वह सब मैं तुम्हें बताऊंगी।" गिरोह ने सोचा कि मैं वास्तव में उन्हें सबकुछ बताना चाहती हूं, और इसलिए उन्होंने मेरे हाथ खोल दिए और चिल्लाकर कहा, "हम सभी पेशेवर जांचकर्ता हैं। हमसे चालबाज़ी करने के बारे में सोचना भी मत। अगर तुम अभी कायदे से पेश नहीं आती और हमें सब कुछ बताती नहीं, तो तुम ज़्यादा दिनों तक जिन्‍दा रहने या इस जगह से बाहर निकलने की उम्‍मीद मत करना। हम तुम्‍हें इसके बारे में सोचने के लिए कुछ समय देंगे!" मैं उनकी यातना और धमकियां सहते हुए बेहद व्यथित थी, और मैंने मन में सोचा: "मैं यहाँ मरना नहीं चाहती, लेकिन मैं परमेश्‍वर से विश्‍वासघात करना या कलीसिया के बारे में भेद बताना भी नहीं चाहती। मुझे क्या करना चाहिए? अगर मैं उन्हें सिर्फ एक भाई या बहन के बारे में बता दूं तो कैसा रहेगा?" लेकिन मुझे अचानक एहसास हुआ कि मैं ऐसा कभी नहीं कर सकती, उन्हें कुछ भी बताना परमेश्‍वर से विश्‍वासघात करना होगा, यह मुझे यहूदा बना देगा। दर्द सहते हुए, मैंने परमेश्‍वर से प्रार्थना की: "हे परमेश्‍वर! मुझे क्या करना चाहिए? कृपया मुझे प्रबुद्ध करें और मेरा मार्गदर्शन करें, और कृपया मुझे शक्ति दें!" प्रार्थना के बाद मैंने परमेश्‍वर के वचनों के बारे में सोचा जो कहते हैं, "कलीसिया मेरा दिल है।" "मेरी गवाही की रक्षा के लिए तुम्हें सब कुछ बलिदान करना होगा। यह तुम्हारे कार्यों का लक्ष्य होगा, इसे मत भूलना" ("वचन देह में प्रकट होता है" में आरम्भ में मसीह के कथन के "अध्याय 41")। "हाँ," मैंने सोचा। "कलीसिया परमेश्‍वर का दिल है। किसी एक भाई या बहन का भेद खोलने का मतलब कलीसिया पर कहर बरपाना होगा, और यही वह चीज है जो परमेश्‍वर को सबसे ज्यादा दुखी करती है। मुझे कुछ ऐसा नहीं करना चाहिए जिससे कलीसिया को चोट पहुंचे। परमेश्‍वर हमें बचाने के वास्‍ते काम करने के लिए स्वर्ग से पृथ्वी पर आए, और शैतान परमेश्‍वर द्वारा चुने गए हम लोगों पर अपनी लालची आँखें गड़ाए रखता है, हम सभी को एक बार में पकड़ने और परमेश्‍वर के कलीसिया को नष्ट करने की व्‍यर्थ उम्मीद करता है। अगर मैं अपने भाई—बहनों का भेद खोल दूं, तो क्या मेरे कारण शैतान की कपटी साजिश सफल नहीं हो जाएगी? परमेश्‍वर बहुत अच्छे हैं और वे जो मनुष्य पर कुछ भी करते हैं, प्रेम के कारण करते हैं। मुझे परमेश्‍वर का दिल नहीं दुखाना चाहिए। मैं आज परमेश्‍वर के लिए कुछ नहीं कर सकती, इसलिए मैं केवल इस बात इस बात में सक्षम होना चाहती हूँ कि मैं परमेश्‍वर के प्यार को चुकाने के लिए साक्षी बन सकूं—मैं बस यही कर सकती हूं।" जब मैं परमेश्‍वर की इच्छा को समझ गई, तो मैंने परमेश्‍वर से प्रार्थना की: "हे परमेश्‍वर! मुझे नहीं पता कि वे अभी मुझे किस तरह की यातनाएं देने वाले हैं। आप जानते हैं कि मेरी आध्यात्मिक कद-काठी कितनी छोटी है और मुझे अक्सर डर लगता है। लेकिन मेरा मानना है कि आप अपने हाथों में सब कुछ रखते हैं, और मैं आपकी उपस्थिति में आपके लिए साक्षी बनने का संकल्‍प लेने की इच्छा रखती हूं, भले ही इसकी कीमत मुझे अपनी जान से चुकानी पडे़।" उसी समय, दुष्ट पुलिसकर्मियों में से एक गुस्से से मुझ पर चिल्लाया, "तय कर लिया या नहीं? अगर तुम ढंग से पेश नहीं आती और हमें सबकुछ नहीं बताती तो मैं यह पक्‍का करूँगा कि तुम आज ही यहाँ मर जाओ! सर्वशक्तिमान परमेश्‍वर भी तुमको बचा नहीं सकता है!" मैंने अपनी आँखें ज़ोर से बंद कर लीं और अपनी जान की कीमत पर भी गवाही देने के अपने संकल्प पर दृढ़ रहते हुए मैंने एक शब्द नहीं कहा। पुलिसकर्मियों ने रोष में अपने दांत पीसे, मेरी ओर लपके, मुझे अपमानित किया और मुझे पहले की तरह यातनाएं दीं, मुझे लातों से कुचला और मेरी पिटाई की। उन्होंने मुझे सिर पर तब तक पीटा जब तक कि मुझे चक्‍कर नहीं आने लगे। मेरी आंखों के आगे अंधेरा छा गया और ऐसा लगा जैसे मेरा सिर फट गया हो। मुझे धीरे-धीरे लगने लगा कि मैं अपनी आँखें नहीं हिला पा रही हूँ, मेरा शरीर दर्द के प्रति सुन्न हो गया है, और मुझे कुछ साफ सुनाई नहीं दे रहा था। मैं बस यह महसूस कर सकती थी कि उनकी आवाज़ें बहुत दूर से आ रही थीं। लेकिन मेरा मन बिल्कुल स्पष्ट था, और मैं चुपचाप इन शब्‍दों को दोहराती रही: "मैं यहूदा नहीं हूँ। यहूदा बनने से पहले मैं मर जाऊंगी...।" मुझे नहीं पता कि कितना समय बीता, लेकिन जब मैं जागी, तो मैंने देखा कि मैं पानी में भीगी हुई थी, और चार-पांच दुष्ट पुलिसकर्मी मेरे चारों ओर बैठे थे, जैसे कि यह जांच रहे हों कि मैं जीवित थी या मर गई थी। अधिकारियों के इस गिरोह को देखकर, जो जानवरों से गए गुज़रे थे, मेरे भीतर बहुत आक्रोश पैदा हुआ: क्‍या ये "जनता की पुलिस" है जो "अपने बच्चों की तरह लोगों से प्यार करती है"? ये कानून के प्रवर्तक हैं जो "न्याय का पालन करते हैं, दुष्टों को दंडित करते और अच्छे लोगों की मदद करते हैं"? वे सब सिर्फ राक्षस और नरक पिशाच थे! तभी, मैंने एक धर्मोपदेश के एक अनुच्‍छेद के बारे में सोचा: "विशाल लाल अजगर सबसे क्रूर और भयावह रूप से परमेश्‍वर का विरोध और उन पर हमला करता है और यह परमेश्‍वर के चुने हुए लोगों को सबसे अधिक उग्र और भयानक रूप से चोट पहुंचाता है—ये तथ्य हैं। विशाल लाल अजगर परमेश्‍वर के चुने हुए लोगों को सताता है और उनके साथ ज़बर्दस्‍ती करता है, और ऐसा करने का उसका उद्देश्य क्या है? यह परमेश्वर के अंतिम दिनों के कार्य को पूरी तरह से समाप्त करने और परमेश्‍वर की वापसी को समाप्त करने की इच्छा रखता है। यह विशाल लाल अजगर की दुर्भावना है, और यह शैतान की धूर्त योजना है" (जीवन में प्रवेश पर धर्मोपदेश और संगति)। इन वचनों के प्रकाश में अपने आस-पास के तथ्यों को देखते हुए, मैंने एकदम स्पष्टता के साथ देखा कि सीसीपी सरकार शैतान का अवतार है और यही वह दुष्‍ट शक्ति है जिसने शुरुआत से ही परमेश्‍वर का विरोध किया है। ऐसा इसलिए है क्योंकि केवल दुष्‍ट शैतान सच्चाई से नफरत करता है और सच्ची रोशनी से डरता है, और सच्चे परमेश्‍वर के आगमन को दूर भगाने की इच्छा रखता है, क्योंकि केवल यही परमेश्‍वर का अनुसरण करने वालों और सही रास्ते पर चलने वालों को क्रूरता से चोट पहुंचा सकता है और उनके साथ अमानवीय अत्याचार कर सकता है। परमेश्वर ने अब देह धारण कर ली है और शैतान की खोह के भीतर काम करने के लिए आया है, और उसने मेरे लिए ऐसी स्थिति से गुजरने का इंतजाम किया ताकि मैं, जो शैतान के गहरे धोखे में थी, यह समझ सकूं कि दुष्‍ट शैतान ही है जो लोगों को सताता और खा जाता है, कि उसके अंधेरे राज से परे प्रकाश है, और यह कि एक सच्चे परमेश्‍वर हैं जो हम पर नज़र रखते हैं और दिन-रात हमारी जरूरतें पूरी करते हैं। सर्वशक्तिमान परमेश्‍वर के आगमन ने मुझ तक सच्चाई और प्रकाश को पहुंचाया है, और आखिरकार मैंने सीसीपी सरकार के राक्षसी चेहरे को देख लिया है जो हर दिन खुद को "महान, सम्मानजनक, और न्‍यायोचित" के रूप में पेश करती है, जिससे मेरे मन में सीसीपी सरकार के लिए गहरी घृणा पैदा हो गई है। उनके आने से मैं सत्य का अनुसरण करने के अर्थ और मूल्य को समझ सकी हूं और जीवन में प्रकाश के मार्ग को देख सकी हूं। जितना अधिक मैंने इसके बारे में सोचा उतना ही मैं इसे समझ गई, और मैंने अपने भीतर एक ताकत को उदय होते हुए महसूस किया जिससे मुझे अधिकारियों की क्रूर यातना का सामना करने में मदद मिली। मेरा शारीरिक दर्द भी कम हो गया, और मैं गहराई से जान गई कि परमेश्‍वर मेरी रक्षा कर रहे थे और यातना देकर कुबूल करवाने के पुलिस के प्रयासों से बच निकलने में मेरी में मदद कर रहे थे।

अंत में, पुलिस ने देखा कि उन्हें मुझसे कुछ नहीं मिल सकता है, इसलिए उन्होंने मुझ पर "सार्वजनिक व्यवस्था भंग करने" का आरोप लगाया और मुझे नज़रबंदी गृह ले गए। सीसीपी सरकार उन जगहों पर कैदियों से मशीनों की तरह काम करवाती है, उन्हें दिन भर बिना रुके काम करने के लिए मजबूर करती है। मैं रोज़ रात पाँच घंटे की नींद भी नहीं ले पाती थी, और हर दिन मुझे इतनी थकान हो जाती थी कि मुझे लगता था कि मेरा पूरा शरीर टूट रहा है। इसके बावजूद, सुधार अधिकारी कभी मुझे भरपेट नहीं खाने देते थे। मुझे खाने में केवल दो छोटी पावरोटियां और कुछ सब्जियां दी जाती थीं जिसमें तेल की एक बूंद भी नहीं होती थी। जितने समय मैं वहां बंद रही, उस दौरान कई बार दुष्‍ट पुलिस मुझसे पूछताछ करने आई। आखिरी बार जब उन्होंने मुझसे पूछताछ की, तो उन्होंने कहा कि वे मुझे श्रम के माध्यम से सुधार की दो साल की सजा देने जा रहे हैं। बेखटके, मैंने उनसे पूछा, "क्या राज्य के कानून में विश्वास की स्वतंत्रता का प्रावधान नहीं है? मुझे श्रम के माध्यम से सुधार की दो साल की सजा क्यों दी जा रही है? मै बीमार हूँ। अगर मैं मर गई, तो मेरे बच्चे और माता-पिता क्या करेंगे? उनकी देखभाल करने वाला कोई नहीं है, वे तो भूखे मर जाएंगे।" करीब पचास की उम्र के एक पुलिसकर्मी ने कड़ाई से कहा,"तुम्हें सजा सुनाई जाएगी क्योंकि तुमने राज्य का कानून तोड़ा है, और इसके पुख्ता सबूत हैं!" मैंने कहा,"परमेश्‍वर में विश्वास करना अच्छी बात है। मैं हत्या नहीं करती, मैं आगजनी नहीं करती, मैं कुछ बुरा नहीं करती। मैं सिर्फ एक अच्छा इंसान बनना चाहती हूं। तो आप मुझे अपना विश्वास क्यों नहीं रखने देते?" वे मेरे मुंहतोड़ जवाब पर भड़क उठे, और उनमें से एक ने आकर मुझे एक तमाचा मारकर मुझे फर्श पर गिरा दिया। फिर उन्होंने मुझे ज़बरदस्ती फर्श पर लिटा दिया। उनमें से एक ने मेरे कंधों को नीचे दबाया, जबकि दूसरे ने मेरे पैरों को नीचे दबाया। एक दूसरे ने अपने चमड़े के जूतों से मेरे चेहरे को कुचला और बेशर्मी से कहा, "आज तो बाजार का दिन है। हम तुझे नंगा करके बाजार में चारों ओर घुमाएंगे!" यह कहते हुए, उसने मेरे निचले शरीर और मेरे सीने को कसकर पैरों से कुचला। वह एक पैर से मेरी छाती पर खड़ा हो गया और दूसरे पैर को खतरनाक ढंग से उठाया, और फिर ऐसा बार-बार किया, कभी-कभी मेरी जांघों को कुचल देता था। मेरी पतलून कुचले जाने से फट गई थी और मियानी भी फट गई थी। मैं इतना अपमानित महसूस कर रही थी कि मेरी आँखों से आंसू बह निकले और मुझे लगा जैसे मैं टुकड़ों में बिखर जाऊँगी। मैं उन शैतानों द्वारा इस तरह अपमानित होना सहन नहीं कर सकती। मैंने महसूस किया कि इस तरह से जीना बहुत मुश्किल था, और इससे तो अच्‍छा था कि मैं मर जाऊं। इस भयानक व्‍यथा को महसूस कर ही रही थी कि, मेरे मन में परमेश्‍वर के ये वचन आए: "हमारे लिए परमेश्वर का प्यार चुकाने का समय आ गया है। यद्यपि हम उपहास, अपयश और उत्पीड़न की किसी छोटी मात्रा के अधीन नहीं हैं क्योंकि हम परमेश्वर में विश्वास के मार्ग का अनुसरण करते हैं, किंतु मेरा मानना है कि यह एक सार्थक चीज है। यह महिमा की बात है, शर्म की नहीं, और कुछ भी हो, जिन आशीषों का हम आनंद लेते हैं वे बिल्कुल भी मामूली नहीं है" ("वचन देह में प्रकट होता है" में "मार्ग... (2)")। "धन्य हैं वे, जो धार्मिकता के कारण सताए जाते हैं" (मत्ती 5:10)। परमेश्‍वर के वचनों ने तुरंत मेरी स्मृति को जगा दिया। मैंने सोचा, "आज जो दर्द और अपमान मुझे झेलना पड़ रहा है, वह अत्यंत अर्थवान और मूल्यवान है। मैं यह कष्‍ट उठा रही हूं क्योंकि मैं परमेश्‍वर में विश्वास करती हूं और सही मार्ग पर चलती हूं, और यह कष्‍ट सत्यऔर जीवन पाने के लिए उठाया जा रहा है। यह कष्‍ट शर्मनाक नहीं है, बल्कि यह परमेश्‍वर का आशीर्वाद है। बस मैं परमेश्‍वर की इच्छा को नहीं समझती, और जब मुझे यह दर्द और अपमान सहना पड़ता है, तो मैं इसे समाप्त करने के लिए मरना चाहती हूं, मैं परमेश्‍वर के प्यार या आशीर्वाद को बिल्कुल नहीं देख पाती। क्‍या मैं परमेश्‍वर को दुख नहीं पहुंचा रही हूं?" इन बातों को सोचते हुए, मैंने परमेश्‍वर के प्रति बहुत ऋणी महसूस किया, और चुपचाप मैंने एक संकल्प किया: "ये शैतान मुझे चाहे जैसे भी लज्जित करें और सताएं, मैं कभी शैतान आगे नहीं झुकूंगी। यहां तक कि अगर मेरे पास केवल एक सांस बची रही, तो मैं इसका सही उपयोग करते हुए परमेश्‍वर के लिए गवाही दूंगी, और परमेश्‍वर को निराश नहीं करूंगी।" दो दिन और दो रात तक मुझे यातनाएं देने के बाद भी, उन्‍हें मुझसे कुछ नहीं मिला, और इसलिए उन्होंने मुझे नगर निगम के नज़रबंदी गृह में भेज दिया।

नजरबंदी गृह में, मैंने पिछले कुछ दिनों में अनुभव की गई हर चीज के बारे में सोचा और धीरे-धीरे, मैं समझ गई कि इस तरह के उत्पीड़न और प्रतिकूलता से गुजरना असल में मेरे प्रति परमेश्‍वर का अधिक गहरा प्रेम और उद्धार था। परमेश्‍वर कष्‍ट सहने की मेरी इच्छा और संकल्‍प को मज़बूत करने के लिए और मेरे अंदर सच्चा विश्वास और प्रेम पैदा करने के लिए इस स्थिति का उपयोग करना चाहते थे ताकि मैं ऐसी बुरी स्थितियों में आज्ञाकारी बनना सीख सकूं और उनके लिए साक्षी बन सकूं। परमेश्‍वर के प्यार के सामने, मुझे याद आया कि कैसे जब मुझे क्रूर यातनाएं दी जा रही थीं तो मैं बार-बार कमजोर और विद्रोही बन जाती थी, और इसलिए मैं पश्‍चाताप करते हुए परमेश्‍वर के समक्ष आई: "हे सर्वशक्तिमान परमेश्‍वर! मैं इतनी अंधी और अज्ञानी हूं। मैंने आपके प्यार और आशीर्वाद को नहीं पहचाना, लेकिन हमेशा यही सोचा कि शारीरिक कष्ट एक बुरी बात है। अब मैं समझ पा रही हूं कि अभी जो कुछ भी मेरे साथ हो रहा है वह आपका आशीर्वाद है। हालाँकि यह आशीर्वाद मेरी अपनी धारणाओं के विपरीत है, और बाहर से ऐसा लग सकता है, कि मेरी देह दर्द और अपमान सह रही है, पर वास्‍तव में आप मुझे जीवन का सबसे अनमोल खज़ाना दे रहे हैं, यह शैतान पर आपकी जीत का प्रमाण है, और इससे भी अधिक, इसके द्वारा आप मुझे सबसे सच्चा, सबसे वास्‍तविक प्यार दिखा रहे हैं। हे परमेश्‍वर! आपके प्यार और उद्धार का प्रतिदान देने के लिए मेरे पास कुछ भी नहीं है। मैं केवल आपको अपना दिल दे सकती हूँ और आपके लिए गवाही देने के वास्‍ते यह सब दर्द और अपमान सह सकती हूँ!"

पूरी तरह हैरान करने वाली बात यह थी कि, जब मैंने खुद को जेल जाने के लिए तैयार कर लिया था और परमेश्‍वर को संतुष्ट करने के लिए दृढ़ संकल्पि‍त हो गई थी, तभी परमेश्‍वर ने मेरे लिए बच निकलने एक रास्ता खोल दिया। नज़रबंदी गृह में मेरे 13 वें दिन, परमेश्‍वर ने ऐसा किया कि मेरे बहनोई ने पुलिस को बाहर बुलाकर उन्हें कुछ उपहार दिए, जिनकी कीमत 3,000 युआन थी। उन्होंने 5,000 युआन भी पुलिस को सौंप दिए ताकि वे मुकदमे तक मुझे जमानत पर छोड़ दें। जब मैं घर पहुंची, तो मैंने देखा कि मेरे पैरों का मांस दुष्‍ट पुलिस अधिकारियों द्वारा कुचले जाने से कड़ा और काला हो गया था और मुझे ठीक होने में तीन महीने लग गए। पुलिस द्वारा मुझ पर किए गए अत्याचार से मेरे मस्तिष्क और हृदय को भी काफी क्षति पहुंची थी और मुझे उनके प्रभाव सहने पड़े। मैं आज भी इस दर्द की तकलीफ़ सहती हूं। अगर परमेश्‍वर की सुरक्षा नहीं होती, तो मैं शायद लकवाग्रस्‍त होकर बिस्तर पर पड़ी होती। अब जो मैं एक सामान्य जीवन जी सकती हूँ, यह पूरी तरह परमेश्‍वर के महान प्रेम और संरक्षण के ही कारण है।

इस उत्पीड़न और प्रतिकूलता का अनुभव करने के बाद, मैंने वास्तव में सीसीपी सरकार के परमेश्‍वर-विरोधी, राक्षसी सार को देख लिया था। मैंने यह भी स्पष्ट रूप से समझ लिया कि यह दुष्‍ट है और परमेश्‍वर की कट्टर शत्रु है। मैं अपने दिल के भीतर इसके प्रति कभी खत्‍म न होने वाली घृणा रखती हूं। साथ ही, मैंने पहले की तुलना में परमेश्‍वर के प्रेम को अधिक गहराई से समझा, और मुझे यह समझ में आया कि परमेश्‍वर लोगों में जो भी काम करते हैं, वे उन्हें बचाने के लिए किए जाते हैं और उनसे प्रेम के कारण किए जाते हैं। न केवल परमेश्‍वर अनुग्रह और आशीर्वाद के माध्यम से हमारे लिए अपना प्यार दिखाते हैं, बल्कि इससे भी अधिक, वह इसे कष्ट और प्रतिकूलता के माध्यम से दिखाते हैं। पुलिस द्वारा मुझे दी गयीक्रूर यातनाओं और अपमान के दौरान दृढ़ बने रहने में सक्षम होकर और राक्षसों की खोह से बाहर निकलने में सक्षम होकर, मैं वास्तव में इस बात को समझ सकी कि यह सब मुझे विश्‍वास और ताकत देने वाले सर्वशक्तिमान परमेश्‍वर के वचनों के कारण हुआ। इससे भी अधिक, यह इसलिए संभव हुआ क्योंकि मैं सर्वशक्तिमान परमेश्‍वर के प्रेम से प्रेरित थी, जिसने मुझे एक-एक करके शैतान पर विजय पाने और राक्षसों की खोह से मुक्त होने में सक्षम बनाया। मुझे प्यार करने और मुझे बचाने के लिए परमेश्‍वर का धन्यवाद, सारी महिमा और स्तुति सर्वशक्तिमान परमेश्‍वर की हो!

साभार

A portion of the Bible verses in this book are from Hindi OV and the copyright to the Bible verses from Hindi OV belongs to Bible Society India. With due legal permission, they are used in this publication.